
MAREŞALUL IQN ANTQNESCU 

<1 Omul chemat sjţ salveze România, de la pieirea ce o aştepta, 
în urma dezastrelor din cursul anului 1940 , a fost Mareşalul Ion 
Antonescu •>); M cu această frază, în mod obişnuit, vor începe 
istoricii din viitor povestirea anilor din a doua domnie a Regelui 
Mihai I. Iar filosofii şi publiciştii care trag învăţăminte din expe¬ 
rienţa trecutului vor considera cazul Mareşalului Ion Antonescu 
drept un exemplu clasic pentry a ilustra rolul hotărîtor al oame¬ 
nilor excepţionali în explicarea destinului unui popor. 

In afară de Mareşalul Ion Antonescu, nimeni altul putea să 
oprească prăbuşirea determinată de cedarea unei treimi din teri¬ 
toriul patriei şi nenorocirile care urmează: evacuarea funcţiona¬ 
rilor şi a multor familii gonite din căminele lor; desorganizarea 
economiei agricole şi industriale a Ţării; înpovărarea bugetului 
peste măsură, şi pe deasupra tuturor, mai apăsătoare decât orice, 
deprimarea sufletească din rândurile armatei, care se văzuse umilită 
prin ordinul de retragere necondiţionată de pe hotarul Nistrului, 
şi haosul din sufletul tineretului, care-şi vedea viitorul lăsat la 
voia întâmplării. Niciodată atâta urgie adunată P e ca P u l unui 
popor. 

Acel chemat să înlăture această ur gie nu putea fi un om politic, 
ori câtă capacitate şi popularitate ar fi avut, fiindcă om ul politic 
ar fi trebuit să tolereze mai departe o viaţă politică împărţită pe 
partide, ceea ce ar fi însemnat înteţirea nenorocirilor, iar nu 
înlăturarea lor. Partidele ca să trăiască aveau nevoie de încriminări 
şi îndemnuri la ură, adică de întreţinerea unei atmosfere înveni¬ 
nate, pe când ţara avea nevoie de linişte şi de încredere în viitor. 
Apoi, omului politic i-ar fi fost cu neputinţă s 4 se despartă de 
statul-major al partidului său, în mijlocul căruia, după obiceiul 

pământului, urma să troneze clica oamenilor de casă, — ceea ce 
ar fi fost compromiterea oricărei activităţi desinteresate şi prevă¬ 
zătoare. 

Omul chemat trebuia să fie un militar; dar un militar excep¬ 
ţional. Trebuia un militar cunoscut şi de întreaga Ţară apreciat, 
drept un comandant destoinic în război, având în acelaşi timp 
un caracter rigid, leal şi cu un înalt simţ al răspunderii. Trebuia 
un bărbat încercat şi totodată un simbol. Condiţiile acestea nu le 
putea satisface decât Mareşalul Ion Antonescu. El a fost omul, 
pe care geniul tutelar al neamului nostru l-a păstrat ca supremă 
rezervă, pentru înlăturarea piedicilor din calea desvoltării Sta¬ 
tului român, la începutul domniei de a doua a Regelui Mihai I. 

Primii paşi în săvârşirea chemării sale i-a făcut Mareşalul, 
cu un curaj cumpătat, dar hotărît. După câteva luni de guver¬ 
nare, încrederea poporului era câştigată. Plebiscitul din primăvara 
anului 1941 a dovedit că era o încredere neţărmurită. încrederea 
poporului trebuia însă întărită de încrederea Conducătorului 
Imperiului german, care era singurul în măsură să mijlocească 
repararea nedreptăţii suferită de România, şi această încredere 
nu era uşor de câştigat. In numele României vorbiseră până aici 
bărbaţi cu un simţ de răspundere scăzut; ceva mai mult: bărbaţi, 
care în schimbul măgulirii ambiţiilor personale angajaseră Ţara 
în combinaţii riscate. Cuvântul României nu mai era crezut. 
Cel mai talentat diplomat nu i-ar fi putut reda autoritatea cuve¬ 
nită. Nu i-ar fi putut reda autoritatea aceasta nici cea mai solemnă 
promisiune din partea Statului. Românii erau socotiţi ca un popor 
care merge după steaua norocului. Puţin lipsea, până să se acre¬ 
diteze chiar legenda, pusă în circulaţie de duşmanii lui, că existenţa 
Statului român este o elaborare artificială, datorită rivalităţii dintre 
imperiile învecinate. 

Aceea ce nu se putea obţine prin talente diplomatice şi prin 
promisiuni solemne, s’a obţinut de Mareşalul Ion Antonescu, 
mulţumită însuşirilor sale de caracter. In ochii, în cuvântul, în 
faptele acestuia, sentimentele cinstite ale poporului român au 
reuşit să se exprime sincer, şi să obţină încrederea Conducătorului 
german. 

La 22 Iunie, anul 1941 , când Imperiul german a pornit uriaşa 
ofensivă împotriva Republicilor sovietice ruse, în scopul de a elibera 

Europa, de sub ameniniţarea păgânismului bolşevic, şi de a asi¬ 
gura Germaniei un hotar sigur din spre Răsărit, armata română 
se găsea alături de armatele puternicului Imperiu german, iar 
Mareşalul Ion Antonescu avea cinstea, ca în sectorul care interesa 
recucerirea Basarabiei, să aibă comanda supremă. România primea 
astfel, din partea Conducătorului german, asigurarea încrederii 
sub forma frăţiei de arme, care pentru popoarele cu tradiţii răz¬ 
boinice, aşa cum sunt Germanii şi Românii, este forma cea mai 
solemnă. 

Mareşalul Ion Antonescu este astăzi pe front, şi mulţumită 
energiei şi a competinţii lui, România a fost reîntregită în hota¬ 
rele sale, dinspre Răsărit. In Basarabia şi Bucovina organele 
Statului român au fost reintegrate, şi acum ele funcţionează în 
mod regulat. 

Cu această reîntregire de hotare, rolul istoric al Mareşalului 
Ion Antonescu nu este însă sfârşit. Reîntregirea de hotare trebue 
să fie urmată de consolidarea lor pe viitor, şi aceasta nu se poate 
avea decât prin o sănătoasă reorganizare a Statului român însăşi. 
Vremea fericitei organizaţii a Romei antice, când un comandant 
victorios în război se înapoia după sfârşitul războiului, la coarnele 
plugului, aşa cum â făcut vestitul dictator Fabius Maximus Rul- 
lianus, asemenea vreme a trecut şi ea nu se mai repetă. Mareşalul 
Ion Antonescu va trebui să-şi ducă mai departe misiunea, pe 
planul pacific, cum a dus-o pe planul războinic. 

Dar Mareşalul Ion Antonescu este şi un simbol. Este sim¬ 
bolul unei noi orientări în înţelegerea destinului românesc. 

El simbolizează intrarea naţiunii române într’o comunitate 
de destin cu naţiunea germană. 

Până acum câţiva ani în urmă, destinul românesc era înţeles 
ca un vlăstar ieşit din destinul gintei latine. Pe temeiul limbii 
sale, în care se oglindeşte spiritul latin, poporul român se con¬ 
sidera ca legat pe veci de popoarele neolatine. El avea pe lume 
rostul unei sentinele îndepărtate, dar veşnic credincioasă gintei 
latine. 

Exemplul poporului italian care, deşi de origină latină, şi-a 
legat destinul de destinul poporului german, noi nu l-am urmat 
mai de vreme, lăsând să treacă ocaziuni favorabile; îl urmăm 

de abia de un an. Gestul decisiv Jţ-am făcut, rămâne ca 
de aici înainte să-i fim consecvenţi; întru cât întârzierea am 
plătit-o destul de scump. In primul rând să ne revizuim 
conştiinţa în ceea ce priveşte rostul existenţei noastre în 
sţructura geografică şi politică a Europei. In structura antro¬ 
pologică ne ştim rostul, sau mai bine zis credem că ni -1 ştim, 
căci în vederea acestui rost ne-am orientat până acum. Suntem, 
prin rasă, înrudiţi popoarelor geto-dacice, autohtone între largile 
hotare ale Daciei vechi, iar prin limbă suntem înrudiţi cu popoarele 
ce aparţin latinităţii. Genealogia ne-o cunoaştem. Dar genealogia 
nu hotărăşte ea singură destinul. Ea dă numai o parţe din posibi¬ 
lităţile acestuia. Destinul unui popor se hotărăşte de întreaga 
reţea a posibilităţilor. El depinde de structura geogr^ţică şi de 
structura politică a popoarelor vecine, tot aşa de mult, dacă nu 
chiar mai mult, decât de structura rasială sau spirituală. Popoarele 
de aceeaşi rasă şi de aceeaşi ţimbă nu merg totdeauna împreună. 
Precum şi contrar: popoare de rasă deosebită şi de spiritualitate 
diferită nu sunt totdeauna în vrgşm^şie. Căile destinului sunt aşa 
de complicate, că ele nu pot fi recunoscute după datele genealogiei. 

Intre interesele vitale ale naţiunii române şi interesele Sta¬ 
tului german, încă de multă vreme, au fost găsite puncte comune, 
pe diferite terenuri de activitate. înţeleptul Rege Carol I le-a 
folosit, cu mult tact, pentru a realiza o apreciere între vechiul 
regat român şi Imperiul german. Aproprierea a fost şi realizată 
în parţe; ea a luat chiar forma unei alianţe cu caracter politic, 
fiindcă utilitatea ei era evidentă, (germania oferea României o 
şcoală de cultură; un debuşeu pentru producţia sa agricolă, şi în 
sfârşit o garanţie împotriva unui eventual atac djn parţea Imperiului 
rusesc. Statul român urmărea unitatea naţională.Motivul era legitim; 
el va rămânea legitim şi de aici înainte, cât va dura neamul româ¬ 
nesc. Legitimitatea motivului nu scuteşte însă de datoria de a 
cumpăni mijloacele pentru realizarea lui şi mai ales mijloacele 
pentru menţinerea realjz^rii lui. Căci, în politica unui bărbat de 
Stat, cumjnţenia consistă în a realiza cu şanse de durată perpetuă, 
iar nu în a realiza cu orice preţ. 

Unitatea naţională a Românilor, în urma războiului mondiaj 
ţjjntre anii 1914 — 1191 Ş, a fost formal, nu însă definitiv realizată, 

fiindcă ea n’a fost cu prevedere consolidată pe structura geografică 
şi politică a Europei centrale şi răsăritene. Singura ei şansă de 
durată se sprijinea pe durata « Societăţii Naţiunilor», creată de 
tratatul din Versailles, dar care s’a dovedit a fi mai mult o insti¬ 
tuţie născută-moartă. 

Durata « Societăţii Naţiunilor » cine o putea prevede ? Este 
adevărat că această durată nu se putea prevede. Au vină aceia 
care, după ce s’a dovedit că «Societatea Naţiunilor» nu are 
durată, au continuat să creadă în ea şi au neglijat să ia măsurile 
necesare pentru a asigura viitorul unităţii naţionale, obţinută 
cu atâtea sacrificii. 

Curând după războiul mondial dintre anii 1914 — 1918 , Europa 
continuând să aibă aceeaşi constituţie antropologică, şi-a schimbat 
complet raporturile de interdependenţă dintre naţiunile care o 
locuiau. Ea nu mai era continentul, în care respectul pentru suve¬ 
ranitatea Statelor reprezintă o realitate. Aceasta a fost şi cauza 
pentru care «Societatea Naţiunilor» a fost sortită să moară. 
Această instituţie, fundată principial pe suveranitatea naţiunilor, 
de fapt, lucra pentru stabilirea dominaţiei câtorva naţiuni asupra 
altor naţiuni. Cu mult înainte de începerea noului război din 1939 , 
Europa era împărţită în trei Europe: una de apus, a plutocraţiei 
engleze; una de răsărit, a partidului revoluţionar bolşevic; şi alta 
de mijloc, a popoarelor sărace, care urmau să fie, sau exploatate 
de plutocraţia engleză, stăpâna aurului şi a navigaţiei mondială, 
sau să servească drept câmpuri de experienţă pentru revoluţia 
bolşevică. Germania şi Italia, ţările cele mai importante din 
Europa de mijloc, au simţit numaidecât primejdia ce se pregătea. 
Naţional-socialismul şi fascismul au fost mobilizări preventive, 
comandate în scopul, nu de a intimida, ci de a trezi conştiinţa 
poporului german şi poporului italian, în primul rând; şi a celor¬ 
lalte popoare, expuse Ia aceeaşi primejdie, în al doilea rând. 

Bărbaţii politici care au avut un rol hotărîtor în conducerea 
Statului nostru au avut naivitatea să creadă, că aceea ce pentru 
Germania şi Italia era o primejdie, în vederea căreia trebuiau 
luate eroice măsuri de apărare militară şi economică, pentru Ro¬ 
mânia ar fi fost numai o sperietoare, ce se putea îndepărta la 
nesfârşit prin combinaţii diplomatice. Ei n’au reflectat asupra 
comunităţii de destin, care din cauza situaţiei geografice şi a 

propagandei revoluţionare bolşevice, leagă România de Europa 
de mijloc, şi în special de Germania. Această miopie este marea 
lor vină; căci ei îi datorăm dezastrele din cursul anului 1940 . 
Bărbaţii noştri politici au socotit că prin abilităţi se poate schimba 
cursul istoriei. Abilităţile lor însă n’au făcut decât să ne aducă 
nepregătiţi în faţa unor evenimente, de care putea să atârne exi¬ 
stenta noastră naţională însăsi. 

1 i 3 

Pentru comunitatea de destin cu poporul german, ce este 
în interesul Ţării să ne-o făurim de aici înainte, — nu este 
de ajuns proclamaţii solemne verbale, ci ea trebue de pe acum 
pregătită prin reforme morale executate în fapt. Frăţia de arme 
să fie doară un început, căruia să-i urmeze practicarea tuturor 
celorlalte virtuţi, impuse de condiţiile geo-politice popoarelor 
din Europa de mijloc, şi pe care poporul german le practică de 
multă vreme. Căci: fără selectarea materialului uman în împlinirea 
funcţiunilor Statului şi a profesiunilor particulare; fără organi¬ 
zarea muncii naţionale, pe principii raţionale, iar nu pe improvi¬ 
zaţii;- şi fără cultivarea simţului de răspundere faţă de bunul 
public, — nu există, pentru popoare sorţi de a-şi păstra indepen¬ 
denţa pe viitor. Avem convingerea că acestea toate sunt prevăzute 
de Mareşilul Ion Antonescu. 


C. RĂDULESCU-MOTRU 



FRUNTARIA ROMÂNIEI 
SPRE RĂSĂRIT 


Marginea răsăriteană a Moldovei este 
hotarul de răsărit al Europei. 

Vrând-nevrând, geografii măsoară evenimentele omenirii după 
timpul şi spaţiul planetar. A le privi «hologeic », cum zicea Fr. 
Ratzel, întemeietorul geografiei politice, e pentru dânşii o metodă. 

Să începem cu fapte cunoscute de orice om de cultură. Acum 
vre-o 2500 de ani, când cel mai mare monarh al epocei, Dariu 
Histaspe, plănuise o expediţie de pedepsire contra Sciţilor, armata 
sa, venind la Dunăre, s’a oprit la vadul de lângă Isaccea, până ce 
au sosit pontoanele aduse de flota greacă pe la gurile fluviului. 
(Se ştie ce însemnătate a avut acel pod de vase la sfârşitul cam¬ 
paniei, când armata persană era bucuroasă să scape cu fuga de 
urmărirea nomazilor). 

Peste 200 de ani, când Alexandru cel Mare şi-a încercat şi el 
norocul în părţile noastre, cuceritorul macedonean a găsit în lunca 
Dunării atâtea monoxile (luntre scobite dintr’un singur lemn), 
încât a putut trece numai într’o noapte şi falanga, şi cavaleria 
de pe un mal pe celălalt. E drept că n’a făcut nici o ispravă, 
cum nu făcuse nici Dariu, însă chiar trecerea peste o apă, mai 
mare decât toate râurile Macedoniei şi ale Greciei la un loc, 
fusese o acţiune vrednică de ambiţia tânărului plecat să cuce¬ 
rească lumea. 

Peste alţi 400 de ani, Dunărea ajunge pentru întâia oară frun¬ 
tarie, — până atunci fusese a Dacilor toată valea carpato-balcanică. 
In secolul întâi al erei creştine, după cucerirea Galiei, trei pătrimi 

din legiunile Romei se aşează pe malul drept al Dunării de Jos, 
în faţa Daciei, iar o flotă romană patrulează fluviul dela mare 
până la Porţile de Fier. 

La începutul secolului al doilea, se ivi în sfârşit şi minunea 
epocei: podul lui Traian, o operă tehnică, fără samăn pe lume, 
ca şi drumul dela Cazane, tăiat de legionari în piatră. Prin 
cucerirea Daciei, Dunărea intrase acum toată între graniţele im¬ 
periului. Pax romana. 

Ce-a mai urmat se ştie. Când loviturile barbarilor s’au înteţit, 
pacostea a căzut întâi asupra oraşelor. Spre ele s’a îndreptat lă¬ 
comia năvălitorilor. Au fost prădate, arse şi ruinate. (In loc să 
tot vorbească de retragerea legiunilor sub Aurelian, istoricii ar 
aminti mai bine alt fapt, cu mult mai semnificativ: împăratul a 
trebuit să ridice atunci un zid chiar pentru apărarea Romei, — 
atât de mare era primejdia, nu numai la graniţă, ci în tot imperiul). 
Cât priveşte Dacia, ţăranii, după plecarea armatei, vor fi cules şi 
ei ce mai rămăsese printre ruinile oraşelor dărâmate, dar de fugit— 
nici vorbă. Goţii năvălitori cereau numai o treime din ogoare, 
un fel de expropriere parţială, ceea ce era foarte puţin faţă de 
numărul lor mic. Pentru atâta lucru, cine putea fi aşa de nechib¬ 
zuit să pornească spre Dunăre, ca să fie prădat şi să rămână mu¬ 
ritor de foame după cea dintâi zi de bejenie ! Câte luni i-ar fi 
trebuit să ajungă din Maramureş şi dela Nistru până în Balcani ? 
Povestea cu părăsirea Daciei de elementul autohton, romanizat 
de atâtea generaţii x ), este una dintre cele mai nesănătoase închi¬ 
puiri dintre câte au trecut prin imaginaţia cărturarilor lipsiţi de 
intuiţie istorică şi geografică. (Scuza celor vechi era lipsa hărţilor 
exacte. Povesteau numai din auzite. Pentru cei noi, credinţa în go¬ 
lirea unui spaţiu de aproape 300.000 km 2 şi îngrămădirea po¬ 
pulaţiei daco-romane într’un colţ al peninsulei balcanice, de 
mărimea câtorva judeţe, nu are altă explicare decât ignorarea 
hărţii şi deprinderea de a pune fetişismul vorbelor în locul fap¬ 
telor reale). 

Adevărul e cu mult mai simplu: Nu numai în timpul Goţilor 
(aliaţi ai imperiului — foederati), dar şi mai târziu, sub Huni, 


*) încă din timpul Iui August, legiunile se aşezaseră până la gurile Du¬ 
nării, iar limba latină era răspândită în toată Panonia (in omnibus Pannoniis). 

situaţia n’a fost mai rea. Attila, voind să întemeieze Ia Dunăre 
un Stat puternic, ocrotea pe localnici; luase chiar măsuri ca lumea 
să treacă nesupărată de pe un mal al fluviului pe celălalt. Flota 
romană pierise de mult, dar pescarii cu ciobacele (monoxile) 
şi plugarii din lunca şi câmpia Dunării îşi vedeau înainte de tre¬ 
burile lor. 

Mai târziu, cu barbarii veniţi după Huni, lucrul a urmat la 
fel. Gepizii (cu care Daco-Romanii se deprinseseră încă din timpul 
lui Attila) erau oameni blânzi. Slavii, veniţi la noi ca robi ai 
Avarilor (li se zicea: « cânii Avarilor ») formau elemente pasive, 
cum îi arată şi numele lor Slavi — Sclavi ori Sclavini. Şi 
nici cu Pacinaţii sau Pecenegii n’am dus’o prea rău, cum arată 
numele Peceneaga, la Dunăre, şi Pecenegu, la munte, semn că am 
trăit împreună cu ei pe mari întinderi de pământ, fără prea multă 
supărare. Cumanii în Teleorman, Uzii la Uz şi Oituz, Tătarii în 
Bugeac şi alţi hoinari ai stepelor n’au speriat nici ei din cale afară, 
poporul autohton. (Tătarii strângeau dările cu ajutorul knezilor 
noştri). Au făcut deci Daco-Romanii ceea ce făceau în timpurile 
acelea şi locuitorii ţârilor apusene, copleşite şi ele de barbari. 

Gândiţi-vă: când Goţii se îmbulzeau la Dunăre, Francii loveau 
pe la Rin. Legiunile părăsiseră Dacia spre sfârşitul secolului al II-lea, 
iar la începutul secolului al IV-lea au părăsit şi podişul Elveţiei. 
Deosebirea în timp n’a fost prea mare şi, peste tot, starea Europei 
era cam aceeaşi: scădere de populaţie, comunicaţii desorganizate, 
dreptul public în agonie, administraţia ca şi anulată... Abia 
după vre-o mie de ani a prins a se înfiripa o rânduială nouă, când 
oraşele reînviate au dat Europei coeziunea pe care nici Papa, nici 
împăratul nu putuseră să i-o dea, cu toate opintirile lui Carol 
cel Mare de a restaura vechea ordine din epoca Romanilor. Tot 
atunci, când apusul era pe cale de întremare (în secolul XIII şi 
XIV), a început a se simţi oarecare înviorare şi în basinul Du- 
nării-de-Jos. Unele oraşe italiene, cu titlul semeţ de « republici », 
ajunseseră prin comerţ la o reală înflorire. In fruntea tuturor sta 
Veneţia şi Genova. In Crimea erau dogi, ca în oraşul lagunelor, 
iar în Chilia şi Cetatea Albă (Moncastro), mărfurile genoveze pri¬ 
soseau. Ce minunată perspectivă se deschisese poporului român 1 
S’ar fi putut împărtăşi din plin de binefacerile Renaşterii, legând 
iarăşi firul cu civilizaţia şi cultura latină, de care îl despărţise 

invazia barbarilor şi în deosebi gloata slavă ce ajunsese până la 
Adriatica, Alpi şi chiar la unii afluenţi de pe dreapta ai Rinului. 

Din nenorocire, lumina n’a ţinut mult. Italienii dispar din 
porturile Mării Negre, după cum dispăruseră coloniile greceşti din 
antichitate, iar marea aceasta închisă din toate părţile ca un lac, 
ajunge timp de câteva secole un adevărat lac turco-tătar, aproape 
pustiu tot anul. Cine ar crede că chiar în secolul al XVIII 
corăbiile nu cutezau să iasă din Bosfor decât vre-o trei luni pe vară, 
ba încă şi atunci numai cu anume piloţi, — parcă ar fi fost vorba 
de « Capul Furtunilor ». 

Aşa dar, pe când în apusul continentului, oraşele înfloreau 
şi satele se consolidau, poporul legat de Carpaţi şi Dunărea de 
Jos trebuia să suporte presiunea concentrică a trei neamuri mon¬ 
golice: Maghiari la apus, Tătari la răsărit şi Turci la miazăzi. 
In loc de « renaştere », a trebuit să-şi risipească puterile, rezistând 
acestei încercuiri asiatice. Putem spune că chiar după sfârşitul 
epocei barbarilor, poporul român a trăit asediat până în secolul 
al XlX-lea. Ultima invazie a Tătarilor s’a petrecut la 1757 şi 
abia către sfârşitul secolului al XlX-lea, Turcii au fost izgo¬ 
niţi dela malul Dunării. (E de mirare că în starea aceasta de 
asediu cronic poporul român a izbutit totuşi să reconstitue 
măcar pentru scurt timp sub Mihai Viteazul vechea unitate a 
Daciei lui Traian). 

In sfârşit, a venit o nouă înviere — cea din secolul al XlX-lea. 
După alungarea Turcilor, în urma unui război victorios, în locul 
schelelor de lemn, se ivesc la Dunărea de Jos porturi fluviale 
cu malul zidit în piatră; un braţ al deltei, cel dela Sulina, este 
canalizat, iar la ţărmul mării, satul Kiustendge cu 60 de cocioabe 
ajunge portul Constanţa, apărat de diguri înalte, înzestrat cu 
silozuri şi mai înalte, ce se zăresc din largul mării, şi cu imense 
rezervorii în care o pipe-line aduce petrolul tocmai din Carpaţi. 
Paralel cu valurile romane, linia ferată transportă acum pe călător 
dela mare la Cernavoda, unde găseşte un pod mai mare şi decât 
al lui Traian. 

Drept încheiere, la 1918, se ivi iarăşi pe hartă o Românie ro¬ 
tundă ca Dacia antică. 

Ca într’un film istoric, lumina şi umbra lunecă repede peste 
veacuri, însă câteva linii rămân neclintite: Carpaţii şi Dunărea 

nu şi-au schimbat nici locul, nici dimensiunile. Prin legătura cu 
Rinul, fluviul cel mai mare al Continentului a căpătat acum titlul 
de a « opta mare a Europei» şi, în curând, prin canale de legă¬ 
tură, el va primi ca afluenţi (economici) toate râurile mari dintre 
Rin şi Vistula-Prut, scurtând cu mii de kilometri calea mărfu¬ 
rilor europene spre India şi Extremul Orient. Astfel, Cetatea 
Carpatică, stăpână pe deltă şi amândouă malurile « Dunării ma¬ 
ritime », priveghind gurile fluviului, înlesneşte circulaţia pe dia¬ 
gonala Rin—Dunăre—Bosfor—Suez, un fel de carotidă a comer¬ 
ţului mondial. 

Aşa dar, nu e o semeţie, dacă vom considera marginea de răsărit 
a României, cuprinsă între patrulaterul Cernăuţi, Hotin, Reni ţi 
Cetatea-Albă, ca o regiune interesantă nu numai pentru statul român, 
ci ţi din punct de vedere geopolitic. Vede orişicine că dela Dariu 
Histaspe până la Traian, dela Goţii care au trecut tot pe la Isaccea, 
până la Genovezii aşezaţi în Chilia şi Cetatea Albă; şi la cruciaţii 
veniţi din fundul Europei la Nicopole şi Varna; în sfârşit, 
până la înfiinţarea «Comisiei europene» pentru porţiunea 
maritimă a fluviului şi... până la pretenţia recentă a Rusiei 
Sovietice de a elimina puterile apusene din această Comisie, firul 
istoriei universale s’a legat iarăşi şi iarăşi de acest colţ de 
pământ, unde se încrucişează interese în adevăr planetare. E 
cazul să amintim vorba veche sunt fata locorum; au şi locurile 
soarta lor. 


* 

* * 

Atâta ar fi de ajuns. Dar privind lucrurile chiar mai aproape, 
vom vedea că nu ne depărtăm de adevăr, numind Nistrul 
« simbol geopolitic ». 

Mai întâi constatăm un fapt: Fruntaria din lungul Nistrului 
este vecină cu istmul ponto-baltic, hotarul dintre Asia ţi Europa. 
Am arătat aiurea temeiurile geografice ale acestei afirmări, prin 
urmare nu mai e nevoie să stăruim asupra lor 1 ). Amintim doar 
atât: Nistrul este în răsăritul Europei râul care curge printr’un 


l ) Die geopolitische Lage Rumăniens, Sonderdruck aus « Zeitschrift fiir Geo- 
politik», Heft 8, August 1938, XV. Jahrgang. 

ţinut locuit în majoritate de Români, adică este un râu 
românesc 1 ). 

Al doilea fapt caracteristic: Când a venit Dariu, Sciţii 
reprezentau pentru el nomadismul asiatic, în opoziţie cu ţările 
agricole din imperiul său care se întindea din Egeea până la Indus. 
Ca să înfrâneze năvălirile nomazilor, monarhul persan socotise 
că chipul cel mai nimerit era să-i lovească din marginea apu¬ 
seană a stepei, să-i cureţe de pe faţa pământului, aruncându-i 
spre miazănoapte, în zona pădurilor, ori strivindu-i de munţii 
din Centrul Asiei. Aşa se face că strămoşii noştri s’au trezit cu 
armatele lui Dariu la gurile Dunării 2 ). 

Ce s’a întâmplat ? Herodot ne spune că Sciţii au cercat mai 
întâi să se razeme pe alianţa noastră. Dar poporul carpatic, lipit 
de pământul său prin agricultură, a respins îmbierea nomazilor, 
ameninţându-i cu armele, dacă nu-şi văd de stepa lor. Aceasta 
a fost cea dintâi ocazie, în care locuitorii din Carpaţi şi regiunile 
vecine au simtit mai lămurit individualitatea teritorială a tării lor. 

i » 

Pentru plugarii Daciei, dinspre răsărit venea Crivăţul aducător de 
ger, şi tot dintr'acolo veneau şi năvălirile de pradă ale nomazilor. 
Nomadism, hoţie şi război au fost strâns unite de când lumea). 

E vădit astfel pentru oricine de ce marginea de la răsărit a 
Dadei a fost încă din antidtate hotarul Europă faţă de Asia. 

Aceeaşi impresie au avut-o şi Grecii. Când au început a veni 
în Pont (prin secolul al Yll-lea a. Hr.) ceea ce i-a mirat mai mult 

*) Odinioară, Nistrul se varsă în mare prin albia Bugului, cum dovedesc 
pietrişurile cărate din Carpaţi (C. Brătescu, Hotare răsăritene. Valea Nistrului, 
Craiova 1941). Sedimentele răspândite de Vechiul Nistru spre răsărit de albia 
de azi arătau parcă drumul pe care aveau să-l urmeze aşezările etnice pornite 
din munţii Daciei. 

*) Expediţia lui Dariu nu este fantezia unui autocrat asiatic, doritor de 
faimă, ci urmarea unei situaţii geopolitice. Monarhia lui se întindea dela Indus 
până la Sahara şi Marea Egee, cuprinzând nu numai Iranul, dar şi Turanul, 
unde Sciţii roiau mereu şi prădau marginea imperiului. Perşii au trebuit să 
ridice un şir întreg de burguri în faţa stepei, ca să-i ţină în frâu pe nomazi. 
Alexandru Makedon le va găsi în fiinţă, încă de pe atunci, erau în regiunea unde 
curg Oxus şi Iaxarte cetăţi întărite şi stări sociale pe care Europa le va realiza 
abia în evul mediu. 

Aşa dar, planul lui Dariu de a-şi apăra imperiul, lovind pe Sciţi tocmai la 
hotarul lor apusean, spre a-i strânge în cleşte, era întemeiat pe o largă privire 
asupra spaţiului Lumii vechi. 

pe navigatorii deprinşi cu munţii dimpreiurul Egeii, plină de insule 
muntoase, a fost lipsa totală a insulelor şi netezimea ţărmului. 
După ce treceau de capătul Balcanului, vedeau numai o vastă 
câmpie « Sciţia Mare », iar peninsula Crimeea li se părea o « Sciţie 
Mică », aninată de cea dintâi printr’un istm îngust, ca şi Pelopo- 
nesul de Grecia. Aceşti corăbieri sunt de vină că numele Sciţiei 
s’a întins şi spre gurile Dunării, pe când în realitate plugarii 
daci (Geţii, cum le ziceau Grecii) se întindeau până la ţărmul 
Mării Negre, iar regii Dacilor, timp de secole, au fost protectorii 
fireşti ai porturilor greceşti, respingând cu armele pe străinii 
care cercau să se amestece în zona dacică a ţărmului (dela li¬ 
manul Nistrului până la miazăzi de capătul Balcanilor). 

Concluzie: la sfârşitul evului antic, nu numai gurile Dunării, 
ci tot basinul Nistrului era ţinut european. Tyra-Geţii, adică « Geţii 
nistrieni» sau Dacii (cum le ziceau Romanii), cu davele lor în¬ 
şirate pe harta lui Ptolemeu în lungul râului, erau cei din urmă 
locuitori statornici ai Europei în faţa forfotei nomazilor asiatici. 
Aşa că istmul ponto-baltic îşi arăta încă de pe atunci rolul său 
de hotar: spre apus, stau Dacii plugari, iar Ia răsărit se vindereau 
nomazii în stepă, având ca vecini la Nord pe Slavi (nişte sălbateci 
unşi cu funingină, în loc de îmbrăcăminte) şi spre tundre seminţii 
fino-ugrice, despre care Tacitus scria doar din auzite. Zona 
pădurilor — continuare a celei din Siberia (taiga) şi a tundrei — 
nu era cuprinsă încă în orizontul istoriei. 

Aşa dar, după ce Dacia a fost cucerită, Romanii puteau so¬ 
coti că au ajuns la marginea răsăriteană a Europei, — mai ales că 
pe hărţile slute de atunci, istmul dintre Portul Euxin şi Baltica era 
foarte îngust; fantezia cartografilor dăruise Mării Azovului (Palus 
Maeotis) un golf atât de lung, că se isprăvea abia unde e azi Mos¬ 
cova 1 Traian, urmaşul politicei lui Caesar în ce privea ocuparea 
Daciei, era sigur că, împânzind cetatea carpatică cu legiuni, a 
cuprins tot pământul european, până în faţa stepelor Asiei. 

Pe scurt: hotarul răsăritean al Daciei, ultima provincie 
cucerită de Romani, era la începutul erei creştine o fruntarie 
de interes european — şi chiar mondial — în cel mai deplin 
înţeles al cuvântului. 

Urmează epoca turbure a evului mediu. Fruntaria politică se 
retrage pe linia Dunării, dar cea etnică, a Daciei, rămâne cum 
fusese. După cinci secole de infiltrare romană, nu numai penin¬ 
sula balcanică (fără Grecia), dar şi Iliria, Panonia şi Dacia fu¬ 
seseră cucerite de limba şi civilizaţia latină. Ba încă Dacia ajun¬ 
sese provincia cea mai de laudă a imperiului (Dacia felix). Goţii, 
cu mica expropriere de care am pomenit, nu puteau fi o cauză 
de mutare a populaţiei, — mai ales că o parte din ei trecuseră 
la creştinism şi poposiseră pe malul Dunării cu evanghelia în 
mână (Ulfila). După secolul gotic, situaţia rămâne grosso modo 
aceeaşi. Faptul fundamental era contrastul dintre plugari şi no¬ 
mazi. «Porţile continentului », zice Fr. Ratzel, au fost câmpiile 
din Sud-Estul Europei. «In acest şes, de când ţine minte 
istoria, mereu un popor a împins alt popor şi toate s’au 
îmbulzit spre apus şi spre miazăzi». Iar rezultatul acestei 
necurmate ciocniri privea continentul întreg, nu numai pe 
locuitorii Daciei. După un secol gotic, a urmat unul hunic, 
apoi două avarice (cu infiltraţie slavă), până au venit la 
rând Maghiarii şi tot roiul Pacinaţilor, Cumanilor şi al Tăta¬ 
rilor. 

Astfel, timp de vre-o mie de ani, populaţia daco-romană a 
trebuit să sufere vecinătatea atâtor neamuri parazitare. Fără adă¬ 
postul cetăţii carpatice, mongolimea s’ar fi întins până în Alpi. 
Noroc de culcuşurile dintre munţi, pe care geografii le numesc 
depresiuni « intracarpatice » şi « subcarpatice », precum şi de codrii 
uriaşi, nu numai la munte, dar şi în unele părţi ale câmpiei, cum 
dovedesc numele de spaimă: Deliorman şi Teleorman (adică pă¬ 
duri « nebune »). Se înţelege, locuitorii din Carpaţi au rămas mai 
feriţi. Un ţinut ca Munţii Apuseni, ca Maramureşul, Ţara Oa¬ 
şului, Vrancea, Loviştea şi Haţegul n’au suferit prea mult. Plu- 
găria x ) în văi (ba şi pe coastele însorite până la 1200—1300 m) 
şi păstoria pe plaiuri (vechile peneplene) era destul temei de 
viată. 

i 

Primejdia a crescut numai atunci, când la loviturile nomazilor 
răsăriteni, s’au adăogat şi ale Maghiarilor, aşezaţi în stepa dela 


*) Laurian Someşan, Alter tind Entwicklung der rumănischen Landmrtschaft 
în Siebenbiirgen, Bukarest 1941. 

apus de Carpaţi *). După ce au prădat cruciş şi curmeziş, până 
ce au fost frânţi de Germani în Bavaria, Ungurii, aşezându-se 
între Tisa şi Dunăre, au început să apese spre răsărit. Cei dintâi care 
au reacţionat mai hotărît fată de silnicia crescândă a năvălitorilor, 
au fost locuitorii cu străveche autonomie, din basinul superior 
al Tisei, unde nici legiunile romane nu pătrunseseră. Urmarea 
a fost plecarea unei părţi din populaţia Maramureşului spre ră¬ 
sărit, pentru a se aşeza în valea Moldovei, sub conducerea câ¬ 
torva principi. Acesta e fenomenul cunoscut de cronicile ţării 
sub numele caracteristic « Descălicare ». Iar rezultatul politic fu 
întemeierea unui principat moldovean la Baia, alături de alte 
aşezări româneşti mai vechi, unele răspândite până în Podolia 
şi Volhinia (Bolochoveni). Când apoi dinastia Muşatinilor '*) iz¬ 
buteşte să unească ţinutul din stânga Prutului (Ţara Şipeniţului) 
cu cele din dreapta Prutului, cum unise cu puţin mai înainte di¬ 
nastia Basarabilor voivodatele din dreapta cu cele din stânga Ol¬ 
tului, Moldova împreună cu Muntenia reprezintă cele dintâi for¬ 
maţii politice europene , în frontul stepei , adică luau împreună rolul 
Daciei antice faţă de istmul ponto-baltic. In adevăr, Moldova se 
întinde repede până la mare, sub Roman; Alexandru cel Bun 
cuprinde şi Cetatea Albă, adică tot limanul Nistrului, iar unul 
din urmaşii acestei epice mişcări (Ştefan cel Mare) întăreşte 
linia Nistrului, adăogându-i încă două cetăţi: Soroca şi Orheiul. 
Şirul acesta de întărituri reprezentă cea mai înaintată linie de 
« burguri » europene în faţa nomazilor Asiei. 

*) Maghiarii au pricinuit cea dintâi rană grea în trupul Daciei. Contra nă¬ 
vălitorilor mai vechi din pustă (Iazigii), cetatea carpatică se apărase prin valuri 
paralele cu Tisa. In evul mediu, dela Huni până la Avari, loviturile au fost 
fără mare însemnătate. Nu Attila,ci Arpad a adus cea dintâi ştirbire poporului 
din Carpaţi. După Maghiari care se înfig şi în Transilvania, făcând o scorbură 
în trunchiul românesc, am avut apoi parte în evul modem şi de vecinătatea 
Turcilor în pustă, timp de două secole (XVI şi XVII). Asediul asiatic n’a în¬ 
cetat deci o clipă. E drept să recunoaştem însă că presiunea concentrică a mongo- 
lismului reprezentat prin Maghiari, Tătari şi Turci n’a fost peste tot egal pă¬ 
gubitoare, ci mai ales în partea de apus, unde veneticii s’au însoţit cu unele 
interese creştine... Maghiarismul catolic, iar mai târziu calvin, a fost pentru 
Români mai păgubitor decât islamisul turco-tatar. Cu drept cuvânt, putem 
spune că pusta Panoniei a fost t buba cea rea » de care a suferit poporul 
legat de Carpaţi. 

2 ) Urmaşii lui Petru, fiul Muşatci. 

Aşa dar, începând din Pocuţia (colţul dintre Prut şi Ceremuş) 
şi până la gura Nistrului, marginea de răsărit a Moldovei a fost 
hotarul răsăritean al Europei (cum fusese şi în anticitate). Mol¬ 
dovenii ţin strajă neadormită la vadurile fluviului, contra Tă¬ 
tarilor, iar Muntenii împlinesc şi ei această sarcină, luând în 



stăpânire «părţile tătăreşti» sau Bugeacul, de unde a şi eşit nu¬ 
mele de Basarabia pentru făşia de pământ din stânga Dunării 
maritime. Cât priveşte ţărmul însuşi al mării, sarcina a fost îm¬ 
părţită pe din două: Muşatinii stăpânesc sectorul dintre deltă 
şi limanul Nistrului, iar Basarabii pe cel din deltă până în golful 
Balcicului (adică aproape tot ţărmul dacic din anticitate). 

Nu numai atât. S’a mai petrecut aici un fapt în adevăr semni¬ 
ficativ: o expansiurie etnică de mari proporţii. Prin firea lucru- 

rilor, ţările agricole sunt conservatoare, defensive şi cu lungă 
durată. Din contra, statele formate de nomazi sunt de obicei 
dinamice, ofensive şi efemere. Puterea lor are o strălucire me¬ 
teorică: repede se lăţeşte, apoi tot atât de repede scade şi piere. 
Ce s’a întâmplat la Nistru ? După ce au respins pe Tătari spre 
răsărit, Românii au trecut şi pe malul celălalt al râului. Mean¬ 
drele lui întortochiate şi curgerea foarte lină ademeneau atât pe 
plugari, cât şi pe podgoreni să ia malul stâng în stăpânire, — 
mai ales că refluxul Tătarilor lăsase stepa aproape goală *) pe mari 
întinderi (secolul XIII şi XIV). 

Astfel, pe nesimţite s’a născut o Moldovă « nouă » dincolo de 
Nistru, cu sate din ce în ce mai numeroase, aşezate în deosebi pe 
lângă râuri şi în zona dintre stepă şi pădurea ce se prelungeşte 
din «taiga » Siberiei spre Nordul Europei. In felul acesta, mar¬ 
ginea de răsărit a Moldovei a devenit şi în evul mediu nu numai 
hotarul Europei spre Asia, dar elementul european, reprezentat 
aici prin Români, a luat chiar ofensiva contra celui asiatic, atât pe 
calea armelor (Ştefan cel Mare), cât şi pe calea muncii de toate 
zilele, prin colonizare agricolă dincolo de Nistru. Mai mult: 
Moldovenii îşi aruncaseră ochii şi spre largul mării. Ademeniţi 
de mişcarea din şleaul comercial dintre Baltica şi Marea Neagră, 
peste Lemberg spre Cetatea Albă şi de pilda Italienilor din Crimeea, 
ei ajung ca negustori până la Caffa şi fac din apele vecine cu li¬ 
manul Nistrului un fel de «lac moldovenesc». Din punct de 
vedere antropogeografic, era acesta un mare pas înainte, deoarece 
vechii Daci nu se avântaseră pe mare, lăsând-o pe seama Grecilor 
din coloniile pontice. 

Din nenorocire tocmai când Europa începuse a se întrema 
după invaziile barbare, şi se ivise peste tot un «spirit de autonomie » 
naţională, ne-am trezit cu o năvală nouă, cea turcească. Ea ră¬ 
pune atât pe Italieni, cât şi pe Românii ce abia intraseră în şcoala 
vieţii maritime. La pacostea invaziei turceşti se mai adăogase 
schisma şi o sumă de rivalităţi, aşa că «puterile europene abia 
constituite erau atât de slabe, că nici una 2 ) nu se afla în stare să se 


*) P. Milioucov, Essai sur la civilisation russe, Paris, 1501 p. 70. 

*) Ranke, Die Epochen der neueren Geschichte, in « Geschichte und Politik », 
Leipzig, 1940, p. 245. 



1, Răspândirea păstorilor români până Ia răsărit de Lacul Arai. 

2. Drumul turmelor din Carpaţi spre pustă şi spre stepa dela Nordul Mării Negre. 
3< Calea oilor din Moldova până in Crimea. 

4. Drumul lânei între Caucaz şi interiorul Rusiei. 

apere, şi astfel lăsară pe Turci să pună mâna pe Constantinopole ». 
Frontul răsăritean al continentului a rămas deci să fie apărat la 
Dunăre de Români, irosindu-şi puterile timp de secole, într’o 
rezistenţă istovitoare. 

Dar pe când la Dunăre, patru mari personalităţi (Mircea, 
Corvin, Ştefan şi Mihai) purtau nenumărate lupte între 1400 şi 
1600, spre a stăvili înaintarea Otomanilor, la Nistru, perspectiva 
a fost ceva mai favorabilă. După scăderea puterii Tătarilor, stepa 
devenise mărul de ceartă între Turci, ca patroni ai hanului Tăta¬ 
rilor, şi Poloni, cărora li s’a adăogat în curând şi concurenţa mos¬ 
covită. Insă nici Moldovenii nu dormeau. După cum Ruşii orga¬ 
nizaseră cete de Cazaci, ca o avantgardă pentru cucerirea stepei, 
tot aşa Moldovenii plecaţi «în vitejie» organizaseră şi ei regi¬ 
mente de cavalerie în felul Cazacilor. Mai puternică şi mai 
sigură decât sabia, era totuşi sapa şi plugul. Cu ogoarele de 
cereale şi cu plantaţiile de vii, ţăranii din valea Nistrului înaintară 
spre răsărit, ocupând locurile cele mai prielnice pentru astfel de 
ocupaţiuni. Totdeodată, în sprijinul acestei ofensive paşnice, mai 
venea încă ceva: păstoria cu o pendulare a turmelor de o ampli¬ 
tudine necunoscută aiurea în Europa. Din Carpaţi, turmele co¬ 
borau până la Marea Neagră în Dobrogea, până în Crimea şi chiar 
mai departe de Marea Azovului, spre Caucaz, Caspica şi stepele 
transcaspiene. După cum nomadismul superlativ este un fenomen 
asiatic, tot aşa, transhumanta în stil mare este un fenomen european 
şi anume românesc. El n’a căpătat însă dintr’odată desvoltare în 
tot spaţiul mai sus amintit; am relevat doar dimensiunile sale 
excepţionale, spre a se vedea cum colonizarea agricolă dincolo 
de Nistru a fost sprijinită şi de o mişcare pastorală în aceiaşi 
direcţie x ). 

Astfel, s’a creat acolo un soi de «marcă» moldoveană. Ea 
a dobândit în timpurile mai nouă chiar un fel de consacrare istorică. 
«Republica moldovenească» creată de Soviete între Nistru şi 
Bug (1924) este cea mai categorică mărturie a întinderii elemen¬ 
tului românesc în acel ţinut de tranziţie, între agricultură şi stepa 
acoperită până mai ieri numai de ierburi sălbatece. Insă nici nu 


*) Comunicare Ia Academia Română, cu o hartă a nomadismului, după 
înţelesul antropogeografic şi etnografic al cuvântului < nomadism *. 

era nevoie de recunoaşterea Sovietelor, deoarece încă din secolul 
al XVII-lea, Duca, Domnul Moldovei, stăpânea acea regiune 1 ). 
Vadurile ori podurile umblătoare peste Nistru erau păzite de 
ostaşi moldoveni. Din satele şi oraşele transnistriene, pârcălabii 
şi zapciii privegheau adunarea dărilor pentru vistieria din Iaşi; 
judecăţile se făceau la divanul din Iaşi, ba încă Domnul îşi clădise 
şi un palat aproape de Bug. Dacă procesul demografic, etnografic 
şi politic s’ar fi desfăşurat tot aşa mai departe, ţara Moldovei 
ar fi ajuns de două ori mai mare decât în timpul apogeului său 
militar, sub Ştefan cel Mare. In adevăr, Tătarii, ca nomazi învăscuţi, 
hoinăreau cu hergheliile lor, prădând ici şi colo, la întâmplare. 
Cazacii de asemenea nu erau nici ei vre-o piedică serioasă, mai 
ales că şi Moldovenii organizaseră regimente căzăceşti, iar uneori 
însuşi hatmanul căzăcimii întregi era ales dintre Moldoveni (Ion 
Potcoavă). Prin urmare, şi Tătarii, şi Cazacii de neam moscovit 
erau oală de lut faţă de oala de fier a agricultorilor moldoveni, 
aşezaţi în târguri şi sate de plugari, de podgoreni şi crescători de vite, 
având pe deasupra şi prestigiul culturii şi al unei organizări sociale 
superioare (Domn, Divan, Biserică cu vechi întocmiri etc.). 

Dar lucrurile au luat cu timpul altă întorsătură. «Intr’o viaţă 
plină de mari încercări, se ivesc şi mari nenorociri», spune undeva 
înţeleptul istoric Ranke. Cea dintâi mare nenorocire pentru po¬ 
porul din Carpaţi fusese năvălirea barbarilor, care a ţinut aici 
mai mult decât oriunde în Europa. Pacostea asta cufundase 
tot răsăritul continentului «în cea mai deplină barbarie». Un 
judecător aşa de cumpătat ca Ranke mărturiseşte că Gengiskhan 
a fost «idealul barbariei» (das Ideal der Barbarei). S’a ivit însă, 
tot aici, un alt barbar ideal (ein vollkommener Barbar) care va 
pregăti lumii apusene o nenorocire şi mai mare. Acesta a fost 
Ţarul Petru I. Până la el, nu se ştia dacă Rusia se va lipi de Eu¬ 
ropa, ori va rămânea stat asiatic. De altfel, colosul acela sta încă 
ascuns într’un fel de negură nepătrunsă de nimeni. Abia pe la jumă¬ 
tatea secolului XVI, Herberstain a ridicat vălul, explorând vastul 
şes dintre Urali, Baltica şi Oceanul îngheţat. Opera sa Moscovia 
cuprinde cea dintâi hartă, din care lipsesc curiozităţile geografilor 


Chiar cu un secol mai înainte, Ion Vodă Armeanul face o danie ( 1574 ) 
în « Ţara noastră, a Moldovei de dincolo de Nistru ». 

din vechime. Dar nici el, şi nimeni dintre contemporanii acestui 
ambasador cu dragoste pentru ştiinţă, n’ar fi bănuit că din acel 
ţinut sălbatec şi slab populat (abia sub Petru I Rusia va ajunge la 
14 mii. de locuitori) va ieşi o primejdie pentru Europa cu mult 
mai gravă decât a hoardelor nomade. Lucrul a început a se simţi 
chiar după frângerea lui Carol al XH-lea la Pultava. De atunci, 
moscovitismul s’a îndreptat cu paşi de uriaş spre apus. Sub Petru 
(numit cel Mare) hotarul Rusiei nu cuprindea încă Niprul; pe 
la 1772, atinge Bugul; după 20 de ani sare la Nistru (1792), iar 
după alţi 20 de ani se opreşte tocmai la gurile Dunării şi 
la Prut (1812). Nu se împlinise un secol dela moartea ţarului 
«reformator» şi armatele moscovite apar la Rin, în Elveţia apoi 
la Paris. 

Urmarea acestei colosale ofensive a fost nu numai copleşirea 
Moldovei dintre Nistru şi Bug, dar şi cotropirea unei jumătăţi 
din vechea Moldovă rezemată pe Carpaţi, iar idealul panslaviştilor 
era să ajungă cât mai repede până la Bosfor, Adriatica şi Alpi. 
Ameţiţi de idei eterogene: misticism de rasă, ortodoxie, imperialism 
autocrat şi alte alotrii, panslaviştii de felul lui Danilewsky nu se 
sfiau să considere Europa apuseană ca un focar de putreziciune. 
După mintea lor, regenerarea lumii nu se mai putea aştepta decât 
dela « Sfânta Rusie » 1 Ţarul, stăpânitor dela Baltica până în Oceanul 
Pacific, trebuia să reînvie imperiul bizantin şi să-şi mute capitala 
în Constantinopole ( Ţarigrad , «oraşul Ţarilor»). Ce mai în¬ 
semna, nu Moldova dintre Prut, Dunăre şi Nistru, dar toată 
Europa, faţă de imperiul ce se pregătea să-şi întindă hotarul 
nu numai până la Bosfor, dar până la Oceanul Indian !. 

Ceea ce nu putuse bănui însă nimeni (nici cei mai halucinaţi 
panslavişti) a fost altceva: că în pragul secolului al XX-lea, visuri 
imperialiste ca ale lui Gengiskhan şi «testamentul lui Petru » cu 
privire la Byzanţ vor ajunge programul unei dictaturi proletare, 
numită bolşevism! Revelaţia aceasta s’a ivit abia la sfârşitul răz¬ 
boiului mondial. Pe când Wilson şi alţii de felul său se gândeau 
să întemeieze o pace veşnică pe temeiul tribunalului internaţional 
dela Haga şi a unor reguli de arbitraj stabilite la Geneva, Lenin a 
răspuns cu o formulă inedită: «război permanent» tuturor 
popoarelor care nu vor adopta regimul comunist. Fanatismul 
partizanilor Coranului fusese astfel depăşit. 

Putem afirma că acesta e momentul cel mai grav în toată 
desfăşurarea vieţii modeme. Dacă o astfel de lozincă ar fi devenit 
programul politicei unui stat de o mărime obişnuită, pretenţia 
acestui imperialism planetar putea trece în rândul utopiilor 
care n’au lipsit din istoria omenirii. Statul teocratic al jesuiţilor 
din Paraguay, republica Mormonilor pribegiţi în Marele Deşert 
din apusul St.-Unite, ca să realizeze viaţa patriarhală a Vechiului 
Testament, cu poligamie şi alte întocmiri biblice... este destulă 
dovadă că imaginaţia omenească nu oboseşte cu una, cu două. 
Dar, de data asta, lucrul a căpătat o înfăţişare extrem de gravă: 

Mai întâi, Rusia este cel mai mare stat continental al planetei — 
un bloc unitar, nu un imperiu compus din bucăţi şi bucăţele ri¬ 
sipite pe toată faţa globului ca imperiul britanic. 

Al doilea, acest imens stat, de vre-o patru ori mai mare decât 
toată Europa aşezată la apus de istmul ponto-baltic, stă chiar in 
mijlocul Lumii Vechi. Păzit la spate de Oceanul îngheţat şi rezemat 
cu picioarele pe podişurile şi munţii ce se întind din Asia Mică 
până în Marea Japoniei, uriaşul Sovietic stăpâneşte tot sâmburele 
Eurasiei, — ceea ce mai rămâne pe de lături, din Corea până în 
India şi Spania, sunt doar o periferie a Rusiei. Iar dacă ţinem seama 
că blocul de populaţie supus Sovietelor se apropie de 200 mii. şi 
are perspective de mare creştere (ajunsese la un spor de 12 mii. pe 
deceniu) ne putem lesne închipui că statul moscovit se simţea în 
largul lui spunând acel veto fanatic: « război permanent » tuturor 
adversarilor comunismului ! Era vorba aici nu de un desiderat 
teoretic, ci repede a fost urmat de organizarea efectivă a revoluţiei, 
prin aţâţarea comunismului în Germania, Italia, Franţa, Anglia, 
St.-Unite etc. Iar asta era numai prologul. La congresul interna¬ 
ţionalei roşii, adunat la Moscova în 1928, cel dintâi care a luat 
cuvântul, dictatorul Stalin a mărturisit că războiul a devenit 
pentru republica Sovietică o « necesitate absolută », iar mareşalul 
Voroşilov l-a şi anunţat ca ceva «apropiat». « Trupele chemate, 
zicea el, la manevrele din regiunea Kievului, vor avea efectivul 
de 700.000 de oameni, cel mai mare efectiv care a fost atins până 
acum, în toată lumea, la manevrele armatelor... După câteva 
ore dela începerea războiului nostru, marile oraşe ale ţărilor 
inamice nu vor mai exista decât cu numele, în amintirea celor ce 
vor mai supravieţui în ruinele lor ». A precizat chiar că cea dintâi 

lovitură va fi dată României: în 15 zile, armatele sovietice vor 
fi la Galaţi, apoi vor pune mâna pe trecătorile Carpaţilor, înaintând 
spre Apus şi spre Sud, unde totul era gata pentru o revoluţie 
comunistă 1 ). 

Rezultatele acelor manifestări s’au şi văzut îndată. Din Spania 
până în China, propaganda Sovietică a dat roade în adevăr uimi¬ 
toare : Madridul răscolit de tranşee în timpul războiului civil care 
a durat trei ani (ajutat efectiv cu muniţii şi chiar trupe sovietice); 
măcelurile din Budapesta, când Bela Kun transformase Ungaria 
în republică proletară 2 ); bombardarea cu tunul a cuiburilor 
comuniste din mijlocul Vienei; haosul din China şi o mulţime 
de greve puse la cale mai în toate ţările, sunt dovezi pipăite că 
Ţarul roşu a întrecut ca iniţiativă pe toţi ţarii de altădată. 

Tocmai acum a eşit deplin la iveală însemnătatea geopolitică 
a istmului ponto-baltic. Linia întărită « Stalin » se întinde de la 
limanul Nistrului până în Golful Finic. Vede oricine că la apus 
de acel istm stă lumea germană şi romanică, abia scăpată de 
rivalităţi monarhice, de războaie confesionale s ), de graniţe artificiale 
impuse de moşteniri dinastice etc.; se vede că această Europă 
nouă caută să apropie cât mai mult graniţele politice de cele 
etnice, prin autodeterminare ţi schimb de populaţie, iar la răsărit 
de istm stă pieptiş un stat retrograd, care sileşte (ca şi regimul 
ţarist) să trăiască sub knut popoare eterogene ca rasă, limbă, 
confesiune şi ideal social sau politic. Rusia comunistă a ajuns o 
vastă panmixie, un haos etnic şi prin urmare un adevărat regres 
chiar din punct de vedere biologic. Informatorul unui mare ziar 
spaniol, cercetând compoziţia trupelor sovietice, afirmă că sub 
regimul comunist s’a născut un soi de rasă amestecată, «infe¬ 
rioară Boşimanilor şi Botocuzilor )>. 

Dar scăderea se simte nu numai în sens biologic, ci şi sufletesc. 
Progresul pe care îl realizase omenirea europeană, sub imboldul 
ideii germanice de a preţui nu numai autoritatea Statului, ci şi 

Les Bolschiviks preparent la guerre, «Revue de Paris», 1928. 

2 ) Abia înfrângerea armatei lui Bela Kun şi intrarea Românilor în Buda¬ 
pesta a scăpat Ungaria de catastrofă. 

*) Ultima bătălie în care s’au mai simţit încă unele preocupări confesio¬ 
nale a fost cea dela Leuthen (1757). 

personalitatea naţiunii şi a individului (prin legătura liber consim- 



Linia Stalin pe istmul ponto-baltic. 


ţită faţă de un « conducător » — Gefolgschaftswesen) a fost anulat 

de statul-carceră, sprijinit pe Ceka şi mitraliere. Desvoltarea per¬ 
sonalităţii pe temeiul unei limbi, a unei tradiţii naţionale şi cul¬ 
turale a devenit cu neputinţă în Rusia Sovietică. Tot tineretul, 
fără deosebire de origină etnică (şi chiar de sex) a fost îndrumat 
spre un fel de janicerism internaţional. După cum Sultanii de 
odinioară luau copiii creştinilor spre a face din ei soldaţi fanatici 
ai Islamului, tot astfel bolşevicii cresc tineretul cu o singură ţintă: 
să ducă «război permanent» pentru Coranul proletar, predicat 
odinioară de K. Marx şi realizat azi de Soviete. Recunoaştem că, 
alături de regimul politic al Ţarilor—o mare şcoală de absolutism— 
poporul rus a mai fost pregătit să ajungă o turmă fără voinţă 
şi prin regimul proprietăţii. Mirul , izvorît din obligaţia muncii 
colective a iobagilor, a contribuit şi el nu numai la slăbirea 
iniţiativelor individului, dar şi la deprinderea lui cu o viaţă 
quasi-comunistă. 

Insă, oricare ar fi fost numărul cauzelor care au adus starea de 
azi, rezultatul netăgăduit e acesta: la apus de istmul ponto-baltic, 
lumea europeană pune tot mai mult preţ pe ideea de naţiune, ca 
urmare a progresului rasial şi social, pe când la răsărit este un 
adevărat Vdlkerchaos sau un mişmaş (Mischmasch) cum zicea 
odinioară Nietzsche. S’a împlinit deci proorocia lui Ranke: dela 
aplicarea fanatică a ideii de stat « e numai un pas până la repu¬ 
blică, apoi până la comunism » (1854). Cuvintele acestea ne par azi 
profetice. In adevăr, haosul sovietic ameninţă toată Europa. Dacă 
lecuirea nu va veni la timp, întregul continent va cădea sub 
talpa cazacilor. 

* 

* * 

Cum şi dela cine să vină mântuirea? 

Două căi sunt deschise: ori Rusia sovietică este toată înlocuită 
prin state naţionale; ori va fi nevoie de un «cordon sanitar». 

In antichitate, cum am văzut, stavila contra nomadismului 
asiatic a fost cetatea carpatică — Dacia 

In evul mediu, alături de nomazii de neam mongolic, se adăoga- 
seră mai spre Nord şi alţi barbari, Slavii, sprijinind şi ei asaltul 
asupra Europei. Reacţiunea a fost reprezentată atunci de poporul 
german care a respins puhoiul slav spre răsărit, iar la miazăzi 
a împlinit rolul de strajă poporul român, înfruntând pe Tătari 

la Nistru şi pe Turci la Dunărea de Jos. Intre 1400—1600 Ro¬ 
mânii au stat pază neclintită la « poarta invaziilor ». 

In evul modern, după ce Turcii cuprind în hotarele lor şi 
basinul mijlociu al Dunării, supunând Ungaria, Românii con¬ 
tinuă încă rezistenţa la Dunărea de Jos. Chiar când statul ungar 
este desfiinţat la Mohaci (1526), rămânând paşalâc turcesc timp 
de două secole, poporul român are încă destulă putere nu numai 
să lupte contra Turcilor, dar să realizeze chiar întregirea politică 
a Daciei vechi (1600) sub Mihai Viteazul. 

Ce ascunse sunt tainele viitorului! Cine ar fi bănuit pe atunci, 
când lupta se da contra Islamismului tot mai ameninţător, că în 
vasta câmpie dela răsăritul Europei se va ivi un stat uriaş, mai 
primejdios pentru continentul nostru decât toate invaziile no¬ 
mazilor de odinioară şi chiar decât împărăţia Sultanilor ? Şi cine 
şi-ar fi putut închipui că acel stat creştin (ba încă şi pravoslavnic) 
după trei secole de regim ţarist, încăpând pe mâna bolşevicilor, 
va fi în ce priveşte religia, întruparea lui Antichrist pe pământ, 
iar în latura politică va pregăti nu numai Europei, ci lumii întregi, 
un regim faraonic, neasemănat mai apăsător decât al vechilor 
faraoni egipteni.. . 

Dar şi ce exactă este uneori simetria acţiunilor şi reacţiunilor 
istorice ! Tot pe la 1700, când se înălţa ameninţător colosul dela 
răsărit, sub conducerea acelui «barbar deplin », Ţarul Petru, în 
câmpia dintre Elba şi Oder, bogată în nisip şi lacuri, un om tare 
s’a hotărît să facă din Electoratul său un regat. Altul, şi mai tare, 
şi-a cheltuit toată energia, numai să poată crea o armată puter¬ 
nică. Al treilea, mai tare decât toţi, după vre-o patru decenii de 
lupte pe toate fronturile, având câteodată împotriva lui toate puterile 
mari, a izbutit să creeze prin genul său militar şi politic, încă o 
putere mare în Europa, trecând el însuşi în paginile istoriei cu 
titlul de « Mare ». Din acel stat, înfiripat în mijlocul atâtor greu¬ 
tăţi, va ieşi în secolul al XlX-lea, al doilea imperiu, iar în secolul 
de faţă «al treilea imperiu german », destinat să ţină piept colo¬ 
sului moscovit. Teză şi antiteză, cum obişnuia să zică Hegel. 

Azi, situaţia e limpede: faţă de misticismul sovietic, o nouă 
încarnaţie a vechiului misticism panslavist, organizarea unei re¬ 
zistenţe generale contra comunismului este inevitabilă; iar în 
această ordine nouă a lucrurilor, situaţia geografică impune Ro- 

mâniei o sarcină deosebit de însemnată. După cum Europa de 
ieri simţise nevoia sa creeze o «Comisie europeană», pentru a 
stăvili înaintarea Rusiei spre gurile Dunării, tot aşa e necesară 
acum stabilirea cât mai grabică a unui « cordon » sub forma unui 
front de state naţionale din Finlanda până la Marea Neagră. In 
acelaşi timp, este indispensabil ca marea aceasta să fie înconjurată 
numai de state cu regim modern (Ucraina, România, Bulgaria, 
Turcia, Georgia, etc.), spre a deveni un « lac european », nu moscovit, 
cum visau panslaviştii, potrivit cu testamentul lui Petru cel Mare, 
sau «cel mai mare port de război a, cum plănuiseră comuniştii. 

Cine poate aduce la împlinire această grea sarcină ? încă din 
Februarie 1915, Marea Britanie cedase în chip public strâmtorile 
şi Constantinopolul Rusiei; acum, în 1941, până şi arhiepiscopul 
de Canterbury, «primatul Regatului Unit», se simte îndemnat 
să binecuvinteze «sfânta» cauză a Sovietelor, şi ca să nu mai 
fie nici o îndoială, marele organ Times, « conştiinţa Angliei», ne 
vesteşte că în ţările din Sud-Estul Europei, Rusia (adică dictatorul 
Stalin) va trebui să facă rânduială. Pietatea faţă de trecut ne 
îndeamnă să ne întrebăm: Ce-ar zice Macaulay, Stuart Mill, 
Carlyle şi Herbert Spencer, părintele evoluţionismului şi apostol 
al progresului, când ar vedea în ce direcţie « evoluează » idealul 
Marei Britanii! 

Dar oricât de neaşteptată ar fi această metamorfoză, şi oricât 
de paradoxal se pare să-şi taie cineva creanga de sub picioare, 
un lucru e sigur: pentru a împiedeca prăbuşirea întregului con¬ 
tinent în prăpastia comunistă, e numaidecât nevoie de un ex¬ 
cepţional om de stat, care să întemeieze o nouă ordine între naţiuni. 
Dacă sarcina aceasta ar întârzia cât de puţin, s’ar împlini chiar 
sub ochii noştri penibila proorocie a lui Spengler: apusul lumii 
europene (der Untergang des Abendlandes). Panmixia proletară 
întronată de dictatura bolşevică va fi începutul sfârşitului. 

Concluzie, Pe temeiul faptelor mai sus înşirate, credem 
că putem afirma următoarele: 

Marginea răsăriteană a pământului dacic a fost din anticitate 
până azi hotarul de răsărit al Europei şi continuă încă să fie. înainte 
de a izbucni războiul mondial (1914—1918), un vestit geograf 
german, căutând o împărţire cât mai naturală a feţei pământului 

în regiuni geografice, găsise că Rusia nu face parte din Europa, 
ci merită mai de grabă numele de « Marea Siberie » (Gross-Si- 
birien). Prin urmare, întemeiaţi şi pe aceasta constatare obiectivă, 
socotim justificată afirmarea că cetatea carpatică şi împrejurimile 
ei formează bastionul cel mai înaintat al Europei spre răsărit; 
că poporul carpatic a fost timp de trei mii de ani, ca popor măr¬ 
ginaş (Randvolk), o strajă de continuă veghe, şi prin urmare 
nu e o semeţie verbală, ci un adevăr pipăit, dacă acordăm Ni¬ 
strului, însuşirea de « simbol geopolitic » 1 ), 

# 

încheind această scurtă privire geopolitică, să ne fie permisă 
o ultimă observare. Concluzia pe care ne-o impun azi evenimen¬ 
tele nu e cu totul nouă, ci fusese pregătită mai de mult. Alături 
de principiul naţionalităţilor, marea idee a secolului al XlX-lea, 
pe temeiul căreia s’a făcut unitatea politică a Italiei, a Germaniei 
şi altor trei ţări, acelaşi secol a întrevăzut şi posibilitatea unei 
integrări continentale, sub forma unor « State-Unite ale Europei ». 
Piedica cea mai serioasă părea rivalitatea dintre Francezi şi Ger¬ 
mani, dar fuseseră şi spirite destul de obiective care au căutat 
să lămurească ştiinţific diferendul dintre cei doi vecini. Rând pe 
rând, Gobineau, Lagarde şi Darre, tustrei de neam francez au 
contribuit să recunoască şi Germanilor partea ce li se cuvine. 
Ceea ce seninul Ranke numea pe la 1854 spiritul romano-germanic 
(der romano-germanische Geist) ca factor capital pentru viaţa 
şi cultura Europei, pare că începe să se manifeste şi în latura poli¬ 
ticei practice. E un caz unic în istoria războaielor ca, înainte de 
încheierea păcii, învingătorul să dăruiască fostului adversar peste 
o jumătate de milion de prizonieri (514.000), cum a făcut Adolf 
Hitler cu Franţa. Duşmănia ereditară e uitată. (Ceea ce era să 
se facă, dar nu s’a făcut în pragul secolului, când Franţa a fost 
înjosită de Englezi la Fachoda, se face acum după Oran şi Dakar, 
când flota franceză a fost brăcuită de fostul ei aliat). 


l ) Chiar streinii au această impresie. Geograful C, Uhlig a intitulat 
lucrarea sa «Die bessarabische Frage* eine geopolitische Betrachtung, Bre- 
slau, 1926. 

La răsărit, vedem un fapt — dacă se poate — şi mai semni¬ 
ficativ: alături de armata germană, luptă contra bolşevicilor trupe 
din tot apusul Europei, inclusiv franceze. Termenul de « cruciadă » 
a venit firesc pe buzele tuturor. E vădit, aşa dar, că realista con¬ 
cepţie «continentală» a conducătorului Germaniei actuale este 
mai aproape de adevărurile geopoliticei decât a oricărui om de 
stat din trecut. Pe temeiul unei organizări ştiinţifice a producţiei, 
potrivit cu regiunile geografice, şi respectând principiul auto¬ 
determinării şi al schimbului de populaţie, urmaşul sobru al Ho- 
henzollernilor e chemat să dăruiască lumii europene ceea ce nu 
i-a putut da nici papalitatea, cu pretenţia ei de universalitate, 
nici Sfântul Imperiu roman, nici Napoleon, ca urmaş al lui 
Carol cel Mare, nici concepţia mercantilă-oceanică a imperiului 
britanic, nici Wilson, ca mandatar al Americei la Versailles, nici 

toată Societatea Naţiunilor la Geneva. 

> 

Ne aflăm deci în faţa celei mai vaste şi mai complicate pro¬ 
bleme dintre câte s’au pus până acuma minţii vre-unui om de 
stat. După « Marea Revoluţie » x ) — nu cea franceză, o împreju¬ 
rare locală şi secundară, ci — aceea a maşinismului care a împins 
lumea în haos, prin producţie nelimitată, preţuri nelimitate, gloate 
nelimitate de uvrieri şi concurenţă nelimitată pentru materii prime 
şi pieţe de desfacere peste mări şi oceane, se face acuma cea 
dintâi încercare pentru limpezirea haosului care ne-a procurat unul 
după altul două războaie de proporţii necunoscute în tot trecutul 
omenirii. Cel dintâi a fost mondial ca formă, concentrându-se 
de fapt în lungul unei singure tranşei între Alpi şi Canalul Mâ- 
necei. Cel de azi e neasemănat mai cuprinzător, întinzându-se din 
Scandinavia până la Sahara, din Oceanul Atlantic până în Caspica, 
Marea Roşie şi Indochina, cu perspective de lăţire şi mai departe. 

De aceea, omul de stat care va deslega problema militară, 
economică şi politică a acestui conflict de dimensiuni cu ade¬ 
vărat planetare, va fi deschizătorul unei ere noi în viaţa omenirii 
şi va arunca în umbră pe toţi oamenii de stat dela Alexandru şi 
Caesar până azi. Războaiele, alianţele şi tratatele de pace din trecut 
vor rămâne mici fapte, de caracter mai mult sau mai puţin local 

b Vezi Omul de stat şi Fazele geografice ale istoriei, în «Revista geogra¬ 
fică română », 1939, 2940. 

şi personal. E întâia oară că omul de stat trebue să aibă înaintea 
ochilor nu harta unei ţări, ci întregul glob pământesc 1 ). 

O eră nouă începe, aşa dar, pentru Europa 2 ) şi e bine să amintim 
că, la pregătirea ei, poporul român a împlinit un rol esenţial ca 
vecin de secole al istmului ponto-baltic, unde se desfăşoară acum 
actul capital al războiului. Ca încheiere, să ne fie îngăduit a 
mai releva un singur fapt: 

După 1870, când «cancelarul de fer», stăpânit de unele tra¬ 
diţii, cultiva încă acordul cu Rusia ţaristă; când Slavii —nu nu¬ 
mai cei din Peninsula Balcanică (Bulgari, Sârbi şi Muntenegreni), 
dar şi cei de sub steagurile Kaiserului dela Viena (Croaţi, Slo¬ 
veni, Moravi, Cehi, Ruteni şi chiar unii Poloni) — îşi îndreptau 
speranţele lor către «Ţarul tuturor Rusiilor »; când şi Ungurii, 
prin politica lor de magharizare cu de-a-sila slăbeau zi cu zi coe¬ 
ziunea monarhiei şi deci situaţia politică şi militară a Triplei 
Alianţe, este vrednic de subliniat faptul că Românii au fost cel 
dintâi popor din răsăritul Europei, care au manifestat în chip 
categoric repulsiunea lor faţă de politica ţaristă şi de panslavism. 

Cel mai obiectiv scriitor al istoriei contemporane a Românilor, 
Titu Maiorescu, începătorul direcţiei critice în cultura româ¬ 
nească, a arătat încă din 1881, în Deutsche Revue, că singura orien¬ 
tare logică pentru statul dela gurile Dunării era alianţa cu Ger¬ 
mania, ca asigurare contra încălcărilor repetate ale Rusiei. Con¬ 
cepţia aceasta a fost împărtăşită şi de regele Carol I care, înţelep- 
ţeşte, a întârziat realizarea ei, până ce şi Italia, altă ţară romanică, 
s’a alăturat statelor din mijlocul Europei, formând Tripla Alianţă. 
Astfel, timp de 35 de ani, orientarea noastră a rămas neclintită. 


*) Cei deprinşi a urmări faptele hologeic, adică în tot spaţiul planetar, 
nu se pot împiedeca să obse.ve că, după ce trecuse faza continentală a 
istoriei, s’a lerminat acum şi faza oceanică. Marea Britanie se înălţase prin 
navigaţie, iar ca vatră a maşinismului s’a bucurat de toate înlesnirile pe 
care le oferă circulaţia pe Ocean şi deci superioritarea oceanelor faţă de 
Uscat. Azi însă, după ivirea aviaţiei ca mijloc de transport şi de luptă, era 
firesc ca faza oceanică să fie depăşită de cea atmosferică, iar primatul să 
treacă la acea putere care va stăpâni mai deplin aerul. 

a ) In ce priveşte poporul român, aşezat «în calea răutăţilor *, situaţia 
sa este deosebit de grea. Ţinând seamă şi de ceea ce Burckhardt numeşte 
«Noroc şi Nenoroc în Istorie », viitorul României se va putea desluşi nu la 
sfârşitul războiului, ci abia la începutul păcii. 



FRUNTARIA ROMÂNIEI SPRE RĂSĂRIT 


273 


Azi nu mai e nimeni care să nu recunoască deplin cât de în¬ 
temeiată a fost orientarea preconizată de Maiorescu. înainte de 
a fi scris Fr. Ratsel «Politische Geographie » şi înainte de a fi 
existat măcar cuvântul «Geopolitik», un Român indicase clar 
drumul pe care evenimentele de azi îl justifică. Am putea spune 
că Maiorescu, întocmai ca şi Ranke, a cugetat nu numai pentru 
contemporani, dar şi pentru urmaşi. 

Atâta e de adevărat că viitorul poate fi în oarecare măsură 
întrevăzut, de câte ori cugetul omului de stat este deplin închinat 
adevărului. 


S. MEHEDINŢI 



LIMBA ROMÂNĂ ÎN BASARABIA 

Preocupaţi de istoria fie narativă, fie genetică a faptelor, care 
însă nu se sfârşesc niciodată, ne lipseşte o filosofie a istoriei nea¬ 
mului întemeiată şi pe caracterologia provinciilor, aşa încât din 
cutele locale să descifrăm semnificaţia şi menirea fiecăreia în 
ansamblul românesc. Prea rar ne-am gândit să dăm un sens 
istoriei noastre. Câteva pagini ale lui Hasdeu şi ale lui Iorga, 
apoi ale lui Pârvan, în sfârşit unele vederi ale lui Ibrăileanu în¬ 
clinat să judece asupra felului moldovean şi ale d-lui C. Rădulescu- 
Motru, — iată ce ar fi mai relevant. Unele vederi împrăştiate întâm¬ 
plător prin periodice şi broşuri spun prea puţin. Şi pentrucă nu 
pătrundem îndeajuns fiinţa fiecărei provincii, am făcut adesea 
greşeli în acţiunea pe teren. 

In ce priveşte limba, avem preţioase adunări şi rubricări de 
material din fiecare ţinut. Monumentalul Atlasul Limbii Române 
îngădue să urmărim isoglose de rostiri şi împerecheri de cuvinte 
şi să ne dăm seama de unitatea limbii române, ca un tot autonom, 
în varietatea ei. Rămâne să precizăm configuraţiile şi, dincolo de 
ele, să descifrăm semnificaţiile, atât ale întregului cât şi ale fie¬ 
cărui tinut. 

» 

In ce priveşte literatura, avem compendii şi contribuţii asupra 
literaturilor locale, care se cer adâncite, nu numai pentru ceea ce 
Germanii numesc Heimatkunst, dar şi mai ales pentru ca din 
patrimoniul moral al marilor provincii şi chiar al ţinuturilor să 
iscăm acorduri si valori noi. 

i 

Cât priveşte configuraţia folclorului nostru literar considerat 
pe regiuni, deşi materialul cules este în chip firesc localizat, ne 
lipseşte cu totul o geografie a motivelor, întru cât ele sunt con¬ 
diţionate şi înfrăţite cu anumite aspecte ale spaţiului românesc. 

In literatura cultă, nu este o întâmplare că forma gospodă¬ 
rească a lui Slavici a crescut dintr’o tulpină de ţărani din părţile 
Şiriei arădene, după cum nu este 0 întâmplare că, la extremitatea 
cealaltă, cea m ai bogată Şi multilaterală personalitate din cultura 
romanească, Hasdeu, a trăit cu privirile deschise asupra nemărgi¬ 
nitului rusesc şi opera lui, at|ţt de tumultoasă, în cele mai însem¬ 
nate aspecte ale ei, e bogată Ş* neterminată, ca Ş* meleagurile în 
care s’a năşcut deşi ideologic este de provenienţă apuseană- 
Toate acestea şi multe altele se cer lămurite printr’o privire 
asupra configuraţiei graiurilor, a plăsmuirilor noastre folclorice 
şi creaţiunilor culte alese. Dar pentrucă datoria zilei de astăzi 
ne cere mai înt^i vederi practice, voi începe prin a indica în ce 
fel se cuvine să fie călăuziţi primii paşi ai învăţământului ele¬ 
mentar basarabean şi apoi voi da căteva întrezăriri asupra aspec¬ 
telor şi destinului limbii noastre înfrăţită cu soarta Basarabiei. 
A pune problema limbii romane în Basarabia însemnează a privi 
semnificaţia întregii culturi romaneşti faţă de Răsăritul slav. 

Dar mai înainte de a prezenta problemele, să-mi fie îngăduit 
şjţ amintesc unele momente trăite pentru a arăta în ce chip, în 
durere, vedem mai viu realităţi care, altminteri, ne apar secun¬ 
dare. 

împrejurările din vara cumplită 1940, csţnd am fost nevoit să 
supraveghez evacuarea şi încadrarea corpului didactic băjenar din 
provinciile alipite, mi-au dat prilej s| verific ce vănjoase sunt 
tulpinile provinciale ale graiului romanesc şi să meditez asupra 
raporturilor multiple dintre ele şi limba comună- In deosebi în 
astfel de împrejurări grele, puterea de rezistenţă a resurselor locale 
iese la iveală cu energie elementară- 

Sunt gesturi care mi-au rămas neuitate. Dintre ele, unul: 
învăţătorul basarabean care a depus pe cristalul biroului mini¬ 
sterial tricolorul de borangic al şcolii lui şi n’a putut rosti decţţt 
cuvintele: « e steagul şcolii, atftt am putut scăpa », îmi va rămânea 
pururi ca icoana anunţătoare răscumpărărilor. 

Ahturi de el, stă învăţătorul cernăuţean care, în învălmăşeala 
băjeniei, n’a putut salva dec|t matricola şcolii unde se păstra cea 
dintâi preţuire a elevului gminescu. Cănd a depus-o pe acelaşi 
birou, era pe figura lui aceeaşi durere ca şi a colegului basarabean 
preyestitoare şi ea de viitor. 

Pentru cinstirea unor astfel de cazuri, mai numeroase decât 
s’ar bănui, hotărîsem înfiinţarea unei distincţii speciale, menite 
să rămână amintire şi chezăşie în patrimoniul moral al învăţă¬ 
mântului generaţiilor viitoare. 

Faptele acestea gândeam să le înfăţişez într’o ultimă lecţie la 
Universitatea din Cluj, o lecţie de vremelnică închidere, ca sfârşitul 
unui act penultim dintr’o dramă cu perspective spre izbăvirea 
definitivă. Cuvântul din urmă era gândit imn de preamărire 
acestui soldat necunoscut: limba noastră, care nu poate fi dată 
unui popor inferior. 

In împrejurările acelea, ceea ce altora li se părea păgubitor: 
spiritul local, cu accentul graiului regiunilor, mi se releva pârghia 
de rezistenţă. Sub furtună, simţeam nevoia de încleştare în stră¬ 
vechile rădăcini, dela hulita şcoală confesională, care acum se 
releva liman, până la salvarea umilelor mărturii şi creaţiuni ori¬ 
ginare. 

Timbrul graiului local, care izbucnea în convorbirile emoţio¬ 
nate ale refugiaţilor, nu mai suna supărător. Avea acum ceva 
atât de autentic, încât ne grăia mult mai adânc decât vorba co¬ 
rectă a limbii comune. 

Legând gânduri vechi de preocupări noi, faptele simbolic 
amintite arată în ce spirit actualizez problema raportului dintre 
dialect şi limba comună în şcolile basarabene. Le dau întâietatea, 
pentrucă nicăieri ca în Basarabia nu se hotărăşte destinul româ¬ 
nesc. 


I 

S’ar părea că, în ce priveşte limba naţională în primii ani ai 
învăţământului, nu mai poate încăpea nici o îndoială. Avem o 
limbă literară înţeleasă curent în Basarabia; de ce să nu facem 
din ea, chiar dela început, temelia învăţământului popular de 
acolo ? Astfel, în ziarele din Bucureşti din Iunie 1918, se putea 
citi următoarea înştiinţare: « directorul instrucţiunii publice din 
Chişinău face cunoscut că toţi învăţătorii, care doresc să ocupe 
posturi în Basarabia, să-şi adreseze petiţiile direct zemstvelor ţinu¬ 
turilor sau upravelor orăşlneşti, unde doresc a ocupa posturile ». 
In chipul acesta, cărţile primului an de învăţământ ale vechiului 

regat au împânzit Basarabia. In împrejurările de atunci, nu era 
răgazul de a alcătui cărţi proprii pentru uzul copiilor basarabeni 
din primii ani de învăţământ. Metoda franceză de a impune pre¬ 
tutindeni, dela început, limba literară, fără să se ţină seamă de 
graiul local, cârmuia mentalitatea aceasta. 

Nu încape nici o îndoială: un învăţător din Muntenia va fi 
înţeles de copii moldoveni de pe malul Răutului sau al Nistrului. 
Dar pentru cine a observat chipul cum s’a realizat pe teren acti¬ 
vitatea unui astfel de învăţător, se nasc multe îndoieli. Ele sporesc, 
atunci când consultăm părerea unor scriitori basarabeni din trecut, 
bunăoară când ne gândim la însemnările lui Dimitrie Moruzi. 
Această minte aleasă, unul dintre puţinii care au prevăzut ceea ce 
avea să se desfăşoare în răsărit, ne informa că, unii dintre ţăranii 
Basarabiei, credeau sub ţarism că cei din România sunt un fel 
de Moldoveni, care însă vorbesc o limbă stricată. Primul beletrist 
basarabean, Costachi Stamati, deplora neologismele limbii noastre 
literare. Fireşte, literatura basarabeană a ultimelor decenii a fost 
recepţionată în păturile largi ale provinciei. Şi totuşi, când li se 
citea din Creangă al nostru, în fonetismul moldovenesc, sătenii 
se simţeau de o fiinţă cu scriitorul reprezentativ al Moldovei. 

Astfel se naşte întrebarea: să fie oare deosebirile dialectale, 
de bază de articulaţie şi de ritm, atât de imponderabile, încât 
să le putem nesocoti, când e vorba să câştigăm dela început 
pentru cultura românească sufletul copiilor moldoveni din 
Basarabia ? 

Am făcut în trecutul nostru o greşală în stil mare, în felul 
cum am lucrat să dăm o şcoală Aromânilor. Dela «apelul » din 
1864 al lui Bolintineanu, V. A. Urechea, C. A. Rosetti etc. până 
în timpul din urmă, am trimis Aromânilor cărţi în graiul nostru, 
fără să ne preocupăm de condiţiile locale, fără să dăm în şcoală 
cuvenita atenţie dialectului. In greul luptei cu Grecii, puţini 
dascăli s’au gândit să întrebuinţeze întâmplător, la serbări şcolare, 
dialectul şi au întrevăzut astfel ce putere de a cuceri sufletele 
stă în limba vie de acolo. Şi e înduioşător să citeşti, în însemnările 
învăţătorului din Moloviţe, Guşu Papacostea, via impresie ce 
produceau cântece şi scenete în dialect, cu ce uimire încântată 
întrebau părinţii dacă « sunt din carte, ori le zic copiii din mintea 
lor ». De fapt, în şcoala Aromânilor, limba literară a stat ca ceva 

opus dialectului. O cauză de căpetenie pentru care şcoala noastră 
n’a avut acolo tot răsunetul dorit. 

Nu mai e nevoie să arăt că deosebirea dintre graiul aromân şi 
cel moldovean, faţă de limba comună, este aceea dintre un dialect, 
profund diferenţiat în toată structura lui, şi o variantă regională. 
Graiul basarabean e de o fiinţă cu cel moldovean. Deosebirea 
dintre ţăranul basarabean şi restul ţăranilor moldoveni stă în faptul 
că aceştia au un secol de contact cu limba literară. De aceea nu 
trebue să facem greşala să nesocotim cu totul latura locală ba¬ 
sarabeană în primii ani de învăţământ primar. Graiul basarabean 
este graiul moldovean de acum un secol, netrecut prin prefacerile 
datorite limbii comune la temperatura secolului al XlX-lea. Şi 
e cunoscut că ariile laterale păstrează mai stăruitor unele cute 
vechi, întru cât n’au fost părtaşe la procesul firesc al graiului comun. 
De aici însemnătatea graiului transnistrian. Există în tot domeniul 
românesc două aspecte ale graiului comun: limba cântecului 
popular şi, în genere, a patrimoniului oral, apoi limba bisericească. 
Dacă prima a circulat larg şi în Basarabia, limba bisericească a fost 
stânjenită, aşa încât n’a putut să-şi continue rolul unificator ca 
în Ardeal. Cât priveşte funcţiunea administrativă a limbii, ea a 
rămas cu totul străină de elementele noastre moderne, ca şi de 
întreaga alcătuire politică. 

Problema pusă aici poate să pară unora stranie: de vreme ce 
un ţăran basarabean se înţelege, în limba zilnică, cu oricare altul 
din masa domeniului românesc, de ce să mai vorbim de drepturile 
graiului local în şcoala primară ? Cine vrea să adâncească latura 
teoretică a problemei, găseşte lămuriri în vestita carte a lui R. 
Hildebrand, Vom deutschen Sprachunterricht in der Schule, o carte 
care ar trebui tradusă şi, întregită cu material românesc, să stea 
pe masa oricărui profesor român, dela treapta elementară, până 
la cea mai înaltă. O întreagă mişcare a pornit de aici, desfăşurată 
mai ales în jurul unei reviste închinată limbii materne şi conti¬ 
nuată astăzi de revista Zeitschrift fur Deutschkunde. 

Argumentele hotărîtoare sunt atât de simple, încât parcă te 
sfieşti să le mai înşiri, atât de mult au întipărirea evidenţei. Deşi 
deosebirile dintre limba comună şi dialect sunt tot atât de mari 
si în Italia si în Franţa, totuşi este semnificativ că nu din aceste 
ţări a pornit mişcarea de folosire a graiului regional în în- 

v^ţjmânt, ca treaptă de înălţare la limjpa Jiterară. Se observă şi 
aici cum vederile germane sunt mai prielnice cujturii populare, 
concepute organic şi ţinând seamă de toate cerinţele ei. 

Dac|j suntem de acord că, în orice ramură a învăţământujui, 
trebue să pornim dela ce aduce copijul viu săpat în sufletul lui, 
de ce tocmai în regiunea răsăriteană să rupem dela început cu 
fonetica, cu sintaxa, cu ritmul frazei, aşa cum şi le-a însuşit co¬ 
pilul dela mama lui? 

Se va răspunde că aceasta se face în vederea unui scop: însu¬ 
şirea mai repede a limbii literare. Un mare ţel. El însă nu trebue 
să ne facă S Ă pierdem din vedere alte cerinţi, tot atât de impor¬ 
tante ale învăţământujui limbii materne. Dacă această ram ură a 
învăţământului a căpătat, cel puţin teoretic, o însemnătate de bază, 
aceasta se explică nu num ai prin limpezimea pe care o aduce în 
suflete, dar şi prin altceva: larga colaborare a inimii. însemnă¬ 
tatea cerinţei acesteia creşte când e vorba să câştigi pentru cultura 
naţională 0 populaţie ţinută tocmai în secolul renaşterii cu totul 
departe de această cultură- Trăsătura firească de 
unire între sufletul copilului basarabean 
şi cultura aceasta nu poate fi decât cuvân¬ 
tul sub forma în care el dăinueşte în ţinutul 
respectiv, aşa cum l-a auzit şi l-a trăit co¬ 
pilul acasă- Aceasta este forma vie de care copilul leagă 
întreaga lui viaţă de sentiment. Greşala cea mai mare ce s’ar putea 
face în învăţământul elementar în Basarabia, este să trezeşti la 
copi|, prin procedări nedibace, simţul confuz, în ce priveşte limba, 
că învăţământul este ceva străin de viaţă trăită, ceva care vine 
şi se impune din afară într’o haină neobişnuită- -^ e aceea, dacă 
învăţătorul venit dela noi va începe să introducă * n primele clase 
cărţile noastre obişnuite de şcoaJă, cu neojogismele care n’aveau 
cum să pătrundă în Basarabia, dacă va S ra ^ dela început în limba 
literară, S Ă caute un sprijin în graiul moldovenesc, atunci, 
chiar dacă d va înţeles perfect, de bună seamă, — c ă va lipsi 
acea căldură care singură contopeşte sufletele. 

In ce priveşte limba, în Basarabia învăţământul 
poporului trebue să aibă 0 îndoită chemare: 
să-l lumineze pe copil, apropiindu-1 de 
limba literară şi totodată să*| rădăcineze 

legându-1 în chip conştient de felul local, 
ca de cel mai preţios bun românesc ce există 
acolo. 

Odată ce recunoaştem ca temeinic felul acesta de a vedea, calea 
de urmat e limpede. Mai întâi, pentru primii doi ani de studii, 
să alcătuim abecedare şi manuale scrise 
în graiul local, cu vocabularul şi pronunţia 
de acolo. 

învăţătorul va pleca dela ce este acolo, dela propoziţiunile cu 
sunetele şi formele dialectale, va deprinde pe copii să le observe, 
să le scoată la iveală, să le asocieze în felurite chipuri. Apoi treptat 
va lega de ele sunetele şi formele limbii comune, aşa încât să se 
vadă limpede că sunt două feţe ale aceluiaşi lucru. Procedându-se 
cu tact, curând copilul va putea construi singur forma literară pe 
baza celei locale, apoi îşi va însuşi neologismele romanice nece¬ 
sare. Astfel, după un an-doi cursul se va putea face numai în 
limba literară, rămânând să se recurgă la dialect de câte ori 
mişcarea vie a sentimentelor sau tălmăcirea anumitor expresii 
ar cere-o. 

Am aşezat consideraţiunile acestea în fruntea problemelor 
limbii române în Basarabia, pentrucă o acţiune în aparenţă para¬ 
lelă întreprinsă de soviete în Transnistria s’ar părea că se inspiră 
din asemănătoare vederi moderne, pe când în realitate a urmărit 
scopul perfid de a încerca o spărtură între ramura răsăriteană şi 
grosul graiului românesc. 

Când în 1924 s’a conceput planul de a făuri din Republica 
Moldovenească ceva ca un cap de pod pentru a înlănţui spiritual 
Basarabia, s’a pus şi problema propagandei prin scris. 

In primii zece ani, s’a publicat o întreagă literatură beletristică, 
economică şi didactică, între altele 66 de manuale şcolare. Nu mă 
opresc la literatura tendenţioasă a te miri cărui semit. (Un L- 
K o r n f e 1 d publică în « editura de stat a Moldovei » Cânteşe şi 

poezii, 1939, vorbind sub rubrici ca Patria, Apâraria ţării, etc. 

în numele Moldovei...). Dintre manualele, nu cunosc abecedarul 
Cartea noastră—lumina noastră. Pentru spiritul care a prezidat 
Ia alcătuirea lui, stă însă mărturie acest Cuvântelnic orfografic (sic) 
moldovenesc, pentru şcoala înşepâtoare, mijloşie necomplectâ şi 

nijloşie sub conducerea şi redacţia Iui I. D. Cioban. In prefaţă, 
vorbeşte însuşi «institutul ştiinţific de şerşetare moldovenesc». 
Aflăm că «în lucru au luat parte nu mai puţin de 20 de «tovarăşi ». 
îndreptarul a fost făcut pentru şcoală, dar şi pentru «lucrătorii 
redacţiilor, gazetelor şi jurnalelor de obşte »... Ţelul este precizat 
în următorul alineat: «colectivu de autori şi-a pus ca ţel Ia munca 
sa să cureţe limba moldovenească de cuvintele româneşti fran¬ 
ţuzite neînţelese de norodul moldovenesc, introduse cândva de 
duşmanii norodului, şi în rând cu aiasta s’a stăruit sa apuşe căt 
mai multe cuvinte intrate în traiul norodului moldovenesc în le¬ 
gătură cu zidirea soţialistă, ca neologisme, din limbile noroadelor 
frăţeşti, rusască şi ucrainiască ». Dar ceea ce se alungă pe fereastră, 
intră larg pe uşă. Termenii romanici, prin ocoluri ruseşti, sunt 
de fapt mai numeroşi chiar decât cei din dicţionarele noastre simi¬ 
lare, ca bunăoară acel al d-lui Puscariu. 

Lăsând la o parte trăsăturile fonetice mai pregnante ale graiului 
moldovenesc, din care unele, în primul rând palatalizările labiale- 
lor, pot fi văzute şi din citatele redate, inovaţiile sunt intrusiuni 
fonetice ruse, faţă de care, în chip firesc, reacţionează simţul po¬ 
pular. Astfel, a zice pentru hotărîre, hodorogit, gotărîre, godorogit, 
pentrucă rusa pronunţă neologismele cu h iniţial prin g iniţial, 
este a sili limba să intre în tipare străine menite prăbuşirii. 

Mai caracteristice şi aş zice mai primejdioase sunt grafiile cu 
tendinţă fonologică în sens larg rusesc. In direcţia aceasta, este 
semnificativă introducerea semnului vocalic moale şi a semnului 
tare, ceea ce Ruşii numesc tviordâi znac şi miachii znac. Aceasta 
tinde a introduce în limba noastră cu strict paralelism de conso¬ 
nante moi alături de cele tari, la fel ca în structura rusească. 

Sub pretextul apropierii de dialect, sistemul bolşevic, stând 
subt semnul bilingvismului, îndruma spre o modificare a bazei 
de articulaţie, împotriva chiar a spiritului dialectal. Pentru noi, 
în Basarabia problema este inversă: pornim în primul an de învă¬ 
ţământ dela dialect, aşa încât prin el să intrăm în însăşi inima 
limbii literare, deşteptând în copil sentimentul că dialect şi limba 
comună sunt două feţe ale aceleiaşi realităţi. 

II 

Dela această problemă practică a zilei de azi, trecând la 
priviri ţeoretice mai înalte, se pune chestiunea graniţelor lingvistice, 
Fac o deosebire între graniţa limbii şi graniţa lingvistică, Datorită 
mai ales cercetărilor fiţcţite de lingviştii fenomenologi, anţime de 
acei care pţin accentţil nţi nţimai pe filiera limbilor, dar şi pe 
configuraţiţini, se cţivine să privim limbile nu nţimai sţib raportţil 
înrudirilor Istorice, dar şi sţib raportţil grupţirilor nţimite de 
Germani Sprachbund , Sţint ţmele tr^s^îţiri fonetice care trec 
departe de graniţele ţinei limbi şi ale ţmei familii de limbi şi ar 
putea fi interpretate ca indicând anţimite afinităţi. 

Fonologie, limba rţisîţ este caracterizată printr’o dţialitate a 
sistemţilţii consonantic: paralel cţi şirul plin al consonantelor, există 
ţin alt şir, acela al consonantelor zise înmţiiate, care apar cţi ne¬ 
cesitate de cftte ori consonantele de orice categorie sţint ţirmate 
de vocale moi, Un cţinoscţiţ cercetător al limbii ruse, Roman 
Iakobson, a căţitat ţm sistem de geografie fonologică menit, 
între altele, să delimiteze zona euroasiatică, deci Rţisia, Astfel, 
pţinând problema isogloselor fonetice, privite independenţ de 
filiera genetică a limbilor, a ales fenomenţil înmţiierii consonantelor 
ca mijloc de caracterizare a zonelor geografice, Pentru acesţ lingvist 
fenomenţil mţiierii consonantelor, în sens rus, ar cţiprinde şi 
graiul romanesc al Basarabiei, spre deosebire de restul domeniţilţii 
daco-rom^n, care însă, tot ^ţipă Iakobson, ţirmează soarta co- 
mţină a întregulţii domeniu romanic, Din pţmctţil acesta de ve¬ 
dere, Basarabia ar pţitea să apară ca un teritoriu care, cel pţiţin 
într’ţin amănţinţ fonologie, ar aparţinea spaţiţilţii răsăritean eţiro- 
asiatic, 

Dar în chestiţinea aceasta se cere o mai amănţinţită cunoaştere 
a însăşi structurii limbii noastre, Chiar Iakobson, într’o lţicrare 
rezţimativă (Ober die phonologischen Sprăchbiinde, în Travaux de 
cercle linguistique de Prague, IV, p, 234) vorbeşte de vatra fun¬ 
damentală (Grundherd) a acestţii fenomen, Aceasta arată că, 
înainte de a fixa astfel de isoglose, trebţie să fie lămurită o în¬ 
doită problemă, Mai întjţi, se cere ca însţişi materialţil descriptiv 
al limbii să fie aţitentic, In cazul nostru, trebţie să facem o hot|fîtă 
deosebire între grăiţii aţitentic basarabean, neinflţienţat de pătţira 

orăşenească şi pronunţia bilingvilor din cercurile orăşeneşti admi¬ 
nistrative. La aceştia întălneşti un ton, o melodie şi un ritm, 
care sunt reflexe ruseşti, pe cătă vreme, la sătean, există numa i 
palatalizarea labialelor, fenomen care nu avea nevoie de vecină¬ 
tatea rusească, pentrucă este străvechi în aromână- De altă P a rte, 
cea mai originală trăsătură fonologică a limbii noastre este acel 
i scurt asilabic, creaţiune proprie romănească, pe care n’o mai 
întălnim la nici o altă limb^ a continentului. Pentru sentimenţyl 
romănesc, el este o individualiste; pentru bilingvii care au alcă¬ 
tuit Cuvântelnicul amintit, este caracteristică Ş ov ^ rea între semnul 
i scurtat şi « miachisnacul » rus. 

Sistemul fonologie al limbii romăne este un tot închis în 
sine, care îşi lămureşte trăsăturile prin procese proprii. Uni¬ 
tatea geografiei fizice a pământului romănesc face una cu unitatea 
geografiei lingvistice. Palatalizarea moldovenească este un fenomen 
propriu, nu este de o fiinţă cu ceea ce se întâmplă în Lituania, 
Lştonia şi în Estonia, unde muierea cuprinde întreg domeniul 
fonologie. Graniţa lingvistică a limbii romăne face, în toate pri¬ 
vinţele, una cu graniţa geografiei fizice. 


III 

Pentru noi, Basarabia însemnează precizarea destinului ro¬ 
mănesc faţă de cultura slavă, privit^ sub toate aspectele ei. Che¬ 
zăşia menirii noastre stă î n însăşi fiinţa limbii. Iarăşi şi iarăşi ne 
încleştăm în ea, privind-o în lupta dreaptă cu slava. Basarabia 
este teritoriul unde se poate urmări mai concludenţ ca oriunde, 
lupta care s’a dat între limba noastră Ş> slavism. Ea este numai 
un capitol din marea luptă a expansiunii romăneşti în răsărit, 
o luptă paşnică, dar care nu-şi are pereche decăt cu lupta expan¬ 
siunii germanice. Sub acest punct de vedere, destinul hotărîse 
de mult colaborarea celor două popoare. 

Priviţi harta teritoriului daco-romăn şi observaţi numirile de 
localităţi. Jntr’o mai mare măsură chiar dec|t la Germani, multe 
sunt de origină slavă. Preţuim Oltenia ca pe unul din cele mai 
romăneşti teritorii. Dar ce însemnează ca toponimie atăt de ro- 

mânescul judeţ al Gorjului, al Doljului, ce însemnează Vâlcea sau 
Romanaţi? Toate acestea şi multe altele trimet la o etimologie 
slavă. Gorjul însemnează Jiul dela munte, {jiul este jghiab, albie); 
Doljul, Jiul dela şes, Vâlcea, ţinutul lupilor, iar Romanaţi este 
şi el, ca moldovenescul Roman, de origină slavă. La Nordul Olte¬ 
niei, este vechiul ţinut al Loviştei care şi el arată denumire slavă, 
«locul bogat în vânat». Treceţi în inima Ardealului şi urmăriţi 
Târnavele, apoi, mai aproape, Braşovul, Zârneşti, etc. etc.... toate 
purtând o vădită întipărire slavă. 

Ce e Prahova, ce e Doftana, ce e Ialomiţa, ce e Bărăganul, 
dacă nu tot atâtea mărturii ale unei infiltraţii slave în teritoriile 
noastre ? Sunt unele care arată o vădită viaţă slavă desvoltată aici. 
Doftana, ca să mă opresc la un exemplu caracteristic, nu poate fi 
explicat decât în legătură cu termenul slav Dohot, care şi astăzi 
e cuvântul întrebuinţat de unii slavi pentru a denumi păcura. 
Dohot urmat de sufixul ana a dat Dohotana, de unde Doftana. 
Şi pentrucă Românul n’a putut întrebuinţa niciodată în popor 
pe ct ca atare (şi azi schimbă neologismele prefăcând pe doctor 
în doftor), din Dohtana a ieşit Doftana. Că aceasta este etimologia 
cuvântului, nu încape nici o îndoială: râul Doftana se varsă în 
Prahova între Câmpina şi Buştenari, locuri atât de bogate în 
petrol. însăşi Câmpina este de origină slavă. 

Dacă trecem în Moldova, aceeaşi notă caracteristică. Vestitul 
ţinut al Vrancei, atât de misterios ca etimologie la Hasdeu şi alţii, 
este evident din slavul de sud Vran, care însemnează corb. Iar 
în partea de Nord a Moldovei, avem potrivit foneticei slave, din 
aceeaşi rădăcină: Voroneţ, Voronca, etc. 

Ce este Prutul, râul blestemat ? S’a susţinut o străveche ori¬ 
gină cu Piretos. Dar să deschidă cineva un dicţionar rusesc şi 
se va încredinţa că, pentru cuvântul baltă, alături de bolota, există 
şi cuvântul prud, în care însă d final e pronunţat ca t : prut. De 
ce să mergem la Piretos, când explicarea din prud ne este atât de 
aproape ? E suficient să te uiţi pe hartă, să vezi confluenţa râului 
care formează o vestită baltă la gura lui, pentru ca să înţelegi că 
numirea este o expansiune dela afluenţă la întreg cuprinsul râului. 
Am vizitat Orheiul şi am fost izbit de faptul că cultura nucilor 
este aici atât de prosperă. Astfel, etimologia e clară, din rusescul 
oreh, nucă. Şi ţinutul atât de românesc al Sorocei, poartă şi e 

urmă slavă, pentrucă numele Soroca este de origină rusă şi în¬ 
semnează coţofană. 

* 

Toate faptele acestea şi numeroase altele de acelaşi fel, ne arată 
deci următorul lucru: poporul român este, dintre toate popoarele 
învecinate cu slavii, acela care a absorbit mereu, în chip paşnic, 
datorită superiorităţii culturale a maselor lui, element slav stre¬ 
curat în tot teritoriul daco-român. Mai este un popor care s’a 
dovedit excepţional capabil de absorbire a elementului slav: sunt 
Germanii. Astfel, axa Dunării ne uneşte şi sub raportul acesta. 
In însuşi centrul Vienei, găseşti cartierul Dobling, care, evident, 
vine din slavul Topliţa, pe care noi îl avem în atâtea numiri de 
localităţi. însuşi Berlinul ne uneşte, pentrucă vine din aceeaşi 
denumire slavă din care vin şi localităţile denumite de noi Bârlea, 
cu ţinuturi mlăştinoase şi cu aşezări pentru pescărit. 

Rezultă că şi Germanii şi noi am fost puşi în aceeaşi situaţie: 
luptă cu răsăritul slav. Noi, într’o măsură mai mare chiar decât 
Germanii. 

Marele număr de numiri toponimice, care împânzesc teritoriul 
daco-român, ar putea ispiti pe cineva să pună problema unor 
priorităţi de aşezări slave, ceea ce ştiinţific nu se poate susţine. 
Am asistat la o discuţie între specialişti, în urma unei prelegeri, 
în care slavistul Yasmer prezenta rezultatele lucrării lui asupra 
răspândirii toponimiei slave în Grecia. Nu numai în părţile nor¬ 
dice, dar şi în Peloponez, şi în insulele depărtate, găseşti denumiri 
slave, bunăoară, Bistriţa, Cozia, Tismana, etc. etc. Această putere 
de denumire toponimică a elementului slav s’a săvârşit pretutindeni 
prin invazie. Dar este absurd să afirme cineva că, în Grecia, Slavii 
sunt anteriori Grecilor, sau că la noi ar fi dat denumirile pentrucă 
ar fi reprezentat prime aşezări. Invaziile acestea, care au pătruns 
până în insulele greceşti, evident că au vrut cu înverşunare să 
se înrădăcineze la noi, unde au fost mult mai crâncene, mai vechi 
si mereu alimentate. 

t 

La lumina acestor fapte, numirile de localităţi slave din tot 
domeniul daco-român sunt tot atâtea trofee ale luptelor trecute. 
Cum se explică această expansiune a elementului românesc în 
ţinuturile nord-dunărene ? Prin politică ? Dar poporul român este 
cel din urmă care a ajuns la unitatea lui naţională. Cuvântul silă 
este, el însuşi, cuvânt slav. Nu prin silă, ci printr’o putere care a 

stat în însăşi firea limbii noastre, ne putem noi explica această 
paşnică înaintare victorioasă a elementului romanesc. 

Cucerirea aceasta implică deci în sine un factor de valoare 
spirituală. In faţa criticei, nu poate rezista părerea că limba ro¬ 
mână ar fi o adaptare la forma internă şi externă a slavei. Dim¬ 
potrivă, marea cucerire a limbii romane şi marea ei semnificaţie 
istorică este că elementele slave s’au adaptat formei interne şi 
externe a romanităţii noastre. Datorim deci expansiunea limbii 
romane nu unui simplu joc mecanic de superioritate numerică 
şi nici organizărilor politice, ci cuceririle noastre sunt opera paşnic^ 
a creativităţii limbii romane. 

Ceea ce caracterizează limba noastră este tocmai faptul că, 
primind elemente sud-est europene din mediul în care s’au des- 
voltat, le-a stăpânit totuşi, le-a potrivit geniului ei romanic, ceea 
ce însemnează: limpezire, măsură, arhitectură luminoasă. 

Priviţi morfologia pur romanică a limbii noastre şi apro- 
piaţi-o de cea slavă. Pentru slavi, aceeaşi noţiune verbală cere 
adeseori rădăcini diferite, pentru ca să arate dacă acţiunea este 
încheiată sau dacă durează, ceea ce numesc ei « soverşeno » şi 
« nesoverşeno ». /Aceasta implică un balast de forme şi compuneri 
care îngreunează gândirea. 

Ca şi conjugarea, declinarea slavă este depăfţată de felul de a 
g^ndi modern. Cele şapte cazuri cu terminaţiuni felurite, şi ele 
un balast inutil, faţă ţje noi, care avem fofjţjal numai două cazuri 
şi putem exprima prin prepoziţii orice relaţii dintre substantive. 

Cu toate împrejurările politice atât de neprielnice, rusa n’a 
putut ţjeveni în afara statului o limbă internaţională, ţjeşi dispune 
ţje o literatură at^t de bogată şi atât de apreciată. 

C^nţJ am străbătut părţi din Basarabia, căutam anume să intru 
în vagoane cu oameni din popor şi sşţ observ în localităţile de- 
pafţe de circulaţia intensă. Am constatat cum, în chip firesc, limba 
noastră câştiga teren. La fel în familiile în care copiii aud cele 
două lijţţbi, slavă şi română şi pot alege, nesilit, una din ele. Ca 
şi în /Vrdeal, în Basarabia şi Bucovina, limba romană este o limbă 
de circulaţie între neamuri de felurită origine. Observaţia ne arată 
că graiul romanesc, ţjatorită şimplităţii şi clarităţii lui, e mai re¬ 
pede însuşit de copii bilingvi. Lucrul e firesc, pentrucă oricine 
recurge la un inştrument mai ales. 

De mult am formulat părerea că expansiunea limbii române 
vine dintr’un factor de valoare; în timpul din urmă, am stăruit 
asupra creativităţii estetice, Sunt satisfăcut să constat că vederile 
acestea, chiar când sunt tăgăduite, îşi fac drum, 

Toaţe faptele revelate ne arată cţî, oricât de grele sunt momen¬ 
tele prin care trecem, trebue să privim cu neclintită încredere 
destinele viitoare ale literaturii şi culturii româneşti, Creativitatea 
românească a făurit acest minunat instrument care este limba 
noastră maternă, Destinele literaturii noastre sunt înscrise, în 
primul rând, în caracterul acestei limbi, Şi dacă vecinii noştri 
ne opun câteodată literatura lor care, daţorit^ împrejurărilor priel¬ 
nice ale trecutului, poate să pară într’unele aspecte superioară 
literaturii noastre, noi ne cimentăm credinţa din ce anunţă limba 
şi literatura noastră populară, Şi nu este o întâmplare că cel mai 
ales imn închinaţ limbii române, acela al lui Mateevici, s’a născut 
în Basarabia, De altminteri, expresia liţerară a acestui ţinut se 
găseşte în literatura noastră, nu în cea rusă, 

IV 

Paralel cu graniţele lingvistice şi semnificaţia lor, stau graniţele 
folclorice şi cele literare, După cum am arătat cu alt prilej, sunt 
ţrăsăţuri folclorice care au păstrat în aria aceasta răsăriteană un 
caracter mai aproape de cel românesc străvechi. Şi întregul folclor 
basarabean capătă semnificaţie, ca şi sistemul lingvistic, în con¬ 
figuraţia românească, în chip contrastant cu ţrăsăţurile slave ră¬ 
săritene, Atât tipul formal al epicei poporane ruse cât şi idealul 
uman preamăriţ şi felul de a înfăţişa munca şi viţejia — sunţ 
deosebite, Timp de o sută de ani, nici o infiltraţie din epica şi, 
în genere, din folclorul versificaţ rus, n’a pătruns în patrimoniul 
oral basarabean, Ceea ce s’a întâmplat în acest răspas de ţimp, 
când circulaţia umană a fost mai largă decât în trecut, este o ex¬ 
perienţă preţioasă, pentru a măsura înţrepătrunderile trecutului, 
când circulaţia era mai firavă, neavând la dispoziţie nici admi¬ 
nistraţia, nici şcoala, nici economia modernă, nici milităria cu 
lungii ani de înstrăinare, 

In literatura poporană rusă, ca şi în cea cultă, creativitatea este 
dominată de materialul conţinuţului, care adesea stăpâneşte, în 

loc să fie stăpânit. De aici un tip formal bogat în asociaţii şi peripeţii, 
cu străluciri ca de Kremlin, dar de o arhitectonică la fel. In ge¬ 
nere, predomină amorful sau nesfârşitele prelungiri, ca şi nemăr¬ 
ginitul pustei. Când dela Tighina priveşti nemărginita zare ru¬ 
sească, ai impresia că ondulările ultime ale Basarabiei sunt ca un 
ochi mediteranian deschis asupra pustiului. Simţi toată mireasma 
specifică din cuvântul acesta tipic, prostranstvo, nemărginirea. 
Pentru ca în acest spaţiu expresia să dobândească tot sensul, 
trebue să aibă o subliniere specială, ca largile gesturi deschise 
extatic ale închinătorilor din bisericile, cu care păreau că fac una, 
dar a căror năruire au îngăduit-o. Există o geografie a gesturilor, 
ca a oricărui fenomen de expresie. 

Nu nesocotesc expresia rusească, dimpotrivă, am intuit în 
limba aceasta frumuseţi şi cuvinte fără pereche, în deosebi pe 
linia aceasta a nemărginirii, bunăoară cuvinte ca intraductibilele 
mirosozrenie , mirosozerţanie, în care te uimeşte atmosfera largă. 
Şi a fost una din durerile vieţii mele că n’am avut răgazul să mă 
adâncesc în ele... Dar în toată expresia rusească (cu prea puţine 
excepţii, Turgheniev, de pildă, socotit ca un înstrăinat) este ceva 
din felul exagerat al corului din Perşii lui Eshil, când se prosternă 
înaintea stăpânitorului, în chip asiatic. 

Stăruesc asupra acestor contraste şi opoziţii, pentrucă prin ele 
se diferenţiază ceva esenţial din fiinţa noastră, mai măsurată, mai 
cu simţ critic. Filosofia istoriei noastre şi destinul românesc se 
luminează intens în ceasul de faţă, cel mai însemnat al istoriei 
noastre. 

Ceva asupra graniţelor ideologice. 

S’a vorbit uneori de influenţe ruse asupra literaturii noastre 
modeme, sub raport ideologic. Dar să urmărească cineva temei¬ 
nica lucrare a d-lui Comeliu Crăciun pe care începem s’o publicăm 
în numărul de faţă, asupra izvoarelor ideologiei lui B. P. Hasdeu 
ca istoriograf, şi se va încredinţa că nimic din bogata elaborare a 
acestui basarabean de geniu nu vine direct din literatura rusă. 
Literatura rusă este un receptacol al curentelor europene, aşa încât 
poziţiile ruseşti sunt un reflex al acestora. Opoziţia dintre slavojili 
şi apuseni, care a frământat conştiinţa rusă ? Primii îşi au izvoarele 
în ideologia romantică germană, care sublinia etnicul, cei de al 

doilea în ideologia general-europeană şi în deosebi germană a 
generaţiei de după 1830, când romantica germană de fapt înce¬ 
tează, pentru a face loc literaturii de luptă politică şi socială. 
Când crezi că ai în faţă un Rus autentic, dai de un H e g e 1 , 
de un F e u e r b a c h, de un A. C o m t e sau în domeniul pur 
literar de un J. J. Rousseau, Byron, Georges Sand. 
Intre alţii, a arătat-o însuşi Th. Massaryk.în Russland und 
Europa. Să mergem deci la izvoarele apusene, nu la deformarea 
rusă. 

Moscova privită ca « a treia Romă » ? Aceasta este o traducere 
rusă a concepţiei teocratice a Bizanţului. Dar oriunde o idee 
s’a împământenit în Rusia, aceasta s’a săvârşit printr’o lipsă de 
măsură care conţinea în sine prăbuşirea. 

Sub raport estetic, priviţi două momente caracteristice din 
literatura rusească, în contrast cu tipul formal către care tinde, 
potrivit spiritului limbii, literatura noastră. 

Unul din cele mai alese bocete, din câte a creat poezia noastră 
orală, este acel Ciobănaş dela Miori, care împânzeşte plaiurile 
muntene şi oltene şi pătrunde departe. Este bocetul unui cioban 
lovit de trăsnet. El este în deobşte cunoscut pentru a -1 mai cita. 
Şi pentrucă mijlocul cel mai potrivit spre a diferenţia o literatură 
este acela de a pune în contrast plăsmuiri caracteristice, mă opresc 
la un caz tipic rusesc. In bocetul român amintit şi în genere în cele 
române nu întâlnim acea tendinţă spre biografie prin care bocetul 
slav ajunge la desfăşurări epice, care ating lungimi de 1200 de 
versuri. Iată, de pildă, un bocet rusesc iscat de moartea năprasnică 
prin trăsnet. Pe când la noi cel trăsnit e păstor, la Ruşi, este 
plugar 1 ). Lucrul firesc pentru slavi. 

In loc de concentrata formă românească, Rusul are nevoie 
de o laborioasă introducere, cu o întreagă cosmogonie menită să 
lămurească de ce tânărul a căzut lovit de fulger. E sărbătoare. 
Sfântul Ilie aleargă la tronul lui Dumnezeu să-i îngădue să stră¬ 
pungă cu fulgerul pieptul alb al unui ţăran care nu merge la bi¬ 
serică şi nu se spovedeşte... Dumnezeu îngădue. In umeda pri¬ 
măvară, plugarul nostru iese la « câmpul curat» şi începe să are. 


') F. Buslaev, Russcaia Hrestomatia, Pamiatniki drevnei russkii litera¬ 
tură inarodni slovesnosti. Moscova, 1914 pg. 454 urm. 

Soarele de dimineaţă arde. Este linişte. Dar deodată cerul se 
întunecă. Tună şi fulgeră. După cum este evocată nemărginirea 
câmpului tot astfel şi a cerului. Norul hălădueşte în depărtări. 
O ia spre munţi şi munţii se despică; sub şuvoi, pădurile se rosto¬ 
golesc; norul acoperind pădurile, fiarele se spăimântă. Indrep- 
tându-se asupra mării, marea este rostogolită în adâncuri, întin- 
zându-se asupra satelor, «pământul — maică — se cutremură»; 
ţăranii fug de pe câmpul întins, se ascund în casă, aprind lumânări 
şi se roagă de Dumnezeu să alunge urgia. 

Ţăranul nostru, gândind că norul va trece, se adăposteşte sub 
un copac răcoros, dar săgeata cerului nu cade nici în ape, nici în 
pământ, nici pe fiare, ci străpunge pieptul ţăranului. O vecină 
ieşind la câmp zăreşte un cal ce stă cu capul plecat; privind pe 
câmp vede copacul cu ramurile rupte, aleargă acolo şi găseşte 
pe ţăran zăcând pe pământul umed, având inima sfâşiată, ochii 
stinşi, limba împietrită. Femeia dă de veste sătenilor pravoslav¬ 
nici, aceştia pun strajă şi trimet ştafetă la «stanovomu » — la 
zapciu... 

Astfel în acest tipic, bocet rusesc, faptele covârşesc senti¬ 
mentul, pe când în plăsmuirile româneşti apare o caracteristică 
măsură. Amploarea epică anunţă parcă eflorescenţa şi stilul ro¬ 
manului rus. 

In alte domenii ale creaţiunii populare să observe cineva, în 
bâlinele ruse, tipul bogtârului grandios, care este tot plugar, în 
opoziţie cu tipul ciobanului fecior de domn din baladele noastre, 
apoi cu Pluguţorul ; se va vedea contrastant aceeaşi caracteristică 
formă închisă şi aceeaşi măsură românească. 

Dacă s’ar alcătui o antologie din paginile de literatură slavă 
în legătură cu oamenii şi pământul Basarabiei şi acestora le-am 
opune paginile închinate de scriitorii români acestui teritoriu şi 
sufletului său, comparaţia ar fi concludentă: sufletul Basarabiei 
s’a exprimat în literatura noastră, nu în limbi slave. Scriitorii 
români sunt cei rădăcinaţi aici. Pe când rusul Puşchin sau polonul 
Mickivievici (acesta când cântă ţinutul Cetatea Albă) sunt atraşi 
de aspectul exotic, vorbesc ca străini, scriitorii noştri, un Hasdeu 
bunoăară, când cântă Nistrul, dau glas însuşi sufletului provinciei. 

Pentru caracteriologia rusă nu cunosc o creaţiune mai repre¬ 
zentativă decât genialul roman al lui Tolstoi «Război ţi pace ». 

Toate păturile sociale sunt zugrăvite magistral şi figurile rămân 
neuitat întipărite. Nu este numai icoana expediţiei napoleoniane, 
dar însăşi esenţa poporului rus, dela şeful militar Kutuzov până 
la ultimul mujic. Evenimentele istorice şi faptele noastre apar 
aici nu ca rezultanta unui plan şi al unei voinţe conştiente, ci ca 
produsul forţelor cosmice faţă de care raţiunea şi planurile noastre 
nu contează. Astfel deasupra tuturora planează această putere ira¬ 
ţională: hazardul. In concordanţă cu aceasta, stă nesfârşita dia¬ 
gonală în care se pierde romanul ca într’o nebuloasă a filosofiei 
istoriei şi a războaielor, în concordanţă cu întreaga viziune. 

Se vorbeşte adesea de superioritatea socială a literaturii ruse. 
Fireşte, amploarea ei epică şi nevoia ei mistică de a se nimici 
prin jertfă sunt aspecte impunătoare. Dar privind lucrurile în 
esenţă, toată revolta oropsiţilor n’a găsit în literatura rusă o ex¬ 
presie mai puternică decât în accentele proletarului eminescian. 
Şi totuşi prin acea deprindere sădită în fiinţa noastră de a con¬ 
templa opoziţiile, împărat şi proletar al lui Eminescu înfăţişează 
o mai adâncă privire în esenţa lucrurilor: fericirea şi nefericirea 
nu stau în formele sociale, ci în însăşi structura sufletului omenesc. 
De aceea schimbarea formelor este amăgitoare, câtă vreme su¬ 
fletul rămâne acelaşi. 

Pe când literatura rusă este o necontenită vibraţie mistică 
adesea în faţa patologicului, pârghia literaturii noastre este lupta 
dintre valoare şi nevaloare. Pentru Tolstoi, experienţa tipică este 
îngenunchiarea în faţa ţăranului privit ca izbăvitorul de toate 
contrazicerile interne, iar pentru Dostojevski izbăvirea vine din 
îngenunchiarea în faţa mizeriei celui umilit şi păcătuit. Cu toate 
deosebirile, există o unitate în aceste două extreme. Pentru Tolstoi, 
conturul extern al faptelor, pentru Dostojevski, viziunea internă 
duc la o înrudită atitudine. Dimpotrivă, Ia noi tipic este concepţia 
Luceafărului, nu ca simbol contemplativ, dar ca icoană creatoare. 
O răspicată afirmare aristocratică, în sensul primitiv de ales şi 
creator,—iată pârghia literaturii noastre. Cei care stau pe linia 
aceasta, sunt integraţi în cultura noastră, ceilalţi sunt priviţi ca 
figuri interesante, — nu intră în substanţa noastră. 

Aceasta este departe de a însemna tăgăduirea durerii omeneşti 
şi înstrăinarea de frământări. Dimpotrivă, suntem neamul ne¬ 
sfârşitei suferinţe. Şi fiecare dintre noi ne sbatem în durere. Ne 

este istoria o neîntreruptă mucenicie. Iar individual, cei mai aleşi 
dintre noi cunoaştem zilnic dintele nevoii, al nedreptăţii, al tru¬ 
fiei triumfătoare. Nu mai vorbesc de intriga din răsbunare, după 
curentele tipare. Dar individual şi ca neam, privirile noastre cată 
pururea în sus. Deasupra prăpăstiilor de suferinţă, luceşte cerul 
valorilor. Ne încleştăm tragic în conştiinţa valorii mai presus de 
contingente. Şi suprema valoare este limba creată din şi pentru 
experienţa noastră de tragică afirmare. 

Dacă stăvilarele nesfârşite câte ni s’au prăvălit în cale n’au 
îngăduit expresiei româneşti să-şi dea toată măsura, popoarele 
tinere privesc valorile în devenire. Aceasta este filosofia creati¬ 
vităţii. In literatura universală, n’am dat valori care să circule 
alături de cele amintite ? Am creat însă această limbă a noastră, 
am dat o literatură poporană la înălţimea celor mai de seamă şi 
am creat valori literare care înfăţişează un tip formal şi o sem¬ 
nificaţie nouă, de o fiinţă cu însăşi limba noastră: o sinteză între 
moştenirea noastră apuseană şi posibilităţile largi ale răsăritului, 
disciplinat şi plecat acestei moşteniri. Această menire creatoare, 
— iată ce dă sens istoriei noastre. Pentru ea trăim — pentru ea 
sângerăm acum. 

Dacă vecinii noştri ne opun câteodată literatura lor, care, 
datorită împrejurărilor prielnice s’a putut desvolta uneori larg, 
noi ne hrănim încrederea mai ales din ce anunţă această limbă şi 
literatură si din ceea ce se vede desăvârşit în creatiunea noastră 

* * f 

poporană. Cum am arătat în Expresivitatea limbii române, destinele 
literaturii noastre sunt înscrise, în primul rând, în caracterul 
acestei limbi. 

După cum nu putem primi o filosofie a istoriei şi a menirii 
literare numai de reflex apusean, cu atât mai mult respingem 
orice interpretare în sensul unei modelări după străine tipare 
răsăritene, slave sau de orice provenienţă ar fi ele. 

Adevăratul arbitru al destinelor noastre este însăşi limba ro¬ 
mânească. Dacă îmi este îngăduit să-mi precizez gândirea printr’o 
apropiere, aleg cuvintele celui mai echilibrat scriitor rus, Tur- 
gheniev, cu privire la limba lui maternă: «în zilele de îndoială, 
în zilele gândurilor apăsătoare despre soarta neamului meu, tu ai 
fost singurul meu sprijin, o, mare, puternică şi liberă limbă rusă ! 
Nu pot crede că o astfel de limbă n’a fost dată unui mare popor ». 

Tot astfel şi Basarabeanul, devenit conştient de trecuta luptă 
paşnică între valul slav şi limba noastră care rămâne, îşi pune 
întrebarea: ce chemare istorică poate fi mai de preţ şi mai vred¬ 
nică de entuziasm, aceea de a fi, cum a fost într’un secol de sil¬ 
nicie, mahalaua unei haotice culturi răsăritene, sau străjerul lumii 
apusene sub forma creativităţii româneşti ? 

Sub paza acestei întrebări noi putem privi viitorul cu deplină 
încredere în ce priveşte soarta expresiei româneşti condiţionată 
de însăşi firea limbii. Şi după cum Turgheniev mărturisea că 
ceea ce l-a izbăvit de îndoială a fost limba lui, tot astfel noi, după 
ce am văzut ce puternic mijloc de expansiune stă în acest instru¬ 
ment care este limba noastră, suntem îndreptăţiţi să încheiem: 
In zilele de încercare, când orizontul se încruntă, ceea ce ne susţine 
încrederea în destinele neamului, eşti tu, limpede ca cerul Italiei, 
bogată şi diversă ca pământul pe care trăim, în stare ca nici o alta 
să înfrăţeşti nemărginitul cu desenul conturului, sobră, adâncă, 
sfântă limbă românească. 


D. CARACOSTEA 



CONTRIBUŢIA BASARABIEI LA 
DESVOLTAREA LITERATURII 
NAŢIONALE 

Manolache Drăghici, istoricul nostru de acum aproape o sută 
de ani, scria cu ocazia răpirii Basarabiei în anul 1812: 

« Ceasurile acelea au fost de plângeri un timp de neuitat, pentrucă 
poporul cu cârdul, ca turmele de oi, încinsese toată marginea Pru¬ 
tului, mergând şi venind de prin sate şi de prin târguri, cu luare de 
ziua bună ... » 1 ). 

Şi într’adevăr, Prutul, timp de un secQl, ca şi ultimul an, a fost 
râul plângerii noastre, căci acest râu care constitue inima Moldovei, 
a sângerat, rupând în două trupul fostului principat. Pentru Ro¬ 
mânii din Moldova de răsărit, crescuţi într’un alt mediu cultural, 
economic şi social, perspectiva de a trăi sub un regim străin 
de spiritul şi de tradiţia lui culturală, a fost o adevărată tragedie. 
Românii din Basarabia niciodată nu s’au putut adapta la formele 
şi la spiritul culturii ruseşti, cu toate sforţările Ruşilor de a-i 
introduce în ritmul vieţii lor culturale. Cu o stoică îndârjire, Ro¬ 
mânii basarabeni se opun la orice încercare de a-i desnaţionaliza 
şi stârnesc în a trăi în formele culturii lor naţionale. 

Ei însă se rup dela sursa regeneratoare a culturii majore a 
întregului neam românesc. Guvernul rus a făcut tot ce a fost cu 
putinţă pentru a-i izola pe Românii basarabeni de fraţii lor de 
dincoace de Prut, unde viaţa culturală ia un avânt viguros de 
desvoltare. Şi viaţa culturală din Basarabia se statorniceşte în 

l ) Manolache Drăghici, Istoria Moldovei de timp de 500 de ani. Iaşi, 1857, 
voi. II, p. 96. 

formele ei vechi, aşa cum ea a fost la 1812, rămânând la nivelul 
naiv al unei culturi rustice. 

Această cultură până la 1812 n’a fost o cultură a unei provincii, 
cu specificul ei local, cu particularităţile ei; ea s’a desvoltat în 
complexul întregei culturi româneşti. 

Provincia românească dintre Prut şi Nistru, din vremile stră¬ 
vechi a făcut parte din teritoriul vechei colonii Dacia, locuită de un 
popor de origine romană, cu tradiţia lui culturală şi istorică, popor 
care a dat naştere la cele două principate române şi la Ardeal. 

Documentele vechi cu privire la Moldova cuprind o lungă serie 
de aşezări româneşti în partea Moldovei de Răsărit, cu o populaţie 
densă, cu târguri şi cu vămi la hotarul de răsărit al Moldovei, 
cu cetăţi şi formaţiuni semi-militare pentru apărarea marginei. 
In a doua jumătate a secolului al XlV-lea, Nistrul devine hotarul 
păzit şi organizat al Moldovei. Epoca lui Alexandru cel Bun a 
găsit numeroase mărturii, ca acte de danii şi de vânzări, zidiri 
de mănăstiri, privilegii acordate trecătorilor prin vămile de pe 
Nistru. Epocile următoare sunt caracterizate prin luptele domni¬ 
torilor noştri pentru apărarea Moldovei răsăritene, printr’o muncă 
colectivă a întregei Moldove pentru crearea unei culturi proprii. 

Rezultatul acestor sforţări ale întregului neam românesc a fost 
formarea unei culturi specifice româneşti dintr’un substrat latin 
şi din asimilarea unor elemente din cultura popoarelor vecine. 
Moldova răsăriteană ia parte activă la formarea acestei culturi, 
ca şi la apărarea hotarelor de răsărit. Provincia dintre Prut şi 
Nistru l-a dat pe Alexandru Lăpuşneanu, iar lui Dimitrie Can- 
temir îi plăcea să-şi tragă originea din mârzacii Cantemir din 
Bugeacul Basarabiei. Marele cărturar al vechimei, Miron Costin, 
a fost pârcălab al Hotinului, iar V. Alecsandri a avut un înaintaş, 
care ar fi fost vameş la Tighina. Originea familiei scriitorilor Vă¬ 
căreşti din Muntenia este în tinutul Sorocei. Din Basarabia se 

i » 

trage şi familia marelui Mihail Kogălniceanu. 

Basarabia ia parte activă şi la viaţa politico-socială a Moldovei. 
De acolo porneşte răscoala împotriva ciocoilor greci, care în a 
doua jumătate a secolului al XVII-lea invadează Moldova: boierii 
şi răzăşii Lăpuşneni, Orheieni şi Soroceni, în frunte cu Serdarul 
Mihalcea Hâncul, se ridică împotriva domnitorului, pentrucă 
acesta acorda prea multe drepturi străinilor. 

Şcolile mănăstireşti şi domneşti din provincia dintre Prut şi 
Nistru, ca şi în restul Moldovei, formau cărturarii moldoveni şi 
clerul necesar pentru biserici. Miile de documente vechi, păstrate 
pe la răzeşii din Basarabia dovpdesc că numărul cărturarilor de 
meserie, — gramatici, dascăli, diaci, pisari, copişti, — era foarte 
mare. Din toate resturile de cultură materială, spirituală şi socială, 
ce s’au păstrat în Basarabia, se vede că în Moldova dintre Prut 
şi Nistru pulsează o viaţă culturală naţională foarte puternică. 
E suficient să amintim numele episcopului de Hotin Amfilohie, 
unul din cei mai erudiţi oameni de pe la sfârşitul secolului al 
XVIII-lea, autorul primei geografii moldoveneşti, a primei teo¬ 
logii dogmatice, a unei aritmetici şi a unei cărţi de fizică, un 
bun cunoscător al limbii italiene, ca să ne dăm seama de nivelul 
cultural al Basarabiei înainte de anexarea ei de Ruşi. 

Aşa dar, provincia românească, cunoscută sub denumirea de 
Basarabia, legată dela închegarea neamului românesc de destinele 
acestui neam, locuită de acelaşi popor, ca şi întreg teritoriul ro¬ 
mânesc, împărtăşind soarta istorică a Moldovei, ia parte activă 
la formarea culturii românismului. Toată cultura neamului nostru, 
izvorîtă din eforturile şi munca de veacuri ale întregei naţiuni, 
este şi a Românilor din partea răsăriteană a Moldovei. 

Răpită din trupul Moldovei, în anul 1812, Basarabia în virtutea 
tradiţiei continuă să trăiască întreaga complexitate a vieţii ei 
de altădată. Atmosfera culturală din provincia dintre Prut şi 
Nistru, dela data răpirii ei, oglindeşte două lumi: acea rusească, 
care pătrunde în centrele oraşelor cu funcţionarii veniţi din afară, 
cu şcoli ruseşti, lume care încearcă, dar nu totdeauna reuşeşte 
să impună unele forme ale culturii materiale şi spirituale ruseşti, 
anumite forme de viaţă socială, de legislaţie, de administraţie, etc. 
Dincolo de sfera acestei culturi, care se introduce cu greu şi care 
are o zonă de răspândire foarte mărginită, este lumea românească, 
covârşitoare cantitativ şi dârză şi constantă prin puterea tradiţiei 
ei. Această din urmă lume stă într’o retragere, într’o izolare com¬ 
pletă de acei ce au venit peste capul ei; lumea românească în 
aparenţă pare cufundată într’o apatie, într’un indiferentism. 

In realitate, după primii ani de stupefacţie şi de groază, când 
Moldovenii din Basarabia îşi manifestă făţiş ura împotriva regi¬ 
mului rus prin emigrări masive peste Prut şi prin proteste 

energice la Petersburg ale boierilor şi ţăranilor, viaţa intră în 
făgaşul ei mai mult sau mai puţin normal. 

Lipsiţi de dreptul de a avea şcoală în limba maternă, izolaţi 
printr’o pânză de baionete de grosul poporului românesc, unde 
în secolul al XlX-lea se petrec schimbări fundamentale în viaţa 
politică şi spirituală, Românii din Basarabia trăiesc prin bunurile 
spirituale moştenite dela strămoşi. Abia în ultimele decenii ale 
dominaţiei ruseşti cultura rusească începe să prindă în păturile 
boiereşti şi ale clerului, care au dat câteva nume strălucite ştiinţei 
ruseşti, cum au fost slaviştii P. Sârcu şi A. Iaţimirschi, sociologul 
Gredescul, clasicul Buzescul, istoricul literaturii Cheltuială, L. 
Casso, etc. 

Viaţa culturală românească se manifestă în tipărirea unui 
număr mare de cărţi bisericeşti, în apariţia a peste 20 de ma¬ 
nuale didactice în limba română, începând cu valoroasa gramatică 
a nomofilaxului Ştefan Margelă, în încercări de a scoate ziare 
româneşti şi de a da reprezentaţii teatrale în limba românească. 

Din toate manifestările, sub raportul cultural cea mai carac¬ 
teristică pentru un popor, este literatura, care materializează gân¬ 
direa, sentimentele şi imaginaţia poporului. Individualitatea unui 
popor se cunoaşte prin literatura lui, în sensul larg al cuvântului. 
Poesia populară a Românului dintre Prut şi Nistru oglindeşte 
toate trăsăturile poeziei populare româneşti, concepţia lui de 
viaţă şi destin, poate într’o măsură mai mare decât în altă 
parte, unde creaţiunea populară putea fi influenţată de literatura 
noastră cultă. Analfabetismul îngrozitor, sădit de guvernele ruseşti 
(cunoscători de carte printre Moldoveni în anul 1910 erau: 
printre bărbaţi 9%, printre femei 1,5%), contribue la conser¬ 
varea formelor virgine ale poeziei noastre populare şi la men¬ 
ţinerea spiritului de creaţie. In satele româneşti din Basarabia, 
găsim aceleaşi doine sfâşietoare, aceleaşi hore pline de viaţă şi 
aceeaşi baladă. Legenda şi basmul au aceeaşi ţesătură, ca în alte 
părţi. 

Insă regimul de împilare rusească a dat o nuanţare acestei 
poezii populare. Nota pesimistă este mai adâncă în doina din 
Basarabia, iar subiectele acestei poezii în bună parte oglindesc 
drama sufletească a poporului, rupt dela tulpina lui. In snoavele 
şi basmele lui adeseaori întâlnim tipul Rusului, aşa cum îl zu- 

grăveşte Ion Creangă pe Ivan Turbincă, cu trăsături însă ceva 
mai aspre. Creaţiunea populară a Românilor basarabeni îşi aşteaptă 
cercetătorii ei. 

Mediul cultural al Basarabiei, creat după anexarea ei de către 
Ruşi, cu atmosferă culturală rustică, a dat naştere la un număr 
destul de însemnat de scriitori. Unii din aceştia s’au ma¬ 
nifestat pe câmpul larg al literaturii româneşti, aducând o con¬ 
tribuţie reală la desvoltarea scrisului nostru. O parte din scriitorii 
basarabeni rămân izolaţi în mediul basarabean şi nu sunt cunoscuţi 
publicului. 

Această literatură prin aspectul său aduce o notă nouă în lite¬ 
ratura românească, o trăsătură care o face să se deosebească de 
restul literaturii. Scriitorii pe care i-a dat pământul Basarabiei, 
hrăniţi din izvorul culturii naţionale primitive ale acestei pro¬ 
vincii în majoritatea cazurilor, cunosc ceva şi din literatura rusă. 
Ei sunt ispitiţi de a reda în limba lor naţională unele scrieri din 
autorii ruşi, care li se păreau lor mai atrăgători. Alţi din ei, cu o 
cultură literară ceva mai pronunţată, în operele lor rămân influen¬ 
ţaţi de curentele literare ruseşti. Nivelul cunoştinţelor şi a 
gustului literar ale majorităţii scriitorilor basarabeni era destul 
de redus, ca ei să poată avea înţelegere pentru literatura rusă, ce 
în prima jumătate a secolului al XlX-lea luase o mare desvoltare. 
Iată de ce o bună parte din aceşti scriitori cultivă în limba româ¬ 
nească fabula, cu toate că acest gen literar primitiv era în declin 
în literatura rusă din secolul al XlX-lea. Ultimul şi cel mai bun 
fabulist rus I. Crâlov moare la adânci bătrâneţe în anul 1844, 
iar gloria lui atinge punctul culminant pe la sfârşitul secolului al 
XVIII-lea şi la începutul celui al XlX-lea. 

Fabula, deşi are cea mai mare vechime în literatura omenirii, 
şi deşi a fost cultivată la toate popoarele lumii, n’a avut o prea 
fericită desvoltare în literatura românească. In linii generale se 
poate spune că desvoltarea acestui gen perimat de literatură se 
datoreşte scriitorilor basarabeni. Dacă nu luăm în seamă cele 
câteva fabule originale, cele mai bune în literatura românească, 
a lui Heliade Rădulescu şi Gr. Alexandrescu, scrise sub influenţa 
literaturii franceze, şi dacă trecem cu vederea traducerile lui 
Ţichindeal din Dositei Obradovici şi încercările lui Gheorghe 
Asachi, restul fabulelor se datoresc influenţei literaturii ruseşti. 

Doi dintre fabuliştii basarabeni sunt cunoscuţi mai bine în lite¬ 
ratura românească: este cavalerul C. Stamati şi A. Donici. 

Personalitatea literară a lui Costache Stamati este bine cu¬ 
noscută în istoria literaturii româneşti. « Deşteptător neadormit », 
<i bard mare », « atlet ager pentru cauza sfântă », «poet excelent», 
«lebăda Basarabiei », — iată epitetele pe care le atribue contem¬ 
poranii scriitorului basarabean, pe care-1 considerau ca păstrător 
a tradiţiei vii a neamului românesc din Basarabia, a simţirii şi 
cugetării strămoşilor noştri dintre Prut şi Nistru. Numeroasele 
lucrări asupra acestui scriitor, începând cu B. P. Hasdeu şi ter¬ 
minând cu Ch. Drouhet, au stabilit oarecum valoarea lui în istoria 
literaturii româneşti. Ultimele cercetări de asemenea au delimitat 
până la oarecare măsură creaţiunea lui originală, de traduceri sau 
imitaţiuni. Ca şi în restul operei lui, s’a dovedit că fabulele lui nu 
sunt originale, aşa cum s’a crezut la început, ci sunt simple tra¬ 
duceri din autorii ruşi. Din cele 40 de fabule, care au rămas dela 
cavalerul Stamati, 37 sunt identificate în literatura rusă, şi anume: 
30 din fabule sunt luate din Crâlov şi 7 din Hemniţer, scriitor 
din secolul al XVIII-lea (1745—1784). Este de bănuit că şi cele 
3 fabule neidentificate nu sunt originale, ci sunt traduceri din 
numeroşii fabulişti ruşi din secolul al XVIII-lea. Este de notat 
că, şi în cazul de faţă, C. Stamati nu se orientează în literatura rusă, 
luând ca model pentru traduceri alături de popularul şi oarecum 
talentatul fabulist rus Crâlov, pe Hemniţer, scriitor fără origi¬ 
nalitate, considerat ca învechit chiar pentru literatura rusă de 
atunci. Se ştie că fabuliştii ruşi au ca modele de prelucrări cu 
preferinţe opere din literatura franceză, în deosebi din La Fon- 
taine, ceea ce i-a făcut pe unii din cercetătorii români (Ch. Drouhet) 
să creadă că Stamati a fost influenţat de literatura franceză. 

Cavalerul C. Stamati traduce, parafrazând de mai multe ori, 
textul originalului rusesc, încercând câteodată să-i dea coloare 
locală. Ici-colo interpolează câte un proverb popular românesc, 
sau amplifică morala şi învăţăturile, aspirând să adapteze fabula 
la mediul vieţii româneşti. Forma traducerilor însă este rudi¬ 
mentară, iar încercările lui de adaptare a fabulei la viaţa românească 
nu sunt reuşite. Ele însă rămân în istoria literaturii ca un document 
preţios pentru epoca în care ele au fost scrise şi pentru năzuinţele 
poporului românesc din Basarabia. 

A. Donici reuşeşte mai mult decât ceilalţi fabulişti, să imprime 
operelor lui un caracter românesc. S’a crezut multă vreme, că 
cele vre-o 87 de fabule a lui Donici sunt sau originale, sau prelu¬ 
crări din limba franceză. Abia mai târziu s’a identificat că majori¬ 
tatea fabulelor lui (50) sunt traduceri sau prelucrări din Crâlov, 
o parte din fabuliştii ruşi Ismailov şi Dimitriev. A. Donici este 
un bun cunoscător al limbii ruse şi, de sigur, ca unul care îşi 
petrecuse o parte din viaţă în Moldova şi era în legătură cu cercurile 
literare din Principate, cunoştea mai bine limba literară românească. 

De aceea, Donici nu este un rob al originalelor. El are o atitu¬ 
dine liberă faţă de motivele din fabulele ruseşti, modificându-le 
şi localizându-le în aşa fel, încât ele dau impresia unor plăzmuiri 
originale. Cadrul vieţii ruseşti în care se intercalează osatura 
alegoriei la fabuliştii ruşi este înlocuit cu mediul românesc. Autorul 
traducerilor schimbă uneori morala fabulei. Din fabuliştii ruşi 
sunt alese fabulele al căror conţinut se potriveşte cu nevoile vieţii 
româneşti. In general, în fabulele lui Donici, care nu pot avea 
mare valoare estetică şi literară, se simte personalitatea tradu¬ 
cătorului. 

împreună cu V. Negruzzi, A. Donici mai traduce 6 satire cu 
conţinut politico-social din Antioh Cantemir. 

Ion Sârbu (1808—1883), un scriitor puţin cunoscut, în anul 
1851 tipăreşte la Chişinău un volumaş de fabule. Dacă C. Stamati 
şi A. Donici aveau contact cu viaţa culturală din Principate şi 
erau la curent mai mult sau mai puţin cu mişcarea literară din 
Moldova, Ion Sârbu este produsul pur al mediului românesc din 
Basarabia. In prefaţa cărţii sale, Ion Sârbu mărturiseşte că fa¬ 
bulele lui sunt traduse din ruseşte, punându -1 pe Crâlov printre 
acei ce prin fabulele lui « şi-au câştigat nemuritori nume ». Din cele 
50 de fabule pe care le publică el, 36 sunt traduceri din Crâlov 
şi restul din alţi fabulişti ruşi mai vechi. Opera acestui boier 
basarabean, care-şi petrece vremea mai mult la ţară, este o încercare 
puţin reuşită de a transpune în româneşte un număr de fabule 
ruseşti. Autorul însă nu dispune de mari mijloace estetice şi nici 
nu are cunoştinţe necesare, nici în literatura rusă, cu toate că 
urmase liceul regional din Chişinău, nici în cea românească de 
atunci. El traduce fabulele în limba lui rustică cuvânt cu cuvânt, 
fără a reuşi să le aclimatizeze pe terenul românesc. 

Ceva mai fericit în această privinţă, a fost cunoscutul istoric 
al Basarabiei Alexis Naco (1832—1915)) dela care au rămas câteva 
caiete de scrieri nepublicate. Dela el ni s’au păstrat un manuscris 
cu vre-o 15 fabule traduse din Crâlov. El posedă o cultură literară 
mai temeinică decât ceilalţi fabuîişti basarabeni, şi traducerile 
lui se apropie mai mult de prelucrările lui A. Donici. El ştie să 
interpreteze în limba românească opera lui Crâlov cu mai mult 
succes, întrebuinţând pentru opera sa acelaşi procedeu, ca şi 
Donici, adică făcând o traducere liberă din autorul rus. Şi limba 
acestui scriitor necunoscut din Basarabia este mai pitorească şi 
mai plină de sevă, decât a predecesorilor lui. 

Epoca de glorie a literaturii ruseşti din prima jumătate a se¬ 
colului al XlX-lea, cu curentele apusene care se perindează cu 
întârziere, cu afirmarea poeţilor romantici Puşchin şi Lermontov> 
nu putea să nu-i atragă şi pe scriitorii de origine basarabeană. 

Din curentele literare care pătrund în literatura română, prin 
intermediul scriitorilor basarabeni, cel mai pronunţat este roman¬ 
tismul. Basarabenii însă nu -1 pot revendica în această privinţă 
pe cel mai autentic reprezentant al criticismului romantic în li¬ 
teratura românească, pe Alecu Rusu, originar din Basarabia. 
Acest mare entuziast şi cântăreţ neîntrecut al ţării şi al neamului 
românesc, admirator al poeziei noastre populare, este produsul 
şcoalei franceze şi aparţine generaţiei patruzecioptiştilor. Cuge¬ 
tarea lui este străbătută de ideile romanticilor francezi; cultul lui 
pentru trecutul ţării, teoriile lui cu privire la poezia populară, 
critica lui socială, admiraţia lui faţă de natură, sunt produsul 
şcoalei romantice; iar cel mai înflăcărat imn al românismului, 
«Cântarea României», prin frumuseţea lui depăşeşte modelele 
din care s’a inspirat Alecu Rusu. Ideile însă şi simţirea lui n’au 
trecut prin mediul cultural al Basarabiei, şi deci romantismul lui 
n’a trecut prin filiera mediului cultural basarabean. Şi totuş 
contribuţia acestui scriitor la mişcarea literară a Românilor este 
o contribuţie adusă de Basarabia. 

Cu totul altceva reprezintă romantismul lui C. Stamati. S’a 
crezut de unii că acest scriitor ar fi fost un romantic autentic, 
care adăpându-se la izvoarele literaturii franceze, a introdus o notă 
puternică de romantism în literatura noastră. Dar s’a văzut mai 
târziu că C. Stamati, care cunoştea şi literatura franceză şi care 

a şi tradus ceva din această literatură, nu se inspiră din literatura 
franceză, ci din cea rusă, care în prima jumătate a secolului al 
XlX-lea este stăpânită de influenţa franceză. C. Stamati însă 
manifestă aceeaşi lipsă de simţ de orientare în literatura rusă, ca 
şi în fabulă, şi aceeaşi lipsă de gust artistic. Pe deasupra, C. 
Stamati nu respectă totdeauna creaţiunea personală a poeţilor 
de care se foloseşte şi traduce sau prelucrează opere din alţi 
autori, fără să indice izvoarele de inspiraţie. De altfel, aceasta 
era în spiritul epocei. 

Poezia erotică a lui C. Stamati se apropie de cea a Văcăreştilor 
şi a lui Conachi. Ea însă în majoritatea cazurilor este tradusă din 
literatura rusă, deşi autorul afirmă că în parte a fost culeasă 
din « autorii Evropei o. E greu de identificat izvorul traducerilor 
tuturor poeziilor lui; ele însă oglindesc lirica rusă din vremurile 
de tranziţie, când scriitorii ruşi imitau şi traduceau din poezia 
lirică franceză. Astfel prin Stamati vin în literatura noastră opere 
din Lamartine, din Victor Hugo, din A. de Vigny, etc. In poemul 
lui C. Stamati «Roman din Vrancea », se simte nota puternică 
a lui Chateaubriand. Ea însă nu vine direct. Ea repetă motivele 
din «Ţiganii» şi din «Prizonierul din Caucaz » a lui Puşchin, 
unde se face apologia primitivismului şi a naturii şi se dispreţuesc 
bunurile civilizaţiei. Desorientat, scriitorul C. Stamati traduce 
fără mult discernământ din scriitorii ruşi din diferite epoce şi de 
curente adeseori opuse. Astfel, în rând cu opere din scriitorii 
ruşi Puşchin şi Lermontov, la el găsim şi traduceri din învechitul 
Derjavin şi din reacţionarul Sencovschii, scriitor fără talent şi 
opus ideilor înaintate a scriitorilor din epoca lui Puşchin. De 
asemenea C. Stamati traduce din scriitorul rus Jucovschii, care 
este considerat ca un reprezentant puternic al preromantismului 
rusesc. In poemul original al lui Stamati « Ciubăr Vodă », găsim 
motive din « Ruslan şi Ludmila » a lui Puşchin. întreaga operă a 
lui C. Stamati, cât traducerile şi localizările, atât şi scrierile ori¬ 
ginale, reflectează, de o parte nivelul culturii româneşti din 
Basarabia, iar de altă parte, influenţa literaturii ruse asupra 
intelectualităţii din această provincie. Scrierile lui C. Stamati au 
de sigur o mare valoare istorico-literară. 

Fabulistul basarabean I. Sârbu tipăreşte şi un volum de «poezii», 
cum le numeşte el, «Alcătuiri» (Chişinău, 1852). Deşi în mare 

parte originale, poeziile lui Sârbu sunt scrise în spiritul poeziei 
aşa zise pseudoclasice ruseşti. EI nu pricepe poezia frivolă a ro¬ 
manticilor ruşi î pentru concepţia lui poetică, mai bine se potriveşte 
poezia didactică, moralizatoare a poeţilor demodaţi ruşi, cu ima¬ 
gini clasice, cu formule abstracte. Modelul lui pentru imitaţii 
este Derjavin, deşi la el se găsesc şi traduceri din Puşchin. 

Alecu Naco este ispitit, printre alte opere din Puşchin şi Ler- 
montov, să traducă poemul acestui din urmă «Demonul». Tra¬ 
ducerea nu este lipsită de talent. Acelaşi scriitor a lăsat în manuscris 
şi două poeme originale. In aceste două opere el se lasă influenţat, 
în ce priveşte maniera de descriere, de acelaşi Lermontov; ca 
formă însă el rămâne sub influenţa lui V. Alecsandri. Conţi¬ 
nutul lor este din mediul basarabean. 

Nu putem trece cu vederea poeziile lui Matei Donici, devenit 
general în armata rusă. In tinereţe el a scris câteva poezii. Ele 
sunt pătrunse de un adânc protest împotriva regimului rus. Cu 
multă căldură este zugrăvită viaţa patriarhală a unui sat moldo¬ 
venesc de pe apa Răutului. Note puternice de protest se găsesc 
împotriva regimului rusesc şi în poeziile nefericitului poet Tudose 
Roman, care scrie poezii destul de reuşite pe timpul revoluţiei 
din anul 1917—1918. 

O notă puternică romantică străbate opera lui Constantin 
Stamati-Ciurea, fiul cavalerului Stamati, care publică în anul 
1898 un volum sub titlul: «Răsunete din Basarabia», scriere în 
proză, pătrunsă însă de un adânc lirism şi de iubire faţă de neamul 
românesc. 

Cea mai uriaşă figură, care a dominat viaţa culturală a româ¬ 
nismului, timp de câteva decenii, a fost Bogdan P. Hasdeu. Fiu 
al Basarabiei, această minte ageră şi multilaterală, această inimă 
caldă şi acest caracter integru, B. P. Hasdeu este expresiunea 
vitalităţii poporului românesc din provincia dintre Prut şi Nistru, 
este produsul geniului lui. Mediul cultural al Basarabiei i-a dat sen¬ 
timentul adânc de iubire către neam şi ţară, ura împotriva asupri¬ 
torilor de veacuri, imaginaţia Moldoveanului nostru şi mistica 
sufletului lui. Istoric, filolog, filozof, literat, ziarist, poet, om 
politic, reprezintă în egală măsură aceste ramuri ale spiri¬ 
tualităţii omeneşti. întreaga operă ale acestui suflet mare poartă 
pecetea mediului cultural din Basarabia, creat din substratul cui- 

turii naţionale, amestecat cu elemente împrumutate din cultura 
rusă, la care se adăpa pătura intelectuală. întreaga operă a lui 
B. P. Hasdeu, grandioasă ca plan şi concepţie, are un fond ro¬ 
mantic. Sub influenţa marelui filolog şi folklorist I. Grimm, se 
creează o şcoală a filologului rus F. Buslaev, din care face parte 
N. Tihonravov, A. N. Veselovschii şi Potebnea, contemporani a 
lui Hasdeu, cu care el întreţine legături prin corespondenţă. 
Nu numai drama lui « Răzvan si Vidra » si romanul « Ursita », 
ci şi opera lui filologică, teoria lui cu privire la circulaţia cuvin¬ 
telor, concepţia lui istorică, dicţionarul lui, vădesc legătura lui 
Hasdeu cu această şcoală, care îşi are izvoarele ei în apusul Eu¬ 
ropei. Pasiunea lui pentru textele vechi româneşti, excursiunile 
lui în domeniul filologiei şi literaturii comparate, cercetările lui 
istorice sunt învăluite de romantica trecutului, unde fantezia bo¬ 
gată şi sentimentul cald îşi au şi ele locul lor alături de criticism 
şi de judecata rece a savantului. Aici este valoarea lui Hasdeu, 
aici sunt şi greşelile lui. 

Prin intermediul câtorva scriitori basarabeni, în literatura ro¬ 
mânească pătrunde şi romanul, uneori cu conţinut din viaţa 
Basarabiei. Din aceşti scriitori se remarcă Victor Crăsescu 
(1850—1920), emigrant din Basarabia, care a lăsat 4 volume de 
nuvele şi un roman (« Ovreiul»). In opera lui găsim şi motive 
din provincia părăsită; ele însă se remarcă printr’o notă revolu¬ 
ţionară caracteristică pentru emigranţii basarabeni, influenţaţi de 
spiritul de nemulţumire creat de Ruşi în provincia robită. Un 
realism robust (Crăsescu a fost medic de profesie) pătrunde opera 
acestui scriitor, realism ce se apropie de realismul revoluţionar al 
scriitorului rus Gleb Uspenschi. 

Un mare patriot, care nici un moment nu-şi uită originea sa 
basarabeană, a fost Dimitrie Moruzi (1860—1914). Acest scriitor 
a fost nedreptăţit de istoria literaturii noastre. In cele trei romane 
(« înstrăinaţii », « Pribegi în ţara răpită » şi <( Moartea lui Cain »), 
ca şi în alte lucrări, el este preocupat de problema Basarabiei. 
La nici un scriitor basarabean atmosfera culturală a Basarabiei 
nu este redată mai bine, ca la D. Moruzi. Sunt splendide descrie¬ 
rile Chişinăului vechi, cu viaţa lui tihnită, cu petrecerile boierilor 
moldoveni, cu mercantilismul străinilor. Iar viaţa patriarhală a co- 
nacurilor boiereşti, conflictele boierilor cu demnitarii ruşi, sunt 

de un pitoresc neîntrecut. Personajele pe care le descrie sunt 
vii, instantanee, luate la faţa locului. O notă puternică de 
iubire faţă de provincia înstrăinată, faţă de locurile şi oamenii ei, 
precum şi spiritul de nemulţumire împotriva Ruşilor, pătrunde 
întreaga lui operă. Coloarea locală este redată cu multă duioşie. 
Unele lipsuri în tehnica scrierilor lui nu scad din valoarea 
acestor romane. In aceste romane se vede ţesătura romanelor 
mari ruseşti. Pentru noi romanele lui Moruzi sunt romane de 
documentare. 

Dacă trecem peste scrierile altui emigrant basarabean, a re¬ 
voluţionarului Zamfir Arbore, care ne-a lăsat mai multe studii 
cu privire la Basarabia, în domeniul literaturii s’a manifestat şi 
profesorul C. Stere. Romanul lui «In preajma revoluţiei», de 
proporţia romanului englezesc, apărut în 8 volume înainte de 
moartea autorului, este un roman social, în care se descrie o în¬ 
treagă epocă începând cu anii 1870 şi ceva şi până în anii din 
urmă; dela descrierea satului din Basarabia, a Chişinăului, la 
arestarea lui Vanea Răutul, viaţa în Siberia, Iaşii dela sfârşitul 
secolului al XlX-lea cu oamenii lui, Bucureştii cu personalităţile 
culturale şi politice etc. .. .Aici găsim diferite clase sociale, di¬ 
ferite personaje. 

In romanul lui Stere apare până la evidenţă revoluţionarismul 
lui evolutiv şi poporanismul, moştenit din literatura rusă; aici 
găsim şi conflictul dintre generaţii, dar nu în stare acută, ca în 
« Părinţii şi copii» lui Turghenev, ci mai mult în formă latentă, 
ca în romanul lui Dickens «Dombey and Son ». In literatura rusă, 
în afară de romanul lui Tolstoi, « Război ţi pace », nu există ro¬ 
mane de dimensiuni atât de mari. Ca formă, acest roman este 
scris sub influenţa romanului englezesc, cu diversiuni multiple, 
cu descrieri amănunţite şi cu răceala caracteristică romanului 
englezesc. 

Epoca imediat premergătoare unirii a dat şi ea câţiva scriitori 
basarabeni. Dintre aceşti scriitori se remarcă în deosebi talen¬ 
tatul poet A. Mateevici care, din încrucişarea influenţelor lui 
Eminescu şi a poeţilor mistici ruşi, ne-a lăsat câteva perle de poezie, 
în care se simte substratul mănos al conştiinţei naţionale din 

» > 1 

Basarabia, energia şi puterea de rezistenţă a sufletului poporului, 
mistica si frumuseţea limbii lui. 

t » 

De un talent real este şi poetul Ion Buzdugan. In nota tradi¬ 
ţionalistă a lui, care se apropie de « sămănătorism », vedem puri¬ 
tatea simţirii şi a cugetării poporului nostru românesc dintre Prut 
si Nistru. 

i 

Din această scurtă ochire asupra scriitorilor basarabeni, rezultă 
că Basarabia totdeauna a fost prezentă în viaţa românismului, 
că ea are o pagină frumoasă şi în istoria literaturii noastre. 


ŞTEFAN CIOBANU 



VECHIMEA AŞEZĂRILOR 
ROMÂNEŞTI DINTRE PRUT 
ŞI NISTRU 

Drepturile noastre asupra pământului dintre Prut şi Nistru 
sunt atât de evidente şi de bine întemeiate, în toate privinţele, 
încât a trebuit din partea Ruşilor o totală lipsă de simţ etic şi 
juridic, unită cu o totală rea credinţă pentru ca să poată for¬ 
mula pretenţiuni asupra acestui pământ. Nu s’au bizuit decât 
pe un singur element: forţa. Astfel, oricum ar fi privit lucrurile, 
etnic, istoric, geopolitic, dreptatea românească era incontestabilă. 

Cel mai puternic temei al acestei dreptăţi îl formează faptul 
că am locuit necontenit pământul dintre Prut şi Nistru, începând 
din epoca preistorică şi până azi. Civilizaţia ceramicei pictate 
se întâlneşte deopotrivă la Cucuteni, în judeţul Iaşi, cât şi la Pe- 
treni, în judeţul Soroca, şi la Ariuşd, în judeţul Trei Scaune *). 
Izvoarele antice amintesc în regiunea Nistrului pe Tyrageţi, adică 
pe Geţii dela Tyras (vechiul nume al Nistrului) 2 ). întocmai 
după cum strămoşii noştri erau băştinaşi pe malurile Dunării, 
atât în dreapta cât şi în stânga ei, tot aşa erau băştinaşi pe ma¬ 
lurile Nistrului, deopotrivă pe cel drept şi pe cel stâng. Im¬ 
periul lui Buerebista, în secolul I înainte de Christos, avea ca 
hotar răsăritean Bugul 8 ). In partea de miazăzi a Moldovei dintre 
Prut şi Nistru,'aşa dar în regiunea, care, mai târziu, a purtat, dela 

l ) Const. C. Giurescu, Istoria Românilor, I, ed. 3-a, Bucureşti, 1939, pp. 
20—26. 

*) V. Pârvan, Getica, Bucureşti, 1927, p. 67. 

*) V. Pârvan, o. c., p. 80; Const. C. Giurescu, o. c., I, p. 63. 


5 * 

cuceritorii munteni, numirea de « Basarabia », s’a întins dominaţia 
romană; ea apăra drumul de comerţ care lega Cetatea Albă cu 
Transilvania, trecând pe la gura Şiretului, pe la gura Trotuşului 
şi străbătând Carpaţii pe la Oituz 1 ). Amestecul populaţiei bă¬ 
ştinaşe, getice, cu coloniştii romani, a avut loc aşa dar şi în această 
regiune, după cum ea s’a făcut şi în câmpia munteană şi olteană 
şi în munţii Apuseni. 

In timpul evului mediu, procesul de asimilare al Slavilor nă¬ 
vălitori de către Dacoromâni — cea mai mare biruinţă a noastră 
în mileniul care desparte părăsirea Daciei de apariţia primelor 
formaţiuni politice româneşti 2 ) — s’a produs şi în « Basarabia ». 
A urmat apoi o adevărată expansiune a elementului românesc — 
acum, după biruinţa asupra Slavilor, mai numeros — în spre miază¬ 
noapte şi răsărit. O mărturie veche germanică — inscripţia cu 
rune găsită la Sjonhem, în Gotland, şi datând dela sfârşitul seco¬ 
lului al Xl-lea - secolul al XH-lea — aminteşte de un tânăr vareg 
care a fost ucis de « Blakumen » adică de Valahi, pe când mergea 
dela Vistula-Bug spre Bizanţ a ). 

Iar cronicarul bizantin Nicetas Choniates povesteşte că în 
anul 1164, nepotul împăratului Manuil Comnenul, anume An- 
dronic, scăpând din închisoare şi fugind spre Galiţia, a fost prins 
la hotarele acestei ţâri de către Valahi *). Pe de altă parte, izvoa¬ 
rele ruseşti vorbesc, în secolul al XlII-lea, de o populaţie Bo- 
lohoveni, la nord de Nistru, în care mulţi istorici, pornind dela 
nume şi dela diferite împrejurări ale istoriei lor politice şi mi¬ 
litare, văd pe Valahi adică pe Români 6 ). 

Fapt cert este că în veacurile XIV—XV se constată un pu¬ 
ternic curent de colonizare românească în Galiţia unde numărul 
satelor cu «drept valah» sau numai locuite de Români apropie 
cifra de cinci sute •). 

l ) V. Pârvan, Dacia, Bucureşti, 1937, p. 181. 

l ) Const. C. Giurescu, o. c., I, pp. 262—270. 

s ) V. Bogrea, Blakumen, în Anuarul Institutului de Istorie Naţională din 
Cluj, III (1924—192S)» P- S26. 

4 ) Const. C. Giurescu, o. c., I, p. 326. 

*) Const. C. Giurescu, o. c., I, pp. 330—331; Ai. Boidur, Istoria Basarabiei, 
voi. I, Chişinău, 1937, pp. 120—132. 

•) Th. Holban, Românii pe teritoriul polonez, până la secolul XVI, în Arhiva 
dn Iaşi, XXXVII (1930), pp. 238—243; cf. A. V. Boidur, o. c., p. 127. 

Toate acestea la un loc arată o puternică expansiune a ele¬ 
mentului românesc spre miazănoapte şi răsărit de Nistru. Ceea 
ce înseamnă însă că teritoriul până la Nistru era plin de 
populaţie românească; din acest teritoriu au roit «Valahii», 
ocupând pământuri noi. 

întemeierea Moldovei şi mai ales repedea expansiune a sta¬ 
tului nou creat, care, în trei decenii numai, atinge ţărmul Mării 
Negre, nu se pot explica de altfel în chip satisfăcător decât prin această 
prezenţă a populaţiei româneşti între Carpaţi şi Nistru. Descăle¬ 
cătorii lui Bogdan, în 1359 n’au fost în număr însemnat — maxi¬ 
mum câteva mii — deoarece, mai întâi nici nu era atât de multă 
lume în Maramureş, apoi o seamă au rămas pe loc. Voevodul 
întemeietor a găsit însă, la răsărit de Carpaţi, pe plugarii şi pă¬ 
storii băştinaşi, locuind sate cu hotare străvechi; cu ajutorul 
unora dintre aceşti băştinaşi a putut el respinge, în lupte repe- 
.tate şi victorioase, armata ungară; tot cu ajutorul lor, urmaşii 
săi s’au putut întinde spre miazăzi şi răsărit, astfel încât Roman I 
să poarte, în hrisovul din 30 Martie 1932, titlul, impresionant, 
de «Marele singur stăpânitorul Domn Io Roman Voevod al 
Ţârii Moldovei dela munţi până la ţărmul Mării » x ). Tot în timpul 
lui Roman, ruda sa Episcopul Iosif îşi are reşedinţa la Cetatea 
Albă 2 ). 

Pentru cine priveşte harta, această înaintare a statului mol¬ 
dovean apare ca un fenomen necesar, inevitabil. Stăpânitorii 
cursului superior al râurilor Şiret, Prut şi Nistru trebuiau în chip 
fatal să coboare pe aceste ape, să tindă să le ocupe în întregimea 
lor, până la guri. Este ceea ce au făcut Muşatinii, sprijinindu-se 
însă, încă odată, pe elementul românesc băştinaş pe care l-au 
găsit de-a-lungul acestor mari râuri şi a numeroşilor lor afluenţi, 
începând dinspre miazănoapte, din regiunea Nepolocăuţilor şi a 
Hotinului şi până spre miază zi, la Tigheci şi Botna, văile afluen¬ 
ţilor basarabeni, atât ai Prutului cât şi ai Nistrului, sunt pline 

de aşezări româneşti. 

> > 

Valea Racovăţului, a Ciuhurului, a Camencăi, a Nârnovei, a 
Lăpuşnei, a Săratei, spre Prut, valea Răutului, cu numeroasele 

*) Const. C. Giurescu, o. c., I, pp. 386—388 şi 445. 

') Hurmuzaki, Documente, XIV, pp. 31— 35 ! cf. Const. C. Giurescu, o. c,, 
I» PP- 445 — 446 . 

iezere şi cu subafluenţii săi Cubolta, Căinării, Ciulucu şi Cula, 
valea Ichelului şi a Bâcului, cu Bâcovăţul şi Vâşnovăţul, a Botnei, 
spre Nistru, care adăpostiseră, în cursul evului mediu, pe plu¬ 
garii, păstorii, prisăcarii şi pescarii români, apar, la 1400, bine 
populate, cu sate având hotare străvechi. 

Examinarea primelor documente moldoveneşti dovedeşte cu 
prisosinţă această afirmare. Şi trebue să se ţie seamă de faptul că, 
în genere, numai o mică parte din satele unei regiuni sau ale unui 
ţinut apar în documente; e vorba numai de acelea pentru care se 
face un transfer de proprietate sau o tranzacţie. Restul — şi ace¬ 
stea formează majoritatea — îşi continuă viaţa lor seculară, fără 
ca oficialitatea să le consemneze numele în hrisoave. Aşa se ex¬ 
plică de ce foarte multe sate din regiuni ca Vrancea, Câmpulungul 
Moldovenesc, Tigheciul, Vlaşca, Ilfovul, etc., n’au documente 
vechi. 

Am cercetat hrisoavele lui Alexandru cel Bun şi pe acelea 
ale fiilor săi: ele ne arată aşezări străvechi, de dinainte de întemeierea 
statului moldovean, şi purtând nume specific româneşti, aidoma celor 
din restul pământului locuit de neamul nostru. 

Nu pot face, în cadrul articolului de faţă, o expunere amă¬ 
nunţită asupra întregei regiuni dintre Prut şi Nistru; mă voi 
mărgini numai la un judeţ şi anume la judeţul Lăpuşnei, ca unul 
ce este situat chiar în mijlocul acestei regiuni. 

Voi avea în vedere însă nu suprafaţa — mai redusă — a ve¬ 
chiului ţinut al Lăpuşnei, ci pe aceea, mai mare, a actualei îm¬ 
părţiri administrative *). 

Acest judeţ e udat de o sumă de ape dintre care mai însemnate 
sunt: Bâcul, cu afluenţii săi, Bâcovăţul şi Işnovăţul, apoi Botna, 
Kogâlnicul, Nârnova, Sărata şi Lăpuşna, aceasta din urmă dând 
numele ei judeţului. Păduri întinse acopereau altădată o bună 
parte a locului; locuitorii aveau la îndemână deci elementele ne¬ 
cesare, atât pentru traiul de toate zilele cât şi pentru apărare, 
în caz de război. 

Primul document care se referă Ia ţinutul Lăpuşnei este din 
1420, Aprilie 25. Alexandru cel Bun, « dăruieşte » — noi credem 


l ) Vezi Aurel Sava, Documente privitoare la târgul şi ţinutul Lăpuşnei, Bu¬ 
cureşti, 1937 » PP- XII—XIV. 

că, mai curând, întăreşte — vornicului Oană (kjhă), pentru 
slujba sa dreaptă şi credincioasă, «satele Corneşti, Miclăuşeşti, 
Loznova, Săcăreni, Vorniceni, Dumeşti, Ţigăneşti, Lavreşti, Sa- 
dova şi Homiceşti » de pe Bâcovăţ 1 ). 

întinderea de loc pe care se află aceste zece sate se mărgi¬ 
neşte între altele, cu «mănăstirea lui Vărzar» şi cu «seliştea 
lui Tigomir » 2 ) (cf. Tihomir, Tochomerius, tatăl lui Basarab în¬ 
temeietorul). La urmă, Domnul adaogă: «Şi îi întărim vechile 
hotare, pe unde au umblat din veac » 8 ). 

Prima observaţie pe care ne-o impune analiza documentului 
de mai sus este desimea satelor pe acest afluent, de mică lungime, 
a Bâcului (vezi harta). 

In primele vremuri ale vieţii noastre de stat, satele — în ge¬ 
nere — nu erau mari, întinse, cum sunt, multe din ele, astăzi. 
Erau în schimb numeroase. Câteva zeci de case erau de ajuns 
pentru a alcătui un sat 4 ). Locuinţele fiind făcute din mate¬ 
rialul dela faţa locului, bârne, nuele lipite, ciamur — bordeele 
de asemenea nu lipseau — satul se putea face, dar şi părăsi re¬ 
pede, când nevoia o cerea. De aceea, marele număr de selişti 
pe care le întâlnim în secolele XV—XVII, precum şi de¬ 
sele schimbări de nume. Din cele zece sate ale documentului 
din 1420, şi-au păstrat până astăzi numele trei (Corneşti, Vor¬ 
niceni, Sadova); două din ele şi l-au schimbat întru câtva: din 
Miclăuşeşti în Miclăuşeni şi din Loznova în Lozova, celelalte 
nu mai există, fie că s’au pustiit în decursul timpului, fie că şi-au 
pierdut numele vechi, prin contopire cu alte aşezări sau prin 
luare de nume noi. 

A doua observaţie este caracterul pur românesc al numelor 
lor, cu terminaţiunile specifice -eşti, -eni. Chiar şi cele două sate 

2 ) Ctltd Hi HM-fe KopimjjlH H AlllWkSytUIlJJH H A« 3 H*Câ H O-kK-Upi-HlH R AbOPHH'MHH 

h Av Mll l 1HH H UHniHiiplH h AinpnpiR h Od4,osd h XoMHmipÎH (M. Costăchescu, Do¬ 
cumente/e moldoveneşti înainte de Ştefan cel Mare, I, Iaşi, 1931, pp. 135—173). 

2 ) M, Costăchescu, o. c., p. 135—137. 

“) OTapuH x« Ti PH KoyAi H3 B'fcKH wîKHBaAH (Ibidem). 

*) Vezi de exemplu, hrisovul din 11 Martie 1502, dela Ştefan cel Mare, 
prin care întăreşte lui Duma Hurduescu şi fraţilor acestuia un loc « de pustii », 
la Spiroasa (Spinoasa, afluent al Işnovăţului şi suburbie a Chişinăului) «ca 
să aşăză acolo un sat care să fii cât vor pute cuprinde pentru Iăcuinţa aceluiaş 
sat piţră la 20 casă». (A. Sava, o, c., p. 1), 

care n’au atari terminaţiuni prezintă totuşi forma românizată, în 
-ova, faţă de slavicul -ov, -ovo. Terminaţiunile -eşti, -eni arată 
că s’au scurs câteva generaţiuni de când bătrânii sau proprietarii 
respectivi au întemeiat aşezările. Nu exagerăm afirmând că, după 
toate probabilităţile, aceste sate de pe valea Bâcovăţului — cu 
excepţia poate a Vornicenilor — sunt anterioare întemeierii sta¬ 
tului moldovean. Adăogăm că satul Corneşti este acela unde s’au 
dat, acum câteva săptămâni, luptele hotărîtoare pentru desro- 
birea Basarabiei. 

Foarte importantă, formula documentului privind « vechile ho¬ 
tare » ale satelor, «pe unde au umblat din veac». Ea ne arată, 
confirmând concluzia scoasă din numele satelor — că e vorba de 
străvechi aşezări, cu hotare bine determinate. O aşezare vecină, 
aceea a lui Tigomir, avusese şi timpul, până la 1420, să se pu- 
stiiască, fiind, la această dată, selişte, adică loc unde a fost odi¬ 
nioară un selo, un sat. 

Al doilea document referitor la ţinutul Lăpuşnei e din 1426. 
Alexandru cel Bun întăreşte fiilor lui Ştefan Stravici, Toader 
şi Petru, mai multe proprietăţi între care « patru sate pe Nâr- 
nova, anume unde a fost Laţco, altul unde este Mihul ţi Panici, 
al treilea unde este Stancuţ, al patrulea unde este Standul. Iar 
hotarul acestor sate — adaogă documentul — cu toate vechile ho¬ 
tare, pe unde au umblat din veac » 1 ). 

Nirnova — azi Nârnova — e o apă în partea de apus a 
judeţului, cam în dreptul târgului Lăpuşnei; ea se varsă în Prut. 
Satele sunt desemnate prin numele juzilor sau vatamanilor, adică 
a administratorilor; aceste nume sunt româneşti. S’ar putea ca 
Pănceţtii şi Lăţcanii, întâlniţi în această regiune, pe vremea lui 
Yasile Lupu şi care azi şi-au schimbat numele sau nu mai există, 
să fie satele « unde a fost Laţco » şi « unde este Mihul şi Panici » 2 ). 
Tot pe Nirnova, un act dela Petru Şchiopul («circa 1589») 
aminteşte existenţa, pe vremea lui Alexandru cel Bun, a satului 
Tăbăneşti, unde era proprietar Juga Pârjoltă 8 ). In sfârşit, un alt 

*) Ud HHpNOB’k MtTMpH CIAd Hd HAffc TA« BlilATi AdUKO, AP^rOI TAI fCT MHX$ATk H 

lldHim, Tprrli tai «ct OtjhkSh-k, qiTsp-vr»< tai «ct GtahmSai (M. Costăchescu, 
o. c., I, p. 182—3). 

2 ) Ibidem, pp. 185—186. 

8 ) A. Sava, o. c., pp. 23—24- 

act, dela Petru Rareş, ne arată, pe aceeaşi vale, pe vremea fe¬ 
ciorilor lui Alexandru, Iliaş şi Ştefan, satul Văscoaia; se pare 
că în prima jumătate a veacului al XV-lea, sub Iliaş şi Ştefan, 
se numea altfel; aşa rezultă cel puţin din expresia documentului 
dela Petru Rareş în care se spune: «jumătate de sat pe Nârnova, 
la gura Socilor, care acum se numeşte Văscoaia » x ). «Din jos » 
de Văscoaia mai era «un loc de sat, la Fântâna Husului» a ) (cf. 
Huşii: descendenţii Husului). 

Al treilea document în ordine cronologică priveşte valea Viş- 
nevătului —azi Isnovătul —afluentul Bâcului, si valea Botnei. La 
io Februarie 1429, Alexandru cel Bun dăruieşte soţiei sale Ma¬ 
rina «mănăstirea de pe Vişnevăţ, unde este egumen Chiprian », 
precum şi o serie de sate: «satul lui Crâstea Calinouţii, unde 
este Golovca şi prisaca în Botne, dela obârşia Cunilei Brăneştii 

unde. Şendreştii (?) şi Prijoltenii. Glăvăşani» 8 ). 

Hotarul mănăstirii numită apoi, după egumenul ei, Câpriana, 
este descris astfel în document: «începând din jos, unde cade 
Mulovateţul în Vişnevăţ, apoi în sus pe Vişnevăţ până la obârşie 
şi poenile dela obârşia Vişnevăţului toate, până în hotarul Doamnei, 
şi dela mănăstire drept la Târnanca, apoi peste Târnanca, drept 
la Cârlani, înapoi la hotarul Doamnei». Unele din sate sunt şi 
astăzi: astfel Cârlanii , foarte aproape de mănăstire, Pârjoltenii 
şi Şendreştii care şi-au schimbat numele în Şăndrenii; pe când 
celelalte trei: Calinouţii, Brăneştii si Glăvăsanii sau nu mai există, 
sau şi-au schimbat numele 4 ). Documentul ni s’a păstrat dete¬ 
riorat în acest pasaj privind proprietăţile Doamnei Marina; poate 
că mai cuprindea şi alte nume de sate. Ca şi acelea de pe valea 
Bâcovăţului, şi aceste aşezări de pe valea Vişnevăţului se do¬ 
vedesc, după forma numelui, cu terminaţiunile -eşti, -eni, la care 
adăogăm acum -ouţi, -ăuţi (cf. Rădăuţi, Mirăuţi, Pătrăuţi) — 
a fi vechi, foarte probabil, anterioare descălecatului. Interesantă, 
în hotarnică, e denumirea de «hotarul Doamnei» ceea ce în¬ 
seamnă că Doamna Marina sau vre-o predecesoare a ei avea, şi 


l ) Idem, pp. 6—10. 

*) Ibidem. 

5 ) M. Costăchescu, o. c., I, pp. 248—251. 
*) Idem, pp. 251—253. 

mai înainte de această danie a lui Alexandru cel Bun, o proprie¬ 
tate în regiune. 

Tot pe Vişnevăţ se mai constată, în vremea lui Iliaş şi Ştefan, 
două sate şi anume unul « pi din gios di capul Cheilor s şi altul 
« pi din sus di capul Cheilor ». Actul din care luăm această ştire — 
un suret românesc al unui hrisov din 30 Martie 1528, dela Petru 
Rareş — nu dă numele celor două sate, se pare însă că e vorba 
de satele Băzdăgenii şi Ialovenii 1 2 ). 

Un al treilea sat e arătat, neprecis, « pe din sus de Salce »; 
bănuim că se află tot pe Vişnevăţ sau în preajma lui a ). 

Apa Lăpuşnei, dela care şi-au luat numele ţinutul, apare în- 
tr’un document din 10 Aprilie păstrat sub formă de suret româ¬ 
nesc, fără an, dar databil, după celelalte elemente, din ultima 
vreme a domniei lui Alexandru cel Bun (1429—1432). Voevodul 
întăreşte boierului Vlad Adiş mai multe sate între care «şi pe 
Lăpuşna Iurcenii şi la o Petră Cruce (sic !) şi Săcărenii şi Lepoveşna 
şi Fântâna Epurelui tij 3 * * * ) pe Lăpuşna şi la Fântâna lui Ilieş pe 
Lăpuşna, pe din gios de Iurceni, şi unde au fost Hârste giude şi pe 
din gios unde au fost Stănilă giude şi unde au fost Jula giude şi împo¬ 
triva.peste deal dinspre Voloca, la Fântâna lui Gherman»*). 

Iurcenii există şi astăzi, la obârşia Lăpuşnei, Săcărenii — care 
nu trebue confundaţi cu cei de pe Bâcovăţ, amintiţi în docu¬ 
mentul din 1420 — se află ceva mai jos, spre Sud; între ele se 
găsesc Cristeştii, satul « unde au fost Hrâste giude » 8 ). Lepoveşna 
s'ar putea să fie o transcriere greşită pentru Lăpuşna — viitorul 
târg — şi în cazul acesta, ar fi prima menţiune documentară despre 
această aşezare; s’ar putea însă să fie şi un sat, cu numele Le¬ 
poveşna, azi inexistent. Nici celelalte aşezări: La o Petră Cruce, 
Fântâna Epurelui, Fântâna lui Ilieş, unde au fost Stănilă giude, 
unde au fost Jula giude, Voloca, Fântâna lui Gherman nu se 
mai găsesc azi în judeţul Lăpuşna, fie că au dispărut, fie că şi-au 
schimbat numele •). 


1 ) A. Sava, o. c,, p. 4. 

2 ) Ibidem, 

3 ) Tij înseamnă, în slavă, de asemenea. 

*) M, Costăchescu, o. c., I, pp. 253—254. 

6 ) Idem, pp. 255—258. 

*) Ibidem. 

S’a păstrat în schimb până în zilele noastre un alt sat Perenii, 
constatat documentar pe timpul lui Alexandru cel Bun; suretul 
unui ispisoc dela Ştefăniţă Vodă ne arată cum descendenţii fostului 
proprietar îşi împart, la 14 Iunie 1521, «dreaptă ocina lor din 
drept uricul lor şi den ispisocul ce l-au avut moşul lor Petre < dela > 
Alicsandru Vodă un sat pi Lăpuşna, la Păr, anume Perenii...» x ). 

O deosebită însemnătate prezintă actul următor, din 17 Iulie 
1436. Iliaş şi Ştefan, fiii lui Alexandru cel Bun, întăresc logofă¬ 
tului Vancea «satele dela Răut, anume Procopinţi, unde a fost 
Procop şi Vasile vataman, şi cu moara şi Macicăuţii şi cu prisaca 
şi Cozarouţii şi Fântâna Albă şi la gura Volcinţii, unde se unesc 
cu Cotouţii, şi la Itchil, între Crotolci, mai jos unde este Peatra, 
mai sus de locul lui Oţel, şi lângă Bâc, de cealaltă parte, pe valea 
ce cade împotriva Cheşenăului lui Albaş (npOTHK dAKdtncfU 
KfiiifiifKd , la fântâna unde este Seliştea Tătărească, împotriva pă¬ 
duricii. Iar hotarul acestor sate să fie după vechiul hotar, 

pe unde trăiesc din veac » 2 ). 

Documentul cuprinde prima menţiune despre Chişinău: oraşul 
de mai târziu apare aşa dar la 1436 sub formă de sat: « Cheşenăul 
lui Albaş », numele de persoană Albaş designând fie pe vre-un 
vechi proprietar, fie un jude sau un vătăman al acestei aşezări. 

Etimologia Chişinăului a fost explicată în mai multe feluri: 
unii l-au derivat din ucrainiană (chiseni = buzunar), alţii din 
tătară (kesene = capelă de mormânt, keşen = schit, mănăstire), 
alţii, în sfârşit din ungară (Kisjeno = Jeno cel mic) 8 ). Cred că 
nici una din aceste etimologii nu-i exactă. Pentru a o afla pe cea 
reală, trebue să se ţie seamă mai întâi de faptul că mai există 
şi alţi Chişinăi, în afată de cel de pe Bâc, şi anume Chişinăul 
Rjşu dela gura Botnei, pomenit în hrisovul din 1455 Iunie 6 4 ) 
şi Chişinăul Criş, în judeţul Arad 5 ), apoi de împrejurarea că 
tustrele aceste numiri topice sunt în legătură cu un curs de apă. 


*) A. Sava, o. c., pp. i—3. 
s ) M. Costăchescu, o. c., I, 459. 

°) Vezi M. Costăchescu, o. c., I, 465; Zamfir Arbore, Basarabia în secolul 
XIX, Bucureşti, 1898, pp. 249—250. 

*) M. Costăchescu, o. c., pp. 531—533: u>t HipBiUH*r* KfiuiHisa. 

5 ) Indicatorul statistic al satelor şi unităţilor administrative din România, 
Bucureşti, 1932, p. 505. 

Dacă ne gândim acum la termenul popular românesc pentru 
cascadă sau cădere de apă, atunci înţelesul cuvântului Chişinău 
apare limpede: el înseamnă tocmai acest lucru. De fapt, la Chi- 
şinăul de pe Bâc se constată o asemenea cădere, este vorba de 
izvorul bogat, azi captat, care iese din dealul bisericii Mazaraki 
şi care altădată forma o cădere de apă în acest loc 1 ). Nu este exclus 
ca şi Bâcul însuşi să fi avut aci o cădere 2 3 ): chestiunea ar trebui 
lămurită printr’o cercetare la faţa locului pe care n’o pot face, 
în împrejurările actuale. 

Astfel de căderi de apă trebue să se găsească sau să se fi găsit 
şi în celelalte locuri care poartă numele de Chişinău. 

« Seliştea tătărească » amintită în documentul analizat mai sus 
este o urmă a fostei dominaţii tătăreşti asupra pământului dintre 
Prut şi Nistru; aşezarea a fost distrusă sau s’a pustiit în timpul 
expansiunii statului moldovean, în veacul al XlV-lea. 

In apropiere de Bâc mai constatăm documentar încă trei sate 
pe vremea lui Alexandru cel Bun şi a fiilor săi. Unul este Tuto- 
vineştii, azi dispărut, care se găsea, pare-se, între Găieşti şi Tă¬ 
tăreşti. Un hrisov din x Martie 1528, dela Petru Rareş, arată 
cum a venit Ana, nepoata lui Martin, « şi au vândut a sa dreaptă 
ocină şi uric a moşului ei Martin şi din ispisoc ci l-au avut el 
dela cel mai dinainte de noi Ilieş şi Ştefan Voevod, o bucată de 

pământ din hotarul satului ei, din Tutovineşti. drept 120 

zloţi tătăreşti o a ). 

Al doilea şi al treilea sat sunt « Pituşca Seacă la fântâna Var- 
cina » şi «un sat pe Bâc, la fântâna din malul Bâcului» stăpânite 
de Stan Vărzaru, cu «privilegii» dela Iliaş şi Ştefan, privilegii 
pierdute «când au prădat Tătarii ţara noastră... ». Aceste date 
le aflăm dintr’un document posterior, dela Petru Rareş purtând 
data de 28 Martie 1533 *), 


l ) Comunicare orală a d-lui G. Bezviconi, la întrebarea pusă de mine; cf. 
Zamfir Arbore, o, c., p, 251. 

*) Intr’un document din 15 Decemvrie 1517, descriindu-se hotamica 
unei jumătăţi din satul Lazna, se spune: « să fie hotarul începând din opustul 
iezerului Chişinăului * (M. Costăchescu, o. c., I, p. 464). La acest opust, putea 
să fie de asemenea o cădere de apă. 

3 ) A, Sava, o. c., pp. 7—10. 

*) Ibidem, 

Sate vechi româneşti şi nume de persoane caracteristice apar 
şi în hrisovul din 1443, Martie 6. Ştefan voevod, feciorul lui 
Alexandru cel Bun, întăreşte lui pan Mihul pisar «un sat pe 
Cotovţea anume Săseani (ckcfeHH), unde trăeşte Laur, ce i l-a 

vândut sluga noastră pan Ivan Boldor (Boldur). şi un alt 

sat sub Botna, lângă Vâlcan, mai jos de Lucani (aoy’KAHh), anume 
unde a fost Juga Negrul. Şi asemenea i-am dat o prisacă, lângă 
Săseani, anume prisaca lui Vrabie şi asemenea oriunde va putea 
să-şi aşeze mori pe Cotovţea, el să-şi aşeze oriunde » 1 ). Numi¬ 
rile Săseani şi Lucani azi nu se mai găsesc în judeţul Lăpuşna; 
pan Ivan Boldur este rudă, se pare, cu Sima Boldur, vistiernicul 
şi apoi vornicul lui Ştefan cel Mare 2 ). 

Un alt sat vechi românesc din ţinutul Lăpuşnei apare în hri¬ 
sovul din 27 Iulie 1448 prin care Petru Voevod întăreşte boie¬ 
rului Ivan Porcu mai multe proprietăţi; între ele se află şi «la 
Bâc, în Botne, Voloseanii » (KCACC-fciiH) s ). 

Intre Bâc şi Ichel era un sat vechi stăpânit sub Iliaş şi Ştefan, 
de ascendenţii lui Şandru Onescu; acest sat şi-a schimbat apoi 
numele după proprietarul Mihul Măgdiciu, din vremea lui Ştefan 
cel Mare, în Mâgdiceşti 4 ). E unul din cazurile care arată lămurit 
că satele sunt adesea mai vechi decât proprietarul sau administra¬ 
torul (vatamanul, judele) dela care-şi iau numele. Una şi aceeaşi 
aşezare îşi poate schimba deci numele, în decursul vremii, chiar 
dacă nu devine selişte, numai prin schimbarea proprietarului respectiv. 

Ţinutul cu pădurile şi poenile sale iar, în partea de miazăzi, 
cu începutul său de stepă, e din cele mai potrivite şi pentru prisăci. 
Chiar dela primele documente, acestea sunt amintite. In hrisovul 
din 25 Aprilie 1420, Domnul întărind vornicului Oană zece sate, 

adaogă: «şi în acest hotar. să-şi întemeieze prisăci câte va 

putea să-şi întemeieze» 5 ). La 31 Iulie 1431, Alexandru cel Bun 
dăruieşte mănăstirii Bistriţa două prisăci «una la Lăpuşna, alta 
la Itchil»•). Fiul său, Ştefan Voevod, întărind lui pan Mihul 

l ) M. Costăchescu, o. c., II, pp, 119—122. 

*) Idem, pp. 123—125. 

*) Idem, pp. 342—344. 

*) A. Sava, o. c., pp. 5—6. 

6 ) M. Costăchescu, o. c., I, pp. 135—137- 

•) Idem, pp. 325—326. 





3 i8 


REVISTA FUNDAŢIILOR REGALE 


pisar, la 6 Martie 1443, mai multe proprietăţi, adaogă şi el: «ase¬ 
menea, i-am dat o prisacă, lângă Săseani, anume prisaca lui 
Vrabie» 1 ). Mulţimea prisăcilor, nu numai în Lăpuşna, dar, în 
genere, pe întreg pământul românesc, a constituit o caracteristică 
a acestui pământ din antichitate şi până în veacul al XlX-lea. 
Herodot pomeneşte de mulţimea albinelor de pe malul stâng al 
Dunării, iar străinii care cercetează ţările noastre în veacurile 
XVI—XVIII semnalează şi ei bogăţia în miere şi ceară. 

Cele dintâi documente moldoveneşti, până la Ştefan cel Mare, 
arată aşa dar — analiza de mai sus ne-o dovedeşte — mulţimea 
aşezărilor româneşti din Lăpuşna şi vechimea lor. La fel e în ţi¬ 
nutul Hotinului, Sorocăi, Orheiului, Tighinei, la fel şi mai spre 
miazăzi, de-a-lungul Prutului, Nistrului, Dunării şi a ţărmului 
Mării. De sigur, alături de aceste aşezări, erau şi întinderi de 
pământ fără sate, aşa zisele «pustii». Dar tot aceste documente 
precizează că adeseori «pustiile» nu sunt, în realitate, decât 
« selişti», adică locuri unde au fost, altădată, sate şi că ele au chiar, 
în unele cazuri, hotare determinate. Astfel, hrisovul din 12 Mai 
1425 prin care Alexandru cel Bun dăruieşte lui pan Strovici 
« două sate anume Levoşăuţi cu toate cuturile sale şi Nepolocăuţi 
şi două pustii una Derenăuţi şi la Cerlen, împotriva Movilii celei 
mari », cuprinde precizarea caracteristică: « Iar hotarul acestor două 
pustii, după vechiul hotar, pe unde a trăit Zubră » 2 ). Se vede lim¬ 
pede aşa dar că e vorba de locuri cu hotare determinate, şi locuite 
altădată, deci cu alte cuvinte, de selişti. Termenul însuşi apare 
într’un hrisov din 22 Aprilie 1428, prin care Alexandru cel Bun 
întăreşte lui pan Dragomir « satele Cornii şi Strâmbii, la Cracău, 
şi în acelaşi hotar, un loc din pustie, asemenea la Cracău, să-şi 
aşeze sat». Dând, după aceea, delimitarea acestor proprietăţi, 

hrisovul specifică: «iar hotarul acestor sate. şi a seliştei 

pustii . să fie începând din Soci. etc. 3 ). Se vede 

deci lămurit că e vorba de un sat pustiit, de o selişte. 

Dacă frecvenţa acestor «pustii» e mai mare între Prut şi 
Nistru decât între Prut şi Carpaţi, faptul se explică uşor. Mol- 

*) Idem, II, 119—121. 

*) M. Costăchescu, o. c., 1 , 173—4. 

*) Idem, I, 209—210. 






TINUTUL LĂPUSNEI 


o 

Tutovmestt ? 


O 

Parjoltem 


O 

Sadova 


endreni — -q -—- 

. °S ■ c c , 

\ MCS? Vărzărestu 


Vătcăn esu 

—q— - o Lozova- 

O OMiclăusani 

0 Cornesti ' n \ v 




O 

Măgdiceşti 


° \ 

Cartam \ 


i Câpriana 


\Cr/stesti ' 


O \ 
s Săcărem > 

X o 

\ Pereni 


— v Cheşenăut 
tuiAtbas 


laloi/em 

•sP 


/©Lăpuşna 


LEGENDA 

O 7ârg 
o Sat 
D Pnsacâ 




\ 

\ 

/ 1 


NOTĂ i Această hartă cuprinde numai o parte din localităţile 
şi prisăcile menţionate în documentele lui Alexandru 
cel Bun şi ale fiilor acestuia. în cuprinsul actualului Judeţe 
al Lăpusnei. Restul localităţilor şi prisăcilor menţionate' 
n’a putui fi identificat. • 

dova dela răsărit de Prut era cea dintâi expusă năvălirilor; aci 
loveau întâi Tătarii, de aci trebuiau să fugă întâi oamenii. 
Ceea ce s’a întâmplat în zilele noastre cu distrugerea satelor 
şi a oraşelor din Basarabia şi din Bucovina de miazănoapte nu 
e decât repetarea prăpădului care, în veacurile XIV—XVII, avea 
loc mult mai des. Aceasta, în genere, a fost soarta noastră 
a Românilor, ca păzitori ai marginei europene, având de primit 
cei dintâi lovitura hoardelor din stepele asiatice. Iar dintre noi, 
cei care au suferit mai mult, au fost Moldovenii dintre Prut şi 
Nistru. Nu e de mirare deci că în veacul al XV-lea găsim sate 
şi chiar târguri dispărute x ), că atâtea dintre aşezările româneşti 
şi-au schimbat în decursul vremii vatra şi adesea, odată cu aceasta, 
şi numele. S’a schimbat locul aşezărilor şi numele, poporul însă 
a rămas, poporul de baştină, acela al plugarilor, păstorilor, pri- 
săcarilor şi pescarilor români. Acesta e temeiul cel mai puternic, 
de nezguduit, al drepturilor noastre milenare asupra Moldovei 
dintre Prut şi Nistru. 

CONSTANTIN C. GIURESCU 


‘) Ştefan cel Mare confirmă lui Lupe armaşul, la 13 Martie 1489 «o selişte 
la Prut, unde a fost târgul Săraţii » (r^i gha Tp'krk c-apaTH): I. Bogdan, Docu¬ 
mentele lui Ştefan cel Mare, I, Bucureşti, 1913, pp. 37a— 3 * 



DUPĂ DESROBIREA 
MOLDOVEI COTROPITE 

S’a înlăturat o nedreptate şi ne-am spălat de-o ruşine: Basa¬ 
rabia şi Nordul Bucovinei au fost reocupate de armata şi autori¬ 
tăţile Statului român, iar populaţiile băştinaşe ale acestor provincii 
au reintrat în matca destinului lor naţional. 

Nu este vorba aici de o cucerire, pe care s’o trâmbiţăm cu acea 
bucurie nesăţioasă, cu care anul trecut ministrul de externe al 
Rusiei, d. Molotov, anunţa, umflându-se besmetic, miile de 
kilometri pătraţi şi milioane de robi, pe care politica brutală a 
Sovietelor — nestăvilită de nimeni — îi anexa la intervale regulate 
de-a-lungul unor graniţe colosale. 

Nu poate fi vorba, de partea noastră, nici măcar de o rea- 
nexiune, ci, pur şi simplu, de curăţirea de duşmanul prădalnic 
a unor ţinuturi, care n’au încetat « de jure » să ne aparţie. De fapt, 
conflictul nostru cu vecinul dela răsărit — nenorocirea noastră 
geografică, după expresia lui Octavian Goga — a început în formă 
acută din vara anului trecut, când, sub presiunea unor împrejurări 
necruţătoare, am fost siliţi să executăm o retragere strategică, 
care lăsa în afară de paza sentinelelor noastre o largă fâşie din 
patrimoniul strămoşesc, dar fără a se rezolvi bine înţeles problema 
din punctul de vedere al dreptului internaţional. 

In nici o formă, nu s’a dat asentimentul nostru juridic la actul 
de violenţă din anul precedent, — chiar dacă acei care erau in¬ 
terpreţii sentimentului nostru naţional n’au ştiut, în panica 
momentului, să găsească cuvintele cele mai demne, — aşa după 
cum le găseau străbunii noştri, oameni mai simpli, în momentele 

de cumpănă şi răşluire şi nu s’au priceput, de data aceasta, în 
momentul plecării capului să rostească rezervele lor formale faţă 
de teza sfruntată a vrăjmaşului. 

Este ceea ce am voit să relev, şi eventual să fac să se îndrepte, 
atunci când am cerut cuvântul în memorabila şedinţă a Camerei 

j > 

consternate, şi când mi s’a pus căluşul în gură, sub pretextul 

armoniei naţionale care, după părerea celor dela cârmă, trebuia 

să ia haina solidarităţii... în tăcere. 

> 

Atât numai că un protest în minus nu schimbă o situaţie 
istorică, cu temelii seculare şi în afară de orice controversă rezo¬ 
nabilă, aşa că în definitiv evacuarea de anul trecut n’a fost nimic 
altceva decât o retragere strategică în faţa unor forţe superioare, 
producându-se doar o vremelnică stare de fapt. Adică numai 
până în ziua contraofensivei, care n’a zăbovit prea mult în noua 
conjunctură europeană, când am avut putinţa plecării la atac. 
Dacă ne-am retras fără luptă, în schimb am intrat acum în crân¬ 
cenele încleştări eroice, în care a curs sânge mult, sânge preţios 
de viteaz, din munţii Bucovinei, până jos la mare, unindu-se 
prin reţele de canaluri roşii apa despărţită a vechilor noastre râuri. 
Jertfele ostaşilor noştri n’au creat drepturi noi, dar au pus 
peceţii proaspete pe filele îngălbenite ale hrisoavelor noastre 
imprescriptibile. 

Bucovina şi Basarabia sunt astăzi eliberate, şi oricine va recu¬ 
noaşte că alungarea armatelor bolşevice n’a fost o încălcare de 
drepturi străine, ci o recuperare de drepturi proprii, pentru care 
ni se oferise dăunăzi o garanţie chiar de unul din aliaţii de azi ai 
bolşevismului , garanţie care nu ştiu cum se va împăca logiceşte cu 
dojana că n’am rămas umiliţi acasă, ci am plecat, pe drumul 
bărbătesc al sacrificiului, pentru a ne lua pământul înapoi. 

In ceea ce ne priveşte, orice critică de felul acesta nu ne poate 
ştirbi nici cu o ţandără satisfacţia datoriei îndeplinite, bucuria de 
a fi readus sub steagul ţării nu numai pământuri naţionale cotro¬ 
pite, dar mai ales milioane de suflete de Români, rămase pradă 
înstrăinării, prigoanelor şi suferinţei. Căci la noi nu e nimic să se 
asemene cu lăcomia de fiară a ministrului sovietic, care-şi măsura 
desfătarea cu numărul kilometrilor înghiţiţi, indiferent din avutul 
cui fusese smulse şi de ce populaţii erau locuite. 

Noi am eliberat Bucovina şi Basarabia, provincii ale patrimo¬ 
niului istoric, şi dacă acţiunea noastră militară continuă şi peste 
Nistru, e că ea face parte dintr’un bloc care nu se poate diviza 
în felii. 

Dar ţelul nostru a fost să ne întoarcem în ţinuturile noastre 
scumpe care, deşi pustiite sălbatec de năvălitorii astăzi izgoniţi 
şi cotropite de iadul pe care l-au cunoscut un an de zile, se vor 
înviora ca prin farmec şi vor răsuna iarăşi de cântece voioase. 
Şi fiindcă am vorbit de cântec, voi însera aci o amintire. Nicăeri 
şi niciodată n’am ascultat mai minunate concerte de privighetori, 
ca în aceste două provincii: la Soroca într’o seară de Mai şi în 
Codrul Cosminului, pe o înserare de Iunie. Gândindu-mă adesea, 
în decursul anului teribil, la momentele acelea neuitate, eram 
pornit să-mi închipui, fireşte împotriva verosimilităţii, că sub 
cumplita ocupaţie sovietică au amuţit şi acei cântăreţi ai grădi¬ 
nilor şi dumbrăvilor, au tăcut şi ei, cum au tăcut şi oamenii, supuşi 
batjocurii. Fireşte, îmi spuneam îndată: închipuiri amăgitoare! 
Ce ştiu privighetorile de mutări de hotare şi de schimbarea stă¬ 
pânirii ? Şi totuşi, îmi tot spun cu îndărătnicie: dacă va fi fost aşa ? 

Poate într’un loc mai adânc decât acel al cunoaşterii noastre 
despre lucruri, se găsesc corelaţii şi solidarităţi ascunse... poate 
că nevinovatele păsărele ale cerului nu percep numai frigul sau 
căldura, ci şi imponderabile de-o altă gingăşie. 

# 

# * 

Să trecem la altă ordine de idei. 

Hiatul de un an al administraţiei noastre în Basarabia şi Buco¬ 
vina, dacă n’a avut valoare juridică, a lăsat, totuşi, urme care 
ne crează probleme şi sarcini serioase. De sigur, fără anul acela 
de groază ele n’ar fi existat, — şi cine susţine că n’ar fi fost cu mult 
mai bine ? Dar, în unele privinţe, s’ar putea ca răul să şi folosească, 
obligându-ne la unele măsuri eroice, pe care altfel, — dacă am fi 
continuat domolul ritm de mai înainte, — probabil că nu le-am 
fi luat. 

Restabilirea stăpânirii noastre trebue să însemne o eră nouă, 
nu numai faţă de regimul alungat, prin puterea armelor germano- 
române, astăzi aşa de strâns înfrăţite, — dar, într’o măsură oare¬ 
care, faţă chiar de propriul nostru regim. Vor trebui să se execute 
fără întârziere o seamă de lucruri, care altă dată se făceau prea 

încet, contându-se probabil pe infinitatea timpului, menit să 
înlocuiască, la nevoie, sforţarea iniţiativelor. Dar pentru ca să 
încep cu ceea ce trebue, socotesc că pe lângă tot ce va fi, să se 
adaoge la ceea ce a fost , să nu se scadă absolut nimic din ceea 
ce era mai înainte. 

Convingerea mea, este, bunăoară, că ori cât ar fi momentan 
de săcătuită vlaga acestor două ţinuturi încercate, instituţiile cu 
care au fost împodobite trebuesc repuse la loc. 

Nu dintr’un amor propriu de ctitor, luat ca un pai de valul 
evenimentelor uriaşe, care s’au rostogolit într’una, voi pomeni 
bunăoară de Facultatea de Teologie, întemeiată la Chişinău de 
mine, ca ministru al învăţământului, în 1926. Voi semnala, din 
totalitatea motivelor care m’au determinat la această înfiinţare, 
pe acelea mai însemnate: speciala înclinare religioasă a provin¬ 
ciei, dorinţa naturală a Basarabenilor de a avea şi în capitala lor 
o şcoală de grad superior; în sfârşit necontestata nevoie a unui 
avantpost cultural, într’un ţinut de margine al ţării, unde micile 
luminiţe risipite trebuiau completate cu un far mai puternic. 
Toate aceste motive au rămas valabile şi astăzi, adăogându-se 
în plus acela că şcoala a existat, şi poate încă unul: dacă e vorba 
să deosebim, între marginile unei ţări, o faţadă şi un spate, e bine 
sa aşezăm pe viitor faţada de partea cea mai expusă, şi evident 
nu aici vom sta fără lumini. 

Dar pe lângă restabilirea celor ce au fost, pustiite de revărsarea 
nenorocirilor, urmează să se facă de acum înainte si multe lucruri 
noi, în concordanţă cu dreptul nostru istoric şi cu hotărîrea 
dârză de a rămânea aici în vecii vecilor.Vor fi înnoiri, de altfel, 
prilejuite chiar de restabilirea oraşelor distruse. Ne-a venit un svon 
simpatic din sferele conducătoare, când s’a vestit că oraşul Chi¬ 
şinău, astăzi morman de pietre explodate, va fi reconstruit în stil 
românesc. Acum va sosi, în sfârşit, momentul ca arhitecţii noştri 
să-şi arate inspiraţia şi destoinicia, contopind într’o unitate spe¬ 
cifică cerinţele moderne cu vechi motive tradiţionaliste, — ceea ce 
n’au făcut, din păcate, nici la modernizarea Bucureştilor şi nici 
în alte centre româneşti, 

S’a vestit, de asemeni, şi altă naţionalizare, care nu va sta 
în modelarea pietrii, ci în pecetea sufletului: e vorba de o colo¬ 
nizare masivă pe proprietăţile elementelor infiltrate, care au 

corcit încetul cu înceţyl vechea omogenitate a ţinuturilor noastre 

Strămoşeşti si care acum trebue să se ducă unde-or sti si unde-or 
» > » * » 

vrea. Trebue să se sfârşească pentru totdeauna cu prezenţa unor 
grupe centrifugale, prilej de disonanţă lăuntrică şi pretexţ pentru 
hărţile vecinilor de a strecura veşnic în cuprinsul ţării noastre 
pete de coloare sţfăină, pe care le umflă după trebuinţă pentru 
a-şi susţine <^jţepţyri închipuite. O ordine nouă, pentru a fi cu 
adevjţţat epocală, trebueşte să corecteze într’o măsură distribuţia 
popoarelor, desfiinţând infiltraţiile reciproce şi întocmind com¬ 
pacte grupuri omogene, capabile de a determina mai lesne « odată 
rănile lecuite « o convieţuire paşnică a popoarelor. 

Aşa dar colonizări masive în locul celor plecaţi. Mai ales în 
locurile expuse, e bine să se strungă Jlom^ni de pretutindeni, -m 
din acei care au avut mai puţin de-a-face cu vecinii. 

Dar cftte nu mai trebuesc create în această Basarabie, unde 
stăpânirea ţaristă de o sută de ani nu croise decţţt o singur^ şosea 
(Orhei-ţhişinău), şi unde stăpânirea romanească, revenită în 
1918, a mai făcut şi ea una, dela Huşi la Qhişinău, pe care 
eu însumi am inaugurat-o, ca ministru al Lucrărilor Publice, 
la vre-o trei ani dela Unire, dată dela care nu s’au mai adăogat 
pe ici pe colo decşţt vre-o câteva crjţmpee răsleţe! 

O întreagă reţea de drumuri şi de căi ferate se impun 
f^fă zăbavă, curăţirea marilor rjţuri care ar putea ajunge uşor 
navigabile, amenajarea litoralului mjţţii, unele aşezări care astăzi 
vegetează ar putea să ajungă locufj cercetate şi de cujjozitatea 
oamenilor şi de încărcarea mărfurilor. Şi c^te altele încă... 

Dar cea mai mare primejdie ar fi zăbava, pentrucă marile 
investiţii presupune un moment psihologic care nu se repetă 
înţf’una, un moment de îndrăzneală entusiastă, facilitat^ de psi¬ 
hoza r^gjpoiului, pe cţţnd se potrivesc mai greu cu vremea aşa 
zjşei «cuminţenii », cţţnd orice chelţyială se c^nt^ţeşte cu cum¬ 
pătate şi economia devine virtutea cardinal^. 

fireşte, opera aceasta are în drumu-i greutăţi inimaginabile, 
mai ales că ^ar^arii reţfăg^ndu-se au lăsat pământurile eliberate 
într’o stare de nedescfjs. (In ce fel îngrozitor, compaţfioţii filo¬ 
sofului Berdiaeff au confirmat convingerea acesţyia ciţ intrăm 
înţf’un nou pv-Mediu!). Opera va reclama sforţăfj uriaşe, 
dar voinicia popoarelor se măsoară cu depărtarea la care fixează 
hotarul celor imposibile. Avem norocul să ne putem folosi 

de experienţa unui mare aliat, care a dovedit lumii uluite că nu 
cunoaşte noţiunea de imposibil, după cum am avut şansa provi¬ 
denţială de a avea la conducerea ţării pe Mareşalul Ion Antonescu, 
omul omni-prezent şi care multe din cele imposibile le-a şi arătat 
posibile. 

In orice caz, trăinicia stăpânirii unui pământ nu se face numai 
cu valoarea zapiselor vechi, ci şi cu felul în care ne vom îndeplini 
datoriile cele noi, şi de sigur că datoria noastră elementară, 
după ce am izgonit barbaria asiatică de pe teritoriul nostru, este 
să nu lăsăm în alte forme — fie şi mai benigne — să continue 
aici mai departe Asia. Mai ales un teritoriu dela marginea Eu¬ 
ropei apusene trebue să fie model de organizare şi de prosperitate, 
căci, încă odată, misiunea noastră istorică poate fi mai mare decât 
aceea de a ne agăţa ca o anexă spre Occident. Noi putem fi şi 
trebue să fim o avangardă în faţa Răsăritului. 


I. PETROVICI 



CĂLUGĂRI MOLDOVENI 


Mulţămesc domnului profesor G. Giuglea pentru că a dat la lu¬ 
mină « Călătoriile călugărului CJpriac dela mănăstirea Şecul», pe 
care le-am cetit la Şibiu pe o vreme de ploaie şi război. Desfătân- 
du-mă cu acele însemnări vecjjj,, aşteptam înseninările cerului. In- 
tr’adevăr, înseninările au venit după porunca lui Dumnezeu; şi 
ne-am putut bucura iarăşi de vreme bună pentru Moldova de cătră 
Nistru; ostile noastre binecredincioase au avut izbândă împotriva 
hulitorilor legii şi au izgonit pe străin din pămânţyl părintesc. 

/\ceastă cafţe a cuviosului CJjjriac mi-a priit şi într’o altă pri¬ 
cină. Căci mi-a amintit de o călătorie a mea de acum douăzeci şi mai 
bine de ani la mănăstirile basarabene, după ce acel ţinut vechi s’a 
fost întors întăia oară la neamul şi la ţljepţyl său. Am înţeles taijp 
pentru care cj^pr în acest timp urmăream însemnările şi gândurile 
ieromonahului dela Şecu, deoarece ele mi l-au scos din uitare pe 
părintele Şimion Ştratu dela mănăstirea Frumoasa. Şi regăseam la 
cuviosul Chjriac de acum optezci de ani ceea ce am observat şi la 
părintele Şimion. 

Cuviosul monah dela Şecu a avut dor mare să călătorească la 
locurile sfinte şi în împărăţia pravoslavnică a Roşiei. Şi aşa i-au 
plăcut toate câte a văzut, încât cu 4fept cuvânt s’a socotit că a 
fost la rai. După ce a văzut toate cu de-a-mănuntul la Ierusalim 
şi a sărutat « buricul pămânţylui >> în biserica cea mare de acolo, 
s’a învrednicit să umble lungă cale în împărăţia pravoslavnică, 
la piev, Moscova, Petersburg şi în alte părţi. Fericiţy-s’a de ve¬ 
derea împăraţylui Neculai Pavlovici. A, cercetat fabrica de arme 
dela Tuia, decât care alta mai mare şi mai minunată nu s’a aflat 
pe lumea asta. Ş’a mirat de « arsanalele » dela jKiev şi Kremlea. fi, 

scrutat cu de-a-mljnuntul toate moaştele prea-fericiţilor sfinţi 
pravoslavnici. Şi-a pus buzele şi pe lemn din crucea pe care a pă¬ 
timit Răscumpărătorul lumii. Socotea că nicăiri pe lume nu se 
află, peste ape ca Nipru şi Volga, asemenea iscusite poduri de piatră 
şi ceaun r-* adică fontă —■ cum se află în acea împărăţie. Şi era 
fericit că poate oc^rî pe Franţuji pentru bl^st^m^ţiile pe care 
le-au făcut ei cu Bun^-Parte al lor în acele locuri. Iar credinţa 
cuvioşiei sale era aşa de tare, încât, în drumul sjţu dela Kiev la Mos¬ 
cova, întâlnind troiţe, sta şi biţga de seamă dacă picioarele lui Hristos 
sunt bătute într’un singur cui după rânduiala papjstaşilor, ori 
în două cuie, după rânduiala răsăriteană. Dacă vedea că sfintele 
picioare sunt puse unul peste altul şi prinse numai într’un piron, 
apoi trecea mai departe şi nu se închina. Iar dacă vedea că fiecare 
sfânt picior îşi are pironul S2ju, numaidecât se oprea închinându-se 
cu smerenie. 

Tot asemenea creştin fără scădere mi s’a dovedit a fi şi părin¬ 
tele Simion Stratu de la sfânta mănăstire Frumoasa. Călătorise 
şi el j|a Ierusalim. Se minunase şi eţ de toate ale împărăţiei, c^fid 
umblase la Kiev şi la Moscva şi mai cu seamă sam ^ P e ca ^ e 

să nu cumva să greşască, închinându-se unei troiţe aşezată de 
ereticii papistaşi. 

Iar după ce am observat toate acestea, am înţeles că părintele 
Simion Stratu are mai cu samă Ş* ° rânduială a sa moldovenească- 
Socot că aceeaşi rânduială a avut-o şi părintele Chiriac. 

Mă aflam, deci, cu prietenul ţrigore Cazacliu, pe drumurile 
basarabene; şi după ce poposisem la Hârjanca, Hârbovăţ şi 
Răciula, în încântate ascunzători din Codru, ieşisem, printre 
dumbrăvi şi livezi, la Frumoasa. 

Pe costişe line, în soarele fierbinte de Iulie, unduiau lanuri 
de gr^u. Secerători îşi începuseră munca. Era tăcere sub cerul 
înalt, în întinderi. 

Am urmat un drumuşor curat cu căruţa noastră, până ce am 
găsit chinovţa, în linişte şi singurătate. Am coborît în cercul alb al 
chiliilor. Am aşteptat să se arate un obraz omenesc; arhondaricul 
sta cu ferestrele oarbe perdeluite; ^ntânile dormeau sub umbra 
merilor. 

Am umblat căutând frate pământean. N’am găsit nici monah, 
nici slugă- Numai trecând ţlin lumina lujnii aceştia în întunecimea 

răcoroasă a bisericii, am auzit îngânare de glas mâhnit şi ni s’a des¬ 
luşit, într’un colţ la o strană, un călugăr bătrân. Părea acolo din 
veacuri. Nu ne-a văzut, nu ne-a auzit, până ce n’am fost lângă 
el. Atunci a tresărit şi s’a înfricoşat. Apoi ni s’a închinat, cu¬ 
noscând că suntem oameni. 

In sfântul lăcaş nu-i nimeni, ne lămureşte bătrânul. Toată 
suflarea e ieşită la muncile câmpului şi mai ales la seceriş. 

— Fiind şi aceasta o slujbă bună, Domnul Dumnezeu iartă că 
nu a rămas aici în priveghere decât un monah nevolnic. 

După ce ne înc hi năm cuviincios, căutăm iar soarele. Cum ieşim 
în cercul alb al chiliilor, ne întâmpină deodată om grăbit, cu 
obraz îmbujorat de soare şi graba drumului. E cuvioşia sa părin¬ 
tele Simion. A văzut de departe, de pe lan, că sosesc oaspeţi sfintei 
mănăstiri. Ceilalţi cuvioşi lucrători l-au îndemnat să lepede se- 
cerea şi să vie să steie cum va putea înaintea călătorilor. 

— Domniavoastră să ne iertaţi, zice el zâmbind; n’am părăsit 
sfântul nostru lăcaş, nici spre a huli, nici spre a lenevi. Binevoiţi 
a intra şi să ne iertaţi dacă nu vă stăm înainte aşa cum s’ar cuveni. 
Totuşi, pentru nişte oaspeţi dragi, s’a găsi câte cevai şi în pustia 
noastră. 

Ii mulţămim părintelui Simion. 

Aşezându-ne la umbră tihnită în scaune, aflăm că părintele 
Simion e moldovan drept dela Ţânţăreni de pe apa Răutului. 
Din ochii lui mari şi ageri, vedem că sfinţia-sa nu-i dintr’un 
neam de rând. înţelegem că-i şi cărturar, cercetător al hârţoa¬ 
gelor iezite prin podurile mănăstirii. A avut dragoste să vadă mi¬ 
nunile şi frumuseţile lumii; drept aceea s’a ostenit până la Sfân- 
tul-Munte şi până la Ierusalim. A umblat la Kiev şi la Mosc. 
Fericit între fericiţii veacurilor i s’a părut a fi când a sărutat bu- 
ricu-pământului. Şi mai mare mirare decât el n’a avut nimeni 
în veac, decât când a văzut cu ce meşteşug se fac puştile la Tuia 
şi când a priceput că nu este împărat mai mare şi mai tare pe 
lume decât împăratul rosienesc. 

— Iar acuma mă mir de toate câte s’au întâmplat, urmează 
cuvioşia sa; niciodată n’aş fi crezut să se ridice becisnicii îm¬ 
potriva împărăţiei. Insă aşa fiind voia lui Dumnezeu, mă închin 
şi o primesc şi pe asta, până ce va fi să se întoarcă iar rându- 

ielile. Stau şi cuget că poate unde s’au falit peste măsură împă¬ 
raţii şi boierii Ruşilor, de aceea le-a dat Dumnezeu asemenea 
pedeapsă. 

— Se poate, părinte Simioane. 

— Apoi să vedeţi domniile-voastre, reia cuvioşia-sa; în vre¬ 
mea împărăţiei, mănăstirea aceasta a noastră, măcar că-i slăvit 
lăcaş şi-i spune şi Frumoasa, era socotită ca o aşezare de mâna 
a doua. Nu se afla vrednică a primi vizite de cinovnici ori de 
episcopi ruşi. Slujind aici numai monahi moldoveni, apoi stăpâ¬ 
nirea o privea fără dragoste. Adevărat este că din pricina asta 
noi nu ne-am întristat; ci am trăit noi în de noi fără năcaz, ca 
într’o casă a noastră, moştenită dela părinţi. Am rămas mai să¬ 
raci; însă am făcut cum am putut. 

— Insă, părinte Simioane, zic eu, s’ar fi cuvenit să aibă altă 
purtare stăpânirea împărăţiei, fiindcă şi la Frumoasa slujeau lui 
Dumnezeu şi împăratului monahi pravoslavnici. 

— Aşa este, s’ar fi cuvenit. Dar pe semne au băgat ei de samă 
că Moldovenii au şi-un fel de lege a lor. Fiind noi răi şi îndă¬ 
rătnici, nu putem ieşi din datina noastră, şi nu ne putem părăsi 
limba. Apoi unii ne mai aflăm răzeşi şi ne ţinem cu trufie că sân- 
tem neam mai bun decât Haholii si Rusii. Mai este alta, că la- 
vrele lor sunt pline de sfinţi şi moaşte. Pe când noi Moldovenii 
nu ne-am învrednicit a avea sfinţi. Va alege Dumnezeu la sfâr¬ 
şitul veacurilor pe cei drepţi. Ba cugetăm a zugrăvi, în mănă¬ 
stirile noastre de mâna doua, gura iadului şi foalele iadului împă¬ 
nate de vlădici şi de stareţi. Şi-am îndrăznit a spune de Ruşi cum 
că fac crucea mare pentrucă-i dracu bătrân. Şi-am mai cutezat a 
spune că Rusu se’nchină şi când se duce să fure ori să ucidă. 
Dumnezeu să mă ierte, dar acum, după ce a ieşit «svoboda» 
asta, cred că pravoslavia lor se va duce ca un fum. Am auzit că 
pe unde am fost eu, la Moscva, au pus tractir în sfintele biserici. 
Apoi asta noi n’am face-o niciodată. 

Vorbind şi povestind acestea toate, părintele Simion Stratu 
ne cinsteşte c’un pahar de vin rece la umbră de cerdac şi ne pune 
pe masă pită albă şi brânză dela oile mănăstirii. 

— Am avut şi noi năcaz când cu răspublica, urmează monahul; 
s’au ridicat asupra noastră satele de Haholi, pe care i-au aşezat 
în vremea veche stareţii noştri pe moşia mânăstirii. Atunci i-au 

încălzit la sân; acum au ridicat capetele să ne muşte. Pentru 
asta, ţinii dintre noi osândim pe cei dedemult c’au adus limbă 
străină în ţară moldovenească. 

Eram ciudat şi plăcut surprins de vorba curată şi colorată a 
acestui pământean de pe apa Răutului, şi mai ales de acea jude¬ 
cată cumpănită şi conservatoare, caracteristică Moldovenilor. Cu 
toate călătoriile, sfinţirile şi admiraţiile lui, cu toată domnia stră¬ 
ină sub care a vietuit, acest băştinaş coboară direct din oamenii 
dinainte de 1812. 

Suntem curioşi să aflăm povestea mănăstirii. 

— Apoi altă poveste nu-i, zice părintele Simion, decât că un 
Moldovan de-ai noştri, cu numele Efrem Iurcu, şi-a dăruit ră¬ 
zeşia sa lui Dumnezeu. Cu el s’au aşezat aici, acum o sută douăzeci 
de ani, doi singuratici. Urînd deşertăciunile lumii, s’au pţistiit 
acolea şi-au clădit pe deal bordei, unde se închinau. Au prins 
a umbla printre creştini cu milostenia. Cu ce-au dobândit, au 
durat o bisericuţă de lemn. Iar Efrem, primind dar, şi nume 
de monah Eftimie, s’a străduit toată viaţa ca să sporească sara- 
iurile şi rugăciunile. 

Aici, la noi la Frumoasa şi-a făcut ucenicia şi a slujit răpo¬ 
satul între drepţi părintele Iosif Naniescu, carele a fost mitro¬ 
polit la Iaşi. Pentru milostenia lui a fost vestit şi între păcătoşii 
Jidovi, fo. fost sfânt înaintea lui Dumnezeu, fără decfţt n’a fost 
Rus, ca să fie sfinţit. Aşa de drag i-a fost înalt-prea-sfinţiei-sale 
întru acest loc al nostru dela frumoasa, încât nu l-a uitat nici 
când a fost arhipăstor al Moldovei. A venit aici sft mai vad^ chilia 
întru care a învăţat şi livezile în care a lucrat. Şi a adus în dar 
toate cărţile moldoveneşti tipărite în mănăstirea I^eamţu. Pe 
aceste cărţi ale fericitului Iosif cetim şi cântăm noi şi în ziua 
de azi. 

Asupra acestui sfat al nostru, au sosit dela cfţmp doi c^jugări 
voinici, bărboşi, arşi de soare, cu comanace roşcate peste ple¬ 
tele cărunte şi cu poalele rantiilor prinse în brâu. Când au auzit 
de oaspeţi de peste Prut şi ne-au ascultat grăind, foarte s’au bu- 
cţirat şi ne-au îmbrăţişat frăţeşte. Nu s’au sfiit să ciocnească cu 
noi un pocal de vin şi numaidecât au poftit să afle cum merg 
treburile pe lume şi în ce chip au de gând să tocmeascjţ pacea 
domnii şi împăraţii. 

— Bine s’o tocmescă, a suspinat unul; s’o tocmească cum or 
pofti, numai pe noi să ne lase fără supărare în limanul acesta, 
ca să bem vinul nostru şi să gustăm din rodurile pe care le-am 
ostenit, în toate zilele pe care binevoieşte Domnul-Dumnezeu a 
ni le da, neuitând în toate aceste zile să-i dăm laudă şi închinare 
ce unui bun părinte al oamenilor şi mai ales al Moldovenilor. 

— Amin... am zis eu. Şi când am gustat iar acelaşi vin, mi 
s’a părut cu mult mai bun. O rouă de blândeţă îmi pătrundea 
sufletul privind la aceşti buni slujitori şi ascultându-i cum gră¬ 
iesc. Ca şi în alte părţi, şi mai mult decât în alte părţi ale Daciei, 
găseam la Frumoasa expresia tare a legii noastre particulare. Cine 
e al acestei rânduieli e ca un arbore care suge seva pământului 
şi se pătrunde de puterea soarelui; înfloreşte şi rodeşte pentru 
a plini un destin; moare şi renaşte din propria esenţă, guver- 
nându-şi timpul cu un instinct care e mai valabil decât înţelepciunea. 


MIHAIL SADOVEANU 



BASARABIA DE IERI 
ŞI DE MÂINE 

îmbrăţişată iarăşi în graniţele Ţării, Basarabia impune con¬ 
ştiinţei româneşti o serie de revizuiri şi rectificări faţă de felul 
cum am tratat-o în primul sfert de veac de stăpânire asupra ei. 

Basarabia reintrase la 1917 în viaţa naţională sub semnul 
debandadei democratice. După experienţa trăită, mentalitatea 
democratică s’a dovedit şi acolo ca pretutindeni protivnică intere¬ 
selor naţionale. In loc ca, printr’o acţiune metodică de stat, să fi 
purces la adâncirea românismului sub toate înfăţişările vieţii pro¬ 
vinciale, — cum ar fi trebuit să facem într’o lume ce gemuse 
o sută de ani sub ţarism, — regimul nostru democratic a luat 
raportul de forţe culturale, economice şi sociale, aşa cum l-a găsit, 
şi a construit pe temeiul Iui o viaţă pseudo-românească în paguba 
intereselor superioare ale acestui neam. 

Plaga cea mai dureroasă a Basarabiei noastre a fost iudaismul 
şi iudeofilismul democratic. Bărbaţii noştri politici de pe atunci 
au refuzat să înţeleagă că, pentru Internaţionala evreiască, provincia 
dela Nistru era destinată colonizării israelite, cârmuită dela Londra 
şi dela New-York. Mai mult decât atât: s’au găsit între anii 1923 
şi 1925 miniştri români care, cu clară ştiinţă, s’au făcut instru¬ 
mentele acestei colonizări. Să ne amintim de epoca faimoasei 
afaceri a paşapoartelor, care a constat din pustiirea satelor de 
ţărani români, care erau expediaţi tocmai în Brazilia, şi popularea 
aceloraşi sate cu evrei. Numai imensul scandal public, ce s’a 
deslănţuit atunci, a pus oarecum capăt acestei opere criminale. 

Partidele democratice aveau însă alte mijloace la îndemână, 
de acţiune împotriva românismului. Şi anume: colaborarea poli¬ 
tică, economică şi culturală cu evreii. Am cunoscut în acest sfert 

de veac absolut pe toţi fruntaşii politici ai Basarabiei. N’a existat 
unul singur să nu fie filosemit. Basarabenii aceştia veneau dela 
şcoala social-democrată a Rusiei «subterane» şi nu posedau 
conştiinţa limitelor etnice. Amintiţi-vă că reprezentanţii cei mai 
înverşunaţi ai partidelor basarabene în parlament erau evreii care, 
după catastrofa din 1940, au rămas în rândurile bolşevicilor, — 
cu o serie de tovarăşi români din şcoala ateistă. însuşi răposatul 
Ion Inculeţ a strigat de nenumărate ori după banca ministerială că nu 
există o problemă evreiască, nici în România şi nici în Basarabia. 

Această tovărăşie politică a favorizat în măsură foarte largă 
dominaţia exclusivă a iudaismului în economia provinciei. Industria 
şi comerţul, aproape în întregime, şi agricultura în bună parte, 
au intrat în mâinile evreilor. Ţăranul basarabean, ale cărui scoarţe 
măiestre le vedeţi şi astăzi exploatate de evrei pe malurile Dâm- 
boviţei, n’a găsit înţelegere şi cu atât mai puţin ocrotire la Bucu¬ 
reşti. O generaţie nouă de industriaşi, de negustori şi de meseriaşi 
români nu s’a putut ridica în aceste condiţii prin oraşele de peste 
Prut, cu leproasă fizionomie palestiniană. O parte din foştii depu¬ 
taţi în Sfatul Ţării, care fuseseră împroprietăriţi cu loturi dintre 
cele mai fertile, şi-le-au vândut pentru a trăi ca... oameni politici 

la Bucureşti. 

> 

Pe planul cultural e destul să reamintesc că, timp de douăzeci 
de ani, patronii români în dulce colaborare cu scribii evrei au 
întreţinut o numeroasă presă, redactată în limba rusească, până 
când generalul Ciupercă, comandantul Chişinăului, a avut curajul 
s’o suprime în anul 1937. Această presă, care nu era scrisă de ruşi, 
ci de evrei, şi patronată de oameni ca Ion Inculeţ sau doctorul 
Ciugureanu, întreţinea permanent amintirea Rusiei şi un spirit 
cu totul centrifugal faţă de Statul Român. In asemenea condiţii, 
nimeni dela centru nu s’a gândit să întemeieze la Chişinău o presă 
cu adevărat românească. Singură Biserica, la intervenţia noastră, 
a spirijinit inimosul săptămânal Raza, scris de tinerii intelectuali 
formaţi la şcoala noastră maximalistă, — săptămânal pe care l-am 
susţinut în anul de refugiu, cu mijloacele Ministerului Propagandei, 
în pofida neplăcerilor diplomatice, pe care le avem. Revista d-lui 
Pan Halippa, Viaţa Basarabiei, am sprijinit-o de asemenea în refu¬ 
giu, când a mai renunţat la vechiul spirit iudeo-democratic, dând 
expresie mişcătoarei nostalgii după provincia pierdută. 

Evreul era în basarabia liberal, ţărănist, socialist şi comunist. 
Evreul era industriaş, comerciant şi cerealist, având în mână 
întreaga viaţă economică a satului românesc. Evreul era chiar 
reformator religios. Peste Prut, sectele distrugătoare ale unităţii 
sufleteşti, şi ocrotite ca şi în restul ţării de favorurile din Londra, 
erau conduse de evrei aşa zicând încreştinaţi, cum era vestitul 
Averbuch, şeful baptiştilor. 

In ordinea spirituală, ţăranul basarabean e profund religios, 
sentimental şi tradiţionalist. Cultivarea acestui fond ortodox, 
mai ales acolo la marginea românismului, în vecinătatea imediată 
a bolşevismului ateist, ar fi fost nu numai o chestiune de conştiinţă 
creştină, dar şi o necesitate de stat. Cu entusiasm fără margini 
a primit poporul basarabean întemeierea Facultăţii de Teologie 
din Chişinău în anul 1926, după ce o ceruse până atunci cu stă¬ 
ruinţă rară. Această facultate a jucat rolul principal în români¬ 
zarea spiritului dintre Prut şi Nistru. Numeroşi preoţi, care învă¬ 
ţaseră carte rusească, au trecut în serii pe băncile ei, însuşindu-şi 
limba intelectuală şi cultura naţională, pentru a le împrăştia în 
satele depărtate. Afară de preoţi, studenţii tineri, care o populau 
din belşug, alcătuiesc prima generaţie de basarabeni naţionalişti 
în deplină consonanţă cu naţionalismul regăţean. Adevărata con¬ 
ştiinţă românească s’a cristalizat în jurul acestei înalte şcoli de 
ortodoxie naţională. 

Cu toate acestea, nici pe terenul religios românismul n’a fost 
mai norocos. Două elemente au adus un zdruncin adânc şi o amară 
turburare sufletului basarabean: schimbarea calendarului în anul 
1925 şi exploatarea fără scrupul a chestiunii acesteia de către 
demagogia politică. Reforma calendaristică, efectuată în chip cu 
totul nepregătit, a sfâşiat în două sufletul ţărănimii basarabene: 
credincioşi de stil nou şi credincioşi de stil vechi sau « stilişti», 
aceştia din urmă în număr majoritar. împotriva lor au durat 
ani de zile prigoanele fără sens ale guvernelor, în timp ce elementele 
ruseşti şi ucrainiene îşi descoperiseră în stilism masca sub care 
să opună rezistenţă bisericii româneşti. Aceasta n’a fost însă 
de ajuns. In perioadele electorale, canalia politică îmbrăţişa cu 
ipocrită ardoare cauza vechiului stil ca să câştige voturile, i— 
ceea ce nu împiedeca pe nimeni ca a doua zi să reînnoiască prigoana 
împotriva stiliştilor. In viaţa religioasă a ^Basarabiei, s’a creat 

astfel un adevărat haos, în loc ca ortodoxia să fi slujit, atât ridicării 
morale a poporului cât şi consolidării românismului. Pe ori unde 
a trecut, politica n’a făcut decât să devasteze. 

Cititorul nu trebue să se grăbească însă şi să tragă concluzii 
pesimiste din aceste rememorări ale greşelilor din trecut, puţine 
foarte din multele câte au fost. Scopul cu care sunt scrise e dim¬ 
potrivă: să se vadă ceea ce nu trebue să mai repetăm în căutarea 
drumurilor constructive către o Basarabie cu adevărat româ¬ 
nească. 

Sunt doi factori, pe care trebuie să ne bizuim în munca titanică 
pentru a ridică Basarabia din ruina în care am smuls-o dela bestiile 
lui Stalin: generaţia tânără de intelectuali şi ţărănimea. 

Prin generaţia tânără înţeleg pe cei crescuţi la şcoala naţiona¬ 
lismului. Intre ei şi generaţia social-democrată, pe care o moşte¬ 
nisem dela ruşi, e o prăpastie. Tinerii basarabeni cugetă şi simt 
ca cei mai buni dintre noi. Naţionalismul lor, ori de ce nuanţă 
de partid, se deosebeşte considerabil chiar de naţionalismul camai 
razilor lor regăţeni, prin faptul că nu are nevoie de violenţe anarhice 
pentru a fi ferm. Din acest punct de vedere, şi nu numai din acesta, 
toţi tinerii naţionalişti basarabeni trebuesc angajaţi fără rezervă 
la greaua trudă de refacere a devastatei provincii. 

Ţărănimea basarabeană, năucită în cei dintâi ani ai stăpânirii 
româneşti de falsa mistică naţional-ţărănistă, s’a dovedit, după ce 
curentele naţionaliste au pătruns în Basarabia, de o înţelegere 
imensă pentru ideea integral românească. Numai între ţăranii 
din Bucovina am mai găsit o asemenea înţelegere. Sensibilitatea 
aceasta e temelia pe care se va reclădi România Nouă. Un mic 
cusur persistă încă, ce trebue să ne absoarbă atenţia: diferenţa 
pe care o imaginează ei între moldovan şi român. Diferenţa aceasta 
au cultivat-o în chip irţfam bolşevicii. Pe când noi făcusem gazete 
ruseşti în Basarabia, bolşevicii întemeiaseră gazete « moldoveneşti », 
redactate într’o limbă afectat ţărănească, înjumătăţită de termino¬ 
logia comunistă, în tendinţa perfidă de a demonstra poporului 
basarabean că graiul lui e altceva decât cel românesc şi s’ar trage 
din cel rusesc. Din acest punct de vedere mai ales, orice acţiune 
de luminare populară trebuie să aibe ca scop dispariţia concep¬ 
tului de moldovean în acela de român. 


ISflţHIFOR ţRAINIţ 



CREDINŢĂ (I) 

— LA PÂNGĂRIREA HOTARELOR — 

Nu vreau să plângi pământul ce în luptă 
N’ai ştiut să-l ţii cu moartea, nici părtaş 
Să chemi din Putna legendar arcaş 
La bocet muieresc cu faţa suptă. 

Ci te înalţ, privind moşia ruptă, 

Păstor proptit pe armă de ostaş. 

Vezi sat cu sat, oraş după oraş, 

Din turma ta duşmanul cum se’nfruptă. 

Nu rob plecat sub jug şi sub cătuşe 
Prea bucuros că zile i-au rămas, 

Nici funerară urnă cu cenuşe. 

Plugarule, ce ieşi după furtună, 

Te vreau tăcut şi dârz, cu sigur pas 
Trăgând sub cer o brazdă ce adună. 

3 Iulie 1940 



CREDINŢĂ (II) 
— DUPĂ UN AN — 


Prin glia suferinţii de-a arat 
In veac plugar tăcut cu braţul tare, 

Din brazda răsturnată dârz răsare 
Curatul spic al lanului bogat. 

Şi crugul anului de-aduse’n zare 
Aceleaşi stele ce l-au sugrumat, 

Destinul crunt prin jertfă împăcat 
Rechiamă’n zări deplinele hotare. 

In spadă ţi-ai schimbat, voinice, plugul — 

Şi umbra ta, răzbunător îndemn, 

De trece Nistrul şi atinge Bugul, 

Se’ntinde dacic cu măreţu-i semn 
— In faţă soare sfânt de-o să răsară — 

S’ajungă peste munţi la Tisa iară. 

20 August 1941 

ION PILLAT 

Adu-ţi aminte... Basmul noi l-am trăit. 

Un veac de om a trecut şi nu am băgat de seamă. 

Lucrurile scad şi cresc, vremurile s’au mutat, aleargă umbra 
după umbră şi suspinul după suspin. Noi am rămas neschimbaţi, 
ca Dragomima. 

Doar cel ce caută ’napoi se uimeşte mereu de aceeaşi mirare, 
că fuge iute timpul oamenilor care se iubesc. 

Prinşi de mâni, de-o viaţă mergem alături şi dragostea pare 
la început. 

# 

* * 

Cine mi-a spus că omului i se urăşte? 

Am fost singuratec şi nemângâiat că nu ştiam din ce cuib să te iau. 
După ce te-am aflat, am străbătut zodiile nedespărţiţi. Din munţii 
tăi parc’am plecat aseară. 

Codrii veneau cu noi, ne însoţeau apele culcate, ţara ta întreagă 
cu turmele-i de holde şi ca nişte cirezi cu creştetele la cer. 

De jur împrejur, câijile cu steaguri, cu beteală şi panglici ale 
pământului vostru jucau din foile lungi. 

# 

# * 

Logodna s’a petrecut la scăpătat. Când vreau să mai văd stelele 
de atunci le găsesc păstrate ’n ochii tăi. Curată şi neturburată ţine 
logodna, neîntrerupt. Tinereţea gândului e’n toate zilele nouă şi 
gingăşia mai proaspătă, pe cât întârziaza. 

Zilele noastre adună Duminicile din zece mii de ani încă neştirbiţi, 
pe care lumea de-abia le va trăi în timpul ce va să vie, şi în toată 
dimineaţa şi seara basmul începe iarăşi. 

Câteodată, o lacrimă ascunsă cădea ca un mărgăritar pe împun¬ 
sătura acului tău. Ştiam ce vis te întristează. Durerea ta era din acelea 
ce nu pot să fie vindecate cu leacuri şi descântece obişnuite. Ii tre¬ 
buiau oaste şi săbii, ca suferinţelor din veac al Ziditorului de altare 
şi hotare. Intr’o sută de ani din lacrimile tale ai cusut, ac lângă ac, 
stiharul întreg de mărgăritare, cu care trebuia să te înfăţişezi la judecată. 

# 

* # 

Adu-ţi aminte ce nu poate să fie uitat, fărâmă a Bucovinii, din 
care te-am furat şi te-am dus departe. Pe sub stejari şi brazi, te-am 
ascuns de ochiul ager al şoimilor puşi să te păzească şi ţi-am minţit 
cu cântece auzul, ca să n’ajungă până la sufletul său mugetul buciu¬ 
melor, care ne da de urmă, înfricoşat că poate te-a răpit întunericul 
din marginile pădurii. 

Te-am purtat până la plute şi cu plutele de vale. Caii ne-au scos 
în şesul mare, pe Şiret. Şi nu ne-am mai temut că ne dovedesc ciorile 
Stăpânirii şi rânduiala împărătească înfrântă. 

* 

* * 

Adu-ţi aminte... Acolo, dedesubtul sălciei despletite şi arţarului, 
ca un pom de fluturi, ne-am făcut unul altuia spovedania de odihnă, 
ascultând veşnicia tăcerii dintre râuri. Caii păşteau cu căpăstrul 
pe coamă, lângă urechile noastre. 

Ne-am închipuit, în pădurile, în care se strânge noaptea din lume, 
ale Moldovii, că eram cei doi singuri oameni dintâi. Mai simţeam încă 
pipăitul de zămislire îndrăzneaţă al Celui ce ne-a făcut în zorii zilei 
şi mă supăra plăcut, sub inimă, o coastă. El ne-a lăsat de capul 
nostru să ne croim drum deosebit. 

Adu-ţi aminte. Pasărea care s’a scoborît din creangă ’n creangă, 
până deasupra capului nostru, era o vrabie din streaşină casei tale. 
Ţi-a spus ceva şi i-ai răspuns. Şi s’a întors acasă. 

# 

* # 

Cutreerasem peste seminţii şi tărâmuri, ca soarele după lună, 
fără să-mi pot potrivi oglindirea înflăcărată în argintia ei oglindire. 
Am ajuns în piscurile voastre. Luna căutată mă aştepta într’un gorun. 
Că eram şi soare şi om, şi os şi văpaie, în zilele acelea, şi ca un copi¬ 
landru muncit, născut din cremene şi nevinovăţie. 

Am poposit în Bucovina ta, între marile cucoane în odăjdii arhie¬ 
reşti, ale ţinutului vostru, cucoanele spicului de grâu, şi ale cârjilor 
de păpuşoi, Auzindu-vă graiul, parcă scris cu slovă veche, l-am 
ascultat, ca nişte şoapte săpate pe piatră. Netede ca luceafărul vă 
erau bărbăţia şi hotărîrea. 

V’am văzut înălbind inul, depănând cânepa, doborînd movila 
fânului cu furca, adunându-vă turmele cu vorbe de cărturari, stăpâ¬ 
nind taurii, strănepoţi de zimbru, cu căutătura; femei întregi, ca tul¬ 
pina subţire şi cu sprinceana dreaptă, fecioare tefere, mume neşo¬ 
văite. Voinicii, puternici şi mari, ca lespedea crucilor, înalte, mun¬ 
ceau neîncovoiaţi, răbdând apăsarea şi jugul, care nu Ii s’a putut 
niciodată ridica până la grumaz. 

O sută de ani nu s’a clintit un fir de păr din locul lui şi s’au simţit 
mai străini străinii, în ţara înstrăinată. Satele, bâlciurile, horele, 
forfota voastră albă de straie şi bondiţe domneşti i-au învăluit şi 
înnecat. Râvnind la fete şi soţii, ei s’au ales cu junghiul împlântat 
din aruncătură, unde trebuieşte, şi au priceput că Bucovina e a voastră 
fără tovărăşie şi că nu vă temeţi de nici o mânie. 

Iar clopotele voastre vioaie i-au făcut să nu dea biruinţele uitării. 

* 

* * 

Iţi aduci aminte? Mi s’a prins sufletul de zulufii tăi, ca o ceaţă. 
Fata cu ochii vineţi, sprintenă şi căprioară, cu şoldurile drepte în 
catrinţă şi suman, cu umerii lungi în iie, de flăcău fără mustaţă, 
cu glezna de cocor, mi-a ieşit nainte. 

Ochii au întrebat-o: «Tu eşti aceea, care mă aşteptai, făgăduită 
din neştiut?» şi ochii au răspuns: «Eu sunt aceea». 

Mâna ta slabă, de Domniţă, cu furca subsuoară, nu se lăsase să fie 
niciodată apucată şi ţi-ai uitat-o, dusă Ia buzele mele. Mirosul ţi-era, 
ca şi azi, de foi de nuc şi de livadă, şi am ştiut că erai tu. 

Uitându-se în mine adânc, privirea ta mi-a spus că-mi eşti logo¬ 
dită pe viaţă, şi, răspicat, şi pe moarte. Strângerea mânii a fost un 
jurământ. La voi jurământul e aspru şi este ţinut. 

Şi fusul nu contenise a se învârti. Numai încetinise... 

* 

* * 

Nu m’ai întrebat cine sunt, nici de unde viu. Ai ştiut în datina 
sufletului, ceea ce nu se cercetează şi nu se învaţă. O proorocire 

îţi spusese, că o să vie, odată, un călător şi că ai să pleci cu el din 
împărăţia blestemată. 

Iţi aduci aminte. Cum să nu-ţi aduci aminte? De treizeci de ani 
vorbim, ca de o taină mare a noastră, numai de asta, în toate zilele 
într’un chip. Nu surâzi tu, ca atunci, şi acum, când treci de-a fuga, 
prin ogradă, pe lângă mine, depărtând cu mâinile în coame, ţapul, 
dela lăstari? 

* 

* # 

Ţi-aduci aminte... Intr’o păşune de-acasă, dela tine. Din cusătura 
în care înţepai cu firul de mătase ruginie, ţi s’au mutat degetele dela 
sine şi, dusă cu mintea la zarea rostogolită pe stânci, degetele tale 
mi-au căutat în păr, aproape adormite. Venea fără voie desmier- 
darea maicii tale, cu care aţipeai. Am cunoscut atunci că te legaseşi 
în mine şi ţi-am sărutat călcâiul din iarbă. Se trezea Ia lumină, alături 
de el, bumbul galben, în cheotoarea lui de gulere albe, al unei flori 
de muşeţel. 

Şi din codru, preoţii vântului citeau pentru noi molitvele mur¬ 
murate ale binecuvântării. 

Mi-ai povestit, îţi aduci aminte, sălbatecă, blajină şi cinstită, 
războiul tău cu împărăţia. 

Satul tău, despicat de graniţa diavolului împărătesc, despărţea 
surorile, fraţii şi bunicii, unii de alţii. Dela Ileana la Domnica, la 
gospodăria de peste drum, legea cotropitorului făcuse două ţări. 
Neamul ţi se străduia neputincios, sugrumat pe mijloc de veriga 
de fier, bătută de-a-dreptul pe şale şi ferecată cu lanţuri de ocară, 
în steiul graniţei negre. Şi chinuitul tău sat de răzeşi avea poruncă 
să nu se mişte, să se întoarcă sau să se întindă. Nu era voie să i se 
audă lanţul. 

Pomii tăi rodeau într’altă ţară şi ’n mijlocul bătăturii curmate, 
sta omul cu puşcă al împărăţiei, ca să-i plăteşti coşul cu prune culese 
din livadă. 

Aveai şase ani şi erai de-o şchioapă. Treceai cântând peste pârâu, 
cu o ulcică de smântână. Doi oameni au strigat să stai şi te~au pus 
între puşti şi te-au dus de vamă. Şi era în ajunul învierii. 

Ai stat închisă până ce dreptul împăratului a fost plătit, de o sută 
de ori preţul smântânii. 

Maică-ta, văduvită de curând, a trebuit să facă repede bani, 
pe ce putea să prindă. A vândut patru oi şi, fiindcă nu s’a ajuns, a 

vândut şi bondiţa ta de Paşti. Şi pe când plătea ispravnicului cu 
pasărea de pradă a semnului dela chipiu răscumpărarea copilei, 
sunau clopotele ducerii pe giulgiu a Mântuitorului în pământ. 

Ţi-aduci aminte... Te-ai sculat din iarbă, povestind şi cu pumnul 
strâns te-ai întors către Vamă şi ai jurat-o să se prăbuşească. 

Zimbrul vostru care păzeşte Putna, ascuns între mănăstiri, e 
fugărit de câte doi, trei împăraţi, ca să-l prindă viu şi să-l înţepe¬ 
nească. Tu l-ai văzut. Cu coamele lui de fier clătina graniţa pe dede¬ 
subt, să o răstoarne. 

* 

* * 

Ţi-aduci aminte... Fugisem din ţinuturile lui şi întemeiam 
amândoi dincoace de munte, departe, în matca de baştină a ţării, 
căsnicie. Iţi aduci bine aminte. Nerăbdător de vestea, pe care ţi-o 
aduceam din oştire, te-am strigat de afară, de sub zarzărul din 
fereastră: «Nevastă, Vama s’a prăbuşit!». 

* 

# * 

Şi-ţi mai aduci aminte, după ce toate graniţele de robie s’au pră- 
.vălit? 

Ne-am dus în ţara ta cu daruri pentru surori şi nepoate, şi am 
intrat prin miază-zi. Nu mai era vamă. Dar şi satul pierise, de şase 
ori secerat cu focul şi fierul, din două părţi. 

Şoseaua Sucevii, arată cu plugul, se pierduse în semănături. 
Primăria şi clădirile împăratului intraseră în ţărână, ca o îngrăşăminte. 
Intraseră în ea, ca să-i îngraşe cartofii, şi împăratul, şi împărăţia, 
şi pajura cu două pliscuri întoarse, unul în răsărit şi altul în apus. 
Zarea întreagă se mişcase din loc şi încheieturile nu i se mai cunoşteau. 

Am umblat ca nişte fugari aiuriţi. Nu ne-a venit să ne spunem 
unul altuia adevărul şi ne furişam îndenoi. De unde era gospodăria 
Burzilor şi Macaveilor voştri pornea către pădure un cimitir care 
nu mai fusese. Am păşit printre morminte. Am căutat pe maică-ta 
Ileana, care cânta frumos, pe Axinia, pe Maranda. Am căutat pe 
Tecla, pe Minodora, pe Varvara. Ne gândeam fiecare, în sinea lui, 
să prindem şiragurile de mărgele, aduse de noi, măcar la gâtul 
crucilor de lemn. 

Şi nu era nici una la crucile şterse. 

Ţi-aduci aminte de unchiaşul cu pletele albe ? Odihnea la mărul 
pădureţ, în umbra carului, cu un câine. 

— Ia spune, tată, unde-i satul nostru ? l-ai întrebat. 

El a făcut un semn cu mâna, care-va, undeva, în cotro, în lumea 
cealaltă. 

— Satul nostru nu mai este... Dar cine eşti Dumneata ? te-a 
întrebat. 

I-ai spus şi nu te-a mai cunoscut. Nu-şi aducea aminte, îţi aduci 
aminte ? 

# 

* # 

Ţi-aduci aminte? Ai plâns şi m’ai sărutat. Eu eram şi satul tău 
şi neamul tău şi morţii tăi... 

Dar satul se înfiripa din nou, într’altă parte, din sămânţa satului 
pierit. La noi acasă, dincoace, acum; copiii tăi, caprele, oile, vitele, 
câinii... Venise Bucovina pe Şiret şi Prut şi Mormântul din Putna, 
pe care călcase ciubota împărăţiei, a sălăşluit în ţara mare. Numai 
satul vostru n’a mai venit cu ele. 

Am scoborît iarăşi câmpiile, posomoriţi. 

* 

* * 

Dar nu trecuse o viaţă de fecior şi iar a vânat Zimbrul o împărăţie 
şi iar au cotropit mormintele veneticii. 

Luminile cerului s’au cernit cu zăbranic de sânge. 

Au fugit păsările, au gemut pădurile, râurile s’au uscat. 

Şi iar au plâns ochii tăi de acum treizeci de ani şi acum au 
plâns pe umerii copiiilor noştri. 

* 

# * 

Luna Iulie, anul o mie nouă sute patruzeci şi unu... Bucură-te 
Mărie! S’a mai prăbuşit Vama, încă odată. 


T. ARGHEZI 



însemnări ruseşti 

DINTR’UN CAIET DIN STRĂINĂTATE 

La Fribourg, canton catolic, republică de mănăstiri şi congregaţii, 
nu e picior de Rus. Terenul neprielnic e sugrumat între zidurile 
seculare. Se mai cunoaşte, mânjit pe piatra turnurilor de peste porţile 
cetăţii, fumul de puşcă al vechilor războaie. 

Oamenii cantonului masivi şi acerbi au ceafa dreaptă din tablou¬ 
rile lui Hodler, verticală din vârful capului până la sacru. Ei se adună 
seara, după lucru, la Pisica Neagră, un mic local dosnic şi curat, cu 
perdele verzi. Patronul serveşte bere, e poet şi improvizează pe 
mandolină pentru zece, cincisprezece prieteni şi clienţi. Nu e anormal 
în Elveţia, să fie chemat cu bătăi în masă chelnerul, « Mon Colonel ». 
Şi-a lepădat şorţul şi tava şi Domnul Colonel e ofiţer adevărat pentru 
caz de război. Uniforma, armele şi muniţia şi le păstrează acasă 
în dulap, alături de fracul de serviciu. Acum, că în uniformă, con¬ 
vocaţi din când în când la cazarmă că să nu uite mânuirea carabinei, 
mândria verificată a fiecărui Helvet, gradaţii şi soldaţii improvizează 
pe străzile oraşelor o armată a lui Papuc, asta e altceva. Pantalonii 
le cam vin pe vine, mânecile şi spinarea tuncii se umflă cocoloşite, 
chivără cu fundul boltit stă pe o ureche. Dela o epocă de instrucţie 
la alta, personalul militar s’a îngrăşat. E cald. Gulerul uniformei 
descheiat până la piept permite intercalarea sugătoare a unei batiste. 
« Bună ziua Durând » a strigat după ei, din uşa lăptăriei, un camarad 
de comerţ. Detaşamentul întreg întoarce capul şi face cu mâna: 
« La revedere Fritz, pe curând ». Oştenii şi fără să fie aşa întrerupţi 
merg telelei, în rânduri strâmbe, un rând de trei, altul de şapte, 
în zigzag, cu dreptul sau cu stângul şi cu amândoi bocancii deodată 
si amestecat. 

t 

Cuiva îi e sete şi unitatea îl aşteaptă din berărie să se întoarcă, 
ştergându-şi mustăţile de spumă, 

— A fost rece? întreabă ofiţerul. 

— Foarte bună! răspunde soldatul, lăsându-şi puşca jos, între 
picioare, ca să scoată dintr’un buzunar, pe care nu-1 mai găseşte 
la locul lui în uniformă, o ţigare. 

— Staţi puţin, zice locotenentul, că mă duc şi eu să iau o bere. 

Ideea făcându-şi drum, se duce tot detaşamentul. 

* 

# # 

La Berna, se putea citi pe biletele de închiriat odăi mobilate 
în trei limbi federale că «Nu pentru Ruşi». Ruşii erau excluşi din 
inima Europei încă de pe la 1906 şi ceva. Se prezintă Raskolnicoff, 
îi plăcea odaia, da un acont şi noaptea mai dormeau cu el în pat, pe 
scaune şi pe jos, încă douăzeci de compatrioţi cu chică, şapcă şi barbă. 
Cămaşa cu gura într’o parte, cu nasturele sub maxilar îi deosebeşte 
numaidecât. 

Dormitorul adună de-a-valma fete şi băieţi. Fata fiind, şi după 
Bakunin şi după Kropotkin, un camarad, sexul e o chestiune secun¬ 
dară şi sfielile delicate simt dominate de «idee ». In Rusia europeană 
sunt nu mai puţin de 366 secte religioase, multe din ele învecinate 
cu o atitudine politică revoluţionara şi pravoslavnicii, în promiscuitate 
cu nihiliştii şi anarhiştii, nu se înţeleg într’o singură privinţă, dacă 
trebue să fie Statul totul sau individul. Discuţiile încep, la toată ora 
din zi şi din noapte, cu problemele, pe care Europa sau le-a rezolvat 
cu câteva sute de ani mai nainte sau le-a lăsat să aştepte o conjunctură 
nouă. Una din ele este fundamentală: dacă există sau nu Dumnezeu. 
Zece argumentatori îl afirmă, zece tăgăduindu- 1 , dar în fiecare Rus 
un fel de Dumnezeu există oricum, chiar în negaţiune totală; râvna 
de închinător, absorbit într’o iluzie halucinată. Sau se discută dacă 
Moliere e mai mare decât Gogol, o noapte întreagă. Gogol rămâne 
uneori mai mare, motivat cu lucrătorii tipografi din Moscova care 
râdeau în hohote când îi culegeau în manuscris zaţul ediţiei întâia. 
Dar unul îşi aduce aminte spre ziuă, căscând pe parchet, pricina 
pentru care totuşi e mai mare Moliere şi discuţia este reluată de-a capo. 

Rascolnicoff are numai două pahare pe masa lui de spălat, unul 
de băut şi altul de dinţi. Nu face nimic! Tovarăşii sorb ceaiul la rând 
din două pahare. 

De sigur că somnul apartamentului trebue amânat. Din când 
în când familia Dandin vine cu urechea la uşe. Soţia se scuză că 
a închiriat numai la imul. Soţul spune că nici dormind, nici aiurând, 
unul nu vorbeşte ca mai mulţi. Soţia afirmă că n’a mai văzut pe nimeni 
intrând afară de Rascolnicoff în odaie şi soţul s’a resemnat să creadă 
că are un chiriaş pluri-ventriloc. 

A doua zi pe la io, câte imul, câte doi, Ruşii, Rusoaicele, pleacă 
la Universitate. 

Proprietăreasa consternată l-a întrebat pe Rascolnicoff: «Ai avut 
lume multă azi noapte la Dumneata ». — « Natural» a răspuns chiriaşul, 
« am discutat lucruri importante ». — « Dar nu ne-aţi lăsat să ne odih¬ 
nim», insistă proprietăreasa. Chiriaşul răspunde uimit: «De ce n’aţi 
venit şi Dvs ? Până la 3 am vorbit despre Rousseau ». 

Rusul e sincer şi proprietăreasa intimidată. Ştie atât, că bronzul 
compatriotului ei stă în insulă, între lebezi şi porumbeii de apă. 
O problemă totuşi a intrigat-o violent: 

— N’am văzut venind la d-ta pe nimeni. Pe unde au intrat atâţia ? 

Rusul a rămas mirat de nepriceperea proprietăresei. Naiv şi total 
ca un bulldog cu nasul pe buze, s’a precipitat cu cea mai onestă 
simplicitate: 

— Pe fereastră!... Ca să nu vă deranjez. 

In toată Elveţia s’a adoptat la parter, refuzul de închiriere pentru 
Ruşi, dela toate etajele din Berna. 

Rusul e colectiv. 

* 

* • 

Cu toată lupta şi terorismul reciproc dintre clase, între aristo¬ 
craţie şi popor e mai mult decât o afinitate. Pobiedonoţev, procu¬ 
ratorul Sinodului, Popa Gapon şi Ţarul Niculaie, care l-a primit 
ca un tătuc, la Ţarskoie Selo, însoţit de cinci mii de mujici, în 1905, 
sunt în fond de acord şi acordul se lichidează săptămânal cu Siberia 
şi nagaica. Nimic nu supără susceptibilitatea unui aristocrat rus 
care face represiunea revoltelor populare ca o îndoială asupra legiti¬ 
mităţii războiului subteran dus de populaţie împotriva declaraţilor 
lui asupritori. 

Civilizaţia sau înapoierea fiecărui ţinut fac din el o altă lume. 
In vasta împărăţie teritorii cât România, izolate între pustietăţi, 
nu au contacte cu alte regiuni. Se succed câte doi, trei împăraţi, fără 

să se afle, şi multe popoare din imperiu se cred stăpânite şi azi de Petru 
sau de Ivan, care ca locţiitori ai lui Christos se bucură de privilegiul 
că nu au mai murit. Rusia e un tărâm al cerului, vine din cer şi dă 
în cer. Nu s’ar fi putut să nu aibă alipit şi un Iad particular, cu tem¬ 
peraturi uneori de Paradis, pentru deportarea convoaielor de răs- 
vrătiţi. 

Infernul Siberiei are, într’adevăr, modalităţile lui de Purgatoriu. 
Mai toţi deportaţii, cărora nu le vine lenea îndulcirilor locale, se 
întorc de unde au fost alungaţi, cu toleranţa agentului care-i cunoaşte 
şi în secret îi aprobă. Până la o răscoală nouă, din miile de răsmeriţe 
permanente în împărăţie sau până la o indispoziţie a Procuratorului, 
care ştie tot şi mai închide ochii, jignit din când în când de câte un 
refuz la Curtea din Petrograd. Se prezintă un poliţist şi-i spune 
evadatului, la o căzăcească: «Ai stat destul. Mai dă o raită pe la 
Irkutzk şi peste vre-o doi ani te întorci». 

Procuratorul Sinodului e un personaj cu puteri de ţar. Conceptul 
ţar e universal şi reprodus în toate câmpurile vieţii ruseşti, în toate 
guberniile şi localităţile, ţari mai mari şi mai mici. Marii Duci, 
Guvernatorii, Comandanţii de armată simt ţari. E loc pentru mii 
de ţari, care nu se exclud decât dacă se izbesc unii de alţii violent 
şi atunci hotărăşte dibăcia unui cuţit ori otrava. 

Un domn bălan, cu o superbă cravată gâtuită de un inel de aur 
sub gulerul cu lustru. Nobil Polon, el îşi iubeşte Rusia ca un descre- 
erat. Prezintându-ne pe canapeaua dela fereastră a cafenelei, mi-a 
dat în palmă o mână ca o labă de lup. Mă uit la mâna lui, redusă la 
jumătate de-a-lungul indexului, rămas întreg lângă degetul mare. 
îmi povesteşte că fiind pe vremuri terorist, fusese de trei ori în Siberia 
şi că refuzând să mai intre a patra oară într’un convoi, a vrut să fugă 
cu calul fugărit de un cazac călare, care l-a ajuns cu plumburile din 
nagaikă şi i-a sfărâmat mâna dintr’o lovitură. Falangele i-au rămas 
îngropate în grumazul calului, sub coamă. Polonezul râde. 

— Aşa e la noi, mi-a mărturisit admirativ, ca de o caracteristică 

frumuseţe. 

> 

Polonezele, fine libelule blonde cu ochii albaştri, ca safirul răs¬ 
colit de un fum interior, vorbesc şi în intimitate numai ruseşte. 
Rusia le aparţine. Odraslele străinilor cuibăriţi în imperiu vin la 

şcoală rusificaţi fanatic şi mărturisesc şi fiii Helveţilor alpini oroarea 
de patria veche. Un patriotism teluric, fără principii şi embleme, 
urzeşte zeci de neamuri streine. Zic « Roşia », şi tinerii şi bătrânii, 
învechiţi în studii, sunt podidiţi de lacrima stepei, Ruşii mari, Ruşii 
albi, Circazienii, Mongolii, Tătarii, Calmucii şi toate mlădiţele dintre 
Oceane reprezintând cu toate acestea fiecare o ficţiune de revoluţie. 

Sonia, o latifundiară, călăreaţă şi armată nervos în podul mânuşii 
de o cravaşă nedeslipită de eleganţa ei, are o pasiune: să fure obiectele 
de vitrină din colecţiile mari. Face călătorii costisitoare la British 
Museum, preferând să fure de-acolo, fiind muzeul cel mai bine 
păzit şi mai primejdios, atrasă, probabil, de hard-labour. O ceaşcă de 
o minunată frumuseţe o poartă în geantă şi manşon, sorbind subţire 
dintr’însa coniacul d’Armagnac, adus de garson într’un pahar de cristal. 
După arheologia Rusoaicei, ceaşca, de forma unui filigean, construit 
din pământ ars, învelit cu smalţ negru, e milenară. Aproape de gura 
groasă, pe care îşi pune hoaţa buzele elastice, cu desenul trandafiriu 
de floare de leandru, şi dinţii de mâţă, ceaşca e înconjurată de peruzele 
incrustate’n lut. Dar Sonia e un androgin aspru, rece la imbolduri. 

Nataşa visează să-i scoată ochii iubitului ei, care fiind Rus o 
înţelege şi o gândeşte, cu acul din pălărie. In pălăria cu marginile 
mari, molcome şi legănate, are două ace lungi, de 50 de centimetri, 
străpungându-i odată cu fundul, conciul învârtit în calotă. Intr’o 
noapte obsedată de visul ei frumos, îi va scoate iubitului ochii în somn, 
fără nici o îndoială. Altfel Nataşa nu poate să fie fericită. 

M’am certat cu misticii Siberiei dacă Dostoiewski s’ar fi putut 
naşte într’alt popor decât rusesc. Eram laolaltă, de aceeaşi părere, 
că numai Rusia a dat un asemenea monstruos şi genial exemplar de 
contraste, dar cetitorii din patrie au pus pe scriitorul lor un mo¬ 
nopol agresiv, interzicând străinilor şi dreptul de a-i rosti numele, 
necum de a -1 interpreta. Adevărul este că între Europeni şi Ruşi 
e o diferenţă ca dela iad la hipopotam. E o lume de stupefacţii şi 
gigantisme. 

Dacă mintea noastră merge la dreapta, mintea rusesască o ia 
de-a’ndaratele şi săgeata ei de manometru tremură şi sare peste inter¬ 
vale. Au alte filosofii, chiar alte matematici. Ruseşte, una cu trei 
face între şapte şi nouă şi minusul e cubat. De două ori patru e uns¬ 
prezece sau treizeci şi cinci. Conflictul de caracter ia la Ruşi proporţii 

elefantiazis fantastice şi se târăsc între Adam, Iov şi Apocalips. Ca¬ 
priciile Rusoaicei au extravaganţa religioasă a unui asasinat, calm 
ca o binecuvântare. Neamul ăsta, pe care îl cunosc în străinătate, 
în exemplarele lui princeps, poate să fie internaţional şi naţionalist 
şi şovin în acelaşi timp, pravoslavnic bigot şi ateu, de-a-vaîma. La el, 
contradicţia se armonizează. Lucrurile ce se bat cap în cap îşi împletesc 
coarnele într’o logică înspăimântătoare. Diametralele opuse duc la 
unicul oblic şi la sinteza neagră. 

Ţarul te poate pofti la masă cu dragoste creştină şi respectuos 
de rangul şi de individualitatea omului poftit. La friptură, i se pare 
ceva şi te aruncă pe fereastră. Apoi, trage fum din lulea şi cugetă. 
Râde la snoavele unui gâdilici de Curte. Face o metanie mare, cu 
închinăciunea dusă la frunte, din pământ. 

* 

* # 

La masa de prânz a Temperanţei Crucii Albe, mâncăm ieftin 
cu vin şi bere fără alcool, băieţi din câteva continente. Intr’un colţ, 
între ei, Niponii strâmbi şi zbanghii, morfolesc pâinea şi felurile de 
bucate, ca gândacii negri, tăbărîţi în farfurie. Unanimitatea e rusească. 
Ne anunţă un inginer care studiază o rachetă de ajuns în lună, că 
Tatiana Leontiev soseşte după prânz. 

Tatiana Leontiev, fiica unui general dela Curte, e revoluţionară. 
Primea bani mulţi de acasă, pentru o viaţă de lux, şi învăţa la Şcoala 
de Chimie. Vorbind, răscolea cu degetele agitate un şir de mătănii 
ce-i ocolesc graţiosul grumaz. Cu câteva zile mai nainte i se comu¬ 
nicase de poliţia imperială, care serveşte şi împărăţia şi revoluţia 
în părţi egale, că Ţarul va trece incognito prin Bâle spre Paris. Fata 
dete fuga la Bâle, aşteptând câteva trenuri. Supărată şi flămândă 
se duce la cea mai scumpă ospătărie din oraş. O elită cosmopolită 
din marea finanţă, industrie şi intelectualitate adaogă la strălucirea 
localului propria ei reverberaţie. îşi face apariţia Ţarul, urmat de 
doi lachei! Tatiana se scoală dela masă şi-l fulgeră pe Ţar dela distanţă 
cu patru gloanţe de revolver, în panica de briliante şi mătăsuri a 
selectului public trezit la realităţi neprevăzute. 

Asasinatul dăduse greş. Ţarul era un industriaş care semăna leit 
cu Nicolae al II-lea, un oarecare Miiller. Domnişoara a fost arestată 
şi condusă de Poliţie la Geneva, locul ei de reşedinţă, ca să fie jude¬ 
cată. Am văzut intrarea ei în oraş prin gara Comavin. Patru jandarmi 

eleganţi, cu bicorn şi pelerina neagră, care ascunde carabina, o înso¬ 
ţeau, ca nişte ciocli şi Hamleţi, şi Tatiana cânta imnuri revoluţionare. 
Am pus să mi se traducă vorbele acestor imnuri care desechilibrează 
prudenţa neofiţilor şi exasperă fanatismul. Nu cunosc nimic mai 
prost. 

Pe amândouă trotuarele străzilor străbătute pe jos, mii de Ruşi 
cântau în cor cu Tatiana. Mi-a fost cu neputinţă să rămân nesimţitor 
la atâta gravă şi tumultoasă desfăşurare de temperamente aţâţate. 
Venise din toate părţile Elveţiei, din Franţa şi din Germania, o Rusie 
întreagă, ca să primească pe prizonieră. Şi cântau pe trotuar şi preotul 
capelei ruseşti şi un general rentier retras din Petersburg şi stabilit 
în cartierul cel mai ales, unde-şi cumpărase o casă... 

# 

# # 

Pe general l-am recunoscut la Cafe Lirique. E un portret al ţarului 
Alexandru al II-lea, cu favoritele despicate, albe; un bătrân voinic 
şi care vorbeşte franţuzeşte cu un accent comic original. Am intrat 
în vorbă. M’a răbdat să-l întreb de mai multe ori câteva zile: « Domnule 
general, se petrece ceva în Rusia... Sunt semne ciudate şi Europa 
nu ştie nimic. Revoluţionarii ăştia dela Geneva aşteaptă ceva, dar 
ascund ce aşteaptă». 

Scos din fire, odată, de stăruinţele mele, generalul a sărit de pe 
scaun şi s’a pus să vocifereze în toată cafeneaua, parcă o procla¬ 
maţie din ordin împărătesc: 

— Domnule, află că Rusia e un cazan uriaş. Află că în cazan 
fierbe c... Află că noi cu toţii, Majestatea Sa Ţarul, Marii Duci, 
Generalii şi toată Curtea stăm pe capac şi apăsam pe el, ca să nu 
sară. Află că dacă sare capacul, ia seama la ce-ţi spun jenne homme, 
s’a isprăvit! Cazanul dă pe din afară, face explozie şi umple Europa 
toată de c... Eşti mulţumit, tinere ? Ai înţeles ? 

— Mulţumesc Domnule General, am răspuns şi cafeneaua l-a 
bătut din palme, atât pentru dicţiune cât şi pentru imaginea fericită. 

A plătit, a plecat şi n’a mai dat pe la cafenea. 

* 

* * 

Suntem o grămadă de muscali şi muscăloaice la masa noastră, 
între care fete cu spetele masculine şi cu pâlpâirea ochiului neagră, 
din Caucaz. Zic masa noastră, pentrucă ne găsim totdeauna la ea un 

număr fix de scaune, un Român, un German şi Ruşii. Eram singurul 
din neamul meu în circulaţie la Geneva, interesat să mă vâr şi să ascult. 
Spiritişti, confesiuni, schisme, biserici, predici, vindecători mira- 
culoşi, magi, demenţi, colonii exotice şi Ruşi, Indieni, sunt în Elveţia 
cu sutele. Ruşii, mase şi majorităţi compacte, veniţi din toate pier¬ 
dutele ţinuturi ale împărăţiei celei necuprinse, sunt la îndemână 
neîntrerupt, la birt, la berărie, în biblioteci, pe stradă, în grădinile 
publice care înconjoară lacul cu etaje de parcuri. Ii găseşti la Ouchy, 
la Lausanne, la Vevey, la Aix-les-Bains, la Chillon şi pretutindeni, 
de-a-limgul coastelor elveţiene şi franceze. Numai pe munţi nu 
se arată nici imul. Occidentul are dreptul să fie speriat de valurile 
continui de năvălitori şi de limba nouă care domină graiul oraşelor 
pretutindeni. 

Români mai suntem trei. Un surd cuadragenar exercită o meserie 
necunoscută, un tânăr din Galaţi e înscris la cursurile unei şcoli 
de comerţ şi un chimist, căsătorit cu o profesoară franceză, conduce 
laboratorul farmaciilor populare, unde medicamentele curente sunt 
supuse unui tarif de ieftenire. Confundaţi când cu Bulgarii, când cu 
Sârbii sau Maghiarii, când cu Ruşii înşişi, Românii suferă de toate 
ignoranţele de geografie ale bravilor moştenitori ai lui Wilhelm Teii. 
Dela 2000 de kilometri graniţele dispar ca nişte garduri şi ţările strânse 
în spaţii învecinate se confundă. E o miopie de care suferă mai ales 
Francezii. 

# 

# # 

O cultură fiind suma unghiurilor şi a laturilor adunate într’un 
poligon, care-i un cerc (închis), individualitatea rusă are o putere 
de reducere la tip a tuturor raselor de care colcăie împărăţia. 

Alexei nu e Rus şi totuşi nu cunosc Ruşi mai Ruşi decât Alexei. 
E numai născut şi crescut în Rusia. Latin şi Dac în părinţi, el a 
căpătat ca mărăcinii drumurilor, şi coloarea prafului care le scaldă 
ghimpii şi floarea săracă ieşită de soare. Ochii lui s’au depărtat de nas 
şi au albastrul îngălbenit. I-au ieşit şi umerii zbârciţi ai obrajilor 
până dincolo de rasă, configurând în portretul lui un trib din Tibet 
până şi la mustaţă, căzută din născare pe la colţurile gurii. Părul 
pare indicativ în direcţia firului, ca frunzele unui copac şi ca o iarbă. 

Sus, în vechea cetate, e şi un Chinez, negustor de mărunţişuri 
bizare, primite din ţara lui. II găsesc uneori pe Alexei în prăvălia Iui, 

cu mâna scufundată în ovăz şi scoţând la lumină câte o figurină 
cât un chibrit. E cel mai sigur ambalaj de călătorie, din Peking încoace, 
al unul personaj d: teracotă clătinat pe Ocean şi vândut în Europa 
cu zece centime. 

Ştie tot ce vrei, Alexei, şi ştie adânc. Enciclopedia lui uriaşe 
merge până la amănunte, ţinute la zi. Spune cu preciziune câţi locuitori 
are un oraş, dar şi ce garnizoană militară are şi ce întindere în hectare. 
Curiozitatea Iul statistică pare suspectă. De altfel toate informaţiile 
lui răspund la întrebările: câţi, câte, de câte ori, unde anume ? Spiritul 
lui Alexei nu cunoaşte pe rezumativul et caetera. A căpătat la o expe¬ 
rienţă, pe care nu ştii cum şi-a făcut nevoia să o parcurgă şi de ce, 
o dibăcie de a ghici şi de câte ori se repetă într’o încăpere un motiv 
zugrăvit, câţi paşi duc dela Plainpalais la Carouge şi timpul de umblat 
în raport cu deschiderea succesivă a picioarelor fiecăruia, până la 
Treize Arbres, o măgură de 1200 de metri. 

Ştie câte paginc de manuscris numără o compoziţie de Beethoven, 
dimpreună cu conţinutul muzical. Neavând instrument, nici voce 
ca să ţi -1 cânte, Alexis fluieră fraza caracteristică din pagina 72 ter 
a unei simfonii. Memoria lui de fenomen se slujeşte de o voinţă cu 
aceleaşi fantastice dimensiuni. A învăţat limba engleză în trei luni, 
fără pronunţie, la perfecţiune: scrie englezeşte curent şi pusese de 
gând să devie colaboratorul genial, plătit cu cuvântul, al marilor peri¬ 
odice americane. Voinţi lui crâncenă s’a împiedecat la amănuntul de 
nimic, pe care inteligenţa lui desvoltată refuză să-l accepte, la talent. 
Alexei e sterp. E revoltat că nu ştie ce-i şi cum se capătă talentul. 
Dar ţine mai mult la invenţiunile lui inutile. Are un aparat portativ 
cu care te poţi urca pe cal fără casnă şi un sistem de cărţi de joc 
cu care cel care pierde câştigă. 

Cu atâtea daruri nule, salvând aparenţele, Alexei moare de foame. 
E contra Ţarului, contra militarismului, contra proletariatului, 
contra revoluţiei, contra războiului... Intre aţâţi contra-contra, 
un Rus găseşte loc pentru o nuanţă şi dacă nu înfiinţează o sectă 
sau un balet nou, face un nucleu politic în mahalaua lui. O idee 
nouă începe la Alexiei cu Nu, se continuă cu Dacă şi Aşa dar şi con¬ 
cluzia ei logică e o maşină infernală. 

Alexei are ştiri minuţioase despre fulmicoton şi dinamită — şi 
Rus complet are satisfacţia când îşi poate cumpăra cornul şi tableta 
de ciocolată ronţăită pe o bancă, la Eaux-Vives, că totul îi aparţine. 

Cu o candoare gravă, el îţi csre imperativ o pereche de încălţăminte 
când bănuieşte că ai avea două, o cravată, un pantalon, ca un drept 
al lui, însoţit de un comentariu bogat, argumentat cu Biblia şi cu o 
teorie socială. In patru ochi cu el, îţi explică până la victorie de ce 
bretelele dumitale simt ale lui şi te face de ruşine că ţi-ai permis 
să ai într’un buzunar ioo de franci. Dacă instinctul de conservare, 
pe când te-ai zbătut să afli de ce obiect te-ai fi putut lipsi mai repede 
în folosul lui Alexei, nu-ţi şoptea la ureche: « Nu vezi că e nebun ? », 
ieşeai bătut şi rămâneai fără nădragi. Numai binefăcătoarea reacţie 
a cinstitului egoism te scapă de dialectică şi de primejdie. 

Răspunsul trebue dat în ruseşte: îl apuci pe Alexei de reversul 
gulerului dela haină, îl târăşti până la uşe şi-l dai afară cu violenţă. 
Ţi-ai recăpătat echilibrul. Şi-i zici: Paşol! El găseşte şi acest răspuns 
normal şi dregându-şi ţinuta zice: « Când te mai văd ? » sau « Miercuri 
iau im ceai cu Dumneata». 

Studenţii se feresc de Alexei, ca de un fost agent al Ohranei, 
trădată în beneficiul unei organizaţii teroriste, chiar sau mai ales 
şi acei studenţi care fac în mod curent aceste două contraservicii 
paralel. Dar nici trădările nu sunt la intelectuali opera sensului 
obişnuit al actului de lăcomie. Desinteresul, pasiunea, ura şi vocaţia 
fac pe Rus şi poliţist şi revoluţionar, rând pe rând şi concomitent. 

Intr’o seară, pe la xo, Alexei a venit la mine cu un pachet subsoară. 
« Ce ai acolo ?» l-am întrebat. « Cămaşa de noapte » mi-a răspuns. 
«Dumneata umbli cu cămaşa de noapte prin oraş?» l-am întrebat. 
«Am venit să mă culc la tine, frate » mi-a răspuns ca un creştin 
primitiv pe un prag de isbă Alexei, care de obicei îmi zice Dumneata, 
începea să-şi desfacă şireturile dela ghete. «Poate că ai şi ceva de 
mâncare ». 

Cultura rusească e o realitate Alexei. 

# 

# * 

Am pe poliţă un obiect de nici un folos. O lele de lemn scobit, 
fără picioare, o siluetă rotundă, vopsită viu cu roşu mac, albastru, 
verde şi galben muşeţel. Colorile, de o claritate elastică, deosebesc 
unele de altele fusta, cămaşa, mânecile şi şorţul, semănat cu flori de 
birlic de treflă. Figura, de lăptăreasă tânără, plină de obraji, e tran¬ 
dafirie; un trandafiriu roz şi palid omogen, pe care tubul nu-1 dă 
picturii de-a-dreptul. Toate colorile ţaţei de lemn au aceeaşi frăge- 


s 

zime şi lacul aşternut peste ele, ca o glazură de cofetărie, nu se lipeşte 

si nu se ia, 

* 

Lăptăreasa se desparte în două ca o râşniţă de cafea, desfăcută 
cu o învârtire contrarie. In interiorul lelei deschise e o a doua leliţă, 
identică celei dintâi şi din a doua leliţă iese o treia, dintr’a treia iese 
a patra şi tot aşa până la opt. A opta figură, cât buricul degetului, 
nu se mai separă în două bucăţi: e masivă. Acolo e concentrat mis¬ 
terul insolubil. Puse la rând şi descrescând, din mamă’n fiică mereu, 
femeia desfăcută în opt femeiuşti aduce aminte ctitoria zugrăvită 
în biserici, la intrare, Domniţa cu Domnişoarele şi Domnitorul cu 
Domnişorii, ridicând un chivot, sprijinit de toţi. 

Silueta de lemn, în care se ascund alte şapte siluete, este rusească. 
Proporţia ansamblului e vastă, dar fiecare figură împarte cu cealaltă 
în goluri individuale un gol general, haosul personal, când este adu¬ 
nată, al figurii întregi. Din cine ştie ce tărîmuri străbătute cu troica, 
vine. Pe un preţ derizoriu de propagandă, se vinde în toată Europa 
dimpreună cu alte obiecte, mai concrete, dintr’un lemn împietrit şi 
plastic, găvane, ciorbalicuri, linguri, străchini, colorate cu brunul 
cărăbuşului comut şi tărcate cu pensula de aur. 

La poarta legaţiei ruse din Bucureşti, de pe calea Victoriei, vinde 
ceai în pachete un Muscal şiret şi obiecte de lemn, ca şi cele din Geneva. 
Negustoria lui meticuloasă trage cu ochiul şi pipăie vorba ca un ban 
cu zimţi. 

La Ziirich, unde am stat patru zile, trăieşte într’o cameră la un 
etaj înalt, un oarecare Ulianov. Mi l-a arătat cu spaimă un Rus, 
într’o băcănie de cartier. 

— «E cel mai ursuz şi cel mai primejdios, spune Rusul. Are 
câţiva aderenţi şi fiecare din ei e un terorist de un superlativ neatins 
la noi. II vezi câtu-i de gălbejit, cu pometele lui văroase. De ani 
de zile stă singur cuc şi scrie zi şi noapte. Ce scrie? dracul să-l 
ştie, că nu publică nimic. E un maniac din specia comunistă. Dacă 
s’ar întâmpla, prin imposibil, să izbutească ăştia, se duce Rusia! 

« Ce mă înfricoşează la ei e inaptitudinea lor la dragostea de oa¬ 
meni, pe care îi dispreţuiesc, facultatea lor rece de nimicire şi devastare, 
uscăciunea de suflet. Le lipseşte un organ pe undeva, care defineşte 
omul, şi această absenţă a unui esenţial enigmatic le dă o tenacitate 
fioroasă. Râvna lui Ulianov e să stăpânească poate că mai puţin 

împărăţia decât fracţiunile celelalte revoluţionare, ca să le anihileze. 
Voi nu ştiţi ce-i comunismul rusesc. Regimul de abuzuri de azi, 
de abundenţă, desordine şi risipă e, comparativ, blajin. Azi Rusul 
cântă, se îmbată, iubeşte, joacă şi face revoluţie... Apostolii ăştia, 
cu virtuţi schelatice de nebuni, visează mizeria şi robia universală... 
Intelectualitatea lor nu reuneşte, nu amplifică: eliminează! fabricată 
din mediocritate şi cruzime. O falsă intelectualitate suplineşte gene¬ 
rozitatea văzului omenesc, cu ferocitatea fanatică a belferului mărginit. 
Azi suntem proprietatea ţarului, mâine putem deveni proprietatea 
unor arendaşi de Stat». 

De altfel, prezenţa singuraticilor politici în oraşele Occidentului 
nu sunt rare. Toate cartierele au măcar amintirea marilor reforma¬ 
tori în aparenţă, bărbaţi politici de hotel şi care aveau să revolu- 
luţioneze ţările de pe undeva, de unde au fugit cu o valiză în mână, 
expulzaţi din Stat în Stat şi din canton în canton. Luccheni, asasinul 
împărătesei Austriei, e aici, într’al şaptelea etaj subteran al temniţei 
din oraş. Cuserio, asasinul preşedintelui Camot, a provocat conflictul 
încă nelichidat, dintre Francezii republicani şi Italieni. Dinamita 
lui Ravachol sugera ideea internaţională că anarhiştii, intelectuali şi 
manuali, să fie strânşi într’o insulă şi lăsaţi de capul lor, să-şi con¬ 
struiască societatea fericită visată. 

« Proiectul nu mi se pare prost», argumentează Rusul dela Zurich, 
partizan al unui buddhism rusificat. «S’au înmulţit peste măsură 
ideile şi oamenii se bat şi se măcelăresc de o bucată de vreme pentru 
idei». Rusul studia medicina. «Aceşti viermi ai tipografiei sunt 
recenţi în omenire şi aduc numai nefericire. Epoca de cultură învaţă 
oamenii să risipească şi nu mai ştiu să păstreze ». 

La o lăptărie din Paris, văzusem într’adevăr, şi eu, un client 
în papuci, care cumpăra zilnic o sticlă cu lapte şi o turtă de unt. 
Clientul era un asemenea om, de idei, şi lăptăreasa, frumoasă ca o 
Ducesă îl întreba: « Qa va bien, monsieur Maurras? Quand aurons- 
nous enfin le Roi? Faut-il encore attendre? ». Clientul visa o revoluţie 
răsturnată. 

In visul de o perfecţiune ideală, Ruşii au dat civilizaţiei o formă 
de fericire cu totul personală: scapetismul. Ca să nu le mai placă viaţa 
şi să nu aibă ce face cu ea, suprimând în acelaşi timp şi omul după 
planetă, ei se castrează şi Rusoaicele îşi stârpesc sânii pubertăţii. 

Ce mai poate limita o individualitate naţională care trece peste viaţă 
şi moarte cu atâta încredinţare şi ce o poate împiedica să mâne ab¬ 
surdul dincolo de orice închipuire şi să-l epuizeze? 

Scârbit de glorie şi belşug, Contele Leon Tolstoi, a fugit într’o 
seară de pe moşiile sale cu traista în spinare, pribegind desculţ. 
Moartea săracilor a dat peste bătrâneţele lui într’o staţie mică de 
cale ferată. Nu înnebunise. Voia să moară despreţuit. Fusese idealul 
lui, încă de pe când, între orgii şi ospeţe, ofiţer de curte temut, îşi 
scria, pe jumătate adormit, opera literară. 

Pe un părete vast al Cancelariei imperiale se întinde harta de¬ 
taliată a uriaşei Rusii. împăratul vrea să aibă evidenţa permanentă 
a marilor lui puteri armate, grupate pe teritorii. Bugete enorme sunt 
prevăzute pentru fiece garnizoană în parte. Armatele sunt inexistente 
şi bugetele sunt la Paris, atârnate în perle şi briliante la braţele, 
la genunchii şi la gâtul frumoaselor dansatoare. 

Un chef rusesc. Marele Duce Wladimir are două sute de invitaţi 

» 

din nobilime la un banchet. I s’a pus la dispoziţie sala cea mai încăpă¬ 
toare a luxosului restaurant. In mijlocul sălii masa aşteaptă încărcată. 
Sute de sticle, din şampaniile cele mai scumpe, Veuve Cliquot şi 
Mo8t et Chandon sunt aşezate pe rânduri, cupele de Baccarat sunt, 
şi ele, mai multe sute, porcelanul farfuriilor vine dela Limoges, 
alternate cu vase de S6vres. îşi face intrarea amfitrionul cu o prăjină 
în mâini. Elita îl urmează emoţionată şi Marele Duce doboară, 
dărâmă, sfărâmă şi face praf cu prăjina tot, în ovaţii şi urale. 

Păpuşa de lemn, unică şi numeroasă, rosteşte, dela marele la micul 
infinit, crescând şi descrescând, un simbol de multiplicare prin 
partenogeneză şi de integrare prin înghiţire. împărăţie, ortodoxie, 
revoluţie, teroare, mistică bigotă, mistică atee, ies unele dintr’altele 
şi se definesc reciproc, ca obiectul meu inutil, de pe raftul cu cărţi. 

# 

# # 

La masa rotundă, un loc e câteodată gol. «Nu aşteptăm pe Va- 
siliev?» întreb politicos. O rusoaică de lângă scaunul lui, logodnica 
lui Vasiliev, răspunde: « Azi n’o să vie la masă ». întreb: « Prepară 
un examen?». Domnişoara Tecla răspunde: «A plecat la Varşovia». 
Mă mir: «Aşa brusc, fără să spuie nimic?». Domnişoara râde: 
« Duce manifeste ». 

După câteva zile D-ra Tecla vine la masă, cernită Ia braţ. La 
Varşovia, Vasiliev a fost spânzurat. Asta e într’o Miercuri. Vineri 
pleacă la Varşovia Domnişoara. Până Marţi e spânzurată şi ea. Masa 
continuă, băieţii şi fetele se primenesc în locurile goale continuu, 
continuu spânzuraţi şi câteodată nu mai e cine să facă prezintările 
noilor veniţi. Cei rămaşi în viaţă râd, glumesc, învaţă, până la spânzu¬ 
rătoare. Mă uit din locul meu la aceşti Ruşi, care primesc viaţa şi 
moartea ca o cartă poştală şi caut să văd în ei cu ochii strânşi, ca 
într’o zare goală. Arde ceva şi scoate fum des. Sunt în nestare să 
desluşesc. Intelectualitatea acestor fete svelte şi băieţi ieşiţi din 
papură şi pusdetate te posomorăşte. In loc de viaţă mai multă, ei 
aduc în cap şi în ghiozdan moarte mai multă. Geamantane cu sânge. 
Stai dinaintea lor ca în prăvălia chinezului din cetatea veche, prostit 
de un dragon de porţelan şi confundat de un Brahman de cărămidă 
minuscul, a zece bani bucata. 

# 

* # 

Domnişoara Kusneţev s’a întors din Nijni-Novgorod, de acasă, 
fată de mare proprietar de câmpii. Ea nu face nici un fel de revoluţie 
şi studiază mecanica. De ce mecanica? e o întrebare. Dar între¬ 
bările ruseşti sunt fără nici un răspuns. Aş vrea să-i văd ochii frumoşi 
depărtaţi de matematici şi mâinile moi şi delicate la menghină, pilă 
şi ciocan. Idealul ei e mecanica. A lucrat la Politechnica din Ziirich 
şi acum face un studiu de perfecţionare. Ne-a adus din Nijni-Nov¬ 
gorod, fiecăruia dela masă, câte un cadou. Din vre-o douăzeci de 
clienţi ruşi au dispărut în timpul vacanţelor ei opt. Ştie că toţi au fost 
spânzuraţi, dar acest fapt divers nu pare că o emoţionează. îmi dă 
un inel de argint. 

Mă sfiesc să-l iau din degetele ei ca nişte migdale. Neputând să-i 
fac un dar echivalent, mă codesc. Ea râde cu hohot: 

— Nu-ţi face Domnule, o problemă dintr’un nimic. Costă două 
copeici! 

Deschide geanta, plină cu bijuterii de argint. Are pentru toată 
lumea, le dă cui vrea, ca nişte sâmburi de roşcovă. Giuvaere de două 
kopeici. 

Inelul meu e neîncheiat şi spiral, se poate lărgi şi strânge după 
deget. 

— E argint curat, fără o picătură de aramă, explică tehnic Dom¬ 
nişoara. 

Pe creştet, inelul are o broască verde în relief, acoperită cu o pată 
groasă de zmalţ. E o frumuseţe de sălbătecie şi broasca seamănă cu 
imaginea barbară a lui Dumnezeu. 

— E chinezesc, zice Domnişoara. La Nijni-Novgorod, la târgul 
nostru anual, sunt mii de movili de asemenea argintării, aduse cu 
căruţa şi deşertate pe o bucată de covor aşternut pe jos. Chinezul 
care le vinde stă pe brânci lângă ele. 

Văzusem într’o librărie o carte despre târgul din Nijni-Novgorod 
şi am alergat să o cumpăr. Am citit în ea un basm neînchipuit. Cara¬ 
vane fără sfârşit străbat până la târg Indiile şi China, luni de zile, 
cămile, dromadere, animale ciudate cu mersul bivolului leneş, trag 
carele încărcate cu belşuguri extravagante. Unele pun doi ani de 
drum, unul de dus şi altul de întors, şi târgul ţine o lună de zile. 
O cifră poate dă o idee despre imensitatea haotică a universului 
aziatic strâns într’un bâlci: sunt la Nijni-Novgorod, înregistrate 
regulat cu carte galbenă, afară de aventurierele ilicite, 250.000 de 
prostituate. 

# 

* * 

Chişinău. Pe Bulevardul Alexandru cel Bun dau o umbră în evan- 
taliu nişte pomi ciudaţi. Ramificaţia lor de zeci de metri în sus, 
fără trunchi, începe numaidecât, dela pământ, ca la legume. 

— Te rog, poţi să-mi spui Dumneata, pun scoţând pălăria, unui 
trecător, întrebarea, ce fel dep omi sunt aceştia ? Trecătorul e un 
Moldovean, cu graiul nespus de dulce. Stă un moment, visând în 
fundul continentului şi răspunde cu o linişte care mă face să tresar: 

— Ce să fie? Plopi de Turkestan... 


T. ARGHEZI 



ORTODOXISMUL BASARABEAN 


In mintea românului cărturar, din alte provincii decât Basarabia 
şi profan în ale Bisericii şi ale Teologiei, «ortodoxismul basarabean» 
înseamnă ceva exterior şi pitoresc. Ne-am întâlnit adeseori cu 
clerici basarabeni. Am intrat de câteva ori prin bisericile dintre Prut 
şi Nistru şi am asistat, în catedralele din Chişinău, din Bolgrad sau 
din Ismail, la o liturghie solemnă, sau la un polihronian de zile 
mari... 

Este adevărat că, din punct de vedere al prezintării, clerul şi bi¬ 
sericile basarabene au pecetea lor deosebită şi interesantă. Fraţii 
preoţi se cunosc de departe că sunt basarabeni, prin îmbrăcămintea 
lor, croită ceva mai altfel decât la Bucureşti, prin cizmele lor pra¬ 
voslavnice, dar mai cu seamă — cel puţin în majoritate — prin pă¬ 
strarea tradiţională a pletelor bogate şi a bărbii orientale. O sută de 
ani de viaţă despărţită de vatra românească, sub stăpânire moscovită 
şi în tovărăşie bisericească cu fosta biserică ţaristă, trebuia, în chip 
firesc, să lase urme, de tot felul, în fiinţa clerului românesc din 
Basarabia. 

Cercetătorul celor o sută de ani de viaţă bisericească petrecută 
de fraţii noştri sub ocârmuirea moscovită îsi va da seama, cu mirare 
şi cu admiraţie, că preoţii basarabeni au avut şi au dovedit o încăpă¬ 
ţânată şi mută putere de împotrivire la îmbierile şi Ia momelile chiriar- 
hiei rusificatoare. Preotul moldovean, care învăţa bine limba rusească 
şi ştia să săvârşească pe slavoneşte sfintele slujbe, era sigur de bună¬ 
voinţa vlădicului rus şi de cinstea şi de răsplăţile stăpânirii bisericeşti. 
Dar pentru aceasta, trebuia să uite puţin că este moldovean şi că 
poporul nu vrea să auză, în biserică, slujbă slavonească... 

Prea puţini fraţi preoţi moldoveni s’au lăsat ispitiţi de favoarea 
şi de dărnicia episcopală, cu preţul ocolirii limbii moldoveneşti. Dar 



360 


REVISTA FUNDAŢIILOR REGALE 


orice rezistenţă are şi latura ei de abdicări. Clerul moldovenesc a 
trebuit să primească, pe ştiute şi pe neştiute, şi certe elemente de 
influenţă rusească, mai ales când, în sine, erau progresiste şi bine 
făcătoare. 

înfăţişarea arhitectonică a bisericilor basarabene, ridicate în se¬ 
colul de dominaţie rusească, ritmul şi nuanţele ritualului, cum şi 
cântarea bisericească, au primit o pecetie şi mai adâncă de diferen¬ 
ţiere, faţă de caracterele vechi moldoveneşti. 

Chipul proporţionatei, zveltei şi floralei biserici a lui Ştefan cel 
Mare a pierit. In Ismail, în Bolgrad, în Chişinău, chiar şi în Comrat 
s’a ivit biserica patrată, cu tălpi grele cât lumea, cu spaţii interioare 
imense, şi cu o pictură cărnoasă şi revoluţionară, la antipozii vechei 
noastre picturi bizantine... 

Sfintele slujbe preoţeşti şi arhiereşti au început a avea o podoabă 

şi o gravitate, pe care noi românii, ucenicii eclesiarhilor greci, nu le 

cultivăm totdeauna. Trebue să recunoaştem că ritmul serviciului 

» 

bisericesc basarabean, în special când este prezidat de un arhiereu, 
are o amploare şi o măreţie indiscutabile. Şi, fireşte, trebue să recu¬ 
noaştem că înrâurirea bisericii ruseşti şi-a avut, aici, partea ei cea 
bună. 

Cântarea din biserică a ajuns vaporoasă, ciudată, cu melancolii 
de stepă, polifonică, foarte surprinzătoare, pentru urechea noastră 
obişnuită cu psaltichia grecească... O lume nouă, cu nordic misti¬ 
cism, înaintează către noi, prin ceaţa acestei cântări bisericeşti, ca 
un imens convoi de pelerini slavi, porniţi spre Ierusalim, şi cântând, 
cu jale slavonă, psalmii lui David.,. 

După trecere de vreme şi după dreaptă cântărire a impresiilor 
noastre, trebue să ajungem la judecata că aceste aspecte exterioare 
ale ortodoxismului basarabean — întru nimic supărătoare — sunt, în 
fond, o zestre interesantă a Bisericii Româneşti şi că unele laturi şi 
amănunte ar merita chiar să fie imitate şi răspândite şi prin regi¬ 
unile celelalte bisericeşti, cu ortodoxie mai anemiată. 

# 

# # 

Ortodoxismul basarabean are superioară importanţă, dacă pri¬ 
veşti în profunzimile lui sufleteşti şi dogmatice. Aici competenţa pri¬ 
vitorului român — fie el oricât de cărturar — dacă nu este şi teolog 
nu este suficientă. 

Ortodoxismul basarabean este mult mai mult decât ceea ce putem 
prinde şi nota din portul preoţesc, din profilul sfintelor locaşuri şi 
din atmosfera ceasurilor liturgice. Acest ortodoxism coboară în adân¬ 
cime şi nu oricine poate să-l urmărească şi nu oricine poate să pre¬ 
cizeze caracterele lui intime. 

Ortodoxism însemnează un imperiu sufletesc, în care soarele 
dătător de viaţă şi de mântuire este Domnul şi Mântuitorul nostru 
Iisus Christos şi în care toate legile, toată puterea şi toată bucuria 
decurg deapururi din Biserica Sfintelor Şapte Taine. învăţătura 
Bisericii, istoricul ei şi documentele Revelaţiei Divine (sufletul 
imperiului nostru) le avem în Sfintele Scripturi ale Vechiului şi ale 
Noului Testament. Ortodoxismul basarabean înseamnă părtăşia 
românismului nostru dintre Prut şi Nistru, cât mai curată, cât mai 
devotată, cât mai bucuroasă de jertfă, la dumnezeiasca învăţătură, la 
Sfintele Şapte Taine şi la venerabila tradiţie a Bisericii «una, sfântă 
sobornicească şi apostolească ». 

Comparând pe fraţii basarabeni, din punct de vedere bisericesc 
şi ortodox, cu noi ceilalţi din celelalte provincii, trebue să recunoa¬ 
ştem că basarabenii se cuvine să aibă întâetate. Intâetatea aceasta 
este condiţională... Ca să le-o acorzi, sau trebue să fii un om simplu 
şi de treabă, un om fără multă carte, dar cu creştere creştină şi cu frica 
lui Dumnezeu, sau trebue să fii... din adevărată familie teologală. 

Basarabenii (într’un fel ca şi Bucovinenii) n’au cunoscut lunga 
noastră secetă bisericească din anii veacului al XlX-lea. Ei n’au 
apucat epoca de libertinism intelectual şi de voltaire-ianism pe care 
am trăit-o noi de pe la 1848 până mai deunăzi. Basarabia, de altă 
parte, provincia dela graniţa împărăţiei Ţarilor, a simţit prea puţin 
marile frământări lăuntrice şi acţiunea tragicilor apostoli ai ateismului 
revoluţionar din speluncile nihiliste... O poruncă minunată şi mi¬ 
lostivă a păstrat-o, neatinsă şi nevinovată între Prut şi Nistru, în 
mijlocul unor uriaşe viraje de idei fără Dumnezeu şi de acţiuni pu¬ 
stiitoare. 

Acum zece şi douăzeci de ani, când ne dădeam toată osteneala, 
noi să înţelegem pe Basarabeni şi Basarabenii să ne înţeleagă pe noi, 
poate că n’ar fi fost potrivit să mărturisim că aceşti fraţi se găsesc, 
în scara purităţii creştine, pe o treaptă superioară nouă. Azi, însă, 
când peste ortodoxismul lor a trecut şi un an de mucenicie, se cu¬ 
vine să vorbim deschis. 

Este un noroc al nostru al tuturor şi este o rezervă de bogăţie 
sufletească naţională această comoară a ortodoxismului basarabean. 
Vijeliile care ne culcă la pământ de câţiva ani au făcut încă odată evi¬ 
dent adevărul că secretul tuturor rezistenţelor stă în convingerea 
religioasă. Nu vom muri, atâta vreme cât Dumnezeu trăeşte în noi. 
Şi în noi, Românii, Dumnezeul nostru trăeşte în adevărul şi în slava 
Sfintei Treimi, în credinţa învierii Mântuitorului şi în devotamentul 
plin faţă de Biserica strămoşească. 

Basarabenii sunt cei dintâi, din neamul nostru, în credinţa, în 
avântul, în nevinovăţia şi în tradiţionalismul lor faţă de aceste sfinte 
izvoare ale Adevărului şi ale Vieţii. 

Vine ceasul — şi acum este — când va trebui să coborîm în ini¬ 
mile noastre, să adâncim şi să săpăm, până când vom da de visteriile 
sufleteşti ale slăvitilor noştri voevozi si doamne, ctitori de mănăstiri, 
şi ale cinstiţilor lor sfetnici şi cărturari, traducătorii Sfintelor Scrip¬ 
turi şi alcătuitorii Mărturisirii Ortodoxe. 


GALA GALACTION 



MĂNĂSTIRI BASARARENE 


Pământul românesc înfăţişează privitorului de azi mai multe 
mănăstiri la răsărit decât la apus. Banatul, Oltenia, Ardealul... nici 
altă dată, nici în zilele de faţă n’au avut şi nu au atâtea mănăstiri câte 
numără Bucovina şi Moldova dintre Carpaţi şi Nistru. 

Trebue să credem că împrejurări puternice au îndemnat pe pă¬ 
rinţii noştri — la fel de pravoslavnici şi la apus şi la răsărit — să se 
deosebească totuşi între ei în râvna zidirii de mănăstiri... Poate că 
una din aceste împrejurări a fost vitregia vieţii noastre politice, mare 
peste tot, dar mai mare în părţile răsăritene. Multă tihnă n’au avut 
niciodată nici Muntenii, nici Moldovenii. Dar pe malurile Oltului 
şi ale Ialomiţei n’au trecut atâtea hoarde pustiitoare ca pe malurile 
Prutului şi ale Nistrului. După cum în viaţa fiinţelor luate în parte, 
sunt legi care înzestrează organismul cu anume armuri şi periferii 
dure, tot aşa şi în traiul colectivităţilor omeneşti. Pe plaiurile noastre 
răsăritene, deschise Crivăţului şi năvălirilor seculare, neamul româ¬ 
nesc a ridicat mai multe cetăţi propriu zise şi mai multe fortăreţe 
duhovniceşti, care, de multe ori, aveau îndoită funcţiune, să apere 
adică şi duhul şi trupul. 

Mănăstirea creştină s’a ivit în istoria creştinităţii odinioară, în 
vârsta de aur, în preajma Nilului şi pe coastele şi pe sub cedrii Liba¬ 
nului. Erau nişte cetăţi ale cucerniciei, ridicate împotriva păcatelor 
acestei lumi. Pustia Tebaidei ajungea zonă fortificată împotriva 
vieţii molatice a veacului, împotriva strălucirii deşarte şi pierzătoare 
a marilor oraşe, împotriva orgoliului, a luxului, a robiilor aurite, ca 
şi împotriva cugetării inimice şi tăgăduitoare de Christos. Imperiul 
roman era încă viguros şi vitejeşte apărat de legiunile lui, ca să fie 
vorba, în vremea aceea, de mănăstirea cu îndoită funcţiune. 

Mai târziu, după veacuri şi veacuri, după ce în vatra imperiului 
roman, risipit, se ridică vlăstărişul noilor popoare şi grandioasa 
epopee a creştinismului, mănăstirile încep să se reverse din Orient 
spre Occident şi Europa întreagă — ca o luncă, în soarele de pri¬ 
măvară— se acoperă de duhovniceşti viorele. 

Neamul nostru românesc a avut şi el bogata lui recoltă. Mănă¬ 
stirile dintre Prut şi Nistru sunt surorile mezine ale mănăstirilor 
dintre Capaţi şi Prut. La 1812, în anul hrăpirii Basarabiei, în cuprin¬ 
sul ei erau vre-o patruzeci de mănăstiri şi de schituri—unele năpustite 
— cele mai multe de călugări, mai puţine de maici. Unele erau foarte 

vechi. Cele mai multe dintre ele fuseseră înfiinţate de credincioşi 

» > 

din popor. Mănăstirile Hâncu şi Suruceni sunt ctitorii boereşti. Mă¬ 
năstirile Vărzăreşti, Căpriana şi Chiţcani au fost întemeiate de domni 
români. Patru din mănăstirile basarabene erau închinate mănăstiri¬ 
lor străine, din Ierusalim si din Muntele Athos. 

Mănăstiri de călugări (Hâijauca, Curchi, Jabca, Călărăşauca, 
Frumoasa, Căpriana Gârbovăţ, Dobruşa, Chiţcani-Noul Neamţ, 
Condriţa) sau schituri de călugăriţe (Coşelăuca, Tabăra, Vărzăreşti, 
Răciula, Hirova...), aceste monumente ale evlaviei strămoşeşti şi 
în acelaşi timp aceste adăposturi ale apărării naţionale stau risipite între 
Prut şi Nistru, printre codri, lângă heleştaie şi lângă iezere adânci, 
în fund de văi şi la subţioară de coline, în faldurii atât de numeroşi 
şi de drag îmbrăţişaţi de soare ai moşiei moldoveneşti. Căpriana pare 
a fi un bazin roşu sub cascada de stejari şi de frasini de deasupră-i... 
Surucenii stă între dealuri fericite şi pline de viţă... Gârbovăţul se 
întinde, cu vasta lui gospodărie, din deal în vale... Curchi pare un 
cuib de salangană, la sânul unor coline cu heleştaie la picioare... 
Noul-Neamţ străjueşte ca o adevărată cetate, deasupra Nistrului cel 
pierdut în zăvoaie şi în faţa enigmelor stepei răsăritene. Alte mănă¬ 
stiri se ascund în codri şi în grădini, lăsând, peste vârfuri, călătorului 
care se apropie, numai semnul crucilor răzbătătoare. 

Fiindcă inima omului, ca şi apa mării, ca şi oştirea norilor, este 
supusă unui neastâmpăr veşnic şi este ursită să se zbată deapururi 
între adevăr şi eroare, ne aducem aminte cu remuşcări de epoca 
foarte apropiată, dacă nu încă dăinuitoare, când înţelesul şi valoarea 
închinării călugăreşti se păreau lucruri din altă lume... Ce ne mai 
trebue această formă religioasă din vremuri ce au fost şi nu vor mai 
veni! La ce ne mai sunt bune aceste mănăstiri, decât doar ca să facem 

din ele şcoli de agricultură sau locuri de întremare, pe timpul ve- 
rei!... Dar (zice Sf. Scriptură)... înţelepciunea a fost găsită dreaptă 
de către toţi fiii ei ( Luca , 7 , 35 ) ■ 

Credem azi — din nou, cu puteri crescute, cu convingere ne¬ 
biruită!— că mănăstirile toate, în deobşte, şi cele basarabene în 
deosebi, ni sunt mai de folos azi ca oricând. 

Avem de vindecat atâtea şi atâtea cugete bolnave! Avem de re¬ 
clădit un continent nou sufletesc! Avem, în faţa noastră, un seceriş 
imens, pe care, ca şi odinioară, numai secerile Sfintei Evanghelii şi 
numai apostolatul creştin şi monahicesc vor fi în stare să-l biruiască! 

Dar aşteptând cu neclintită încredere în Dumnezeu destăinuirile 
zilei de mâine, vom recunoaşte, sprijiniţi pe cercetări destoinice, pe 
lucrări de precisă informaţie, importantul rol al mănăstirilor basa¬ 
rabene, din punct de vedere al conservării naţionale. 

Unul dintre cercetătorii Istoriei Bisericii din Basarabia, într’o 
operă de meritoasă sârguinţă x ), constată că tendinţele de rusificare 
din veacul al XlX-lea au întâlnit, în calea lor, zăgazul monahismului 
basarabean. Pe când în celelalte laturi ale vieţii bisericeşti, limba rusă, 
duhul moscovit şi centralismul imperial pătrundeau stăruitor şi 
treptat, în mănăstirile basarabene nu se simţea mai nimic. 

Cercetătorul nostru scrie: « .. .stăpânirea eparhială nu era mul¬ 
ţumită cu spiritul românesc ce predomina în mănăstirile basara¬ 
bene ... După constatările făcute chiar de arhipăstori, mănăstirile 
erau pline de călugări moldoveni. Mulţi dintre ei erau înălţaţi până 
la rangul de preot, cu toate că nu cunoşteau limba rusă, nici cea sla¬ 
vonă. Din această pricină şi slujba în aceste mănăstiri, afară de mă¬ 
năstirea Hârjanca, se făcea laolaltă în amândouă limbile. De aseme¬ 
nea şi în mănăstirile de călugăriţe se citea şi se cânta mai mult în 
moldoveneşte, de oarece maicile şi surorile erau moldovence» 2 ). 

Aceste împrejurări — continuă autorul — favorizau «... vechiul 
contact al mănăstirilor cu populaţia moldovenească şi tocmai prin 
acest contact se înfăptuia menirea istorică a mănăstirilor locale, adică 
introducerea în viaţa poporului băştinaş a înrâuririi bisericeşti-cul- 
turale, ce pătrundea cu atât mai adânc în sufletul sătenilor moldoveni 
cu cât se exercită în cele mai potrivite condiţiuni, în limba moldo- 

*) Nicolae Popovschi, Istoria Bisericii din Basarabia, în veacul al XlX-lea, 
sub Ruşi, Chişinău, 1931. 

*) Pagina 329. 

venească, prin vechi melodii naţionale bisericeşti. Astfel că spiritul 
bisericesc, cultivat în populaţia basarabeană cu atâta energie de 
factorii principali ai regimului ţarist ducea în chip fatal la înrădăci¬ 
narea în sufletul acestui popor, a cerinţelor vii religioase şi a simţului 
naţional... » 1 ). 

In alt loc, autorul accentuează: 

« Mănăstirile... pentru populaţia băştinaşă, cu toate neajunsurile 
lor, cu tot primitivismul credinţei şi al traiului călugăresc, erau adă¬ 
posturi de cele mai curate suflete, de cele mai înalte aspiraţii. Şi în 
împrejurări mai grele, fie de boală, fie de cumpănă în viaţă, moldo¬ 
venii basarabeni... alergau la călugării din mănăstiri, după rugă¬ 
ciuni şi mângâere... »>. 

Constatăm, deci, că... « viaţa în aceste locaşuri, cu toate dispozi¬ 
ţiile luate de stăpânire în cursul întregului veac al XlX-lea se schimba 
foarte puţin... Călugării basarabeni cedau cu multă greutate sfor¬ 
ţărilor ocârmuirii de a-i face să-şi însuşească limba rusă şi de a-i de¬ 
prinde cu slujba bisericească slavonă. Tot astfel de dârji erau ei şi 
în obiceiurile lor vechi... Cu toate curentele nouă, a rămas neştirbit 
contactul călugărilor cu populaţia băştinaşă, care, la rândul ei... a 
păstrat neschimbată vechea legătură sufletească cu mănăstirile lo¬ 
cale. .. » 2 ). 

Aceste constatări şi aceste situaţii zugrăvesc chipul unui trecut 
de care ne desparte un fericit capitol de istorie cu totul nouă: 1918— 
1940... Aşa a fost viaţa mănăstirilor basarabene în veacul al XlX-lea 
şi în primii 18 ani ai celui de faţă... De douăzeci şi doi de ani, dru¬ 
murile Basarabiei moldoveneşti ne fuseseră deschise; hotarele ne¬ 
dreptăţii şi ale silniciei fuseseră desfiinţate; sfintele locaşuri dintre 
Prut şi Nistru şi frumoasele mănăstiri basarabene primiseră şi ridi¬ 
caseră în ceruri de evlavie sute de mii de suflete româneşti de pre¬ 
tutindeni !... Am priveghiat, am ascultat şi am îngenunchiat la 
Sfânta Liturghie — slujită numai în limba românească — timp de 
douăzeci şi doi de ani... Am făcut cale de închinători spre aceste 
mănăstiri, atât de creştineşte şi de româneşte ospitaliere, în multe 
zile cu cer albastru, cu dumbrăvi prăvălatice şi cu aglici şi cu răsuri 
de-a-lungul drumului. Ne-am odihnit inima de atâtea ori, în aceste 


*) Pag. 33 °- 
s ) Pag. 433. 

cetăţi de două ori sfinte şi am meditat dogmele credinţei noastre şi 
dovezile vârtoşiei noastre naţionale, aici la umbra zidurilor cu mor¬ 
minte de strămoşi la temelie... Ne-am închinat Sfintei Icoane a 
Pururei Fecioare, cea din Mănăstirea Gârbovăţ, şi am înţeles, din 
clocotitoarele pelerinaje la mănăstire, din purtarea triumfală a cin¬ 
stitului odor prin toate satele Basarabiei, că o sfântă şi tainică putere 
de ocrotire ca şi de unificare sufletească se revarsă din dărnicia Prea 
Curatei, Prea Bine cuvântatei, Slăvitei Stăpânei noastre, de Dum¬ 
nezeu Născătoarei şi Pururea Fecioarei Maria! 

Dela 27 Iunie 1940 încoace un oblon de plumb şi de teroare că¬ 
zuse de-a-lungul Prutului, dela Cernăuţi până la Reni. De un an de 
zile încoace, rostul nostru românesc se frânsese în două; căile noastre 
spre mănăstirile basarabene se surpaseră, străvechea nedreptate so¬ 
cotise că-şi poate tăia un secol nou din inima, din glia şi din înjosirea 
noastră... De un an de zile încoace, aşteptam în dureroasă aţintire... 
Se mai aud clopotele bisericilor de peste Prut? Mai stau, oare, la 
locul lor sfintele icoane pe care le-am iubit ?... Stârnesc, în zidurile 
lor, locaşurile care umbresc morminte de ctitori moldoveni ?... 

Şi am plecat ochii, plini de lacrămi, asupra paginelor Cărţii cu 
veşnică înţelepciune şi am citit: 

« .. .Te preamăresc pe tine, Doamne, căci tu m’ai scos deasupra 
şi pe duşmanii mei nu i-ai lăsat să se bucure de restriştea mea. 
Doamne, Dumnezeul meu, strigat-am către tine şi tu m’ai vindecat... 
Cântaţi Domnului cei cuvioşi ai lui şi numele lui prea sfânt lăuda- 
ţi- 1 !... Căci mânia lui ţine o clipă, iar îndurarea lui o viaţă întreagă. 
Seara, vine să mâie în casă plânsetul, iar dimineaţa intră oaspete: 
bucuria...» (Psalmul 30 ). 

Şi pe când noi număram boabele de diamant ale Scripturilor 
eterne şi pe când în inima noastră adunam suspine, nădejdii şi psalm 
după psalm, sus, sub bolţile istoriei neamului românesc, a răsunat 
comanda: 

« Soldaţi! Treceţi Prutul !... ». 

NOTE ŞI ÎNTREGIRI 

Un subiect pe care -1 scrii ca să-l citeşti la Radio îţi impune ati¬ 
tudini sufleteşti şi o drămăluire de material, anume potrivite pentru 
Radio. Acelaşi subiect, meditat şi lucrat ca studiu menit tiparului ar 

avea alta înfăţişare. Şi alta înfăţişare ar avea dacă ar fi să-l 
pregăteşti pentru o conferinţă, rostită de pe tribună sau de pe 
catedră... 

Intr’un fel scrii pentru tipar, altfel pentru o sală cu ascultători şi 
cu totul altfel pentru această bizară cămăruţă, cu misterioasă insta¬ 
laţie, care este cămăruţa de lectură dela microfon. Cine simte acest 
lucru are în sine primul element indispensabil unui conferenţiar pen¬ 
tru Radio. Dar trebue să credem că aceste nuanţe scapă multora. De 
aceea, o producţie originală, la microfon, este totdeauna o problemă 
grea şi adevăraţii radio-conferenţiari sunt prea puţini. 

« Mănăstiri basarabene »... a fost cugetată şi scrisă pentru mi¬ 
crofon. Această bucată tipărită şi citită, mi se pare acum mie însumi 
un fel de lebădă care se cumpeneşte pe uscat... 

Ideile din ea trebuesc reluate, întregite şi sprijinite mai mult de¬ 
cât cu autoritatea unui singur cercetător, pentru ca să suporte lumina 
şi severitatea criticei... Cui i-ar fi aminte să trateze, altfel decât la 
Radio, capitolul mănăstirilor basarabene i se impun în primul loc 
operele scriitorilor ruşi, între care mult pomenitul Zaşciuc, pare-se 
cunoscătorul cel mai informat în această materie. Neuitatul patriarh 
basarabean Zamfir Arbore nu trebue lăsat Ia o parte. Iar printre spe¬ 
cialiştii azi în viaţă, colegii şi amicii: profesori Ştefan Ciobanu, Ştefan 
Berechet, Dr. Cazacu... nu numai prin ceea ce au scris, dar prin 
erudiţia lor, amabilă şi accesibilă oricui, sunt consilieri neapărat 
trebuincioşi. In monografia Basarabia (Chişinău, 1926), apărută sub 
îngrijirea d-lui profesor Ştefan Ciobanu, cititorii care ar dori să mă 
corecteze vor găsi (şi anume în contribuţia colegului Ştefan Berechet), 
foarte preţioase amănunte. 

Prima corectură o fac chiar eu: Colegul Berechet scrie: «După 
1818, Basarabia avea 20 de mănăstiri şi 5 schituri, multe dispărând 
înainte de această dată... », Eu am spus, în lectura de mai sus, că 
erau vre-o 40 de mănăstiri şi schituri, cum am citit în cartea d-lui 
N. Popovschi. Deslegarea o aflu tot în contribuţia colegului Bere¬ 
chet: « Cunoaştem... vre-o 21 de schituri, care parte au fost desfiin¬ 
ţate, până la răpirea Basarabiei, parte după aceasta... ». Aşa dar, 
20 + 21... 

Lăsând doritorilor această latură informativă (foarte săracă în 
lectura mea) găsesc de cuviinţă să subliniez câteva idei, care n’au 
putut fi subliniate la microfon. 

Din lunga şi tăcuta opoziţie a călugărilor basarabeni împotriva 
năzuinţelor stăpânirii bisericeşti şi politiceşti, care voia să-i rusifice, 
a purces, la începutul veacului de faţă, o ciudată mişcare separatistă, 
care a fost Mişcarea dela Baltă. Un călugăr moldovean, tătucul 
Inochentie, a răscolit sufletele moldovenilor, i-a adunat într’o fa¬ 
milie mistică şi tainică şi a târît după el, când a venit ziua surghiunului, 
mii de fraţi români, dela Marea Neagră până la Marea Albă. 

Mişcarea aceasta, duşmănită şi lovită aprig de autoritatea 
episcopală rusească, s’a prăbuşit în colbul şi în discreditul ereziei. 
Cât am stat între fetele bisericeşti oficiale basarabene, am auzit, mai 
totdeauna, informaţii şi desluşiri care trebuia să-mi facă despre miş¬ 
carea inochentistă o convingere osânditoare... Inochentie şi toţi ai 
lui fuseseră nişte nebuni religioşi care îşi meritaseră soarta lor şi nimi¬ 
cirea lor. După trecere de vreme şi după mai bună învăţătură, soco¬ 
tesc că procesul acestei mişcări ar trebui fevizuit. 

Nu mai putem să rămânem nepăsători, când revedem, în trecut, 
miile de ţărani moldoveni, care îşi vindeau ogorul, casa şi văcuţa, 
ca să se ducă, spre miază noapte, la mănăstirea de surghiun a tătucului 
Inochentie... Şi nu ne mai rămâne inima nesimţitoare când citim 
că asprul şi iluminatul călugăr Inochentie se întoarce din îngheţatul 
lui exil — rebegit şi bolnav — ca să moară între moldovenii lui, la 
marginea bugeacului strămoşesc... 

Poate că, într’o zi, mişcarea inochentistă, cu începătorul ei, călu¬ 
gărul Inochentie şi cu toţi martirii secţei vor fi trecuţi, cu mai multă 
înţelegere şi cu mai multă duioşie, pe tabloul de onoare al răsculaţi¬ 
lor şi al luptătorilor pentru păstrarea şi sporirea comorilor sufletului 
românesc. 

# # 

Cei care au rămas în vechiul făgaş şi care au continuat linia răb¬ 
dării călugăreşti şi împotrivirea mută la năzuinţele de rusificare stau 
azi, în faţa noastră, la poarta de intrare a unor mari întrebări şi mari 
probleme, pentru viitor. 

Mănăstirile din Basarabia aduc în desbatere actuala problemă 
atât de grea şi de nerăbdătoare a monahismului românesc. 

Suntem mai toţi de părere că această funcţiune a bisericii şi a 
neamului nostru n’ar trebui desfiinţată, ci ajutată, sprintenită şi larg 
amplificată. Devotamentul călugăresc ne trebue azi tot atât de mult 

ca pe vremea năvălirilor tătăreşti. înţelepciunea, autoritatea şi sfin¬ 
ţenia lui Daniil Sihastru am pofti să le avem şi azi, în inima şi în 
persoana măcar a unora dintre călugării noştri. 

Ba, astăzi, şi mai mult decât altă dată, călugării români ar avea 
imense ogoare sufleteşti, la dispoziţia destoiniciei lor. 

Ştiu prea bine că întreaga problemă este, acum când scriem aceste 
gânduri, problemă zilnică pentru meditarea şi străduinţa câtorva 
feţe din clerul nostru superior. 

In curând, stările cele noi din Bucovina şi din Basarabia ne vor 
grăbi să dăm la iveală ce-am gândit şi ce-am pus la cale. 

In aşteptarea celor ce vor fi, o prevedere, o presimţire poate că 
ne este îngăduită: 

Este iertat să credem, azi când privim, transportaţi de admi¬ 
raţie, atâtea jertfe pe care le face neamul nostru, că şi pe bătrânul şi 
sfântul ogor bisericesc şi călugăresc, nu vor lipsi cei ce, prin jertfă 
personală, vor aduce mai bune recolte viitoare. 

GALA GALACTION 



RU GĂCIUNE 

PENTRU IZBÂNDA ARMATELOR ROMÂNE 

Doamne — dă dreptate ţării româneşti. 

Luminat Stăpâne — care ocroteşti, 

Holda sfinţită de trudnici secerători, 

Pajiştea cădelniţând mir din flori, 

Bolta codrilor, clopotniţele munţilor, 

Satele albe în fruntea caselor cu semnul crucilor, 

Tu care pretutindeni pluteşti. 

Şi în fiece suflare sau fapt te vădeşti, 

Aşa cum învingând bezna — înalţi soarele 
Doamne — dă-ne Doamne iar hotarele. 

Până în naltul înstelat al cetelor îngereşti, 

Până ’n adâncul de morminte creştineşti 
Această ţară, mult încercată, batjocorită şi sfâşiată, 

E numai a ta Puternice şi Veşnice Tată. 

Doamne îndură-te de ţara Ta dragă ce se roagă. 
Induratele nedreptăţi îi îndreptăţesc năzuirea întreagă, 
Intru învierea din hotare înjunghiate şi căsăpite. 

Dă reînălţare dreptăţii deasupra chinurilor răstignite. 
Doamne realipeşte în nedespărţită trăinicie, 

Bucăţile smulse acestui pământ de românie. 

Tu, care prin minuni toate rănile tămădueşti, 

Dă fireasca întregire trupului ţării româneşti, 

In toate răspântiile de drum troiţe în priveghiat 
Arata al credinţei cuprins nestrămutat. 

Doamne ştiu că pre Tine te regăsesc 
Atunci când pe aproapele meu îl iubesc, 

In tot ce a fost umilit şi asuprit 
In tot ce pentru credinţă e prigonit. 

Inchinându-se la veşnica Tărie, 

Purtând în suflet bunătatea de omenie, 
înfrângând împilarea vrăşmaşului varvar 
Bun ostaş spre a rămâne bun plugar. 

Doamne nu nevrednicia noastră răsplăteşti 
Când dărâmând asupriri, hotarele creşti, 

Ci pe ctitorii câţi cu plăeşii şi răzeşii lor, 

Luptând pentru tine au dat suflet acestui ogor, 
Mucenicii apărători ai sfintei cruci — 

Pe care ai milostivit spre biruinţi să-i duci, 

De câte ori năvăliri cu urgii înzecite 
Râvneau colibe sărace, dar înflorite. 

Din jertfa părinţilor leagăn urmaşilor orândueşti 
Clopote voevodale au vestit nesfârşit — că Tu eşti 
Singurul într’al cărui semn, veacuri din veşnicie tresaltă, 
Iar ţărâna se plămădeşte în voia de menire înaltă. 

Doamne voia Ta, prin cei aleşi se împlineşte — 
Ingenunchiaţi simţim cum în răsărit ţara creşte 
Tinzând să recapete vadul neamului hărăzit 
Spre a rodi în sortirea, pentru care s’a ivit, 

Acest grai, acest suflet, şi acest ţinut al Tău, 

Pe care de-acum să-L fereşti de cel rău. 

Doamne — care stai vremii pururi pază 
Tu pe ostaşii Tăi îi binecuvintează 
Făcându-i pe acest pământ atât de frumos 
Vrednici apărători ai milostivului Christos. 

Iar cuprinsul ce a păstrat prin restrişti doar graiul hotar 
Fă -1 ţară liberă — întreagă un altar. 


ADRIAN MANIU 

Când şi-a isprăvit de scris cronica lui, Ion Neculce, biv vel vor¬ 
nicul Ţării de sus, o parte mai veche după alte scrieri, sau din auzite, 
iar cea mai nouă, la care fusese martor şi părtaş, dintru a lui ştiinţă, 
a văzut că-i mai rămăseseră nişte însemnări. Le culesese din alţi cro¬ 
nicari, dar Miron Costin care le întâlnise şi el la ei, nu le luase în 
cronica lui, ca nevrednice de crezare. Cel puţin una însă o făcuse 
chiar Neculce, cu veşti parte din Moldova şi parte din Rusia, când 
plecase acolo cu Dumitraşcu Cantemir şi întârziase întrei acei străini 
doi ani. Ea ne păstrează în două-trei pagini, viaţa minunată a lui 
Niculae Milescu. Ţara care l-a născut i-a zugrăvit şi întâiul portret, 
cu cel mai iscusit şi mai colorat condei al istoriografiei noastre 
vechi. 

Acele însemnări, Neculce le-a pus număr dela x la 42, le-a dat 
un nume ajuns apoi vestit: «O seamă de cuvinte ce simt auzite din 
om în om, de oameni vechi şi bătrâni, şi în letopiseţe nu sunt scrise » 
şi le-a aşezat în fruntea cronicii lui, dar fără să facă parte din ea. Iar 
în Precuvântare a spus: « Ce cine va vrea să le creadă bine va fi, iar 
cine nu le va crede iarăşi bine va fi: cine cum îi va fi voia, aşa va 
face ». Era poate în pridvorul casei Iui dela Prigoreni, cu vederea spre 
iazul cel mare dintre dealuri. A aşezat pana obosită pe manuscrisul 
cu cerdace si a zâmbit. Astăzi numai o bulbucătură a locului mai 

1 

arată unde au fost casele şi un inel de aur cu numele lui scos din pă¬ 
mânt vorbeşte de mâna care a dus acea pană. Pusese, ca să împace 
pe Moldovenii lui prepuielnici, pe Milescu şi faptele acestuia între 
basme! Mai citeşte odată începutul cuvântului 41. E un început de 
basm: «Era un boer anume Nicolae Milescu Spatar, dela Vaslui de 
moşia lui, prea învăţat şi cărturar şi ştia multe limbi; elineşte, sla- 
voneşte, greceşte şi turceşte». 

Nicolae Milescu a avut două vieţi: una de pregătire, la moşia pă¬ 
rintească, la marea şcoală dela Constantinopol, grămătic al Domnului 
Gheorghe Ştefan, care a urmat pe Vasile Lupu, Spătar al lui Gheorghe 
Ghica şi Capuchehaie al fiului lui Grigore, călător la Berlin, la curtea 
lui Friederich Wilhelm, marele elector, şi la Stettin, şi apoi sol la 
Stockholm pe lângă Carol al Xl-lea, şi la Paris pe lângă Ludovic al 
XIV-lea. Din ea a ieşit un învătat în multe ramuri, asa cum Românii 
au dat în acel secol pe Constantin Stolnicul Cantacuzino, pe Miron 
Costin, pe Dimitrie Cantemir, un scriitor îndemânatic în mai multe 
limbi, cu o frăgezime pe care o împrumutase şi modelelor clasice, 
dar şi sufletului său, şi un diplomat isteţ şi norocos. In tot acest timp, 
în cei dintâi 35 de ani, a fost al nostru, lucrând deopotrivă în Mol¬ 
dova lui şi în Ţara Românească şi abătându-se şi în Transilvania, 
unul din întâii Români şi nu numai Moldovean sau Muntean, acest 
om care a putut să treacă şi a lăsat şi el să treacă drept grec în a doua 
parte a vieţii. Ca o întrupare a unui asemenea adevăr aproape de ne¬ 
crezut, stă faptul că Niculae Milescu a fost întâiul traducător în ro¬ 
mâneşte al Sfintei Scripturi. Cartea, care avea să intre în mâinile 
tuturor Românilor, a scris-o el. Dumnezeu a vorbit în limba noastră 
cu vorbele lui. Biblia lui Şerban Cantacuzino dela 1688, tipărită la 
Bucureşti sub doi Domni, la care au ciocănit mai mulţi învăţaţi în cele 
sfinte, aducând pe ici-colo îndreptări, are la temelie traducerea lui 
Niculae Milescu. O făcuse cu douăzeci de ani înainte sau în cei patru 
ani deCapuchehaie laConstantinopol, unde trăia între profesorii şi marii 
clerici ai vârstei de şcoală, împrospătându-şi cunoştinţele şi ţinând 
sufleteşte legătura cu ţara prin această lucrare de fiecare zi ticluită 
pentru ea, sau în surghiunul de bună voie dela Stettin, ca să aibă 
ce ceti seara fostul lui Domn, Gheorghe Ştefan, trăitor acolo, pe pă¬ 
mânt suedez, dintr’o subvenţie a Regelui. 

Contemporanii au uitat că; pentru această osteneală, toate păcatele 
sunt iertate, pe pământ şi în cer, şi când l-au prins că vrea să se facă 
Domn, i-au tăiat nasul. Neculce îi şi zice Niculae Câmul. Tot el ne 
spune că atunci « a fugit în Ţara Nemţească şi au găsit acolo un dof¬ 
tor de-i tot slobozea sângele din obraz şi-l boţea la nas şi aşa din zi 
în zi sângele se închega, de i-au crescut nasul la locu, de s’au tămă¬ 
duit. Iar când a venit aice în Ţară la domnia lui Ilieş Vodă, numai 
de abia s’au fost cunoscând nasul că-i tăiat». Omul de ştiinţă din el 
nu se împăcase cu această schilodire şi alergase tot la ştiinţă ca să i-o 

înlăture. Poate a fost întâia crestare la nas, de când o întrebuinţau 
Bizantinii, care, deşi bine făcută şi chiar cu hangerul Domnului, ră¬ 
mânea fără urmări. Milescu, aproape glumeţ sub ruşinea pe care o 
suferise, o trata cu mijloace modeme. 

Cam în acelaşi timp, numele lui, care-şi avea vâlva de cărturar, dar 
numai între câţiva semeni şi în ţările din Răsărit, pătrundea în lumea 
cercetătorilor din Apus. In anul 1669 se tipărea la Paris în colecţia 
scoasă la Port-Royal de fruntaşii lui, Amauld şi Nicole, «Veşnicia 
credinţei bisericii catolice », La perpetuite de la foy de l’Eglise catho- 
lique, contribuţia în latineşte a lui Milescu, «Scurtă privire sau 
Steaua răsăriteană care luminează pe cea apuseană», Enchiridion 
sive Stella Orientalis Occidentali splendens. Era întâia scriere a unui 
Român, care apărea în acele părţi de lume, şi întâia scriere tipărită 
a Spătarului. Ieşise din vorba la gura sobei în Octomvrie şi Noemvrie 
1666, cu Ambasadorul Franţei la Stockholm, Amauld de Pomponne, 
care se mira într’o scrisoare către domnii dela Port-Royal, rudele lui, 
că a găsit aici la graniţele Tartariei, un om atât de priceput în cunoa¬ 
şterea limbilor şi a tot felul de lucruri. Românii, oameni ai Renaşte- 
rei şi umanişti, au trebuit să aştepte un secol şi jumătate după ceilalţi, 
ca să se ivească. Soarele'filosofic, al cugetării libere, răsărise în apus 
şi avea nevoe de vreme până să ajungă pe plaiurile unde se ridica 
soarele astronomic. 

Acesta era Niculae Milescu în anul 1671, în puterea bărbăţiei, la 
35 de ani, trecut prin cele mai înalte şcoli ale Răsăritului, prin cele 
mai mari preocupări ale unui secol, care strălucea încă odată înainte 
să se destrame, şi prin cele mai mari vâltori politice ale unei Europe 
în stare de reclădire, un poliglot şi polihistor, un scriitor încercat şi 
un aproape Domn de ţară. Viaţa lui de pregătire se încheiase. începea 
viaţa de împlinire. Acest vântură cărţi, vântură domnii şi vântură 
ţară a plecat atunci pe neaşteptate în Rusia şi a servit cu credinţă, 
timp de alţi 37 de ani, până la 1708, anul morţii, trei ţari ai Moscovei, 
dintre cari cel din urmă a fost Petru cel Mare. Stăm şi astăzi în faţa 
acestui fapt şi nu -1 înţelegem. Ce a gândit la această răspântie a 
vieţii lui marele Spătar ? Era prea chibzuit ca să se lase ispitit de în¬ 
tâia chemare. Fapte, dela Neculce încoace, au îngrămădit din belşug 
biografii lui, atât Ruşi cât şi Români, dar lumina care să ne apropie 
chiar de firea aceasta, zvăpăiată şi stranie, n’a scăpărat din materialul 
lor. Milescu stă tot aşa de gânditor şi de închis înaintea noastră. 

Servea într’adevăr pe aceşti Ţari ai Rusiilor, ai celor trei, mare, mică 
şi albă, sau îşi servea până la capăt, prin ei, idealurile proprii şi ale 
lumii din care ieşea? 

j 

La 23 Mai 1671 Voevodul şi comandantul cetăţii Smolensk dă¬ 
dea de veste mai departe precum că Grecul Niculae Spatarius, boer 
din Moldova, trecuse hotarul Rusiei şi cerea să fie primit la Moscova, 
fiind purtător de scrisori de taină pentru Ţar. Niculae Milescu a 
murit. începe să trăiască Niculae Spătar. Cel dintâi a fost al nostru, 
cestălalt, al lumii. O ramură a familiei lui în Rusia s’a numit Spafa- 
rief, din citirea lui Spatar cu th grecesc, auzit de slavi ca f. încă din 
titlul manualului lui, Enchiridon, apare numele pentru străinătate, 
care i-a rămas. E ciudat că, fiind dat chiar de el, are atâtea înţelesuri, 
de nepriceput pentru ceilalţi. Se vede de acolo că a fost boier şi cap 
de oşti în Valahia, dar îşi zice Moldo-valah, ca la 1848, când se pre¬ 
gătea Unirea: «Despre trecerea în pâine şi vin a domnului nostru 
Iisus Christos şi despre alte pricini, de Nicolaus Spadarius moldo- 
valah, boer mare şi fost general în Valahia », De transsubstantione 
domini aliisque controversiis a Nicolao Spadario Moldo-valaccone, 
barone ac olim generali Wallachiae. 

Trăia pe acea vreme, când la Constantinopol şi când la Bucureşti 
şi Iaşi, o mare faţă bisericească, Patriarhul Dosoftei al Ierusalimului. 
Era un om învăţat în cele bisericeşti şi evlavios, cu toate că pornit 
şi în stare să nu-şi ierte duşmanul nici înaintea altarului, cum l-a 
zugrăvit Milescu, şi o minte politică, în care trăia planul desfiinţării 
împărăţiei turceşti şi al aşezării în Bizanţul cel nou a Ţarului orto¬ 
dox. Era preţuit la Moscova, unde nu se ieşea din cuvântul lui, şi a 
fost aşa până târziu, când Petru cel Mare poruncea ambasadorului 
rus din capitala Turciei să nu facă nimic până nu ia mai întâi înţele¬ 
gere cu Patriarhul. Intre scrisorile de taină pentru Ţarul Alexei Mi- 
hailovici, al doilea Romanov, pe care le aducea cu el Nicolae Spă¬ 
tarul, se găsea şi aceasta a lui Dosoftei: «Aflăm că îţi trebue un om 
de credinţă pravoslavnică ştiind felurite limbi. Iţi trimitem de aceea 
pe purtătorul acestei scrisori Niculae, fiul Iui Gavril, om foarte în¬ 
văţat în latinească, în slavonească şi mai ales în elinească; el are să 
deprindă foarte curând şi ruseasca şi să facă tot felul de tălmăciri. 
Are o scriitură frumoasă şi e un fiu foarte credincios al bisericii răsă¬ 
ritene, supus poruncilor mai marilor lui şi păstrător de taină; a stră¬ 
bătut multe ţări şi împărăţii ca să se lumineze şi este ca un cronograf 

în care sunt adunate toate lucrurile din lume: i-ai căuta zadarnic pere¬ 
chea. Dumnezeu ţi -1 trimite. S’a născut în Moldova şi e grec după 
tată, care era din Peloponez, şi va fi de mare folos la Curtea Măriei 
Tale. Rugăm, de aceea, pe Măria Ta să-l întâmpine cu toată cinstea 
cuvenită unor asemenea oameni. Degetele dela mână nu sunt deopo¬ 
trivă de lungi şi Dumnezeu a făcut stelele de pe cer de mărimi deose¬ 
bite, şi astfel fiecare are dreptul să fie preţuit după înzestrările pe 
care Domnul i le-a dat. Te rugăm, aşa dar, să-l cinsteşti ca pe un om 
sârguincios, învăţat şi chibzuit: poţi să-l socoteşti ca robul Măriei 
Tale şi să-i porunceşti să tălmăcească şi să scrie lucrări de istorie din 
orice limbă îţi e dorinţa ». E cea mai bună caracterizare a lui Niculae 
Milescu, ftcută de cineva care -1 cunoştea foarte bine şi-l îndrepta 
spre Rusia ca să urmărească împlinirea unor gânduri înalte, care 
erau şi ale lui. Ţarii Rusiei erau o unealtă a Domnului, pentru zidi¬ 
rea noii biserici şi nu trebuiau decât mâini pricepute ca să n’o lase 
să se lenevească sau să se abată. Spătarul era trimis de prietenii lui 
la Moscova cu asemenea menire. A fost aceasta şi a fost mai mult. 
Ambasador al bisericii greceşti, adică al întregei creştinătăţi răsări¬ 
tene, cu împuternicire necunoscută de stăpânii lui, în Capitala Rusiei, 
el şi-a desvoltat totodată în voe toate însuşirile care-1 împodobeau. 
La 14 Decemvrie 1671 Niculae Spătar a fost numit pentru totdeauna 
tălmaci de elineasca veche şi nouă, latinească şi moldovenească, în 
Ministerul de Externe, şi cap al celorlalţi tălmaci, cu o sută de ruble 
pe an. 

Trei pricini de frământări a cunoscut Rusia în a doua jumătate 
a secolului al XVII-lea, una culturală, una religioasă şi alta politică. 
In toate trei noul cap al tălmacilor împărăteşti s’a găsit dela început 
amestecat şi a pus toată priceperea şi râvna pe care le adunase din 
înţelepciunea altora şi din propriile întâmplări şi chibzuieli. Ca un 
mare păţit s’a scos însă mai puţin pe el în vaza şi a lucrat numai 
pentru izbânda gândului. Poate că scrisoarea lui Dosoftei fusese scrisă 
împreună, adică după o lungă stare la sfat, în care marele Arhiereu 
îi trecuse pe dinainte viaţa cum o dusese până atunci şi cum îi ră¬ 
mânea să o ducă de acum înainte. Destul că s’a silit să nu iasă din 
cuvintele acelei scrisori şi să fie mai cu seamă un bun tăinuitor, al 
faptelor altora, dar şi al faptelor lui. Niculae Milescu a izbutit să se 
şteargă într’atât încât şi un istoric, Ia care orice amănunt se luminează, 
cum e Kliuşevski, povesteşte lucruri făcute de el, aminteşte înnoiri 

datorite lui şi nu -1 numeşte. A fost ca un zugrav de biserici, care, 
după ce pune pe zid soboare întregi de sfinţi şi de popor, se face şi 
pe sine într’un colţ, dar ascuns după ceilalţi, de nu se poate descoperi 
acolo decât singur, o carte ici, o carte dincolo, vre-o mărturisire a 
vre-unui călător pe la Moscova, şi încolo tăcere. Câţi s’au ostenit, 
din toate ţările, după vestita lui călătorie în China, să aibă o copie 
sau o privire în jurnalul lui! El îl scrisese pentru Ţar, nu l-a arătat 
la nimeni şi manuscrisul a aşteptat în arhivele ruseşti vremea noastră 
ca să fie publicat. 

Rusia, aflată în durerile creşterii, încerca să se apropie de Apus. 
împrumutase întâi soldaţi, arme şi ordine de bătae, descoperise, ca 
să-şi toarne tunuri şi gloanţe acasă, minereul dela Tuia, ajunsă trep¬ 
tat cel mai mare centru industrial al ţării, dar trecuse la serbările de 
Curte, la înlesnirile vieţii, la cunoştinţe şi la cărţi. Străini, cari se 
pricepeau în vre-o ramură de tehnică sau de ştiinţă, erau chemaţi la 
Moscova şi întrebuinţaţi. Petru cel Mare a dus numai la capăt prin 
reformele lui o mişcare începută mai de mult. Alexei Mihailovici, tatăl 
lui, învăţase ca Ion Creangă, azbuche şi psaltichie, şi avea la 12 ani în 
bibliotecă 13 cărţi, dintre care cele mai multe tot religioase, ştia slujba 
în biserică la rând cu călugării, îi îndrepta şi-i certa cu vorbe grele 
când greşeau, stingea lumânările în sfeşnice, ţinea toate posturile cu 
fasole fără untdelemn si făcea câte o mie si mai bine de mătănii, iz- 
bindu-se cu fruntea de lespezi, dar iubea teatrul, era scriitor şi a luat 
a doua nevastă din casa unui credincios al europenizării, Natalia 
Naraşkin, mama lui Petru cel Mare. Acest credincios al europeni¬ 
zării era Ministrul de Externe, Artemon Matveiev, ocrotitorul şi prie¬ 
tenul lui Niculae Milescu, care dădea lecţii copiilor lui şi-i dedea şi 
lui şi era nelipsit dela adunările din casă, cu bărbaţi şi femei de-a-valma, 
aşa cum obiceiurile vechi ruseşti nu îngăduiau. Numai că nevasta lui 
Matveiev era irlandeză şi înţelegea să se poarte ca în ţara de departe. 
La piesele de teatru, pe care le jucau sub acelaşi acoperiş, pofteau şi 
pe Ţar. Multe cărţi, traduceri, compilaţii, totdeauna cu adaose pro¬ 
prii, Arithmologhioane, Cresmologhioane, Povestiri despre Sibile, 
Vasiliologhioane, Cărţi de hieroglife, Introduceri la istoria Rusiei, 
au ieşit rând pe rând din condeiul lui Niculae Milescu, pentru lumi¬ 
narea Ţarilor şi a vremurilor. 

In mijlocul acestor prefaceri, biserica rusă fusese zguduită din 
temelie. Ea se desvoltase aparte, fiind mai mult o biserică naţională 

decât una ecumenică. Mici abateri de texte şi de tipic începeau s’o 
deosebească de celelalte biserici ortodoxe. Era o fiică a Bizanţului, 
dar nu mai avea încredere în Greci, de când făcuseră unirea cu Roma, 
în Conciliul dela Florenţa, şi curând după aceea, ca o pedeapsă dum¬ 
nezeiască, fuseseră robiţi de Turci. Un călugăr, trimis după cărţi 
vechi la mănăstirile dela Athos şi dela Constantinopol, Arsenie Su- 
chanov, nu se sfia să spue: «Papa nu e pentru noi cap de biserică şi 
Grecii nu mai sunt un izvor, sau dacă au fost odinioară astăzi, el a 
secat». Faţă de Academia Teologică dela Kiev, a Iui Petre Movilă, 
n’avea nici o încredere. Tot ce venea de acolo mirosea a erezie. La 
Kiev se învăţa latineşte şi se avuseseră ca model Colegiile de iezuiţi 
ale Poloniei, din care făcea parte atunci Ucraina. Biserica rusă era 
singură păstrătoare a vechei credinţe, iar Moscova, a treia Romă şi 
cea din urmă. Atunci Patriarhul Nicon s’a gândit să îndrepte acele 
mici abateri de texte şi de tipic şi a dat naştere la nişte turburări, care 
n’au mai părăsit biserica rusă. De pe urma lor s’a făcut desbinarea, 
rascolul, şi Rusia s’a umplut de rascolnici, de eretici. Ei priveau 
această suferinţă a bisericii ca o urmare a blestematei înrâuriri apusene 
şi a papistaşilor, strecuraţi în tot felul de vestminte. Niculae Milescu 
a scris pe acea vreme, pe la 1683, «Scurtă dovadă că ştiinţa şi limba 
eleno-greceşti sunt mai trebuincioase decât ştiinţa şi limba latine şi care 
le sunt foloasele pentru poporul slavon ». A vrut să rămână anonim. 
Tot pe atunci prietenii dela Constantinopol s’au gândit să-l pună în 
frunteaAcademiei teologice greco-slavone dela Moscova, dar n’a primit. 

Rusia începea să cuprindă pământuri şi popoare spre toate zările, 
cu îndreptăţirea primejdioasă, cel puţin pentru ceilalţi, că e vorba 
de ce a fost odată al ei şi că trebue să meargă până la un hotar natural. 
Din secolul al XVII-lea nu mai era o ţară, ci un fel de State unite, 
care năzuiau să se întindă dela un Ocean Ia altul, lucru recunoscut 
abia astăzi, când numele Rusiei a dispărut din titulatura acestor State 
unite. Rusia era, odată, un stat aşezat, cu graniţele şi cu legile ei, de 
bine de rău respectate, şi, în acelaş timp, un stat călător. In timpul 
marilor turburări, dela stingerea dinastiei Iui Ivan cel Groaznic până 
la venirea Romanovilor, adică între 1598 şi 1613, se dăduse lupta 
tocmai între aceste două state. Al doilea era înfăţişat de Cazaci. El a 
fost învins, dar nu desfiinţat, şi a dus şi mai departe foloase celui din¬ 
tâi, Ucraina şi Siberia. Cazacii însemnau în secolul al Xl-lea argaţi 
fără locuinţă, veniţi la muncă. Mai târziu se duceau să «căzăcească », 

adică să crească albine, sa vâneze, vânat sau tătari, în stepă, scăpaţi 
de frâul legilor, Ruşi de margine. Aşa au luat naştere Cazacii zapo- 
rojeni, dela cari am avut de suferit atâtea, şi Cazacii dela Don, cari 
au ars în multe rânduri Rusia şi au plecat apoi de capul lor spre marile 
fluvii ale Siberiei, dându-i pe negândite ţării un adevărat continent. 
Cazacii de pe vremuri au fost înlocuiţi astăzi de propagandiştii unei 
noi alcătuiri sociale, cari, după ce se cuibăresc în vecini, îşi chiamă 
stăpânii. Rusia s’a întors la statul neaşezat din anii marilor turburări 
şi vrea să căzăcească, de rândul acesta, în toate cele cinci continente. 
Intr’acolo spre Siberia şi China a căutat noi drumuri Nicolae Mi- 
lescu în vestita lui călătorie între 1675 şi 1677, şi a fost ca un Marco 
Polo pentru părţile acestea necunoscute de miază-noapte, Ambasador 
măreţ la împăratul Chitailor, om de ştiinţă şi căpitan de expediţie, un 
fel de culme a unei vieţi şi cartea scrisă, putând să stea în cumpănă nu¬ 
mai cu tălmăcirea în româneşte a Sfintei Scripturi. Din loc în loc prive¬ 
liştile îi aduc aminte de Moldova. Primea la Moscova orice solie de acasă 
şi o ajuta. Sufletul, în cămăruţele Iui ascunse, îi rămăsese românesc. 

O singură dată paza pe care o punea în purtarea lui a dat greş, 
tocmai când avea dreptul să se creadă mai sus. Pe când era pe drumul 
întoarcerii din China, împăratul Alexei Mihailovici a murit şi prie¬ 
tenul lui, Matveiev, Ministru de Externe, a fost surghiunit. Pentru 
un timp şi-a pierdut şi el rosturile şi a fost închis. Fusese învinuit că 
făcuse magie neagră. II văzuse cineva cu Matveiev într’o odaie, sco¬ 
ţând draci, care le spuneau taine şi între altele şi unde era el, spionul, 
ascuns după sobă şi asvârlit apoi afară. Erau cel mult dracii pe 
cari amândoi, şi Matveiev şi Niculae Milescu, se osteneau să-i alunge 
din Rusia şi nu izbuteau. Curând Milescu şi-a luat locul de om de 
încredere al Ţarilor, a fost unul din învăţătorii lui Petru cel Mare, şi 
ras, cum spune legenda, atunci când au căzut bărbile, de mâna lui. 

Povesteşte Niculae Spătarul în călătoria lui în China, cum a cum¬ 
părat în acele părţi de lume un rubin uriaş, ca să-l facă dar coroanei 
ruseşti. II vedem venind cu el din Răsărit, ca Harap Alb în basm, cu 
piatra din fruntea cerbului năsdrăvan, spre Curţile împăratului 
Roşu. Multe asemenea pietre au pus Românii prin vremuri în co¬ 
roana Rusiei. Cei ce le au nu mărturisesc, dar de câte ori un ţăran dela 
Dunăre se apropie, ca în zilele acestea, ele se aprind între celelalte 
şi vorbesc de neamul care le-a aşezat acolo. 


EMANOIL BUCUŢA' 



A X-a CRUCIADĂ 

Pomit-am într’o zi de sărbătoare 
Spre româneştile cetăţi Voevodale, 

Din care ’ntâiele priviri de soare 
Se varsă ’n Basarabia ’n cascadă, 

Şi ’n care noaptea-şi urcă resemnarea 
Unei funebre cucuvea de pradă 
Ce-şi pregăteşte ’n taină răzbunarea 
Ciuntitelor ei ghiare ’nsângerate. 

Superbi ca cei ce ’nveştmântaţi în zale 
Porneau pe drumul Sfântului Mormânt, 
Pornit-am într’o zi de sărbătoare 
Spre româneştile cetăţi Voevodale 
Căci drumurile noastre duc spre soare — 
Spre-acelaşi strămoşesc şi sfânt pământ, 
Unde ne-aşteaptă morile de vânt 
Cu tot belşugul noilor grânare,.. 

Pornit-am deci, cu ’ntreaga majestate 
A celor ce, pornind de nouă ori, 

Purtară prin oraşe şi prin sate, 

In numele lui Christ — învingători — 
Apocalipticele lor armate 
De cai şi călăreţi halucinaţi, 

Cu flori de crin pe mantii presărate 
Şi vulturi albi, pe scuturi încrustaţi,,, 



Spre soare dar!... Spre soarele de vară — 
Să fie ’ntr’un ceas bun şi cu noroc — 

Căci noul sfânt — Ion — spadă de foc, 

Din fruntea oastei noastre oţelite, 

Ne ’ndreaptă tot mai mult spre răsărit 
Să-i dăm pe toţi necredincioşii-afar’ din ţară 
Cu spada lui de foc, ce va ’ncresta 
Pe Nistru, o Golgotă prăbuşită, 

Iar Magilor, pe cer, o nouă Stea!... 


ION MINULESCU 



ZECE ANI DE ACTIVITATE 
UNIVERSITARĂ LA CERNĂUŢI 

Prin reîncadrarea Cernăuţilor în viaţa românească, aşezămin- 
tele culturale din capitala Bucovinei urmează să-şi reia vechea 
şi rodnica lor activitate. Intre acestea, Universitatea cernăuţeană 
ocupă, fără îndoială, locul de frunte. După o întrerupere de un 
an, activitatea universitară poate fi reluată fără nici o greutate. 
Sălile de cursuri, laboratoarele, seminarele şi bibliotecile de spe¬ 
cialitate aşteaptă cu nerăbdare pe vechii cercetători. In ajunul 
marilor hotărîri, ce vor statornici soarta acestui aşezământ de mare 
cultură, socotim că este de folos a arăta, măcar în mod cât de 
sumar, care a fost activitatea didactică si stiintifidă a acestei Uni- 
versităţi, pentru ca hotărîrile să fie luate pe o cunoştinţă mai 
temeinică. Fiind călăuziţi de acest gând, vom căuta să punem 
în evidenţă chipul în care au înţeles profesorii şi studenţii acestei 
Universităţi să-şi încadreze, an de an, munca şi activitatea lor 

în ritmul vietir si activităţii universitare româneşti. 

» * » * 

In ultimii zece ani, viata universitară din Cernăuţi s’a des- 
făşurat pe urmele unor vechi tradiţii academice, fără de care nu 
există nici temelie solidă, nici propăşire statornică. Credincioşi 
acestor tradiţiuni, profesorii nu s’au mulţumit numai cu îndepli¬ 
nirea îndatoririlor didactice, ci s’au străduit să desvolte o vie 
şi adesea migăloasă activitate în biblioteci, arhive şi laboratoare, 
ei având nu numai să împărtăşească adevărurile ştiinţifice, dar 
şi să le adâncească şi îmbogăţească. Dascălul academic trebue, 
de asemenea, să contribue la răspândirea şi popularizarea acestor 
adevăruri ştiinţifice, în Universitate, ca şi în afara ei, angajându-şi 
în acest scop întreaga sa personalitate. Ca institut de înaltă în- 

văţătură, Universitatea trebue să aducă lumină în toate direcţiile 
şi în toate tărâmurile de activitate omenească. 

Ţinând seama de aceste comandamente înalte, profesorii dela 
Cernăuţi, pe lângă cursuri, seminarii, laboratorii şi pe lângă acele 
cursuri de specialitate, au adus contribuţiuni preţioase la patri¬ 
moniul comun de ştiinţă şi cultură. Prin aşa numite cursuri de 
popularizare, ei au ştiut să ţină treaz interesul publicului cernău- 
ţean pentru progresele ştiinţei şi pentru descoperirile făcute în 
diferite domenii ale gândirii omeneşti. In cele ce urmează, vom 
încerca să înfăţişăm cu cifre şi date, principalele realizări şi acti¬ 
vităţi dela Universitatea din Cernăuţi. 

In deceniul 1930—1940, au profesat acolo 66 de profesori, 
16 conferenţiari şi 37 de membri ai personalului ştiinţific aju¬ 
tător. Corpul didactic şi-a desfăşurat activitatea în 1431 cursuri 
de specialitate şi 1049 şedinţe de seminar şi laborator. La Fa¬ 
cultatea de Teologie au activat 13 membri ai corpului didactic, 
în 330 cursuri şi 2x2 şedinţe de seminar. La Facultatea de Drept 
19 membri, în 352 cursuri şi 270 şedinţe de seminar. La Facul¬ 
tatea de Filosof ie şi Litere au activat 27 membri ai corpului di¬ 
dactic, în 363 cursuri şi 228 şedinţe de seminar. Iar la Facultatea 
de Ştiinţe 23 membri, în 386 cursuri şi 339 şedinţe de seminar 

si laborator. 

» 

In acelaşi timp, s’au ţinut de 74 membri ai corpului 
didactic, 378 cursuri de popularizare, care au fost frecventate de 
16.817 audienţi, proveniţi din toate păturile sociale. 

Au fost de asemenea invitaţi o seamă de savanţi şi specia¬ 
lişti dela Universităţile din ţară şi străinătate, care, împreună 
cu profesorii localnici, au însufleţit activitatea ştiinţifică a insti¬ 
tuţiei. In ultima decadă, au conferenţiat la Universitatea cemău- 
ţeană 14 învăţaţi români şi 45 învăţaţi străini (8 din Germania, 
8 din Italia, 16 din Franţa, 4 din Anglia, 1 din Statele-Unite, 
1 din Danemarca, 1 din Elveţia, 3 din Polonia, 1 din Belgia, 1 din 
Bulgaria, 1 din Cehoslovacia). In acelaşi timp, profesorii cernău- 
ţeni au conferenţiat la Universităţile din ţară şi străinătate sau 
au participat la diferite Congrese Ştiinţifice Internaţionale, unde 
au făcut comunicări. La universităţi din străinătate au conferen¬ 
ţiat 9 profesori dela Cernăuţi, iar la Congrese au făcut comu¬ 
nicări 36. 

Tot în aceşti zece ani, personalul didactic al Universităţii a 
editat 7 publicaţiuni periodice şi anume: Codrul Cosminului, Bu¬ 
letinul Institutului de Istorie ţi Limbă (6 volume), Candela (revistă 
teologică, 9 voi.), Buletinul Facultăţii de Ştiinţe (9 voi.), Revista 
de Pedagogie (10 voi.), Junimea Literară (10 voi.), Făt-Frumos 
(10 voi.), Mihai Eminescu (10 voi), Fond ţi Formă (3 voi). 

Un număr de 28 profesori cernăuţeni au colaborat la publi- 
caţiuni periodice străine de valoare mondială. Nu putem înşira 
întreaga listă a acestor publicaţiuni numeroase, dar menţionăm 
între altele: Siidostdeutsche Forschungen, Zeitschrift fur verglei- 
chende Rechtswissenschaft, Revue Internationale de VAdministration, 
Byzantion, Revue Internationale de Sociologie, Bulletin de la So- 
ciete Mathematique de France, Zeitschrift fur technische Physik, 
şi multe alte reviste din domeniul ştiinţelor pozitive. 

Nu este lipsit de interes a menţiona că, în acest timp, profesorii, 
conferenţiarii şi asistenţii au publicat 1796 cărţi şi broşuri. Printre 
faptele mai însemnate ale profesorilor cernăuţeni, amintim pu¬ 
blicarea Corespondenţei diplomatice ţi a Rapoartelor consulare au- 
striace din Principate (1782—1822) în colecţia de Documente pri¬ 
vitoare la Istoria Românilor Hurmuzaki, volumul XIX, 1 şi 2 şi 
volumul XX, tipărite sub auspiciile Academiei Române de pro¬ 
fesorul Ion I. Nistor. De acelaşi autor a apărut şi Corespondenţa 
lui Coronini din Principate (1854—1857), într’un volum de 1080 
pagini. Profesorul onorar Dr. Vasile Gheorghiu a pregătit pentru 
tipar o ediţie din Novum Testamentum graece cum apparatu critico, 
prima lucrare de acest fel a unui savant român. 

Pe lângă Universitatea din Cernăuţi au funcţionat următoarele 
Institute: Institutul pentru Istorie ţi Limbă, înfiinţat la 4 Decem¬ 
vrie 1922, director: Prof. I. I. Nistor, cu 22 membri activi şi 19 
corespondenţi. Institutul publică buletinul Codrul Cosminului; In¬ 
stitutul de Literatură, înfiinţat la 8 Octomvrie 1938, director: 
Prof. Alexandru Leca Morariu; Institutul Pedagogic, director: 
Prof. C, Narly; publicaţie: Revista de Pedagogie. 

Universitatea a proclamat câteva mari personalităţi doctori 
honoris causa. La 5 Noemvrie 1937 a fost proclamat A. S. R. 
Principele Gustav Adolf al Suediei, care, apoi, în amintirea pro¬ 
moţiei sale festive, a trimis Universităţii un exemplar facsimilat 
din vestitul Codex Argenteus Upsaliensis, precum şi o colecţie 

de pietre arhaice, de minereuri tipice şi fosile cambro-silurice, 
din Suedia, colecţia încorporată Institutelor de Mineralogie şi 
Geologie. Au mai fost proclamaţi doctori honoris causa regre¬ 
tatul Guglielmo Marconi (1933), R. Bonnard (1933), J. Bonne- 
case (1933), Paul Montei (1935), Aim6 Cotton (1938), Giulio 
Bertoni (1935). Jose Leite de Vasconcellos Pareira de Melo (1938). 
Dintre Români, s’au învrednicit de aceeaşi cinste folkloristul 
Artur Gorovei (1933) şi regretatul entomologist şi biogeograf 
Constantin Hurmuzaki (1931). 

La rândul lui, corpul profesoral a fost distins prin alegerea 
ca membru onorar al Academiei Române a D-rului Vasile Gheor- 
ghiu (1938) şi ca membri corespondenţi a profesorilor Dr. Vasile 
Grecu, Dr. Mihai Guşuleac şi Dr. Simeon Stoilov. 

Profesorul Ion I. Nistor, rectorul Universităţii, â fost ales 
în 1935 membru al Academiei de Ştiinţe şi Arte din Praga, iar 
în 1936 membru al Institutului Slav din Praga. 

Membrii colegiului nostru profesoral s’au bucurat totdeauna 
de o largă apreciere în lumea literelor şi ştiinţei româneşti. Nu 
mai puţin de 11 profesori cernăuţeni au primit chemări la Uni¬ 
versităţile surori din Bucureşti, Iaşi şi Cluj, ca fizicianul Eugen 
Bădărău, mineralogul Dobre Ionescu-Bujor, matematicienii Si¬ 
meon Stoilov şi Gheorghe Vrânceanu, bizantinologul Vasile Grecu, 
geograful C. Brătescu, botanistul M. Guşuleac, romanistul Alexie 
Procopovici, paleontologul Oto Protescu, juriştii C. C. Angelescu 
şi regretatul Ion Rădulescu. 

Atingând limita de vârstă, au trecut în cadrul profesorilor 
onorari şase profesori şi anume: geologul Carol Alfons Peneke, 
teologii Vasile Tarnavschi, Dionisie Ieremiev şi Vasile Gheor- 
ghiu, titularul catedrei de Istoria Artelor, Alexandru Tzigara-Sa- 
murcaş, şi zooloogul Eugen Botezat. 

Au decedat 10 profesori: Nicolae Stelianu (1933), Dimitrie 
Busuiocescu (1934), Alexandru Popovici (1935), Nicolai Cotlar- 
ciuc, regretatul Mitropolit Nectarie (1936), Domiţian Spînu (1936), 
Constantin Hurmuzaki (1937), Constantin Rădulescu (1938), Con¬ 
stantin Isopescu-Grecul (1938), Nicolae Florescu (1939) şi Vale- 
rian Şesan (1940). 

Rectori în cursul celor zece ani au fost: C. Isopescu-Grecul 
(1930—1933) şi I. I. Nistor (1933—1940). 

Promulgându-se prin înaltul Decret Regal Nr. 3.173 din 9 
Decemvrie 1933 Regulamentul general de aplicare a Legii pentru 
Organizarea învăţământului Universitar, Universitatea cernăuţeană 
a intrat, ca de altfel şi celelate universităţi, sub regimul noii legi 
de autonomie universitară. Trecerea dela vechiul la noul regim 
de autonomie universitară a reclamat timp, chibzuinţă şi mult 
spirit de organizare. Lucrările începute au fost continuate cu 
toată energia. Oficiul universitar, prevăzut de noua lege, a şi fost 
organizat provizoriu în şedinţa Senatului universitar din 19 Fe¬ 
bruarie 1934, el fiind alcătuit din secţiunea asistenţei sociale, din 
secţiunea asistenţei medicale, secţiunea sporturilor (studenţii cer- 
năuţeni s’au mai organizat câtăva vreme şi în Asociaţia Sbură- 
torilor Tineretului Universitar Român, iar mai târziu au prestat 
serviciul premilitar) şi secţiunea de plasare şi de îndrumare pro¬ 
fesională. 

Prin legea pentru modificarea şi completarea legilor privitoare 
la învăţământul superior şi special în vederea raţionalizării, din 
4 Noemvrie 1938, s’a fixat cadrul didactic al Universităţilor, 
stabilindu-se şi pentru Universitatea din Cernăuţi numărul 
catedrelor, cât şi posturile de personal ajutător. La Facultatea de 
Teologie sunt 8 catedre, la Facultatea de Drept 14 catedre şi 2 
conferinţe, la Facultatea de Filosofie şi Litere 17 catedre şi 3 
conferinţe, iar la Facultatea de Ştiinţe 14 catedre şi 7 conferinţe. 
Din motive de ordin bugetar, nu au putut fi create până în pre¬ 
zent posturile de personal ajutător, conform prevederilor acestei 
legi. 

Unele din catedrele vacante (pe cale de deces, treceri la pen¬ 
sie şi chemări la alte Universităţi) au fost ocupate prin concurs, 
iar altele continuă a fi suplinite, potrivit legii, până la ocuparea 
lor. Prin concurs au fost ocupate următoarele catedre: Teologia 
Morală de dr. Orest Bucevschi, Teologia Practică de Dr. Petru 
Procopovici, Exegeza Vechiului Testament de Dr. Vladimir Pre- 
lipceanu, Istoria Bisericii Universale de Dr. Milan Pavel Şesan, 
Liturgica şi Pastorala de Dr. Ioan Zugrav, Dreptul Administra¬ 
tiv de Dr. Erast Tarangul, Dreptul Internaţional de Dr. Ion 
Ţurcan, Zoologia de Dr. Orest Marcu, Limba română şi dia¬ 
lectele ei de Dr. Sever Pop şi Filosofia şi Logica de Dr. Mircea 
Florian. Au rămas încă vacante următoarele catedre: Exegeza Nou- 

lui Testament şi Ermineutica biblică, precum şi Dreptul bise¬ 
ricesc, la Facultatea de Teologie; Drept Roman II, Drept Civil 
II, Procedura Civilă, Drept penal şi procedură, precum şi con¬ 
ferinţa de Drept Internaţional la Facultatea de Drept; Limba 
şi literatura franceză la Facultatea de Filosofie şi Litere. In fine, 
la Facultatea de Ştiinţe au rămas vacante catedrele Algebra Su¬ 
perioară, Calcul diferenţial şi integral, Mineralogie generală, Fi¬ 
ziologie animală, Botanică, Geografie şi conferinţele de Fizică Ge¬ 
nerală, Chimie Generală, Chimie alimentară şi Zoologie. 

In timpul celor zece ani de studii (1930—1940), Universi¬ 
tatea din Cernăuţi a fost frecventată de 25.569 studenţi şi stu¬ 
dente, proveniţi din toate ţinuturile ţării, dar mai ales din 
regiunea Sucevei şi cele învecinate. La Facultatea de Teologie au 
urmat în ultima decadă 9.900 studenţi şi 93 studente. La Drept 
6.851 studenţi şi 792 studente. La Filosofie şi Litere 1.743 stu_ 
denţi şi 2.565 studente, iar la Ştiinţe 2.225 studenţi şi 1.400 stu¬ 
dente. Au fost 3.902 licenţiaţi şi 141 doctori. 

Asistenţa studenţimii s’a făcut prin adăpostirea în căminurile 
Universităţii (2 pentru studenţi şi 1 pentru studente), unde au 
primit gratuit locuinţă, încălzit şi luminat, cât şi prin burse. Pen¬ 
tru asistenţa sanitară s’a inaugurat la 3 Februarie 1936, în noua 
clădire a Universităţii, Dispensarul academic, condus de Dr. Ves- 
pasian Pavliucu-Burlă, unde studenţii şi studentele primeau gra¬ 
tuit consultaţii şi medicamente. Numărul consultaţiilor, medica¬ 
mentelor şi tratamentelor medicale în cursul celor cinci ani, de 
când a început să funcţioneze dispensarul, este impunător. Stu¬ 
denţii suferinzi au fost găzduiţi la Casa de recreaţie dela Cer- 
năuca şi în Preventoriul din Gura Humorului. 

Curând după deschiderea dispensarului academic, s’a inaugu¬ 
rat şi Muzeid de Antropologie Ortogenetică. 

Universitatea a intrat în proprietatea unui teren de 17 ha din 
moşia Hurmuzăcheştilor dela Cernauca, judeţul Cernăuţi, cedat 
ei de Ministerul Agriculturii şi Domeniilor, din rezervele rămase 
dela expropriere, prevăzându-se ca aceste teren, o coastă plină 
de soare, în faţa faimosului lac dela Cernauca, să rămână pu¬ 
ruri destinat ca loc de recreaţie şi educaţie fizică pentru tine¬ 
retul universitar. Locul a fost prefăcut într’un adevărat parc, s’au 

construit acolo două case în stil moldovenesc, una cu dormitoare 
şi camere de studii, iar alta cu bucătărie şi sală mare. In casele 
de recreaţie dela Cernauca se organizează anual tradiţionalul maial 
sau arminden al Universităţii, iar Duminicile si sărbătorile stu- 
denţii însoţiţi de profesori fac excursii. In cursul vacanţelor mari, 
urmează să se găzduiască acolo trei serii de studenţi şi studente. 
In preajma caselor de recreaţie se îngrămădesc păduri şi crînguri 
ce-au rămas din faimoasele bucovine sau făgete de odinioară. 

Preventoriul Universitar dela Gura Humorului, pentru studen¬ 
ţii debili sau reconvalescenţi, are 50 paturi cu solarii. Clădirea 
a fost construită în 1937 într’o pitorească regiune de munte, pe 
malurile Moldovei, înconjurată de brazi şi molizi. La 15 Iunie 
1939, Măria Sa Regele Mihai a descălecat, ca vlăstarii domneşti 
de altă dată, la Gura Humorului, admirând această operă de ocro¬ 
tire universitară. 

In vacanţele mari din 1938 şi 1939 au fost adăpostiţi în Pre- 
ventoriu, în serii, 157 profesori, studenţi şi studente. 

Universitatea din Cernăuţi a avut încă de mult o viaţă stu¬ 
denţească foarte desvoltată. Studenţimea era constituită în nume¬ 
roase societăţi, dintre care cele mai vechi erau: Academia Orto¬ 
doxă, Junimea, Bucovina, Moldova, Dacia şi Arboroasa. 

Printre alte activităţi în curs de desvoltare menţionăm Labo¬ 
ratorul de Psihotehnică, sub conducerea Profesorului Dr. Ale¬ 
xandru Ieşan, al cărui scop este studiul aptitudinilor psihofizice 
pentru o justă îndrumare profesională şi o bună cunoaştere a 
categoriilor de muncă. Inaugurat în 1936, laboratorul a fost în¬ 
zestrat cu aparatele necesare şi cu un început de bibliotecă de 
specialitate. In 1938, s’a organizat, în legătură cu acest laborator, 
şi un Serviciu de orientare profesională şi asistenţă psihotehnică 
academică. Aceasta pentru examenul antropologic şi medical al 
studenţilor care se înscriu în Universitate, întocmindu-se pentru 
fiecare fişe antropologice şi medicale. 

Marele avânt pe care îl luase Universitatea cernăuţeană după 
Unire făcu să se resimtă din zi în zi tot mai mult lipsa încăperilor 
necesare pentru sălile de cursuri, institute, seminarii, laboratoare 
şi biblioteci. Când a luat fiinţă, la 1875, Universitatea nu a fost 
aşezată într’un local propriu, ci a fost adăpostită provizoriu într’o clă¬ 
dire menită unei şcoale normale. După Unire, chestiunea ridicării 

unui nou edificiu s’a pus cu toată stăruinţa. S’a achiziţionat terenul 
şi se cerea chiar completarea Universităţii, prin crearea unei Fa¬ 
cultăţi de Medicină şi prin construirea unor clinici universitare. 
Criza economică a zădărnicit pentru un timp înfăptuirea planu¬ 
rilor. Abia în 1928 s’a putut obţine un credit de 15.000.000 lei 
pentru ridicarea unui edificiu. Construcţia a şi început pe un teren 
cedat de Primăria Municipiului, în apropierea vechilor clădiri 
universitare. Clădirea s’a putut termina în 1934, când s’au făcut 
instalaţiile interne şi s’a comandat mobilierul. La începutul anului 
de studii 1935—1936, noua clădire s’a inaugurat. Pe lângă noua 
aulă sunt acolo mai multe săli de cursuri de care era nevoe. Nu¬ 
meroase institute şi seminarii, biblioteca Facultăţii de Drept, Mu¬ 
zeul Antropologic şi Dispensarul Academic funcţionează în noua 
clădire. Institutul de Botanică este adăpostit în localul propriu 
din Grădina Botanică, clădire care în 1935 a fost mărită prin ridi¬ 
carea unui etaj. Vechile clădiri au fost restaurate în 1935. 

Biblioteca Universităţii, care numără peste jumătate de milion 
de volume, este aşezată dela crearea ei în vechiul edificiu univer¬ 
sitar. Mutându-se Muzeul Zoologic în noua clădire, Biblioteca 
a căpătat spaţiul necesar pentru o funcţionare mai bună. Dar 
problema Palatului Bibliotecii nu-şi găsise încă soluţia dorită. De¬ 
pozitele Bibliotecii rămăseseră mai departe în parterul vechiului 
edificiu, expuse stricăciunii din cauza umezelii şi a lipsei de aer 
şi lumină. Se impunea ridicarea unui edificiu propriu pentru Bi¬ 
bliotecă. In 1935 s’a pregătit terenul pentru noua clădire. Cu 
largul concurs al Primăriei Municipiului Cernăuţi, în fruntea că¬ 
reia se găsea Profesorul Dr. D. Marmeliuc, s’a izbutit a se decapa 
maidanul din raza Cetăţii Universitare, transportând de acolo peste 
20.000 metri cubi de pământ şi aliniind terenul pentru noua con¬ 
strucţie. La 24 Octomvrie 1936 s’a pus piatra de temelie pentru 
noul palat al Bibliotecii, planul fiind elaborat de arhitectul Leon 
Silion. Noua clădire va cuprinde o sală de lectură cu 150 locuri, 
o sală festivă, depozite pentru aproape un milion de volume, cu 
toate accesoriile necesare. La 24 Octomvrie 1938, Palatul Biblio¬ 
tecii a ajuns sub acoperiş şi a fost terminat din roşu. Recepţia 
provizorie a construcţiei a fost făcută în 1939. In noul palat se 
va instala şi o legătorie de cărţi, începută în 1939, cât şi o tipo¬ 
grafie universitară, care este mult aşteptată. Pentru a arăta cât 

de frecventată a fost biblioteca Universităţii, amintim că dela io 
Octomvrie 1938 şi până la 30 Septemvrie 1939 s’au consultat un 
total de 42.856 volume de 17.542 cetitori. 

Activitatea universitară, aşa de rodnică şi bine organizată, a 
fost însă întreruptă pe neaşteptate în ziua de 28 Iunie 1940, când 
trupele sovietice ocupară Cernăuţii şi cuprinseră Universitatea, 
pe care au prefăcut-o într’o instituţie de propagandă sovietică. 
Starea aceasta a durat până la 5 Iulie 1941, când trupele române 
recuceriră Cernăuţii şi redară Universitatea vechii ei meniri de 
bastion de înaltă cultură românească. 

Din fericire autorităţile sovietice n’au avut timpul necesar 
pentru a risipi acest vechi aşezământ românesc, precum aveau 
probabil de gând. Clădirile Universităţii au rămas în bună stare. 
Mobilierul din birouri, din sălile de cursuri, din laboratorii şi 
seminare, precum şi din căminurile studenţeşti au rămas în bună 
stare. Colecţiunile şi aparatele ştiinţifice au rămas aproape ne¬ 
atinse. Din Biblioteca Universităţii au fost ridicate 28.079 volume 
din secţia dreptului şi transportate la Universitatea din Lemberg, 
de unde vor putea fi revendicate la rândul său. In schimb, te¬ 
zaurul de cărţi al Bibliotecii a primit un spor de 90.000 cărţi 
ruseşti din diferite domenii ale ştiinţei, din care unele vor putea 
fi încorporate cu folos Bibliotecii universitare. De asemenea s’au 
păstrat în bună parte şi arhivele Rectoratului şi ale Decanatelor. 
Astfel putem fi fericiţi că aproape toate tezaurele nepreţuite ale 
acestui aşezământ universitar a putut să reintre aproape neatins 
în patrimoniul cultural al neamului românesc. 

Având în vedere activitatea rodnică din trecut, precum şi con- 
diţiunile de bună şi normală funcţionare şi în viitor, credem că 
Universitatea din Cernăuţi, scăpând teafără din greaua încer¬ 
care prin care a trecut, se va bucura din nou de grija şi solici¬ 
tudinea guvernului român, pentru a-şi putea continua cu dragoste 
şi râvnă marea ei misiune ştiinţifică şi culturală la graniţa cea 
mai avansată spre Nord-Est a scumpei noastre patrii România. 


ION I. NISTOR 



MĂNĂSTIRILE BUCOVINEI 

Un suflet mare şi jertfe româneşti din cele mai grele au îm¬ 
plinit trupul Moldovei, la miază-noapte, cu minunatul capăt de 
ţară căruia ne-am învăţat, de mai bine de un veac, să-i zicem Buco¬ 
vina. Cine nu cunoaşte istoria Moldovei, şi cine n’a străbătut 
drumul de ţară, care de sub cetatea Sucevei se îndreaptă către 
inima Bucovinei şi, de acolo prin codrii Cozminului, la Cernăuţi 
şi spre graniţa României către Poloni, acela greu va înţelege lumea 
de amintiri, farmecul şi importanţa Bucovinei, trup din trupul 
Moldovei. 

Drumul cel mare de ţară înfăţişează călătorului, care vine 
dela miază-zi, întâi, priveliştea neuitată a Sucevei. Dintre case 
albe şi verdeaţă bogată se înalţă cupola şi clopotniţa mănăstirii 
Sf. Gheorghe, locaş de închinare, vechi de mai bine de patru 
veacuri, a românimei ortodoxe. Ca din cuiburi, de pe culmi, 
alături, mai departe, apare cupola Sf. Ioan Botezătorul, cupola 
Sf. Dumitru, cupolele bisericilor armeneşti şi, la miază-noapte, 
de oraş, Zamca, strajă la prora unei corăbii care spintecă spaţiul, 
amintind, cui vrea să călătorească cu gândul, de o altă strajă de 
corabie, Victoria dela Samotrache, nu la Luvru, ci la locul unde 
a fost pusă de sculptorul antic să străjuiască şi să domine vânturile 
şi valurile vrăjmaşe. 

Spre apus, dincolo de oraş, sub dealuri şi în păduri, se ascund 
Hagigadarul pelerinajelor armeneşti şi vechea mănăstire Sf. Ilie, 
ctitoria lui Ştefan Voevod. Mai departe, pe drumul Dornei, 
stăruie Părhăuţii, biserica Logofătului Trotuşan, cu zidurile ei de 
piatră şi cărămidă netencuită. Dela Iţcani, după ce ai trecut pe 
lângă biserica mănăstirei de maici a lui Donovac, şoseaua largă 

te îmbie întins la drum cu urcuşuri care te apropie de zarea albastră 
şi cu copaci bătrâni care-ţi făgăduiesc sprijin şi umbră- DrumuJ 
cel mare aşteaptă la fiecare răscruce, pe creasta unui urcuş sau 
în fundul unei viji, chipul ştiut al bogăţiilor pe care le ascund 
drumuri lăturalnice, păduri de fagi şi de brazi mândri. Iată, pe 
dreapta, şoseaua puţin umblată care te duce la altă străveche 
mănăstire de maici, Pătrăuţii lui Ştefan cel Mare şi, pe urmă, 
la Dragomirna lui Anastasie Crimca. Arbora cu pereţii de smalţ 
ilustrând viaţa unui sfânt Nichita, în privinţa căruia nu suntem 
lămuriţi încă, se află * n P rea J ma Rădăuţilor. La Rădăuţi e biserica 
episcopală, adevărat Saint-Denis al României şi, în sus spre munţi 
şi între munţi, Putna, cu mormântul lui Ştefan cel Mare, şi 
Suceviţa, Humorul, Voroneţul şi Vatra Jyfoldoviţei. Intre Cernăuţi 
şi graniţa de miazănoapte a ţârii stau pustii de amintire L u jenii 
cu picturi murale din prima jumătate a veacului al XV-lea şi cu 
răspunsuri limpezi la multe probleme de istoria aptei religioase 
moldoveneşti. 

Tezaurele de artă, păstrate cu evlavie şi prezentate, din nefe¬ 
ricire în condiţii nepotrivite la Putna, Suceviţa, Dragomirna şi 
Vatra-JyJoldoviţei, sunt şi singure în stare să îndreptăţească admi¬ 
raţia şi înţejegerea cercetătorilor. Icoanele, manuscrisele împodo¬ 
bite cu miniaţuri, obiectele sculptate în lemn ori cizelate şi, cu 
deosebire, minunatele broderii din veacurile XV şi XVI, epitafe, 
aere, acopereminte de sfinte vase, etc., conving pe arheolog şi pe 
fiecare călător cu Juare aminte că se află în faţa dovezilor vorbi¬ 
toare a unui trecut artistic glorios şj a unei adevărate scoale de 
origini fericite, cu evoluţie unitară şi înfloritoare şi cu monumente 
care mărturisesc un suflet şi un stil original. Cea dintăi obser¬ 
vare merită să fie pusă în lumină, iar cea de a doua trebue lămurită 
cu precizie. 

Semnul sigur al unei înfloriri artistice este format de unitatea 
de stil şi de cugetare vădită de monumentele şi de obiectele de 
artă a ^ e une ' ţ^ri şi ale unei epoci. In tezaurele bucovinene, obser¬ 
vatorul va descoperi uşor în icoane şi în broderii, }n cele ce ţin 
de veacul al XV-lea, ori de primii ani ai veacului al XVI-lea, 
făpturile de sfinţi, arhitecturile şi, în genere, compoziţia şi stijul 
figurilor dela Sf. Nicolaie Domnesc din Dorohoi, Popouţi şi 
Dobrovăţ. Corespondenţa este şi mai strânsă ŞÎ ma i vădită între 

broderiile, icoanele şi miniaturile veacului al XVI-Iea, de o parte, 
şi picturile murale ale Probotei, Humorului, Vetrei Moldoviţei 
ori Părhăuţilor, de altă parte. Constatările acestea ne duc la desco¬ 
perirea unor ateliere artistice cu mare înrudire între ele, cu o 
tradiţie, o concepţie şi o tehnică comună. Anume date istorice, 
semne lapidare de maeştri, şi un număr redus de semnături ne 
descoperă meşteri veniţi din Transilvania, din lumea Bizanţului şi 
de aiurea, alături de meşteri sau ucenici români. Monumentele 
religioase bucovinene şi moldoveneşti au însă izvoare comune, 
o iconografie şi un stil caracteristice. Şi toate acestea ne conduc 
la stilul roman medieval şi la monumentele Transilvaniei, la orientul 
creştin sau constantinopolitan şi la înrâuriri sârbeşti ale veacului 
al XV-lea, care sunt evidente. Arta religioasă a Bucovinei este 
artă moldovenească şi se leagă deci de o evoluţie artistică unitară 
şi bogată, însemnată cu note caracteristice care se desluşesc lim¬ 
pede şi-i dau o fizionomie proprie. 

Cea de a doua observare stă în strânsă legătură cu cele spuse 
mai sus. Ea are însă un caracter mai gingaş şi trebue formulată 
şi înţeleasă cu multe precauţii, fiindcă se leagă de problema foarte 
complexă a originalităţii în arta religioasă. Pentru a preciza bine 
lucrurile, amintim numai picturile murale, care sunt, în întreg 
domeniul artei creştine medievale şi cu deosebire în arta bizantină 
şi orientală, ilustraţii de texte şi rituri, adică transcripţii, idei 
transformate în imagini. Este vorba aici de dogme şi de tradiţie, 
de rituri liturgice şi de înţelesul lor. Libertatea artistului este 
extrem de mărginită. El are în faţă o practică, un sistem de trans¬ 
punere în imagini, linii şi colori, cu alte cuvinte o tradiţie artistică 
hotărîtă, pe care el e chemat să o respecte întru totul şi în lăuntrul 
căreia accentele personale şi libertatea de inovare sunt extrem 
de limitate. Această mărginire devine şi mai riguroasă într’o ţară 
tânără cum era Moldova veacurilor XIV, XV şi XVI, care primea 
un depozit sfinţit de tradiţia Bisericii şi de vreme, şi care înfăţişa 
înţelesul şi garanţia dreptei credinţe. Problema originalităţii dobân¬ 
deşte în aceste condiţii un aspect cu totul nou. Sau, pentru a vorbi 
mai limpede, cercetarea însuşirilor de originalitate şi descoperirea 
unor note sufleteteşti moldoveneşti, româneşti, este de natură 
delicată şi cere luarea aminte deosebită şi tact ştiinţific. Aceasta 
nu înseamnă că problema nu se poate pune şi că răspunsuri pozi- 

tive dintre cele mai importante nu sunt posibile. O cercetare 
a monumentelor principale se impune, fireşte, în limitele unui 
articol de informaţie, care va avea în vedere mai ales decorurile 
picturale ale monumentelor moldoveneşti din Bucovina. 

Se împlinesc douăzeci de ani de când am început să studiem 
biserica din Lujeni. Aşezată în mijlocul şi într’un fel la marginea 
unui sat mare de ucrainieni, desfigurată de prefaceri şi de o tindă 
urîtă de scânduri, biserica aceasta a atras atenţia părintelui Pan, 
care a pomenit-o înaintea noastră şi i-a citit inscripţia ctitorească. 
Pe încetul şi în condiţii grele, am dat jos o parte din tencuiala 
care i-a acoperit acum vre-o jumătate de veac decorul original. 
Pe acesta astăzi îl înţelegem destul de bine. Bolţile naosului, cea 
dintâi pagină în această adevărată carte pe care o constituie decorul 
pictural al unei biserici, nu ne mai aratşî nimic. In absida principală, 
se văd episcopii doctori liturghisind. Ca de obicei, în arta bizan¬ 
tină şi orientală, doi sfinţi diaconi împodobesc emiciclul, la miază¬ 
zi şi miază-noapte, şi încadrează episcopii. Sfântul diacon dela 
miază-zi apare aproape întreg. In hlamida albă, cu orarul îngust 
de mătasă albastră, pe care se citesc cuvintele « Agios » « Agios » 
« Agios », întreaga figură este o eleganţă clasică şi aminteşte sfinţii 
îngeri din liturghia dumnezeiască dela Mistra. Chipul propriu zis 
şi părul stilizat antic îi dau însă o distincţie superioară. La miază¬ 
noapte, în zona deasupra episcopilor, se distinge mai greu spă¬ 
larea picioarelor apostolilor de către Iisus. In naos, arcul cel mare 
deschis în veacul al XVIII-lea, în peretele dela apus, a făcut să 
dispară patimile pomnului şi Adormirea Maicei pomnului. In 
ungherul de Sud-Vest, în ultimul registru, am luminat binişor 
trei chipuri de sfinţi militari. Varul, care i-a acoperit până mai ieri, 
a slăbit albastrul închis al platoşelor, dându-le o nuanţă de albastru 
spălăcit. In pronaos, la miază-zi, în zona mediană a peretelui, 
se vede pocăinţa lui pavid, ilustraţie a psalmului 50. Scena e rară 
în iconografia ţărilor româneşti. Este interesant de observat însă 
că o întâlnim în pronaosul bisericei din Stăneşti, în Oltenia, şi 
anume în acelaşi loc şi aproape în aceeaşi termeni ca şi la Lujeni. 
Amândouă bisericile sunt de altfel zugrăvite în prima jumătate 
a veacului al XV-lea. In zona inferioară a peretelui de miază¬ 
noapte, apar portrete de sfinţi făcând parte din ilustraţiunea sina- 
xarului. Se văd busturile sfinţilor Probus, Andronic, Taracos, etc., 

şi câteva chipuri de sfinte. La miază-zi, se distinge greu o scenă 
din acatistul Sfântului Nicolae şi, foarte bine, portretul ctitorului, 
seniorul lituan Vitold, rudă a lui Alexandru cel Bun, înfăţişat cu 
scutul în dreapta pe un cal alb de bătaie, cu frâie roşii. O inscripţie 
slavonă destul de citeaţă dă numele ctitorului şi data picturii. 

Viaţa Sfântului Nicolae, mai exact ilustraţia unuia din acatistele 
lui, se vede a fi fost pictată pe peretele pronaosului. Acesta se leagă 
de faptul că biserica a fost închinată Sfântului Nicolae. In veacul 
al XV-lea, tot Sfântului Nicolae i-au fost închinate bisericele 
Sf. Nicolae-Domnesc din Iaşi, şi cele din Popăuţi, Dorohoi şi 
Bălineşti. In veacul al XlV-lea, biserica domnească din Argeş are 
acelaşi hram. In toate aceste exemple, acatistul sfântului este ilustrat 
pe pereţii pronaosului. Este vorba deci de o tradiţie moldovenească, 
care se leagă prin exemple muntene de tradiţia bizantină a Constan- 
tinopolului. 

Pictura Lujenilor este executată din punct de vedere tehnic 
în tempera bizantină, căreia mai toţi cercetătorii îi zic astăzi 
frescă, şi în bune condiţii de soliditate. Figura sfântului diacon 
din absida principală şi portretele de sfinţi din pronaos sunt de 
bună seamă cele mai frumoase lucrări de artă din toată pictura 
Moldovei. 

Dela Lujeni ar trebui să meargă cineva la Pătrăuţi, tocmai în 
Sudul Bucovinei. Pe un deluleţ, în mijlocul unei pajişti, stăruie 
voinică şi bine păstrată, una din cele mai vechi ctitorii a lui Ştefan 
cel Mare. Pictura pereţilor interiori pune multe probleme, fiindcă 
se observă cel puţin trei straturi de picturi suprapuse. Execuţia 
aminteşte din punct de vedere al solidităţii, al tencuielii şi colo¬ 
rilor, picturile din Lujeni, Pe peretele de miază-noapte, în naos, 
se vede Coborîrea la iad a Mântuitorului, adică forma canonică 
a învierii în iconografia bizantină. Figura lui Iisus în mandorla 
de lumină are un caracter monumental de cea mai bună tradiţie. 
Deasupra uşii de intrare se deosebeşte o foarte interesantă friză, 
care figurează o cavalerie de sfinţi îngeri. In fruntea lor stă Cons¬ 
tantin cel Mare. In ungherul dela Nord-Vest se ivesc călugări, 
care apar de după deal şi vin în întâmpinarea lui Constantin şi a 
armatei lui, Pictura e restaurată, coloare pe coloare. Compoziţia 
originală a rămas deci în întregime. Este un fel de icoană a hra¬ 
mului, deoarece biserica este închinată Sfinţei Cruci. Friza ilu- 

strează războiul lui Constantin cel Mare purtat sub semnul Crucii 
şi aminteşte şi Aflarea Sfintei Cruci a Mântuitorului, căutată cu 
înfrigurare şi descoperită în chip minunat de împărăteasa Elena. 
Friza aceasta prezintă însă un interes deosebit şi dintr’alt punct 
de vedere. Ea face parte într’adevăr din pictura istorică, care a 
înflorit la Bizanţ începând din al XH-lea veac, şi care împodobea 
palatele împăraţilor bizantini şi acelea ale principilor de tradiţie 
şi înrâurire bizantină. Din aceeaşi ramură face parte şi decorul 
bolţei dela intrare a clopotniţei monastirei Neamţu, unde s’a 
ilustrat romanul Varlaam şi Iosaf cu elemente istorice bizantine 
şi moldoveneşti. Mai e de considerat şi o altă lăture a chestiunii. 
Voim să vorbim de aluzia discretă şi de legătura cu prezentul sau 
mai bine zis cu actualitatea vremii, pe care o surprindem în friza 
dela Pătrăuţi. Constantin cel Mare luptă împotriva necredincioşilor 
cu puterea sfintei Cruci. La distanţă de unsprezece veacuri, 
Ştefan cel Mare luptă şi el împotriva necredincioşilor, apără Mol¬ 
dova şi credinţa creştină tot sub semnul Sfintei Cruci. O ase¬ 
menea transpunere şi o aluzie mai subliniată, întâlnim la sfârşitul 
veacului al XVII-lea, la mănăstirea Hurezi, în Oltenia. Acolo 
meşterii lui Brâncoveanu au înfăţişat visul lui Constantin cel Mare 
şi victoria asupra lui Maxenţie, în legătură directă cu portretul 
domnitorului şi cu năzuinţele lui creştineşti şi româneşti de înlă¬ 
turare a influenţei şi pretenţiilor turceşti. 

Sufletul şi înfăţişarea picturii moldoveneşti dintr’al cincispre¬ 
zecelea veac sunt greu de întregit cu ajutorul monumentelor care 
au rămas. Sfântul Ilie, ctitoria lui Ştefan cel Mare, a fost restaurată 
în cel de al XVI-lea şi în al XVII-lea veac. Pe peretele din miază-zi 
al naosului dănţuieşte Isaiia. Figura prezintă însuşiri de viaţă 
foarte pronunţate. Stilizarea aparţine unui meşter dăruit cu real 
talent şi cu multă experienţă. Isaiia execută vechiul dans ritual 
ebraic în Faţa Fecioarei Maria şi aminteşte în chip foarte curios 
una din statuele-comune dela Souillac din Franţa şi miniaturi 
bizantine. Subiectul ilustrează vorbele înscrise pe pergamentul 
desfăşurat în mâna lui stângă şi cunoscutul tropar liturgic: «Isaiie 
dănţuieşte: Fecioara a avut în pântece şi a născut fiu pre Emanuil, 
pre Dumnezeu şi omul; Răsărit este numele lui pe care mărindu-L 
pre Fecioara o fericim ». Figura se leagă, se pare, de decorul original 
şi a fost puţin restaurată. In pronaos, peretele de răsărit păstrează 

scene din cartea Regilor privitoare la viaţa proorocului Ilie. Socotim 
că aceasta e în tradiţia veacului al XV-Iea, de care am pomenit 
mai sus, fiindcă se ilustrează în amănunte viaţa sfântului al cărui 
hram îl poartă monumentul. La Voroneţ, celebra ctitorie a lui 
Ştefan cel Mare, lucrările sunt confuze. Decorul pereţilor exte¬ 
riori şi acela al pridvorului sunt executate în cea de a doua jumă¬ 
tate a veacului al XVI-lea şi sunt opera meşterilor metropolitului 
Grigore Roşea. In absida principală şi în naos, pictura nu vădeşte 
nici concepţia, nici stilizarea veacului al XV-lea, deşi întâlnim 
elemente iconografice care par a fi mai vechi decât a doua jumă¬ 
tate a veacului al XVI-lea. 

Notele caracteristice ale picturii lui Ştefan cel Mare se regă¬ 
sesc însă mai toate la Putna. Nu-i vorba de biserica care adăpos¬ 
teşte mormântul glorios ai marelui domnitor. Din punct de vedere 
arhitectonic, aceasta a fost restaurată de Vasile Lupu, şi alte înnoiri 
mai târzii i-au dat o înfăţişare în care a rămas puţin din făptura 
originală. Picturile murale au dispărut toate. Ce se vede în exo- 
nartex, adică în pridvorul dela intrare, o serie de portrete de sfinţi 
călugări, datează din vremea metropolitului Iacob Stamate şi nu 
prezentă nici un interes artistic. La Putna trebue cercetat însă 
cu cea mai mare luare aminte muzeul mănăstirii. Vremurile n’au 
îngăduit să se ridice o clădire potrivită în care să se aşeze, la locul, 
în cadrul şi lumina potrivită lucrările de artă pe care le păstrează 
acest tezaur de importanţă europeană. De aceea studiul monu¬ 
mentelor de aici este foarte anevoios şi cercetarea lor devine grea 
chiar pentru un călător atent şi priceput. Răposatul profesor 
Tafrali a descris lucrurile şi a citit inscripţiile. Este însă interesant 
să atragem atenţia valorii artistice a lucrurilor de aici şi mai ales 
să punem în lumină, aşa cum am pomenit chiar dela începutul 
acestui articol, legătura dintre ele şi dintre pictura monumentală 
a veacului al XV-lea. 

Un epitaf zis al reginelor Eutimia şi Eupraxia vine din Serbia, 
şi datează din veacul al XlV-lea. Nu ştim când a fost adus în mă¬ 
năstirea Putna. Foarte probabil, alte lucrări asemenea venite din 
Serbia, prin călugări sau dela Constantinopole, au fost izvorul 
artei broderiei în Moldova. Broderiile erau de mare nevoie în bi¬ 
serica răsăriteană a veacurilor XIV, XV şi al XVI-lea. Ele ilustrau 
teme liturgice sau evanghelice şi portrete de sfinţi părinţi şi de 

ctitori şi împodobeau sfântă masă, unde erau atârnate de cele patru 
părţi ale ciboriului. Tâmplele existau sub forma unor balustrade 
scunde care încadrau uşile împărăteşti şi se sprijineau de pereţii 
de miază-noapte şi miază-zi şi absidei principale. Broderii înfă¬ 
ţişând portretele Mântuitorului şi Maicei Domnului, praznicele 
împărăteşti şi icoana hramului erau atârnate deasupra balustradei 
şi în dosul uşilor împărăteşti. Alte broderii cu teme liturgice slu¬ 
jeau drept acopereminte a sfintelor vase, iar altele se scoteau în 
procesiunile de Vinerea Mare, Bobotează, la sfinţirile de biserici, 
etc.. Aceasta explică numărul relativ important de broderii reli¬ 
gioase care se mai păstrează, după atâta vreme şi atâtea restrişti, 
mai ales în mânăstirile Moldovei. Cele mai preţioase au fost exe¬ 
cutate în ateliere mănăstireşti pe vremea lui Ştefan cel Mare. Un 
splendid aer cu figurile brodate pe fond de broderie se găseşte la 
Vatra-Moldoviţei. El poartă numele Popii Anastasie (Popa este 
un termen vechi care înseamnă stareţ şi uneori comportă şi unele 
atribute arhiereşti), şi datează din ultimul pătrar al veacului al 
XV-lea. Figura Mântuitorului prezintă însuşiri superioare de 
expresivitate. Broderiile veacului al XV-lea se disting printr’un 
«punct» îngrijit şi prin colorile lor. Roşul mai ales, un roşu de 
garanţă luminat de vreme e plin de farmec. Chipurile tind spre 
expresii personale, şi portretele de principi sunt remarcabile prin 
expresia lor. Ele au întemeiat de altfel o tradiţie, care a înflorit 
în veacul al XVI-lea, şi care ne-a dat în prima jumătate a veacului 
al XVII-lea portretele de o necontestabilă valoare ale lui Ieremia 
şi Simeon Movilă dela Suceviţa, şi ale Doamnei şi fiului lui Va- 
sile Lupu din palatul metropolitan dela Iaşi. 

Figurile veacului al XV-lea din pictura monumentală, cu pro¬ 
porţiile şi expresia lor caracteristică, se regăsesc mai ales în brode¬ 
riile înfăţişând praznicele împărăteşti. 

Anii de domnie ai lui Bogdan, fiul lui Ştefan cel Mare, inau¬ 
gurează un stil nou caracterizat prin figuri înalte, stilizate în legă¬ 
tură cu moda femenină a vremii şi cu necesităţile decorului arhi¬ 
tectural. Capetele sunt mici în raport cu trupurile, gâtul lung, 
cingătoarea dusă aproape sub sânuri. Se introduce apoi mai mult 
lux în execuţie, mai mult aur şi o variaţie de colori neobişnuită 
în lucrurile lui Ştefan cel Mare, La Putna trebue să cerceteze 
cineva cu luare aminte broderia de mari dimensiuni care înfăţi- 

şează Adormirea Maicei Domnului şi poartă portretele lui Bogdan 
şi al soţiei sale. Subiectul central este încadrat de medalioane 
brodate care prezintă arhitecturi complicate de oraşe mari încon¬ 
jurate cu ziduri crenelate. Punctul este fin şi lucrul foarte solid, 
deşi broderia are drept fond o bucată mare de mătasă. Pictura 
monumentală din veacul al XVI-lea, cea mai apropiată de această 
prea frumoasă broderie, este de sigur cea dela Probota, în Moldova, 
executată în anul 1529.* S’a păstrat foarte bine, până acum câţiva 
ani, în bolta pridvorului, unde a fost ilustrat imnul serafimilor. 
In Bucovina se păstrează picturi monumentale, din prima jumă¬ 
tate a veacului al XVI-lea, la Părhăuţi, Humor, Vatra Moldoviţei 
şi Arbora. 

Biserica din Părhăuţi a rămas singuratecă, în margine de 
codru şi în vecinătatea Sucevei. Din pridvor până în absida prin¬ 
cipală, pictura vădeşte meritele unui decorator cu multă expe¬ 
rienţă, care lucra pe dinafară, dar ştia să transforme « scrisul » lui 
într’un adevărat veşmânt colorat în albastru-cenuşiu. Acesta pune în 
valoare toate elementele arhitectonice şi oferă privitorului, ori unde 
ar întoarce ochii, pricini de interes şi subiecte care vorbesc sufletului. 

Humorul stă pe un deal în marginea unui sat frumos de Ro¬ 
mâni înstăriţi. Zidurile incintei şi chiliilor de altă dată au căzut. 
Călătorul e uimit din depărtare de înfăţişarea ei de adevărat chivot. 
De aproape, încântarea creşte. De sub streaşină până la un metru 
dela pământ, biserica este înveşmântată într’un albastru în care 
pluteşte un verde de smalţ vechi. Scenele se citesc uşorVi figurile 
se văd limpede, toate zugrăvite în tehnica temperei moldoveneşti 
cu colori de lânuri sau de smalţuri, cum se făceau acum şapte 
sute de ani în apus. Pictura peretelui de miază-zi pare că nici n’a 
văzut cele patru veacuri ce au trecut peste ea. Inlăuntru, fumul 
lumânărilor, umezeala şi vremea au întunecat zugrăveala şi au 
ruinat-o. Tâmpla, înălţată cu cele patru rânduri de icoane supra¬ 
puse după o modă care nu e mai veche decât începutul veacului 
al XVII-lea, a distrus o parte din picturi, la miază-noapte şi 
miază-zi. Ea întunecă apoi biserica mai mult decât poate suferi 
ochiul şi ascunde credincioşilor picturile absidei principale. 

Decorurile religioase ilustrează idei, dogme, rituri, interpre¬ 
tări ale evangheliarului şi cuprinsului sinaxarului. Valoarea pic¬ 
turilor stă în primul rând în prezentarea limpede şi înţeleasă a 

ideilor şi riturilor. Imaginile ca atare şi pictura propriu zisă vin în 
al doilea rând şi ceea ce se numeşte frumuseţea lor este în strânsă 
legătură cu fondul de idei pe care le exprimă şi cu chipul de pre¬ 
zentare al acestora. Privitorul, la rândul lui, este pus şi el în faţa 
aceloraşi probleme, care constituesc ştiinţa iconografiei, rezemată 
pe erudiţie teologică şi pe o serie de principii care trebuesc cuno¬ 
scute de cercetătorul monumentelor vechi. 

In biserica mănăstirei Humorului, potrivit unui sistem icono¬ 
grafic de tradiţie bizantino-sârbească, emiciclul absidei principale 
ilustrează elementele principale ale canonului liturgic: anamneza, 
adică formula în care se concentrează aducerea aminte a patimilor 
şi jertfei Mântuitorului, instituirea euharistiei şi epicleza, adică 
chemarea Sfântului Duh şi prefacerea pâinei şi vinului de jertfă 
în trupul şi sângele Mântuitorului. Iconografia înfăţişează cano¬ 
nul prin mijlocirea a mai multor teme picturale: spălarea picioa¬ 
relor apostolilor de către Mântuitorul, Cina cea de taină, răstigni¬ 
rea Mântuitorului şi punerea lui în mormânt, apoi învierea, sub 
chipul coborîrei Mântuitorului la iad, subiect luat din evanghelia 
zisă «apocrifă» a lui Nicodim. Canonul liturgic are un sfârşit 
care constă într’o rugăciune şi o aclamaţie a Sfintei Fecioare: 
«Mai ales pentru prea Sfânta, prea Curata, prea Binecuvântata, 
Slăvită, Stăpâna noastră, de Dumnezeu Născătoarea şi pururea 
Fecioara Maria ». Ecfoneza aceasta liturgică, acesta îi este numele, 
se vede ilustrată în bolta absidei, deasupra Sfintei Mese, 
unde vedem pe Fecioara Maria stând pe un tron de aur şi 
purtând pe genunchi pe Iisus copil, care binecuvintează. 
Doi arhangheli, aşezaţi la dreapta şi la stânga scenei, se închină 
Mântuitorului. 

Scenele care ilustrează evangheliarul, în naos, şi cele din nartex, 
care ilustrează sinaxarul, dând portrete de sfinţi şi scene din viaţa 
şi patimile lor, trebuesc privite cu multă luare aminte. Le vom 
găsi şi aiurea în monumentele veacului al XVI-lea şi mai târziu. 
La Humor, nu trebue trecută cu vederea bolta nartexului. Calota 
de aici înfăţişează pe prooroci şi sfinţii apostoli mişcându-se cu 
avânt, în pasul vechilor dansuri liturgice ebraice şi creştine, în 
jurul Fecioarei Maria, pictată numai până la mijlocul trupului, 
cu Iisus copil într’un medalion pe pieptul ei. Ilustraţia, plină de 
interes şi de viaţă, traduce troparul cel mai şi mai bucuros din 

c^te se cântă în liturghiile noastre: «Născătoare de Dumnezeu 
Fecioară lp\icură-te, ceea ce eşti plină de dar, Mărie Domnul este 
cu tine; Binecuvântată eşti tu între femei şi binecuvântat este ro¬ 
dul pântecelui tău, că ai născut pe Mântuitorul sufletelor noastre >). 
Două alte icoane murale prezintă un interes deosebit. Cea dintâi 
se găseşte pe peretele de miază-noapte a camerei mormintelor în 
ultimul registru. Jupâniţa Anastasia stă acolo îngenunchiată în faţa 
Fecioarei Maria, care poartă pe Iisus copil în braţe. Jupâniţa este 
soţia logofătului Teodor, ctitorul bisericei. Ea poartă o lungă haină 
de mătasă, încheiată la gât, care ajunge psţnă la pământ, iar pe de¬ 
asupra acesteia o mantie de brocard cu mâneci scurte, şi blănită. 
Pe părul ei strâns frumos în creştetul capului, Anastasia poartă 
un văl de borangic şi pe deasupra acestuia o pălărie luxoasă, scundă 
şi cu marginile răsfrânte. Atitudinea ei este ceft de mărturisire şi de 
rugăciune. Ochii Fecioarei Maria privesc cu bunătate şi îngăduinţă 
la jupâniţa, ale cărei cuvinte şoptjte parcă se şi aud. In pridvor, e 
portretul Logofătului Teodor, soţul ei. Mai aspru şi mai şters, 
însă nu lipsit de farmec. 

La exterior, pe zidul de miază-zi, zugravii au ilustrat acatistul 
Maicei Domnului. Acatistul se mai chiamă si al Bunei-Vestiri si 

este foarte popular în biserica răsăriteană, începând mai ales din 
veacul al XlV-lea. Este un jmn atribuit Patriarhului Serghie al 
Bizanţului şi datează din veacul al Vll-lea. A fost cântat în pro- 
cesiile solemne organizate în bisericile şi pe uliţele Bizanţului, cu 
prilejul zilelor de groază când Perşii lui Chosroes asediau Con- 
stantinopolul şi ameninţau să-l cucerească. Imnul are o parte isto¬ 
rică în care se povesteşte vestirea venirii lui Iisus şi naşterea lui 
fără prihană. O a doua parte preamăreşte pe Fecioara Maria şi-i 
cere ajutorul. Este vorba anume de mijlocirea ei către Iisus Mân¬ 
tuitorul şi Dumnezeul nostru. Cea mai veche redacţie iconogra¬ 
fică a imnului pare a nu fi mai veche deciţt veacul al XlV-lea şi se 
păstrează copiată într’un manuscris rusesc din veacul al XVII-lea. 
La Humor, Acatistul a intrat în dragostea şi conştiinţa mai tutu¬ 
ror localnicilor. /Arrţ urmărit deseori ţărani şi ţărănci care-1 « ci¬ 
teau >f, cum se citeşte o carte: cu atenţie mare, încetişor, scenă 
după scenă, cu ochii bucuroşi şi cu ochii umezi, cu mâinile îm¬ 
preunate spre rugăciţine şi cu nădejdea în suflet. O scenă între 
toate este tratată ca un tablou mare, cu rama lui. Fecioara Maria 

poartă pe Iisus copil şi tronează ca o regină în mijlocul unei gră¬ 
dini. La spatele ei se văd cupole de biserici. Lângă ea, pe lăturile 
icoanei, şi la picioarele ei, în primul plan, stau, ierarhi sfinţi şi 
cuvioşi în admiraţie şi rugăciune. Pictorul a ilustrat una din stro¬ 
fele cele mai frumoase ale imnului, care se cântă, după canon, în 
faţa icoanei Fecioarei Maria, în liturghia sfântului şi Marelui 
Vasilie: « De tine se bucură ceea ce eşti plină de dar toată făp¬ 
tura ... ». 

Două teme împodobesc peretele, în zona inferioară: asediul 
Constantinopolului şi parabola fiului risipitor. Asediul arată tu¬ 
nuri şi turci: Este vorba de fapt de asediul lui Chosroes din veacul 
al VH-lea. Tema este deci în legătură cu imnul acatistului. Ilu¬ 
straţia parabolei fiului risipitor prezintă şi ea o interpretare plină 
de interes, de care nu putem vorbi aici, şi amănunte pitoreşti, cum 
sunt ospăţul de bucurie şi muzica de acolo. 

Voroneţul nu-i departe de Humor, şi trebue neapărat cercetat. 
Ctitoria aceasta, a lui Ştefan cel Mare, a devenit celebră în lumea 
românească şi a intrat în legendă. Drumul se scoboară din mănă¬ 
stirea Humorului în gura Humorului, orăşel înstrăinat şi lipsit de 
caracter. Din gura Humorului sunt cinci chilometri de drum 
rău şi de potecă până în Voroneţ. Osteneala ţi-e plătită însă întâi 
de câmpul verde pe care -1 străbaţi şi de apa Moldovei, mai tot¬ 
deauna împlinind din mal în mal albia ei lată. In faţă ai munţii cu 
păduri de brad şi pe stânga, până în mănăstire, râul Voroneţului. 
Exploatările sălbatece au rărit şi pe aici codrii mândri şi nepă- 
trunşi, care erau pe vremuri pavăza Voroneţului. Satul sărac a 
năvălit până în poartă. Zidul incintei a început să se surpe. In 
ograda largă, a mai rămas clopotniţa doar, în fund la răsărit, izo¬ 
lată după obiceiul veacului al XV-lea. Clădirile mănăstireşti au 
dispărut fără urmă. Biserica e în bătaia vânturilor, ploii şi zăpe¬ 
zilor. La origine şi în tot cuprinsul veacului al XVI-lea, chiliile 
călugărilor, stăreţia, trapeza şi odăile de provizii formau un trup, 
jur împrejurul bisericii şi apărau zugrăvelile exterioare. Au venit 
întâmplările vremii şi de multe ori gândul de modernizare în sens 
apusean. Pentru a « degaja » vederea bisericii, s’au înlăturat toate 
clădirile de mai sus. Intemperiile vor face de aici înainte mai multă 
treabă în douăzeci de ani decât au putut face în cei patru sute de 
ani care s’au scurs. 

Mitropolitul Grigorie Roşea a adăogat bisericei lui Ştefan un 
pridvor la apus şi a înălţat de sigur zidurile. Acoperişul a fost mo¬ 
dificat în veacul al XVII-lea şi reparat de mai multe ori de atunci, 
înfăţişarea monumentului a pierdut mult şi fizionomia originală 
e departe. Picturile care înveşmântează clădirea pe fond albastru 
sunt de pe la mijlocul veacului al XVI-lea. In interior, am cercetat 
cu multă luare aminte şi am ezitat lungă vreme. Din punct de ve¬ 
dere iconografic, socotim că unele compoziţii se leagă de decorul 
original. Aşa spre pildă decorul cupolei. Picturile care se văd au 
fost executate însă în veacul al XVI-lea şi prezintă pe alocuri 
semne de restaurări. Tâmpla şi stranele merită o atenţie deosebită. 
Zidul exterior dela apus ilustrează judecata din urmă. Pe cel de 
miaza-zi, în unghiul Sud-Vest, se văd scene din patimile Sfântului 
Ioan dela Suceava şi portretul Mitropolitului Grigorie Roşea. 
Alături de el este portretul sfântului cuvios Daniil, de sigur în le¬ 
gătură cu amintirea lui Daniil Sihastru, pe care îl pomeneşte le¬ 
genda ca sfătuitor al lui Ştefan cel Mare. 

In Rădăuţi, se înalţă vechea biserică episcopală. La exterior 
păstrează contraforturile şi înfăţişarea pe care i-au dat-o restaura¬ 
rea lui Alexandru Lăpuşneanu şi alte prefaceri mai târzii. Interio¬ 
rul oferă priveliştea interesantă a unei bazilici cu trei năvi de stil 
romantic. Aceasta a fost biserica primitivă, ctitorie a veacului al 
XlV-lea. Absida şi pridvorul sunt juxtapuse în veacul al XVI-lea. 
Ştefan cel mare, care a găsit acolo morminte vechi de principi ai 
Moldovei, a pus pietre mormântale săpate frumos cu inscripţii şi 
date acolo unde erau altele mai vechi ruinate sau unde nu era 
nimic. Adevărat « Saint Denis » al Moldovei, biserica din Rădăuţi 
păstrează moaşte şi evoacă trei sute de ani de istorie românească. 
Pictura pereţilor datează numai dela Alexandru Lăpuşneanu şi se 
păstrează rău. Restaurări şi repictări succesive i-au schimbat carac¬ 
terul. Iconografia veacului al XVI-lea mai mult se ghiceşte, iar 
arta nu mai aminteşte decât de pictorul Bucevschi, unul din ultimii 
restauratori. 

Dela Rădăuţi trebue să meargă cineva însă neapărat la Arbora, 
ctitoria Logofătului Luca Arbore, din prima jumătate a veacului 
al XVI-lea. Biserica păstrează mormântul logofătului şi al familiei 
sale. O friză pictată de portretele ctitorilor,'vii, chemătoare de vremi 
şi interesante din punct de vedere al concepţiei şi execuţiei. Ar- 

bora este puţin cunoscută. Pereţii exteriori sunt îmbrăcaţi într’un 
albastru aproape de verde, care aminteşte smalţurile. Figurile, 
în mare parte pe jumătate şterse, chiar la miază-zi, sunt elegante 
şi frumos proporţionate, însă nu sunt acordate cu monumentul, 
întregul decor pare copiat dintr’altă parte şi transpus aici. Nu e 
un decor gândit şi compus pentru pereţii Arborei şi pentru supra¬ 
feţele de aci. La apus, se ilustrează în amănunte, între altele, viaţa 
unui sfânt Nichita pe care nu -1 cunoaştem. Părinţii Bollandişti 
dela Bruxelles n’au recunoscut în pictura de aici, mai exact în foto¬ 
grafiile pe care li le-am prezentat, pe nici unul din sfinţii Nichita 
cunoscuţi ai sinaxarului. Ne-a rămas, de altfel, de completat cer¬ 
cetările pe temeiul unei documentări mai bogate. Execuţia scene¬ 
lor este caracteristică. Arhitecturile sunt desenate cu precizie şi 
draperiile modelate cu linii. Sunt cu adevărat « scrise ». Kondakov 
s’a gândit, când le-a văzut, la modele ruseşti, şi anume la smalţuri. 
Cele mai curioase sunt însă capetele, extrem de vii, adevărate por¬ 
trete, mai ales femeile. Amintesc de aproape figurile de donatori 
şi portretele de contemporani care apar în compoziţiile măiestrilor 
italieni ale Renaşterii. Fireşte, nu e vorba de tehnică, fiindcă 
aceasta vădeşte însuşirile zugravilor răsăriteni şi pe alocuri prac¬ 
tica miniaturiştilor. 

Un monument bucovinean a cucerit admiraţia şi dragostea 
tuturor călătorilor, care au avut norocul să-l poată cerceta. Este 
vorba de mănăstirea Vatra-Moldoviţei, înălţată în prima jumătate 
a veacului al XVI-lea, de meşterii Iui Petru Rareş, în mijlocul 
unor codri altă dată nepătrunşi şi într’o poziţie fermecătoare. Bi¬ 
serica se înalţă azi, după patru sute de ani dela zidirea ei, bine pă¬ 
strată, în mijlocul incintei păzită de ziduri vechi de piatră. In un¬ 
ghiul de Nord-Vest al acesteia, se ridică, uşor de înţeles şi de re¬ 
constituit, palatul din veacul al XVII-lea al episcopului Isaiia dela 
Rădăuţi. Aşezarea mai la o parte a mânăstirei, mai la o parte din 
drumul năvălirilor, şi norocul de a fi fost mai bine îngrijită au lăsat 
acestui frumos monument înfăţişarea cea veche. Vor fi îngrijit 
de ea călugări cu inimă. Noi am văzut acolo, ani de-a-rândul, pe 
părintele Ilie Păsăilă, îndrăgostit de biserică, mândru de încredin¬ 
ţarea pe care o avea, înfrigurat să priceapă şi să explice minunata 
carte, care e pictura Moldoviţei, şi pe care ajunsese şă o citească 
cu limpc?itpş şi cu suflet, 

Am pomenit mai sus de clădirile mănăstireşti lipite de zidul 
de incintă, jur împrejur, şi care umpleau ograda liberă, în veacul 
al XV-lea ca într’al XVI-lea, la Sfântul Ioan din Piatra, Popăuţi, 
Neamţu, Humor, Voroneţ, Arbora, Moldaviţa şi aiurea. In mij¬ 
locul lor şi străjuită de ele, se ridica biserica înveşmântată în co¬ 
voare de cărămizi smălţuite şi de piatră sură, cum a fost la cele 
clădite în veacul al XV-lea, ori în glorioasa foaie de pergament, 
muiată în albastru şi scrisă de sus până jos cu figuri şi scene, cum 
se vede la cele din veacul al XVI-lea. Ea apărea astfel cu adevărat 
ca o carte împodobită cu miniaturi. Colorile rămâneau multă 
vreme cele originale, mai vii deci şi mai impresionante. Monumen¬ 
tul era privit de aproape, privit şi citit ca o adevărată carte de oa¬ 
meni care posedau instrucţia necesară pentru aceasta. Astăzi că¬ 
lătorul cuprinde cu ochiul, dela distanţă întreaga biserică cu pic¬ 
turile ei. Colorile au pierdut din intensitate şi din strălucire, fiind 
mistuite de soare şi de intemperii. Scenele nu mai au înţeles pentru 
privitorii de astăzi şi pictura e socotită numai din punct de vedere 
pitoresc. Admiră cineva petele de coloare, echilibrul maselor de 
umbră şi de lumină şi este atras cel mult de vre-o scenă mai curioasă. 
De lucrul acesta ne dăm seama mai bine ca oriunde la Vatra Mol- 
doviţei. Ograda este liniştită, iarba odihnitoare, gândurile pot re¬ 
constitui multe din cele ce nu mai sunt. 

In interior, pictura prezintă semnele unei restaurări din vea¬ 
cul al XVII-lea. E vorba însă de o repictare, coloare peste coloare, 
care n’a schimbat compoziţiile şi, în linii mari, nici stilul original. 
Decorul cupolei, cu Pantocratorul, proorocii, apostolii şi evan- 
gheliştii, ca şi picturile din abside şi pronoas, mărturisesc îndemâ¬ 
narea unor zugravi bisericeşti cu experienţă, care lucrau pe dina- 
afară, slujindu-se de cartoane. «Scrisul» este de obicei rece. Li¬ 
nia elegantă, însă prea precisă. Draperiile, de stil liniar, nu pă¬ 
strează nimic din materia şi căldura veşmintelor. Atitudinile şi 
gesturile sunt stereotipe. Tonurile, un galben de ocru cărămiziu, 
un verde şters, puţin roşu şi mai puţin albastru, sunt reci şi par 
uscate. Priviţi însă Cina cea de Taină, pe peretele absidei dela 
răsărit, şi judecata lui Pilat, pe zidul de apus al naosului. Intere¬ 
sul creşte pe măsură ce întârzii în faţa acestor picturi. Simţi că e 
nevoie de o prietenie mai strânsă între tine şi lucrurile acestea, 
începi să distingi figurile înalte, stilizarea elegantă de care am 

pomenit când am vorbit de broderiile veacului al XVI-lea dela 
Putna. Cine se desparte de Moldoviţa, şi fără a fi fost impresionat 
prea tare pe loc, vrea să se întoarcă. Ne urmăreşte pe toţi un fel 
de vrajă. Din ce este ţesută oare? De bună seamă întâlnim aici 
ştiinţa unui om învăţat care ştie să povestească. Vorbeşte uşor şi 
convins de lucruri în care crede. Se simte el însuşi pictând, aşa 
s’au simţit meşterii zugravi de aici, se simte luând parte la acţiunile 
pe care le povesteşte. Pilat se îndreaptă uimit şi rugător către 
evreii care-L hulesc pe Mântuitor şi-i cer răstignirea. Lucrurile 
acestea ni Ie povesteşte pictorul fiindcă a fost acolo, a luat parte 
la ele. Accentul lui e convingător şi plin de sinceritate. El ne câ¬ 
ştigă şi pe noi, ne desprinde din spaţiul şi din vremea noastră şi 
ne amestecă printre asistenţii scenei evanghelice. Fiindcă vedem 
şi auzim, părăsim indiferenţa şi luăm partea lui lisus. Am vrea 
ca Pilat să aibă mai multă energie. lisus trebue liberat. Hulitorii 
trebuesc împrăştiaţi. De acum înainte suntem prinşi. Ne luăm 
locul în cortegiul care urmează pe lisus spre Golgota. Ciocanul 
care pironeşte trupul Mântuitorului pe crucea răstignirii răsună 
în sufletul nostru şi ne zdrobeşte inima. In arcul bolţii dela miază¬ 
noapte, deasupra ferestrei, s’a lăsat pacea: « Iartă-le Doamne că 
nu ştiu ce fac ». Se înnoptează în plin miez de zi. Privitorul se 
afundă într’o strană. Se aud limpede cântările prohodului şi stri¬ 
gătul de jale al Măriei: «Primăvară dulce, Fiul meu cel dulce, 
frumuseţea unde ţi-a apus ». 

Iată din ce este făcut farmecul acestor picturi bisericeşti şi iată 
care este geniul meşterilor decoratori ai bisericilor bucovinene. 
Acelaşi ca al meşterilor din bisericile moldoveneşti, munteneşti şi 
transilvănene, geniu bizantin şi oriental de povestitor şi de in¬ 
terpret al ideilor şi faptelor. Meşter şi stăpân pe linie şi pe coloare 
pe care le mânuieşte cu virtuozitatea şi cu prestigiul oratorilor 
şi scriitorilor care au la îndemână cuvântul. 

Portretele lui Rareş şi al Doamnei din colţul de Sud-Vest al 
naosului n’au viaţă. Sunt figuri de «aparat», pictate din memorie. 
Portrete « oficiale », ele joacă rolul unor drapele, sunt şi ele nişte 
«idei». 

La exterior, scenele şi figurile sunt judicios împărţite, din 
punct de vedere monumental. Toate se supun «legii peretelui». 
Tonurile, slăbite cum sunt de lumină şi de vreme, numai au sono- 

ritatea originală, însă au rămas « calde ». Ochiul se simte atras şi 
purtat de sus până jos, jur împrejurul monumentului. Pictura 
împlineşte astfel însărcinarea ei arhitecturală. Pune în lumină şi 
face simţite formele bisericii, proporţiile ei fericite, înălţimea 
monumentului faţă de lungimea lui în axa Est-Vest, rotunjimile 
absidelor şi îndrăzneala mândră a cupolei înălţată pe baza ei poli¬ 
gonală. Pictura poartă apoi ochiul dela pajiştea de iarbă din mij¬ 
locul căreia se ridică biserica prin treceri potrivite, care face bine 
spiritului, până la crucea cupolei profilată pe cer. Ea împacă astfel 
monumentul cu cadrul lui, peisajul înconjurător, lumina şi spaţiul. 
La Vatra Moldoviţei simţi că biserica a crescut în locul pe care se 
găseşte şi-ţi vine să crezi că a fost totdeauna acolo. 

Acatistul Maicei Domnului cu anexa lui, asediul Constantino- 
polului, împodobeşte laturea de miază-zi a pronaosului. Arborele 
lui Ieşai cu strămoşii lui Iisus Christos ilustrează peretele cores¬ 
punzător camerei mormintelor. Absidele ne arată biserica cerească 
şi biserica pământească, ceea ce se numeşte în iconografie, cu un 
termen slavon « Cinul», Ilustraţia are drept centru absida princi¬ 
pală dela răsărit şi se desfăşoară pe cele două aripi ale ei, zidurile 
absidelor laterale de miază-zi şi miază-noapte. In registrul supe¬ 
rior, sub straşină, se vede Cel Vechi de Zile încadrat de heruvimi 
şi de serafimi. Registrele inferioare arată pe Iisus Pantocrator şi pe 
Iisus copil în braţele Măriei între prooroci şi apostoli. Mai jos, 
apare Iisus copil în Sfântul Disc, acoperit de Sfântul Aer cu steaua, 
încadrat de episcopii doctori şi de episcopi liturghisitori, părinţi 
ai bisericii. Vin apoi şirurile mucenicilor cu cruci mici în mâini 
şi acelea ale cuvioşilor. întreaga ilustraţie e de o măreţie impre¬ 
sionantă. Pe zidul de miază-noapte, picturile s’au şters tare. La 
partea superioară a zidului se disting totuşi binişor două registre 
de scene care arată activitatea sfinţilor apostoli şi traduc în ima¬ 
gini « faptele apostolilor ». Peretele de apus, deasupra uşii de in¬ 
trare, e ocupat de Judecata din urmă. Pe zidul de miază-zi al exo- 
nartexului sunt zugrăviţi sfinţii Gheorghe, Dimitrie şi Mercurie 
călări, în uniforme ostăşeşti. 

Pe înserate, când nu mai puteam studia, părintele Păsăilă mă 
ducea pe un deal din vecinătatea mănăstirei, la ruinele bisericii 
lui Alexandru cel Bun. Sfinţia Sa şi părintele Ghervasie Hulu- 
baru, care mă însoţea de obicei, porneau să cânte stihiri din anti- 



MĂNĂSTIRILE BUCOVINEI 


409 


foane ori vre-un tropar. După ce sfârşeau ei, aceleaşi cântări erau 
reluate de glasuri multe călugăreşti, păreau sute, care înconjurau 
biserica mănăstirească din vale. Ecoul înviia călugării de altă dată. 
Rânduiţi în procesiune, stăpâni acum în pragul nopţii pe incinta 
lor în care nu a mai rămas nici un străin, ei îşi făceau privigherea 
lor legiuită. Ne coboram spre casă, furişându-se pe lângă zidurile 
exterioare ale incintei, vorbind încet ori în tăcere, pentru a nu 
turbura slujba care începuse, slujba umbrelor. 

# 

# # 

Dela Rădăuţi la Suceviţa sunt două ceasuri de trăsură. Poarta 
mânăstirei pare în stare s’o apere cu tăria de altă dată, în cadrul 
ei de contraforturi puternice. Abia deschizi portiţa şi ochii îţi 
sunt chemaţi de cea mai uimitoare privelişte. Dintre pomi şi iarba 
verde se înalţă cea din urmă ctitorie strălucitoare de artă a Moldo¬ 
vei. Un cercetător a numit Suceviţa «testamentul artei moldove¬ 
neşti ». Intr’adevăr, Anastasie Crimca va înălţa, câţiva ani mai 
târziu, mănăstirea Dragomirna, cu proporţii monumentale şi cu 
cupola ei «surguci înflorat de piatră», cum i s’a zis. Biserica este 
însă prea înaltă şi cupola prea mică. Inlăuntru, nu mai apar zidu¬ 
rile despărţitoare care transformă bisericile veacului al XVI-lea 
în mai multe camere, fiecare cu menirea şi cu sufletul ei. Pictura 
nu împodobeşte decât pereţii dinlăuntru şi, în afară de scena 
înălţării, care împodobeşte bolta absidei principale, nimic nu pre¬ 
zintă un interes deosebit. Scenele şi figurile par mai de grabă mi¬ 
niaturi desfăcute dinu’o carte şi lipite pe pereţii monumentului. 
Biserica mănăstirii Secu este un monument athonit, fără pretenţii 
de originalitate, şi ce a rămas din pictură nu iese din comun. Trei 
Ierarhii nu mai sunt cum au fost, fiindcă nu-i mai avem decât 
sub forma restaurării searbăde a veacului al XlX-lea. Şi la origine 
însă, celebra mănăstire a Iaşilor a strălucit mai mult prin bogăţia 
şi curiozitatea arabescurilor complicate pe care le-au săpat meşteri 
orientali pe zidurile ei exterioare. Decorul interiorului era opera 
unor meşteri ruşi moscoviţi şi icoana sfinţilor Trei Ierarhi pă¬ 
strată în palatul metropolitan ne lămureşte în destul însuşirile 
de mozaişti şi iconari ale acestor meşteri. 

La Suceviţa s’au străduit cugete mari cum a fost acela al lui 
Petru Movilă şi suflete mândre: Doamna Elisabeta (Ilisafta), 

ambiţioasa soţie a lui Ieremia Movilă, Simeon Movilă, Mitropo- 
liţyl Gheorghe Movilă şi mama lor Doamna Maria. In aproape 
treizeci de ani, dela 1585 p^nă la 1623, ei au ridicat biserica cea 
frumoasă care se vede astăzi, chiliile mănăstireşti care o înconjoară 
şi puternicul zid de incintă care o apărţi. Nu numai at^t. Gene¬ 
roşii şi prea evlavioşii ctitori au înzestrat mănăstirea cu toate cele 
de cuviinţă, cărţi manuscrise de ritual împodobite cu miniaturi, 
broderii şi veşminte de slujbă, vase de aur şi de argint cizelate, 
cruci şi icoane. Câteva din aceste obiecte au fost aduse de aiurea: 
am găsit şi fragmente de vitralii provenind din Transilvania sau 
din Polonia, cele mai multe au fost lucrate însă pe loc, în atelierele 
întemeiate de ei. Tezaurul mănăstirii a rămas astăzi al doilea, 
în r^nd, ca imporţanţă, după acela al jPutnei. Este format din 
icoane pe lemn, iconiţe sculptate în fildeş, argintărie bogată, 
broderii şi superbe evangheliare cu miniaturi. 

Biserica păstrează * n bune condiţii veşmăntul pictural al 
zidurilor, pe dinafară. Acesta se vede, ca nicăieri, şi la miază¬ 
noapte. Clădirile din incintă au apărat bine picturile executate de 
altfel într’o tehnică şi în condiţii inferioare celorlalte decoruri 
bucovinene. Meşterii par a fi fost puţin pricepuţi şi nu prea stă- 
păni pe procedeele temperei moldoveneşti. Stilizarea figurilor 
arată Ş* ea slăbiciuni. Draperiile există numai ca pete de coloare: 
desenul lor nu are nimic monumental, figurile sunt lipite pe 
pereţi în dispreţul suprafeţelor. «Legea zidului» este ignorată. 
In interior defectele acestea se accentuează, picţyra de aici nu e 
nici monumentală, nici decorativă. Tencuielile sunt executate 
în condiţii inferioare. Varul calitate mijlocie este amestecat cu prea 
mult nisip şi « Zemurile » au fost amestecate cu un clei care s’a 
uscat iute. Tonurile au pătruns puţin în adâncime tencuiala, şi în 
multe locuri pictura se scorojeşte, şi stratul zugrăvit se desprinde 
de pe perete. Lucrul acesta se observă mai ales în bolţile absidelor. 
Meşterii Suceviţei au fost «freschişti» de ocazie: de felul lor, 
trebue să fi practicat mai mult arţa icoanelor pe lemn şi aceea 
a miniaturilor. Inlăuntru, şi mai ales, afară, două lucruri sunţ 
însă admirabile. întâi, coloarea: fondul verde în care pare că a 
fost amestecată pulbere de aur, roşul de sănge, care se vede ici 
şi colo, albastrul intens şi albastrul imaculat de o strălucire de 
coajă de ou. prospeţimea apoi a scenelor, prospeţime dejnspiraţie 

amestecată cu spontaneitate şi cu acel farmec greu de definit 
pe careil au lucrurile povestite cu sinceritate. Zidurile exterioare 
ale Suceviţei oferă privitorului prilejul rar de ordine picturală 
şi de ordine spirituală de a se l^sa prins de vraja colorilor şi de 
vraja povestirii, am^ndou^ asemenea celei ce însufleţeşte arta 
iconarilor populari şi basmele. 

Din punct de vedere iconografic, picturile Suceviţei prezintă 
un interes excepţional. In interior, baza cupolei înfăţişează Dum. 
nezeiasca Liturghie, temă liturgică 0 a dfţ nc iî semnificaţie 
teologică ?i f° ar te « picturală P • lisus Christos episcop, slujeşte în 
ceruri cu îngeri, preoţi şi diaconi, organizează Şi porneşte din 
absida principală cortegiul văhodului celui mare, care se desfă» 
şoară solemn, sub ochii noştri. Mântuitorul îl întămpină apoi, 
la întoarcerea lui în absidă- Tema apare la Suceviţa, şi în acelaşi 
vreme aproape la Dragomima. Este foarte rară î n Moldova. Pe 
bolta absidei principale, înălţarea Domnului formează un frumos 
tablou, care apţjnteşte exemple dela Mistra, în Grecia, şi din 
Asia Mică- Tema ocupă locul rezervat de obicei portretului Maicei 
Domnului. Bolta cilindrică înfăţişează la răndul ei o serie de ţeme 
curioase şi care se întâlnesc rar, în absida principală: lisus înger 
al Marelui Sfat, lisus Emanoil şi lisus episcop, încadrat de Fecioara 
Maria şi Ioan Botezătorul, înţelepciunea lui Solomon (înţelepi 
ciunea şi*a zidit sieşi casă • • • )> vedenia lui jjermas (cetatea care 
se zideşte pe apă -..), etc. Toate aceste teme par a oferi elementele 
aşa zisei «leturghii a înţelepciunii |>, leturghie puţin cunoscută 
şi numită, î n a pus, leturghia Sfăntului Duh. In naos întâlnim teme 
care ilusţrează psalmi şi imnuri leturgice. Cităm, spre pildă, 
ilustraţia bolţei absidei dela răsărit, foarte curioasă, unde se traduce 
în imagini imnul Unule născut şi psalmi leturgici. Bolta absidei 
dela miazăinoapte şi timpanul cel mare al peretelui de apus, 
îm naos, ilustrează, rondul lor, alte imnuri şi stihiri. Asemenea 
ilustraţii întâlnim şi în bolţile uşilor de intrare în naos şi pronaos, 
precum şi aiurea. 

Din punct de vedere artistic, trebue să relevăm portretele. 
Acestea formează o friză întinsă * n naos. Iu unghiul de SudiVest 
se văd principi şi principese din familia Movilă, î n frunte cu Iere- 
mia Movilă, Hisafta, soţia lui, şi Doamna Maria prezentaţi Măn* 
ţuitorului de Fecioara JVJaria. Chipurile lui Ierepţja, al Ilisaftei 

şi al Doamnei Maria sunt remarcabile. Pictate cu simplitate, în 
genul portretelor murale bizantine, ele sunt dăruite cu viaţă şi cu 
expresivitate. Anume însuşiri le fac de neuitat: fiecăruia i se pare 
că a cunoscut de aproape personajele acestea care-şi trăesc mai 
departe viaţa, acolo pe perete, în văzul nostru. In faţa Sfintei 
Treimi stau îngenunchiaţi şi în rugăciune, Mitropolitul Gheorghe 
Movilă înveşmântat în ornate arhiereşti şi marele Petru Movilă 
în mantie călugărească. 

In zilele mari de sărbătoare ţărani frumoşi, îmbrăcaţi în straele 
lor bucovinene atât de pitoreşti, umplu biserica. In naos, până 
acum câţiva ani stăteau călugării; acum, sunt călugăriţele, care 
i-au înlocuit. Ţăranii iau loc sfioşi în odaia mormintelor pe lângă 
locurile de odihnă luxos împodobite ale principilor Movilă: din 
boltă priveşte Fecioara Maria pictată într’un medalion, încadrat 
de scene din Exod. Alţii iau loc în pronaosul spaţios şi luminat 
bogat de ferestre de stil apusean. Liniştea n’o turbură nimeni. 
Principii ctitori şi marele Metroplit al Ortodoxiei sunt de faţă. 
Şi toţi laolaltă ascultă slujba, se închină lui Dumnezeu. Acum 
vre-o zece ani, a cântat aici, ca niciodată, părintele Ghervasie Hulu- 
baru. Mi-am amintit o clipă de arhiereul Evghenie Humulescu, 
cel mai artist şi mai impresionant slujitor al Bisericii româneşti 
din ultima vreme. Am ascultat apoi predica arhimandritului 
Ortizie Popescu, cugetată cu adâncime şi expusă în cea mai lim¬ 
pede şi mai frumoasă limbă moldovenească. Slujbă domnească. 
Şi era undeva şi Petru Movilă. La sfârşitul ei, ţăranii au lăsat 
o cărare largă prin mijlocul bisericei şi, mai mult timp, nu s’au 
clintit din loc. Au aşteptat cuviincioşi să iasă vlădica, Domnul 
şi Domniţele. 

Acum vre-o douăzeci de ani a poposit în preajma mănăstirii 
o brigadă de grăniceri. Ofiţerii au intrat în ogradă să « viziteze » 
mănăstirea. S’au pomenit ţintuiţi de uimire, în faţa peretelui de 
miază-zi. Arhimandritul stareţ îi primise şi le explica câte ceva 
din ceea ce se vede. Pe încetul, au venit şi soldaţii, şi din ce în ce 
mai mulţi: s’a umplut ograda. Venise şi muzica. Arhimandritul 
Ortizie şi-a terminat vorbirea. Inima privitorilor s’a umplut de 
un simţimânt rar de mulţămire, de bucurie amestecată cu mândrie. 
Vrea să vorbească generalul. Soldaţii se rânduiesc, ofiţerii îi ali¬ 
niază. Generalul deschide gura şi deodată, fără pregătire, trage 

sabia: «Drepţi! Pentru rugăciune, descoperiţi». Muzica cântă 
rugăciunea şi, apoi, tot la ordin « Deşteaptă-te Române ». Arhi¬ 
mandritul Ortizie, înalt, frumos, impunător, cu barba lui albă 
şi cei optzeci de ani de atunci ai lui, lăcrămează. Generalul îşi 
pune sabia în teacă. Şi-a terminat « discursul». Discurs de orator 
mare şi de sigur cel mai spontan, mai cald şi mai înţeles omagiu 
din câte s’au adus vre-odată meşterilor dela Suceviţa, Bisericii şi 
neamului românesc. 

Bucureşti, August 1941. I. D. ŞTEFĂNESCU 

Cineva care n’a fost prea darnic în calificativele proslăvirii, 
austerul Dimitrie Onciul, zicea despre Ţara scaunelor de domnie, 
despre Bucovina zilelor noastre deci: «Nicăiri pe tot pământul 
Românesc, nu se află, pe un spaţiu atât de mic, atâta bogăţie 
de istorie românească, atâta bogăţie de amintiri scumpe ale tre¬ 
cutului nostru... Dacă Ardealul, cu resturile sale arheologice 
din epoca romană, este ţara clasică a trecutului roman în Dacia, 
Bucovina este ţara clasică a trecutului românesc propriu zis». 

In adevăr, ai spune că însăşi pronia cerească a avut grija Mol¬ 
dovei — împlântând în hotarul ei, cel mai cu primejdie, atâta 
moldovenească vlagă şi temeinicie. Fiindcă Moldova din cam 
aceste olaturi s’a obârşit; fiindcă leagănul şi pivotul Moldovei 
aice fu menit să fie! Când «cu descălecatul lui Bogdan Vodă 
şi cu întinderea stăpânirii acestuia mai spre răsărit» a ) — stră¬ 
vechiul scaun domnesc al Moldovei se mută dela Baia la Şiret, 
atunci Şiretul Bucovinei de astăzi ajunge «inimă a Moldovei» *). 
De altfel, până astăzi, cronologiceşte, Şiretul e cel dintâi (deci 
cel mai vechi) « oraş al Moldovei » pomenit în hrisoavele noastre 4 ). 
Şi mai ales sub Laţcu Vodă (1365—1373), Şiretul hălădueşte 
în adevărată mărire şi pohvală domnească 8 ). 

Dar — evident — nevoia de a sprijini scaunul voevodal de-un 
mai puternic razim decât putea fi la Şiret strâmta Cetăţuie a lui 


*) D. Onciul, Din trecutul Bucovinei, 1915, 32— 33 - 
*) Alex. Lăpedatu, Cetatea Sucevii, 1913, pag. XXI. 
s ) Nicodim Iţcuş, Şiretul de ieri şi de azi, 1939 » *6- 
4 ) D. Onciul, op. citat, 13. 

6 ) N. Iţcuş, op. cit., 16. 

Sas-Vodă 1 ), îl determină pe plinul de muşătească vrednicie 
Petru I Muşat (1375—1391) să-şi mute reşedinţa dela Şiret la 
Suceava. 

E răspântia dela care înainte, — ca şi numele ei de sonor, 
de grav şi solemn-senin, se deschide zarea vulturescului cuib 
de Suceavă. Cetate de scaun — aproape 200 de ani în şir — şi 
a unor Voevozi între Voevozi, ca Alexandru cel Bun, Ştefan cel 
Mare şi Petru Rareş, vatră a Moldovei deci, Suceava adună în 
jurul ocinelor sale atâta floare de voevodale şi eclesiastice şi mi- 
rene ctitorii. 

Ba generoasa strădanie de-a înflori ţara cu minunate ctitorii 
e atât de puternică, încât stăruie şi dincolo de marea hotărîre 
(şi înfăptuire, a lui Alexandru Lăpuşneanu de a-şi muta scaunul 
dela Suceava la Iaşi (pe la 1564—1565). Astfel Dragomirna Mi¬ 
tropolitului Anastasie Crimca purcede a răsări în 1602 — acea 
Dragomirnă pe care un mare îndrăgit de străbune monumente 
istorice, Episcopul Melhisedec Ştefănescu 2 ) o socotea (după Curtea- 
de-Argeş şi Trei-Ierarhii Iaşilor) al treilea monument arhitectonic 
românesc, — Dragomirna, al cărei nume pare că stă el însuşi 
să te vrăjească, fiind aproape anagramic de simbolic: Drago şi 
mima. .., — Dragomirna, pentru a cărei feciorelnică, sveltă, su- 
legetă apariţie, cu horbota turnuleţului ei de nesfârşită înfloritură, 
a trebuit să vină intuiţia măestrului George Enescu, ca s’o carac¬ 
terizeze în două-trei cuvinte 3 ): « Minune ! Atâta supleţă! Pare 
că-i o naie făcută să plutească în seninul albastru al cerului!... ». 
Această Dragomirnă deci vine dintr’un veleat în care Suceava 
nu mai era capitală a Moldovei. Precum, iarăşi, de după mutarea 
scaunului domnesc la Iaşi au răsărit pe arborosenele plaiuri ale 
Bucovinei slăvite ctitorii ca: Unicul giuvaer al Suceviţei Movi- 
leştene (din 1578), acest chilim moldovenesc şi aproape basara¬ 
bean, cu alesătură mai ales în verde, aşternut pe pajiştea din vă¬ 
găuna perdelelor de brădet de pe apa Suceviţei; armonic-pro- 
porţionatul Sf. Nicolai dela Suceava, înnoit (între 1610—1611) 
de Marele Visternic Nicoară Prăjescul; arătoasa mănăstire Solea 

*) Pentru care vezi cit. N. Iţcuş, 9—10. 

a ) D. Onciul, op. citat, 31. 

3 ) Cu ocazia turneului său bucovinean din Aprilie 1929 — vezi revista 
« Făt-frumos », An, IV, 1929, 92—93, 

(din 1630) a lui Ştefan Tomşa; Mănăstioara, adevărată mână- 
stioară, zisa Sânt-Onofrei (din 1673) a lui Ştefan Petriceicu-Vodă, — 
sau, mai măruntele, dar nu mai puţin pitoreştile ctitorii, ca: 
blânda chinovie a Adormirii Maicii Domnului (din 1639), dela 
poalele Sucevii, datorită aproape-anonimelor feţe monahale Na- 
stasia şi Anghelina; sprinţarul avânt arhitectonic al lui Sf. Ioan 
Botezătorul dela Suceava (din... anul Cazaniei lui Varlaam: 1643), 
datorit lui însuşi Vasile Vodă Lupu; gospodăreasca mănăstire 
Ilişeşti (din 1714) a Marelui Medelnicer Ionaşcu Isăcescul *); 
şoimanul cuib de pe Nistru care-i schitul Crişceatec (din cam 
1766), ctitorit de jupânul-negustor Teodor Preda; sau solida, ar¬ 
haizanta zidărie (din 1772) dela Comăneştii Vornicului Simeon 
Tăutu; — ca şi masivul turn-clopotniţă dela mănăstirea « Sf. Ioan » 
din Suceava, înălţat în 1589 de Petru Şchiopul, sau Stâlpul lui 
Vodă Mihai Racoviţă dela Vama. 

Iată aşa dar semne că îndeletnicirea ctitoririlor ajunsese în 
Ţara scaunelor domneşti tradiţie şi dincolo de marile răsturnări 
vremelnice. 

In zilele ei de mărire însă, când (mai două veacuri) s’a în¬ 
vrednicit a fi reşedinţă domnească, înţelegem ce-a fost Suceava. 
Dimitrie Cantemir ne spune lămurit z ) că: «osebit de curtea 
domnească şi de alte case mari, să număra(u) întru acest oraş » 
40 de biserici de piatră 8 ) şi mai multe de lemn, şi 16.000 de case 
ale norodului. Suceavă de cam 100.000 locuitori — şi cam de 
opt ori mai mare ca Suceava de astăzi. Suceavă pe care şi mai 
aievea însă o putem ghici din stihurile trubadurului bucovinean 
T. Robeanu (= Dr. Gheorghe Popovici), care, adânc-vrăjit de 
trecutul nostru strămoşesc, mai oriunde prezent pe cele buco- 
vinene meleaguri, cu profundă pasiune se închină acelor vremuri 
de altădată, retrăindu-ni-le în cântări ca acestea (ce-i drept, nu 
fără înghirlandarea câte unui colţ de intimă idilă). 


9 Iar aceste patronimice articulate (în -ui), atestate chiar aşa în vechile 
pisanii, arată că nume ca Pumnul, Isopescul, Onciul nu derivă abia din şcoala 
ui Arune Pumnul... 

*) Scrisoarea Moldovei, Mănăstirea Neamţ 1826, 64 (v. Leca Morariu, 
Un cântăreţ al Sucevii: T. Robeanu, 1926, 13—14). 

s ) Astăzi, inclusive ruinele celor două cetăţi ale ei, Suceava a rămas numai 
cu 1 16 mari monumente istorice » (Leca Morariu, Un cântăreţ al Sucevii. .., 4). 

îentru glorioasa Suceavă voievodală — evocarea: 

Suceava e avută ’n turnuri 
Ca muntele bogat în stânci, 

Ea are strade glorioase 
Şi are pivniţe adânci — 

Şi, umbrirea în tonul minor al poeziei intime: 

In bolta dela Craiul-Negru 
Acolo-i vinul minunat, 

Acolo trei voinici aseară 
Intr’un ungher s’au aşezat... 

(In Bolta dela Craiul-Negru). 

Şi chiar Cetatea Sucevii, în ceas târziu de miazănoapte, sub 
tainica vrajă a lumii: 

La Suceava în cetate 
Ceas de miazănoapte bate, 

Păzitorii cântă ’n uliţi 
Răzimaţi în albe suliţi— 

— albe fiind suliţele paznicilor nocturni de poleiul lunii... 

Şi ; 

La Suceava în cetate 
Ceas de miazănoapte bate, 

Zidul vechi adânc răsună: 

Noapte bună, noapte bună !... 

(Cântec vechi). 

Sau, intrând şi mai în Cetatea Sucevii, cu acelaşi T. Robeanu 
(Novelă de castel): 

Pe podele de-alabastru 
Joacă razele de-apus... 

Şi gândirile s’au dus 
Ca un stol de rândunele 
In departele albastru_ 

(... gândirile Domniţei, care-şi aşteaptă doritul mire), 
încât: 

N’are preţ acum ca pleava 
Tot castelul din Suceava... 

1) 

/ . n’are preţ, pentru cine, că această Domniţă, şi-a trimis vi¬ 

surile şi dorurile stol, departe...) — 

Până ce: 

De pe turn răspunde-un tun 
Buciumele toate sun’... 

— vestind sosirea doritului mire... 

In jurul acestei Suceve aşa dar, a trebuit — foarte fireşte — 
să descalece atâta temei al Moldovei. Şi în aşa bogăţie, încât 
foarte râvnitorul de adevăr Dimitrie Onciul va glăsui răzvedit: 
«Nicăiri pe tot pământul românesc, nu se află pe un spaţiu 2tât 
de mic, atâta bogăţie de istorie românească, atâta bogăţie de 
amintiri scumpe ale trecutului nostru ». Şi urma a ne mai în¬ 
credinţa acelaşi D. Onciul 1 ): « Fără exagerare putem chiar zice 
că, în ce priveşte arta veche religioasă, Bucovina ocupă un loc 
din cele dintâi în toată lumea ortodoxă». 

Aşa dar: Dela hotarul ei de miazănoapte, unde, din vârf de 
stâncă, şoimanul schit al Crişceatecului îşi îngândurează oglin¬ 
direa în apa Nistrului, peste posomorenia de biserică Toporău- 
ţeană a lui Miron-Vodă dela Bâmova (posomorenie, ai zice adur- 
mecătoare a mohorîtelor răstrişti ce stăteau să se-abată asupra 
acelor locuri) — şi peste culmea bântuită de vremuire a Cetăţii 
Ţeţinului de deasupra Cernăuţilor, — până ’n celalt capăt de 
Cordun bucovinean, deci până ’n Răusenii lui Ştefan cel Mare, 
o singură pânză de slăvite ctitorii, un întreg « sobor de clopotniţe *. 
cum i s’a zis! Şi una mai slăvită decât alta ! 

Intre ele şi « cea mai veche fundaţiune domnească », nu nu¬ 
mai din Bucovina, dar şi din «toată Moldova » 2 ): Biserica dela 
Rădăuţi, zidită de însuşi Bogdan I Descălecătorul (f 1365), care 
aice-şi are şi gropniţa. Dar «biserica » Rădăuţeană e mai mult 
decât numai biserică! E însuşi Panteonul 3 ) dinastiei noastre bă¬ 
ştinaşe până la Alexandru cel Bun. Şi dacă Alexandru cel Bun 
nu-şi avea propria sa ctitorie, — somptuoasa mănăstire a Bistriţei 
de lângă Piatra-Neamţ, atunci probabil că tot la Rădăuţi s’ar fi 
astrucat. La Rădăuţi sunt deci, între altele, lăcaşurile de sfântă. 


J ) Op. citat, 32—33. 

2 ) D. Onciul, op. cit., 19. 

*) D. Onciul, Op. citat., 22. 

veşnică odihnă ale primilor domni Moldoveni: Bogdan Descă¬ 
lecătorul; Laţcu, fiul lui Bogdan; Roman I, tatăl lui Alexandru 
cel Bun; Ştefan I cel Bătrân; şi Bogdan, fratele şi coregentul 
lui Alexandru cel Bun 1 ). 

... Şi aproape toate tagmele sociale se întrec în această no¬ 
bilă osârdie de a vârsta ţara cu cât mai multe lăcaşuri de veşnici 
pomenire: Domnii Ţării cu Doamnele lor, fruntaşii Ţării din 
preajma scaunului domnesc (oşteni şi dregători), cucernice feţe 
bisericeşti, dela înalţii chiriarhi până la umilele purtătoare de 
rasă monahală, boierime mare şi măruntă, precum şi obişnuiţi 
reprezentanţi ai norodului de toate zilele... Toţi de-a-valma şi 
pe ’ntrecutele ! 

Aşa dar, feţe domneşti ca: Sas-Vodă, fiul lui Dragoş,—cu 
Biserica Sf. Treimi dela Şiret (care, însă s’ar putea să fie şi cti¬ 
torie a lui Petru Muşat ); Bogdan Descălecătorul — cu marea grop- 
niţa domnească dela Rădăuţi; Mărgărita Muşata (mama vigu¬ 
rosului Petru Muşat şi a lui Roman-Vodă) — cu Sf. Ioan Bo¬ 
tezătorul dela Şiret (ce-i drept zidită din nou de Ştefan Petri- 
ceicu-Vodă); acelaşi întru-tot-vrednic străbun al lui Ştefan cel 
Mare, Petru Muşat — cu biserica Mirăuţilor dela Suceava şi chiar 
si cu cetatea cetăţilor moldoveneşti: Cetatea Sucevii; Alexandru 
cel Bun — cu fosta veche mănăstire dela Vatra-Moldovitei, azi 
jalnice resturi de ruine, de când (foarte de mult) şuvoaiele unei 
năpraznice ploi au prăbuşit o parte a muntelui peste ctitoria 
marelui şi atât de creştinului Domn; Ştefan cel Mare, mare şi 
aici, cu cele şapte ctitorii bucovinene ale sale — adică, azi, nu¬ 
mai şase, una, acea care «între toate surorile ei din Bucovina,, 
ne păstra cea mai frumoasă străveche înfăţişare, nestricatâ de câr¬ 
pelile de mai târziu * 2 ), — cea dela Bădeuţi, fiind făcută ase¬ 
menea cu pământul în 1917 de urgia războiului... semimondial, — 
deci următoarele şase ctitorii ale lui Ştefan: mănăstirea între mă¬ 
năstiri Putna (zidită între 1466—1470), Bădeuţii (din 1481) dă¬ 
râmaţi în 1917 3 ), mănăstirea de călugăriţe dela Pătrăuţi pe Su- 


1 


l ) D. Onciul, Op. citat, io. 

s ) Leca Morariu, Ce-a fost odată — Din trecutul Bucovinei, Ed. Il-a, 1926, 
45 — 46 . 

3 ) «probabil în August 1917#.— v. Leca Morariu în «Junimea literară*. 
An. XII, 1923, 113. — De altfel, cum biserica dela Bădeuţi fusese ridicată de 


12' 



420 


REVISTA FUNDAŢIILOR REGALE 


ceava (din 1487), Sânt-Ilie din aripa Sucevii, foarte aducător 
aminte de Bădeuţi şi venind din acelaşi an 1488 ca şi faimosul 
Voroneţ (care, alături de mănăstirea Humorului, Vatra Moldo- 
viţei şi Suceviţa, constitue, mai ales, acele superbe revelaţii de 
veche artă religioasă), sumbrul Volovăţ (din 1502) şi Răusenii 
(început de Ştefan la 1503 şi isprăvit de Bogdan la 1504), amin¬ 
titori de sumbrul omor al tatălui lui Ştefan cel Mare (Bogdan II, 
decapitat de fratele său Petru Aron); — alţi ctitori domneşti: 
Bogdan III , fiul lui Ştefan, împreună cu Ştefăniţâ IV cel Tânăr 
( « Viforul » lui Delavrancea), ctitori ai catedralei (de excepţionale 
dimensiuni) Sf. Gheorghe (azi « Sf. Ioan ») dela Suceava, zidită 
între 1514—1522} Petru Rareş — cu cele două adevărat-domneşti 
ctitorii ale sale: actuala Vatră a Moldoviţei (din 1532) şi Sf. Du¬ 
mitru dela Suceava (din 1534—1535)*. • 

Oacheşa Vatră a Moldoviţei, în care coloritul roşu, galben, 
albastru e la fel de îmbietor, de atotstăpânitor, precum în zu¬ 
grăveala Suceviţei e verdele pajiştelor; insinuanta, eleganta Vatră 
a Moldoviţei, la poarta căreia a bătut, se pare x ) şi copilandrul 
Eminescuj Vatra Moldoviţei cea atât de luminos profilată pe li¬ 
niile măgurilor din fundul ei, încât te învaţă definitiv că aţa, 
cu toată ambianţa plaiurilor sale, trebue văzut în Bucovina acel 
«sobor de clopotniţe », nu (cum îl arată uneori pictorii noştri) 
ca o cu totul izolată spaimă de informă zidărie. Viziunea cea 
adevărată tot Eminescu a avut-o — în candida-i mărturisire: 

N’oi uita vreodată, dulce Bucovină, 

Geniu-ţi romantic, munţii în lumină 

Văile în flori... 

Deci! «Geniu», caracter, romantic — desgrădit, desmărginit; 
munţii —în lumina zărilor lor: uriaşe talazuri de lumină; —văile, 
nesfârşite prelungiri de pajişti înflorite... Aveau, adică, aceşti 


Ştefan în amintirea înfrângerii Iui « Basarab Voevod cel Tânăr, zis Ţepeluş », 
încheierea noastră (în «Jun. lit. *) era: «Un întreg şi trist capitol de istorie 
românească! Şi te gândeşti: O soartă răsbunătoare a voit pare-că să şteargă 
aceste nume ce pomeneau lupta fraţilor de-un sânge, — dărâmând până ’n 
temelie chiar şi-un lăcaş închinat lui Dumnezeu şi aruncând în praful drumului 
această piatră mărturie a războiului fratricid !... ». 

J ) Cf. Buletinul «Mihai Eminescu », An. XII, 1941, 34. 

meşteri-ctitori strămoşi şi agerul ochi care să ştie să aleagă cu¬ 
venitei chinovii şi cuvenitul cadru al peisajului... 

Dar continuăm: Elena, Doamna lui Petru Rareş — cu biserica 
învierii Domnului dela Suceava (din 1550), înviată nouă abia 
în 1926, după ce mult timp ne fusese înstrăinată 1 ); Alexandru 
Lăpuşneanu, care înainte de ce se mută la Iaşi, îşi înfige în muchea 
podişului dela Suceava goliaticul tum-memento dela Sf. Dumitru 
(din 1561); Petru Şchiopul — cu... mai şchiopul 2 ), dar temei¬ 
nicul său turn dela « Sf. Ioan » Suceava (din 1589); Ieremie Mo- 
ghilă cu protagonista Suceviţă, cuprinzând mormintele neîntrecut 
de măestrit-înflorite ale Domnilor Ieremie şi Simeon Moghilă; 
Ştefan Tomşa cu acea Mănăstire a Soleai care, cel puţin după 
tradiţia populară, ar fi dorit să concureze chiar şi cu unica Dra- 
gomimă; Miron-Vodă, cu scunda sa mohorenie dela Toporăuţi; 
Vasile Lupu cu sprinţarul Sf. Ioan Botezătorul dela Suceava, 
care cilibie jucărioară arhitectonică s’ar cere parcă închinată mai 
curând unei Sfinte...; Ştefan Petriceicu Vodă cu Mânăstioara 
de lângă Şiret; şi Mihai Racoviţă, ostaş pripit, cu pripitul şi nă- 
ruielnicul său Stâlp al lui Vodă dela Vama. 

Sau, perindăm acum ctitoriile moşnenei noastre boierimi. Cro¬ 
nologic, seria e inaugurată de trei monumente care se întrec chiar 
cu cele domneşti, ba uneori le şi întrec: biserica dela Arbure 
(din 1502) a lui Luca Arbore, Pârcălab de Suceava; originala ci¬ 
tadelă de la Părhăuţi (a logofătului Gavril Totruşanu (din 1522); 
şi Marele Logofăt Teodor Bubuiog — cu una dintre acele odoare 
de veche artă religioasă, care şi astăzi uimeşte şi înfioară: mă¬ 
năstirea Humorului (din 1530).—Şi apoi: Pârcălabul de Hotin 
Nicoară Hâra cu biserica din Zahareştii lui Ion Grămadă (din 
1542); Marele Vistiernic Nicoară Prăjescul cu euritmicul Sf. Ni- 
colai dela Suceava; Marele Medelnicer Ionaşcu Isdcescul — cu 
mănăstirea Ilişeştilor lui Simeon Florea Marian (din 1714); 
Vornicul Simeon Tăutu cu Comăneşteana sa ctitorie din 1772, etc. 

Alţi sârguitori întru ctitorire: Feţe bisericeşti ca Episcopul şi 
apoi Mitropolitul Gheorghe Moghilă, ctitor, mai ales moral, al 


*) Vezi revista « Făt-frumos », An. I, 1926, Nr. 3. 

2 ) Diformat, disproporţionat prin suprapunerea unui etaj în zilele lui Franz 
Josef împăratul. 

Suceviţei; Mitropolitul Anastasie Crimca cu superba sa Drago- 
mirnă şi cu chivoţelul sau răcliţa de bisericuţă din curtea « Sf. 
Ioan » dela Suceava (zidită între 1626—1629); şi blagocestivele 
rasofore Nastasia şi Anghelina — cu feminin de cocheta Ador¬ 
mire a Maicii Domnului (din 1639) Ş x ma * feminină parcă în 
argintia tânguire a clopotelor ei care răsunau până ’n Burdujenii 
unui blestemat hotar de odinioară... 

Ctitor apoi şi-un neştiut jupân dintr’ale negustoriei: Hagiul 
Teodor Preda cu Crişceatecul împlântat ca o vedetă, o strajă- 
iscoadă, în ţărmul Nistrului. 

Precum iarăşi aminte trebue să ne fie de cetatea cetăţilor 
moldovene şi româneşti, marea Cetate a Sucevii, urzită şi ea de 
acelaşi prea-vrednic Petru I Muşatul x ). Sunt «ruinele cele mai 
sfinte nouă, pe toată întinderea pământului românesc » — glăsuia 
acelaşi D. Onciul 2 ). Aici au sălăşluit «cei mai mari Domni ai 
Moldovei» 3 ): Alexandru cel Bun şi Ştefan cel Mare. Aici zvâcni 
cu primăvărateca furtună şi într’o primăvăratecă zi de Mai al 
leatului 1600, strălucind de biruinţe, «ca Domn al Ţării-Româ- 
neşti, al Ardealului şi al Moldovei» 4 ), Mihai Vodă Viteazul, 
pentru a « primi, ca Domn al ţărilor surori unite, jurământul gar¬ 
nizoanei de Cetate » *). Cetate neînvinsă ! Această « poartă a cre¬ 
ştinătăţii », acest «zid de apărare al ei» — cum îi zăcea cu cre¬ 
ştinească credinţă şi cu aprigă mândrie, apărătorul ei, Paloş al 
lui Christos, Ştefan cel Mare 6 ). Cetate neînvinsă, care, biruitoare 
a înfruntat (la 1476) duiumul înfricoşatului Mahomed II, cuce¬ 
ritorul Constantinopolului, — şi cetate neînvinsă, care, nebiruită 
a înfruntat falnica armie a Craiului leşesc Olbrich (1497). Su¬ 
ceava — « neînvinsa cetate », care, atunci când totuşi, din nemer¬ 
nicia unor vremuri (ca d. p. anul de crâncenă pomenire 1940...), 
a fost silită să se predea, —«s’a predat», dar «fără să fi fost 
cuprinsă în lupte» 6 ). Cetate-simbol a Tragediei moldovene din 
Iunie 1940!... 


*) Al. Lăpedat.i, Cetatea Sucevii, 1913, pag. XXIII. 
*) D. Onciul, op. citat, 24. 

3 ) D, Onciul, op. citat, 25. 

4 ) D. Onciul, op. citat, 27. 

6 ) D, Onciul, op. citat, 25. 

*) D. Onciul, op. citat, 26. 

Precum iarăşi vom lua aminte că în Ţara scaunelor de domnie 
şi a mormintelor voevodale, — la Putna, în Putna aleanului său 
creştinesc, şi- a ales şi ne- a ales Ştefan Vodă Muşatinul, Scaun 
■de veşnică veghe asupra Moldovei, Scaun de veşnică domnie. t. 

Iată-Ie deci, câteva, câteva numai din cele ce se cer cu ose¬ 
bire ştiute despre Ţara sfinţită şi cu numele ei de mucenicie: 
JLrboroasa şi Bucovina. 

Dar Bucovina nu e numai Ţară între Ţările Moldovei, ci 
prin acelaş trecut de slavă al ei, e loc de lumină largii lumi de 
pretutindeni. 

Să ne aducem d. p. aminte ce credea (la 1913) marele dascăl 
german dela Viena Josef Stryzgowski*) despre minunile ei de 
artă religioasă care răspund cu nume ca Voroneţul, mânăstirea- 
Humorului, Vatra-Moldoviţei, Suceviţa şi... celelalte. Pictură ca 
aceasta — spunea Strzygowski « nu ne oferă altă ţară din lume ». 
« Cine se osteneşte să pătrunză în aceste cicluri de icoane..., 
recunoaşte neapărat greşeala de până acum a investigaţiei ştiin¬ 
ţifice, care în aceste frescuri a văzut numai un răsad al artei atho- 
nite». Dimpotrivă: «nu atât Athosul asupra Moldovei, pe cât 
marea cultură care-o deţinem noi... în mănăstirile Bucovinei, 
a trebuit să se repercuteze 2 ) asupra Sfântului Munte ». 

Aşa dar: Nu noi dela Muntele Athos, ci marea artă a Sfân¬ 
tului Munte dela noi a învăţat — ne învăţa (la 1913 !) profesorul 
de istoria artelor dela Universitatea Vieneză! 

Precum această Bucovină, Ţară a scaunelor de domnie şi a 
mormintelor voevodale, rămâne cu adevărat Sfânt-Munte sufletului 
românesc ! Munte-Sfânt — şi de-atâtea ori Golgotă, — prin roşu 
sânge şi prăpăd Golgotă, Golgotă peste care însă izbăvitorul paloş 
de Arhanghel al marelui oştean Ion Antonescu ne-a dobândit 
astăzi arcuire de curcubeu românesc... 

13 Iulie 1941. 

LECA MORARIU 


*) Cf. Leca Mo.ariu, Războiul Troadei, 1924, 9. 

a ) Cf. şi faptul că un Macarie din Galaţi zugrăvea la 1788 biserica Mănăstirii 
Dochiariu noi Muntele Athos (după acelaşi Dr. Josef Strzygowski, Die bildende 
-Kttnst des Osteus, 1916, 58). 



IMPORTANŢA GRAIULUI ROMÂNESC 
DIN BUCOVINA DE NORD BASARABIA 
ŞI REGIUNEA TRANSNISTRIANĂ 

Graiul vorbit de Românii de pretutindeni a reprezentat, în 
cursul secolelor trecute, cea mai importantă forţă de coeziune. 
Prin acest grai, elementul românesc s’a deosebit de toate nea¬ 
murile străine conlocuitoare şi de cele care îl înconjoară ca un 
brâu ce strânge prea puternic în unele regiuni şi care a dat naştere 
la importante zone de interpenetraţiune etnică. 

Cu cât se aprofundează studiile dialectale asupra diferitelor 
graiuri româneşti, cu atât mai mult cercetătorul este convins 
de rolul primordial jucat de limba românească pentru păstrarea 
unităţii poporului român. 

Configuraţia geografică specifică a solului României n’a putut 
împiedeca stabilirea unei unităţi linguistice, nici chiar atunci când 
factorul geografic a fost completat cu o frontieră politică, fixată 
aproape pe crestele Carpaţilor. 

Frontierele cunoscute ale provinciilor istorice ale României 
(Moldova, Muntenia, Oltenia, etc.) nu coincid niciodată cu fron¬ 
tierele diferitelor particularităţi fonetice, morfologice sau de altă 
natură din domeniul limbii române. Aceste graniţe au servit 
interese politice, ele nefiind convergente cu aspectul linguistic 
al României. 

împrejurările politice, economice şi sociale au contribuit 
însă în largă măsură la unele schimbări din domeniul limbii române 
şi continuă să aibă şi astăzi un rol hotărîtor pentru viitorul aspect 
linguistic. Graiul din Muntenia de exemplu pătrunde tot mai 
intens în celelalte provincii româneşti, impunându-le forme 

noi linguistice, care, de multe ori, sunt datorite unei influenţe 
străine, venită prin asimilarea indivizilor de altă limbă. Astfel 
cercetătorul va recunoaşte uşor că particularitatea de a schimba 
consonantele finale sonore (j > ş: Lugoj , Lugoş, etc.) în conso¬ 
nante surde, existând în graiurile slave (ruteneşti, de exemplu), 
este o influenţă străină, rezultată din forţa de asimilare a limbii 
române. 

Din cercetările făcute în 301 de comune româneşti pentru Atlasul' 
Linguistic Român şi din redactarea până acum a 350 de hărţi 
linguistice mari şi a 500 de hărţi linguistice colorate şi bazat pe 
o recoltă de material linguistic de aproape 700.000 de răspunsuri 
cred că forţa limbii noastre se manifestă în patru direcţii impor¬ 
tante. 

a) 1 n direcţia unei unităţi linguistice remarcabile, care dă un 
aspect mai unitar limbii române, decât oricărei limbi romanice. 
Această unitate nu s’a stabilit pe bază culturală şi cărturărească, 
ci a ţâşnit ca o forţă vie din internul limbii româneşti. Chiar 
atunci când o parte din elementul românesc era izolat (cazuL 
Aromânilor), el a continuat să urmeze drumuri de evoluţie lin- 
guistică explicabile în interiorul limbii române. La Aromâni, de 
exemplu, pe lângă articularea specifică omlu (din omulu), apar 
formele omul (Ia Fărşeroţi) sau omu, întocmai ca şi în domeniul 
dacoromân. 

b) în direcţia unei reacţiuni puternice împotriva limbilor 
înconjurătoare, care, prin interpenetraţie etnică, impun forme 
şi cuvinte care nu sunt caracteristice limbii române. Această 
reacţiune este evidentă în toate zonele de contact cu neamuri 
străine. în regiunile de contact din Apus cu populaţia ungurească, 
prin această reacţiune graiurile româneşti au păstrat forme mai 
arhaice, decât în interiorul teritoriului românesc. Acelaşi proces 
îl constat şi pentru regiunile a căror aspect linguistic îl prezint în 
în cele ce urmează. 

c) în direcţia conservării patrimoniului linguistic transmis pe 
cale orală, din generaţie în generaţie. împrumuturile şi schim¬ 
bările linguistice apar mai puţin numeroase în aceste regiuni.. 
Se pare că această conservare a fost determinată de faptul că 
elementul românesc, în aceste părţi, în secolele trecute a fost 
supus mai puţin deplasărilor de pe teritoriul pe care-1 ocupa şi. 

mai lipsit de contact cu graiuri învecinate, care i-ar fi putut de¬ 
termina schimbări în structura internă linguistică. Acesta este 
cazul Transilvaniei, din care au plecat în toate direcţiile element 
românesc, suprapunându-se în m#i multe regiuni (mai ales în 
depresiunile sud-carpatice), peste element românesc care vorbea 
un grai asemănător. Expansiunile elementului românesc din 
Transilvania spre Sud, răsărit, Nord şi apus se pot recunoaşte 
uşor din examinarea materialului de limbă din Atlasul Linguistic 
Rjmâti. 

în aspectul variat al graiului din Transilvania este posibil 
să surprindem chiar reflexele unor organizaţii politice vechi 
româneşti, despre care fac menţiune cronicele dela începutul 
mileniului al doilea al erei noastre. Aceste organizaţii au avut 
de sigur centre de acţiune politică şi poate culturală care s’ar putea 
stabili printr’o confruntare a aspectului linguistic al Transilvaniei, 
cu cel folcloric şi etnografic, care urmează să se realizeze de gene¬ 
raţiile viitoare. O coroborare a acestor trei factori ar putea determina 
mai uşor centrele conservatoare din domeniul limbii române, 
permiţând sa se arunce mai multă lumina în epoca despre care 
informaţiile istorice sunt atât de puţine şi atât de lipsite de amă¬ 
nunte necesare cercetătorului din timpurile noastre. 

d) în direcţia asimilării elementelor străine din teritoriul 
locuit de Români. în cazul acestei asimilări, graiurile din ase¬ 
menea regiuni au păstrat stadii mai vechi de limbă, surprinse 
sau învăţate în epoca asimilării. Păstrarea lui i final la pluralele 
nearticulate ale substantivelor {fraţi, cărţi, etc), în regiunea Mun¬ 
teniei, faţă de formele rostite fără acest i şoptit în restul teritoriului 
românesc ( fraţ, cărţ, etc.) se datoresc, cred, acestui proces lin¬ 
guistic. Limba scrisului românesc, plecând în mare măsură din 
Muntenia, a imprimat numai în scris acest fonetism, căci în vor¬ 
birea de toate zilele acest i şoptit nu se mai pronunţă. 

Pentru sprijinirea acestor forţe ale limbii noastre şi pentru 
desăvârşirea acţiunii lor, în ultimele două secole a intervenit pro¬ 
gresul cultural pe care l-a realizat poporul român prin munca 
mai multor generaţii de cărturari. 

în graiurile din Bucovina de Nord, Basarabia şi în regiunea 
din stânga Nistrului se constată o acţiune importantă a acestor 
forţe ale limbii române, menţinând o unitate remarcabilă. 

Consideraţiunile generale pe care le fac se bazează pe cercetări 
dialectale făcute personal în 55 de comune din aceste regiuni 
româneşti x ). 

în Bucovina, graiul românesc a fost influenţat din trei direcţii 
de graiurile româneşti învecinate. Influenţa Maramureşului se 
poate recunoaşte astăzi în regiunile apropiate de Cârlibaba (363), 
deci pe cursul superior al Bistriţei până la puternicul centru 
românesc dela Ciocăneşti. Acelaşi grai a pătruns, probabil prin 
intense mişcări de populaţie românească, întâmplate prin regiunea 
muntoasă a râului Moldova, evitând centrul Câmpulung, care era 
românesc, şi ajungând până la Vatra Moldoviţei. în această co¬ 
mună am constatat o rostire a sunetului c, identică cu cea din 
Maramureş. Probabil că această particularitate şi altele asemănă¬ 
toare au fost aduse de Românii maramureşeni încă în secolul 
al XlV-lea, cu prilejul acţiunii de independenţă a voevozilor din 
Maramureş. Bazinul Dornei este influenţat de graiurile din Tran¬ 
silvania şi de cele din judeţul Neamţ, cu care se află într’o strânsă 
legătură economică. Elementul românesc transilvănean a pătruns, 
suprapunându-se peste o populaţie locală aproape de Piatra-Neamţ. 
Pe lângă această direcţie de expansiune, una tot atât de puternică 
am constatat-o spre Suceava şi spre Şiret, depăşind chiar acest 
orăşel, până la Tereblecea (392), comună în care numele de familie 
Nimigean (care amintesc comuna Nimigea din Sud de Năsăud) 

1 ) înaintea fiecărei comune pun un număr, care trimite la Atlasu' «I.in- 
guistic Român», sub care e reprodus materialul de limbă. In Bucovina: 213 
Coşna, 214 Păltiniş, 363 Cârlibaba, 370 Pojorăta, 375 Vatra Moldoviţei, 378 
Capul Codrului (jud. Câmpulung), 396 Jurcăuţi, 397 Cernăuţi, suburb. 
Roşa (jud. Cernăuţi), 364 Şipotele Sucevii, 388 Straja, 385 Volovăţ, 392 
Tereblecea (jud. R ă d ă u ţi), 393 Vijnicioara, 395 Broscătiţii-Vechi (jud. Sto- 
r o j i n e ţ) şi 381 Sclieia (jud. Suceava). In Basarabia: 428 Hăjdieni, 434 
Sângerei, 502 Corneşti-Tărg (jud. Bălţi), 631 Cochilia, 632 Goteşti, 637 Calmi, 
645 Aluatul (jud. C a h u 1 ), 658 Fruniuşica-Veche, 660 Gura Roşie, 665 Satul- 
Nou, 667 Borisauca, 669 Taşlăc (jud. Cetatea-Albă), 398 Colicăuţi, 
400, Tărăsăuţi, 401 Larga, 403 Clocuşna. 406 Gordineşti (jud. H o t i n), 672 
Ceamaşir, 680 Babele, 691 Giurgiuleşti (jud. I s m a i 1 ), 467 Ialoveni, 491 Vor- 
niceni, 504 Costuleni, 506 Leuşeni (jud. Lăpuşna), 498 Leuşeni, 456 Cuizovca, 
461 Perisecina (jud. O r h e i), 436 Năduşită, 440 Plopi, 445 Cosăuţi, 451 Cuhu- 
reştii-de-Sus (jud. S o r o c a), 470 Chiţcani, 480 Caşcalia, 486 Gura Galbenă, 
647 Valea-Perjii-Vcche, 652 Sadaclia (jud. T i g h i n a). In regiunea trans- 
nistriană: 454 Stroeşti, 458 Jura, 464 Butur şi 476 Nezavertailovca. 

este deosebit de răspândit. In comuna Şcheia de lângă Suceava 
(381) se mai păstrează şi astăzi tradiţia venirii unui element româ¬ 
nesc din Transilvania şi din Maramureş. Informatorul meu din 
această comună mărturisea că localnicii sunt veniţi «cam din 
Ardeal, de unde sunt cei cu cioareci albi şi glugă». Forme de 
felul lui lapce (pentru lapte ) se întâlnesc în Transilvania, în părţile- 
sudice ale Năsăudului, extinzându-se până în Valea Mureşului, 
pe un teritoriu destul de întins. Regiunea Şiret din Bucovina este 
influenţată de mişcările de populaţie din Moldova de Nord, deter¬ 
minate de condiţiuni economice deosebite. Cei din Moldova 
treceau în Bucovina dacă marii proprietari le impuneau condiţii 
prea grele pentru lucrarea pământului. 

Aceste suprapuneri de graiuri româneşti se pot recunoaşte 
uşor dacă se examinează mai multe hărţi din Atlasul Linguistic 
Roman. în acest caz factorul linguistic este documentat de infor¬ 
maţiile istorice, care ne arată, după importantele studii istorice 
ale d-lui I. Nistor, că trecerile din Transilvania în Bucovina 
(şi mult mai puţine din Bucovina în Transilvania) ale elementului 
românesc au fost numeroase în secolele trecute, pricinuite de per¬ 
secuţii religioase şi de precare condiţii economice existente în 
Nordul Transilvaniei. în lipsa căilor de comunicaţie pe văi, pe 
unde duc actualele şosele naţionale, ca artere de comunicaţie 
serveau plaiurile, ale căror urme se văd şi astăzi în catena Carpaţilor 
nordici, mai ales în regiunea superioară a coniferelor. Toponi¬ 
micele cu numele de plaiu (<■ lat. plagium) sunt deosebit de nu¬ 
meroase, păstrându-se chiar astăzi în regiuni unde nu mai există 
populaţie românească (la izvoarele Tisei, ale Ceremuşului, etc.). 
Probabil că în aceste plaiuri trebuie să recunoaştem artere de 
comunicaţie din timpuri foarte vechi (poate preistorice). 

Împrejurarea că în acest caz fenomenele linguistice sunt 
verificate de cele istorice, îndreptăţeşte pe cercetător să afirme 
veracitatea factorului linguistic, chiar şi atunci când el nu este 
atestat de vre-un document istoric. Limba pentru oricare popor 
reprezintă cel mai important document, în care, în cursul vremii 
s’au imprimat diversele vicisitudini istorice. Cercetătorului lin- 
guist i se impune, în asemenea cazuri; o cunoaştere temeinică 
a împrejurărilor locale şi a acelei modeste tradiţii, care păstrează,, 
în formă simplă, mărturia unui trecut îndepărtat. 

Elementul românesc din Bucovina, rezultat din mai multe 
suprapuneri de graiuri româneşti, a trebuit să reacţioneze împo¬ 
triva elementului rutean care cobora din părţile nordice. Rutenii 
au influenţat, mai ales sub raport lexical, graiul românesc din Bu¬ 
covina şi chiar din Transilvania de Nord. Cuvântul latin şea de 
exemplu a fost înlocuit aproape până în Munţii Apuseni cu cu¬ 
vântul rutean tartiiţâ, care s’a impus probabil prin faptul că 
tarniţa avea caracteristice deosebite faţă de şeaua, întrebuinţată 
la şes (mă gândesc la oblânc. şi la partea ridicată din spate, care 
permite mai uşor transportarea de greutăţi în regiunile de munte). 

Rutenii au desnaţionalizat de sigur elemente româneşti în partea 
de Nord a Bucovinei. Acest proces cred că s’ar putea recunoaşte 
uşor dacă s’ar studia graiurile ruteneşti cu metoda geografiei 
linguistice. Observaţiile personale mă îndreptăţesc să afirm că 
şi Românii au desnaţionalizat elemente rutene în unele regiuni 
şi că acest proces, nu atât prin şcoala românească, cât prin nevoi 
economice, a făcut importante progrese. Informatorii mei din 
comunele Şipotele Sucevii (364) şi Vijnicioara (393) au învăţat 
limba românească prin intensul contact pe care l-au avut cu Ro¬ 
mânii. în regiunea de munte dela Şipotele Sucevii vin în fiecare 
an oile Românilor din părţile Dornei şi dela Pojorâta, stabilind 
un strâns contact cu populaţia ruteană. Rutenii dela Vijniţa şi 
Vijnicioara coboară în regiunile româneşti de lângă Rădăuţi, 
pentru a-şi câştiga existenţa şi pentru a transporta cereale şi alte 
alimente. 

Influenţa românească la Ruteni se observă mai ales în termi¬ 
nologia pastorală. Adesea îmi declara informatorul rutean că nu 
ştie cum se numeşte un termen în româneşte, pentru ca atunci 
când îmi dădea răspunsul în « huţăneasca părintească » să recunosc 
prezenţa unor elemente româneşti de origine latină ( mioară, 
vătuie, etc.). Din graiul Rutenilor semnalez numai câteva ele¬ 
mente româneşti, cu pronunţarea lor: brqnfa (brânză, în 364), 
balaur (364), doină (364), floiera (364), oia (364), urda (364), 
vurdă ( 393 ), ţap (364 şi 393 ), etc. Din punct de vedere linguistic 
este interesant faptul că elementele româneşti dela Ruteni (Hu- 
ţuli) prezintă particularităţi fonetice caracteristice graiurilor 
româneşti din care au împrumutat cuvintele. Palatalizarea Iabia- 
Jelor apare în cuvinte de felul lui milei (miel), mhilă (milă). Voca- 

Jele româneşti, îndeosebi e, i şi u prezintă o semivocală înaintea lor.. 
Această semivocală, în cazul lui o sau u este un u (semivocalic) 
pe care Rutenii îl reproduc printr’un v, pronunţând: voaie (oaie), 
vurdă (urdă). Particularitatea de a înlocui pe u (semivocalic) prin v 
am întâlnit-o şi la Sacui, fapt care mă face să cred că pentru ure¬ 
chea unui străin (Rutean, Săcui) acest sunet este identificat 
cu un v din graiul propriu. Prezenţa unei asemenea interpretări 
şi la Broscauţii Vechi (395) ar putea fi o indicaţiune că în această 
comună elementul românesc a desnaţionalizat un element rutean 
anterior. 

Expansiunea elementului românesc în Bucovina peste o po¬ 
pulaţie ruteană ar putea fi demonstrată şi printr’o adunare a 
tuturor toponimicelor din nordul Bucovinei locuit de aceşti 
străini de limba românească. Prin toponimie s’a verificat 
prezenţa elementului românesc în catena nordică a Carpaţilor, 
începând din Moravia, până la izvoarele Tisei şi ale Ceremuşului. 
Atlasul Linguistic al Poloniei subcarpatins de M. Matecki şi K. 
Nitsch arată numeroase cuvinte româneşti, (v. Gr. Nandriş în 
Dacoromania, VIII, p. 138—148) în Carpaţii nordici şi în depre¬ 
siunile subcarpatice din Galiţia, o nouă dovadă despre importanţa 
factorului limbă (limbaj) în istoria unui popor. 

Bucovina din punct de vedere linguistic prezintă o însemnată 
suprapunere de graiuri româneşti din regiunile învecinate şi mai 
ales din Transilvania, alături de o intensă acţiune de a face front 
şi a reacţiona împotriva graiurilor străine, mai ales slave nordice. 
Determinarea procesului de reacţiune şi de învingere a limbii 
noastre asupra graiurilor nu s’ar putea ilustra în amănunta 
şi nu s’ar putea fixa geografic decât numai printr’un studiu care 
ar urmări graiurile româneşti şi cele rutene în toate comunele 
din acest colţ nordic al Românismului. 

Unele particularităţi arhaice de limbă din Bucovina se înca¬ 
drează cu cele pe care le constat în Transilvania de Nord şi Basa¬ 
rabia, datorite procesului de conservare linguistică pe care l-am 
accentuat la început. Forme cu articolul păstrat, ca în limba 
scrisului românesc, se întâlnesc în numele de familie Onciul, 
Grecul, Isopescul, etc. sau în cuvinte {omul, ciocanul, etc.), o dovadă 
evidentă că inovaţia dispariţiei lui l (final) cu valoare de articol 
n’a atins cele mai periferice graiuri româneşti. 



IMPORTANTA graiului românesc din BUCOVINA ŞI BASARABIA 431 


în Basarabia hărţile Atlasului arată de asemenea interesante 
procese linguistice. în judeţul Hotin, graiurile româneşti reacţio¬ 
nează împotriva celor rutene şi ucrainiene. Comunele studiate 
în acest judeţ sunt deosebit de importante pentru fenomenele 
de limbă pe care le păstrează. Elementul românesc este prezent 
în imediata apropiere a Văii Prutului, având o expansiune mai 
accentuată spre Nistru, în partea răsăriteană a judeţului. 

împrejurări istorice şi economice au făcut ca o parte din Ro¬ 
mânii de aici să coboare până în sudul Basarabiei, unde am întâlnit 
element românesc venit, după tradiţia localnicilor, din «raiaua 
Hotinului». în partea nordică a Basarabiei graiul românesc a fost 
influenţat de cel din Bucovina şi mai ales de cel din Moldova, 
stabilindu-se o importantă comunitate linguistică, extinsă până 
în partea nordică a Transilvaniei. Identitatea aceasta se recunoaşte 
în fonetism, în morfologie şi în lexicul graiurilor. Frontiera politică 
dintre Transilvania şi Moldova şi cea dintre Moldova şi Basarabia 
n’a avut nici o influenţă asupra desvoltării graiurilor româneşti 
din aceste trei provincii româneşti. 

începând cu judeţul Soroca, graiurile Basarabiei trec în stânga 
Nistrului, întinzându-se în comune româneşti izolate până la Bug 
şi chiar dincolo de acest râu. Din acest motiv, graiurile basarabene 
n’au avut de luptat cu cele ucrainiene, căci această luptă au dat-o 
graiurile transnistriene, foarte puţin studiate până în prezent 
şi puţin puse la contribuţie de linguistică românească. 

în interiorul Basarabiei, graiurile româneşti au dat şi dau o 
luptă, mai ales în unele regiuni, cu mozaicul de graiuri străine, 
existente în comune cu aspect linguistic ucrainian (mai puţin 
rusesc oficial) şi apoi cu cele bulgăreşti, în partea de Sud a Basa¬ 
rabiei. Cercetătorul recunoaşte uşor că specificul basarabean 
al graiului românesc nu este păstrat de clasa orăşenească şi bur¬ 
gheză, ci de ţăranii satelor din Basarabia. Particularităţi de limbă 
care prezintă aspectul slav în pronunţare există numai în graiul 
orăşenilor, pe când Românii dela ţară se încadrează deplin în 
particularităţile generale ale limbii române. 

Pentru un cercetător grăbit, tendinţa de închidere a sunetului â 
şi de rostire între ă şi î, precum şi cea de rostire foarte redusă 
a acestei vocale ar putea apărea ca o influenţă străină. Faptul că 
reducerea vocalelor în poziţie finală se întâlneşte şi în alte părţi 

din domeniul limbii române şi împrejurarea că această particu- 
ritate apare în regiunea Oradia — Satu-Mare exclude posibilitatea 
unei influenţe străine. Basarabia nu participă la palatalizarea 
•dentalelor, fenomen care apare în Moldova pe drumurile de ex¬ 
pansiune ale elementului românesc venit din Transilvania (regiunea- 
văii Bistriţei, cu prelungiri până în valea Şiretului, în direcţia 
Paşcani). 

în părţile judeţului Cahul, graiul basarabean este influenţat 
de elemente transilvănene, venite în aceste regiuni prin intensul 
păstorit al Românilor din regiunea Breţcu (Săcuime) şi din părţile 
"Sibiului. Despre această regiune s’ar putea afirma că ea forma, 
după Bărăgan, al doilea popas în drumul făcut de ciobanii din 
Transilvania spre regiunile sudice ale Transnistriei, din care ei 
au ajuns chiar până în Crimeia. 

Partea de Sud a Basarabiei prezintă infiltraţii de element 
românesc transilvănean, venit din Dobrogea. în această regiune 
se încrucişează graiul muntean, unit cu cel dobrogean. înmul¬ 
ţirea populaţiei româneşti s’a făcut acum câteva secole, când 
a plecat din Sudul Basarabiei populaţia tătărească, ale cărei urme 
se mai întâlnesc şi astăzi. în comuna Aluatul (645) se pot vedea 
urmele cimitirului tătăresc. Determinarea influenţei tătăreşti 
asupra graiurilor româneşti nu se va putea face decât după ce 
dialectologia română va avea studii asupra unor sate cu grai 
tătăresc. 

Pentru Basarabia de Nord cred că trebuie considerată ca o 
influenţă a graiurilor slave locale particularitatea de rostire a lui l 
final cu caracter velar (l), cum apare acest sunet în polonă. Feno¬ 
menul se întâlneşte şi în Ţara Oaşului din Transilvania, unde 
el poate fi considerat ca o influenţă ruteană. 

Din suprapunere de graiuri, din interferenţe cu graiuri străine 
ar fi putut rezulta şi particularitatea de prefacere a lui y (semi- 
vocalic) în h, în exemple ca, crâpalt-ai (crăpau-ai) din comuna 456, 
sau ţrăhâli (prăvăli) din 406. Particularitatea de rostire a difton¬ 
gului au ca av ( Avgust, August din 498) este cunoscută şi de alte 
dialecte româneşti, în care am putea vedea tot o influenţă străină. 

Faţă de graiul din Muntenia, graiul din Basarabia se deose¬ 
beşte printr’un tempo mai lento al vorbirii şi printr’o mai accen¬ 
tuată tendinţă de diftongare a vocalelor. Basarabenii îmi mărtu- 

riseau categoric că ei nu ştiu să vorbească «româneşte», adică 
în felul cum vorbesc Muntenii, ci numai «moldoveneşte». 
Mărturisirea lor este identică cu a ţăranilor din Transilvania, 
care ştiau să vorbească numai « ca pe la noi», nu cum vorbesc 
« domnii din Regat, în vârful limbii ». în această direcţie cercetă¬ 
rile noastre trebuesc adâncite, căci aceste afirmaţii reprezintă 
adevărate constatări linguistice. Nordul teritoriului dacoromân 
(în care intră şi regiunile pe care le prezint) au două tendinţe deo¬ 
sebite faţă de Sudul românesc: a) o accentuată diftongare a voca¬ 
lelor (întocmai ca în latina vulgară); b) şi o rostire mult mai des¬ 
chisă a vocalei e (el vede). Diftongul pa în Nord s’a monoftongat 
(rostit â), pe rând în Sud păstrează încă aspectul de diftong (pa, 
ua, etc.). Chiar vocala a primeşte un u semivocalic: nare (el are) 
în 403 şi 406. 

în Transnistria am studiat, cu refugiaţi proaspeţi, numai patru 
comune aşezate în imediata apropiere a Nistrului. Studii asupra 
unor comune situate mai adânc pe teritor rusesc aş fi putut face, 
însă le-am evitat, fiindcă împrejurările din 1934 nu mi-au permis 
să studiez chiar ultimele comune româneşti din regiunea Ucrainei, 
care ar fi fost deosebit de interesante prin arhaismele şi prin 
reacţiunea lor împotriva graiurilor slave. 

Din punct de vedere linguistic, graiurile studiate în stânga 
Nistrului păstrează până astăzi importante fenomene de limbă 
vechi, dintre care unele nu se mai găsesc nici într’o parte a teri¬ 
toriului dacoromân. în comuna Nezavertailovca se conjugă astăzi: 
eu uiit, tu uiiţ, el uiită (<lat. oblito), cu accentul vechi păstrat, 
în Basarabia (401, 403, 436, 658, etc.), precum şi în regiunea trans- 
nistriana, prezentul din indicativ, persoana întâi din plural, este 
în -am (nu în -ăm, ca în restul teritoriului dacoromân): noi dam, 
noi aram, măsurăm, iernam, etc. Accentuez că frazele din care 
reproduc aceste verbe arată categoric că e vorba de prezent, nu 
de imperfectul din indicativ. Dacă încadrăm particularitatea în 
domeniul întregii limbi române, constatăm că acest arhaism se 
întâlneşte numai la Românii din Istria (Italia), deci la două extreme 
ale Românismului, o nouă dovadă despre particularităţile arhaice 
pe care le păstrează graiul basarabean. 

Păstrează lui e după o labială, fenomen întâlnit în multe graiuri 
din Transilvania (Hunedoara) şi aproape general în aromână (şi în 

celelalte dialecte transdanubiene) l-am înregistrat şi în Basarabia, 
sub formele: mer (măr), per (păr, arborele roditor) în comuna 669. 

Rotacismul, adică trecerea unui n intervocalic, în elemente 
latine, în r, fenomen caracteristic dialectului românesc din Istria 
şi regiunii Munţilor Apuseni, l-am înregistrat în Basarabia în ex¬ 
presia ţîri mâi\, cu care se sumuţă cânele, precum şi în pâră, 
în loc de până. Aceste atestări, coroborate cu toponimice din Mol¬ 
dova care arată tot r (Geamăra pentru Geamăna, etc.), ne arată că 
fenomenul era mult mai întins în secolole trecute şi că el cuprindea 
tot Nordul teritoriului dacoromân, dela frontiera Ungariei până 
în stânga Nistrului. Afirmaţia mea se bazează pe forma punoiu 
(în loc de puroiu), în care văd o falsă regresiune (adică înlocuirea 
lui r şi acolo unde nu trebue, prin analogie greşită), ilustrată în 
harta colorată nr. 183 pe care am publicat-o în Micul Atlas Lin- 
guistic Român, voi. I, precum şi pe formele luceafăn (în loc de 
luceafăr ), viezune (în loc de viezure), etc. 

Basarabeanul şi Transnistrianul se numără, adică se numeşte 
Ion, Gheorglie, etc. în această formă, spre deosebire de restul 
teritoriului dacoromân, ni s’a păstrat verbul latin nomino,-are, 
dispărut în alte părţi ale limbii române. Tot forme arhaice, exi¬ 
stente şi în Bucovina, sunt: să si bă (fibă, adică să fie) din comunele 
440, 445, 454, 458, etc. şi să ştibă (să ştie) din 397 şi 400, alături 
de forma analogică eu să aib (437 şi 440). 

Articolul din plural, reprezentat în grafia oficială prin al doilea i 
(pus după caracteristica pluralului), în vorbirea de toate zilele 
s’a contras într’un singur i : părinţi (în ortografia oficială părinţii). 
în graiul basarabean am notat pentru acest articol un i (semivo- 
calic): munţii ( 434 ), părinţii ( 445 ), etc., deci păstrarea unui stadiu 
mai vechi din evoluţia limbii noastre. 

Pentru evoluţia articolului nostru sunt deosebit de interesante 
formele bucovinene şi basarabene: mijlocu drumulu ( 375 ), din 
mânurile orbulu (381), ficiorii boierulu (1440,) la coasa fânulu, 
etc., care ne amintesc formele de genitiv proclitic dela nume 
proprii: lu Ion, lu Petre. Formele Sfântulu Petre şi Sfântulu 
Dumitru (din 428) trebuesc examinate împreună cu cele precedente. 

în satul 445 există forme cu j în loc de ş: le-as învăţa, le Şterg, 
întocmai ca în regiunea nordică din judeţul Severin, în apro¬ 
piere de Băile Herculane. 

Articularea substantivului după o prepoziţie, atunci când el 
n’are un determinant, apare în Bucovina şi în Basarabia: pentru 
casâle, pentru părintele (392, etc.), întocmai ca în graiuri din 
Transilvania. 

Pluralul cuvântului mână este mân, cu forma articulată mânule, 
întocmai ca în limba cărţilor mitropolitului Dosoftei. Tot graiul 
din Transilvania (din Sălaj) ni -1 aminteşte construcţia de sub¬ 
jonctiv şi treacă (454), în loc de să treacă, cu şi în loc de să. 

Adăogarea unui a la pronume (Aiia pentru mie, uniia pentru 
unii) apropie graiul basarabean şi transnistrian de cel din Mol¬ 
dova. în acelaşi proces linguistic intră şi formele cu particula 
întăritoare (deictică) -şi: careşî di vremi sî coc (400), careşî cum 
puate (486), careş cum vra (436) şi sineş (cineşi) o vinit îi oaspe 
(440), forme existente în scrisul cronicarilor şi în textele noastre 
vechi. 

Caracteristice acestor regiuni sunt formele verbale : eu puu 
(pun) în 454 şi 458, eu spuu (spun), sau (eu sar) din 454, 476, 
etc., precum şi pluralele cu sens colectiv: fâneţuri (fânaţe, în 461) 
sau vineţuri (vinuri, în 672). 

De sigur că Basarabia şi Transilvania au numeroase cuvinte 
străine (ucrainiene sau ruseşti), ele însă privesc numai termino¬ 
logia strâns legată de administraţia care o impune stăpânitorul 
politic. Aceste cuvinte străine intră în toate limbile, atunci când 
conducerea politică întrebuinţează altă limbă decât cea a popu¬ 
laţiei autohtone. Soartea acestor cuvinte este hotărîtă: ele dispar 
odată cu încetarea dominaţii străine. Din această categorie fac 
parte cuvinte ca: bolniţ (spital, în 470), deseatcă (duzină, în 691), 
cartuz (şapcă, în 667), etc. Unele din aceste cuvinte prind rădăcini, 
cum e cazul lui hâzaică (645, 672) pentru « gazda casei», asemă¬ 
nător cuvântului găzdoaie sau boreasă din Transilvania. Chiar 
dacă numărul acestor cuvinte este mare, răspândirea şi mai ales 
valoarea lor de circulaţie este foarte restrânsă. 

în faţa lor apare, prin reacţiune, tezaurul vechi al limbii, 
care cuprinde, cum e firesc şi cuvinte care au fost neologisme 
înainte vreme. 

Dintre cuvintele caracteristice Basarabiei şi Transnistriei 
înregistrez câteva: brazdă (graniţă), în 680, bucate (la oi, la vite, 
în 647, pe când în Transilvania se numesc astfel cerealele), mai 

cătinos (mai încet, în 397, Bucovina şi Basarabia), am mers un 
cârd de vreme (în 476), curte (casă frumoasă, mare, în 454), drept 
primare (ca primar, în 667, ca şi în Transilvania), noi am avut 
drepturi (hârtii, documente, în 397, Bucovina), întrebăciune (între¬ 
bare, în 486), legumuri (fructe în general, în 680), te-oi învăţa 
mulduvineşte (când te superi pe cineva, în 370, Bucovina), lumină 
(luna de pe cer, în 428, 451, 498, dar şi în comuna Sărbătoarea 
din jud. Dolj), munţăni (mulţumi, în 669) pânile cele albe (grâul, 
orzul, ovăzul şi secara, în 400), pane (grâu, în 458, etc.), bătrâni 
de răsbătrâni de-ai noştri (strămoşi, în 406), din răzbunei (strămoşi, 
în 637), l-am ridicat dealul (l-am urcat, în 645), ţi-i jele de tine 
veri (sau) de poamă (de struguri, în 476), când bat (se ivesc) zorile 
de ziuă (403) etc. 

Graiurile regiunilor periferice ale Românismului reprezintă 
o comoară de mare preţ pentru istoria limbii noastre, prin arhais¬ 
mele pe care le păstrează şi prin lupta dârză pe care o duc spre 
a stăvili influenţele străine asupra patrimoniului nostru spiritual. 

Dramatismul acestei lupte aprige şi necontenite ne aminteşte 
pe bolnavul care depune toate eforturile fizice spre a scăpa orga¬ 
nismul din ghiarele boalei. Marginile unei păduri sunt mai aprig 
bătute de vânturi, decât inima pădurii. Dacă mijlocul pădurii 
poate scăpa vijeliei, acest fapt se datoreşte numai rezistenţei 
excepţionale a copacilor dinspre margini, care au înfruntat mai 
întâi furtuna. 

Trecerea graiurilor româneşti înăuntrul «brazdei» naţionale 
este cea mai sfântă datorie a fiecărui Român, căci prin alăturarea 
acestora se fortifică pentru veacurile viitoare panteonul spiritualităţii 
româneşti, martoră fidelă a celui mai zbuciumat şi mai aprig război 
de apărare a mijlocului de transmitere a gândurilor şi a simţămin- 
telor naţionale, care au fost cea mai puternică legătură a unităţii 
etnice, îndrumătoare spre culmi politice şi culturale. 


SEVER POP 



ODĂ LA BUCOVINA 


Munţi glorioşi, solemnă furtună, Bucovina 
Dragomimei lumina pe frunte-şi adună; 
spadă ştefană la şold răscoală plăieşii, 
iar fagii cu cerul pornesc şi cu vifore mari; 
stelele duc spre septentrion dumbrăveanul chiot 
şi flamura Putnei; germană lespede viperele 
sdrobeşte sub rozele-aurore-ale cerului nordic. 

Pas liberator; cadenţă generatoare; oştenii 
duc în suflet cântec şi soare; Dumnezeu 
semn le-a ales steaua cea mai frumoasă: 
înainte! 

Mi-e inima în Bucovina, plaiul de albe mioriţe; 
iarăşi limpede-i lumina turlelor de Suceviţe; 
pajerele regeşti apă vie poartă ’n pliscul de aur; 
freamătă bourul 'naltelor steiuri; legende 
brumează pe nouri; istorie, drumul tău e mersul 
oştenilor; pace se-aşterne; ţăranul uneltele-şi 
scoate, vrednice mâini se roagă de bună ispravă. 

Văd în zilele viitoare plugurile multe 
cum vor scrie ’n ţămă viaţa grâielor unduitoare, 
sterpele mirişti belşug vor naşte şi, toamna, 
în largile ogrăzi va creşte văpaia bogatelor roade; 
Prutul va duce la vale pădurile Vijniţei 
pe verzile valuri; Dumnezeu va lua luceafărul, 
dăruindu-1 ciobanilor vrednici de dalbii miori 
şi marea frăţie cu fagii pădurii şi cerul. 

Tinerii cărturari vor strânge ’n sufletul lor 
sborul 'naltelor pajeri muntene, 
în cărţi va sta semn lângă semn întreaga Bucovină, 
visul lângă faptă, sufletul la icoane. 

Bufniţa înţelepciunii şi mirtul poetului — 
heraldica sufletului nostru; nu râvnim cununa 
de lauri, dar ni-e dragă sulcina Cuciurului-Mare, 
poezia noastră să fie câmpie, pădure şi slavă, 
biserică unde-a trecut Eminescu. 

Bucovină, pământ de ţărani şi poeţi! 

MIRCEA STREINUL 

Plaiuri de paradis în partea de miazănoapte a românismului, 
cu întinse covoare de mănoase holde şi înflorite fâneţe, cu codri 
seculari, cu munţi răcorosi, din care tâsnesc atâtea zburdalnice 
izvoare, Bucovina s’a bucurat, încă înainte de răşluirea ei din 
trupul Moldovei, de o deosebită atenţiune a Voevozilor şi boierilor 
moldoveni, care au împodobit-o cu atâtea lăcaşuri de închinare 
şi de mulţumire Dumnezeului Destinului nostru, câte nu se gă¬ 
sesc îngrămădite nicăeri pe un teritoriu atât de restrâns al pă¬ 
mântului românesc. 

Popas de descălecare al întemeietorului Principatului moldo¬ 
vean, leagăn şi pivot de lupte şi de biruinţe al acestuia, Bucovina 
cuprinde, între amintirile gloriosului ei trecut, trei reşedinţe voe- 
vodale, Rădăuţul, Şiretul şi Suceava, dintre care fiecare mărtu¬ 
riseşte, prin ctitoriile sale de veşnică dăinuire, înălţimea spirituală 
a ziditorilor lor şi dărnicia Doamnelor şi Domniţelor, care, peste 
veacuri, s’au luat la întreceri întru înzestrarea bisericilor şi mănă¬ 
stirilor cu atâtea nepreţuite odoare. 

Frescele dela Suceviţa, Voroneţ şi Vatra Moldoviţei sau turnul 
Mănăstirii Dragomima vor vorbi totdeauna, în graiul lor, despre 
fineţea artistică a acelor timpuri de vijelioase încleştări cu păgânii 
şi de evlavioasă reculegere în preajma altarelor. Evanghelia dela 
Voroneţ şi Codicele, găsit Ia aceeaşi mănăstire, dovedesc preocu¬ 
pările culturale ale aceloraşi vremuri, iar manuscrisele nume¬ 
roase, aflate în mănăstirile bucovinene după răpirea Bucovinei, 
ne vădesc cât de înrădăcinată a fost în pământul Moldovei, 
în secolul al XVIII-lea, tradiţia cărturărească şi cât de înflo- 

ritoare a trecut ea, deodată cu Bucovina, sub vitregia stăpânirii 
austriace. 

Brutal e întreruptă această viaţă culturală prin ocuparea Ţării 
de Sus a Moldovei de trupele austriace în Octomvrie 1774, 
când această provincie e silită să-şi croiască drum nou în istoria 
culturală a românismului: drum spinos, cu grele urcuşuri şi dese 
poticniri. Se pune, imediat după acest furt de ţară, problema con¬ 
servării etnice în noua provincie austriacă , căci chiar dela început 
noua stăpânire e pornită să desnaţionalizeze populaţia autohtonă, 
care covârşeşte ca număr neînsemnatele infiltraţiuni străine. Des¬ 
fiinţând cele şase şcoli domneşti, care existau în Bucovina la răpirea 
ei, tolerând sau sprijinind direct invazia Evreilor şi Rutenilor în 
oraşele şi satele bucovinene; înglobând în anul 1786 Bucovina 
administraţiei galiţiene; înfiinţând numai şcoli fără limba de pre¬ 
dare românească, pe care o scot şi din Institutul teologic, trans¬ 
format din Academia teologică dela Putna a lui Vartolomei Mă- 
zăreanul, — guvernul austriac e zorit să şteargă cât de repede 
urmele românismului de pe meleagurile, în care a fost mai în¬ 
dărătnic înfipt de-a-lungul istoriei. 

Două au fost căile urmate pentru atingerea acestui scop: 
anihilarea oricărei manifestări culturale autentice şi măgulirea 
boierimii prin acordarea de titluri şi decoraţiuni. Aceste manevre, 
împreună cu sprijinirea invaziei şi colonizărilor străine, trebuiau 
să ducă, după intenţiile guvernului vienez, la amuţirea oricărui 
glas de afirmare românească în Bucovina. 

Lucrurile nu s’au petrecut însă după placul stăpânirii vitrege. 
Vigoarea etnică a unui popor nu se poate nimici prin măsuri de 
constrângere. In tainiţele primitive ale etnicului sălăşluesc im¬ 
ponderabile de energie şi virtuţi, care, la momente de răscruce, 
izbucnesc şi reuşesc să conserve fiinţe poporului respectiv. 

In Bucovina s’au ivit, imediat după desfiinţarea şcolilor dom¬ 
neşti, călugări şi dascăli ambulanţi, care, în schimbul unei mici 
remuneraţiiuni, adunau, la oraşe şi în sate, copiii de boieri, răzeşi 
şi ţărani înstăriţi, pe care îi introduceau în tainele buchilor şi ale 
cifrelor. Mănăstirile rămaseră şi mai departe slujitoare ale cărţii. 
Iar instinctul de conservare al ţăranului român s’a dovedit şi 
aici, ca şi în Ardeal şi în Sudul Dunării, atât de tenace, încât a 
cedat numai acolo, unde a fost cutropit cu desăvârşire sau scos 

de pe teren, cum s’a întâmplat aceasta în unele sate dintre Prut 
şi Nistru. 

In condiţiunile acestea anul 1848 găseşte populaţia românească 
a Bucovinei nepregătită pentru o revoluţie în înţelesul revoluţiei 
ardelene, dar suflet românesc găseşte. In fruntea mişcării de re¬ 
vendicări ale românismului se avântă cei trei fii ai boierului 
Doxachi Hurmuzachi, Eudoxiu, Gheorghe şi Alecu, cărora pă¬ 
rintele lor le-a lăsat prin testament «trei mari datorii de împlinit: 
patria, limba şi biserica. Românească este ţara aceasta (Bucovina), 
în care trăim, câştigată şi păstrată cu sângele străbunilor noştri 
şi înzestrată cu drepturi româneşti, care n’au putut să apună, 
pentrucă sunt o proprietate nepieritoare a ei. Limba română, 
sufletul naţionalităţii noastre, pe care ne-au păstrat-o străbunii 
noştri în timpii barbariei chiar cu răpunerea vieţii, a fost totdeauna 
şi este adevărata limbă a acestei ţări; nici un drept nu s’a aflat 
în putere ca s’o desfiinţeze. Biserica ţării noastre este biserica 
ortodoxă, odorul cel mai scump al sufletelor noastre, care cu 
toate că are drepturile cele mai frumoase, se află totuşi în îm¬ 
prejurările de faţă ameninţate de nişte jurstâri 1 ) nefavoritoare 
şi cere ajutorul fiilor săi ca să o apere»*). 

Eudoxiu Hurmuzachi, care la Viena luase parte ca student 
la lupta pentru dobândirea Constituţiei, alcătueşte memoriul popu¬ 
laţiei româneşti din Bucovina, în care se formulează revendică¬ 
rile acesteia, ca autonomia Bucovinei, conservarea naţionalităţii 
române prin crearea de şcoli primare şi a unei catedre de limba şi 
literatură română, introducerea limbii române în funcţiunile Sta- 
tului, autonomia bisericii bucovinene în ceea ce priveşte alegerea 
episcopului ş. a. Gheorghe şi Alecu Hurmuzachi organizează 
lupta, trezind prin scrisori şi întruniri conştiinţa adormită a popu¬ 
laţiei româneşti. 

Ei sunt ajutaţi sufleteşte de pribegii din Moldova şi din Ardeal, 
care, refugiindu-se la Cernăuţi şi Cernauca, aduc cu ei spiritul 
revoluţionar şi se înfrăţesc în lupta pentru revendicările româneşti 
ale Bucovinei. Oglinda acestei înfrăţiri este gazeta «Bucovina», 


x ) Traducerea cuvântului german < Rechtsstand ». 

*) Ion I. Ntstor, Un capitol din viaţa culturală a Românilor din Bueo 
vina, discurs de recepţie, Academia Română, Bucureşti 1916, p. 64. 

în care, pe lângă articolele celor trei fraţi Hurmuzachi şi contri¬ 
buţiile teologului Iraclie Golembiovschi (mai târziu Porumbescu) 
şi altor bucovineni, întâlnim numele lui Vasile Alecsandri, Alecu 
Russo, Gh. Sion şi ale Ardelenilor Gh. Bariţ, A. Tr. Laurian 
şi A. Pumnul, acesta după ce trecuse cu greutăţi mari frontiera 
şi ajunsese la curtea boierilor dela Cernauca. 

Această înfrăţire în coloanele ziarului « Bucovina », care după 
desfiinţarea presei româneşti din Ardeal şi după introducerea unei 
severe cenzuri în Moldova, stăpânită de Mihai Sturza, ajunge 
în anul 1850 organ de luptă şi pentru Moldova şi pentru Ardeal, 
este cea dintâi manifestaţie de unitate culturală a tuturor Româ¬ 
nilor. Bucovinei îi revine meritul de a fi fost vatra, la care s’au 
încălzit patrioţii, autori ai acestei manifestaţiuni. 

Graţie legăturilor pe care fraţii Hurmuzachi, şi în deosebi 
Eudoxiu, le aveau cu cercurile conducătoare vieneze, unele dintre 
revendicările Românilor bucovineni au fost satisfăcute, dar, tot 
ca de obicei, în spirit austriac. Bucovina a primit, prin Consti¬ 
tuţia din 1849, autonomie, guvernatorul polon dela Leov înlo- 
cuindu-se cu unul austriac, trimes dela Viena la Cernăuţi. Se 
acordă şi un fel de autonomie bisericii bucovinene, dar congresul 
bisericesc nu se întruneşte niciodată, din cauza piedicilor puse în 
calea lucrărilor lui de guvernatorii, vrăjmaşi ai populaţiei româneşti. 

Izbândirea cea mai rodnică pentru viaţa culturala a Românilor 
bucovineni a fost, fără îndoială, crearea catedrei de limba şi li¬ 
teratura română pe lângă liceul de Stat din Cernăuţi, înfiinţat 
în anul 1808 şi care avea caracter pur german, şi numirea la această 
catedră a pribeagului ardelean A. Pumnul (28 Febr. 1849). Re¬ 
voluţionar şi vizionar, noul profesor nu se mulţumea să predea 
de pe această catedră numai lecţiile programatice, ci de multe 
ori, cu gândul la originea strălucită a « gintei» noastre şi la peri¬ 
peţiile prin care a trecut istoria poporului românesc, transforma 
lecţiile sale în adevărat catehism ale naţionalismului. Din flacăra 
divină a sufletului său s’au nutrit, pe băncile liceului din Cernăuţi, 
atâtea suflete tinere, care puteau mărturisi cu Ion Gh. Sbiera 
că în orele de română ale lui A. Pumnul elevii români erau <t hră¬ 
niţi cu scumpul şi dulcele lapte al românismului» 1 ). «Leptu- 


1 ) Ion Gh. Sbiera, Aron Pumnul Cernăuţi 1889 p. 65. 

rarele » lui A. Pumnul erau privite ca un fel de evanghelie a istoriei 
şi literaturii româneşti, deoarece în ele se cuprindea întreaga istorie 
a Românilor şi cele mai alese bucăţi din scriitorii români, câţi 
se manifestaseră până la apariţia lor. 

Sămânţa aruncată în sufletele Românilor bucovineni de fraţii 
Hurmuzachi şi Aron Pumnul nu rămâne fără rod. Conştiinţa 
naţională e menţinută continuu în agitaţie. După anul 1850, 
şcoala secundară bucovineană trecând sub conducerea bisericii 
ortodoxe, se înfiinţează un liceu clasic la Suceava (1860) şi unul 
real la Cernăuţi (1862), ambele întreţinute din Fondul bisericesc 
al eparhiei bucovinene, dar ambele cu altă limbă de predare 
decât cea românească, aceasta admisă numai pentru catedrele de 
religie şi de limba română. 

Liceul' din Suceava a devenit cu vremea cea mai puternică 
pepinieră de bărbaţi luptători pentru interesele naţionale buco¬ 
vinene. înfrângând greutăţile limbii de predare, un număr mare 
de fii de săteni, bursieri ai bisericii, au răzbătut prin toate clasele 
acestui liceu, căruia mai târziu i s’au adăogat clase paralele ro¬ 
mâneşti pentru cursul inferior şi din anul 1904 şi pentru cursul 
superior, clase, în care totuşi nu se predau în româneşte decât 
religia, limba română, matematicele, istoria, geografia, latina şi 
ştiinţele naturale în cursul inferior, numai cele două dintâi şi 
latina în cursul superior. 

Cu toate acestea, sute de elevi români au biruit piedicele ce li 
punea în cale, în mod firesc, limba de predare străină, iar câţiva 
dintre ei, care se văzură în imposibilitate de a răzbi, trecură la 
liceele confesionale din Ardeal, pe care le absolviră, devenind mai 
târziu personalităţi culturale importante, ca poetul Vasile Bumbac, 
folcloristul S. FI. Marian, filologul V. M. Burlă şi Ep. Bucevschi, 
cel mai mare pictor al Bucovinei. 

Pe când aceştia, prin contactul lor cu foştii tribuni ai revoluţiei 
lui Avram Iancu şi cu intelectualitatea ardeleană, îşi îmbogăţiră 
şi avântară sufletele, întorcându-se acasă cu gândul de a-şi pune 
fiinţa în serviciul oropsitului popor românesc din Bucovina, elevii 
rămaşi la liceul din Suceava îşi făceau înşişi educaţia naţională. 
Organizându-se în societăţi culturale secrete, în care se citeau 
ziare şi cărţi aduse noaptea cu desaga dela Burdujeni, unde, trimise 
de profesori ca N. Iorga sau de corespondenţii elevilor suceveni 

dela liceele din Vechiul Regat, se concentrau la un funcţionar 
de gară, discipolii unor profesori vrednici ca S. FI. Marian, Ieronim 
Muntean, Eusebiu Popovici, Severin Procopovici, fraţii Isopescul, 
Ion Nistor ş. a., îşi înflăcărau sentimentele la auzul versurilor şi 
prozei româneşti, aduse prin contrabandă. Societăţile acestea au 
dăinuit, transmiţându-se din generaţie în generaţie, până la iz¬ 
bucnirea războiului mondial, în preajma căruia ele propagau 
direct ideea unităţii politice a tuturor Românilor. 

Şi celelalte licee bucovinene au dat personalităţi de seamă 
pentru lupta culturală a Bucovinei, ca M. Eminescu, fost elev al 
liceului din Cernăuţi, pe care l-au absolvit şi Ion. Gh. Sbiera, 
D. Onciul şi Gh. Popovici, sau Ion I. Nistor, ieşit din liceul din 
Rădăuţi. Dar Suceava a fost centrul de pregătire a luptei pentru 
izbânda finală a ideii de unitate culturală şi politică a neamului. 
Din această pepinieră au ieşit cercetători ca S. FI. Marian, lup¬ 
tători ca preotul Const. Morariu, profesorul Eusebie Popovici şi 
Gh. Tofan, poeţi ca G. Rotică şi toată pleiada de tineri, care în 
preajma războiului de întregire au pregătit mai întâi acasă sufle¬ 
tele pentru izbânda naţională, aşteptată de aproape un secol şi 
jumătate, iar la izbucnirea războiului s’au înrolat voluntari în 
armata română, în frunte cu Ion Grămadă, Lascar Luţia, Toader 
Turtureanu, Justin Breabăn, fraţii Micuţariu ş. a. 

In seama bisericii ortodoxe căzu după anul 1850 şi îndatorirea 
de a crea şcoli primare româneşti. Se înfiinţară într’adevăr multe 
şcoli de această categorie, dar în foarte puţine din ele, unde se 
rătăcea vre-un dascăl român conştiincios, fiii de săteni erau in¬ 
struiţi pentru viaţă sau pentru continuarea studiilor în liceu. In 
aceste şcoli, a căror limbă de predare se fixa după capriciile gu¬ 
vernatorului, nu se învăţa nimic temeinic. Ele n’aveau « nici un 
spirit de viaţă», ci erau « un pur mecanism de cea mai primitivă 
simplitate», cum caracteriza «învăţământul inferior, poporal» 
Alecu Hurmuzachi în adunarea generală a Soţietăţii pentru cul¬ 
tură şi literatură » din Februarie 1868 1 ). 

Netemeinicia aceasta în toate cele emanate dela biserica buco¬ 
vineană este explicabilă prin însăşi firea conducătorului acestei 
biserici, episcopul şi mai târziu mitropolitul Eugeniu Hacman, 


*) «Foaia Soţietăţii» IV (1868) nr. 3. 

suflet cosmopolit, egoist şi mărginit, care, de dragul titlului de 
arhiepiscop, a zădărnicit realizarea unirii bisericii ortodoxe din 
Bucovina cu biserica lui Şaguna din Ardeal într’o puternică for¬ 
tăreaţă de luptă a elementului românesc din împărăţia habsbur- 
gică. Tot ce întreprindea sau era silit să întreprindă acest chiriarch 
ambiţios şi lipsit de inteligenţă, pornea din gândul de a fi pe placul 
stăpânirii vitrege, capriciilor căreia era în stare să jertfească chiar 
o parte din fiinţa bisericii noastre dreptmăritoare din Bucovina 1 ). 

După ce în anul 1862 se înfiinţă, la iniţiativa lui Ion Gh. 
Sbiera, inimosul elev al lui A. Pumnul, care pe acele vremuri 
cutreerase ca student toate regiunile locuite de românii ardeleni 
şi bănăţeni şi se inspirase dela Asociaţia ardeleană, societatea 
«Reuniunea română de leptură din Cernăuţi», care trei ani 
mai târziu se transformă în « Soţietate pentru literatura şi cultura 
română în Bucovina », având ca preşedinte pe Gheorghe Hurmu- 
zachi, în jurul acestui centru cultural se adunară iarăşi toate for¬ 
ţele luptătoare ale Bucovinei şi se înfrăţiră în organul de publi¬ 
citate a societăţii, numit «Foaia Soţietăţii pentru literatura şi 
cultura română în Bucovina », cu fruntaşi ai literaturii din Mol¬ 
dova, între care V. Alecsandri îşi inaugurează colaborarea cu 
cunoscuta poezie «Dulce Bucovină », şi e urmat de C. Negri, 
Alecu Russo, Constantin şi Iacob Negruzzi, G. Sion, S. G. Vâr- 
goliciu. Dintre Bucovineni apar numele lui Ion Gh. Sbiera, Vasile 
Bumbac, Dimitrie Petrino. înfrăţirea aceasta încetează deodată 
cu dispariţia «Foaiei» în anul 1870, din cauza neînţelegerilor ivite 
între colaboratorii moldoveni şi curentul pumnulist, reprezentat 
în redacţie de Ion Gh. Sbiera, ajuns între timp succesorul lui 
Aron Pumnul la catedra de limba şi literatura română a liceului 
de Stat din Cernăuţi. 

Pe teritoriul Bucovinei se petrecuse deci a doua manifestaţie 
de unitate culturală. Căci în « Foaia Soţietăţii» se publicau şi co¬ 
respondenţe din celelalte părţi locuite de Români şi o bogată 
cronică, îngrijită de Gh. Hurmuzachi, privind eforturile culturale 
ale Românilor de pretutindeni. 

Cea de a treia, covârşitoare prin importanţa ei, avea să fie pre¬ 
gătită şi să pornească dela tineretul din Viena. Aici se adunară, 


*) Ion I. Nistor, Istoria bisericii din Bucovina, Bucureşti 1916, p. 73 urm. 

după 1860, studenţi români din toate regiunile pământului româ¬ 
nesc. Din două societăţi, create de ei, se înfiripă prin contopire, 
societatea «România Jună», care, la îndemnul unui comitet, în 
care activau M. Eminescu, Ion Slavici, T. V. Stefanelii şi Ciprian 
Porumbescu, aranja întâiul congres al tuturor studenţilor români, 
care se întruni la Putna în 15/27 August 1871, luând aspectul 
unei grandioase manifestaţiuni panromâneşti. S’au rostit aici cu¬ 
vântări şi s’au făcut prognosticuri pentru viitorul cultural şi chiar 
politic al poporului românesc, care au răscolit ungherele conştiinţei 
naţionale de pretutindeni, iar Ciprian Porumbescu, conducând 
taraful de lăutari, a cântat « Hora Unirii» Daciei întregi. 

Avântul acesta de unitate culturală, pornit dela tineret, n’a 
mai putut fi zăgăzuit în viitor de nici o măsură a stăpânirii austriace. 
Nici înfiinţarea Universităţii din Cernăuţi în 1875, cu vădite ten¬ 
dinţe de desnaţionalizare a elementului autohton, nici prigoana 
întreprinsă de guvernatorul Bourgignon împotriva tricolorului şi 
limbii româneşti, nici înstrăinarea şcoalei primare în satele cât 
de puţin heteroglote, n’au înregistrat nici un succes. Dimpotrivă. 
Când la Cernăuţi se inaugura Universitatea, şi se serbau 100 de 
ani de stăpânire austriacă, iar la Iaşi se prăznuia prin serbare de 
doliu răpirea Bucovinei şi aniversarea de o sută de ani dela de¬ 
capitarea lui Grigore Ghica Vodă, studenţii români, grupaţi în 
societatea «Arboroasa », se abţinură dela festivităţile cernăuţene 
şi trimiseră o telegramă primarului de Iaşi << din partea detrunchiată 
a vechei Moldove». Membrii comitetului: Ciprian Porumbescu, 
Constantin Morariu, Zaharia Voronca, Orest Popescu şi Eugen 
Siritean fură învinuiţi de înaltă trădare şi aruncaţi în temniţă, 
din care sunt liberaţi după 11 săptămâni. Societatea «Arboroasa » 
este desfiinţată, dar locul ei îl ia imediat societatea studenţească 
«Junimea», având ca preşedinte al ei pe Dimitrie Onciul. 

In aceste vremuri de urcuş al naţionalismului ajunge în fruntea 
eparhiei bucovinene (1880) Silvestru Morariu-Andreevici, fiu de 
plugar din Mitocul Dragomirnei, vrednic preot, harnic şi devotat 
slujitor al neamului, energic apărător al bisericii, în care introduce 
duh românesc. însuşi scriitor, el înfiinţează revista teologică 
«Candela », care străluceşte mai târziu prin contribuţiile savan¬ 
ţilor profesori ai reputatei Facultăţi de teologie din Cernăuţi şi-şi 
continuă fără întrerupere apariţia până la invazia bolşevică din 

vara anului 1940. Activitatea acestui ilustru chiriarch al bisericii 
ortodoxe se întinde ca aripile unui vultur peste întreaga viaţă 
culturală a Bucovinei, îndemnând, dojenind, criticând, îndrep¬ 
tând, oriunde era nevoie de intervenţia lui. 

Neuitată a rămas povaţa din fabula sa «Cucoşul curcănit», 
scrisă în anul 1846 şi în care se înfăţişează soarta unui cocoş, căruia 
nu-i plăcea podoaba penelor sale, pe care le smulse şi le înlocui 
cu pene de curcan. Când voi să se umfle, toate penele îi sburară 
la adierea unui vânt mic. Povaţa: 

Soiul tău păzeşte, nu te fă curcan, 

Limba ta cinsteşte, de eşti moldovan. 

Sforţările culturale ale Românilor bucovineni au fost încura¬ 
jate foarte mult de trupele de teatru, venite din Vechiul Regat, 
ca cea a d-nei Fany Tardini, a lui Pascaly şi a lui Matei Millo. 
Ecoul influenţei lor asupra vieţii culturale a Bucovinei îl găsim 
în «Amintirile» lui T. V. Stefanelli despre Eminescu şi într’un 
articol entuziast al lui Alecu Hurmuzachi 1 ), în care se apreciază 
covârşitoarea impresie, ce a făcut acest teatru asupra spectatorilor 
bucovineni. « Toată învăţătura noastră în decursul celor opt ani 
de zile din liceu n’a avut atâta influenţă asupra desvoltării noastre 
naţionale ca acest teatru », spune T. V. Stefanelli (p. 40), iar Al. 
Hurmuzachi susţine că atât românii cât şi străinii trebue să re¬ 
cunoască « că teatrul nostru este bun şi demn şi că, deşi ar fi să 
admitem excepţiuni, el e fără asemuire mai bun decât cele mai 
multe care s’au văzut pe aici». Şi la Cernăuţi veniseră, de sigur, 
multe trupe străine. Dar, după părerea lui Al. Hurmuzachi, străinii, 
care ne batjocoreau limba, au mai putut face o constatare, «o 
descoperire mare, pe care mulţi dintre ei poate nu o aşteptau, 
aceea adică, că limba noastră e destul de înaintată şi desvălită, 
ca să poată servi de mijloc pentru interpretarea şi executarea 
artei dramatice ». 

Urmarea acestor reprezentaţiuni teatrale a fost deschiderea 
gustului pentru teatru la intelectualii români din Bucovina, care 
au şi înjghebat un teatru de diletanţi, a cărui scurtă activitate a 
trecut apoi asupra societăţii corale «Armonia », ajutată mult, în 


*) Publicat în «Foaia Soţietăţii» I (1865) p. 61. 

pregătirile ei pentru reprezentaţii de teatru şi operetă, de compo¬ 
zitorii bucovineni Ciprian Porumbescu şi Tudor Flondor. Teatru 
pentru săteni au înjghebat apoi şi societăţile studenţeşti în frunte 
cu « Junimea ». 

Societăţii « Junimea », care a jucat un rol covârşitor în evoluţia 
culturală a Bucovinei, îi revine şi meritul înfiinţării celei dintâi 
reviste literare a Bucovinei «Junimea Literară». 

La începutul veacului nostru, viaţa politică a Bucovinei, care 
în ultimii 20 de ani ai veacului al XlX-lea avusese perioade de 
avânt prin intrarea în arena politică a luptătorilor naţionalişti 
Iancu Flondor şi Gh. Popovici şi prin activitatea ziaristică a Arde¬ 
lenilor Pompiliu Pipoş, Dr. Valeriu Branişte şi Gh. Bogdan-Duică, 
decăzu atât de mult, încât tineretul universitar şi intelectualii 
tineri se scârbiră de desmăţul politicianist şi se îndreptară spre 

sferele senine al naţionalismului creator. 

» 

Apăruse la Bucureşti în Decemvrie 1901 revista « Sămănătorul » 
sub conducerea lui Al. Vlahuţă şi Gh. Coşbuc. Trecând mai 
târziu sub direcţiunea lui N. Iorga, « Sămănătorul » frânge gra¬ 
niţele nefireşti, revărsându-şi propaganda mântuitoare în toate 
colţurile, locuite de Români. La Budapesta apare (1902) « Lucea¬ 
fărul », iar la Cernăuţi «Junimea Literară» (1904). 

Revista bucovineană, izvorîtă din energiile sufleteşti ale tine¬ 
retului, grupat în jurul societăţii «Junimea », şi condusă la în¬ 
ceput de Ion I. Nistor şi Gh. Tofan, a adunat în jurul crezului ei 
nu numai pe vechii scriitori şi luptători bucovineni, ca T. V. Ste- 
fanelli, preotul Const. Morariu, S. FI. Marian, Constantin Be- 
rariu, Em. Grigorovitza, preotul D. Dan, poeţii Nicu şi Taniu 
Dracinschi, folclorista Elena Niculiţă-Popovici, ci şi întreaga ple¬ 
iadă de tineri scriitori în frunte cu Iorgu Toma, Ion Grămadă, 
G. Rotică, Liviu Marian, V. Huşan ş. a. Colaborează şi profe¬ 
sorii de mai târziu Radu Sbiera, Victor Morariu, D. Marmeliuc, 
Al. Procopovici, Leca Morariu, precum şi publicistul I. G. 
Toroutiu. 

1 

Dintre tinerii scriitori ardeleni colaborează la revistă V. Loi- 
chiţă şi I. Broşu, iar dintre scriitorii din Vechiul Regat M. Sa- 
doveanu, Ion Dragoslav, bucovinean de origine, şi Artur Gorovei. 
Numărul colaboratorilor avea să sporească tot mai mult după tot 
mai repetatele manifestaţiuni de unitate culturală, care pornesc 

dela gruparea aceasta de energii tinereşti. In anul 1906 ea pri¬ 
meşte un puternic sprijin prin venirea la Cernăuţi a profesorului 
Sextil Puşcariu ca succesor al lui Ion Gh. Sbiera la catedra de 
limba şi literatura română de pe lângă Universitatea Cernăuţeană. 
Intrând în rândurile luptătorilor pentru o nouă viaţă culturală 
şi naţională în Bucovina, Sextil Puşcariu formează de aici înainte 
împreună cu Ion I. Nistor şi cu Gh. Tofan trinitatea nedespărţită, 
care caută să inflitreze în toate manifestările sufleteşti ale Româ¬ 
nilor bucovineni noul crez naţionalist, care, închegând şi mai 
puternic unitatea culturală a neamului, trebuia să conducă la 
unitatea lui politică. 

Crezul acesta a fost fixat astfel de întemeietorii revistei: 
« Noi nu reprezentăm numai arta, frumosul menit a innobila su¬ 
fletul omenesc şi a ne ridica în sferele luminoase, noi reprezentăm 
şi ideea naţională. Noi tindem ca fiecare român să fie conştient 
de bunurile ideale ale naţiunii sale, să le stimeze — fără a dispreţui 
pe cele străine — căci, ca să nu dispărem în valurile popoarelor 
ce ne înconjoară, trebue să avem o cultură a noastră proprie, 
care să fie produsul firesc al nostru, trebue să fim însufleţiţi de 
o dragoste nemărginită pentru tot ce e al nostru, care dragoste 
să ne servească drept zid de apărare contra mulţimii de influenţe 
străine. 

Ca direcţie literară credem a fi ţinuţi să o urmăm pe aceea, 
care e unica posibilă după cele schiţate mai sus, pe aceea, care 
corespunde mai mult idealului nostru de înălţare naţională» 1 ). 

Credincioşi acestui crez, conducătorii revistei şi ai curentului 
naţionalist, urzit de ea, pornesc la muncă şi pe teren. Convinşi 
că sentimentul naţional se alimentează cel mai puternic prin con¬ 
tactul viu între fiii aceluiaşi neam, despărţiţi de graniţe nefireşti, 
ei pornesc iniţiativa unei mari serbări naţionale cu prilejul ani¬ 
versării a 400 ani dela moartea lui Ştefan cel Mare şi Sfânt, care 
se ţine la Putna în vara anului 1904 şi care întruneşte pe repre¬ 
zentanţii Românilor de pretutindeni. 

In anul 1906 tineretul, aparţinător aceluiaşi curent, conduce la 
Expoziţia generală română din Bucureşti peste 2000 de ţărani bu¬ 
covineni, care se înapoiază la vetrele lor cu imaginea progresului 


x ) Jwx. Lit. II (1905), p. 18. 

şi viitorului românismului în suflete. Doi ani mai târziu, societatea 
studenţească «Junimea » împlinind 30 de ani de existenţă, aran¬ 
jează mari serbări panromâneşti, la care participă proeminente 
personalităţi culturale din Vechiul Regat, învăţaţi şi scriitori, ca 
N. Iorga, D. Onciul, S. Mehedinţi, C. Stere, M. Sadoveanu, 
Z. Bârseanu, St. O. Iosif, D. Anghel, C. Sandu-Aldea ş. a. 

Tot în anul 1908, dela Gh. Tofan porneşte iniţiativa înfiinţării 
Universităţii populare dela Vălenii de Munte, menită să fie, peste 
decenii, un far de lumină pe drumul idealului unităţii naţionale. 

In toamna anului 1909 se aranjează la Iaşi după iniţiativa 
studentului D. Mameliuc, secretarul « României June » din Viena, 
congresul tuturor studenţilor români, la care studenţimea din 
Cernăuţi participă în număr foarte mare. 

Un an mai târziu, la chemarea Societăţii pentru cultura şi 
literatura poporului român din Bucovina, pusă la cale de trini¬ 
tatea Nistor-Puşcariu-Tofan, vine la Cernăuţi trupa de teatru a 
lui P. Liciu, care în anul 1911 reprezintă pe scena teatrului cer- 
năuţean cu un succes de nedescris trilogia lui B. Delavrancea. 
In acelaşi an, o serie de scriitori români aranjează şezători literare, 
în amintirea lui I. Creangă, în aproape toate oraşele bucovinene, 
contribuind cu cuvântul lor cald la întărirea sufletească a Româ¬ 
nilor bucovineni în lupta lor pentru limbă şi lege. 

Căci lupta se dădea tot maz dârză, întărită de nenumăratele 
manifestaţiuni de unitate culturală a neamului, care, provocate 
de curentul din jurul «Junimii Literare », se succedau tot mai 
des pe pământul Bucovinei. Ele au culminat în vizita la Cernăuţi 
a lui Aurel Vlaicu, care în 1912 a făcut câteva zboruri deasupra 
capitalei Bucovinei, aclamat frenetic de o asistenţă de peste 30.000 
Români, adunaţi din întreaga Bucovină. 

In vara anului 1914 avea sa se ţină la Suceava Congresul ge¬ 
neral al învăţătorilor români de pretutindeni, dar atentatul dela 
Serajevo şi izbucnirea războiului au împiedecat această nouă şi 
puternică manifestaţie de unitate a neamului, care, prin sacrificii 
de sânge, avea să-şi cucerească, pe câmpiile de bătaie, unitatea 
politică. 

După război, în anul 1919, luptătorii din jurul «Junimii 
Literare» se reîntrunesc la Cernăuţi, reeditează «Junimea Lite¬ 
rară », grupând în jurul ei şi pe tinerii scriitori, ieşiţi din zbuciumul 

războiului, ca Gh, Voevidca, Tr. Chelaru, Mircea Streinul, Iulian 
Vesper, Gh. Drumur, şi alţii, intră însă şi în arena politică, că¬ 
utând să contribue, fiecare dintre ei, cu tot avutul său spiritual, 
la consolidarea unirii. 

Organ de luptă al grupării devine « Glasul Bucovinei », înfiinţat 
în preajma prăbuşirii monarhiei habsburgice de o mână de 
români curajoşi, în frunte cu Sextil Puşcariu, care, în timpul 
războiului rămăseseră la vetrele lor. Condus la început de fonda¬ 
torul lui, profesorul Sextil Puşcariu, iar mai târziu de un comitet 
redacţional, acest ziar, singurul cotidian românesc, care a putut 
să se menţină în Bucovina timp de 23 de ani, a fost nu numai 
o tribună politică, ci şi un excelent răspânditor de literatură şi 
cultură românească. In coloanele lui au apărut cele dintâi poezii 
şi lucrări literare ale lui Lucian Blaga, el a lansat atâtea tinere 
talente bucovinene, în el s’au discutat şi soluţionat atâtea pro¬ 
bleme de viaţă ale Românilor bucovineni în cadrul României 
întregite. 

Viaţa culturală şi ştiinţifică a Bucovinei a luat un puternic 
avânt prin românizarea Universităţii cernăuţene în toamna anului 
1919 şi prin înfiinţarea Teatrului Naţional şi a Conservatorului 
de muzică şi artă dramatică, câţiva ani mai târziu. 

Profesorii Universităţii româneşti, în marea lor majoritate ti¬ 
neri, pregătiţi la Universităţile străine, şi-au dat seama, dela 
început, de răspunderea ce o au faţă de neamul lor şi faţă de 
ştiinţă, şi s’au aşezat la muncă, căutând să egaleze, dacă nu să 
întreacă, pe antecesorii lor. Din această trudă ştiinţifică au fost 
alimentate, în afară de scrierile fiecărui profesor în parte, o serie 
de publicaţiuni periodice de covârşitoare importanţă ştiinţifică: 
« Candela », revista Facultăţii de teologie, « Codrul Cosminului », 
publicaţiunea Institutului de istorie şi limbă, Buletinul Facultăţii 
de ştiinţe, Revista pedagogică, Revista filologică, publicaţiunile 
Institutului limbii române, al cărui director, profesorul Leca Mo- 
rariu, mai edita revista Făt-Frumos şi buletinul Mihai Eminescu. 

Teatrul Naţional şi Conservatorul de muzică şi artă dramatică 
au avut la început, timp de zece ani, o activitate din cele mai în¬ 
floritoare. Conduse de oameni de pricepere şi energie, aceste 
instituţii au contribuit mult la consolidarea sufletului unitar pe 
pământul Bucovinei desrobite. După un deceniu însă, intrigării 

lăuntrice, ivite în sânul personalului lor, şi o propagandă nedreaptă 
împotriva lor la Bucureşti, au dus la desfiinţarea lor. Conservatorul 
s’a putut menţine cu mari greutăţi, graţie dârzeniei cu care a 
luptat pentru salvarea lui un mic grup de Români, în frunte cu 
profesorul D. Marmeliuc. 

* 

* * 

Un neam progresează numai prin cuceririle lui pe teren spi¬ 
ritual. Numai pe cultură poate să se întemeieze progresul noului 
stat român, după sfârşitul războiului nostru de reîntregire a ho¬ 
tarelor. 

In cadrul înzestrărilor culturale, Bucovina are nădejdea să 
se bucure din partea marelui Ctitor al noului stat, d. Mareşal 
Antonescu, de aceeaşi atenţie, de care s’a bucurat înainte vreme 
din partea Voevozilor moldoveni şi, după unire, din partea Regelui 
Ferdinand întregitorul. 

Leagăn al Moldovei şi tezaur al atâtor sfinte amintiri voie¬ 
vodale; pământ în care îşi are obârşia şi unde şi-a primit învă¬ 
ţătura primilor ani cel mai mare poet al neamului; patrie restrânsă 
a unor purtători de făclii culturale, ca D. Onciul şi Ciprian Po- 
rumbescu, sau unor luptători ca preotul C. Morariu, Ion Gră¬ 
madă şi Gh. Tofan, Bucovina îşi îndreaptă cu recunoştinţă şi 
cu încredere sufletu-i desrobit pentru a doua oară de eroismul 
ostaşului român, către viteazul ei liberator, Mareşalul Ion Anto¬ 
nescu, rugându-1 să chibzuiască, cum s’ar putea înălţa mai mult 
fosta Ţară-de-Sus a lui Ştefan cel Mare, astăzi, ţară de hotar 
spre întinsele câmpii ale slavismului. 

La această graniţă a romanităţii trebue creată o vatră de 
lumină românească, din care grai de flăcări să vorbească despre 
geniul latin al culturii noastre, din care să radieze fâşii de lumină 
şi spre vecinii noştrii dela miazănoapte şi răsărit, care să prindă 
şi să topească în amalgamul culturii naţionale toate influenţele 
culturale, ce vin din această parte a omenirii. 

Universitatea cernăuţeană, a cărei cetate a rămas cruţată de 
barbaria bolşevică, se cere redeschisă cât de curând. Ocupându-se 
catedrele vacante cu cei mai aleşi tineri pe care-i avem, încura- 
jându-se munca intelectuală mai mult decât s’a făcut în trecut, 
răsplătindu-se truda spirituală şi meritul cultural la fel ca în ţările 

cu civilizaţie înaintată, creându-se în Bucovina şi celelalte insti¬ 
tuţii, necesare progresului cultural al neamului, se va aşeza 
acolo, în Cernăuţiul românesc, cea mai solidă piatră de hotar. 

Pe lângă vechii luptători pentru conservarea fiinţei etnice şi 
pentru înălţarea Bucovinei la nivelul cultural al celorlalte regiuni 
ale românismului creator, la dispoziţia Mareşalului stă acolo o 
generaţie tânără de învăţaţi, poeţi şi scriitori, care, amestecându-şi 
rândurile cu premergătorii lor în acea armonie de muncă, care 
23 de ani după unire a fost mândria Bucovinei, pot contribui 
la acel reviriment cultural şi ştiinţific, pe care Ctitorul de ţara 
nouă şi-l doreşte pentru România, reîntregită de sufletul lui 
eroic şi de braţele celor viteji. 

D. MARMEL 1 UC 



CE SCRIE XAVIER HOMMAIRE 
DE HELL DESPRE BASARABIA 


In curând va apărea traducerea românească a unui capitol din 
cartea lui Xavier Hommaire de Hell «Les steppes de la Mer Cas- 
pienrte, le Caucase, la Crimdz et la Russie meridionale » (voi. II, Paris 
1845), capitol dedicat Basarabiei noastre şi intitulat «Notice histo- 
rique sur la Bessarabie ». 

Notiţa aceasta istorică prezintă pentru noi Românii, mai ales în 
momentele de faţă, când s’a varsat atâta sânge pentru redobândirea 
Basarabiei, un deosebit interes. 

înainte de a schiţa o scurtă dare de seamă privitor la «Notiţa 
istorică asupra Basarabiei» a lui de Hell, ţinem să mărturisim un 
păcat al nostru românesc. 

Trecutul moldovenesc al Basarabiei, mai ales cel de sub stăpâ¬ 
nirea ruso-ţaristă, a fost foarte puţin studiat. 

Arhivele Statului din Basarabia sunt aproape neatinse, iar cele 

particulare zac aproape toate nesistematizate şi nelegate, aruncate 

prin poduri, acoperite cu straturi groase de praf şi lăsate la discreţia 

şoarecilor. 

* 

Este adevărat că, sub ocârmuirea Ruşilor, care timp de 106 ani 
au urmărit cu îndărătnicie desnaţionalizarea şi rusificarea moldove¬ 
nilor şi care au căutat să şteargă din minţile lor orice amintire despre 
trecutul moldovenesc al Basarabiei, aceste arhive cu greu puteau 
fi cercetate. 

Dar constatăm, cu adâncă mâhnire, că nici sub regimul românesc 
de 22 de ani (1918—1940), de aceste arhive nu s’a interesat aproape 
nimeni şi că profesorii de istorie, atât cei universitari cât şi cei secun¬ 
dari, n’au ştiut să inspire studenţilor şi elevilor lor, pentru trecutul 

moldovenimei basarabene, nici dragoste, nici interes, nici măcar 
curiozitate. 

Ori, fără cercetarea acestor arhive, nu se poate cunoaşte adevărata 
istorie a Basarabiei de sub stăpânirea moscovită. 

De aceea sunt extrem de puţine monografiile bisericilor şi satelor 
noastre moldoveneşti basarabene. 

Nu mai vorbim de monografii ale judeţelor. Literatura privitoare 
la trecutul nostru moldovenesc din Basarabia este foarte săracă. 

De altă parte, nici scrierile străinilor despre acest trecut nu ne 

sunt cunoscute, pentrucă foarte puţine din ele au fost traduse în 

româneşte. 

» 

In limba rusă, de pildă, există multe scrieri privitoare la acest 
trecut, unele chiar destul de favorabile cauzei noastre naţionale, dar, 
nefiind traduse în româneşte, rămân inaccesibile publicului nostru 
cetitor. 

De aceea, credem că traducerea capitolului XXI din Xavier 
Hommaire de Hell, intitulat «Notiţă istorică asupra Basarabiei», 
vine să umple un gol în literatura noastră privitoare la istoria Ba¬ 
sarabiei. 

# 

* # 

Xavier Hommaire de Hell a stat mai mult timp în Basarabia. 
El s’a interesat de situaţia ei istorică, politică, socială, etnografică 
şi economică. Din cele spuse de autor, se vede că a venit în contact 
direct atât cu boierii, cât şi cu ţăranii. 

Deşi a fost decorat de ţar cu ordinul Sf. Vladimir, el nu pregetă 
a mărturisi multe lucruri neplăcute guvernului rus, precum şi a 
critica destul de aspru măsurile lui, luate în scopul de a rusifica 
Basarabia în mod forţat. 

In notiţa lui Xavier Hommaire de Hell asupra Basarabiei, găsim 
multe lucruri cunoscute celor ce se interesează de istoria Basarabiei 
sub regimul muscălesc, dar găsim şi lucruri foarte puţin cunoscute. 

De pildă, până acum se ştia că Constituţia din 1818, hărăzită 
de Ţarul Alexandru I Basarabiei, a fost opera lui Krinitzky, şeful 
cancelariei guvernatorului general şi namestnicului plenipotent Bah- 
metiev (1816—1820). Acest lucru îl afirmă scriitorul rus F. F. Vieghl 
fost vice-guvernator al Basarabiei şi după el unii istoriografi români. 

Or, Xavier Hommaire de Hell ne mărturiseşte, că această Consti¬ 
tuţie a fost alcătuită de o comisiune de 28 membri şi că «unul din 

principalii redactori a ei a fost d. Pruncul J ) care « făcu să se primească 
articole dintre cele mai liberale, cu o abilitate foarte lăudabilă şi fără 
îndoială foarte curagioasă ». 

Apoi suprimarea Constituţiei din 1818, scriitorii ruşi o atribuiau 
exclusiv lenei, pasivităţii şi nepregătirii sfetnicilor moldoveni din 
Consiliul Suprem (Vieghel şi a.). 

Compatriotul nostru basarabean şi marele savant L. A. Casso, 
spune că după o sută de ani dela anexarea Basarabiei de către 
Ruşi, Consiliul Suprem, care deţinea toată puterea în Basarabia 
autonomă în mâinile sale, «a fost mutat pentrucâ el nimica n’a 
făcut pentru provincie » 2 ). 

Or, Xavier Hommaire de Hell afirmă categoric că suprimarea 
acestei Constituţii se datoreşte exclusiv şovinismului guvernului rus, 
care nu putea tolera « ca la graniţa Rusiei cu Turcia, să dăinuiască 
o provincie cucerită, care să se ocârmuiască prin propriile ei legi 
şi să aibă o administraţie cu totul opusă acelei ce ocârmuia celelalte 
gubernii ale Imperiului!!» 

Xavier Hommaire de Hell mai afirmă, că «guvernul imperial 
obosit de aceste discuţii *), nu mai şovăi de a lua toate măsurile, 
pentru a-i reduce pe moldoveni la completa lor nulitate politică 
şi administrativă». 

Acest din urmă pasaj, ca şi altele, vine să reabiliteze pe boierii 
moldoveni şi să dovedească că ei, cu toate vicisitudinile vremurilor, 
şi-au făcut datoria faţă de neamul lor, au reacţionat şi au protestat 
împotriva rusificării Basarabiei. 

Intre măsurile luate de guvern, pentru a zdrobi rezistenţa poli¬ 
tică a boierilor şi pentru a asimila Basarabia cu celelalte gubernii, 
Xavier Hommaire de Hell arată: 

a) Suprimarea în 1822 a scutirii de taxe comerciale, care fusese 
la început acordată Basarabiei şi care era «temelia principală a pros¬ 
perităţii agricole». Prin această măsură guvernul dădea o mare 
lovitură situaţiei economice şi comerciale a Basarabiei; 

b) Desfiinţarea în 1828 a autonomiei, hărăzită Basarabiei în 
1818. «Astfel, zice autorul, « Basarabia, desmoştenită de toate privi- 

1 ) Iancu C. Pruncul, fost membru în Consiliul suprem al Basarabiei au¬ 
tonome. N.R. 

s ) Rusia la Dunăre, Moscova, 1913, p. 226. 

*) Privitoare la autonomia Basarabiei. N.R. 

legiile ei şi chiar de limba sa, fu asimilată, prin toate formele admini¬ 
strative, celorlalte gubernii din Imperiu » ; şi 

c) Promulgarea Ucazului Imperial, pe baza căruia «toţi şerbii') 
fura declaraţi slobozi» (1834). 

Influenţaţi de intrigile funcţionarilor ruşi, ţăranii emancipaţi, în 
căutarea unei soarte mai bune, părăseau moşiile vechilor lor pro¬ 
prietari şi fugeau pe moşiile noilor proprietari ruşi. Satele rămâneau 
pustii, pământurile nelucrate, iar proprietarii vechi — Iară braţe 
necesare gospodăriilor lor. 

Bine înţeles, urmările acestor măsuri drastice au fost dezas¬ 
truoase pentru toţi basarabenii, chiar şi pentru ţăranii eman¬ 
cipaţi, căci fiind eliberaţi, ei nu au fost împroprietăriţi cu pă¬ 
mânt. 

Xavier Hommaire de Hell, care descrie soarta ţăranilor atât 
înainte cât şi după emanciparea lor, constată că, sub noul regim, 
«ţăranii, neavând nici o palmă de pământ, ni s’au părut în realitate 
cu mult mai robiţi şi readuşi la o stare materială incomparabil mai 
puţin satisfăcătoare». 

Emanciparea clăcaşilor basarabeni apare cu atât mai perfidă şi 
lipsită de sinceritate, cu cât în Rusia pe atunci ţărănimea zăcea în cea 
mai groaznică robie, ţăranii fiind obiect de vindere-cumpărare şi 
vânzându-se la iarmaroace ca vitele, adeseori bărbaţii separat de 
nevestele şi copiii lor. 

Măsurile de mai sus ale guvernului rus, Xavier Hommaire de Huli 
le consideră nu numai pripite, ci şi nejustificate. 

«In situaţia morală şi materială a basarabenilor, zice el, nimic nu 
putea motiva o distrugere aşa de radicală a tot ce ţinea de vechiul 
regim ». 

Contra acestor măsuri, boierimea basarabeană a protestat cu toată 
energia. 

«In 1827, zice Xavier Hommaire de Hell, în timpul călătoriei 
împăratului Nicolae I, aceste proteste fură aşa de energice, că Ma- 
jestatea Sa se hotărî să instituiască o comisiune, care să fie însăr¬ 
cinată să-i aducă la St. Petersburg plângerile provinciei». 

Dar toate comisiunile alese au fost anulate de guvern şi nici una 
nu a putut pleca la St. Petersburg. 


*) Şerbii, adică clăcaşii. N.R. 

Numai după emanciparea clăcaşilor şi după ce situaţia materială 
a boierilor a fost distrusă, aceştia s’au văzut învinşi şi reduşi la tăcere 
şi supunere. 

* # 

# 

In descrierea amănunţită a cetăţilor basarabene, Xavier Hommaire 
de Hell arată însemnătatea lor militară şi istorică. 

Când autorul se găsea în Basarabia (1840), numai în cetăţile 
Ismail şi Bender se mai întreţineau garnizoane ruse. Celelalte erau 
părăsite. 

La Hotin autorul remarcă pe zidurile fortăreţii «numeroase 
inscripţii genoveze», iar «deasupra porţii principale un leu şi un 
leopard încătuşaţi, alături de un elefant (în sculptură), purtând un 
turn». De asemeni, el observă «numeroase versete din Coran, care 
împodobesc poarta principală şi laturile ferestrelor ». 

Toate aceste inscripţii şi sculpturi astăzi nu se mai găsesc, au 
dispărut. 

Despre portul Ismailului autorul observă: «se spune că acest 
oraş a văzut ancorând anual în portul său până la 800 corăbii de 
toate mărimile». 

In descrierea populaţiei basarabene şi a diferitelor ei categorii 
naţionale şi sociale, autorul afirmă: 

1. Că în 1831 populaţia totală a Basarabiei atingea cifra de 
469.785 de suflete, din care locuitori impozabili 431.9x1. 

2. Că «partea de Miază-noapte a provinciei... este ocupată 
aproape exclusiv de rasa moldovenească, ale cărei sate se întind chiar 
în lungul Nistrului până aproape de Ackerman ». 

3. Că « mazâlii sunt descendenţii vechilor boieri, pe care războiul 
şi numeroasele revoluţii, care au pustiit ţara, i-au redus la mizerie... 
Ei nu se desosebesc de aristocraţie, decât prin aceea că nu iau parte 
la alegerea de judecători şi de mareşali ai nobilimei». 

4. Că « populaţia velicorusă (moscovită) se compune exclusiv 
din fugari (robi), cărora guvernul le acordase de mai midţi ani adăpost 
în Basarabia, în detrimentul proprietarilor din guberniile vecine «*). 

* 

* * 


1 ) Toate sublinierile sunt ale noastre. N.R. 

O deosebită atenţie e arătată colonizării Bugeacului, după 
părăsirea lui de triburile Tătarilor Nogai, Această colonizare s’a 
făcut cu imigranţi Bulgari, Germani, Cazaci, Zaporojeni, fugari 
velicoruşi şi chiar cu triburi nomade de ţigani. Aceştia din urmă 
trebuiau să fie forţaţi, «prin măsuri administrative militare», 
ca să-şi cultive pământurile. 

Restul «imenselor câmpii» din Bugeac, care odinioară fuseseră 
stăpânite de gospodarii Moldovei, a fost împărţit între marii demni¬ 
tari (seniori) ruşi. 

Privitor la crescătoriile de cai, oi şi vite comute, autorul afirmă 
că ele au fost distruse prin măsurile nechibzuite ale guvernului rus. 
In 1839, au fost vândute în străinătate numai, 2365 cai din Basarabia, 
remonta cavaleriei sale. 

Notele sale asupra Basarabiei, Xavier Hommaire de Hell le ter¬ 
mină prin a lua apărarea ţăranilor moldoveni de învinuirile neînte¬ 
meiate aduse de Ruşi şi prin a le aduce lor şi nevestelor lor laude 
pentru ospitalitatea, curăţenia şi hărnicia lor. 

IOAN PELIVAN 



NE CHIAMĂ ŢARA 


Arcaşilor şi plăeşilor lui Ştefan cel Mare 
pioasă închinare. 


Din bucium azi ne chiamă Ţara, 
Arcaşi, porniţi vârtej la luptă: 

Să smulgeţi brazda milenară, 

Din trupul ţării noastre ruptă! 

Plăieşi, Ia luptă pentru Rege, 

Că Ţara vă binecuvânta: 

La luptă- pentru sfânta Lege 
Şi pentru vatra noastră sfântă! 

Voi, oştilor basarabene, 

Răzeşi, mazili, cu Pârcălabii: 
Goniţi jivinele viclene 
Din holda mândrei Basarabii! 

Porniţi ca şoimii în furtună, 

Cu arma fulgerând în soare 
Să apăraţi glia străbună 
Şi Crucea sfintelor Altare! 

La voi — răzeşii din Soroca, 
Păstrând hrisovul sfânt al slovei, 
Priveşte Căpitanul Proca 
Şi Ştefan Vodă al Moldovei! 



461 


La voi, ce apăraţi moşia, 

Priveşte, de pe culmi, Hotinul, 
Cetatea Albă şi Chilia, 

Cum îşi rosteşte-un Neam Destinul! 

Privesc la vitejasca faptă 
Vasile Lupu din Orhei 
Şi Lăpuşneanu ’n lupta dreaptă, 
Cum îi sdrobiţi voi pe mişei! 

La lupta voastră în Tighina 
Privesc Codrenii din Tigheci, 

Cum seceraţi din lan neghina: 

Să piară, iarba rea, pe veci! 

Loviţi cu fulgere de bardă, 
Sdrobind balaurul sinistru: 

Goniţi însângerata hoardă, 

Hăt, peste Nistru, peste Nistru! 

Străfulgeraţi arma ’n lumină, 

Să-i desrobiţi pe fraţi din jug: 
Striviţi sălbateca jivină, 

Goniţi-o dincolo de Bug! 

22 Iunie 1941, în zorii desrobirii 



ŢĂRANCĂ BASARABEANĂ 


Te privesc, măicuţă blândă, în apus, 
Cum te ’ntorci din câmp peste colină, 
Purtând pruncu ’n braţe, iar de sus 
Secera îi pune cearcăn de lumină. 

Printre lan de grâu şi de secară, 

In sărăcăcioasa prăfuita-ţi haină, 

Creşte umbra albă, de Fecioară, 

Pe cărări de seară şi de taină. 

Şi cum vii trudită, sârguind pe cale, 
Legănându-ţi pruncul în lumină: 

Eu mă ’nchin în faţa măreţiei tale, 
Sărutându-ţi urma sfântă, pe ţărână! 



FĂT FRUMOS 

Ostaşului român — smerita închinare. 

Pe coama dealului, 

Frumos ca Soarele, 

Dă pinteni calului 
Bătând hotarele. 

Prin Basarabia, 

Dând trap buistrului: 

Sclipeşte sabia 
De pază Nistrului! 

In razele de-aur e, 

Roş fulger — paloşea: 

Peste coclaure 
Goneşte calu ’n sea! 

t r 

Din arc de măgură 
Lucesc săgeţile, 

Stârnind din negură 
Singurătăţile... 

Voinicul calul si-1 

3 

Struneşte ’n scară: 

Din goană paloşul 
L-aruncă ’n fiară... 

Lovind balaurul 
In zeaua ţestelor, 

Mugi ca taurul 
Din vârful crestelor. 



Zmeul se apără, 

Dar uite-1, zace: 

Şi ţeasta-i scapără 
In vârf de lance!... 

Pe zid Cetăţile 
înfig stindarde: 
Pustietăţile, 

Umplând cu hoarde! 

Frumos ca Soarele, 
Goneşte calu ’n şea: 
Păzind hotarele, 

Roteşte paloşea!... 

Dând pinteni murgului 
Se duce sprinten, 

In prafu-amurgului 
Sclipind din pinten. 

Prin Basarabia 
Dă trap buistrului, 
Sclipeşte sabia 
De-a lungul Nistrului!.. 



SAT BASARABEAN 


Te privesc pierdut în ţară, 

Sat basarabean: 

Latră câinii trist, în seară, 
Latră peste han. 

Timpul bate din aripă 
Croncănind pe deal: 

Cine te-a proptit în râpă, 

Satul meu natal! 

Cine v’a închis în noapte, 

Albe colivii: 

Cine vă descântă ’n şoapte, 
Zilele pustii! 

Ştiu atâta că, din vremuri, 

Stai pitit în văi, 

Depânându-ţi trist pe ghemuri, 
Veacuri-anii tăi. 


Te-ai trezit aici pe lume 
Şi aici te ’ngropi: 

Lângă sânul negrei hume, 

Cu făclii de plopi. 

Te îmbraci de sărbătoare, 

La botez şi nunţi, 

Când se prind la horă ’n soare, 
Tineri şi cărunţi. 


15 

Apoi, ani şi ani, vă ’ndeamnă, 
Plugul după munci, 

Scuturând ca frunza ’n toamnă, 
Zilele prin lunci. 

Sus bisericuţa 'naltă, 

Vă tot face semn: 

Şi cresc, una după alta, 

Crucile de lemn. 

Astfel veacuri, făr’ de nume, 

Se tot scurg mereu: 

Satul meu, uitat de lume, 

Şi de Dumnezeu!... 

Dar, înfipt în brazde grele, 

Sat cu suflet teafăr: 

Tu pe cerul Ţării mele 
Vei sclipi luceafăr! 



CĂSUŢA DELA NISTRU 

Căsuţă părăsită, în satul dela Nistru, 

Cu ochii plânşi în lacrimi şi rugăciuni în şoapte, 

Ce glas străin de buhă se tângue sinistru, 

Sub straşina ta veche, ca Ia priveghi, în noapte? 

Acolo, lângă vatră, în nopţi cu clar de lună, 

Eu ţi-am gustat lumina, cu bunii şi părinţii, 

Dar au venit capcânii şi, pulbere ’n furtună, 

Ne-au risipit pe drumuri, în prada suferinţii!... 

La vatra ta săracă a fost lumină caldă 
Şi-o maică ziua ’ntreagă zorea, ca o furnică: 

Azi vatra-ţi este rece şi focul n’o mai scaldă 
Şi n’auzi ciripitul în cuib de rândunică... 

Căsuţă părăsită în satul dela Nistru, 

Cu ochi scăldaţi în lacrimi şi rugăciuni în şoapte: 

Ce glas străin de buhă se tânguie sinistru, 

Sub straşina ta veche, ca Ia priveghi, în noapte? 

Şi tu, bisericuţă din deal, ce stai cu teamă 
Şi clopotele tale, de ce nu sună ’n turle 
Să-ţi cheme credincioşii? De ce, de ce nu-i chiamă? 
Şi ’n nopţi, de peste Nistru, ce haite prind să urle?. 

Căsuţă dela Nistru, de hoarde pângărită, 

Ne-om mai vedea vre-odată, Ia vatra în ruine: 

Să-ţi îngenunchi în faţă, icoană răstignită, 

Să plâng de fericire, căsuţa mea, cu tine?! 

Iunie 1941 



PIATRA DE TEMELIE 


S’au adunat poporul, boierii toţi şi clerici, 

Şi clopotele sună din turle de biserici, 

Şi uite-1 vine, vine, înşiruit pe cale. 

Alai Domnesc, cu steaguri, cu trâmbiţi şi urale, 
Iar Voevodul mândru, în purpură şi aur, 

Din scară, de pe calu-i, înaripat balaur, 

Pogoară în mijlocul mulţimelor, din goană. 

Măreţ ca un Arhanghel cu paloş, din icoană: 

Şi, la porunci, stegarii clipind argint de zale, 
închină mii de steaguri cu oşti voievodale... 

Apoi tăcere mare deodată se întinde, 

Şi Domnul cu privirea-i mulţimile cuprinde 
Şi glasu-i blând răsună: 

« Oşteni, boeri şi clerici, 

Când clopotele sună din turle de biserici, 

Ne-am adunat aice, la sfânta sărbătoare, 

Pe câmpul ce ’nfloreşte, sub cerul plin de soare, 
Cu inima curată şi sufletul cucernic, 

Să preamărim pe Domnul — Stăpân Atotputernic: 
Că pre vrăjmaşii Ţerii hordiile barbare, 

Ce-au năvălit să-mi calce pământul, la hotare, 

I-am secerat în luptă, cu cetele-mi voinice, 

Cum seceri pe ogoare, mănunchile de spice, 

Cum se răstoarnă snopii, pe umede răzoare. 

Şi pilduire fie, în veacuri viitoare. 

Noi, Mânăstirei sfinte, vom pune temelie, 

Din piatră şi din oase, ce-au putrezit sub glie ». 



Privind apoi mulţimea, cu ochii de vultur, 
înalţă frunte-ai mândră, spre cerul de azur, 

Şi în hrisov Domnescu, ce-o îngropat să fie, 

Dârz, Domnul porunceşte monachului a scrie: 

— «Io, Ştefan Voevoda şi Domn Zemlei Moldavă, 
Năltând la Cer cuvinte, de mulţumiri si slavă, 
Ziditu-am această sfinţită Mănăstire, 

In semn de biruinţă şi-a Domnului mărire, 

Pe loc, unde vrăjmaşul de Noi au fost răpus, 

Iar pre duşmane oase — grea lespede-o-am pus, 
Zidind pe ele ’n piatră — această temelie, 

Şi rugi nălţai la Ceruri — păgânii toţi să ştie: 

Din Nord, din răsărit, din miazăzi şi apus, 

Că biruinţa mare-au fost, precum am spus!.., 
Că-aice, râu de sânge au curs, în roşii unde, 

Şi nimenea pe lume, de Domnul n’o v’ascunde, 

Că mulţi duşmani pieriră, striviţi de-a noastră oaste 
Vrăjmaşi ai ţerii meale, ce mi-au căzut năpaste, 

Ce nu crezură bieţii, că-aice o să piară, 

Şi pururi se înveţe: hotarul nost’ de Ţară, 
Nicicând să nu-1 încalce I Iar cei ce dorm sub glie, 
Drept pildă să le fie, în veacuri de vecie!... 

Ci pre vitejii ţerii, Io steagurile inchin, 

Şi fruntea, în ţărână, îmi plec smerit. Amin!». 

Se clatină sub steaguri, ostaşi, popor şi clerici, 

Şi clopotele cântă din turle de biserici, 

Şi freamătă de holde, coline şi răzoare, 

Pământ şi Cer iau parte la sfânta sărbătoare, 

Ci morţii dorm, deapururi, zidiţi în temelie: 
Duşmani, viteji, cu toţii, îmbrăţişaţi sub glie!... 
Iar Ţara, la Eroii, din cripta mănăstirii, 

Pe frunţi le împleteşte Cununa Nemuririi!... 



NEGRU VODĂ 


Aici, pe-aceste plaiuri, din noaptea de eresuri, 

Ca muntele de piatră, am răsărit, de veacuri: 

Cu iarba şi scaeţii, pe creste şi bugeacuri, 

Doinind în glas de bucium, cu mii de înţelesuri. 

Ne-am păstorit poporul, la Dunărea, cu lacuri, 

Plimbând păstori şi turme, sub zări, ce nu le ’mpresuri. 
Şi ’n cântecul de fluer, ne-am tânguit pe şesuri, 

Şi-am săgetat vulturii, în zborul lor, din arcuri!... 

Din noaptea de legendă, se deapănă, pe ghemuri, 

In torturi de lumină, a Neamului poveste... 

Şi ’n fir de aur ţese năframa ei, în vremuri... 

Vor trece în goană anii şi veacuri ce-o să vie! 

Iar, noi, vom sta, deapururi, pe plaiurile aceste, 

De strajă mândrei Dacii, în veacuri de vecie!... 


ION BUZDUGAN 



UN RÂZĂŞ ne scrie... 


Eu sunt răzăsul Leonte Năvală, 

Mă trag din ctitorii mari de viteji; 

Trecutul arde ’n mine, ca ’n găteji. 

Iar numele mi-e tors dintr’o răscoală... 

Hrisoave vechi îmi pomenesc străbunul 
Şi sub peceţi stă răzăşia mea; 

Strămoşul meu muri ’ntr’o luptă grea, 

Când biruit-a Alexandru Bunul... 

Un alt bătrân, sub Ştefan Voevodul, 

A fost la Nistru vajnic pârcălab; 

Era la cuget rumân, cum îi rodul, 

Şi braţul lui de fier era, — nu slab. 

Precum arată în gromolnic slova, 

Cu sânge mult pământu-au ’mpărtăşit 
Strămoşii şi părinţii ce-au murit, 

Ca să ne lase-aşa cum e, Moldova... 

Şi eu răzăş la Nistru, de un veac 
Cu vrednicie străjuesc hotarul; 

Am fost, în vremi, bogat, am fost sărac, 
Dar cumpătul nu mi-am pierdut, nici harul 

Urmaşii mei care spălaţi ocara 
Ce-acoperise neamul românesc, 

Mă rog lui Dumnezeu: Să măriţi Ţara, 

S’o rotunjiţi, ca pe un măr domnesc... 

Am stat la Nistru de ajuns. De-acum 
Doresc de linişte ca să am parte: 
Mutaţi hotarul ţării mai departe, 

Că eu-s sătul de margine de drum. 

13 Iulie 1941 



INSERARE LA NISTRU 

Apusul sapă ’n stânci uric de slăvi, 
Ca să rămâe ’n veac dojană veche. 
Cosinzeana strânge păru ’n dumbrăvi 
Să-l facă scoică de-aur la ureche. 

A început un şipot cânt de fir 
Pentru ’nserarea parfumată, calmă; 
Aruncă Dumnezeu stele din palmă, 

Pe cerul desfăcut în patrafir. 

Pe zarea cenuşie, ca de mâl, 

Liniştea condurii reci descalţă; 

Din Nistru, fudul, Crai Nou se ’nalţă, 
Ca o sprânceană groasă, de mazâl... 



PAŞTE TRIST 


Ce triste-s Pastele în acest an 
Când dorurile pleacă în colind 
In spre hotare prinse de duşmani 
Unde nădejdile candele-aprind. 

Ce triste-s Pastele!... Au amuţit 
Clopotniţele gureşe alt’dată 
Şi tot norodul parcă a murit 
Sub apăsarea grea şi blestemată. 

Nu-i primăvar’ acolo ’n depărtări, 
Livezile nu dau în promoroacă 
Şi toporaşi, la margini de cărări, 
Dumbrăvile ’n albastru nu îmbracă. 

Stăpână-i moartea peste câmp şi sat 
Ş’un ţintirim pe suflet moldovan... 

Ce triste-s Pastele în acest an 

Când plânge ’n larg ogorul nost’ furat. 

Şi când în trup de frate răstignit 
Pe ’ncrucişări de leat, ca şi ’n trecut, 
Durerea lumii geme năduşit 
Şi arde greu al Iudei nou sărut... 

Privind spre-acolo iar în viitor 
Şi văd cum bucuriile s’adun 
Când pentru neamul nostru acesta bun 
Va învia Christos biruitor. 



EMIGRANŢI DE PESTE PRUT 
ÎN ROMÂNIA 


După ocuparea la 18x2 a Basarabiei de către Ruşi, pe atunci 
ortodocşi, populaţia basarabeană îşi caută refugiu dincoace de 
Prut. Cu privire la aceasta, Casso, fost ministru ţarist, notează: 
«către sfârşitul anului 1812 a început emigrarea Basarabenilor 
în principatul Moldovei. Martorul ocular rus, protopopul Cu- 
niţky, ne-a lăsat o descriere a acelor mişcări a ţăranilor, din re¬ 
giunea nou formată şi, la distanţă de un secol întreg, rămâne o 
grea impresie a sentimentului de disperare, care cuprinsese mii 
de paşnici locuitori. Administraţia (rusească) a Basarabiei era 
în neputinţă de a lupta împotriva acestui rău. îşi lăsau aşezările 
mai cu seamă ţăranii: ei îşi aşezau în grabă avutul în căruţă şi se 
duceau spre Prut, ca să treacă pe malul drept, rămas sub suzera¬ 
nitate turcească ». Vedem dar dela început cum ţăranii , locui¬ 
tori paşnici, la vestea de a fi robiţi împărăţiei pravoslavnice ru¬ 
seşti, care în mod solemn le proclama «eliberarea de sub jug 
turcesc», au fost cuprinşi de disperare şi au fugit. Se înţelege 
că s’au luat măsuri militare: « Moldova a fost declarată infectată 
de ciumă, trecerea Prutului a fost oprită, sub ameninţarea pe¬ 
depsei cu moartea ». 

Aceeaşi reacţie împotriva ocupaţiei ruseşti a venit şi din partea 
marilor proprietari, dintre care mulţi au rămas în Moldova şi nu 
s’au mai întors în Basarabia decât ca fugari în timpul Eteriei. 

Emigrarea marilor proprietari şi a intelectualilor a luat pro¬ 
porţii mai însemnate după 1830, când instituţiile locale auto¬ 
nome moldoveneşti au început să fie rusificate mai intens. 

O nouă şi mare emigrare din Basarabia s’a produs la 1878, 
când România a fost silită să retrocedeze judeţele Ismail, Cahul, 
Bolgrad, ce ne fuseseră restituite după pacea dela Paris, la 1856. 

Toate aceste emigrări masive de peste Prut în România arată 
că Românii autohtoni din Basarabia, cu toate condiţiile de pace, 
de avantaje materiale, cu toate privilegiile, de care se bucurau 
marii proprietari, cu toată siguranţa proprietăţii şi vieţii şi cu 
toate posibilităţile largi de parvenire în armată, administraţie, 
diplomaţie, justiţie, etc., de care se puteau bucura cei ce se rusi- 
ficau, — n’au fost mulţumiţi să rămâie supuşi străinului cotro¬ 
pitor şi veneticului, chiar atunci când el era mai mult sau mai 
puţin pravoslavnic. 

După statornicirea unei vieţi normale în Basarabia, emigrările 
masive de acolo au încetat. Dar ca un simptom de constantă şi 
permanentă nemulţumire faţă de stăpânirea străină, de rusificarea 
continuă în toate ramurile, emigrările individuale şi în mici gru¬ 
puri au continuat în tot cursul oblăduirii ruseşti în Basarabia, 
până la 1918. 

Nu există date statistice, nici studii asupra acestor emigrări 
în masă, în grupuri şi individuale, dar sunt bine cunoscute unele 
figuri reprezentative de emigranţi, din care vom evoca câteva. 

Prima personalitate însemnată dintre emigranţii Români Ba- 
sarabeni a fost Alecu Russo. Născut la 1818 dintr’o familie boie¬ 
rească (după mamă Donici), cu studii universitare din Elveţia, 
el se stabileşte în Moldova liberă.. Pentru o piesă reprezentată la 
teatrul naţional din Iaşi, la 1846 («Jicnicerul Vadră» sau «Pro¬ 
vincialul la teatru naţional») şi socotită ca subversivă, este sur¬ 
ghiunit la mănăstirea Soveja. După înfrângerea mişcării revolu¬ 
ţionare dela 1848, din Moldova (pornită şi împotriva lui Mihai 
Sturdza, ce domnea în baza Regulamentului Organic), la care 
participase, Russo este silit să se expatrieze. Se duce în Ardeal, 
unde ia parte la adunarea naţională din Câmpia Libertăţii şi 
este întemniţat de Unguri la Cluj. După ce scapă de acolo, pleacă 
la Paris, unde lucrează împreună cu Mihail Kogălniceanu, Vasile 
Alecsandri, Nicolae Bălcescu, Dimitrie Bolintineanu şi alţi prieteni 
Moldoveni şi Munteni exilaţi. Reîntors în Moldova, după ple¬ 
carea lui Mihai Sturdza, moare încă tânăr (1859), lăsându-ne cea 
mai frumoasă poemă în proză a limbii române: «Cântarea Ro- 

mâniei». Ar fi s’o recitim întreagă, atât e de frumoasă şi atât de 
bine se potriveşte zilelor ce le trăim. 

Din «Amintiri», voi cita câteva rânduri: «A doua aducere 
aminte, ce iarăşi, ca toate aducerile aminte, dulce luceşte între 
flori şi raze aurite, este un sat frumos, răşchirat între grădini 
şi copaci pe o vale a codrilor Bâcului, cu un păr mare la mijloc. 
De, sunt mulţi ce nu ştiu poate de Codrii Bâcului (căci de lungă 
vreme nu se mai vorbeşte în Moldova de ei!) şi mai mulţi vor fi, 
care nu ştiu ce însemnează părul din mijlocul satului. Codrii erau 
odată aşezare de apărare ca plăieşia munţilor, salbă de smarald 
a Basarabiei, precum Basarabia era cuibul răscoalelor din Ţară, 
moşia celor Novaci, de răul cărora urdiile tătăreşti nu se puteau 
înturna în Bugeac cu pradă din Ţara leşească şi cuibul voinicilor 
din cântecele vechi. Codrenii erau mândri şi nu purtau numele 
nănaşilor lor. Cântecul zice: « s’a aflat Ia Mohilău de Codreanul 
cela rău». 

Russo, acest emigrant din Basarabia, ne apare astfel ca un om 
inteligent, cult, patriot înfocat, autor de piese subversive pentru 
teatrul din Iaşi, răsvrătit şi surghiunit în Moldova şi în Transil¬ 
vania, prieten şi colaborator în lupta pentru cauza naţională, cu 
Kogălniceanu şi ceilalţi contemporani, poet, scriitor de talent, 
publicist, apărător al neamului şi tradiţiei. 

Altă figură şi mai proeminentă a emigranţilor români de peste 
Prut a fost Bogdan Patriceicu-Hasdeu. S’a coborît dintr’un neam 
de boieri vechi, cu tradiţie intelectuală. Născut la Cristineşti 
(Hotin), în 1836, a făcut studii universitare la Harcov, apoi a 
fost sublocotenent de cavalerie în armata ţarului. In 1856 s’a 
răzvrătit împotriva Rusiei şi a trecut în Moldova, unde s’a sta¬ 
bilit, mai întâi ca magistrat la Cahul, apoi profesor la Iaşi, şi în 
sfârşit la Bucureşti, unde a condus şi Arhivele Statului. 

Activitatea şi opera lui Hasdeu sunt imense. El a fost filolog, 
istoric, poet, dramaturg, prozator, critic, satiric, pamfletar. Nu 
este locul aici de a enumăra operele şi activitatea lui. De altfel 
până astăzi nu avem încă un studiu complet şi unitar asupra 
tuturor laturilor de activitate a acestui gigant al culturii noastre. 
Ceea ce caracterizează şi dă unitate operei şi vieţii lui Hasdeu 
este inteligenţa lui vie, cultura vastă şi multilaterală, patriotismul 
adânc, ura împotriva împărăţiei ruseşti şi a veneticilor, spiritul 

ascuţit, pătrunzător şi sarcastic, temperamentul de luptător în¬ 
focat, răzvrătit şi pasionat al acestui profesor universitar şi mem¬ 
bru al Academiei Române. 

Din vasta lui operă ne vom mărgini să cităm versul profetic 
pe care prin gura Vidrei îl adresează lui Răzvan: 

« Tu să legi într’o cunună toate ţările române 

încă dela Marea Neagră pân’ la falnicul Carpat 

Să nu domneşti ca un Vodă, ci ca Răzvan împărat ». 

Contemporan cu Hasdeu şi bun prieten cu el a fost un alt 
emigrant din Basarabia, Zamfir C. Arbore (1848—1933). Din 
neam boieresc, din Iurcenii Lăpuşnei, după mamă din Buco¬ 
vina, Arbore şi-a făcut studiile liceale la Chişinău, apoi a ur¬ 
mat la Academia de Medicină din Petersburg. Răzvrătindu-se 
împotriva regimului tiraniei ruseşti, este închis în fortăreaţa Pe- 
tropavlovsc şi apoi emigrează în Elveţia, de unde după rătăciri 
bacuniniste, vine în ţară pe la 1874. Colaborează cu C. A. 
Rosetti la Românul, apoi la Telegraful Român şi la alte gazete şi 
reviste de pe timpuri. Leit-motivul publicisticei lui era com¬ 
baterea tiraniei ruseşti şi a răpirii Basarabiei. Dela el ne-au rămas 
mai multe volume, dintre care: Basarabia in secolul XIX, 
premiat de Academia Română, şi Dicţionarul geografic al Basa¬ 
rabiei, In temniţă şi In exil. Este caracteristic motto, pe care 
l-a pus pe frontispiciul cărţii sale asupra Basarabiei: «ad- 
versus hostem aeterna auctoritas esto ». Casa lui Arbore era un 
centru de întâlnire al tuturor tinerilor naţionalişti emigraţi din 
Basarabia, care erau stabiliţi în ţară sau erau în trecere prin Bu¬ 
cureşti. De aici plecau cărţi, reviste, gazete, manifeste, pamflete 
pentru Basarabia. Dela Zamfir Arbore şi de la scriitorul acestor 
rânduri a plecat, între altele, gazeta subversivă « Basarabia », tipă¬ 
rită pe hârtie de scrisori şi care a fost distribuită şi autorităţilor 
ruseşti, în timpul revoluţiei din 1905, pentru a le determina să 
îngăduie apariţia la Chişinău a gazetelor în limba română, cu 
scopul de a combate mişcările revoluţionare printre Moldoveni. 
Dela Arbore şi dela scriitorul acestor rânduri au plecat prin con¬ 
trabandă la Chişinău primele litere latine, cumpărate cu fonduri 
date de Banca Naţională şi cu care s’au tipărit acolo primele 
gazete româneşti. 

Mulţi ani profesor de limba rusă la Şcoala Superioară de Răz¬ 
boi, având ca elev pe vremuri şi pe Principele Ferdinand, moş¬ 
tenitorul tronului, Arbore a propagat prin viu grai, la multe ge¬ 
neraţii de ofiţeri ideea lui: adversus hostem aeterna auctoritas 
esto şi că principalul hostis al neamului românesc este Rusia, 
indiferent dacă este pravoslavnică sau nu. 

Pe la 1892 apare la Iaşi un alt emigrant din Basarabia Constantin 
Stere. După romantice rătăciri prin dogmele marxiste şi revo¬ 
luţionare, pe care le-a plătit scump, cu exilul în Siberia, ajuns 
în ţară, acest om, dotat cu o inteligenţă vie şi o cultură vastă şi 
multilaterală, devine repede profesor de Drept constituţional la 
Universitatea din Iaşi. Cursurile lui sunt frecventate, studiate, 
comentate. 

Curajul şi onestitatea convingerilor lui, temperamentul de cer¬ 
cetător şi luptător, originalitatea ideilor aduc în sălile lui, amor¬ 
ţite şi îmbâcsite de mediocrităţi, aer nou, mişcare, primenire, 
curente de idei, conflicte de idei, polemici. El intră în publi¬ 
cistică, debutează cu critica literară şi socială, scrie povestiri. 
Trece la critica politică, intră în politica activă, ca membru în 
partidul liberal, cu grupul generoşilor, foşti socialişti, grup de 
idei de luptă, de propagandă şi realizări. In jurul programului 
de reforme radicale politice şi sociale, care se impun, ca bază 
pentru o viaţă nouă naţională, în jurul «Vieţii Româneşti» se 
adună o mare parte din elita intelectuală din toată ţara, din pro¬ 
vinciile româneşti subjugate atunci şi din toate ramurile de acti¬ 
vitate. Polemica lui Stere cu Gherea este un model de critică 
obiectivă a marxismului. « Cele trei zile în Ardeal» şi «Poetul 
pătimirii noastre », scot chestiunea naţională din stagnare, ridică 
şi popularizează pe poetul Goga, scot chestiunea reformelor din 
cadrul îngust al politicei interne şi le ridică la rangul de probleme 
fundamentale pentru întregirea neamului şi atragerea tuturor Ro¬ 
mânilor subjugaţi la «Piemontul românesc », în care urmează să 
dispară: « foamea periodică », « pelagra cronică » şi celelalte rămă¬ 
şiţe ale iobăgiei şi nedreptăţilor istorice, acumulate prin războaiele, 
ocupaţiile şi rapturile celor trei împărăţii vecine. Când războiul 
ruso-japonez, înfrângerea Rusiei, revoluţia (prima revoluţie ru¬ 
sească), determină reînvierea mişcării naţionale în Basarabia, Stere 
pleacă acolo, ajută, coordonează, îndrumează în formă de miş- 

care naţional-democratică mişcarea spre Piemontul românesc. 
Războiul balcanic, apoi primul război mondial ridică marea pro¬ 
blemă a atitudinii României. Neutralitatea, războiul alături de 
Germani, aşa cum se preconizase de toate forţele ţării, în special 
după 1878, război alături de Ruşi, erau cele trei soluţii posibile. 
La început s’a admis neutralitatea, care putea să fie oricând schim¬ 
bată. Ea a dat putinţa de discuţie, care repede a devenit extrem 
de pasionată. In dilema grea: pentru Ardeal sau pentru Basarabia, 
Stere, care cunoştea bine situaţia şi avea legături cu amândouă 
provinciile (casa lui Stere dela Iaşi era centru de întâlnire a 
emigranţilor basarabeni, ardeleni şi bucovineni), luase de mult 
o atitudine clară şi precisă. Era de mult pentru alianţa cu Ger¬ 
mania şi scria: « prin Basarabia vom ajunge la Ardeal », susţinând 
cu tărie: «nici într’un caz cu Rusia ». Dela început până la sfârşit, 
în mijlocul patimilor, a propagandei sincere şi celei interesate, 
a deslănţuirilor politice şi omeneşti, a stat neclintit, dârz şi 
curajos, a suportat toată izolarea, ruperea legăturilor politice şi 
de prietenie, toate calomniile, toate insultele. Urmează războiul, 
dezastrul, refugiul, revoluţia din Rusia, mişcarea de renaştere na¬ 
ţională din Basarabia. Stere este chemat acolo. Aduce aportul său 
de talent, convingere, muncă şi pasiune pentru votarea Unirii. 
Din nou este ridicat în slavă: preşedinte al Sfatului Ţării, decorat 
de Regele Ferdinand. Dar sfârşitul războiului schimbă com¬ 
plet situaţia. Stere este trimis la parchetul militar şi închis la 
Văcăreşti pentru trădare. Părăsit, izolat, fostul Rector al Uni¬ 
versităţii din Iaşi, fostul leader politic liberal, temutul şi respec¬ 
tatul publicist, suportă totul în linişte. Iese din această grea situaţie, 
mulţumită puternicului sprijin al răposatului Rege Ferdinand, care 
era convins de patriotismul sincer şi de sacrificiile lui Stere pentru 
ideea Unirii. După scurt timp, Stere îşi reia activitatea politică şi 
publicistică. Se alege triumfător la Soroca, locul lui de obârşie. Luptă 
împotriva abuzurilor din administraţia Basarabiei cu toată puterea 
lui încercată. Odată ajuns la putere, partidul ţărănist, al cărui 
leader devenise Stere, îl elimină. Suportă şi această lovitură. 
Obosit, desgustat, dar neînvins, Stere scrie romanul vieţii sale: 
«In preajma revoluţiei », care arată încă o putere ascunsă a bă¬ 
trânului septuagenar. Natura miloasă aduce liniştea eternă su¬ 
fletului sbuciumat şi chinuit al lui Stere, în 1936. 

Ceea ce constitue o caracteristică comună a acestor patru 
emigranţi din Basarabia, în România, este: inteligenţa, cultura 
vastă, răzvrătire împotriva Rusiei tiranice, muncă neobosită, pre¬ 
ocupare de soarta Basarabiei, de soarta neamului românesc întreg. 
Ei menţin aprinsă făclia misiunii lor de a ţine trează conştiinţa 
naţională asupra drepturilor şi datoriilor ei pentru Basarabia, 
Ardeal, Bucovina şi menţin legăturile cu aceste provincii sub¬ 
jugate. Toţi au suflete răzvrătite şi sbuciumate, caractere tari ca 
diamantul, cu multe scânteeri, lumini şi colori; toţi sunt luptători 
hotărîţi, cărturari, publicişti, polemişti, critici; toţi, în măsură 
mai mare sau mai mică, sunt talentaţi; toţi şi-au adus contribuţia 
la viaţa publică şi cultura naţională; toţi au avut avere moştenită 
şi toţi au murit săraci. Toţi şi-au făcut datoria, şi-au îndeplinit 
misiunea şi au bine-meritat de la Patrie. Aş putea spune că au 
avut o deviză comună aceşti cavaleri romantici: « Lutter, souffrir, 
creer et puis dormir dans Ies bras de la terre », cum este scris 
pe mormântul unuia din ei. 

DR. P. CAZACU 

UMBRELE COPILĂRIEI PESTE MĂNĂSTIREA-HORECEA 


Se prelungesc în umbrele copilăriei 
odăjdiile asfinţiturilor bucovinene — 
acolo unde au crescut, ca visurile, 
înalte, povârnişurile viclene. 

Acolo, unde inima a triumfat, iubind — 
acolo, unde zilele erau lungi ca anii, — 
acolo, unde sufletul creştea mai pur 
dintre colinzi, dintre câmpii, dintre jelanii, 

acolo gândul nu mai ştie unde să se-abată 
şi nici unde să-şi aplece fruntea umilită — 
degetul de lemn nu sângeră, nu doare 
şi-unghia nu-i creşte, ca ’n noaptea potolită. 

Grădinile adânci se reazimă ’n baladă 
iar ceru-şi şterge tâmplele între pomete, 
se zbate, auind, în ceţuri tot mai mari, 
un cântec, o legendă, ca ploaia în omete. 



BALADA PRIETENULUI BUCOVINEAN 

La poarta, unde gândul mamei înnopta, 
ca steaua în pădurile de lut — şi se lupta 
să prindă dintre zări palida frunte 
gătită ’n fecioria ceţelor cărunte — 

la poarta unde gândul mamei înnopta 
şi ’n rugi înalte ochi-mi căuta — 
m’a ’ntâmpinat, lătrându-mă pustiu, 
ca de sub lespezi, cânele — târziu. 

La poarta, unde gândul mamei înnopta, 
din anotimpuri câte-o stea cădea — 
celalt plecase după semnul mânii 
ca să-şi regăsească în azur stăpânii. 

Crescură în ogradă bălăriile 
şi nu se mai vedeau copilăriile; — 
el singur dintre amintiri mă aştepta 
la poarta unde gândul mamei înnopta. 

STINGEREA LIVEZII 

Se stinge inima livezii, 
ca ’n patimă amarul dor, — 
de-aici as vrea ca să cobor 

t 

spre primăverile zăpezii, 

dar n’am putere să dobor 
din mine timpul — şi hurezii 
pândesc la umbrele grămezii 
căderea tristului odor. 

De dincolo, copilăria 
nu mai răzbate pân’ la mine 
si nu mai ştiu de bucuria 

t t 

minunii; — timpu-i tot mai mare, 
cresc ierburile tot mai pline 
pe vârsta mea, ca pe hotare. 



întristarea fagilor 


Sunetul orelor încetează în inimi, 
fără spaimă şi fără primejdii, 
ca un orizont creat sub frunte, 
unde nu mai cresc stâlparele nădejdii. 

Ochii sunt pustii, ca miriştele, 
miezul nici unei lumini nu-i pipăe — 
o ’nserat sub gene pământene 
şi-atât de nefirească pripă e, 

că o stea nu poate să se-aplece 
lângă tâmplele culcate în răcoare, — 
ape obosite duc în ierburi 
ochii fratelui, ca pe licoare. 

Sângeră nervurele prin scoarţă, 
ca sudalmele. Iar după mersul 
apusenei purpuri, trece steaua, 
care ’ncondeiază, rodnic, versul. 


GEORGE DRUMUR 



ROMÂNISMUL FRUNTAŞILOR 
MOLDOVEI DINTRE PRUT ŞI NISTRU 
SUB STĂPÂNIREA STRĂINĂ 

Moldova dintre Prut şi Nistru, care dela 1812 poartă numele 
de Basarabia, este un străvechi pământ românesc, unde orice 
piatră de mormânt, ctitorie de mănăstire sau biserică, vorbeşte 
despre Domnitorii, boierii şi răzeşii români. Prezenţa exclusivă a 
Românilor, ca locuitori şi proprietari, o constată şi cel dintâi re¬ 
censământ al Ruşilor, la 18x6—1817 1 ). Românii sunt conduşi de 
o veche clasă boierească, după legile, tradiţiile şi obiceiurile ţării. 

Basarabia are, deci, la 1812, o clasă conducătoare bine defi¬ 
nită, căreia îi aparţin în mare parte pământurile regiunii. Fa¬ 
miliile Balş şi Sturdza au latifundii de peste o sută mii hectare *). 
Boierii români, în cursul unui secol întreg, rămân factorul prin¬ 
cipal social şi economic al provinciei, colaborând într’un strâns 
contact cu ţărănimea. De altfel, ca sânge şi spirit, aceşti boieri 
sunt înrudiţi cu mazilii şi răzeşii, urmaşii unor Români de pe 
vremea lui Alexandru cel Bun, care alcătuesc cadrul ţărănimii 
basarabene. 

«Nobilimea—afirmă la întrunirea ei din 1890, mareşalul 
nobilimii basarabene Ioan Catargi — este din vechime prietenul 
poporului şi străjerul cel mai apropiat al interesului său o. 

De aceea, această nobilime trece fără complicaţii prin diferite 
reforme sociale,—printre care desfiinţarea şerbiei, la 1861 (în 
Basarabia numai Ţiganii erau şerbi), şi împroprietărirea ţărănimii 

*) Publicat de I. N. Halippa, Tpyflti Eeccapa6cKOH rySepHCKOH yneHHOH 
ApxHBHOn KommhcC'ih, Chişinău, 1907, voi. III, pp. 1—230, 

*) Jbidem. 

la 1864, când ţărănimea basarabeană obţine de 8—16 ori mai 
mult pământ decât cea din Rusia Centrală. Urmează reforma 
agrară a ministrului Stolîpin, încât întreaga evoluţie a vieţii ba- 
sarabene contribuie la stabilirea unor raporturi bune între moşieri 
şi ţărani, ceea ce explică lipsa unor turburări agrare la începutul 
secolului XX-lea, când ele au loc chiar în Vechiul Regat, dar şi 
în timpul revoluţiei din anii 1917—19x8, când distrugerile unor 
moşii se datoresc mai mult unor elemente suspecte din dosul 
frontului *). 

Sunt boierii români, ale căror nume le întâlnim în întreaga 
viaţă socială, dar şi economică a provinciei. Gospodăriile model, 
cu turme de vite şi herghelii de cai de rasă, la Kalmuţki, Râşcanu, 
Leonard, Meleliu, Hasnaş, Teodosiu, Russo, Suruceanu, Kazimir, 
Vârnav... Ioan Keşco promovează agricultura pe o scară mai 
întinsă. Viile lui Kazimir (Mileşti), Leonard (Speia şi Boghiceni), 
Râşcanu (Călăraşi), Gonata (Zberoaia), Cristi (Teleşău), Teodosiu 
(Teleneşti), Casso (Ghidighiş), Tomuleţ (Lăpuşna), Zahariade 
(Ciomai), Caravasile (Frumoasa) şi altele. Grădini fructifere la 
Rosetti (Tătăreşti), Sturdza, Balş, Kazimir, Râşcanu, Leonard, 
Krupenski... Familii vechi româneşti, la care putem adăoga 
puţine nume de ale veneticilor, dar şi aceştia — asimilaţi *). 

Urmaşii rămân demni de ctitorii lăcaşurilor sfinte de odinioară: 
sunt ziditori de şcoli şi spitale — Leonard, Casso, Semigradov, 
Stroescu, Sturdza, Kazimir, Catargi, Kalmuţki... Muzeul din 
Chişinău, spitalul de copii, sanatoriul din Costiugeni, — sunt reali¬ 
zările familiilor Catargi, Cristi, Krupenski, Stuart, Cotruţă... 
Muzeul arheologic din Vadu-lui-Vodă, al lui I. Suruceanu, muzeul 
din Lohăneşti al generalului Rupert, admirat de A. Humboldt *), 
observatorul astronomic din Dubăsari al lui N. N. Donici, biblio¬ 
tecile şi arhivele familiilor Sturdza, Balş, Hâjdeu, Cantacuzino, 


*) Lucrările Congresului marilor proprietari din Basarabia, din 17 Martie 
1918, Arhiva lui Pavel P. Kuzminski (Chişinău) şi ziarul EeCCapa6cKiB IOhchuB 
Kpaft Nr. 1701, 20.III.1918. Comp. şi ABopHHCKaa h noM'binHHta ofimecTBeH- 
HOCTh BT> npoiUJIOMT», de L. Siţinski, în ziarul Hatua PkHb, Bucureşti, 1933. 

*) A. Zaşciuc, BeccapaGcKaa OGaaeri» Petersburg, 1862; Z. Arbore, Basa¬ 
rabia în secolul XIX, Bucureşti, 1899; N. Laşcov, Beccapa6ia Chişinău, 1912. 

*) A. Zaşicuc, op. cit., p. 435. Despre toţi aceşti fruntaşi şi cărturari basa- 
rabeni a se căuta material mai complet în revista « Din trecutul nostru *. 

Catargi, Casso, Stamati, Moruzi, Leonard, Kazimir, Gonata, 
Donici, Dicescu, Lazo, Glavce, Namesnicu, Şciucă... 

De sigur, la 1812 boierimea e departe de a ajunge, în între¬ 
gime, la acest nivel, dar rămâne incontestabilă predominarea ei 
în viaţa regională. Acest factor este luat în consideraţie de Ruşi, 
şi boierimea se încadrează în nobilimea Rusiei, pentru a juca, în 
decursul secolului următor, rolul de conducătoare a destinelor tării. 

La 1812, Basarabia obţine un regulament de administraţie, 
alcătuit de Capodistria şi Alexandru Sturdza x ). Guvernul pro¬ 
vizoriu primeşte instrucţia specială a împăratului Alexandru I, 
«de a acorda populaţiei regiunii Basarabiei legile ei»; guvernul 
mai avea datoria să prezinte proiectul de drepturi şi privilegii, 
care puteau fi confirmate populaţiei 2 ). In fruntea Basarabiei, ca 
guvernator, a fost numit fostul mare vornic al Moldovei, Scarlat 
Sturdza, tatăl lui Alexandru, la 1792 refugiat în Rusia 8 ). Biserica 
a rămas sub conducerea Românului Gavriil Bănulescu-Bodoni 
(f 1821), fostul Mitropolit al Kievului *). Afacerile hotarnice au 
fost încredinţate generalului Ilie Catargi (f 1822), fost mare 
hatman, pribegit şi el la 1792 ®). Octogenarul şi bolnavul Sturdza 
a predat ocârmuirea soţului nepoatei sale de frate, generalul 
Hartingh, care în vara anului 1813 a fost confirmat guvernator 
al provinciei e ); certat cu soţia sa, dar şi din motive administrative, 
generalul a intrat în conflict cu boierimea locală şi a fost destituit 
la 1816 7 ). Boierimea protestă, prin Mitropolit 8 ), invocând drep- 

*) I. Bezviconi, .Di/i vremea lui A. Sturdza , «Din trecutul nostru», Nr. 36—39, 
1936, P- 58. 

2 ) A. Krupenski, KpaTKÎH onepKT. o EeccapaficKOMT. /fnopaHCTB-fc, Pe- 
tersburg, 1912, p. 3. 

а ) G. Bezviconi, Din vremea lui A. Sturdza, op. cit., pp. 33—36. 

*) A. Stadniţki. raBpiHai. EaHyaeCKy-EoflOHH 9 K 3 apxi> MoJiflOBJiaxiHCKift 
n MHTpono;wn> KmnHHeBCKifi, Chişinău, 1894. 

б ) G. Bezviconi, Boierii Catargi, « Din trecutul nostru», Nr. 36—39, 1936, 
pp. 112—113. 

*) G. Bezviconi, Din vremea lui A. Sturdza, op. cit. p. 15. 

7 ) Ibidem pp. 18—19. Pentru guvernatori comp. I. N. Halippa OchOBHBIH 
HCTOpHnecKia gaHHhisi o Beccapadia, Tpyag Bec. Ty6, yn, Apx. KommhccIh, 
op. cit., voi. II, 1902, p. 34 şi urm. L. Casso, PoccÎH Ha AyHa"fe H 06 pa 30 - 
BaHÎe EeccapaSCKOU OOjiaCTH, Moscova, 1913, p. 199 şi urm. 

8 ) A. Stadniţki, op. cit., p. 287, şi Ştefan Ciobanu, Cultura românească 
în Basarabia sub stăpânirea rusă, Chişinău, 1923, p. 14 şi urm. 

turile vechi şi cerând un conducător băştinaş, pe generalul Ca- 
targi. Guvernul a numit însă un alt reprezentant «local», pe 
grecul Calagheorghe, care păstrându-şi acelaşi post la Ecateri- 
noslav, la fel un grec «local», Constantin Katacazi, ginerele lui 
Ipsilanti-Vodă, a fost trimis la 1817 în postul de guvernator 1 ). 
Iar boierul moldovean Matei Krupenski a fost numit, la 1816, 
vice-guvernator 2 ). Astfel, la început, elementul local era pus la 
conducerea întregei administraţii s ), rămânând în frunte până la 
moartea Mitropolitului Gavriil 4 ) şi retragerea Iui Katacazi (1825) 
şi Krupenski (1823), când ocârmuirea a trecut în mâinile unor 
reprezentanţi ai Rusiei Centrale, urmând principiului general din 
tot largul imperiului Rosienesc, ca în fruntea unor instituţii şi 
a magistraturii, să nu stea oamenii locului, ca să nu dea naştere 
la abuzuri. 

Pentru organizarea cadrelor administrative, Ruşii s’au grăbit 
să apeleze la constituirea clasei nobilimii basarabene. Din lista 
participanţilor la prima adunare a moşierilor la 1814 B ), listele 
nobilimii propuse pentru confirmare la 1818—1821 8 ) şi alegerile 
nobilimii din acei ani 7 ), putem constata numai prezenţa Româ¬ 
nilor, în Basarabia. Putinii ofiţeri si funcţionari străini, care vin 
să se aşeze în regiune, sunt căsătoriţi şi ei cu Românce B ). 

Dacă cercetăm din punctul de vedere etnic familiile nobile din 
Basarabia, observăm că un mare număr din cei înscrişi, în cele 
din urmă, în cadrele oficiale ale nobilimii, sunt străini: ruşi, po- 


*) G. Bezviconi, Eteria, « Din trecutul nostru *, Nr. 25—27, 1935, pp, 6—7. 
L. Casso, op. cit., p. 212. 

*) G. Bezviconi, Familia Krupenski în Basarabia, « Din trecutul nostru », 
X, 1939 . P- 15 - 

3 ) A. Krupenski, op. cit., p. 3, cit. pe baronul B, Nolde, OnepKH pyc- 
cnaro rocy«apCTBeHHaro npaBa, p. 436. 

*) Deşi succesorul său, Dimitrie Sulima, poate fi considerat, în totul, con¬ 
tinuatorul vechilor tradiţii. Arhiepiscopul Dimitrie Sulima, 3 aMiîTKH (1809— 
1843), KmimHeBCKiH EnapxiaabHbia BtnoiwocTH 1884. 

B ) A. Krupenski, op. cit., pp. 8—9. 

*) I. N. Haiippa, Tpynbl, op. cit., voi. III, pp. 413—418, şi A. Krupenski, 
op. cit., p. 17—19. G. Bezviconi, Boierimea Moldovei dintre Prut şi Nistru, 
Bucureşti, 1940. 

’) A. Krupenski, op. cit., pp. 20 şi 27—28. 

*) G. Bezviconi, Boierimea Moldovei, op. cit., pp. 155, 163, 174. 

Ioni, germani etc. Impresia dispare însă, îndată ce vom studia 
această clasă din punctul de vedere al importanţei familiilor şi 
al participării lor la conducerea provinciei. In afară de cei înrudiţi 
şi asimilaţi cu boierimea locală, nobilii trecători — înscrişi pentru 
îndeplinirea unor formalităţi sau participarea la furtunoasele cam¬ 
panii electorale — n’au avut nici o însemnătate pentru viaţa Ba¬ 
sarabiei şi n’au lăsat urme. Cu atât mai puţin fruntaşii neîncadraţi 
în nobilime. 

Elita provincială, în secolul al XlX-lea, a avut un organ de 
conducere: Adunarea Deputaţilor Nobilimii, alcătuită din ma¬ 
reşalul provincial, mareşalii şi deputaţii judeţeni ai nobilimii. 
Printre organele de conducere din anii 1818—1828, epoca auto¬ 
nomiei Basarabiei, mai important era Sfatul suprem, adică cei 
cinci deputaţi aleşi de nobilime, ca să completeze Sfatul, pe lângă 
membrii Coroanei, din oficiu: guvernatorul plenipotenţiar, gu¬ 
vernatorul, vice-guvernatorul, preşedinţii tribunalelor penal şi civil 
şi mareşalul provincial. Ocârmuirea autonomă a regiunii s’a stabilit 
pe baza Aşezământului din 1816, inspirat de A. Sturdza, despre 
care F. Wiegel, vice-guvematorul Basarabiei, un literat rus, scria: 

«El nu-şi ascundea dorinţa de a vedea Moldo-Ylahia ca o 
împărăţie deosebită, împreună cu Basarabia, Bucovina şi Tran¬ 
silvania. .. Umplut de ideile de pe atunci şi cunoscând înclinarea 
ce domnea de a deslipi de Rusia cuceririle făcute de ea, el zămislea 
dintr’o părticică a patriei sale (Basarabia) să facă un mic stat 
model cu guvern reprezentativ... ». 

Dacă nu s’a format un subsecretariat de stat special, ca al 
Poloniei şi al Finlandei, pentru conducerea Basarabiei, totuşi gu¬ 
vernatorul plenipotenţiar Bahmetev şi Sfatul suprem erau depen¬ 
denţi direct de împărat, iar Capodistria, conducătorul diplomaţiei 
ruse, s’a angajat să raporteze personal Suveranului problemele 
locale, orânduite de Sturdza. După demisia lor, sarcina a revenit 
lui Kociubei şi Bludov 1 ). 

Un organ de auto-cârmuire al Basarabiei, dela 1869 încoace, 
au fost zemstvele, iar în secolul XX-lea, de patru ori, s’au făcut 


1 ) G. Bezviconi, Din vremea lui A. Sturdza, op. cit., pp. 72—73, comp. 
BocnOMHHaHÎSI Iui F. Wiegel, Moscova, 1865, voi. VI, p. 102 şi urm., şi Fa¬ 
milia Krupenski în Basarabia, op. cit., p. 18 şi urm. 

alegeri de deputaţi în parlament — Duma Statului. Situaţia po¬ 
litică din secolul XX-lea era însă de altă natură; de aceea ne vom 
opri numai la cercetarea reprezentanţei de conducere în nobilime 
şi zemstve, organe elegibile, încât structura lor devine şi mai 
semnificativă. 

Mareşalii provinciali: 

1816—1822, banul Dimitrie Râşcanu; 

1822—1825 şi 1841—1850, spătarul Iancu Sturdza; 

1825—1827 (formal până la 1831), spătarul Ioniţă Başotă, în 
cele din urmă retras şi decedat la Pomârla (Dorohoi); 

1827—1830, locţiitor, Alecu Leonard 1 ), dela 1825 mareşal al 
ţinutului Iaşi (Bălţi şi Soroca); 

1831—1841, Iordache Mardare-Dimitriu; 

1850—1857, Iorgu Balş, fost vel-agă de Iaşi (1827—1828); 

1857—1866 şi 1869—1872, prinţul Mihail Cantacuzino, fiul 
eteristului Alexandru; 

1866—1869, Nicolae Krupenski, fiul vice-guvernatorului Matei 
Krupenski; 

1872—1875, Gheorghe Râşcanu-Derojinski, fiu şi soţ de ro¬ 
mânce, adoptat de unchiul său, spătarul Iordache Râşcanu; 

1875—1881, Pavel Leonard, conducătorul grupării moldove¬ 
neşti ; 

1881—1896, Ioan Catargi, care, ca şi soţia sa Olga, întreţinea 
legături cu Vechiul Regat, fiind apreciat de Carmen-Sylva; 

1897—1905, Mihail Krupenski, urmaşul boierilor moldoveni 
din secolul XVII; 

1905—1908, Mihăiţă Teodosiu, reprezentantul grupării mol¬ 
doveneşti ; 

1908—-1918 (cu întreruperi de lupte electorale), Alexandru 
Krupenski. 

Dăm loc acestei liste *), ca şi celor ce urmează, pentru a ex¬ 
clude orice comentar. 


») G. Bezviconi, Alecu Leonard, revista «Viaţa Basarabiei*, 1940, pp. 
646—647. 

s ) A. Krupenski, op. cit., anexe. Amănunte despie toţi aceşti basarabeni, 
în revista «Din trecutul nostru *. 

Deputaţii Sfatului Suprem: 

1818—1828, căminarul Iancu Pruncul; 

1818—1821, căminarul Zamfirache Ralli; 

1818—1821, medelnicerul Vasile Rosetti-Bălănescu; 

1818—1821, comisul Ştefănache Râşcanu; 

1818—1821, medelnicerul Sandu Teodosiev; 

1822—1828, Iordache Donici, fiu de spătar; 

1822—1825, paharnicul Petrache Catargi; 

1822—1825, Dinu Russo, fiu de paharnic şi unchiu al scrii¬ 
torului român Alecu Russo; 

1822—1825, spătarul Panait Kazimir; 

1825—1828, clucerul Nicolae Cerkez; 

1825—1828 (reales), Ieremia Ianov, fiu de Român emigrat 
în Transnistria; 

1825—1828 (reales), Apostolache Stamo, fiu de sulger şi gi¬ 
nere al căminarului Ralli; 

1828, Costache Stamati, fiu de paharnic, scriitor român; 

1828, Ioan Canano, din boieri moldoveni; 

1828, Costache Botezatu, fiu de pitar 1 ). 

Lista e şi ea foarte elocventă: majoritatea deputaţilor Sfatului 
poartă chiar ei ranguri boiereşti. E de notat că şi printre membrii 
din partea Coroanei, găsim câţiva localnici, cel puţin pe vice¬ 
guvernatorul M. Krupenski şi pe mareşalul provincial, încât ma¬ 
joritatea Sfatului aparţine Românilor. Corespondenţa se duce în 
două limbi: ruseşte şi româneşte. Se provoacă însă fricţiuni, între 
boierime şi guvernanţi, ca Hartingh, Bahmetev şi alţii. Suferă 
administraţia şi locuitorii. La 1820, votul preşedintelui, în afară 
de chestiuni judecătoreşti, obţine puterea de «veto». La 1823, 
limba română e scoasă din uzul oficial şi se desfiinţează eligibili¬ 
tatea ispravnicilor, care purtau nume vechi de «pârcălabi» de 
Hotin şi «sărdari» de Orhei. La 1825, Sfatul pierde funcţiile ju- 


') Despre deputaţii Sfatului, comp. G. Bezviconi, Boierimea Moldovei dintre 
Prut şi Nistru, op. cit. Despre ei şi ceilalţi contemporani sunt caracteristice 
cuvintele lui F. Wiegel, op. cit. «Nici unul din ei nu ştia ruseşte şi nu a avut 
curiozitatea să vadă Moscova sau Petersburgul; din cuvintele lor se putea ob¬ 
serva că ei consideră Nordul nostru ca o ţărfc şălbaţecŞ, In şchimb, mulţi din ei 
călătoreau la Viena *. 



ROMÂNISMUL FRUNTAŞILOR MOLDOVEI DINTRE PRUT ŞI NISTRU 493 


decătoreşti, noul Regulament, din 29 Februarie 1828, desfiinţând 
această instituţie şi orice autonomie regională x ). 

Aceeaşi prezenţă dominătoare a Românilor o putem constata 
din enumărarea preşedinţilor Biroului de hotărnicie (1818—1890), 
ai preşedinţilor Tribunalului civil (1834—1856), ai mareşalilor 
şi deputaţilor judeţeni ai nobilimii, ai tuturor fruntaşilor, dar şi 
micilor funcţionari, eligibili de moşierii basarabeni 2 ). Trecem 
însă într’un alt domeniu, al culturii, menţionând pe eforii onorari 
ai liceului Regional din Chişinău: 

1831—1834, Alexandru Sturdza; 

1834—1844, Matei Krupenski, vice-guvernatorul; 

1844—1847, Alexandru Semaşko, doctor în medicină, pro¬ 
babil căsătorit cu Botezatu; 

1847—1853, Ioan Ralli, fiul căminarului; 

1853—1860, Teodor Kazimir, care a înzestrat liceul cu o 
bibliotecă românească 3 ); 

1860—1863, Gheorghe Krupenski, fiul vice-guvernatorului. 

Putem să adăogăm că, până la 1866, la acest liceu a funcţionat 
o catedră de limbă română, titularul ei fiind Ioan Doncev 4 ), iar 
un predecesor al său, Iacob Hâncu 6 ) — ambii fiind autori de 
gramatici româno-ruse — a ajuns lector de limba română la Uni¬ 
versitatea din Petersburg. 


*) L. Casso, op. cit., p. 207 şi urm. Şt, Ciobanu, Cultura românească, op. 
cit., p. 17 şi urm. G. Bezveconi, Familia Krupenski în Basarabia, op. cit., p, 
18 şi urm. 

*) A. Krupenski, op, cit., anexe, O funcţie ocupată de străini, între anii 
1818—1840, era secretariatul nobilimii, deoarece nu numai poporul simplu, 
dar şi boierimea nu cunoştea bine limba Statului. Despre unul din aceşti se¬ 
cretari, un Polon, la 1834 Grigore Kazimir scrie: «Nici o greşeală n’ar fi dacă 
aţi alege altul, căci crede că vă e în râs. Au venit aice câteva hârtii făcute de 
dânsul şi iscălite de deputaţi şi însuşi mareşalul, care au pricinuit numai râs. 
Dar aceia credeţi că n’au curs, că el n’ar fi ştiut, că nu se cuvine, ci dimpo-, 
trivă numai ca să mânjască pe Moldoveni, făcându-i că nu-şi ştiu nici istorie, 
nici privilegiile lor, care au şi câştigat-o », Din aceeaşi scrisoare se vede dorinţa 
boierimii basarabene de a restabili drepturile pierdute, din epoca autonomiei. 
G. Bezviconi, Corespondenţă românească din « Petreburh * în anii 1833 şi 1834., 
Arhiva Românească, tom, V, Bucureşti, 1940, pp. 238—239. 

а ) Şt. Ciobanu, Cultura românească, op. cit., p. 174. 

*) Ibidem, p. 121 şi urm. 

б ) Ibidem, p. 109 şi urm. 

In ce priveşte zemstvele, ele se introduc în Basarabia Ia 1869 1 ). 
Numele « zemstvo » provine dela cuvântul slav « zemlea » — pă¬ 
mânt — care în semnificaţia socială se identifică cu: poporul unui 
pământ, sau conducerea pământului — a gospodăriei locale — de 
poporul însuşi. Comitetul provincial şi cele judeţene sunt eligibile, 
şi iată cine se află în fruntea provinciei: 

1869—1873, Constantin Pisarjevski (nepot de fiică al cluce¬ 
rului Teodor Buhăescu), reprezentant al grupării moldoveneşti; 

1873—1875, Pavel Dicescu, representant al grupării moldo¬ 
veneşti; 

1875—1888, Alexandru Cotruţă, reprezentant al grupării mol¬ 
doveneşti ; 

1888—1900, Ioan Cristi, reprezentant al grupării moldoveneşti; 

1900— 1901, Gheorghe Krupenski; 

1901— 1907, baronul A. Stuart (soţ al unei Catargi şi fiu al 
unei Moruzi); 

1907—1910, Dimitrie Semigradov, moşier moldovean; 

1910—1913, Alexandru Aleinicov (mama lui era Gafencu), 
reprezentant al Partidului Basarabean *). 

1913—1918, Constantin Mimi (albanez înrudit cu Românii), 
reprezentant al Partidului Basarabean. 

Deci, chiar în domeniul acesta, mult mai pestriţ în ce priveşte 
compunerea elementului electoral, reprezentanţa băştinaşă, ro¬ 
mânească, în tot timpul rămânea aproape neştirbită. 

Să aruncăm însă o scurtă privire asupra vieţii Basarabiei în 
secolul trecut. Câte pagini de trai patriarhal-românesc vom găsi 
în vechea Moldovă dintre Prut şi Nistru. 

Pe lângă toţi Românii basarabeni, evenimentele Eteriei din 
1821 aduc aici un şir lung de confraţi refugiaţi. Nu vorbim numai 
de Domnitorul Mihail Sutzo şi numeroasa lui familie, de boierii 
Balş, Mavrocordat, Rosetti, Bogdan, Plaino, Mavroieni, Ghica, 
Rizo, Schina, Caragea şi mulţi alţii 8 ). Aflăm în Basarabia pe 

*) G. Bezviconi, Instituţiile din trecut: Zemstvele, rev. «Viaţa Basarabiei », 
IX, 1934, pp. 565—568. 

s ) Partidul grupării moldoveneşti, fondat la 1912: Partid Basarabean al 
zemstvei. 

s ) G. Bezviconi, Eteria, op. cit., p. 19 şi urm. comp. I. Liprandi, H3T> 
AHeBHHKa (PyccKift Apxhbt., 1866,1870, JleTOnncb Toc. JIht. My3ea, Mos- 

fruntaşii bisericii şi pe cărturarii români, pe Mitropolitul Veniamin 
Costache, pe legislatorul Andronache Donici, G. Asachi, A. Bel- 
diman, C. Conachi, P. Negri, familia Hrisoverghi, Negruzzi şi 
altele *). Mai cu seamă pentru opera lui Costache Negruzzi această 
şedere, în părţile basarabene, a fost punctul de pornire şi un izvor 
nesecat de inspiraţie creatoare *). E caracteristică corespondenţa 8 ), 
dar în deosebi scrisoarea adresată la 30 Septemvrie 1821, de vice¬ 
guvernatorul Matei Krupenski lui Mitropolitul Veniamin: 

« Cu cât osândirile din nenorocita Moldavie sunt înfricoşate, 
cu atâta mărime de suflet a patrioţilor ei trebue a fi mai presus; 
tânguirile şi lacrămile ce varsă adevăraţii fii ai acestei Patrii nu 
numai că nu o izbăvesc pe dânsa de nenorociri, dar scurtează 
viaţa lor, slăbesc puterile fireşti şi moraliceşti, care sunt trebui¬ 
toare spre a o sluji la vreme cuviincioasă, adică atunci când după 
osândire va avea trebuinţă de slujbă şi agiutoriu. La izbăvirea 
osândelor se vede prelungire, însă aceasta precum eu gândesc 
este neapărată. Nu vă desnădăjduiţi, ci credeţi fără de îndoire 
cât de puţină, căci după furtună vine vreme bună». 

Corespondenţa strămoşilor basarabeni nu e nici prea bogată, 
nici prea variată. Ea priveşte mai mult interminabilele procese 
ale moşierilor. Este însă o corespondenţă românească. Scrisori 
mai interesante sunt cele adresate la 1833—1834 de Grigore 
Kazimir căminarului Iordache Catargi 4 ), corespondenţa fra¬ 
ţilor Russo, din 1835 B ), sau epistolele lui Alecu Kazimir din 
Ianăuţi către Maria Gorovei, scrise într’o frumoasă românească, 
până la 1877*). 


cova, 1936); P. Bartenev, A. C. IlyiiiKHm, Bi, KDwhoh Pocciu h rnaBHhiM'b 
oCpasoMi. bt» BeccapaSia, PyccKiă ApxiiBT,, 1866; A. Weltmann, Bochomh- 
naHW, în cartea lui L. Maicov, nyiuKHHT,, Petersburg, 1899; T. Lughinin, în 
AHTepaxypHoe Hacjie/ţCTBO, Moscova, Nr. 16—18, 1934, p. 666 şi urm. 

l ) P. V. Haneş, Scriitorii basarabeni, Bucureşti, 1936, p. 35. 

*) G. Bezviconi, Contribuţii la viaţa lui C. Negruzzi, «Viaţa Românească », 
XII, 1937 , P- 795 Şi urm. 

*) C. Erbiceanu, Istoria Mitropoliei Moldovei şi Sucevei, Bucureşti, 1888, 
p. 95 şi 158. 

4 ) G. Bezviconi, Corespondenţă românească, op. cit., pp. 225—240. 

6 ) L. Boga, Documente basarabene, Scrisori, Chişinău, 1928, pp. 130—134. 

*) Artur Gorovei, Scrisori din Basarabia, « Din trecutul nostru, I — IV, 
1939 , PP- 30—38. 

Mărturisiri ca acestea, particulare, sunt de mare importanţă. 
La fel şi inscripţiile româneşti de pe cărţile bisericeşti şi de pe 
morminte, fie la 1824, la Chişinău, pe mormântul sulgerului 
Iordache Gafencu, fie cu multe decade mai târziu, pe mormintele 
familiei Donici, la cimitirul Râşcani din Chişinău. O lespede de 
marmoră spartă, la Văscăuţi (Hotin), reproduce o poezie întreagă, 
pe mormântul lui Ioan Kazimir, decedat la 1827: 

Supt această piatră vârtoasă 

Sânt ascunsă multe oasă 

La doi fraţi si trii surori 
» > 

Aceste-s numele lor: 

Lascar, Iancu, Profiria, 

Anastasia şi Maria. 

Dumnezeu să-i pominească 
Intru împărăţia cerească. 

Lângă dânşii nu demult 
S’au îngropat în mormânt 
A lor părinte iubit, 

Care aşa au poruncit: 

Să-l punem lângă ai săi fii 
Ca să şază în vecii... 

O poezie şi mai lungă acoperă piatra funerară a tatălui fabu¬ 
listului Ioan Sîrbu, decedat la 1868, la Maşcăuţi (Orhei): 

Veselie şi frumoase ale lumii fericiri 
Cu încredinţare, credem, că sânt vis şi năluciri, 

Numai binele rămâne şi, o ! de l-am putea face, 

S’avem milă dela Domnul, când de trup de vom desface *)... 

Boierimea basarabeană este cunoscută, prin manifestările ei 
culturale, şi dincolo de Prut, în Principatele Române. Astfel, la 
7 Ianuarie 1830, Eliade-Rădulescu publică în Curierul Românesc 
o corespondenţă a căminarului D. Pastiescul din Iaşi: 

«In Basarabia din Români este d. titularnîi sovetnic Constantin 
Stamati, bărbat literat, cinstitor de oameni învăţat, sârguitor spre 


*) Aceste două poezii-inscripţii au fost reproduse şi de d. profesor Ştefan 
Ciobanu. 

luminarea neamului său; are tălmăcite şi nu conteneşte de a tăl¬ 
măci alese istorii pentru întocmirea năravurilor celor bune, fabule, 
romanţuri, versuri. Români care aduc cinste neamului nostru cu 
învăţătura şi haracterul lor cel cinstit sunt încă şi d. mareşal Alecu 
Leonard, d. Vasile Catâche şi d, Costache Tufescu, mădularul 
judecătoriei jud. Iaşi » x ). 

Costache Stamati e căsătorit cu fata căminarului T. Ciurea 
din Moldova, apoi cu fata unui Gafencu, din Bucovina 2 ). 

« E ciudată această întâmplare — scrie C, Gane 3 ) — care a 
făcut ca doi fraţi, un cumnat şi un văr primar: Costache şi Enacache 
Gane, Stamati şi Buznea, să fi crestat împreună podoaba leagă¬ 
nului literaturii române ». 

Mai putem aminti pe al treilea ginere al căminarului Ciurea, 
Iordache Vârnav, şi el un iubitor de slove scrise 4 ). La fel, în¬ 
rudirile familiei Stamati cu Bucovina: fratele lui Costache s’a 
căsătorit cu sora lui Petrache Petrino, cumnatul cărturarilor Hur- 
muzachi şi tatăl poetului Dimitrie Petrino (1846—1879), născut 
la Rujniţa (Hotin). Aceste legături l-au adus pe Stamati în So¬ 
cietatea literară din Cernăuţi. 

Alecu Leonard (1792—1830), amintit în Curierul Românesc, 
a fost un eterist de rară cultură şi distincţie sufletească B ). Costache 
Tufescu (1794—*846) a scris între anii 1830—1842 mai multe 
spiţe de neam ale boierimii moldovene. Avea o bibliotecă fru¬ 
moasă 6 ), iar ca genealogist îşi dădea seamă de documente, pe 
care «se sprijinesc adevăratele temeiuri de cursul neamurilor 
cuprinse ». Vasile Caţâche şi C. Filatov, despre care se vorbeşte 
mai jos, i-au fost veri, înrudiţi cu familiile ieşene: Kogălniceanu, 
Sion, Bran şi altele 7 ). 


') Aşa se numea totdeauna judeţul Bălţi. 

2 ) Materialul despre Stamati îl publicăm după arhivele d-nei Maria P. 
Economu (Craiova) şi d-lui magistrat T. Stamati-Ciurea (Hotin). A se vedea 
lucrarea noastră: Boierii Stamati, «Din trecutul nostru», Nr. 15—16, 1935. 

3 ) Pe aripa vremei, Bucureşti, 1923. 

*) G. Bezviconi, Boierimea Moldovei dintre Prut ţi Nistru, op, cit., p, 147. 
s ) G. Bezviconi, Cărturari basarabani, Chişinău, 1940, pp, 16—17. 

6 ) Şt. Ciobanu, Arhiva unei familii boiereşti din Basarabia din prima jumă¬ 
tate a secolului XIX, « Universul», Nr. 97, 10. IV. 1933. 

’) G, Bezviconi, C. Tufescu şi opera lui, * Din trecutul nostru », Nr. 17—20, 
1935 , p. 6 şi urm. Comp. arhiva d-lui profesor Şt. Ciobanu. 

La seminarul teologic din Chişinău, găsim în acea vreme 
mulţi cărturari *), printre care pe savantul slavist Guţă Venelin 
(1802—1839). începutul decadei a patra se caracterizează prin 
fondarea, la Chişinău, a unui liceu a ), a unei biblioteci, al cărei 
creator e Petre Manega, învăţatul codificator al legislaţiei româ¬ 
neşti s ), a tipăririi la tipografia Senatului din Petersburg a legilor 
locale culese de Armenopol şi Donici. 

La 1834, G. Asachi comunică lui C. Stamati că Societatea 
medico-istorico-naturală din Moldova l-a ales membru onorar 4 ). 
El se găseşte — dela 1841 — şi printre primii membri corespon¬ 
denţi ai Societăţii de istorie si antichităţi din Odessa, fondată la 
1839. Vice-preşedinte e Alexandru Sturdza, căruia — « patriotului 
Sturdza » — Stamati i-a dedicat Tânguirea unui orb, o traducere a 
poeziei lui Sturdza, Hymne d'un aveugle au soleil. Spicuitorul lui 
Asachi a publicat de asemenea traducerea unei poezii a surorii 
lui Sturdza, Elena Severin fi ). In Societatea de istorie şi antichi¬ 
tăţi din Odessa găsim printre membri pe M. Kogălniceanu •), 
Al. şi M. Ghica, M. Sturdza, G. Papadopol şi alţii. Stamati men¬ 
ţinea contactul mai ales prin Sturdza, căruia i-a trimis, la 1842, 
o lucrare: O privire asupra ambelor Dacii, a lui Traian ţi Aurelian, 
şi o monetă bizantină. Abia la 1850, a apărut schiţa lui « C. Sta¬ 
mati », aparţinând — credem — mai mult fiului său, Constantin: 
Despre Basarabia ţi cetăţile ei vechi ?). 

Prin tot secolul al XlX-lea trece opera românească a moşierului 
basarabean Stamati: 

1834, Nr. 29, din 18 Martie, al suplimentului Albinei Ro¬ 
mâneşti, apare Străjerul taberei; 


*) G. Bezviconi, Cărturarii basaraberti, op. cit., pp. 9— 12. 

*) N. Laşcov, CeMHnecsminRTHA'fcTie KmiiHHeBCKOH 1 rHMHaain, Chi¬ 
şinău, 1908. 

3 ) L. Casso, IleTpi> MaHera, Petersburg, 1914. 

4 ) G. Bezviconi, Boierii Stamati, op. cit., comp. şi E. Dvoicenco, Viaţa 
şi opera lui C. Stamati, Bucureşti. 

6 ) G. Bezviconi, Din vremea lui A. Sturdza, op. cit., p. 65. 

•) N. Cartojan, M. Kogălniceanu şi Societatea de Arheologie şi Istorie veche 
a Nordului, în «Drum drept», 1915, Nr. 3, p. 35. 

’) O Beccapa6in h ea flpeBHHXT> Kp'fcnoCTax-b, 3anHCKH O/ţeccu. 0614. 
Hct. h ApeBH. 1850, p. 805 şi urm. 

1840, în Dacia Literară din Iaşi, apare poezia Gafiţa blestemată 
de părinţi; 

1843, la Iaşi se tipăreşte Povestea povestelor; 

1853, în Almanachul pentru Români al lui T. Codrescu, la 
Iaşi, apare Fiica lui Decebal ţi Armin Cântăreţul; 

1855, în Nr. 5, din 20 Februarie, al Foiletonului Zimbrului 
se tipăreşte Dorinţă sau Videnie, reprodusă în Ateneul Român, din 
1866 (p. 175); 

1868, la Iaşi, se tipăreşte Musa românească (tom. I), o anto¬ 
logie a operei lui Stamati, ediţia fiind repetată de librarul Şaraga, 
la Iaşi, la 1894 (două tomuri). 

Influenţa atmosferei locale asupra scriitorilor ruşi, chiar a 
poetului Puşkin, nu intră în preocupările acestui studiu, ca şi 
relaţiile întinse ale scriitorilor străini, cu boierimea română. Ofi¬ 
ţerul Weltmann, sau N. Gherbanovski, împrumută şi ei subiecte 
locale; de pildă cel din urmă păşeşte la 1833, în literatură, cu nu¬ 
vela Capul lui Baiazid, urmând Valea-Albâ (titlu românesc), la 
1838, şi legenda românească Hagi-Bei , la 1840, etc. Alt funcţionar, 
Vasile Pobâvaneţ, scrie un poem Fatima, inspirat de poezia lui 
Puşkin, acţiunea petrecându-se Ia Hotin 1 ). 

In ţinutul Hotin locueşte vechea familie de cărturari, Hâjdeu. 
Fiul poetului Tadeu Hâjdeu, Alexandru (1811—1872), este cel 
dintâi care vorbeşte despre folklorul românesc *). In revista 
Telescopul, din 1835 (pag. 608—614), la Moscova, el scrie despre 
Literaţiibasarabeni, amintind câţiva teologi, precum şi pe: Stamati, 
Margeală, Anghcl Valii, pe fabulistul Donici, Sturdza, G. Bei- 
diman, Ieremia Ianov şi C. Filatov (a cărui mamă era fata cămă- 
raşului C. Benescu). La 25 Iunie 1837, Al. Hâjdeu, în calitate de 
efor al şcolilor din Hotin, pronunţă un discurs de mare avânt 
patriotic, tradus de Stamati şi publicat, la 1838, în Foaia pentru 
minte, inimă ţi literatură (Nr. 21, p. 161), apoi la 1839 în Curierul 
Românesc (Nr. 10, p. 37). Eliade Rădulescu are cuvinte elogioase 
pentru Hâjdeu, în Curierul Românesc (21 Ianuarie 1839), iar 
M. Kogălniceanu, în Dacia Literară (1840, p. 479, şi 1859, p. 348) *). 

*) Manuscris la d. N. N. Tolmacevski (Chişinău). 

*) G. Bezviconi, Cărturarii basarabeni, op. cit., pp. 23— 28. 

s ) Legătura Basarabiei cu revistele vechi româneşti, comp, P. V. Haneş, 
op. cit., pp. 41—44, 


17* 

In acelaşi an, 1837, un alt moşier basarabean, Pavel Pruncu, 
traduce Pustnicul de Vicontele d’Arleicourt. In legătură cu aceasta. 
Alăuta Românească , suplimentul Albinei , publică poezia lui C. 
Negruzzi: Reverii ', apoi altă poezie: D-lui P. Pruncu, după care 
redacţia tipăreşte: Răspunsul d-sale D. Pruncu, D-lui Negruzzi. 

Un capitol întreg, în istoria literaturii române, prezintă opera 
basarabenilor Alexandru Donici (1806—1866) şi Alecu Russo 
(t 1859). 

La 15 Ianuarie 1841, Stamati recomandă lui Filaret Scriban, 
care studia la Academia Teologică a lui Movilă, din Kiev, pe 
«prea învăţatul arheolog român, basarabeanu nostru d -1 A. F. 
Hâjdeu, eforul şcolilor din Hotin,... care nu numai are desă¬ 
vârşita erudiţie în cele patrioticeşti ştiinţe şi obşteşti învăţături, 
carele ca un alt Cantemir ne face cinste română, dar apoi biblio¬ 
teca sa este plină de cele mai rare cărţi vechi a istoriografilor Daco- 
României». Pe atunci, în anii 1841 şi 1843, Stamati vizitează 
pentru ultima oară Moldova 1 ). Acelaşi Scriban îi scrie la 1842, 
din Kiev: 

« Nu ştiu, îndeletniceşte-se oare cineva cu adunarea vechimelor 
în Basarabia? Nu au uitat oare iubiţii noştri basarabeni, că 
sânt Români?... Eu însă nu mă desnădejduesc, până voi auzi 
că acei doi de mare cuviinţă stâlpi ai naţionalităţii: Sturdza şi 
Stamati, încă trăesc. Eu cred, zic, şi iară cred că naţionalismul va 
afla în ei pe Moiseii şi Danilii săi. O ! cât de mult doream ca să 
văd Basarabia şi pe d-voastră » a ). 

La 1843, pentru ultima oară a venit în Moldova şi Al. Sturdza 
(1791—1854) “), invitat de vărul său, Mihail-Vodă Sturdza, care 
l-a rugat să se ocupe de reorganizarea seminarului din Socola; 
Alexandru Sturdza a fost proclamat efor onorar al acestui se¬ 
minar ieşan. El a îndrumat şi mai târziu pe Scriban, renumitul 
teolog român, pe care -1 ocrotea ca şi seminarul însuşi. Opera 
apologetică a lui Sturdza a apărut la Iaşi fiind tradusă în româneşte, 
la 1832, de arhimandritul Eufrosin Poteca, urmat de Filaret şi 
Neofit Scriban (1843—1851). Pentru îndrumarea la Berlin, în 


l ) E. Dvoicenco, Op. cit., p. 35, şi G. Bezviconi, despre Stamati. 
s ) Scrisoare publicată de I. Pelivan, Arhivele Basarabiei, 1934, III. 
a ) G. Bezviconi, Din vremea lui A. Sturdza, op. cit. p. 69—73. 

1 837, a feciorilor lui Mihail-Vodă şi a tânărului M. Kogălniceanu, 
Sturdza a scris: învăţăturile religioase , morale şi istorice, lucrare 
publicată la Iaşi, la 1842, de logofătul C. Sturdza *). In prefaţă, 
Kogălniceanu scria: 

« Dar pana şi talentul D-lui Sturdza, fiind cunoscute şi apre¬ 
ciate în Europa de tot ceea ce este mai distins în litere şi ştiinţe, 
elogiile mele cu această ocaziune nu ar fi decât de prisos ». 

M. Kogălniceanu a revenit asupra lui Sturdza în discursul 
său autobiografic, pronunţat la 1891, Ia Academia Română. Despre 
Sturdza scriitor, apologet şi diplomat, ca şi despre sora sa, 
contesa Roxandra Edling (1786—1844), s’a scris mult de contem¬ 
poranii cei mai renumiţi; este interesantă însă o mărturisire a 
lui Sturdza însuşi, exprimată în faţa unei privelişti a împrejuri¬ 
milor Chişinăului 2 ): 

«Acest colţişor al pământului meu natal este numai un mic 
exemplu de frumuseţile şi bogăţiile Moldovei; spre a le cunoaşte 
şi a le putea admira mai bine, trebue să vizitezi mănăstirile de pe 
valea Orheiului, sau şi mai bine să treci Prutul şi Şiretul, ca să 
vezi munţii Neamţului şi ai Pietrei, împreunarea Bistriţei şi a 
Şiretului, într’un cuvânt, să vizitezi locurile slăvite prin faptele 
glorioase ale lui Ştefan cel Mare ». 

Revoluţia din 1848 face să se manifeste în Moldova mai mulţi 

fii ai Basarabiei. Cel dintâi e prinţul C. Moruzi (f 1886), expulzat 

din ţară a doua oară la 1854, care a fost sufletul încercării din 

3 Aprilie 1866, de a întrona la Iaşi pe cumnatul său, Nunuţă 

Rosetti-Roznovanu 3 ). Iau parte la revoluţia din 1848 şi trei 

Kazimireşti: Panait (f 1887), membru în Divanul Unirii, fruntaş 

de Dorohoi, Yasile şi Petre (1822—1850), doctor în drept al 

Universităţii din Berlin si director ai Cultelor, La moartea tim- 
* » 

purie a lui Petre, prietenul său, Vasile Alecsandri, i-a dedicat, 
în ziarul Zimbru (Nr. 24, 21 Septemvrie 1850), o poezie: 

Din ramura plăpândă a tinerimii tale, 

O, ţeară mea duioasă! 


1 ) Traducere românească, de F. Scriban, Iaşi, 1844. 

*) 3anncHaa KHHMtKa nyTemeCTBeHHHKa nporaBi. bojih, Odessa, 1847» P- 4 - 
*) G. Bezviconi, Prinţul C. Moruzi, «Revista Istorică», IV—VI» I 94 °> 
PP- XS 4 —I 70 - 

Au mai căzut o floare, te-au părăsit în jale, 

In jale dureroasă... 

Despre acest Kazimir scrie şi G. Sion, în Suvenire contem¬ 
porane. Nicolae Kazimir (1843—1867), şi el doctor în drept, a 
fost membru al Societăţii literare «Junimea» din Iaşi 1 ). Trei 
colonei din familia Kazimir au fost aghiotanţi: Teodor (f 1878) 
a fost aghiotantul lui Mihail-Vodă Sturdza, alt Teodor (j' 1869) 
al lui Cuza-Vodă, iar Emil (f 1918) al Regelui Carol I 2 ). 

Decada a şasea e caracterizată prin războiul Crimeei. Dela 
1853, găsim la Chişinău, pe lângă boierimea băştinaşă, pe Ro¬ 
mânii din Muntenia: Lenş-Slătineanu, Filipescu, Bălăceanu, Da- 
bija, Racoviţă, Cafengiu, iar din Moldova: Cantacuzino dela 
Hangu, Moruzi Pecheanu şi Izvoreşteanu, Sturdza, Balş, Rosetti 
şi alţii. Chiar cei patru aghiotanţi ai comandantului rus, Gor- 
ciacov, sunt Români; doi basarabeni: Dimitrie Krupenski şi 
Petre Kesco, tatăl Reginei Natalia Obrenovici a Serbiei, şi doi 
regăţeni: Dădu Filipescu şi Costache Sturdza. In societate, în 
afară de ofiţeri ruşi, nu aflăm decât boieri români: Iorgu Balş 
şi Mihail Cantacuzino, poreclit «floarea Basarabiei», Catargi, 
Teodor Krupenski, Ioan Keşco, Andronache Donici, Moruzi, Kazi¬ 
mir din Mileşti, D. Russo, văduva Rosetti, Lazo, Razu, Cotruţă, 
mocanu Şapte-Sate, care şi-a tălmăcit numele în şapte-oraşe 
(Semigradov) şi alţii *). Guvernator e numit Fanthon de Ver- 
rayon, care în epoca Regulamentului Organic a stat în Ţara Ro¬ 
mânească, s’a căsătorit cu fata marelui vistier Constantin Filipescu 
şi a fost iniţiatorul arhivelor istorice române *). Poporul îi spunea: 
«fântâna-lui-văru-Ion», iar generalul însuşi recitea adesea pro- 
pria-i poezioară moldovenească: 

Spune, spune Moldovanî, 

Unde drumul la Focşani, 


’) Corespondenţa lui I. Negruzzi cu A. Gregoriady-Bonachi, în voi. III 
al Studiilor ţi documentelor literare, de I. Torouţiu. 

*) G. Bezviconi, Boierii Kazimir, « Din trecutul nostru », Nr. 17—20, 1935, 
p. 24 şi urm. 

*) D. Moruzzi, Pribegi în ţara răpită. Iaşi, 1912. 

*) G. Nicolaiasa, Cercetări de izvoare istorice în trecut, « Revista Arhivelor », 
Bucureşti, Nr. 1, 1924. 

La căsuţa mititică 
Şi nevestica frumuşică. 

La plecarea din Chişinău, guvernatorul a pus să se joace la 
balul oficial, hora românească; niciodată n’a domnit atâta entu¬ 
ziasm în saloanele palatului boierului Varfolomeu, ca la acea 
horă *). 

Trei evenimente au schimbat mentalitatea monarhică-orto- 
doxă, cu orientarea spre Rusia, a boierimii române de felul lui 
A. Sturdza, A. Hâjdeu sau C. Stamati *). Retrocedarea Moldovei, 
la 1856, a judeţelor sudice: Ismail, Bolgrad şi Cahul, a făcut să 
se prevadă posibilitatea unei reîntoarceri a Basarabiei întregi în 
hotarele vechei Moldove 8 ). Unirea Principatelor Române, la 1859, 
a consolidat ideea naţională românească. Iar epoca reformelor 
liberale ale împăratului Alexandru II a inaugurat parcă o viaţă 
nouă socială, în deosebi după desfiinţarea serbiei, la 1861. Răscoala 
Polonilor a fost destul de pilduitoare. De altfel, studiul istoriei 
naţionale, dar şi a trecutului Basarabiei, deschidea tot mai larg 
orizontul românesc al fruntaşilor localnici, instruiţi foarte îngrijit 
la Universităţile ruse şi din străinătate. Apariţia la Petersburg, 
la 1862, a excelentului studiu: Regiunea Basarabiei, scris de ofi¬ 
ţerul Alexandru Zaşciuc *), a avut şi ea efect. Obiceiurile, fol- 
klorul românesc, dar mai cu seamă tradiţia istorică românească 
începeau să se cristalizeze din paginile acestei opere. 

Cercurile tineretului basarabean, în deosebi grupul fraţilor 
Leonard s ), desbătea cu multă libertate, în ajunul desfiinţării 
serbiei, problemele sociale. Cenaclul românesc a suferit, la 1862, 

*) G. Bezviconi, Semi-mileniul Chişinăului, «Din trecutul nostru», Nr. 
31—34, 1936, p. 63 şi urm. 

*) Mentalitate explicabilă, prin jugul turcesc, chiar la cărturarii din Mol¬ 
dova, de ex. G. Asachi ( Istoria Roşiei, Iaşi, 1832); C. Sturdza ( Condica ţivilă, 
Iaşi, 1833); M. Kogălniceanu ( Histoire de la Valachie, Berlin, 1837), etc. 

*) Acest fapt a bucurat la fel pe toţi Românii din dreapta şi stânga Prutului. 
1 Alecsandri se întâlneşte cu Gheorghe Sion în glorificarea zilei care ni dădea 
iarăşi pământul care l-am avut * (N. Iorga, Basarabia noastră. Vălenii de Munte, 
1912, P. 174 )- 

4 ) General decedat la 1905. «Din trecutul nostru», Nr. 31—34, 1936 , 
pp. 67—70. 

*) N. Krîlov, OnepKH Heflaneitaro npoiuaaro. B'feCTHHK'b EBponu, 
III, 1900. 

o pierdere: în vârstă de 25 ani a murit Constantin Casso, doctor 
în drept, fiul căminarului Ştefan Casso din Ciutuleşti (Soroca) 1 ). 
Fraţii săi, mai ales Nicu, şi verii lor, Leonard, au continuat acti¬ 
vitatea. 

Turburările din Polonia au fost un prilej de manifestare anti¬ 
guvernamentală. La 28 Mai 1863, generalul P. Kotzebue, generalul 
guvernatoral Novorosiei şi al Basarabiei, scria din Odessa, guver¬ 
natorului din Chişinău: 

«Am primit informaţia că nobilimea Basarabeană pregătin- 
du-se a redacta o adresă împăratului, cu prilejul evenimen¬ 
telor din Polonia, este împiedecată de opoziţia partidului 
boierilor, care visează la restabilirea în drepturile sale a 
naţionalităţii Moldovenilor din Basarabia, împrejurările devenind 
prielnice pentru o unire cu Moldova. In fruntea acestui partid 
stau: secretarul adunării deputaţilor nobilimii, Alexandru Cotruţă, 
fratele său, judecătorul ţinuturilor Chişinău şi Orhei, Carol 
Cotruţă, doi fraţi Casso (fiii lui Ştefan Casso), doi fraţi: 
Ioan şi Constantin Cristi, Constantin Kazimir şi fiul său stu¬ 
dent » 2 ). 

încă la 1841, nobilimea basarabeană continua să stăruiască în 
menţinerea limbii române în şcolile judeţene 3 ). La 1848, boierii 
doreau să editeze la Chişinău un ziar: Românul. Autorizaţia cerută, 
nu i s’a eliberat însă tipografului Akim Popov *). Acest tipograf 
a tipărit la 1846 Contractul normal , editat de Leonida Demi, la 
1850,—o ediţie populară a legislaţiei lui Armenopol şi Donici; 
la 1851—1852, el a publicat două volume ale lui Ioan Sîrbu, 
iar în decada următoare — gramatica şi abecedarul lui Doncev. 
Erau tipărituri româneşti, apărute la Chişinău, mai cu seamă 
Fabulele (1851) şi Alcătuirile (1852) lui' Sîrbu, care scria (înainte 
cuvântare): «pătruns fiind de scânteia dragostei, carele s’au 


*) G. Bezviconi, Arhondologia Basarabiei, «Din trecutul nostru », Nr. 28—30, 
1936, p. 50. 

’) L. Boga, Lupta pentru limba românească şi ideea unirii la Românii din 
Basarabia după 1812, Chişinău, 1532, p. 31. 

*) L. Siţinski, /ÎBOpsiHCKajI H oSlgeCTBeHHOCTb BT> 

npoui/lOMT), Hama Pt op. cit., comp. A, Krupenski, op. cit., p. 54. 

*) Articole despre presa românească în Basarabia, de A. Boldur şi P, Ha- 
lippa, în «Gazeta Basarabiei», 25.XIL1937, comp. L. Boga, op. cit., p. 29. 

aţiţat în sufletul meu, către fiii Româneşti, mai vârtos»... La 
1858, se desbătea scoaterea unei reviste româno-ruse x ). 

La 1863, Ioan Cristi (1823—1902) 2 ) cerea aprobarea pentru 
deschiderea unei tipografii române la Chişinău. I s’a refuzat, 
deoarece el aparţinea unui cerc de Moldoveni, care visau o singură 
Românie unită, încât nu se putea garanta că din tipografie, printre 
ediţiile folositoare, nu vor apărea şi unele publicaţii necorespunză¬ 
toare vederilor guvernului s ). Nobilimea propunea predarea, la 
liceu, a studiilor naţionale 4 ). Gheorghe Gore (1839— 1 9 ° 9 )> un 
popularizator al literaturii române în Basarabia 5 ), cerea la 1863 
aprobarea pentru publicarea unui ziar românesc. Abia între anii 
1867—1871, a apărut Buletinul Eparhial româno-rus, iar la 1884, 
se vorbeşte de tipărirea ziarului românesc Mesagerul Basarabiei, 
scos de Riabcic şi Drumaşcu fl ). 

Se svonea şi despre o încercare de a intra în contact cu guvernul 
lui Cuza-Vodă, pentru a porni o răscoală şi a ajunge la unirea 
cu Moldova. Ar fi participat Nicu Casso 7 ), solia diplomatică 
revenind lui Matei Donici, la 1863 un băiat de 16 ani 8 ). Acest 
Donici, ajuns mai apoi general (f 1921), a scris pe la 1869 multe 
versuri româneşti, menţionate pentru nota lor caracteristică de 
protest naţionalist, de ex.: 

Căci poporul creştinesc 
Poartă nume românesc 
Şi-i în ţara Bessarabă 
Ce de Ruşi făcută roabă 8 )... 


*) Ibidem, 

J ) G. Bezviconi, Din alte vremi, Bucureşti, 1940, pp. 28—31. 

*) L. Boga, Lupta pentru limba românească, op. cit., pp. 30—31. 

*) C. Stamati, Studii filologice şi istorice, 1863. 

5 ) Şt. Ciobanu, Cultura românească, op. cit., p.p 320—322, comp., Bec- 
capaCcKÎa 06 /iaCTHbiH B^romocth, 1867. 

*) A. Boldur, Gazeta Basarabiei, op. cit. Pentru Buletinul Eparhial, comp. 
St. Ciobanu, Cultura românească, op. cit. p. 286. 

7 ) N. N. Gafencu, H. C. Kacco, Chişinău, 1926. 

8 ) Nu trebue să uităm, totuşi, că reluarea Basarabiei preocupă încă pe 
Grigore-Vodă Ghica (1849—1856). Vladimir Ghica, Spicuiri istorice, Iaşi, 
1936. 

•) Şt. Ciobanu, Cultura românească, op. cit., pp. 252—263. 

Versuri româneşti a scris şi viitorul istoric al Basarabiei, Alexsi 
Nacu 1 * * ). Pe un alt poet contemporan l-a descoperit venerabilul 
folklorist Artur Gorovei, care — prim mamă — se trage şi el din 
Basarabia. Este Dimitrie Donea, autorul poeziei Juneţea *). Artur 
Gorovei a şi publicat 8 ) scrierea unui alt basarabean, Teodor 
Vâmav, intitulată Istoria vieţii mele şi scrisă la 1845. Este o lu¬ 
crare unică în felul ei — spune în prefaţă A. Gorovei — o icoană 
vie a gândirii şi a graiului unui moldovean cuminte de pe vremuri 4 5 * ), 
o zugrăvire de un rar realism a vieţii româneşti a Basarabiei din 
prima jumătate a secolului XlX-lea. Putem semnala faptul, că 
şi în părţile lui, Vâmav nu era unicul mânuitor de condei al vremii, 
căci s’a găsit un adversar al său, care i-a dedicat un pamflet ve¬ 
hement *). 

La 17 Septemvrie 1865, Iacob Negruzzi scrie lui Al. Grego- 
riady-Bonachi, că Nicu Casso donează Societăţii literare « Junimea » 
din Iaşi, o tipografie, la a cărei instalare la Chişinău s’a opus 
guvernul rus •). Casso era înrudit cu membrii şi corespondenţii 
« Junimii »: Pogor, Bantâş, Donici.,. Despre această tipografie, 
Iacob Negruzzi vorbeşte şi în Amintirile dela « Junimea » 7 ). Intr’o 
ciornă a veniturilor « Junimii », din anii 1865—1866, aflăm înscrisă 
cu mâna lui Titu Maiorescu, donaţia de 108 ruble a lui N. Casso 8 ). 
Era una din multiplele donaţii, făcute de acest moşier român, 
poreclit «filosoful dela Chişcăreni». La moşia sa, el căuta să 
întemeieze o şcoală românească. Şi-a ridicat un deal întreg, ca 
să vadă apusul de soare, în Moldova lui. Subvenţiona pe intelec¬ 
tualii tineri, doritori să înveţe româneşte. A murit la Paris, la 
1904 9 ). 

Revista junimistă Convorbiri Literare, care se tipărea în tipo¬ 
grafia donată de Casso, avea mulţi cititori în Basarabia. Aceasta 


1 ) Ibidem, p. 216 şi urm. 

a ) « Revista Română », XII. * Viaţa Basarabiei », VI—VII, 1941, pp. 473*477. 

*) Râmnicul Sărat, 1893; ed. II, Bucureşti, 1908. 

‘) Şt. Ciobanu, Cultura românească, op. cit., p. 199. 

5 ) Favorul diplomat al Norocului, publicat de I, Pelivan, « Viaţa Basarabiei *, 
VII—VIII, 1940, pp. 429—438. 

*) I. Torouţiu, Studii şi documente literare, voi. III. 

7 ) Bucureşti, p. 76. 

8 ) «Convorbiri literare», I—V, 1938, p. 10. 

•) G. Bezviconi, Nicu Casso, «Neamul Românesc», 1938, Nr. 50. 

ne lămureşte şi scrisoarea lui I. Negruzzi către Dimitrie Crăciu- 
nescu, dela i Ianuarie 1872 *). Alături de Caravasile, Alexandru 
Ecsarhu şi alţii, Crăciunescu făcea parte din cenaclul românesc 
din Cahul. Ei erau parlamentari şi prefecţi români până la 1878, lui 
Crăciunescu revenindu-i meritul de a fi intervenit cu succes pentru 
păstrarea aşezământului şi a legislaţiei româneşti, în Basarabia 
de Sud, după 1878. Nici mai târziu, aceşti moşieri români n’au 
rupt legătura cu România: unii s’au şi retras acolo, alţii conti- 
nuându-şi corespondenţa cu M. Kogălniceanu şi confraţii săi *). 

Intru câtva nu suntem de acord cu G. Missail, care scria 
într’un articol din 1866 s ): 

«Nobilul Al. Hâjdeu şi cavalerul C. Stamati sânt singurii 
literaţi români de peste Prut. Precum doi arbori verzi şi stufoşi, 
părăsiţi sau uitaţi de Dumnezeu şi de oameni pe întinderea cea 
nemărginită a unui deşert arinos, reprezintă singura vegetaţiune 
din partea locului, de asemenea aceşti doi Români reprezintă 
viaţa intelectuală între basarabeni. Vai! dureros lucru este de a 
mărturisi aceasta, dar adevărul aşa e, şi nimeni nu-1 poate tăgădui ». 

Faptul adevărat este că aceştia doi au fost Românii mai repre¬ 
zentativi ai vremii. Fiul lui Hâjdeu, Bogdan Petriceicu-Hasdeu 
(1838—1907), ilustrul savant român, s’a retras în Vechiul Regat, 
precum — ceva mai târziu — romancierul Dimitrie Moruzi (1850— 
1914), fiul rebelului prinţ Constantin, Zamfir Ralli-Arbure 
(1848—1933) şi mulţi alţii. Hasdeu semnala*) că Stamati venea 
adesea la tatăl său, « petrecând împreună serile, în duioase amin¬ 
tiri despre fost-au-fost al Românilor». 

Netemeinicia afirmaţiei lui Missail se poate constata şi din- 
tr’un alt eveniment cultural: la 22 Aprilie 1866, când se formează 
Societatea literară română, viitoarea Academie Română, C. Sta¬ 
mati, A. Hâjdeu şi Ioan Străjescu (f 1873) sunt numiţi printre 
membrii activi. La 2 Iunie 1867, locul lui Stamati, câre s’a retras, 


*) «Din trecutul nostru», VIII—IX, 1939, pp. 35—36. 

’) Amintirile lui Gavriil Bezviconi, «Din trecutul nostru», VIII—IX, 
1939. P- 26 şi urm., pp. 34—36. 

’) Idei despre cultura românească din Basarabia, « Buletinul Instrucţiunii 
Publice», 1866, p. 453. 

4 ) « Columna lui Traian *, 1870, Nr. 57, 60 şi 61, şi « Revista Nouă *, 1888, 
p. 210. 

îl ocupă Ştefan Gonata (1838—1896), moşierul din Zberoaia şi 
eruditul informator în domeniul ştiinţei, —• al fruntaşilor români 
şi ruşi,—asupra Basarabiei 1 ). La 1870, Hâjdeu, Străjescu şi 
Gonata sunt proclamaţi membri onorari ai Societăţii 2 ). Stamati 
nu mai trăieşte. 

La fel, între anii 1866—1877, publică versuri şi e cunoscut 
în cercurile de cultură din Iaşi şi Chişinău, basarabeanul Mihail 
Rosetti 8 ). 

In acelaşi timp se răspândeşte vestea morţii lui Stamati. La 
Societatea de lectură din Oradia-Mare a vorbit N. Oncu 4 ): 

«Un deşteptor neadormit, un bard mare, un atlet ager pentru 
cauza sfântă, un poet excelent şi un patriot adevărat, cu merite 
distinse, pierdu Basarabia şi pierdu românismul prin moartea 
cavalerului Stamati». 

I s’a zis «lebăda Basarabiei» şi G. Hurmuzachi, prietenul său, 
anunţă că: 

«Lebăda Basarabiei nu au cântat ultimul său vers!» 6 ). 

Cu acest nume Stamati a trecut în literatură; aşa -1 numeşte 
Rudow, în schiţa sa germană asupra scriitorilor români 8 ). Stamati 
a murit la moşia sa, Ocniţa (Hotin), la 1869. 

Curentul naţional avea rădăcini adânci. Pretutindeni se agita 
tineretul. Cenaclul fraţilor Pavel şi Petre Leonard, cumnaţii lui 
Gonata şi verii lui Casso, strângea elita românească din Basa¬ 
rabia, pe toţi aceşti:'Donici, Kazimir, Cotruţă, Cristi, Străjescu, 
Hasnaş, Inglezi, Dicescu, Teodosiu, Suruceanu, Razu, I. Ohanov, 
Botezatu, Pisarjevski, Gore, Glavce, Chiriac, Lazo, Russo, Sîrbu, 
Stroescu, Bogdan, Anghel şi alţii. Cercul din Teleneşti (Orhei), al 
familiei Teodosiu, a ajuns în decadele a şaptea şi a opta un centru 
important al creării viitoarei grupări moldoveneşti. Din aceste 
aşezăminte româneşti trebuiau să apară un Bogdan Hasdeu, Ioan 


*) G. Bezviconi, Academicianul Gonata, « Din trecutul nostru », Nr. 2, 1933, 

pp. 8—tt. 

’) Anuarul Academiei Române. 

s ) R. Rosetti, Familia Rosetti, voi. II, Bucureşti, 1940, p. 52. 

4 ) « Foaia Societăţii pentru literatura şi cultura Românilor din Bucovina », 
Cernăuţi, 1867, p. 165. 

6 ) Ibidem, p. 200. 

*) Geschichte des rumănischen Schriftums, 1892, pp. 56— 57 - 

Suruceanu (1851—1897), arheolog şi membru onorar al Acade¬ 
miei Române, numeroşi Stamati, un Pavel Dicescu (1837—1909), 
doctor în filosofie şi magistru în arte libere din Heidelberg, un 
baron Alexandru Stuart, doctor în filosofie din Gottingen şi 
magistru în ştiinţe naturale din Dorpat, un jurist de seama marelui 
Leon Casso, ministru al instrucţiei publice în Rusia, un G. Go- 
ronovici, doctor în zoologie şi anatomie comparată, un Mihail 
Catargi, doctor în filosofie din Heidelberg 1 ), un Pavel Gore 
(1875—1927), membru onorar al Academiei Române, G. Pere- 
tiatcovici, profesor universitar de istorie la Odes$a, N. Koţovski 
(Cuţoiani), director al Institutului minier din Petersburg, şi fratele 
său, profesorul Anatole Koţovski, un Alexandru Donici, antropolog 
la Geneva, şi mulţi alţi profesori universitari ca: G. Durdufi, 
N. Grosu, slaviştii Polihrone Sîrcu şi Al. Iaţimirski, Ioan Ciorbă, 
Vlad Sava, N. Străjescu, Leon Pisarjevski, A. Hâncu, Paul Za- 
hariade, Constantin Stere, Ştefan Ciobanu, Alexandru Boldur, 
Eugen Bădărău, Nicolae Florov şi câţi alţii. Să nu uităm nici 
elita diplomaţilor, familiile Sturdza, Cantacuzino, Krupenski, 
Nelidov, Moruzi, Balş, Catargi, Bazili, Balaş, Katacazi, Negri 
şi altele 2 ). 

O viaţă patriarhală românească se desfăşura la conacul boierului 
basarabean, care asculta, cu lacrimi în ochi, pe lăutarul Lemeş, 
venit de dincolo de Prut, sau colinda în faimoasa « ghirlanda ba¬ 
lurilor hotiniene», prin Nordul Basarabiei. Nunţile lui Petre 
Keşco, cu Profiriţa Sturdza, sau a lui N. Ghica cu Tereza Russo, 
strângeau întreaga Moldovă, de pe amândouă maluri ale Prutului. 
Fraţii Români se întrevedeau şi la bine şi la rău. Iaşii aproape 
un secol întreg s’au menţinut ca centru al ţării despărţite. Pro¬ 
prietăţile de pământ, legăturile de sânge, corespondenţa, pro¬ 
cesele, chiar şi molimele determinau emigrări şi relaţii, precum 
holera din 1848, povestită de Iacob Negruzzi, care colinda pe 
atunci casele rudeniei basarabene — Străjescu şi Manolache Ne¬ 
gruzzi, din Târnava (Soroca) 8 ). Abia la 1860, firul telegrafic, 

1 ) N. Iorga, Omul cu biblioteca periculoasă, « Neamul Românesc », Nr. 166, 
31.VII.1940, şi Al. Lucaciu, Mihail Catargi, «Din trecutul nostru », V—VII, 
1939, p. 32, 

*) Despre toţi aceştia, comp. « Din trecutul nostru ». 

*) Amintirile dela * Junimea», op. cit., p. 344, 

iar la 1871, calea ferată, a unit Chişinăul cu Odessa. Iar judeţul 
Ismail, desvoltându-se sub oblăduirea românească până la 1878, 
avea un aşezământ administrativ şi o situaţia şcolară superioară 
chiar restului provinciei x ). Cei care vizitau, în acea vreme, 
casele fruntaşilor basarabeni, găseau pe bătrâni vorbind româneşte 2 ) 
iar slugile rămâneau păstrătoarele şi mai sincere ale românismului, 
fiind opuse — în case mari — guvernantelor şi preceptorilor 
străini. 

Ar fi lung să înşirăm toate înfăptuirile româneşti ale basara- 
benilor, căci întreaga lor viaţă era românească. Un Vasile Kal- 
muţki, testând la 1885 averea sa zemstvei, pentru a înfiinţa o 
academie agricolă, subvenţionând cu una mie lei anual şi pe 
orfanii din şcolile din Vechiul Regat 8 ). Mihail şi Nicolae Stamati, 
fiii cavalerului, întreţinând un contact permanent cu scriitorii 
din România, iar fratele lor, Constantin Stamati-Ciurea (1828— 
1898) *), publicând la Cernăuţi, în ajunul morţii sale, patru vo¬ 
lume româneşti de opere dramatice — jucate pe scena societăţii 
locale « Armonia » — nuvele şi schiţe s ). Scriind de patruzeci de 
ani, Stamati-Ciurea mărturiseşte la 1898, în prefaţă la Resunete 
din Basarabia: 

« Ce s’atinge de scrierile mele în limba română, îmi era im¬ 
posibil a le scoate la lumină. In toată Rusia nu există o tipografie 
română şi eu, fiind lipsit de orice relaţiuni cu regatul vechiu, nu 
le puteam aşa lesne publica în România. Abia după încuscrirea 
mea cu decedatul Arhiepiscop şi Mitropolit al Bucovinei şi Dal¬ 
maţiei, Dr. Silvestru Morariu-Andrievici, îmi puse ilustrul prelat 
tipografia sa la dispoziţie, oferindu-mi astfel posibilitatea a tipări 
o parte din manuscriptele mele în limba mea maternă. înalta 
distincţiune ce-mi făcu M. S. Regele României, conferindu-mi 
în anul 1895, pentru scrierile mele literare, medalia « Bene merenti», 
m’a încurajat să iau o deciziune, ca pe viitor, cât mă vor sluji 


*) M. Zozulin, Amintiri din Basarabia, « Convorbiri Literare *, VI, 1940, 
PP- 537 Şi 556 . 

a ) Artur Gorovei, * Din trecutul nostru », Nr. 17—20, 1935, p. 40. 

*) Kop>Keym<ie oneKyHbl, Petersburg, 1911, punctul VII al testamentului. 
4 ) G. Bezviconi, Boierii Stamati, op. cit., pp. 20—23—35. 

‘) Opuri dramatice, Caleidoscop literare (1895) şi Resunete din Basarabia 
(1898). 

încă puterile mele intelectuale, să mă consacru exclusiv literaturii 
române ». 

Despre opera lui C. Stamati-Ciurea au vorbit Convorbirile 
Literare (i Septemvrie 1897), volumele sale meritând toată atenţia 
istoricului literar x ). Iar Mitropolitul Silvestru semnala că scrisul 
cuscrului său, « nu numai că convinge lumea de acum, ci el va 
sta întru mărturie pentru tot viitorul, că în Basarabia nu s’au 
stins luminile românismului, ci flacăra acestor lumine literare 
străluceşte şi spre mângâierea Românilor de prin celelalte ţări ale 
lumii noastre române », îndemnând să scrie şi «fiii vrednici ai 
preavrednicului lor părinte; şi aşa familia Stamati va fi şi în viitor 
un reprezentant al românismului basarabean » 2 ). 

Scrierile lui Dimitrie Moruzi 8 ) şi ale lui Zamfir Ralli-Arbure *), 
cenaclul basarabenilor din jurul lui Hasdeu, la Bucureşti 6 ), acti¬ 
vitatea unor Victor Crăsescu-Basarabeanu, Filip Codreanu, Vasile 
Spoială, Sergiu Cujbă, Petre Cazacu, Gheorghe Madan şi a altora, 
corespund unei pregătiri de tărâm pentru ideea Basarabiei Româ¬ 
neşti, în Vechiul Regat. La Iaşi, la 1907, apare ziarul Basarabia 
Reînnoită a lui Leonida Stamati-Ciurea, fiul lui C. C. Stamati- 
Ciurea 8 ). Mihăiţă (1836—1889) şi Eliza Stroescu fac donaţii 
meseriaşilor români din Braşov şi şcolilor din Nordul Moldovei ?). 
Darnicul mecena Vasile Stroescu (1845—1926) închină întreaga 
lui viată si avere ocrotirii culturii române din Transilvania. La 

» t 

1906, cu ocazia a patruzeci de ani de domnie a Regelui Carol I, 
Stroescu donează 200.000 lei pentru zidirea unei Catedrale la 
Bucureşti. El sacrifică fonduri pentru ridicarea şi repararea a 
216 biserici, 96 şcoli, pentru înzestrarea cooperaţiei din Mara¬ 
mureş, pentru Internatul Diecezan din Arad, pentru burse, sub- 


x ) C. Gane, Pe aripa vremei, op. cit. 

! ) G. Bezviconi, Boierii Stamati, op. cit., p. 33. 

*) G. Bezviconi, Pribegi în ţara răpită, * Din trecutul nostru », Nr, 17—20, 
pp. 117—118. N. Iorga scrie despre D. Moruzi, în Neamul Românesc în Ba¬ 
sarabia, Bucureşti, 1905, şi Basarabia noastră, op. cit., p. 176. 

4 ) G. Bezviconi, Ralli-Arbore, « Din trecutul nostru », Nr. 17—20. 

6 ) G. Madan, Amintiri, «Viaţa Basarabiei», VIII, 1932. 

*) Şt. Ciobanu, Cultura românească, op. cit., p. 296. 

? ) G. Bezviconi, Fraţii Stroescu, * Din trecutul nostru *, Nr. 17—20, 
p. 103. 

venţii, etc. 1 ). Academia Română şi Liga Culturală îl proclamă, 
la 1910, membru de onoare, iar N. Iorga îl numeşte: «mare bine¬ 
făcător al culturii româneşti » 2 ). 

In Basarabia, dela 1905 încoace, mişcarea naţională ia un avânt 
şi mai mare. Intre fruntaşii acestei provincii, curentul se resimte 
la fel de puternic, ca şi în mijlocul tineretului revoluţionar. La 
1905, ia fiinţă Societatea pentru ajutorarea învăţământului popo¬ 
rului şi studierea obiceiurilor ţării. Pavel Dicescu, Mihăiţă Teo- 
dosiu, Pavel Gore, M. Glavce, iar mai târziu Yladimir de Herţa, 
N. Alecsandri şi alţii, sunt acei care, la alegerile provinciale ale 
zemstvei şi ale nobilimii 3 ), la alegerile în Consiliul Statului 4 ), 
în judeţul Orhei mai ales 8 ), înregistrează multe biruinţe. O acţiune 
porneşte pentru introducerea limbii române în şcoală 6 ). Anastasia 
Glavce pune bazele unei biblioteci româneşti la Ciopleni (Lăpuşna). 
Un Partid Basarabean al Zemstvei — grupare moldovenească — 
se formează la 1912 7 ). Sunt predecesorii Societăţii şi ai Partidului 
Moldovenesc din 1917, când Vasile Stroescu e aclamat de ma¬ 
nifestanţi români, la Odessa, iar Pavel Gore ridică steagul român 
deasupra casei sale din Chişinău, adresându-se Congresului în¬ 
văţătorilor: «Fraţi Români!» 8 ). La 3 Martie 1918, zemstvoul 
jud. Bălţi proclamă Unirea cu România; la 4 Martie, A. M. Kru- 


*) G. Bezviconi, Din alte vremi, op. cit., p. 23, comp. A, Ciulcu, Din viaţa 
şi activitatea lui V. Stroescu, «Viaţa Basarabiei *, I, 1940, P- 7 şi urm. 

2 ) «Neamul Românesc», 13 IV.1910, Comp. «Albina» (Sibiu), «Unirea», 
« Lupta » (1910, etc.). 

3 ) Alegerea lui M. Teodosiu ca mareşal provincial (1905—1908). 

*) Alegerea lui P. Dicescu, care trezea unora teama unei noi autonomii 
a Basarabiei (P. Cazacu, Basarabia, p, 168). La moartea lui Dicescu, la 
1909, Societatea moldovenească a depus o coroană cu inscripţia: «Te plânge 
ţeara ». 

6 ) Dela 1869, P, Dicescu era preşedinte de zemstvă în jud. Orhei. Dela 
1908—1918, mareşal de judeţ a fost M. Teodosiu, iar zemstvoul era condus 
de V. Anghel (1907—1918). 

6 ) P. Cazacu, op. cit. L. Boga, Lupta pentru limba românească, op. cit., p. 29. 
G. Bezviconi, Teodosiu şi Dicescu, ziarul «Izbânda», Chişinău, Nr. 124, 1932, 
şi « Din trecutul nostru *, Nr. 28—30, 1936, p. 54. 

7 ) Participă: M. Teodosiu, M. Katakazi, A. Aleinicov, P. Gore, V, Ca- 
targi, C. Mimi, M. Razu şi I. Levinski, 

*) G. Bezviconi, Pavel Gore, « Din trecutul nostru », XI, 1937 - 

penski trimite o telegramă Regelui Ferdinand 1 ). La 13 Martie 
acelaşi lucru se petrece la Soroca, la 14 Martie la Orhei, aceeaşi 
atitudine manifestându-se din partea conducerii judeţelor din 
Bugeac şi a Congresului marilor proprietari din Basarabia, dela 
17 Martie 1918 a ). 

Facem această încheiere sumară, deoarece viaţa Moldovei 
dintre Prut şi Nistru, în secolul trecut, este o pildă de românism, 
de manifestare sinceră şi continuă a unui popor, care nici o clipă 
măcar n’a pierdut legătura cu vechea lui patrie. Multe s’ar fi 
putut adăoga la aceasta. Le vom expune cândva într’un studiu 
amănunţit. Iar aici putem conchide: nimeni n’a contestat românismul 
ţărănimii Basarabiei, deci a marei majorităţi a populaţiei. S’au 
ridicat însă câteva voci, care în puţină cunoştinţă a cauzei şi prin 
exemple izolate, au căutat să dovedească înstrăinarea elitei inte¬ 
lectuale a Basarabiei. Cred că din cele expuse, reiese limpede 
că, şi în ce priveşte această elită, se constată aceeaşi atitudine 
românească. 

G. BEZVICONI 


*) G. Bezviconi, Familia Krupenshi în Basarabia, op. cit,, p. 49. Era ne¬ 
potul de frate al lui A. N. Krupenski, care a dus, pe propria-i socoteală, o activitate 
potrivnică. 

a ) Lucrările Congresului, Arhiva lui Pavel P. Kuzminski (Chişinău). 

MOŞIA 


Satul meu, leacul meu cu miros de ocoale, 
Ţara mea cu norodu-i blajin, aţipit, 

Vei vedea doi boieri duşi de un gând cuminţit 
Spre hotarul brăzdat la răspântie ’n vale. 

Unde se vor mulţi copacii roditori, 

Porumbu ’n săsăiac şi vinu ’n poloboace, 

Şi turmele ce pasc pe deal în sfânta pace, 

Şi tamazlâcurile ce pornesc în zori. 

Moşia lor se va lungi spre asfinţit, 

Răutul va uda mănoasa lor grădină; 

La capătul cu sălci al roţii scârţiit 
Va aduna ’n coboc baboiul fără vină. 

In pragul primăverelor cu vântul cald, 

Când viţele doresc sărutul altoirei, 

Se vor urca pe stânca veche salt cu salt 
Descoperind brânduşi şi iarba adormirei. 

Iar vara vor visa pe fânul în căpiţi 
Sub cerul ameţit de stele căzătoare, 

Lângă cerdacul lung cu stâlpii văruiţi 
Şi gavanoşi de lut cu flori înghimpătoare. 

După vânjosul joc a toamnelor slăvite 
Se vor grăbi din nou prin şesul de Orhei 
De-a-lungul schelelor spre dulcele ispite: 
Palmierii de smaragd şi marea cu scântei! 



SIS 


Dar va veni o zi măreaţă şi ograda 
Bisericei de chip moldovenesc 
Se va împodobi cu slovele grămadă 
Pe un nou mormânt: « Aicea odihnesc... 

ACASĂ 


Voi muşca în plimbarea spre stuful tăios 
Toate merele coapte căzute pe jos, 

Voi intra şi desculţă în iarba roşcată 
încălzită de soare, de ploaie muiată. 

Coborî-voi spre glodul din Răut cu flori 
De buruiene pe mal; şi scăldatu-mi sub nori 
M’a uni cu cireada ’nsetată d’amiaz. 

Arendaşi lipoveni vor pândi cu necaz 
Fuga mea spre arbujii ce sună a copt, 

Spre zămoşii gălbui în amurgul de opt... 

Duhul veşted ce aduce a perjă uscată 
Mă va găsi cresând în vară nesecată, 
împotriva mătăsei de fire ce vrea 
Să ’nvăluească uşor Basarabia mea. 

Când va veni şi vremea mustului călcat, 

Mă va pătrunde iar natala adiere, 
învechitul belşug şi gustoasa tăcere... 

Din prima tinereţe tot ei m’au legănat. 


OLGA CRUŞEVAN; 



PANSLAVISMUL, 
BOLŞEVISMUL 
ŞI ROMÂNIA 

Expansiunea poporului rus, care cuprinde în secolele al 
"XV-lea şi al XVI-lea întregul Nord-Est al imensului şes dintre 
Urali, Baltica şi Marea Neagră, iar mai târziu, sub Petru cel Mare 
şi urmaşii săi, întreprinde o ofensivă în părţile baltice şi în stepa 
sudică a Rusiei de azi, şi-a găsit de-a-lungul timpului diverse 
motivări ideologice. 

La început, în secolele XV-lea şi al XVI-lea, a apărut concepţia 
naivă a Moscovei — a treia Romă, concepţie cu caracter religios, 
afirmând puritatea poporului rus şi a credinţei sale creştine faţă 
de impuritatea « latinilor », a « nemţilor », de o parte, şi a « busur- 
manilor » (musulmanilor), tătari şi turci, de altă parte. 

Mai târziu, în secolele al XVII-lea şi al XVIII-lea, a predo¬ 
minat în Rusia o concepţie cu caracter politic ofensiv, concepţia 
eliberării creştinilor aflaţi sub jugul « polecilor latini» (în secolul 
al XVII-lea, mai ales) sau a «turcilor păgâni t> (în secolul al 
XVIII-lea). 

Ecaterina II a conceput « proiectul grec », planul restabilirii 
Imperiului grec « cu un guvern rusesc » x ), mai târziu transformat 
în planul creării unui stat dac 2 ) în frunte cu Potenchin. 


') S. Platonov, Lecţii po russcoi, istorii, St. Petersburg, 1913, pag. 143. 

*) N. Iorga, Histoire des relations russo-roumaim, Iassy, 1917, pag. 208—213. 
De asemeni, P. Batiuscov, Bessardbia, Istoricescoie opis.ni?. St. Petersburg, 
1892, pag. 128. 

După moartea Ecaterinei II s’a revenit, sub inspiraţia lut 
Kapodistria, sub Alexandru I, la visul restabilirii imperiului grec, 
iar mişcarea eteristă dela noi a fost proiectată ca începutul luptei 
pentru împlinirea acestui vis. 

Intre timp, politicieni mai realişti, ca Principele Adam Czar- 
toryski, propun « formarea în hotarele Turciei, de noi state cre¬ 
ştine, sub protectoratul rus, însă numai la Sud de Dunăre, fluviu 
care în proiectul Principelui trebuia să servească de graniţă a 
Rusiei» 1 ). Războiul din 1806—1812 şi ruperea Basarabiei din 
trupul Moldovei este o consecinţă directă a acestui plan. 

Sub inspiraţia acestor obiective mai limitate, ideologiile 
ruseşti îşi modifică justificările şi motivările expansiunii impe¬ 
rialismului rusesc către Sud. 

Schimbarea concepţiilor se săvârşeşte prin mişcarea slavofilă, 
care, apoi, se transformă în panslavism rusesc. 

Curentul slavofil, ca şi curentul vestofil, erau manifestările 
începătoare ale gândirii filosofice ruseşti, centrate asupra desti¬ 
nului Rusiei. Ambele curente erau profund influenţate de filosof ia 
hegeliană. 

Dar în timp ce, pentru vestofili, în filosofia lui Hegel accentul 
se punea pe ideea Statului şi pe evoluţia formelor lui, ei înţelegând 
ideea libertăţii spiritului mai mult ca un ansamblu de condiţii ex¬ 
terioare, politice, pentru manifestărea acestei libertăţi, slavofilii 
erau apolitici şi, după expresia lui Ceaadaev, voiau să «unească 
filosofia lui Hegel cu ortodoxia » a ). 

Pentru slavofili ca fraţii Kirejevski, fraţii Samarin, fraţii Acsa- 
cov, Homiacov şi alţii, ortodoxia a păstrat spiritul integral al po¬ 
porului rus, a creat condiţiile libertăţii spirituale şi a integrali¬ 
tăţii persoanei, a dat posibilitate societăţii ruseşti de a poseda 
adevărul suprem, care e un produs al vieţii colective, specificul 
rusesc fiind afirmarea accentuată a formelor de colectivism prin 
mirul rusesc, iar în ceea ce priveşte conducerea întregii colectivi¬ 
tăţii, ea este încredinţată de bună voe, după Kirejevski, unei sin¬ 
gure persoane — monarhului autocrat. Astfel că ortodoxia, spe- 


*) L. Casso, Rusia şi bazinul dunărean, trad. de St. Berechet, Iaşi, 1940. 

*) V. Zenjcovski, Gânditorii ruşi şi Europa. Critica culturii europene la gân¬ 
ditorii ruşi, pag. 13. 

cificul rusesc şi monarhia autocrată constituesc cei trei stâlpi pe 
care se sprijină concepţia slavofilă. 

Această concepţie, care se referea mai mult la idealizarea 
vieţii sociale ruseşti, faţă de idealizarea apusului şi imitaţia lui de 
până atunci, a fost transformată de Dostoiewski, Danilevski, Leon- 
tiev şi alţii, într’o concepţie de mesianism rusesc, afirmând că Ru¬ 
sia are de spus lumii un cuvânt nou, are de oferit noi norme de 
viaţă faţă de formele învechite ale Europei « putrede». 

Rusia nu poate şi nu trebue, după slavofili, să se mărginească 
numai la asimilarea civilizaţiei europene, cu atât mai mult că, în 
viaţa politică şi culturală a Europei, slavofilii întrevedeau cu în¬ 
grijorare semnele unei decadenţe. 

De aceea, Rusia tânără, sănătoasă, cu principii morale şi reli¬ 
gioase solide şi viguroase, trebue să dea o nouă îndrumare himii, 
ca o forţă în posesia unui adevăr nou pentru Europa, să-i impună 
adevărul etern. Ruşii sunt un « popor theofor », după expresia lui 
Dostoiewski x ); «un nou popor ales de Dumnezeu », după expre¬ 
sia ironică a aceluiaşi Ceaadaev 2 ). 

Dar Rusia poate îndruma lumea numai dacă va fi o forţă poli¬ 
tică puternică, ceea ce ea poate să ajungă înglobând sub suvera¬ 
nitatea sa toate popoarele slave. 

Astfel slavofilismul, fie inspirat de însăşi denumirea sa, fie 
sub influenţa ideii lui Scaffaric, slavistul din Praga, care concepe 
o federaţie culturală a popoarelor slave, se transformă în pansla¬ 
vism. Ideologul politic al acestui curent la ruşi este naturalistul 
N. I. Danilevski. Cartea lui Rusia ţi Europa poate fi considerată 
atât ca biblia slavofilismului, căci concentrează în ea doctrina 
slavofilă privitor la specificul poporului rusesc, cât şi a panslavis¬ 
mului, căci prima dată, pe la 1869—1871, utilizând o metodă, în 
aparenţă ştiinţifică, pune problema unirii tuturor slavilor într’un 
singur organism politic, într’o federaţie a statelor slave, sub con¬ 
ducerea Rusiei. 

După Danilevski, mişcarea istorică a omenirii nu reprezintă 
un progres continuu, ci o succesiune de tipuri istorico-culturale. 


*) V. Dostoievski, Jurnalul unui scriitor. 

*) N. Strahov, Lupta împotriva Apustilui în literatura noastră, St. Petersburg, 
1882—1883, p. 62. 

Europa de azi constitue tipul germano-romanic, ca urmaşă a tipu¬ 
lui istorico-cultural roman, înainte de care s’au perindat pe scena 
vieţii istorice tipurile grec, egiptean, persan, asiro-babilonian, 
indian, chinez, etc. 

Fiecare tip istorico-cultural îşi are momentul naşterii, o pe¬ 
rioadă de desvoltare maximă şi apoi o perioadă de decadenţă, 
după care vine alt tip istorico-cultural ca să-i ocupe locul. 

Europa germano-romanică se află în declin şi locul ei, în 
conducerea politică şi spirituală a lumii, îl va lua tipul slav, 
înăuntrul căruia nota predominantă o constitue Rusia, cu carac¬ 
terul poporului ei: lipsa de silnicie, toleranţă, oroarea de 
pedeapsă capitală, mila creştină, lipsa partidelor politice şi 
legătura directă a poporului cu conducătorul unic, monarh sau 
persoană impusă de momentul istoric, cum au fost Gostomîsl 
sau Miuin. 

Europa îşi presimte catastrofala ei cădere şi ridicarea Rusiei 
şi a slavismului. De aceea, urăşte lumea slavă şi ar vrea să-i 
distrugă forţa. 

Dar o asemenea întreprindere nu poate reuşi, fiindcă i se opun 
anumite legi ale evoluţiei istorice. 

După Danilevschi: I. Orice grup de popoare care vorbesc 
limbi apropiate formează un tip istorico-cultural. Popoarele slave 
îndeplinesc această condiţiune. II. Pentru ca civilizaţia proprie 
a unui tip istorico-cultural să se poată desvolta nestingherită, 
popoarele acestui tip istoric trebue'să se bucure de independenţă 
politică. Dintre popoarele slave, Rusia are această independenţă 
şi ea trebue să asigure şi celorlalte popoare slave, federali- 
zându-le. III. Principiile civilizaţiilor, aparţinând tipurilor istorico- 
culturale diferite, nu se transmit dela un tip la altul. IV. Civilizaţia 
fiecărui tip istorico-cultural ajunge la o desvoltare completă, la 
diversitate şi bogăţie, atunci când elementele etnografice ce-1 
compun, având o independenţă politică, constituesc o organizaţie 
federativă. V. Evoluţia fiecărui tip istorico-cultural se aseamănă cu 
acele plante plurianuale producătoare ale unui singur fruct, la care 
perioada creşterii este infinit de lungă, dar perioada înfloririi şi 
fructificării este foarte scurtă şi le istoveşte, odată pentru tot¬ 
deauna, forţa lor vitală. Iată de ce un tip istorico-cultural, odată 
pornit spre declin, nu se mai reface. 

De aceea, Europa germano-romanică este neputincioasă în 
faţa lumii slave, care reprezintă noul tip istorico-cultural în plină 
ascensiune. 

Pentru Danilevski, proiectul restabilirii imperiului grec ar fi 
fost o nenorocire, fiindcă tipul grec este în completă decădere şi 
n’ar fi fost în stare să stăpânească popoarele slave şi poporul ro¬ 
mân. Ar fi trebuit un stat dualist greco-român, după modelul 
Austro-Ungariei şi cu toate defectele acestuia. 

Dar şi o asemenea creaţie hibridă ar fi fost condamnată dela 
început 1 ). Cu atât mai mult că nu e vorba numai de slavii bal¬ 
canici sau slavii apuseni, ci de ideea Panslavismului 2 ). 

In Federaţia Panslavă sub egida Rusiei vor trebui, spune 
Danilevski, «vrând, nevrând », să intre şi « acele popoare neslave 
(Grecii, Românii, Ungurii) pe care destinul istoric i-a legat indi¬ 
solubil de noi, din nefericire sau fericire, aşezându-i în trupul 
slav » 3 ). 

Mai concret, componenţa federaţiei panslave i se înfăţişează 
astfel lui Danilewski: 

i) Imperiul Rusesc, inclusiv Galiţia şi Rusia Subcarpatică; 
2) Regatul Ceho-Moravo-Slovac; 3) Regatul Serbo-Croato-Slo- 
ven; 4) Regatul Bulgar; 5) Regatul Român cu Valachia, Moldova 
o parte din Bucovina, jumătate din Transilvania până la Mureş, 
cu Basarabia apuseană, locuită în majoritate de Moldoveni, dar 
fără Basarabia sudică, luată dela Rusia în 1856, fără Delta Dunării, 
Dobrogea, care vor fi ruseşti; 6) Regatul Elen cu Thessalia, Epirul, 
partea de Sud-Vest a Macedoniei, Arhipelagul, Rodos, Creta, 
Ciprul şi părţile din Asia Mică dinspre Marea Egee; 7) Regatul 
Ungar; 8) Regiunea Constantinopolului, cu Rumelia şi Asia Mică 
învecinată Metropolei, cu Bosforul, Marea Marmara şi Dardanelele, 
cu peninsula Galipoli şi insula Thenedos. 

In această federaţie, Danilevski, învită cu multă curtuoazie, 
şi pe Polonia! 

In concepţia lui Danilevski, deci, România, ciuntită fără plă¬ 
mâni ca să respire aerul mării, fără jumătate din Basarabia, Tran- 


*) N. Danilevski, Rusia şi Europa, St. Pctersburg, 1895, p. 351. 
*) Ibid., p. 395. 

3 ) Ibidem. 

silvania şi Bucovina, trebuia să fie inclusă în federaţia panslavă, 
mai ales că Românii <t numai sprijinindu-se pe slavismul mai în¬ 
rudit cu ei vor putea lupta cu gallomania disolvantă şi cu imitaţia 
păturii intelectuale mizerabile » 1 ), 

Ca o manifestare a concepţiei panslaviste trebue să considerăm 
şi apariţia lucrării lui P, Batiuşcov 2 ), Bessarabia , Istoricescoie 
opisanie, S, Petersburg, 1892. Numai că în timp ce Danilevski 
afirmă prea hazardat înrudirea poporului român cu poporul rus, 
socotind probabil poporul nostru ca o ramură slavă latinizată, P. 
Batiuşcov, sau, mai curând, istoricul N. Petrov, care scrie partea 
istorică din lucrarea amintită, îşi dă seama de caracterul etnic şi 
rasial cu totul diferit al Românilor. 

De aceea, argumentarea lor e alta: pământul Moldovei a con¬ 
stituit altă dată părţi din statele slave întemeiate de Varegi 
la Chiev, iar apoi de Slavii din Galiţia, iar Românii, potrivit 
teoriei Rossler, au venit mai târziu de pe malul drept al Dunării 3 ). 
Dar subsistă aici şi teoria că Românii ar fi un popor slav romanizat 
căci Dacii şi Geţii n’ar fi decât nişte strămoşi slavi ai slavilor ruşi 4 )!... 
Iar Moldovenii ar fi chiar nişte slavi românizaţi. Oricum, pămân¬ 
tul ocupat de Moldoveni e locuit şi de mulţi Ruşi, iar în Basarabia 
Ruşii ca număr aproape că se concurează cu Românii, şi aceasta 
din timpurile cele mai vechi, elementul rusesc întărindu-se şi prin 
afluxul continuu de fugari din Rusia şi prin colonizările după ane¬ 
xiunea Basarabiei de către Rusia. 

Atâtea titluri de posesiune pentru Ruşi, care le-ar justifica 
drepturile, nu numai asupra Basarabiei, ci asupra întregei Mol¬ 
dove până la Carpaţi, Şiret şi Dunăre, iată ce vrea să insinueze 
autorul prin întreaga sa carte. 

Concepţia panslavistă a lui Danilevski a fost amendată de C. 
Leontiev, care, deşi mare patriot rus şi convins panslavist, dar mai 
pesimist şi mai realist, nu împărtăşea optimismul concepţiei fede- 


*) Ibid., p. 442. 

a ) Unul din aprigii rusificatori ai Poloniei şi Lituaniei. L. Casso îl consi¬ 
deră « slavofil o, dar, în momentul când a activat P. Batiuşcov, slavofilismul tre¬ 
cuse în domeniul istoriei şi se transformase în panslavism. V. L. Casso, Rusia 
fi basinul dunărean, trad. de St. Berechet, Iaşi, 1940. 

3 ) Op. cit., p. 11. 

‘) Ibidem, pp. 11-12. 

ralizării tuturor slavilor, căci slavii apuseni sunt germanizaţi sau 
latinizaţi, iar slavii din Sud tind către viaţă statală proprie, cu regim 
politic democratic. Leontiev recomanda Rusiei întoarcerea la prin¬ 
cipiile politice bizantine, îndrumarea către o politică de expan¬ 
siune în spre Constantinopole, Ruşii urmând să reprezinte ideea 
bizantină şi să formeze un sistem politic mai suplu, prin care sta¬ 
tele slave să fie atrase în sfera de influenţă a Rusiei, în sfere « de 
atracţie dependentă », ceea ce ar fi un fel de « alianţă de State » l ). 

Concepţia panslavistă a fost supusă unei aspre critici de 
A. Gradowsky, care neagă ideea poporului teophor, a poporului 
ales, posesor al adevărului absolut 2 ) şi de Vladimir Soloviev, 
care previne pe ruşi ca, sub masca luptei pentru emanciparea sla¬ 
vilor, să nu se ascundă egoismul naţional, totdeauna steril, atât în 
politica internă cât şi în acea externă, căci politica trebue supusă 
eticei şi în special eticei creştine 8 ). Vorbind despre interesul gru¬ 
pului de popoare slave de a se federaliza, cuprinzând pe Români, 
Unguri şi Greci, Soloviev pronunţă o sentinţă profund morală: 
«este imoral să se sacrifice intereselor inventate ale acestui grup 
de popoare, naţiuni vii, conştiente de ele însele» 4 ). 

Cu toate acestea, cercurile largi ale păturii intelectuale ruseşti 
au adoptat în politica externă punctul de vedere panslavist, ceea 
ce s’a manifestat prin aprobarea războiului din 1877—1878 şi 
succesul răsunător pe care l-a avut predica lui Dostoiewski pentru 
eliberarea slavilor de sub jugul turc şi pentru ocuparea Constan- 
tinopolului şi a trecătorilor de către Ruşi. 

Iar faţă de popoarele amintite, Românii, Ungurii, Grecii, care 
trebue să fie «fericiţi» şi ei prin federaţia panslavă, s’a ivit 
în opinia publică rusească un sentiment de superioritate şi chiar 
de desconsiderare. In special, faţă de poporul român — cel mai 
greu încercat, prin însăşi ocupaţiile ruseşti din timpul războiului 
cu Turcii — desconsiderarea mergea până la un dispreţ total, ceea ce 


1 ) C. Leontiev, Vostoc, Rossia i Slavjane (Orientul, Rusia şi Slavii), Moscova, 
1886, p. 226. 

a ) V. A, Boldur, La Bessarabie et Ies relations russo-roumains, Paris, 1927, 
p. 226. 

*) VI. Soloviev. Polnoie Sobranje So r inenii Nationalinaia probleme i Rossi, 
St. Petersburg, 1905, voi. V, pp. 10-11. 

*) Ibidem, pp. 273—274. 

l-a făcut pe Tolstoi, după ce a renunţat la această părere profund 
greşită, să numească « idioţi » pe aceia care i-au înculcat-o *). 

Ideile panslaviste erau foarte mult apreciate de cercurile ru¬ 
seşti din jurul tronului ţarilor şi mai ales de acele cercuri care con¬ 
duceau politica externă a Rusiei. Publicistul Catcov care exprima 
părerile acestor cercuri era de acord cu Danilevski şi Dostoiewski, 
iar politica externă a ţarilor Alexandru II, Alexandru III şi Ni- 
colae II nici un moment nu scăpa din vedere obiectivul principal 
al panslavismului: anexiuneaConstantinopolului şi aStrâmtorilor, 
cât şi crearea unui sistem politic slav, gravitând în jurul Rusiei. 
Această politică a avut punctul ei culminant în activitatea lui Sa- 
zonov, ministru de externe din timpul primului război mondial, 
care a ştiut să stoarcă aliaţilor apuseni recunoaşterea drepturilor 
Rusiei asupra Ţarigradului şi a Bosforului. 

După detronarea ţarului Nicolae al II-lea, conducerea Rusiei, 
care a trecut printr’o perioadă de frământări revoluţionare ce au 
sguduit-o din temelii, a revenit partidului bolşevic creeat de 
Lenin, care i-a fondat şi ideologia. 

Marxist fanatic, Lenin, cercetând evoluţia economică mai nouă, 
ajunge la următoarele constatări: Desvoltarea uriaşă a producţiei 
duce în sistemul economic capitalist la o concentrare extraordi¬ 
nară a întreprinderilor economice prin trusturi, carteluri şi sin¬ 
dicate, care, dornice să-şi lărgească producţia pentru mărirea câşti¬ 
gurilor, luptă între ele pentru acapararea materiilor prime şi 
stăpânirea pieţelor de desfacere. De altă parte, producţia este 
de fapt reglementată de bănci, care, din instituţii mijlocitoare în 
circulaţia bunurilor şi, în special, a capitalurilor, se transformă în 
stăpânele producţiei pe care o finanţează. 

Astfel ia naştere oligarhia financiară, hrăpăreaţă, acaparatoare, 
cu tendinţă de a lărgi mereu dominaţia şi exploatarea pieţelor şi 
naţiunilor, încât se ajunge, la un moment dat, să nu se mai găsească 
noi debuşee. Atunci începe lupta între diversele grupuri financiare 
în care sunt atrase şi guvernele. Tendinţele de dominaţie financiară 
se transformă în imperialism economic, ceea ce se observă cel 
mai bine în lupta pentru colonii. «Monopolurile, oligarhia, ten¬ 
dinţa către dominaţie, în loc de tendinţă către libertate; exploa- 


*) V. L. Tolstoi.. Journal Intime. Notă din 11 Iulie 1854. Paris, 1926. 

tarea unui număr tot mai mare de naţiuni mici şi slabe de către 
un mănunchi mic de naţiuni bogate şi puternice, — toate acestea 
dau naştere acelor trăsături specifice ale imperialismului, care fac 
să fie caracterizat drept capitalism parazitar şi putred » J ). 

De aici urmează două lucruri: 1. Luptele economice între 
state, războaiele imperialiste şi tendinţa de emancipare din partea 
statelor şi naţiunilor slabe, cărora însuşi capitalismul le dă arme. 
2. Contradicţiile economice ajungând la paroxism, sărăcirea ma¬ 
selor mari prin exploatare nemiloasă devenind insuportabilă, ten¬ 
dinţele revoluţionare se trezesc, se intensifică şi se acumulează, 
într’o energie imensă. Astfel că în faţa imperialismului mondial 
se ridică spiritul revoluţionar mondial, care va realiza revoluţia 
mondială. Căci orice război imperialist se transformă în război 
mondial; orice revoluţie însemnată devine revoluţie mondială 2 ), 
iar între ele, după Stalin, este o legătură indisolubilă, căci faţă 
de fatalitatea războaielor imperialiste şi mizeria, pe care o pro¬ 
voacă, se unesc, pentru a lupta în comun, cele două forţe revolu¬ 
ţionare: proletariatul şi coloniile 8 ). Pentru consolidarea revolu¬ 
ţiei şi trecerea la noul regim comunist care este indicat de dialectica 
însăşi a evoluţiei economice, ca regim planificat şi opus regimului 
capitalist anarhic, este nevoie de instituirea dictaturii proleta¬ 
riatului, reprezentată de partidul comunist internaţional. In Rusia, 
acest partid a pus stăpânire pe putere din 1917. Puterea sovietică 
e forma statală a dictaturii proletariatului. 

Se naşte însă problema: este oare Rusia indicată să devină 
cea dintâi citadelă a puterii proletariene, când evoluţia economică 
a acestei ţări e departe de a atinge nivelul celorlalte ţări capitaliste, 
ca Anglia, Franţa, Germania, Statele-Unite şi deci contradicţiile 
economice în ţara amintită nu sunt atât de acute, iar proletariatul 
nu este un factor atât de puternic ca în celelalte ţări? 


*) N. Lenin, Imperialism kak novejsii etap kapitalisme. Petrograd, 1919, pp. 
>20. Din acest pasaj se vede clar că bolşevismul, considerând Europa ca un 
sistem de imperialisme aflate în luptă permanentă, o declară, ca şi panslavismul 
de altă dată, « putredă t, 

*) N. Buckharin, Dictatura proletariata v Roşii i mirovaja revoljucia, Odessa, 
1920, pp. 12-13. 

*) I. Staline, Doctrine de l’U.R.S.S., Paris. Ed, Flammarion, 1938,. 

p. 22. 

La aceasta Stalin răspunde: «Frontul capitalului a fost stră¬ 
puns acolo unde lanţul imperialismului era mai slab »*). In 1917 
acest front era mai slab în Rusia, a doua etapă a revoluţiei mon¬ 
diale putând fi India sau poate Germania... 2 ). 

Acesta e răspunsul georgianului Stalin. Explicaţia mai plau¬ 
zibilă însă este aceea că fondatorul bolşevismului, N. Lenin, 
rus sută la sută, descendent dintr’o familie de nobili, era stăpânit 
de acelaşi mesianism rusesc, prezentat sub forma unei evanghelii 
de origină marxistă, de care înainte vreme erau stăpâniţi slavofilii 
şi panslaviştii ruşi. 

Acest caracter mesianic al bolşevismului l-a făcut pe N. Ber- 
deaev, — un neokantian marxist, în tinereţe convertit apoi la filo- 
sofia creştinismului ortodox, — să afirme că bolşevismul, atât 
prin nihilismul său metodic şi total faţă de trecut, cât şi prin carac¬ 
terul mesianic al doctrinei revoluţiei mondiale, este un fenomen 
specific rusesc 8 ). Karsavin, alt cugetător rus reacţionar, susţine 
că toţi Ruşii sunt bolşevici, bolşevismul fiind o trăsătură a psiho¬ 
logiei etnice ruseşti, căci totdeauna idealurile, scopurile şi planu¬ 
rile Ruşilor au tins către Absolut, ei urînd şi dispreţuind ceea 
ce e mijlociu, ceea ce reprezintă compromisul. 

Acest caracter mesianic al doctrinei leniniste trebue să ne facă 
foarte prudenţi atunci când cercetăm atitudinea bolşevismului 
faţă de problema naţională. 

In adevăr, din expunerea succintă a doctrinei leniniste, s’ar 
părea că bolşevismul se revoltă împotriva oprimării naţiunilor mici 
de către ţările imperialiste şi priveşte cu simpatie tendinţa lor de 
emancipare, deoarece şi ele se ridică astfel împotriva imperialis¬ 
mului şi ajută revoluţia mondială. In epoca imperialistă de azi, 
după Lenin, devine deosebit de acută tendinţa puterilor impe¬ 
rialiste de a anexa pe cele mai mici, tendinţa de subjugare a naţiu¬ 
nilor mici, căci «anexiunea nu este altceva decât călcarea auto¬ 
determinării naţiunilor » *). Şi, adaogă Lenin, nu numai în colonii, 
ci şi în ţările de cultură şi civilizaţie veche, imperialismul duce la 
aceleaşi anexiuni şi la întărirea subjugării naţionale, iar ca exemplu 

J ) Ibidem, p. 24. 

*) Ibidem. 

8 ) N. Berdeaev, Filosof ia neravenstya (Filosofia inegalităţii), Berlin, 1923. 

*) N. Lenin, Op. cit., p. 117. 

serveşte AIsacia-Lorena pentru Europa apuseană 1 ), «Finlanda, 
Polonia, Letonia, Ucraina, Hiva, Bukhara, Estonia şi toate cele¬ 
lalte provincii locuite de nevelicoruşi pentru Rusia»*). 

De aceea, încă din Aprilie 1917, în timp ce guvernul provizoriu 
rus păşea timid pe calea concesiunilor parţiale faţă de cererile 
naţionalităţilor din Rusia, de a li se acorda autonomie naţională, 
Lenin lansează formula categorică a completei « autodeterminări 
naţionale » până la separaţiune de Rusia, formulă care a devenit, 
ca şi «pacea fără anexiuni şi contribuţiuni», ca şi «întreg pă¬ 
mântul este al celor ce-1 muncesc cu braţele », unul din principiile 
dominante ale revoluţiei ruseşti. 

Mai târziu, însă, Lenin limitează principiul autodeterminării 
naţionale, socotindu-1 valabil numai în funcţie de sprijinul pe 
care acesta îl dă, în fiecare caz concret, revoluţiei mondiale, astfel 
încât se pot întâmpla cazuri când acest principiu trebue respins. 
«Diferite revendicări... cuprinzând şi dreptul naţiunilor de a 
dispune de ele însele, afirmă Lenin, nu au un caracter absolut, 
ci sunt paralele unui ansamblu al mişcării democratice (azi socia¬ 
liste) mondiale. E posibil ca în anumite cazuri concrete parcela 
să contrazică totul şi atunci trebue să fie respinsă » *). 

E aici o considerare a problemei naţionale ca o chestiune de 
ordin tactic pentru bolşevism. Mişcările naţionale de desrobire 
sunt aprobate atât timp cât ele sunt numai instrumente ale revo¬ 
luţiei mondiale. 

Evident, însă, că naţiunile din Rusia revoluţionară, conştiente 
de personalitatea lor etică autonomă, nu puteau să se considere 
ca simple mijloace pentru realizarea ideii revoluţiei mondiale, 
atât de scumpe lui Lenin şi partizanilor săi bolşevici. 

In cursul anilor 1919—1920, când bolşevismul a dus grele 
lupte cu contrarevoluţia albă, naţiunile emancipate din Rusia 
n’au arătat prea mari simpatii nici contrarevoluţionarilor însufleţiţi 
de vechile idei imperialiste ruseşti, nici bolşevicilor care combăteau 
pentru un nou mesianism şi imperialism proletarian. Aceste na¬ 
ţiuni căutau să lupte, uneori pe două fronturi deodată, ca să-şi 

x ) Ibid.y p. 118. 

*) Ibid., p. 4. 

a ) Lenin, Opere Complete, voi. XIX, pp. 257—258, ed. rusă, citat de I. Stalin, 
în « Doctrine de l’UJt.S.S. *, p. 55. 

organizeze o viaţă naţională proprie în formă de stat naţional 
independent. Aşa a fost cazul Finlandei, Estoniei, Letoniei,. 
Lituaniei, Poloniei şi chiar al Ucrainei şi al patriei lui Stalin — 
Georgia. 

Iată de ce în practică bolşevicii şi-au schimbat foarte curând 
atitudinea faţă de problema naţională. Ei au recunoscut indepen¬ 
denţa noilor state naţionale, create în părţile de margine ale fostei. 
Rusii, numai sub presiunea greutăţilor ce le aveau în timpul 
războiului civil. 

Mai târziu, însă, în 1929, Stalin afirmă necesitatea de a combate 
tendinţa unora de a se mărgini în cadrul strict naţional ca şi parti¬ 
cularismul naţional al unor socialişti, care nu vor să vadă nimic 
dincolo de colţul lor naţional şi nu înţeleg legătura ce ataşează 
mişcarea de eliberare a ţării lor de mişcarea proletariană a ţării 
dominante 1 ). De aceea socialiştii ţării asupritoare trebue să facă 
propaganda pentru separaţia ţării asuprite, iar socialiştii ţării mici 
să facă propaganda unirii liber consimţite a naţiunilor *). 

Cu alte cuvinte, primii pot arunca lozinca separaţiei, în scop 
demagogic, dar ceilalţi trebue să-şi dea seama de sensul adevărat 
al acestei propagande şi să se supună imperialismului revolu¬ 
ţionar al proletariatului internaţionali 

Această atitudine au avut-o bolşevicii în mod consecvent şi 
faţă de România. Deşi Basarabia s’a unit cu Regatul Român în 
baza principiului «autodeterminării popoarelor», formulat de 
Lenin, actul unirii n’a fost recunoscut de bolşevici ca act de 
autodeterminare. La conferinţa din Viena în 1924 ei au cerut 
plebiscitul (deşi această formă democratică şi burgheză de auto¬ 
determinare nu era de loc implicată în formula revoluţionară a 
lui Lenin din 1917')» ştiind bine că cu această propunere nu se 
puteau împăca nici demnitatea Regatului României, nici principiul 
intangibilităţii tratatelor de după războiul mondial, principiu 
ce era pe atunci pivotul întregii politici externe a statelor euro¬ 
pene învingătoare. 

Nu numai atât. C. Rakovski contesta chiar dreptul Basarabiei 
de a se autodetermina, pentru motivul că ea a fost cucerită de 


*) I. Staline, Op, cit., p. 58. 
s ) Ibid., p. 59. 

ruşi de mai multe ori în timpul războaielor ruso-turce! Pe 
drept cuvânt, A. Boldur întreabă pe comunistul Racovski: 
« Ce e asta ? Apologia cuceririlor de fapt ? Justificarea războaielor 
şi imperialismului? Şi cine scrie aceasta? E oare un politician 
rus al secolului al XlX-lea sedus de visul panslavismului sau 
ambasadorul unui stat comunist al secolului al XX?» 1 ). 

înfiinţarea republicii moldoveneşti de peste Nistru, în gra¬ 
niţele căruia hărţile ruseşti oficiale cuprindeau punctat şi Basa¬ 
rabia, era de asemenea un semn vădit că bolşevismul rusesc nu va 
accepta separaţia Basarabiei şi Unirea ei cu ţara-mamă. 

Cu atât mai mult, nu putea Uniunea Sovietică să facă o politică 
de amiciţie faţă de România, cu cât ea ştia că ţara noastră prezintă 
o piedică de netrecut faţă de expansiunea comunismului spre 
Sud-Estul Europei. România a lichidat bandele comuniste din 
Moldova şi Basarabia în 1917—1918. Tot ea a zădărnicit spăr¬ 
tura în frontul european anti-comunist, spărtură produsă de 
comunism într’un «punct slab» — Ungaria — în 1919. Spiritul 
profund antibolşevic al poporului român exaspera pe conducătorii 
sovietici, care nu puteau găsi cuvinte suficient de tari pentru a 
huli acest popor în orele de propagandă, la posturile lor de 
radio. 

De aceea, a fost greşită politica externă de apropiere faţă de 
Rusia şi speranţa că, în cadrul unui sistem de tratate tinzând 
către stabilizarea păcii europene, Rusia în cele din urmă îşi va pune 
semnătura pe actul internaţional din 1920, prin care Franţa Anglia, 
Italia şi Japonia au recunoscut înglobarea Basarabiei în graniţele 
Statului Român. Această speranţă s’a dovedit o iluzie deşartă şi, 
cu toate că la baza acestei politici faţă de Rusia erau motive de 
sincer pacifism, Ruşii o considerau ca un joc ipocrit şi laş al unui 
popor mic şi slab. 

Căci Rusia bolşevică nu dorea pacea. Ea visa război, războiul 
imperialist între ţările capitaliste, război care să provoace revo¬ 
luţia mondială. Toată purtarea ei a fost de a încuraja Franţa, 
printr’o alianţă de mai mulţi ani, în rivalitatea ei cu Germania, 
în plină refacere sub regimul naţional-socialist, pentru ca atunci, 
când a văzut o apropiere între Franţa şi Anglia, să închee un tratat 


') A. Boldur, La Bessarabie et Ies relations nisso-roumains. Paris, 1927, p. 209. 

de amiciţie cu Germania şi să-i dea acesteia siguranţa că în cazul 
unui război nu va fi atacată pe la spate. 

Rusia bolşevică a avut războiul dorit. A început să profite 
de pe urma eforturilor războinice ale Germaniei, ocupând partea 
răsăriteană a Poloniei, sub pretextul că e vorba de populaţie ucrai¬ 
neană şi bielo-rusă, dar cuprinzând şi spaţii însemnate locuite de 
Polonezi, care totdeauna s’au «autodeterminat» în defavoarea 
Ruşilor şi ca duşmani ai Rusiei. A venit apoi rândul naţiunilor 
estonă, letonă, lituaniană, care, de asemeni, în 1917—1918 s’au 
« autodeterminat» şi pe care Ruşii l-au ocupat fără nici o motivare. 
Apoi s’a produs războiul ruso-finlandez din 1939—1940, prin care 
bolşevicii nici nu puneau măcar problema «autodeterminării», 
ci au stors prin violenţă un teritoriu locuit de un popor cu totul 
străin. 

In sfârşit, la 26 Iunie 1940, Uniunea Sovietică trimite şi Ro¬ 
mâniei cunoscuta notă ultimativă, care, prin graba şi inconherenţa 
redactării ei, prezintă un document unic în analele diplomaţiei 
moderne 1 ). 

Ceea ce este de relevat în această notă, e acceptarea punctului 
de vedere panslavist a lui Danielevschi prin afirmarea că Basarabia 
e «populată în principal cu Ucrainieni». Reamintim că Danie¬ 
levschi credea că numai partea apuseană, dinspre Prut, a Basara¬ 
biei e populată «în majoritate » de Români, şi acolo fiind aşezaţi 
însă Ruşi. Iar partea de răsărit a provinciei, ar fi fost după el, 
în întregime rusească!... 

Iar prin teoria creată în « Republica moldovenească » de peste 
Nistru, apoi propagată cu un fanatism isteric, de Ruşi timp de 
un an de zile şi în Basarabia cotropită, teoria după care Moldo¬ 
venii nu sunt Români, ci Slavi românizaţi, ca şi prin încercarea 

x ) Iată exemple: «acum când slăbiciunea militară a U.R.S.S. a trecut în 
domeniul trecutului. ..». Nota cere partea de Nord a Bucovinei pentru raţiunea 
că 1) e locuită de ucrainieni; 2) are comunitatea soartei istorice ( !?); 3) dar şi 
ca « mijloc de despăgubire » a «Rusiei pentru dominaţiunea de 22 ani a Româ¬ 
niei în Basarabia *. Chestiuni teritoriale tratate ca simple chestiuni comerciale! 
din acest punct de vedere nu există nici o deosebire între imperialismul capi¬ 
talist al Statelor-Unite, care cumpără dela Anglia insule şi baze maritime şi 
aeriene, şi imperialismul proletarian al Rusiei care se « despăgubeşte s cu teritorii 
pentru pagube economice imaginare, uitând cu totul chestiunea « plebiscitului > 
atât de mult agitată altădată! 

«de a modela o limbă stâlcită în acest scop, bolşevicii s’au plasat 
pe terenul pregătit de alt panslavist, menţionat de noi, P. Ba- 
tiuşcov. 

Astfel, cu toată deosebirea de scopuri fundamentale între poli¬ 
tica externă ţaristă, inspirată din teoriile panslaviste, şi politica 
externă bolşevică, inspirată de concepţia revoluţiei mondiale, 
ele s’au întâlnit şi au fost de acord într’un punct cardinal pentru 
succesul sau insuccesul acestei politici: atitudinea de duşmănie 
ireconciliabilă faţă de România. 

Căci, pentru panslavism, poporul român aşezat « pe fermecă¬ 
toarele povârnişuri ale munţilor Carpaţi, formând parcă o săgeată 
înfiptă între naţiunile slave « a împiedecat unirea acestor popoare 
spre teribila «dosadă» a diplomatului rus E. Fonton J ) care a 
scris rândurile citate. Iar pentru bolşevism, România a fost o for¬ 
tăreaţă înaintată, care a rezistat ofensivei comuniste timp de 22 ani 
şi, deşi lovită şi răşluită în 1940, a continuat să reziste pentru 
ca peste un an să constituie, azi, un punct de plecare important 
în ofensiva Europei civilizate împotriva barbariei sovietice. 

Trebue să ne dăm seama, însă, că atât timp cât poporul veli¬ 
corus, expansionist şi imperialist, va juca un rol de conducere 
în statul format din velicoruşi, ucraineni, bieloruşi şi alte popoare 
cucerite, şi atât timp cât o asemenea Rusie va juca un rol de primul 
rang în Orientul Europei, cea dintâi expusă loviturilor din partea 
ci va fi România. 

Iată de ce ni se va impune totdeauna o organizare militară, 
temeinică, o bună înzestrare tehnică a armatei şi o pregătire per¬ 
manentă a spiritului războinic şi ofensiv, părăsind educaţia paci¬ 
fistă şi ideologia defensivă din ultimii ani. 

V. HAREA 


*) L. Casso, Rusia şi Bazinul dunărean, trad. de St. Bereche'. Iaşi, 1930, 
P- 33 8 ’ 

IN CONCEPŢIA ISTORIEI 
LA B. P. HASDEU 

Rezultatele strălucite dobândite de ştiinţele naturii în explo¬ 
rarea realităţii, tendinţele practice ale epocii modeme de a simpli¬ 
fica şi determina principiile ultime ale vieţii sociale x ) şi pătrunde¬ 
rea ideii de lege în cercetările asupra unor manifestări sociale, ca: 
filosofie, psihologie, economie, lingvistică l 2 ), etc., considerate dela 
Voltaire încoace drept componente ale obiectului istoriei: toate 
acestea fac să apară printre istorici o idee nouă. Ideea aceasta, care 
încetul cu încetul produce un nou curent în istoriografie, constă 
în afirmarea, din ce în ce mai accentuată, a necesităţii constituirii 
istoriei ca ştiinţă de legi, după modelul ştiinţelor naturii. 

Pentru istoricii care împărtăşeau aceasta părere, faptele trecutului 
nu sunt decât o părticică din cadrul cel mare al fenomenelor naturii 
şi, ca atare, ele nu se pot sustrage principiilor de subordonare imua¬ 
bile şi universale, caracteristice fenomenelor naturii. De aceea, ştiin- 
ţifizarea istoriei nu întâmpina, pentru ei, nici un fel de dificultate, 
problema reducându-se la o simplă chestiune de metodă, capabilă 
a înlesni descoperirea legilor specifice faptelor istorice. 

Curentul acesta, deşi vechi în istoriografie, sub anume forme 
latente, datând încă dela Bodin, Montesquieu, sau Condorcet 3 ), 

l ) Pentru problema aceasta, cf. Frănkel F., Buckle und seine Geschichtsphi- 
losophie, Bem, 1906, pp. 1—14. 

*) Cf. Eucken R., Les grands courants dela pensee contemporaine, trad. p. 
Buriot et Luquet. Paris, 1911, pp. 199—218, 328—366. 

3 ) Cf. despre ei: capitolele respective din Flint R., Philosophie de l'hutoire 
en France, trad. p. L. Carrau. Paris, 1878 şi Bemheim E., Lehrbuch der histo- 
risckenMethode und der Gesckichtsphilosophie, E. 5 şi 6. Leipzig, 1908, pp. 649-650. 

nu-şi găseşte o deplină înfăptuire decât în veacul al XlX-lea, în 
cadrul pragmatismului istoricilor romantico-liberalişti şi filosofiei 
pozitiviste a lui A. Comte. 

Modul în care romanticii realizează această idee, le este pro¬ 
priu. Considerând diferitele aspecte sub care se prezintă viaţa 
socială a unui popor: politică, literatură, artă, drept, economie, re¬ 
ligie, etc., ca manifestări ale aceluiaşi spirit naţional, care se des- 
voltă, de-a-lungul veacurilor, încorporându-se în diverse forme, 
specifice acestor înfăţişări, romanticii introduc în istoriografie 
ideea de evoluţie organică şi caută să descopere legile sau prin¬ 
cipiile generale care subsistă la baza acestei evoluţii J ). 

Mai multe şanse decât romanticii aveau însă, în această pri¬ 
vinţă, pozitiviştii descinşi din sistemul lui A. Comte. Unul dintre 
aceştia, H. Th. Bulele, autorul unui vast proiect al «Istoriei civi¬ 
lizaţiei engleze », — dar din care n’a putut realiza decât o parte 
a introducerii, apărută în două volume, la 1857 şi 1861, — este ade¬ 
văratul întemeietor al istoriografiei naturaliste. 

Opera lui Buclele a fost tradusă, fie parţial, fie în întregime, 
aproape în toate limbile de cultură ale Europei. La 1860 apare tra¬ 
ducerea germană 2 ), între 1862—1863 cea rusească 8 ), la 1864 cea 
italiană *) şi la 1865 cea franceză 6 ). Traducerile acestea au circulat 
în mai multe ediţii ®), răspândind ideile învăţatului englez peste 
toată Europa. Dar cu toată faima de care s’a bucurat la început, 


*) Cf. Fueter E,, Geschichte der neueren Historiographie, Miinchen u. Berlin, 
1911, p. 416; Croce B,, Teoria e storia della storiografia, ed. II, Bari, 1920, 
P- 253 : Guilland A., L’Allemagne nouvelle et ses historiens (Niebuhr, Ranke, 
Mommsen, Sybel, Treitschke). Paris, 1900, p. 29. 

2 ) Prima traducere se datoreşte lui A. Ruge şi d, T., iar a doua, în două 
volume, apărută la 1900, lui Ritter. 

a ) In ruseşte poartă titlul: Bokl’Istoria civilizării va Anglii, tom. I, cast’ 
I—II, tom. II, tradusă de Bujnicka şi O. Nenarokomova, Sanktpeterburg, 
1862—1863. La 1863 pare să fi apărut o nouă traducere. Un exemplar din prima 
■şi voi. II din cea de a doua traducere se găsesc la Academie sub cota: 6076. 

4 ) G. Strafforello a tradus primele cinci capitole sub titlul: LTndvilimento, 
Milano, 1864. 

5 ) Traducerea franceză se datoreşte Iui Baillot; a apărut în cinci volume 
la 1865, iar la 1881 a fost reeditată. 

•) In engleză, ediţia a Vil-a a apărut în 1902; în germană, traducerea Iui A. 
Ruge a cunoscut la 1901, a Vil-a ediţie. 

concepţia pozitivistă n’a prins rădăcini decât în Anglia, America* 
Franţa, Polonia şi Rusia, fiind aspru combătută în Germania de 
istoricii idealişti 1 ). Elevii lui Buckle sunt, în Anglia şi Ame¬ 
rica, Lecky, Stephen (un punct de vedere asemănător avea şi 
Draper). In Franţa, Taine, Brunetiere şi AJbert Sorel descind din 
Comte 2 ). In Polonia concepţia naturalistă prinde rădăcini mai 
ales în şcoala pozitivistă dela Varşovia şi-şi găseşte însemnaţi re¬ 
prezentanţi în Smolenski şi Korzon *). In Rusia, unde Comte şi 
Buckle erau foarte cunoscuţi *), influenţa filosofului englez se 
resimte mai ales la Cemyăvskij, Lavrov şi Michajlovskij 6 ). Mai 
târziu punctul de vedere naturalist se introduce, prin intermediul 
lui Taine, şi în Germania, datorită şcoalei istorice a lui Wilhelm 
Scherer •). 

In a doua jumătate a veacului al XlX-lea, spiritul naturalist 
pătrunde şi la noi. Pe la 1870, la «Junimea» erau foarte cunoscuţi 
Spencer, Darwin, Draper şi Buckle, iar unii junimişti mai Cuno¬ 
şteau şi pe Comte r ). Cât priveşte pe Buckle, acesta era « un autor 
la modă în Iaşi» 8 j, încă dinainte de 1868. Xenopol spune că si¬ 
stemul lui Buckle a fost introdus la noi, chiar la « puţin timp după 
apariţia lui » şi că ar fi avut o mare influenţă •). După Panu, gustul 
pentru Buckle îl răspândise în Iaşi, Titu Maiorescu, care, în 


l ) Cf. Fueter, op. cit., pp. 577 — 578 - 

*) Idem, pp. 575—592. 

a ) Cf. Handeisman M., La methodologie de l’histoire dans la science polanaise* 
în Revue de synthise historique, 1922, p. 93, cf. şi nota 2, precum şi articolul 
aceluiaşi: Les itudes d’histoire polonaise et Ies tendences actueU.es dela pensie- 
historique en Pologne, în aceeaşi revistă, anul 1925, p. 66. 

*) Despre Comte cf., Sakulin-Moskau Dr., Die russische Literatur. Postdam, 
1927, p. 91. 

*) Cf. Masaryk G. Th., Zur russischen Geschichte-und ReligionsphUosophie- 
Soziologische Skizzen. Jena, 1913, voi. I, p. 185 şi voi. II, pp. 36—196. 

*) Despre influenţa lui Taine asupra lui Scherer cf. Ion Sân-Giorgiu, As¬ 
pecte literare. Sibiu, 1938, p. 15. 

T ) Panu Gh., Amintiri dela « Junimea* din Ia}i. Buc., 1920, I, p. 114. 

*) Bodin D., A. D. Xenopol }i « Junimea». Buc. 1937 (extr. «Convorbiri 
Literare), p. 13; cf. şi Negnizzi I., Amintiri din « Junimea». Buc., «Viaţa, 
Românească* [fără an], p. 186. 

•) Xenopol A. D., Istoriile civilizaţiunii, «Convorbiri Literare*, 1869* 
p. 124, col. Il-a. 

1868 1 ), a ţinut mai multe prelegeri populare despre ideile istori¬ 
cului englez, şi odată chiar un curs la Universitate. Cel dintâi 
care a scris în « Convorbiri » despre Buckle, a fost V. Pogor, la 
1867 a ), căruia i-a urmat peste doi ani Xenopol s ), cu o critică a 
ideilor lui Buckle, care, tradusă în limba germană, se pare a-i fi 
servit ca teză de doctorat în filosofie 4 ). 

Ideea aceasta de a transforma istoria într’o ştiinţă de legi n’a 
putut rămâne străină lui Hasdeu, mai ales că ea găsea în sufletul 
istoricului nostru o predispoziţie înnăscută. Căci se pare că B. P. 
Hasdeu a moştenit dela tatăl său înclinaţia spre ştiinţele pozitive. 
Intr’un caiet al său se găsesc consemnate mai multe scrieri compuse 
între 1852—1854, adică la o vârstă de 14—15 ani, între care şi 
unele subiecte din domeniul ştiinţelor exacte 6 ). De altă parte, 
în revistele sale dintre 1859-1870 termenul de ştiinţă ee alătură 
adesea, în subtitlu, pe lângă cel de literatură, de istorie, etc. •). 

Dar deşi Hasdeu manifestă unele aderenţe naturaliste chiar 
dela începutul activităţii sale, spiritul naturalist nu-şi găseşte de¬ 
plină expresie în opera sa, decât ceva mai târziu, în monumen¬ 
tala Istorie critică a Românilor, apărută parţial la 1873 şi 1875. 

Istoricul nostru cunoştea la 1870, majoritatea încercărilor na¬ 
turaliste despre care am vorbit. Bodin, Montesquieu, Herder, 
Condorcet, etc. apar des citaţi în scrierile sale din această vreme; 
în plus, Hasdeu citise atât pe Comte, cât şi pe Buckle, şi s’a lăsat 

*) Panu, op. cit., voi. II, p. 147; pentru datare v. Torouţiu, Studii fi do¬ 
cumente literare, II, Buc., 1932, p. 119. 

•) ‘Convorbiri Literare», 1867, pp. 80—87. 

*) Cf. idem, pp. 105—109, 121—125, 145—150, 164—170, 203-—208, 217— 
224, 235—240, 251—265, 281—186, 293—301, 309—321. 

*) Bodin, op. cit., p. 14. Despre Buckle mai scrie la noi, dar în urma lui 
Hasdeu, Angel Demetriescu, Determinismul în istorie, Teoria lui H. T. Buckle. 
«Revista Contemporană», 1873, pp. 851—871. Mai târziu, ideile lui Buckle îl 
influenţează şi pe Eminescu (cf. Torouţiu, op. cit., p. 120, unde *e dă şi bi¬ 
bliografia pentru Eminescu). 

*) Dintre acestea cităm: Infini, ebauche d’un diagnostic de I’astronomie, 
par le prince Dieu-donnă Petriceiko-Hasdeu, Loi de l’infini, problitne d’astro- 
nomie ; George Cuvier, De l’esprit de la paleontologie, Etude philosophique par 
le Prince; cf. Dragomirescu, I., Ideile fi faptele lui B. P. Hasdeu, Buc., 1913, p. 25. 

*) Din Moldova, Iaşi, 1862. Precuvântare. Hasdeu spune aci că orice ar¬ 
ticol, fără deosebire, « până şi o cercetare matematică sau medicală se va primi 
în coloanele acestei foi ». 

pătruns de ideile lor. Astfel, el se declară categoric, « adept al po¬ 
zitivismului » lui Auguste Comte 1 ), iar cât priveşte pe Buckle, la 
1869 el replică lui Xenopol, care criticase pe filosoful englez, că 
«n’a înţeles nimic », din tot articolul său 2 ), aminteşte de câteva 
ori, în Istoria critică 3 ), numele savantului englez, îi citează opera 
la 1873, în traducerea lui Baillot dela 1865 4 ), şi mărturiseşte că 
adoptă concepţia sa asupra istoriei. «Ne place anticul Erodot când 
cuprinde istoria lumii în naraţiunea unei scurte expediţiuni a per¬ 
sului Darie împotriva Sciţilor şi ne place ţi mai mult modernul 
Buckle, când încearcă a stabili legile evoluţiei universale în cadrul 
civilizaţiunii engleze», spune Hasdeu E ). 

Pentru a putea înţelege pe Hasdeu, să urmărim, mai întâi, 
ideile lui Comte şi Buckle. 

Comte arăta că, trecând prin faza religioasă şi metafizică, ome¬ 
nirea se găseşte în vremea sa în stadiul pozitivist al cunoaşterii 
fenomenelor, în care inteligenţa umană renunţă la explicări supra¬ 
naturale şi metafizice, şi, menţinându-se în cadrul faptelor reale, 
îşi propune, ca singură temă acceptabilă, a găsi legile faptelor •). 
Şi, ca şi toate ştiinţele, sociologia trebuia să fie, pentru el, o ştiinţă 
de legi. Legea supremă pe care o descoperise Comte e legea celor 
trei stadii de evoluţie socială. 

Buckle a împrumutat dela Comte ideea de a transforma isto¬ 
ria într’o ştiinţă de legi. El se ridică împotriva istoricilor care nu 
fac decât să povestească faptele trecutului şi să extragă din ele sfa¬ 
turi morale sau politice utile 7 ), constatând cu mâhnire că există 
în istoria umană « o particularitate nenorocită », care face ca isto¬ 
ricii să nu întrebuinţeze metoda generalizării, pentru a ieşi din 
particularitatea faptelor şi a se ridica până la legile acestor fapte, 


x ) Ist. crit., 1874, p. 109. Mai vorbeşte despre Comte la p. 192. La 14 Oct. 
1874, deschizându-se cursul de filologie comparată la Universitate, face un 
istoric al evoluţiei ştiinţelor după Comte; cf. Columna lui Traian, 1874, p. 26, 

2 ) Traian, 8 Iunie 1869, p. 76; v. şi 16 Iulie, p. 136. 

3 ) Ed. 1874, p. VIII şi 178. 

4 ) Materia, spiritu fi divinitatea, Pozitivismul istoric. Columna, 1873, p. 144. 
6 ) Ist. crit., 1874, p. VIII. 

6 ) Comte A., Cours de philosophie positive, tom. I, Paris, 1892, P. 4 - 
’) Buckle, Histoire de la civilisation en Angleterre, trad. Baillot, Paris 1865, 
I, P- 8. 

deşi generalizarea e admisă în toate celelalte ştiinţe 1 ). De aceea 
Buclele crede că «istoria este pe de-a’ntregul defectoasă» şi îşi 
propune a o ridica «la acelaşi nivel cu celelalte ştiinţe 2 ), sperând 
a «săvârşi pentru istoria umană, ceva echivalent sau cel puţin 
analog cu ceea ce a fost săvârşit de alţi cercetători pentru diferitele 
branşe ale ştiinţelor naturale » 8 ). 

Deşi nu este exprimată chiar prin termenii lui Comte sau 
Buclele, ideea aceasta de a transforma istoria într’o ştiinţă de legi 
a prins şi în concepţia lui Hasdeu. Voind să arate « filosofia » care 
stă la baza scrierii sale, Hasdeu citează un fragment dintr’o poezie 
a lui Creţianu, în care ideea de lege şi determinismul absolut sunt 
evidente: « Viitorul este săpat în trecut. Ale omenirii legi sunt ne¬ 
schimbate » 4 ). Altă dată Hasdeu spune că «istoria ar fi o ciudată 
ştiinţă, de a povesti toate acestea [faptele istorice] ca un simplu 
joc al hasardului, fără a înlănţui cauzele cu efectele » 8 )..., sau re¬ 
cunoaşte că « Migraţiunile popoarelor au legi ale lor proprii, ca şi 
toate celelalte fenomene istorice f> •). 

Opera lui Hasdeu intenţiona să se constitue, aşa dar, ca o 
ştiinţă de legi. 

Dar naturalismul nu putea fi aplicat decât unui domeniu vast 
de fapte. Câtă vreme istoriografia se reducea la povestirea faptelor 
regale sau ale anumitor personalităţi politice şi eclesiastice proe¬ 
minente, ea nu putea deveni ştiinţă de legi, căci faptele unui om, 
considerate individual, oricât de însemnate ar fi, par prea fluctua- 
bile şi prea întâmplătoare, pentru a fi socotite ca stăpânite de legi 
eterne şi absolute, ca valabilitate în timp şi spaţiu. De aceea intro¬ 
ducerea ideii de lege în istoriografie impune lărgirea obiectului 
istoriei, dela istoria politicâ-biograficâ, la istoria civilizaţiei şi cul¬ 
turii. Şi într’adevăr, toate încercările naturaliste se bazează pe 
conceptul de istorie a civilizaţiei. Pentru Comte, obiectul sociolo¬ 
giei, în care se cuprindea, după el, şi istoria, este « societatea vii— 


*) Ibidem. 

*) Ibidem. 

3 ) Ibidem, p, II. 

4 ) Ist. crit., II, 1875, p, II. 
s ) Columna, 1871, p, 144, 

*) Ist. crit., 1873, p, 78. 

toare cuprinzând şi unind toată omenirea » 1 ), sau, după cum ob¬ 
servă Paul Barth, «feluritele societăţi care apar în istorie» 2 ). 
Buckle constată că s’a dat destulă importanţă «istoriei legisla- 
ţiunii, religiei, ştiinţei, literaturii, artelor frumoase, invenţiunilor,. 
moravurilor, stării popoarelor » *), etc., încât avem o imensă co- 
lecţiune de fapte, «cu ajutorul cărora trebue studiat progresul 
omenirii» *). Şi, istoricul englez scrie un judicios capitol despre 
mişcarea care a «lărgit» obiectul istoriei, dela istoria politică şi 
religioasă, la istoria culturală modernă 5 ). 

Fără a-şi avea izvoarele în Comte sau Bukle, concepţia istoriei 
culturale apare şi la Hasdeu. « Orice fracţiune a neamului româ¬ 
nesc va fi aprofundată sub toate aspectele: teritorial, etnografic r 
dinastic, nobilitar, ostăşesc, religios, juridic, economic, literar şi 
artistic », scrie istoricul nostru •). Ceea ce a făcut Comte sau Buckle 
în această privinţă se reduce numai la a determina pe Hasdeu, prin 
ideile lor naturaliste, să-şi schimbe concepţia despre obiectul 
istoriei, înlocuind istoria biografică, cum era Ion Vodă, cu istoria 
culturală. Schimbarea aceasta apare clar în relief în decursul activi¬ 
tăţii istorice a lui Hasdeu, la 1869, când, în Decemvrie, anunţând 
o nouă ediţie a scrierii despre Ion Vodă, îi schimbă complet planul. 
Colecţia nu mai poartă titlul de « Oamenii mari ai Românilor », 
ca la 1865, ci « Latinii din Oriinte », iar subtitlul « Aventurile, 
Domnia, Războaiele, Moartea lui Ioan Vodă; Rolul său în istoria 
universală şi în vieaţa poporului român », e înlocuit cu « Istoria 
politică, militară, economică, juridică şi literară a naţiunii române 
în ajunul lui Mihai cel Viteaz » 7 ). Noua ediţie, care de fapt n'a 
mai apărut, trebuia să fie o cu totul altă operă, atât ca plan cât 
şi ca extensiune, căci ediţia dela 1865 se mărginea la un singur 
volum de 254 de pagini, pe când cea proiectată trebuia să cuprindă 
două tomuri de câte 300 de pagini *). Chiar Istoria critică era 

') Barth P .,Diephilosophie der Geschichte alt Soziologie, Leipzig, 1897, p. 27, 

a ) Ibidem. 

3 ) Buckle, op. cit., p. 6. 

*) Idem, p. 8. 

‘) Idem, III, cap. XIII, pp. 129— 197 - 

*) Ist. crit., 1874, p. VIII. 

’) Anunţ în Troian, 16, XII, 1869, p. 376, se continuă în restul numerilor 
ţi în Columna. 

•) Ibidem. 

concepută la început, ca istorie biografică şi intitulată: «Vladislav 
Basarab » 1 ). 

O astfel de istorie, menită a înfăţişa viaţa poporului nostru 
dintr’atâtea puncte de vedere, Hasdeu o numeşte « naţională » şi 
spune că obiectul ei este a cerceta « procesul formaţiunii noastre 
naţionale » 2 ). 

Pentru Hasdeu o naţionalitate se prezintă sub două aspecte: 
material şi moral. Din punct de vedere material, elementele con¬ 
stitutive ale naţionalităţii sunt pământul şi neamul , care se modifică 
reciproc şi alcătuesc, prin unirea lor, ceea ce se numeşte o naţio¬ 
nalitate 8 ). Sub aspectul moral, Hasdeu consideră, influenţat de 
Vegetio Ruscalla, ca element constitutiv, limba *), totuşi el nu 
neglijează nici celelalte aspecte ale manifestării spirituale ale unei 
naţiuni. 

De sigur că, în concepţia sa asupra istoriei ca istorie a naţiona¬ 
lităţii, se împletesc alături de anume influenţe ale ştiinţelor natu¬ 
rale şi fizice, unele mergând chiar până la îndepărtatul Ipocrate, 
numeroase idei ale romanticilor în legătură cu istoria naţională, 
culturală şi organicitate, cunoscute de Hasdeu şi înainte de 1870, 
dar despre acestea nu putem vorbi aici. Ne mulţumim să reliefăm 
numai că necesitatea aplicării punctului de vedere naturalist în 
istoriografie a determinat pe Haşdeu să adere la concepţia istoriei 
culturale, ale cărei aspecte diverse nu sunt, pentru el, decât mani¬ 
festări organice ale ideii de naţionalitate. 

Punctul acesta de bază odată câştigat, Hasdeu putea da liber 
curs ideilor sale naturaliste. 

Vorbind odată despre metoda scrierii sale, el afirmă: «Vico, 
Kant şi Bukle, consideraţi aici împreună, oricât de radicale ar fi 
între dânşii diferenţele de sistemă, au probat existenţa unor legi 
nestrămutate, în ale căror cercuri concentrice din ce în ce mai lărgite 
6e mişcă omenirea... » s ). 


*) Cf. Columna, 1871, pp. 131, 136, 139, 144, 148, 151, 154, 159, 164, 168, 
171, 176, 180, 182. 

*) Ist. crit., II, 1875, P- HI. 

“) Ist. cnt., 1874, pp. 174—175; cf, şi Industria naţională faţă eu principiul 
cottcitrenfei, Buc., 1866, p. 17. 

•) Ist crit., p. 175, nota 7. 

*) Columna, 1871, p, 144. 

Filosoful italian G. Yico, susţinea că desfăşurarea istoriei unei 
naţiuni se aseamănă succesiunii unor cercuri concentrice. Fiecare 
naţiune se naşte şi desvoltă, după el, până la apogeu (« corsi»), 
pe urmă decade şi piere, renăscându-se apoi, şi reluând aceleaşi 
faze ca şi la început (« ricorsi») 1 ). Ideea aceasta apare, cu oarecare 
conjecturi, şi în concepţia lui Hasdeu încă de pe la 1860, când 
el defineşte istoria drept « criteriul legilor , naşterii, creşterii, des- 
voltârii, slăbirii, peirii şi renaşterii popoarelor în spaţiu şi timp, 
şi al părtăşiei ce toate aceste faze o au într’un necontenit progres 
al omenirii » 2 ). 

Kant arată în introducerea scrierii sale de filosofia istoriei, 
« Ideen zu einer allgemeinen Geschichte in weltburgerlicher Absicht t>, 
publicată în 1784, că faptele istorice nu sunt determinate de 
hazard, ci se înlănţuesc după nestrămutate legi naturale. Celebrul 
filosof invoca statistica deceselor, naşterilor şi căsătoriilor, ca să 
arate regularitatea ce domină faptele sociale, dar nu se încumeta 
să stabilească nici o lege istorică 3 ). El aştepta un mare geniu al 
viitorului care să rezolve şi această chestiune *). Ceea ce va fi 
găsit Hasdeu în Kant, nu este, deci, decât un îndemn vag de a 
considera istoria ca ştiinţă de legi. In al doilea rând, opoziţia faţă 
de hazard, fără a-şi avea origina în mod exclusiv în filosofia kan¬ 
tiană, revine şi la Hasdeu. « Pentru noi unii azardul nu există în 
decretele Universului, căci cea dintâi a lui manifestare ori cât de 
efemeră, ar distruge totala armonie », scrie Hasdeu ®). 

Cât priveşte pe Bukle, aceasta credea că faptele istorice sunt 
stăpânite de acelaşi determinism permanent şi invariabil ca şi 
fenomenele naturii. Singura « concesiune » pe care o cere el celor 
care cred în posibilitatea unei ştiinţe istorice », este aceasta: « când 
noi săvârşim o acţiune, o săvârşim ca urmare la anume motive; 
că aceste motive sunt rezultatul antecedentelor lor, şi, prin urmare, 
dacă vom cunoaşte toate antecedentele şi toate legile mişcării lor, 


*) Cf. Oeuvrcs choisies de Vico, trad. p. Michelet, tom. II, Paris, 1835, pp. 
261—384. 

2 ) Foiţa de istorie şi literatură, Iaşi, 1860, p. I. 

3 ) Flint R., Philosophie de l’histoire en Allemagne, traduit de l’anglais p. 
L. Carrau, 1878, pp. 87—88. 

*) Laurent, Philosophie de l’histoire, Paris, 1870, p. 97. 

6 ) Ist. crit., 1873, p. 49. 

vom putea preciza cu o certitudine infailibilă toate rezultatele 
imediate » 1 ), întreaga evoluţie istorică nu este, după el, decât o 
înlănţuire de cauze şi efecte. Bazat pe statistica lui Quetelet , Buckle 
arată că până şi în domeniul moral stăpâneşte aceeaşi regularitate 
stringentă ca şi în câmpul fenomenelor fizice: sinuciderile se fac 
într’o anume ordine, crimele depind de anume cauze sociale, etc., 
încât se pot prevedea matematic 2 ). 

Istoricul nostru n’a putut admite acest determinism exagerat 
al lui Buckle. «Istoria umană e « curat o istorie naturală », după 
expresia lui Herder — zice el; da, ea este atâta şi ceva mai mult 
decât atâta, căci nu numai natura stăpâneşte pe om, ci încă şi omul 
modifică natura, încât adesea e greu de a decide în această perpetuă 
acţiune şi reacţiune dintre materie şi spirit, dacă un fenomen 
oarecare se datoreşte anume naturii sau anume omului, ci mai bine 
ambelor împreună)) 3 ). Iar mai departe Hasdeu afirmă: o. Lumea 
morală şi cea fizică se supune în evoluţiunile sale unor legi semi- 
eterne, fără care însăşi istoria ar pierde orice caracter ştiinţific ; însă 
dela aceasta este prea departe până la fatalismul geometric al unui 
Quetelet, carele uită că dacă oameni s’ar mişca cu preciziunea unui 
orologiu, ea ar fi perfectă, ceea ce nu este 4 ) ». 

După credinţa istoricului englez, acţiunile oamenilor fiind 
determinate în mod riguros de antecedentele lor, datoria cerce¬ 
tătorului este de a găsi motivele acestor influenţe şi a stabili legile 
acţiunii lor. Cum însă aceste motive sunt sau în spiritul omului, 
sau în afara lui, toate faptele istorice sunt rezultatul unei îndoite 
acţiuni: «o acţiune a fenomenelor exterioare asupra spiritului 
uman şi o reacţiune a spiritului asupra fenomenelor naturale » 8 ). 
« Omul modifică natura şi natura modifică pe om » •) — spune Buckle. 
De aceea scopul istoricului trebue să fie, după el, « descoperirea 
legilor acestei duble modificări» 7 ). 


') Buckle, op. cit., p. 25. 
*) Idem, pp. 30—45. 

3 ) Columna, 1871, p. 144. 
*) Ibideni. 

•) Buckle, op. cit., p. 27. 

6 ) Idem, p. 28. 

7 ) Ibidem. 

Ideea aceasta a influenţei reciproce dintre om şi natură revine 
şi la Hasdeu. Şi el îşi propune să trateze despre « acţiunea naturii » 
şi « reacţiunea omului » 1 ). Dar şi aici istoricul nostru introduce, cum 
vom vedea, o mică corectură. 

Căutând să determine legile dublei modificări dintre om şi 
natură, Buckle neagă hazardul, intervenţiile supranaturale, liberul 
arbitru uman şi doctrina providenţei. 

Hazardul şi intervenţiile supranaturale sunt, pentru el, cre¬ 
dinţele unui popor într’un stadiu inferior de civilizaţie. Trăind 
din vânat şi pescuit, un popor va fi lesne ispitit să atribue găsirea 
hranei unui simplu efect al hazardului sau unei intervenţii supra¬ 
naturale. Mai târziu însă, intrând într’un stadiu mai înaintat de 
civilizaţie şi devenind popor agricol, noua experienţă de viaţă îl 
convinge imediat de strânsa necesitate care domină fenomenele 
naturii 2 3 ). 

împotriva hazardului în istorie se ridică şi Hasdeu; ca şi 
Buckle, el recunoaşte că hazardul e numai o simplă aparenţă , căci 
în realitate «Azardul cel aparent este totdeauna în fond o lege 
istorică » 8 j. 

Cele două credinţe primitive, hazardul şi intervenţia supra¬ 
naturală, devin, după Buckle, într’o stare mai înaintată a socie¬ 
tăţii, teoria liberului arbitru şi doctrina providenţei, prima fiind 
concepută metafizic, iar a doua teologic. Ambele sunt însă false, 
după istoricul englez. Justificarea metafizică a liberului arbitru, 
aceea că există o stare de conştiinţă care pretinde continuu liber¬ 
tatea omului în acţiunile sale, nu este intemeiată, pentrucă stările 
de conştiinţă n’au valabilitate absolută: ceea ce e declarat sfânt 
în unele conştiinţe sau epoci, e complet contrazis în altele. De 
asemenea, doctrina providenţei cuprinde în sine o vădită contra¬ 
dicţie, care-i arată lipsa de temei. Teologii concep dumnezeirea 
ca bunătate absolută, totuşi, în ciuda supremei sale bunătăţi, 
această dumnezeire face o distincţie arbitrară între cei aleşi şi cei 
nealeşi, condamnând o mulţime de fiinţe pe care voinţa sa le-a 
făcut să se nască 4 ). 

1 ) Vezi titlul stud. III şi cel al celui de al IV-lea. 

’) Buckle, op. cit., pp. 14—17. 

3 ) Ist. crit., 1874, p. 61. 

*) Buckle, op. cit., pp. 17—26. 

Singurele izvoare, în care Buckle credea că poate găsi motivele 
faptelor istorice, rămân natura şi spiritul uman. Natura şi-a exer¬ 
citat influenţa mai ales în civilizaţiile orientale şi în genere în cele 
non-europene, care sunt produse pe de-a’ntregul datorite naturii. 
In civilizaţia europeană natura a fost învinsă de intelectul uman, 
care a creat aici o civilizaţie proprie. Dar şi în civilizaţia europeană 
intelectul nu s’ar fi putut desvolta fără anumite condiţiuni primor¬ 
diale oferite de natură, aşa că factorul suveran rămânea şi aici tot 
natura J ). Pentru istoricul englez natura explică totul, rasa 8 ) nu 
joacă nici un rol după el. Elementele prin care acţionează natura 
sunt: clima, hrana, solul şi aspectul general al naturii 8 ). 

Dintre factorii spirituali, analizând istoria Spaniei, Franţei, 
Angliei şi a Irlandei, Buckle arată că instituţiile, guvernele *), 
religia, literatura, morala, etc. sunt mai de grabă piedici ale civili¬ 
zaţiei decât producătorii ei. Singurul motiv spiritual care ajută 
civilizaţia este, pentru Buckle, desvoltarea intelectului uman. 
Ideile filosofice, descoperirile ştiinţifice: acestea sunt adevăraţii 
agenţi spirituali ai civilizaţiei. De aceea, pentru istoricul englez 
civilizaţia şi progresul uman sunt de natură intelectuală. 

Hasdeu n’a admis pe Buckle nici în această privinţă. Mai 
întâi, el neagă părerea predecesorului său, că progresul ar fi numai 
de natură intelectuală şi că de ex.: n’ar exista progres moral 6 ). De 
altă parte, el n’a putut respinge doctrina providenţei şi a libe¬ 
rului arbitru, importanţa rasei sau rolul anumitor individualităţi 
în istorie şi nici n’a căutat să explice totul prin climă. « A admite 
fără cercetare şi fără restricţiune dictatura glebei — spune Hasdeu — 
a trece peste idiosincrasiele individuale şi de gintă, a uita principiul 
atavismului, a nu recunoaşte Providenţa, a nu lăsa omului liberul 
său arbitru faţă cu natura şi cu divinitatea , este a nu înţelege isto¬ 
ria»*). Uneori Hasdeu chiar aminteşte numele istoricului englez: 
«Renumitul Buckle, semidiscipol al lui Auguste Comte, califică 


*) Idem, p. 62. 

-) Idem, p. 50, 

'■‘) Idem, pp. 49—170. 

4 Idem, cap. Recherches sur l’influence exercee par la religion, la litterature 
et le gouvemement, I, pp. 254—326. 
h ) Traian, 1867, 16 Iulie p. 136. 

•) Ist. crit., 1874, p. 171. 

cu dispreţ intervenţia Providenţei în istorie, o ipoteză teologică. 
Aşa a fost poate mai deunăzi; astăzi însă prezenţa divinităţii în 
afacerile umane, încetând de a mai fi un monopol al ideologiei, se 
probează şi prin experiment, întocmai ca fenomenele cele curat 
materiale 1 ). Sau altă dată: «Şi n’are deplină dreptate un Buckle, 
când atribue iarăşi climei până şi astă miraculoasă înălţare morală 
a Beduinului, sub cuvânt că ea nu s’a operat în seaca şi stearpa 
Arabie, ci deja la Bagdad, la Cordova, la Filadelphia, în cele mai 
fecunde laturi ale Mesopotaniei, ale Indiei, ale Spaniei, unde tre¬ 
buia s’o provoace avuţia pământului; n’are deplina dreptate căci 
tot acolo, deşi fecunditatea este un fapt permanent, totuşi feno¬ 
menul unei puteri şi al unei civilizaţiuni exuberante nu s’a mani¬ 
festat decât numai sub Arabi, ş’apoi numai întru cât Arabii erau 
electrizaţi încă de ideea cea mare » 2 ). 

Sub influenţa lui Buckle, şi Hasdeu concepe naţionalitatea — 
obiectul istoriei — ca un produs organic, desfăşurându-se în evo¬ 
luţia ei, in dependentă de anumiţi factori externi, care îi condiţio¬ 
nează atât structura cât şi fazele de evoluţie. Dar spre deosebire 
de Buckle, Hasdeu nu admite determinismul exclusivist al na¬ 
turii sau al intelectului uman, cum socotea filosoful englez. îm¬ 
potriva acţiunii climei, Hasdeu vede reacţionând: rasa, instituţiile, 
oamenii mari călăuziţi de idei, spiritul epocii, accidentele locale, etc,, 
deasupra tuturor tronând ca o putere supremă: Providenţa. 

Raportul cauzal dintre aceşti factori determinanţi şi naţiona¬ 
litate, sub diversele sale înfăţişări în timp şi spaţiu, constitue legile 
fizice şi bio-sociologice, care explică evoluţia şi aspectele fenome¬ 
nelor istorice. « Istoria se sileşte a-şi da socoteală de raporturile lu¬ 
crurilor sub conducerea Providenţei, adică de acţiunea legilor fi¬ 
zice şi bio-sociologice concordate de către o supra-lege » — spune 
Hasdeu 3 ). 

Prima lege istorică stabilită de Hasdeu este legea influenţei 
naturii. Prin natură, istoricul nostru înţelege «totalitatea circum¬ 
stanţelor fizice ale unei localităţi» 4 ), extinzând astfel sfera necu- 


1 ) Materie, spirit şi divinitate, Columna, 1783, p. 144. 

2 ) Ist. crit., 1874, p. 178. 

3 ) Idem, p. 34, 

*) Idem, p. 172. 

prinzătoare a noţiunii de climă, utilizată de cercetătorii anteriori. 
Legea influenţei naturii se prezintă, pentru Hasdeu, sub două 
aspecte: o influentă directă , ca de ex.: influenţa nefastă a regiuni¬ 
lor băltoase din câmpie, prielnică paludismului şi expusă tuturor 
intemperiilor, care a făcut ca poporul român să nu se poată naşte 
decât la munte, unde i se oferea atât condiţiuni climaterice salu¬ 
bre, cât şi adăposturi împotriva duşmanilor, etc. 1 ); şi influenţa 
teritorială postumă , prin care istoricul nostru înţelege « acţiunea 
teritoriului asupra unei naţiuni, chiar după ce aceasta de mult deja 
îl părăsise 2 ). Aşa de ex.: Hasdeu constată că plecând dintr’o 
anume regiune, un popor păstrează în memoria sa imaginea teri¬ 
toriului de obârşie, chiar la distanţe imense de timp şi spaţiu, 
căutându-şi în noua patrie, un loc cât mai asemănător cu cel avut 
la început. 

In ceea ce priveşte influenţa naturii, Hasdeu se deosebeşte 
deci, esenţial de Buckle. Pentru istoricul englez agenţii fizici care 
influenţează faptele istorice, sunt: clima, hrana, solul şi aspectul 
general al naturii, care, în afară de ultimul, îşi exercită indirect 
influenţa prin intermediul agonisirii bunurilor. Metoda lui Hasdeu 
se bazează însă pe o mare doză de empirism şi n’are nimic comua 
cu cea a istoricului englez. In locul teoriilor lui Buckle, Hasdeu 
se sprijină, de astă dată, pe toată desvoltarea climatologiei dela 
Ipocrate la Montesquieu şi Herder, şi până la medicina şi higiena 
modernă, de a căror cunoştiinţe se serveşte mai ales, istoricul no¬ 
stru 3 ). 

Dar clima nu explică totul. Oricât de cuprinzător ar fi înţe¬ 
lesul ipocratic al noţiunii de climă, «istoricul va fi silit să exclame 
cu nedumerire: e ceva mai presus de materie», care dacă nu în¬ 
frânge definitiv clima, de cele mai multe ori ajunge la un compro¬ 
mis. Acest element este rasa, «ginta », cu terminologia lui Hasdeu *). 

Bascii şi Spaniolii locuiesc de secole pe aceeaşi coastă a Piri- 
neilor, totuşi influenţa continuă a climei absolut identice nu i-a 
putut asimila într’un singur neam. Uneori rezistenţa gintei e atât 


Idem, pp. 288, 225—226. 

2 ) Idem, p. 245. 

3 ) Idem, pp. 221, 222, 223, etc. 

4 ) Idem, pp, 172—176. 

de puternică, încât învinge clima. De cele mai multe ori însă, pă¬ 
mântul şi neamul ajung la un compromis, influenţându-se reci¬ 
proc. Rezultatul acestei reciprocităţi constitue ceea ce se numeşte 
o naţiune 1 ). 

Alături de climă şi gintă, influenţa instituţiilor formează cea 
de a treia lege istorică 2 ). 

Ca şi ginta, instituţiile restrâng influenţa climei. Citând pe 
Helvetius, Hasdeu recunoaşte că, în afară de elementul material 
înfăţişat, fiecare naţiune mai are « un mod propriu de a vedea şi 
a simţi», care constitue « caracterul naţional » al acelei naţiuni şi 
care se poate schimba fie în mod subit, fie treptat, în decursul 
timpurilor. Cauza care produce această schimbare, Hasdeu o re¬ 
cunoaşte, alături de Helvetius, a fi educaţia publică, guvernele* 
instituţiile. Dar spre deosebire de Helvetius, care explica totul 
prin schimbarea guvernelor şi nega acţiunea climei, Hasdeu nu 
recunoaşte în instituţii decât un agent parţial şi neexclusivist 3 ). 

Alt factor care restrânge acţiunea climei, este o idee mare. O 
idee mare a scos pe Beduini din deserturile Arabiei, făcându-i să 
devie cuceritorii lumii. O idee mare implică un om mare, care 
devine realizătorul ei. Al Koranului a fost Mohamed. « Astfel, un 
individ, un vierme, un atom poate să smulgă uneori o naţiune de 
sub arbitrul naturii»— spune Hasdeu. Şi el crede că nu există 
nici o ţară în care să nu se poată naşte un om mare 4 ). 

In fine, un alt factor de care trebue să se ţie seamă când se sta¬ 
bilesc legile istoriei, îl alcătuesc aşa numitele accidente locale, 
« consideraţiune de prima însemnătate » după Hasdeu. Sunt prea 
puţine ţări în care să nu se fi îngrămădit panorama tuturor clime¬ 
lor, care prin antagonismul lor lasă ele însăşi posibilitate omului 
de a se emancipa. Hasdeu citează în această privinţă observaţiile 
lui Humboldt asupra variaţiei climei în lanţul Cordilierilor. Pe 
lângă variaţia climei, apropierea sau depărtarea de mare produce 

o altă serie de accidente locale. Hasdeu vorbeşte aici sub influenta 

> » 

*) Idem. Despre ideea de rasă la Hasdeu, vezi articolul nostru: Rasismul 
în concepţia lui B. P. Hasdeu, în « Vremea », Nr. 589, 9.II.1941, p. 6. 

’) Ist. crit., 1874, pp. 176—178. 

3 ) Idem, pp, 177.78. 

*) Idem, p, 178. Despre ideea oamenilor mari în sistemul istoric al lui H. 
vezi articolul nostru: Actualitatea lui Hasdeu, în t Vremea *, Nr, 588,2. II. 1941,p. 8. 

lui Herder, despre care afirmă odată că atribuia întreagă civilizaţia 
Europei, influenţei binefăcătoare a Mediteranei 1 ). 

înfăţişând aceste legi istorice, Hasdeu nu epuiza însă toată 
seria factorilor istorici, căci el adaogă: «şi aşa mai încolo» 2 ), 
«cu atât mai puţin altele mai mărunte » 3 ), iar altădată vorbeşte 
despre justificarea faptelor prin spiritul epocii, metoda lui Thiers, 
şi de principiul educaţiunii popoarelor al lui Lessing 4 ), din care 
nici unul nu mai intră în teoria sa. De ce n’a expus toţi factorii 
istorici, e uşor de înţeles. Hasdeu a vorbit despre ei numai inci¬ 
dental, întru cât avea nevoie să delimiteze acţiunea naturii — obiectul 
primului tom — tratarea specială a celorlalţi trebuind să fie cu¬ 
prinsă în celelalte volume, care, ne mai apărând, mare parte din 
concepţia lui Hasdeu a rămas pentru totdeauna pierdută. 

Dar spre d;osebire de Buckle, toate aceste legi sunt, pentru 
Hasdeu, relative. « Totul e relativ » — spune el. Deşi «sângele nu se 
face apă», totuşi clima, amestecul cu străinii, civilizaţia şi alte 
cauze secundare, « dacă nu nimicesc, cel puţin înmoaie şi astâmpără 
fondul rasial moştenit 5 б ). Tot aşa principiul educaţiunii popoare¬ 
lor, stabilit de Lesing şi Thiers. Totul se poate justifica prin îm¬ 
prejurările epocei: catolicismul a fost bun până la luteranism, 
Thiers laudă pe Girondini azi şi mâine pe Robespierre, dar această 
justificare nu se poate face <? într’un mod absolut», ea nu exclude 
răspunderea poporului, căci dacă un individ recunoaşte că 
s’ar fi putut feri de greşeala pe care o săvârşise, cu atât mai mult 
poate face la fel un popor, fiind mai expus a se zăpăci din cauza 
mulţimii părerilor. Principiul Providenţei nu este absolut, căci 
zeimea nu absoarbe liberul arbitru uman. Acţiunea oamenilor 
mari este contrabalansată de cea a oamenilor mici, etc. •). 

După Hasdeu, evoluţia istorică este, astfel, produsul a o sumă 
de acţiuni şi reacţiuni ce se modifică una pe alta. Totuşi una din¬ 
tre aceste acţiuni si reacţiuni este dominantă, căci « Ginta, insti- 
tuţiile, ideile sau bărbaţii mari şi recursul la accidentele locale pot 

4 ) Ist. crit., 1874, p. 180, 

а ) Columna, 1871, p, 144. 

3 ) Ist. crit., 1874, p. 181. 

4 ) Columna, 1871, p, 144. 

5 ) Idem, p. 144. 

б ) Ibidem. 

învinge tirania pământului, dar nu-1 pot distruge, ci numai abia 
îl netezesc pe deasupra» — spune Hasdeu*). Un lac se poate trans¬ 
forma într’o mlaştină, o mlaştină într’o livadă, etc., dar niciodată 
nu vei putea avea în locul mlaştinei un munte. Toţi locuitorii pă¬ 
mântului nu vor putea nivela Alpii sau astupa Mediterana. «Na¬ 
tura nu ucide liberul arbitru, nu împiedecă progresul, nu opreşte 
realizarea celor mai frumoase tendinţe ale unei naţiuni, dar ea le 
imprimă o direcţiune, o direcţiune adesea întreruptă şi apoi reînno- 
dată din interval în interval, o direcţiune ce nu poate fi aceeaşi şi 
la Tamisa şi la Bosfor, în Urali şi în Anzi; iar supradirecţiunea 
tuturor direcţiunilor climaterice parţiale, precum şi toate câte 
rămân nestrăbătute pentru cugetul omului, este în verbul lui 
Dumnezeu» *). 

După un lung ocol de conjecturi, Hasdeu se oprea, aşa dar, tot 
Ia teoria atotputerniciei naturii a lui Buckle. In ce constă atunci 
influenţa Iui Buckle asupra lui Hasdeu şi care este atitudinea sa 
faţă de istoricul englez? 

Alături de Comte şi Kant, Buckle i-a inspirat lui Hasdeu ideea 
că istoria trebue să se constitue ca ştiinţă de legi, după modelul 
ştiinţelor naturii. Ca şi Kant şi Buckle, Hasdeu se declară împo¬ 
triva amestecului hazardului în desfăşurarea evenimentelor isto¬ 
rice. 

Ca şi Buckle, istoricul nostru crede că faptele istorice sunt 
determinate de antecedentele lor şi împrumută dela el ideea du¬ 
blei acţiuni dintre om şi natură, ca şi ideea atotputerniciei climei. 

Spre deosebire de Buckle, Hasdeu nu admite însă că istoria 
ar putea deveni ştiinţă naturală, bazată pe acelaşi determinism 
matematic, ca şi ştiinţele naturii. Lui i se pare cauzalitatea isto¬ 
rică mai puţin stringentă decât cea naturală, iar legile faptelor 
morale ale lui Quetelet le consideră drept o exageraţie. De asemenea, 
spre deosebire de Buckle, pentru istoricul nostru providenţa şi 
liberul arbitru nu pot fi îndepărtate din istorie şi nici clima nu 
poate fi unicul determinant istoric; acţiunea ei o vede Hasdeu 
domolită de reacţiunea rasei, instituţiilor şi oamenilor mari. De 
altă parte, toţi aceşti determinanţi istorici nu sunt, pentru Has- 


l ) Ist. crit., 1874, p. 180. 
a ) Idem, 1873, p. 187. 

deu, cauze absolute ale faptelor ci relative, acţiunile lor limitân- 
du-se reciproc. 

Hasdeu, aşa dar, mai mult se ridica împotriva lui Buckle de¬ 
cât îl aproba. Cum se explica însă această reacţiune a istoricului 
nostru ? 

înainte de 1870, Hasdeu era un romantic preocupat de rolul 
oamenilor mari (ex. Ion Vodă) — idee ereditară în familia Has- 
deilor — şi manifestarea providenţei în desfăşurarea faptelor isto¬ 
rice. Ideea providenţei apare nu numai în opere beletristice, ca 
Ursita, ci şi în scrieri cu caracter pur istoric. De altă parte, pe 
la 1870 era în plin avânt în cugetarea europeană, teoria raselor. 
In această vreme apar importantele scrieri datorite unui Renan, 
Schopenhauer, Gobineau, etc., care toate militau pentru ideea 
de rasă în istorie. In plus, Hasdeu crescuse şi luase parte la o 
atmosferă revoluţionară de puternică afirmare a libertăţii umane, 
fiind nutrit ideologiceşte de ideile acelui curent care străbate după 
marea revoluţie franceză, toată Europa. Idolii lui în această pri¬ 
vinţă vor fi fost, probabil, dintre aceia ca vestitul jurist Bentham, 
despre care Hasdeu ne spune că « cel dintâi a descoperit că omul 
poate să facă tot ce-i place» J ). 

Dacă e aşa, evident că Hasdeu n’a putut accepta fără nici o 
reflecţiune negaţiunile istoricului englez, fondul lui anterior de 
cunoştinţe şi ideile care circulau atunci în atmosfera spirituală a 
vremii, au trebuit să reacţioneze. Dar a mai intervenit încă ceva. 

La 1870 profesorul Laurent dela Universitatea din Gând face 
să apară la Paris, o carte de filosofia istoriei, i Philosophie de l’hi- 
stoire», al 18-lea volum dintr’o serie de * Etudes sur l’histoire de 
l’humanite», volum în care autorul înfăţişa, sub formă de con¬ 
cluzii teoretice, principiile care stau la baza volumelor precedente. 
Cartea aceasta o cunoştea şi Hasdeu; el o citează în Istoria cri¬ 
tică 2 ). 

Laureiit era un filosof cu adânci convingeri religioase de formă 
protestantă. Scopul său era să arate că desvoltarea istorică nu este 
decât înaintarea omenirii în civilizaţie «sub degetul lui Dum- 


J ) Apud Marian L., Bogdan Petriceicu Hasdeu, Schiţă biografică ţi biblio¬ 
grafică, Buc., 1928, p, 4, 

a ) Textul din Columna, 1871, p. 144; Ist. crit., 1874, pp. 171, 177, 181, 

nezeu ». Dar deşi evoluţia istorică este subordonată la tot pasul 
voinţei divine, providenţa nu nimiceşte liberul arbitru uman şi 
nu împiedecă progresul. Şi, pentru Laurent, fără liberul arbitru 
şi progres, istoria nu se poate concepe. Spre deosebire de concepţia 
providenţei din religia catolică, unde Dumnezeu este o fiinţă 
exterioară lumii, pe care o guvernează în mod fatal, impunân- 
du-şi voinţa prin minune, şi împărţind oamenii arbitrar în aleşi 
şi nealeşi, pentru Laurent Dumnezeu este imanent în lume şi-şi 
manifestă voinţa prin vocea conştiinţei umane. De aceea Dumnezeu 
nu face decât opera de educator, mărginindu-se a inspira pe 
oameni şi lăsându-le libertatea neştirbită. « L’imanence de Dieu, 
au point de vue dela philosophie de l’histoire, n’est autre chose 
que l’dducation des individus et de l’humanite. Dieu inspire et 
guide l’homme, comme le maître dirige son eleve. Est-ce qu’un 
maître intelligent veut dominer son eleve au point de lui enlever 
toute liberte de pensie, de sentiment et d’action ? Son but, au 
contraire, est de developper Ies forces dont dieu a două celui qu’il 
doit elever; partant il laisse une entiăre liberte k son developpment, 
il n’intervient que pour l’inspirer et guider. Dieu sauvrait-il une 
autre voie dans I’education du genre humaine ? » ] ). 

Comparaţia guvernării providenţiale, cu atitudinea unui pedagog 
care nu nimiceşte voinţa elevului său, revine şi la Hasdeu: pro¬ 
videnţa nu nimiceşte individualismul uman, «deoarece Zeimea 
n’are nevoie de a absorbi liberul nostru arbitru, precum n’are 
nevoie de un bun pedagog de a ucide propria voinţă a învăţăcelului, 
ci din contră o întăreşte şi o ridică până la conştiinţă » a ). Fără în¬ 
doială, deci, că în pasajul lui Hasdeu se reflectă ideea lui Laurent. 
Şi ca şi pentru filosoful francez, şi pentru istoricul nostru provi¬ 
denţa se face cunoscută oamenilor, nu prin miracol, ci pe cale 
internă, «prin inimă»*) — spune Hasdeu. 

Ca educatoare a speciei umane, providenţa nu exclude pro¬ 
gresul, căci «educaţia nu se poate concepe fără desvoltare, fără 
progres » *), a cărui esenţă constă într’o continuă tendinţă de per¬ 
fecţionare a forţelor omului. De aceea ideea progresului se pare 

') Laurent, Philosophie de l’histoire, Paris, 1870, p. 20. 

2 ) Columna, 1871, p. 144. 

*) Ist. crit., 1874, p. 229, 

4 ) Laurent, op. cit., p. 30, 

lui Laurent a doua lege indispensabilă filosofiei istoriei. Teoriile 
examinate de el, providenţa în sens catolic (Bossuet, Vico), clima 
(Montesquieu, Herder), legile generale (Buckle), etc., negând 
libertatea omului, neagă şi progresul. Laurent se ridică împotriva 
lui Buckle: « Qu’est-ce donc que la civilisation dont Buckle 6crit 
l’histoire ? et comment peut-il parler des progres dela civilisa¬ 
tion » x ). 

Sub influenţa lui Laurent, şi Hasdeu crede că acţiunea climei 
şi a providenţei nu nimiceşte liberul arbitru şi nu exclude pro¬ 
gresul : « natura nu ucide liberul arbitru , nu împiedecă progresul, 
nu opreşte realizarea celor mai frumoase tendinţe ale unei na¬ 
ţiuni » z ). 

Dar dacă nu -1 opreşte, providenţa nici nu forţează progresul; 
omul are liberă latitudine a tinde sau a nu tinde spre el. « Progresul 
uman e numai posibil, nu necesar. Pentru om o civilizaţiune fatală 
nu există, precum nu există pentru el o fatală bestialitate» 8 ). 
Şi adaogă Hasdeu: « Tinzând, el ajunge mai mult sau mai puţin, 
în proporţiune cu gradul tinderii şi cu intensitatea rezistenţei 
dinafară; însă nu ajunge fără să tindă,, stăpân fiind a tinde sau a 
nu tinde » * *•) ). 

Ideea aceasta a lui Hasdeu aminteşte din nou pe Laurent: 
<t ce n’est pas la verite que l’homme possede qui fait sa valeur, c’est 
la recherche dela verite. Ies efforts qu'il fait pour la trouver, et Ies 
efforts qu’il fait pour la râaliser dans sa vie » s ). 

Analizând diferitele sisteme de filosofia istoriei apărute în 
decursul timpurilor, Laurent le găseşte două defecte capitale: 
lipsa providenţei sub formă de educatoare a speciei umane şi 
negarea libertăţii omului. Astfel, Bossuet şi Vico, deşi admiteau 
providenţa în sens catolic, negau libertatea umană. De aceea 
Laurent numeşte teoria unuia «fatalism catolic », iar a celuilalt 
« fatalism antic ». Voltaire şi FrederiG al II-lea reprezintă, pentru 
filosoful belgian, fatalismul hazardului, Renan fatalismul rasei, 
Montesquieu al climei, Herder al naturii, Thiers al forţei, Hegel 


*) Idem, p, 229. 

a ) Ist. crit,, 1874. P- l8r > ed - i8 73 , P- i8 7 > I 1 . i8 75 , P- * 4 - 

3 ) Idem, 1875, p- 14 * 

4 ) Ibidem. 

*•) Laurent, op. cit., P- 20 ■ 

fatalismul panteist, Comte fatalismul pozitivist, Buckle fatalismul 
legilor generale, etc. x ). 

Când Hasdeu afirma deci: « a nu lăsa omului liberul arbitru faţă 
cu natura şi cu Divinitatea , este a nu înţelege istoria » 2 ), el vorbea, 
aşa dar, sub influenţa acestei teorii a lui Laurent, care cerea 
libertate omului atât faţă de Dumnezeu, cât şi de fatalismul climei 
şi al celorlalţi determinanţi istorici. Neintenţionând să întemeieze 
un sistem de filosofia istoriei, Hasdeu n’a mai căutat să distrugă 
argumentele metafizice ale lui Buckle asupra inexistenţei liberului 
arbitru şi providenţei în istorie, ci s’a mulţumit să-şi însuşească 
doctrina lui Laurent, doctrină justificată ştiinţific printr’un mare 
număr de fapte, ceea ce convenea spiritului pozitivist în care se 
complăcea Hasdeu în această vreme. 

Am văzut, apoi, că Hasdeu păstra o oarecare rezervă asupra 
admiterii legilor generale în domeniul spiritual şi spunea că, dacă 
faptele morale s’ar produce cu aceeaşi regularitate ca şi cele fizice, 
lumea morală ar trebui să fie perfectă 3 ). Rezerva aceasta a isto¬ 
ricului nostru provine dintr’o altă critică a lui Laurent. Istoricul dela 
Gând declara pe Buckle de-a-dreptul <r fals » şi se întreba: « Peut-il 
avoir pour la vie de Vhotnme des lois aussi constantes, aussi inva- 
riables que celles qui regissent le monde phisique? La liberte hum- 
maine, avec ses ecarts et ses passions, n’est-elle pas un obstacle 
â cette imutabilite ?»*). El nega regularitatea faptelor morale 
pentru motivul că sub raportul moral, chiar pentru Quetelet, 
lumea e perfectibilă *), ceea ce aminteşte reacţiunea lui Hasdeu. 

De altă parte, am văzut că fatalismului climei al lui Buckle, 
Hasdeu îi aduce conjecturi cu reacţiunea rasei, instituţiilor, pro¬ 
videnţei oamenilor mari şi accidentelor locale. Dar dacă provi¬ 
denţa şi liberul arbitru i-au fost inspirate de Laurent, doctrina 
oamenilor mari era cunoscută Iui Hasdeu şi înainte de 1870.. 
Ceea ce atunci era considerat numai ca obiect al istoriei, devine, 
în cadrul sistemului naturalist, una din cauzele determinative ale 
procesului istoric. La aceasta a contribuit, fără îndoială, şi faptul 

‘) Idem , pp. 53—237. 

J ) Materie, spirit şi divinitate, Columna, 1873, p. 144 - 

s ) Columna, 1871, p. 144. 

*) Laurent, 216. 

*) Idem, p. 227. 

că Buckle atribuia mare importanţă în istorie, anumitor personalităţi 
ştiinţifice, care, prin descoperirile lor, contribue la progresul intelec¬ 
tului uman şi, prin aceasta, la desvoltarea civilizaţiei însăşi. 

Cât priveşte ceilalţi factori istorici, e greu de precizat dacă 
Hasdeu s’a ocupat de ei sub inspiraţia lui Laurent sau influenţat 
de atmosfera vremii, în care asemenea idei erau curente. Citarea de 
autori necunoscuţi de Laurent, ca Paul de Remusat, Helvetius, 
Humboldt, etc., pare a arăta că istoricul nostru dispunea de o 
orientare teoretică mai bogată decât profesorul dela Gând. 

In fine, ideea relativităţii acestor factori e tot o influenţă a lui 
Laurent. Trecând în revistă ideile lui Bossuet, Vico, Voltaire, Hegel, 
Thiers, Montesquieu, Bodin, Herder, Renan, Buckle, etc., teoreti¬ 
cieni despre care vorbea şi Laurent — Hasdeu spune: « Toţi au avut 
dreptate şi n’au avut dreptate nici unul. Orice teorie universală şi 
exclusivă totodată este şi va fi pururi falsă » şi trimite pentru aceasta 
la Laurent pp. 53—237, adică capitolele în care acesta discută 
ideile autorilor mai sus amintiţi 1 ), arătând relativitatea valorii lor. 

Legile istorice înfăţişate simt legile explicative ale faptelor 
istorice. Ele ne arată cauzele care determină evoluţia istorică. 
Dar în afară de acestea, istoria mai are şi alte legi: legile care 
privesc însăşi această evoluţie. Cum se produce evoluţia istorică, 
care sunt fazele desvoltării ei ? iată a doua întrebare ce pasiona 
pe istoricii naturalişti. 

Pornind dela teoria lui Darwin, care a descoperit « marea lege 
a evoluţiunii speciei omeneşti », Hasdeu extinde această teorie la 
viaţa unei întregi naţiuni. Darwin arătase că individul repetă 
fazele speciei, ontogenia repetă filogenia; Hasdeu adaogă că şi 
naţiunile trec prin aceleaşi faze ca şi indivizii: « naţiunile au vrâstele 
lor ca şi indivizii» 8 ) — spune Hasdeu. Şi el crede că « această core- 
laţiune între individ şi între specie este singura temelie adevărat 
ştiinţifică, singurul piedestal pe care se poate aşeza şi pe care 
trebue să fie aşezată filosofia istoriei», pentrucă, după « cum se des- 
voltă individul, tot aşa, prin aceleaşi trepte evolutive, cată să se des- 
volte şi o naţiune, cată să se desvolte specia omenească peste tot» *). 

1 ) Columna, 1871, p. 144. 

*) Noi în i 8 gz, conferinţă la Ateneu, 9.II.1892, publicat în Sarcasm şi 
Ideal, Buc., 1897, p. 37. 

8 ) Idem, p. 38. 

Fazele prin care trece individul, specia şi deci şi naţionalitatea 
sunt: copilăria, tinereţea, bărbăţia şi bătrâneţea. Epoca copilăriei 
se caracterizează şi la naţiuni ca şi la indivizi, printr’o «sgomo- 
toasă dinamică », tinereţea prin « veleităţi federative », iar bărbăţia 
« prin naţionalism » 1 ). 

Identificând faza de bărbăţie cu începerea naţionalismului, 
Hasdeu aducea prima conjectură teoriei lui Darwin, altoind în 
aceasta, vechea sa concepţie romantică despre naţionalitate, care 
îl preocupa şi la 1860, şi-şi integrează astfel în cadrul naturalist, 
concepţia sa despre obiectul istoriei ca istorie a naţionalităţii 
române. Dar istoricul nostru nu se opreşte aci. 

După ce a îmbătrânit, naţiunea nu piere pentru totdeauna, ci 
renaşte — continuă Hasdeu. Naţiunea se naşte, creşte, trecând 
prin cele trei faze ca şi individul: copilărie, adolescenţă şi maturi¬ 
tate, moare şi renaşte din nou, reluând aceleaşi faze ca şi la început 
şi devenind din ce în ce mai bună 2 ). 

Pe lângă ideea romantică de naţionalitate, teoria lui Darwin 
se împletea, aşa dar, în concepţia lui Hasdeu, şi cu legea evoluţiei 
ciclice a lui Vico, care -1 preocupa pe istoricul nostru încă dela 
începutul activităţii sale, şi al cărui izvor îl revendică Hasdeu 
de astă dată, alături de Vico, şi într’o vorbă a lui Christ: un om 
nu poate deveni mai bun decât renăscându-se. Şi pentru Hasdeu, 
în Christ, Vico şi Darwin « se rezumă ştiinţa vieţii » s ). Prin această 
renaştere care face naţiunile din ce în ce mai bune, evoluţia isto¬ 
rică capătă un sens moral ca şi la Kant, care preconiza aceeaşi 
îmbunătăţire morală a omenirii. 

Prin urmare, clima, rasa, oamenii mari, ideile, instituţiile, 
accidentele locale, etc., constitue, pentru Hasdeu, mobilele evo¬ 
luţiei istorice, iar teoria vico-darwiniană, sensul acestei evoluţii şi 
fazele ei. Când Hasdeu spunea că Vico, Kant şi Buckle au arătat 
existenţa unor legi nestrămutate, în ale căror cercuri concentrice 
din ce în ce mai lărgite se mişcă omenirea, el avea această viziune 
a evoluţiei ciclice vico-darwiniene, dependentă de anume agenţi 
externi, ca şi în sistemul lui Buckle. 


*) ht. crit., 1874, p, VII. 
s ) Noi în 1892, p. 38. 

8 ) Ibidem. 



IDEOLOGIA NATURALISTĂ ÎN CONCEPŢIA ISTORIEI LA B. P. HASDEU 555 


Dar toate aceste legi, oricât de cuprinzătoare ar fi, nu ne pot 
explica totul, «rămâne ceva în rezervă, un mic residuum mai 
esenţial decât toate, un sâmbure care nu se rezolvă decât prin 
selecţiunea providenţială» x ). Supradirecţiunea tuturor direcţiu¬ 
nilor numai providenţa o poate explica. 

Dumnezeu este, pentru Hasdeu, un Dumnezeu al « armoniei 
universale 2 ). El dispune naşterea sau moartea unei naţiuni 
din necesitatea acestei armonii universale. «Naţiunile se nasc, 
naţiunile trăiesc, naţiunile mor, pentrucă naşterea uneia, traiul 
celorlalte sau moartea cutăreia dintrânsele a fost, este, sau va fi 
o necesitate mediată sau imediată a in regului tot » 3 ). Dar deşi 
coordonatoare a armoniei universale, providenţa nu distruge 
libertatea naţiunilor, căci «individul sau naţionalitatea fac tot ce 
le place în măsura respectivei lor posibilităţi fizice şi intelectuale; 
însă numai Providenţa poate grupa într’un singur concert imensi¬ 
tatea tuturor acestor note parţiale, care, tocmai pentrucă sunt prea 
libere, nu se potrivesc una cu alta» 4 ). 

«Armonia universală», necesitatea totului, etc., sunt idei care 
revin la Hasdeu tot sub influenţa lui Laurent. Pentru filosoful 
francez Dumnezeu a stabilit o armonie între naţionalităţi, dând 
fiecăreia un rol de împlinit în evoluţia civilizaţiei umane şi unifi¬ 
când el însuşi diversitatea misiunii lor. «L’bummanite est une, 
malgre Ies differances de race, le but qu’elle poursuit este un 
malgre Ies voies diverses que Dieu a ouvertes pour l’atteindre. 
II a fallu cette diversite, â raison de la richesse infinie de nos facultes. 
Chaque nation a sa tâche dans le developpement des facultes 
humaines, Chacune d’elles represente un element de l’humanite, 
et c’est le concours harmonieux de tous ces elements divers qui 
constitue Vunite humaine. Dieu veille â ce qu’ils concourent tous au 
meme but. C’est en Dieu qu’est le principe de Vunite, car îl est dans 
tous Ies nations et toutes Ies nations vivent en lui » 5 ). 

Dar împrumutând concepţia providenţei imanente dela Lau¬ 
rent, Hasdeu nu s’a mulţumit s’o justifice numai prin comparaţia 

q Ist. crit., II, 1875, p. 19. 

2 ) Ist. crit., 1874, p. 229, ed. 1873, p. 238. 

a ) Ibidem. 

4 ) Ist. crit., 1874, p. 229. 

“) Laurent, op. cit., p. 152. 

faptelor istorice ca filosoful dela Gând, ci a căutat s’o întemeieze 
în cadrul ştiinţelor naturale, după metoda ştiinţelor exacte 1 ). 
Astfel, citând pe Darwin şi Wallace, Hasdeu arată că selecţiunea 
naturală nu explică o serie de fapte, aşa d. ex. omul primitiv e 
dotat cu un creer mai mare decât al omului civilizat de azi. De ce 
acest surplus de creer, de care omul primitiv n’avea nevoie, fiind 
cu totul nedesvoltat intelectualiceşte ? Răspunsul nu poate fi 
decât că cineva intenţionat l-a înzestrat încă de atunci în vederea 
progresului de azi. De aceea Walace se ridică împotriva lui Darwin, 
arătând că legea selecţiunii naturale descoperită de el nu explica 
pe om şi conchide că « o inteligenţă superioară » a condus specia 
umană spre un scop de mai înainte stabilit, după cum omul con¬ 
duce, prin selectare artificială, urmărind obţinerea de rase noi, 
desvoltarea speciilor animale şi vegetale. 

Hasdeu numeşte această «inteligenţă superioară » de care vor¬ 
bea Walace, providenţă 3 ) şi crede că studiul ei se pretează la o 
cercetare tot aşa de ştiinţifică ca şi oricare altă lege naturală. 

Şi tot selecţiunea providenţială e singură în stare să ne explice 
superioritatea unor popoare faţă cu altele din aceeaşi rasă, sau 
a unor oameni mari faţă cu ceilalţi din acelaşi popor. 4 Nici o lege 
de evoluţiune materială nu va fi în stare să explice vre-odată pe 
vechii Atenieni sau pe un geniu ca Shakespeare » spune Hasdeu *). 
Din punct de vedere providenţial, oamenii mari şi neamurile 
alese nu sunt decât instrumente de care se serveşte providenţa în 
vederea progresului uman. Fără această atitudine privilegiată, 
progresul uman s’ar fi oprit pe o treaptă destul de inferioară. 
Dar acest privilegiu nu este impus, ci o simplă posibilitate, rămâ¬ 
nând omului responsabilitatea de a-şi îndeplini sau nu misiunea *). 

In felul acesta, şi doctrina providenţei căpăta o întemeiere 
ştiinţifică în cadrul sistemului naturalist. 

Ştiinţif izarea istoriei se bazează la Hasdeu, aşa dar, pe o încercare 
de conciliere între necesităţile ştiinţelor naturii sau ale materiei şi 
cerinţele ştiinţelor morale sau ale spiritului. Cei doi pioni ai 
bolţii ridicată de Hasdeu sunt doi vechi duşmani înverşunaţi, 

*) Ist. crit., II, 1875, pp. 1—13. 

a ) Iit. crit., II, 1875, p. 10. 

5 ) Idem, p. 19. 

*) Idem, p. 20. 

veşnic în luptă unul cu altul, pe care, pentru moment, istoricul 
nostru îi sileşte să-şi vâre săbiile în teci, pentru a sprijini împreună 
edificiul imaginat de el: Buckle şi Laurent, materia şi spiritul, 
sau determinismul absolut şi liberul arbitru, forţe totdeauna anta¬ 
goniste, care cu greu coexistă chiar şi în sistemul lui Hasdeu. 

Concepută în felul acesta, ca ştiinţă explicativă a evoluţiei 
istorice, istoria devenea o disciplină foarte complexă în care se 
cuprindeau aproape toate ştiinţele, atât cele ale materiei cât şi 
cele ale spiritului. Hasdeu o numeşte odată « cea mai grea dintre 
toate ştiinţele» 1 ). Ideea aceasta nu este însă decât un reflex din 
sistemul lui Comte, care consideră sociologia drept ştiinţa cea 
mai grea, pentrucă le cuprinde pe toate celelalte. Şi, ca şi filosoful 
pozitivist, şi Hasdeu crede că istoria trebue să fie strâns legată 
de toate ştiinţele. «Istoria nu poate ajunge Ia o mare doză de 
certitudine, dacă nu va fi legată, după sistema lui Auguste Comte, 
cu toate ştiinţele pozitive, căci istoria e omul, iar omul e prizma 
naturii» — spune Hasdeu 2 ). 

Dintre toate ştiinţele, acelea care îi sunt însă mai necesare 
istoricului sunt sociologia şi biologia. <t închipuindu-şi că poate fi 
cineva istoric în lipsă de orice studiu preparatoriu în ştiinţele 
biologice şi sociologice, fără să fi citit un singur buchiu afară 
de Şincaiu, Magazinul istoric şi un calendar al răposatului 
Asaki» 3 ). 

Ideea aceasta era însă tot un împrumut din sistemul lui Comte. 
Pentru Comte sociologia dinamică identificându-se cu istoria, 
metoda istoriei trebue să fie, după el, metoda sociologiei. In al 
doilea rând, sociologia urmând în desvoltarea ştiinţelor imediat 
după biologie, obiectul ei trebue să fie asemănător biologiei, adică 
considerat ca un organism dominat de un « consens universal » *). 
Şi am văzut că concepţia aceasta apare şi la Hasdeu. De aceea 
pentru Hasdeu istoria trebue să fie concepută după modelul 
ştiinţelor biologice şi sociologice. Şi, el numeşte odată legile 
istorice despre care am vorbit «legi bio-sociologice * 8 ), iar altă- 

’) Ist. crit., 1874, p. X. 

a ) Ist. Crit., p. 192; cf. ţi 233 prefaţa, p. X. 

s ) Ist. crit., 1874, p. XI. 

<) Barth, op. cit., p. 27. 

'“) Ist. crit., 1874, P- 34 - 

dată spune că va aplica faţă de istoria secolului al XlV-lea, « com¬ 
plexul ştiinţelor bio-sociologice » 1 ). 

Alături de sociologie şi biologie, Hasdeu mai considera ca 
absolut indispensabile istoriei, ştiinţele naturale, economia poli¬ 
tică, lingvistica şi psihologia poporană, recunoscând odată, că Istoria 
critică se bazează pe patru specii de izvoare: «texturile, ştiinţa 
naturală, filologia şi economia politică» 2 ), iar altă dată afirmând, 
de acord cu Steinthal şi Lazarus şi întregul spirit ştiinţific al 
vremii, că «în starea actuală a ştiinţei, istoricul trebue să fie lin- 
guistic şi psiholog poporan, psihologul poporan», istoric şi lin- 
guist, iar linguistul, psiholog poporan şi istoric 3 ). Ştiinţele naturale 
şi economia politică i-au vorbit istoricului nostru mai ales prin 
influenţa lui Buckle. 

Hasdeu era deci, după 1870, discipol al lui Auguste Comte, după 
modelul căruia şi al ucenicului său englez, concepe ştiinţa istoriei. 

Şi tot ca adept al pozitivismului se arată Hasdeu şi în metoda 
de cercetare. El spune în această privinţă că se bazează numai 
pe «realitate» şi întrebuinţează metoda «experimentală»*). 
Metoda experimentală întrebuinţată de el este analiza, o analiză 
pe care el o numeşte «analiza chimică >> 6 ). Metoda aceasta constă 
dintr’o « discompunere chimică calitativă şi cantitativă i> a faptelor, 
« recurgând la tot felul de reactivi» 6 ). Aşa d. ex. când a demon¬ 
strat providenţa, Hasdeu a aplicat formaţiunii omului, toate legile 
biologice cunoscute şi a ajuns să recunoască existenţa a ceva pe 
care nu -1 poate explica niciuna din ele. De unde urma, pentru el, 
că singura cauză explicativă nu poate fi decât de natură provi¬ 
denţială. 

Metoda aceasta dacă îşi găsea, într’o oarecare măsură, izvorul 
în analiza filologică a textelor a lui Niebuhr, cum vom arăta 
cu altă ocazie, era inspirată direct şi de pozitivismul lui Comte, 
care preconiza analiza în toate ştiinţele 7 ). 


•) Idem, p. VIII. 

2 ) Idem, II, 1875, p. II. 

*) Columna, 1876, prefaţa. 

4 ) Ist. crit., II, p. 1875, p. II. 

6 ) Ist. crit., 1874, p. 149. 

*) Idem, 149. 

7 ) Cf. Comte, Laphilosophiepositive, resumepar Jules Rig, Paris, i88o,I,p.4o. 

Tot ca pozitivist se arată Hasdeu şi când respinge «ideile 
generale preconcepute » şi << generalizările pripite » 1 ), cerând o 
riguroasă demonstraţiune de fapte, sau atunci când propune 
metoda monografică în cercetările istorice şi crede în posibilitatea 
unei istorii obiective 2 ), cu pretenţia de a prevedea faptele viitoare 
ca şi în ştiinţele exacte. 

Totuşi pozitivismul său se deosebeşte de cel al lui Comte şi 
Buckle. Maestrul şi elevul i se par lui Hasdeu materialişti, căci 
ei nu admit cauze spirituale în istorie: providenţa, liberul arbitru, 
idei, etc. De aceea Hasdeu, deşi de o parte se declară pozitivist, 
de alta se ridică împotriva lui Comte. «Pozitivismul cel ade¬ 
vărat nu poate respinge direct sau indirect nici pe unul din ele¬ 
mentele constitutive ale Universului. Dacă nu recunoaşte spiritul, 
nu mai este pozitivism, ci materialism. Dacă n’ar recunoaşte ma¬ 
teria, n’ar mai fi iarăşi pozitivism, ci spiritualism. Pozitivismul 
trebue să constate tot ce este, iar nu tot ce vrea 3 ). Altă dată Hasdeu 
precizează: «Un pozitivism bazat pe istorie trebue să fie mate¬ 
rialist, spiritualist şi deist totodată ». Metoda acestui pozitivism 
trebue să fie « experimentul în partea materială şi raţiunea în cea 
spirituală şi experimentul şi raţionamentul în ceea ce este materie 
şi spirit totdeodată»*). 

Punctul de vedere al lui Hasdeu se aseamănă în felul acesta 
cu cel al unor pozitivişti mai puţin agnostici, ca Dr. Bertillon sau 
Herbert Spencer, cu care îi place să se compare, recunoscând 
şi el ca şi Spencer că, ajungând la marginile cunoscutului, cerce¬ 
tătorul se ciocneşte de necunoscutul reconoscibil 6 ). 

Cum pozitivismul era singura doctrină ştiinţifică la 1870, 
Hasdeu caută să-şi întemeieze după metoda pozitivistă şi con¬ 
cepţiile sale spiritualiste. Aşa se explică de ce se căsneşte să 
demonstreze providenţa pe baza teoriilor lui Walace, sau ideea 
oamenilor mari pe baza cercetărilor pozitiviste ale lui Bagehot 9 ). 


*) Ist. crit., 1874, p. 176. 

4 ) Idem, p. 187, sau ed. 1873, p. 187. 

s ) Materia, spiritul şi divinitatea, Columna, 1873, p. 144. 

*) Ibidem. 

6 ) Ist. crit., II, 1875, p. II. Pentru Spencer cf. Les premiers principes, cap. 
L’inconoscible. 

•) Columna, 1873, p. 225 şi Ist. crit., 1874, p. 179. 

in concluzie, pornind dela idealul preconizat de Buckle, pe 
care îl modifică sub influenţa spiritualismului lui Laurent, Hasdcu 
a ajuns la o filosofie a istoriei cu totul deosebită, atât de vederile 
unuia cât şi ale celuilalt, şi în parte, chiar la o poziţie originală, 
bazată pe o încercare de conciliere între materialism şi spiritualism. 

Aceasta este baza filosofică pe care se sprijină sistemul istoric 
al lui Hasdeu, filosofie despre care spunea el însuşi că nu derivă 
nici din Vico — cum credea A. Demetriescu 1 ), — nici din Walace, 
— cum afirma Laurian 2 3 4 ),— şi nici din spiritualism — cum sus¬ 
ţinea St. Mihăilescu 8 ), — ci este o sinteză mai generală, care se 

fereşte de a fi unilaterală si exclusivistă *1. 

> > / 

Rezultă deci că, în ce priveşte ideologia naturalistă, axa con¬ 
cepţiei sale în plină maturitate, B. P. Hasdeu nu datorează 
nimic istoriografiei ruseşti. 

CORNELIU CRĂCIUN 


1 ) Determinismul în istorie, Teoria lui T. H. Buckle, Revista contempo¬ 

rană, 1873, p. 851. 

3 ) Tablete bibliografice, Rev. cont., 1873, p. 89. 

3 ) Schiţe filosofice, Spiritualism şi Materialism, epistolă adresată d-lui Hasdeu, 
Revista contemporană, 1873, p. 235, Ea a fost provocată de faptul că repro¬ 
ducând în Columna dela 13.II.1873, articolul lui St. Mihăilescu despre Viaţa 
după doctrina pozitivistă », publicat în Transacţiuni literare şi ştiinţifice, Nr. 
14 şi 15 din Ianuarie 1873, Hasdeu acuza, într’o notă, pe autor de influenţa 
modei materialismului lui Biichner, pe care îl declară vechi, dela secta in¬ 
diana Ciarvaca şi grecul Dicearch, şi totodată falsă, căci «orice teorie unila¬ 
terală este falsă, de trei ori falsă ». 

4 ) Ist. crit., II, 1875, prefaţa. 



UN SCRIITOR ROMÂN 
DIN BASARABIA: 

C. STAMATI-CIUREA 

CÂTEVA DATE 

Un scriitor puţin studiat în literatura noastră 1 ), este Constan¬ 
tin C. Stamati-Ciurea (1828—1898). Sufletul acestui liric basara¬ 
bean a vibrat alături de glia provinciei în care s’a născut. Iar în 
unele din scrierile lui se vede sbuciumul şi tristeţea inimii unui 
Român conştient de suferinţa poporului stăpânit de cnutul rusesc. 

Constantin C. Stamati-Ciurea este fiul Cavalerului Costache 
Stamati, scriitor bine cunoscut în literatura noastră, prin « Muza 
românească». După cum se ştie Cavalerul Stamati este fiul 
lui Toma Stamati, pe la 1811 pârcălab al Hotinului 2 ). Mama 
scriitorului Stamati-Ciurea a fost prima soţie a lui Costache Sta¬ 
mati, anume Ecaterina Tudorache-Ciurea, şi aceasta de veche 
obârşie românească. Deci bl face parte dintr’o familie a cărei res¬ 
pect pentru carte este aproape ereditar, dat fiind faptul că şi fiul 
scriitorului de care ne ocupăm a fost publicist. Tradiţia culturală 
a familiei Stamati era bine cunoscută în Basarabia acelei vremi. 


') Nu s’a vorbit despre dânsul până acum decât de trei ori, foarte sumar. 
St. Ciobanu în Cultura românească în Basarabia sub stăpânirea rusă, pp. 317—319. 
Chişinău, 1923; articolul aceluiaşi autor intitulat C. C. Stamati din ziarul 
«România nouă», din 19 Iunie 1926, semnat de acelaşi autor şi G. Bezviconi 
în «Din Trecutul nostru», No. 15—16. Chişinău 1935. 

l ) G. Bezviconi. Boierimea Moldovei dintre Prut şi Nistrti, Ed. Fundaţia 
•Carol I, 1940. PP- 124—125. 

C. C. Stamati-Ciurea posedând o variată şi întinsă cultură ne-a 
dat povestiri care ne amintesc incursiunile ştiinţifice ale unui Ion 
Ghica. Spirit multilateral, neposedând însă nimic cu prea mare 
precizie, el scrie mai mult în limba rusă; are însă opere şi în lim¬ 
bile franceză, germană şi română. Nu există o bibliografie completă 
a operilor lui Stamati-Ciurea 1 ), dar ştim din mărturisirele sale 2 ) 
că operele care au obţinut un succes mai mare în Rusia, au fost: 
descrierea primei sale « Escursiuni vânătoresti », tipărită în anul 
1853 la Odesa 8 ) şi drama « Moartea lui Lermotitof », publicată la 
1884, despre care autorul ne spune cu mândrie că această piesă, 
4 criticii ruşi o rangează între opurile clasice; cu toate că representarea 
ei a fost interzisă de censură am obţinut titlul de membru onorar 
al Academiei din Moscova (Şedinţa dela 25 Mai 1885)» 4 ).‘ Sem¬ 
nificativă, pentru tratamentul pe care -1 aveau Românii basarabeni 
din partea satrapilor ruşi din provincia de peste Prut, este urmă¬ 
toarea menţiune a autorului. « Ruşii din Basarabia din contra, 
mi-au arătat făţiş animositatea lor, găsind, se vede, îndrăsneaţă 
încercarea unui mămăligar, precum binevoiesc ei a ne numi, de a 
dmbla pe căile eroilor literaturei lor» 6 ). 

Această «animositate» i-au arătat-o Ruşii cu ocazia primei 
sale descrieri a unei vânători petrecute în Basarabia. Printre 
altele, aici Stamati ne indică interesul dramatic ce -1 poate presenta 
Bugeacul, pentru acela care nu -1 poate simţi prin propria lui 
intuiţie. 

« Oare nu pe aceste stepe odinioară treceau caravane triste de 
prizoniere nefericite, care se duceau departe... departe... La 
Bahcisarai, unde în haremul hanului, frumoasa, tânăra moldoveancă 
era sortită să se topească de dor sub jugul chinuitor al Sclaviei? 

Pe aceste stepe nu odată furiosul nagai sbura ca săgeata pe 
calul sălbatec ca şi stepa, târând după sine din Suceava îndepărtată 


*) G. Bezviconi ne dă o bibliografie mai mult sau mai puţin apropiată 
de adevăr: «Din trecutul nostru», pp. 28—29, Cbişinău, 1935. 

*) Constantin Stamati-Ciurea. Răsunete din Basarabia. Cernăuţi, 1898. Ed. 
Pardini în ♦ Introducere ». 

*) K. K. GraMam BocnoMiiHamia o at> oxotm no Eeccapafiin. O/ţe cca 
1854 . 

4 ) C. Stamati-Ciurea, Răsunete din Basarabia, p. 2. 

*) Idem, p. t. 

cadavrul însângerat al moşneagului, ca să-l asvârlă pentru bătae 
de joc cioarelor din Crimeia. 

In aceste stepe nu odată cădea sub toporul călăului capul mirelui 
la picioarele miresei, sau murea la pieptul mamei sale pruncul din 
care aved să iasă fiul patriei şi pe care-1 apăra de lovitura fatală 
cu plânsete şi lacremi» J ). 

De sigur că această compătimire plină de dragoste şi duioşie 
pentru moşneagul din Suceava şi pentru «tânăra moldoveancă » 
nu putea să le placă Ruşilor asupritori, cum nu putea să le placă 
nici emoţia plină de mândrie pe care o resimte Stamati stând pe 
Valul lui Traian 1 2 * ) din Sudul Basarabiei. 

Afară de drama Moartea lui LermontcV şi de Amintiri despre o 
vânătoare în Basarabia mai putem enumera câteva din operile pe 
care le-a scris Stamati-Ciurea în limba rusă: Despre Basarabia şi 
cetăţile ei vechi şi Antichitatea Orheiului, ambele apărute în anul 
1848 în periodicul « Memoriile societăţii de istorie şi antichităţi » din 
Odesa, voi. II 8 ), cât şi o Schiţă asupra puterei florei basaraberw 
(1864) 8 ). Din nuvelele scrise de Stamati-Ciurea, cunoaştem Omul 
enigmatic. Nepotul meu şi Zâna din Nipru. Mai menţionează el în¬ 
suşi comedia Cometa (1853), întâmpinată de Ruşii din Basarabia 
cu aceeaşi « animositate ». In afară de acestea, mai publică fabule, 
poezii şi critică teatrală 4 ). 

Este de notat că articolul publicat în ruseşte la Odesa sub titlul 
Despre Basarabia şi cetăţile ei vechi este reprodus de Stamati- 
Ciurea, atunci când el a avut fericita ocazie de a publica un volum în 
româneşte Răsunete din Basarabia, chiar în anul morţii sale, întâm¬ 
plate la 1898. Până acum nu se ştia dacă C. Stamati-Ciurea sau 
tatăl său, cavalerul Stamati, a publicat în ruseşte Ia Odesa, prin 
1848, acest articol 5 ). Astăzi având în faţă ediţia românească a arti¬ 
colului, putem afirma cu siguranţă că descrierea cetăţilor basara- 
bene a fost făcută de C. Stamati-Ciurea. 


1 ) Pentru confirmare Şt. Ciobanu. Cultura Românească din Basarabia, 
f. 318— 319. 

*) Ibidem, p. 318. 

») „ 3 anncKH OfleccKaro oOuţeCTBa HSTopm h upesHOCTeft". OAecca 1848. 
II. A- AparaHOB-b. « Besearabiana » 1812—1912. KmnHHeBT., 1911, p. 187. 

4 ) n. A- AparaHOB-b, op. cit., p. 187. 

B ) Ibidem. 

De sigur că scriitorul menţionat de Drăganov sub numele 
de « Stamati Basarabianul », care a publicat « Vodeviluri, drame 
şi nuvele, jucate în vremea sa Ia Chişinău pe scena locală », nu 
este altul decât acelaşi Stamati-Ciurea, care se ascunde sub 
pseudonimul acesta, publicându-şi lucrările în limba rusă în 
cele mai cunoscute reviste ale imperiului ţarist J ). 

In afară de aceste câteva din lucrările sale tipărite în ruseşte, 
Stamati enumera în introducerea Răsunetelor din Basarabia urmă¬ 
toarele lucrări tipărite în alte limbi *): 

I. In limba franceză: 1) Les enfants du condamne ; 2) Alexis, 
fils de Pierre le Gr and; 3) Un krach et ses siute s ; 4) Tegetthoff au 
pole Nord ; 5) L’Ermite du desert; 6) Scenes de la vie du gr and em~ 
pire du Nord; 7) Poesies, etc., etc. 

II. In limba germană: Tamar, Trauerspiel in vier Aufziigen. 

Aceste cărţi le publică după cum ne mărturiseşte în aceeaşi in¬ 
troducere « spre a nu depinde de aspra censură rusească », în editura 
Reiss (1880) la Viena, unde pretinde că ziarele « Le Danube» şi 
«Neue freie Presse », i-au făcut recensii binevoitoare®). «Ce se 
atinge de scrierile mele în limba română îmi era imposibil de a le 
scoate la lumină. In toată Rusia nu exista o tipografie română, şi eu, 
fiind lipsit de orice relaţiuni cu regatul vecin, nu le puteam aşa 
lesne publica în România». 

Totuşi soarta l-a făcut să se încuscrească cu Silvestru Morariu- 
Andrievici, mitropolitul Bucovinei, la a cărui tipografie publica 
majoritatea scrierilor sale, din care el menţionează următoarele l * * 4 ): 

A) Studii dramatice I. Estetica ţi realismul, 3 acte. II. Câno- 
filul, 1 act. B) Drame: I. Râsbunarea unei nebune, 3 acte. II. 
Magdalina păcătoasa, 3 acte. III. Logodnica Ţarului, tragedie 
istorică în 4 acte şi 8 tablouri. C) Comedii: I. Fricosul, 2 acte. II. 
Mademoiselle Mephistophele, 1 act. III. Singurătatea unui holteiu, 
1 act şi i pausă. IV. Cărăbuşul, 2 acte. V. Parvenitul, 2 acte. VI. 
Bacilul amorului, 1 act. D) Copii de pe natură : I. Un unchiu ţi trei 
nepoate. II. Trei bunici ţi un nepot. E) Insula Sagalin, ţara exilaţilor, 


l ) De exemplu în revista „OmeseCTBeHHbia 3 anHCKH“. 1854. HKBapb. 

a ) C. Constantin de Stamati Ciurea, Răsunete din Basarabia, p. 3. 

®) Ibidem, p. 3. 

4 ) C. C. Stamati-Ciurea. Op. cit., p. 4. 

roman contemporan ca apendice la opul lui Kennan. F) Calei¬ 
doscop literar: I. Luxul. II. Istoria unui ţânţar. III. Istoria unei 
muşte. IV. In vis ţi aievea. V. Stafia. VI. Cucuiul. VII. Două pri¬ 
madone. VIII. Nepotul meu Petrâchel. IX. Contrabandistul. X. O 
nâpldire literară. XI. Trei suveniri. XII. Victima veacului. XIII. 
Omul enigmatic. XIV. Floricica codrului. 

Dintre acestea, sunt reproduse în volumul apărut la Cernăuţi 
la 1898, In vis ţi aievea şi O nâpldire literară. 

Nu am enumerat tot ce a scris C. Stamati-Ciurea; totuşi chiar 
din această listă parţială a operilor lui se poate vedea cât de 
multilaterală este personalitatea acestui scriitor, interesant pen¬ 
tru noi şi important pentru epoca în care a scris.«Nu vom vorbi 
despre operele pe care le-a tipărit în ruseşte şi care ne interesează 
mai puţin, dar vom stărui asupra tipăriturilor sale româneşti, ce 
ne stau la îndemână. 

C. C. STAMATI-CIUREA, SUSPIN AL ETERNITĂŢII 
ROMÂNEŞTI DIN BASARABIA 

Este posibil ca scriitorul de care ne ocupăm, să fie uneori gre¬ 
şit documentat în cercetările sale istorice asupra Basarabiei. Este 
just că opera lui este inegală şi suferă de lipsa unei forme desă¬ 
vârşite, dar câte o frază amplă şi bogată cu un vocabular viu şi 
pitoresc îl înalţă mult ca limpezime faţă de contemporanii săi. 

Şi totuşi cu câtă timiditate naivă, dar curată, poate copilărească» 
dar sinceră, porneşte să scrie el în limba sa maternă 1 

« Poate că limba din scrierile mele române va face asupra cer¬ 
curilor noastre literare, mai ales însă asupra supremului nostru 
areopag literar de -pe malurile Dâmboviţei, o stranie impresie. 
N’am putut scrie altmintrelea. Limba română rustică , precum o 
vorbeşte poporul nostru din Basarabia, a fost singurul izvor, din 
care m'am adăpat; n'am în patria mea nici o ţcoală poporală măcar * 
am fost ţi sunt o insulă solitară în imensul ocean al slavismului. Mai 
mult nu zid '). 

Să facem o sumară incursiune în operele din Răsunete din 
Basarabia, în care Stamati-Ciurea se învederează ca un mare iu¬ 
bitor al ţinuturilor lui natale şi un bun Român. In Carpaţii » 


*) Stamati-Ciurea. Op. cit., p. 4- 

Basarabia şi un rezumat istoric asupra cetăţilor ei 1 * * 4 * ), el îşi revarsă 
toată dragostea lui faţă de această provincie şi o face cu ochii ace¬ 
luia care nu poate uita obârşia românească a Basarabiei. Mai în¬ 
tâi, Stamati caută 8ă dovedească geografic că Basarabia şi Mol¬ 
dova sunt o provincie de nedeslipit, expunând ipoteza că dealurile 
dintre Prut şi Nistru nu sunt decât prelungiri ale Carpaţilor *). * 
Vorbind de cetăţile noastre, inima lui tresaltă de bucurie duioasă 
şi de mândria de a vorbi de domnii moldoveni, ce le-au construit 
sau reconstruit, şi nu rareori vorbeşte cu ură de barbarii care ne 
atacau. 

Amintind despre Tătari, el exclamă: « Crimeia era cuibul central 
al acestor Minotauri infernali, sau, mai bine zis, fabuloşi Draconi, 
cari înghiţeau fără îndurare toate vietăţile alese ale ţării. Şi acest 
ne mai auzit barbarism se săvârşea în centrul Europei, în ochii Pa- 
ladinilor şi ai Cavalerilor cruciaţi, care îşi rupeau lăncile pentru 
omenire ». Acest fragment de amintire al unui trecut trist pentru 
noi, îl încheie prin cuvintele: « Ce deresiune a soartei Românilor 
de atunci, să se nască şi trăiască pe acel timp » 8 ). 

Vorbind despre cetatea Tighinei, Stamati încheie spunând că: 

« Astfel dar pe arena ţării Moldovei s'au adaus şi ciolanele Perşilor, 
Turcilor, Svezilor *) din Nord, peste osemintele Polonilor, Tătarilor, 
Cazacilor, ect., etc. încât cu drept cuvânt putem zice că acest pământ 
este un mosaic de oase alcătuite de coasa morţii, ce-şi alesese reşe¬ 
dinţa în această provincie fatală pentru Români» 6 ). 

Dar nenumărate ar putea fi citatele de acest fel, din opera C. 
Stamati-Ciurea, ale cărui scrieri sunt şi astăzi de actualitate. In 
descrierea cetăţilor de peste Prut, se învederează ca un bun 
cunoscător al cronicilor noastre şi al izvoarelor străine, ceea ce 
nu-1 împiedică totuşi de a îmbina legenda cu istoria, căci 
Stamati nu a dorit să fie un om de ştiinţă, ci un scriitor. De altfel, 
o parte din articolele semnate de dânsul au pe lângă numele 
său ş. titlul de « membru al societăţii scriitorilor francezi şi 
ro ni i ». 


l ) Ibidem op. cit., pp. 147—181. 

*) Ibidem, pp. 163—177. 

•) Stamati-Ciurea, Op. cit., p, 17a. 

4 ) Su dsziior. 

*) Ibidem, op. cit., p. 173. 



UN SCRIITOR ROMAN DIN BASARABIA C. STAMATI-CIUREA 567 


Pledoaria pentru cauza românească a Basarabiei, Stamati- 
Ciurea o face la orice ocazie. Astfel în bucata « Creştinătatea şi mă¬ 
năstirile din Basarabia »'), el arată că religia creştină a pătruns şi 
în Basarabia tot dela Romani, în acelaşi timp ca şi în celelalte părţi 
ale Daciei. Dar pe lângă demnitatea naţională pe care scriitorul o 
resimte, vorbind de Basarabia, de cetăţile ei care stau pe malul 
Nistrului, ca nişte « martori muţi ai veacurilor stinse » 2 ), caută 
să atragă atenţia Românilor, asupra frumuseţilor şi a bogăţiilor 
acestei provincii. Amintind de prosperitatea Basarabiei înainte de 
ocupaţia rusească, el spune că « Basarabia în acel timp era ca şi Cali¬ 
fornia la începutul exploatării, cu singura deosebire, că pepitele 
de aur erau înlocuite în Basarabia prin kile de grâu, ce le da îm¬ 
belşugatele câmpii de ţelină ale stepelor basarabene, pe care nu¬ 
mai ici-colea se zăreau satele sărăcuţe ale ţeranilor băştinaşi, ce mai 
scăpau ca prin urechia acului de sabia Tătarului. Insă cu trecerea 
Basarabiei la Ruşi, aceasta provintă binecuvântată deveni prada 
hămnisiţilar locuitori din guvernamentele învecinate, locuite de Ru¬ 
teni şi Poloni » *). 

Este demnă de reţinut sinceritatea şi curajul lui Stamati de a 
spune adevărul, în vremuri când alţii preferau să tacă şi să închidă 
ochii. Se vede pasiunea cu care iubea j>rovincia noastră şi ura 
nestăpânită faţă de a hămnisiţii» şi « veneticii »*), care ne luau 
toate bogăţiile acestui ţinut. 

Cu aceeaşi pasiune, Stamati-Ciurea descrie luptele ce s’au dat 
la Hotin între Moldoveni şi Turci şi ne inserează legenda că în¬ 
săşi soţia domnitorului Ştefan-cel-Mare, după moartea acestuia, 
a' încercat zadarnic să apere cetatea şi apoi s’a aruncat din turn în 
apele Nistrului e j. Cu aceeaşi vervă ne vorbeşte şi de luptele Turci¬ 
lor cu Ruşii întâmplate sub aceleaşi ziduri. Dar Ruşii care au fost 
fatali pentru provincia dintre Prut şi Nistru au distrus şi această 
podoabă a Basarabiei. 

« Târgul Hotin era pe timpul ocârmuirii Turcilor » — ne spune 
Stamati-Ciurea — « unul din cele mai frumoase oraşe din Basara- 

*) Ibidem, op. cit., pp. 251—261, 

*) Ibidem, op. cit., p. 153, 

*) Ibidem, p. 155, 

*) Ibidem, p. 160. 

*) Ibidem, p. 164. 

bia atât în privinţa caselor cât şi a grădinilor grandioase. Târgul 
se distingea prin o curăţenie deosebită, avea pardosială pe strade 
şi pitoreşti olaturi. Dar, stăpânirea Ruşilor şi nenumăratele lor in- 
vaziuni războinice aduseră oraşul în starea lui actuală, ce reprezintă 
o mare şi glodoasă mlaştină, în care parcă plutesc bojdeucile evreeşti, 
negre şi tupilate. Din tumul Ghenuezilor a rămas numai o parte, ce 
ca un veteran ciungărit stă plecată spre mormânt, iar sgomotul 
cetăţii turceşti de odinioară a încetat» 1 ). Şi poetul, căci după o 
astfel de frază, îl putem numi pe Stamati poet, închee: « Aşa dar 
un istoric şi arhiolog român, şezând pe ruinile acestei-cetăţi ar putea 
crea într’o inspiraţie poetică o adevărată Iliadă cu frumoasa Elenă y 
ce ar fi văduva Domniţa Casandra, a cărei oseminte odihnesc pe 
fundul Nistrului, care eh apele lui a învelit-o de vie ca şi un giulgiu 
rece şi omorâtor » 3 ). Antiteza romantică este evidentă: Hotinul a 
fost odată, dar acum nu mai este decât o ruină. 

Aceste umile rămăşiţe sunt un simbol rămas pentru totdeauna 
ca mărturie a eternităţii româneşti din Basarabia. Gloria Hotinului 
a rămas neştirbită în sânul poporului nostru până în vremea lui 
Stamati-Ciurea, care pentru a exemplifica acest lucru, citează 
următoarea « doină de jale » auzită dela Români: 

« Hotine, Hotine, 

Ţine-te bine, 

Că moscalul vine 
Cu oaste după tine » 3 ). 

Nu ştim dacă ediţia rusească dela 1848, a bucăţii literare de¬ 
spre « Basarabia şi cetăţile ei », conţine aceleaşi aluzii directe şi 
acelaşi suflet însângerat de robia rusă, pe care ni-1 arată în versiunea 
română. Din păcate, nu avem la îndemână ediţia de atunci. Schiţa 
despre cetăţile basarabene tipărită la Cernăuţi ne dă sufletul 
acestui Stamati, un suflet de Basarabean fatalist, aplecat de urgia 
vremurilor ce au frământat Bugeacul, răvăşit de apăsarea chinuri¬ 
lor îndurate de moşii si strămoşii locuitorilor din acest tinut al 

1 > 1 > 

ţării, cel mai apropiat de barbarii tuturor timpurilor. 


l ) Op. cit., pp. 167—168. 

*) Op. cit., p. 168. 

*) Op. cit,, p. 168, în notă. 

Lacrimă a pătimirii basarabene, Stamati-Ciurea ne vorbeşte 
cu duioşia, cu patima şi cu inima cu care a mai vorbit încă un sin¬ 
gur scriitor al veacului al XlX-lea despre ţara sa, entuziastul 
Alecu Russo. Dar şi acesta a învăţat să iubească România, tot acolo, 
în freamătul crivăţului veşnic ameninţător şi a primejdiei totdeauna 
îngrozitor de aproape. Şi Alecu Russo a preţuit Patria, la marginea 
pământului dac, la răscrucea popoarelor setoase de pradă şi sânge. 

Care a fost cauza tragediei basarabene? Stamati-Ciurea ne 
dă o explicaţie verosimilă într’o formă glumeaţă, sub care se ascunde 
lacrima, iar naivitatea lui aparentă conţine un sâmbure de adevăr. 
« Concluziunea mea este acea, că nu este mirare dacă străinii se 
îmbulzesc atât de tare în această ţară, şi în deosebi cei din Nord, 
cari, desfăcându-se de averile lor nemişcătoare, au venit cu lo¬ 
cuinţa aici în Basarabia, găsind în ea cele mai alese producte, pre¬ 
cum : pane ca mana cea cerească, vinuri ca nectarul Olimpului, tutun 
demn de ciubucul Sultanului, un cer azuriu de Italia şi Românce 
cu haruri şi frumuseţe ca şi cadânele lui Mohamed » 1 ). 

Stamati-Ciurea, după cum putem vedea, este omul provinciei 
sale. Sbuciumul întregei Basarabii este plâns în proza sa. Lirismul 
ce îl varsă larg şi sincer pentru colţul de pământ, care l-a zămislit, 
face să răsară de sub condeiul lui poeme în proză printre datele 
istorice ce ni le dă despre cetăţi. In opera lui găsim exprimată 
limpede şi fără înconjur, ideea lipsei unei şcoli literare de luptă 
naţională ca în Ardeal, lipsa tiparului şi censura rusă. Atunci, 
însă, când le-au permis împrejurările, şi Românii din Basarabia 
au scris în limba poporului lor şi pentru cauza acestui popor, 
obosit de robie şi supt de vremelnicul lui stăpânitor. Aceasta 
ne-o dovedeşte dragostea plină de căldură pentru Basarabia, 
care străbate opera lui Stamati-Ciurea. 

CONSTANTIN C. STAMATI-CIUREA ŞI SECOLUL SĂU 

Din tot ce a scris Stamati-Ciurea se vede clar că el era un dile¬ 
tant erudit, care s’a interesat de tot ce a putut produce gândirea 
veacului al XlX-lea. Veacul acesta este pretutindeni un veac al 
afirmării naţionale; am văzut preocupările de naţionalist ale scrii¬ 
torului. Dar secolul trecut a fost şi un secol al progresului. 


*) Op. cit., p. 177. 

Sunt nenumărate descoperirile şi perfecţionările în toate la¬ 
turile ştiinţei veacului trecut. 

Este interesant că nici unul din domeniile cuturale care s*au des- 
voltat în veacul alXIX-lea nu-i neglijat deStamati-Ciurea.Nu rareori 
în bucăţile lui chiar literare întâlnim statistici. In lucrarea literară 
întitulată O vânătoare în Basarabia, vorbind, de exemplu, de Chi- 
lia-Noua, Stamati se simte obligat de a ne da amănuntul că acest 
oraş avea, pe vremea lui, 8265 de locuitori J ); vorbeşte şi de ori¬ 
ginea etnică a acestora, de preocupările lor, de starea lor econo¬ 
mică, făcând totodată şi o mică incursiune în istoria oraşului. 
Aceleaşi preocupări le relevă adesea şi în bucata Carpaţii, Basa¬ 
rabia şi un rezumat istoric asupra cetăţilor ei, unde găsim şi ele¬ 
mente de geologie şi geografie. 

Este bine cunoscut interesul faţă de buddhism, al veacului 
XlX-lea. Acest interes îl vedem şi la Stamati-Ciurea, în compoziţia 
lui literară îngerul verde *), unde citarea divinităţilor asiatice pare 
a arăta şi o latură pedantească a scriitorului de care ne ocupăm. 
El susţine ipoteza, des întâlnită în veacul al XlX-lea, anume că 
originea tuturor religiilor coboară dela vechea Indie. « Ca şi ţeara 
aceasta, ce ’ntruneşte în sinul său bielşug şi voluptate, groază şi 
fior, trece şi religiunea ei prin adâncimi şi vaduri, prin lumina 
adevărului şi noaptea înşelăciunei, când simplă şi sublimă, când 
fantastică şi demonică şi lucru remarcabil, aproape toate celelalte 
popoare regăsesc spre marea lor surprindere în regiunea Indiei 
urme de ale religiunilor lor » *). 

In câteva din operele lui se învederează şi interesul pentru 
medicină, mai ales pentru acea psihică. 

Stamati-Ciurea este preocupat şi de critica literară. El caută să 
arate că Goethe, pentru a -1 crea pe « Faust », a stat sub « impresia 
demonomaniei » *). In calitatea sa de critic, Stamati rămâne adeptul 
culturii din prima jumătate a veacului al XlX-lea, apreciind roman¬ 
tismul şi preromantismul. El este un admirator al lui Florian 6 ), 
dar nu apreciază naturalismul lui Zola *) şi este rebarbativ faţă de 

l ) Stamati-Ciurea. Op. cit., p. 35, 

*) S amati-Ciurea, Op. cit., pp. 59—87. 

*) Op. cit., p. 62. 

*) Op. cit., p, 88. 

e ) Op. cit., p. si. 

toate curentele apărute spre sfârşitul veacului trecut, susţinând cu 
destulă naivitate că: «mania de a fi interesant, apart, original, 
nervos şi chiar exaltat şi nebun a făcut să se nască în scurte inter¬ 
vale şcoli ca simbolismul, impresionismul, decadenţa» 1 ). 

înainte de a vedea legătura ce-a avut-o scriitorul basarabean 
cu marii mânuitori de pană al veacului trecut, e bine să ne oprim 
puţin asupra celor câteva fraze lăsate de Stamati şi care au pentru 
noi un interes filologic. De sigur că pentru firea sa, care era veşnic 
avidă de cunoştinţe, problema latinizării limbii şi ideile filologice 
ale curentului istorico-poporan îi erau bine cunoscute. Şi în această 
privinţă Stamati şi-a spus cuvântul cu mult bun simţ şi cu tot 
atâta hotărîre. 

Ca anexă a volumului Răsunete din Basarabia, apare şi o 
Epistolă literară *). Aceasta este adresată scriitorului Rădulescu Ni¬ 
ger, pe care, mărturiseşte Stamati, nu -1 cunoaşte şi-i scrie pe 
această cale, deoarece nu are de unde să-i afle nici adresa. Extra¬ 
gem din această scrisoare: « Dar chestia este a limbei, chestie foarte 
însemnată în privinţa reformei filologilor români moderni, cari ţin¬ 
tesc să cureţe idiomul de vechile cuvinte ca de o rugină, dăndu-i lu¬ 
strul unei limbi civilisate. Vă întreb însă: o veche monetă nu va 
pierde valoarea sa nepreţuită, atunci când ea va fi curăţită şi din nou 
poleită? » *). 

Limba pentru Stamati, aşa cum este ea, cu toate cuvintele infil¬ 
trate din vremuri vechi, rămâne un document istoric, o mărturie 
a veşniciei româneşti. « Provinciile daco-române au şi fost aceî colţ 
de pământ nefericit, peste care trecuseră, ca peste un pod de oase 
omeneşti, felurite generaţii de naţiuni în oarde sălbatice, ce nu lăsară 
în urma lor nici monumente, nici ieroglife, căci erau copiii geniului 
întunericului şi ai stârpirei ; dar lăsară un şir de cuvinte, ce, cum zic 
se păstrează până şi astăzi în numismatica limbagiului român. 
Ele sunt unicul document al antichităţii de care noi trebue să ne mân¬ 
drim, preţios păstrându-le » *). 


1 ) Stamati, Op. cit., p. 104. 
*) Op. cit., pp. 275—277. 

*) Ibidem. 

*) Op. cit., pp. 276—277. 

ROMANTISMUL LUI C. STAMATI-CIUREA 

Am arătat că romantismul este singurul curent literar căruia 
i se închină Stamati. E cazul să vedem întru cât el este ataşat de 
acest curent. In majoritatea bucăţilor integrate în volumul Răsu¬ 
nete din Basarabia , scriitorul nostru se complace a pluti în vag fi în 
visare. începând să scrie, Stamati nu are un plan bine definit şi 
nu ştie niciodată unde va ajunge. Aceasta la dânsul pare o metodă 
dacă luăm în consideraţie, că, după concepţia sa, singura sursă de 
inspiraţie este avântul tineresc, care ne urmăreşte şi mai târziu 

ca si lumina stelei lui Eminescu. 

» 

« Dedicându-mă literaturei », — scrie Stamati, — « n’am vânat 
glorie sau profit. Am scris pentrucă-mi plăcea a scrie. Singurul 
impuls a fost inspiraţia ce-1 cuprinde pe omul cult, în zorile tine¬ 
reţii sale. Această flacără cerească, ce revarsă dulcea ei lumină 
peste primăvara vieţii omeneşti, cu toate că se stinge la bătrâneţe,, 
ne urmăreşte încă şi atunci ca lumina unei stele, ce se pierde în 
albastre depărtări» 1 ). De sigur că, scriind aceste cuvinte, Stamati 
cunoştea bine poezia « La Steaua » a genialului nostru poet, căci 
mai ales ultimele cuvinte par o parafrazare a unora din versurile 
lui Eminescu. «In depărtări albastre» a devenit «în albastre de¬ 
părtări ». « Ne urmăreşte încă », a rămas tot « Ne urmăreşte încă ». 
Dar chiar şi fondul poeziei se resimte în fraza bătrânului scriitor 
basarabean: « cu toate că se stinge la bătrâneţe ne urmăreşte încă şi 
atunci ca lumina unei stele » nu este altceva decât: 

« Tot astfel când al nostru dor 
« Pieri în noapte-adâncă, 

« Lumina stinsului amor 
«Ne urmăreşte încât». 

Aceasta ne arată marele interes pe care Stamati îl purta lite¬ 
raturei româneşti, chiar şi la o vârstă înaintată, căci atunci, când 
a fost publicată această poezie a lui Eminescu, Stamati se apropia 
de vârsta de 60 de ani. 

Am spus că lui Stamati îi place adesea să rătăcească, fără o 
ţintă bine definită, în lumea irealului şi a visului. In această pri- 


l ) Răsunete din Basarabia, p. 2. 

vinţă, este caracteristică « O năplăire literară » 1 ), care poartă sub¬ 
titlul « Fantasie », Această « năplăire » începe printr’o conversaţie 
a poetului (să nu uităm că Stamati a scris versuri în limbile fran¬ 
ceză şi rusă) cu muza lui. 

Este foarte posibil ca ideea acestei convorbiri supra-naturale 
să-i fi venit din citirea « Nopţilor» lui Musset. In conversaţia 
dintre poet şi muză descrisă de Stamati, găsim o pronunţată notă 
de satiră socială şi de auto-satiră. Muza îl sfătueşte: « Scoate-ţi 
ultimul dinte din gură şi şezi binişor, mănâncă molcăluţ la mămă- 
liguţă, dormi la timp, şi nu mai visa raiul lui Mahomed» 2 ). 

Tot în această « Fantesie » găsim aluzii satirice la adresa avo¬ 
caţilor, căci muza îi mai spune că « nu odată advocaţii mă chiamă 
să-i inspir cum să toarne mai bine minciuni» 8 ). 

Stamati tot aici regretă şi felul în care poeţii sunt răsplătiţi de 
societate pentru munca lor; el afirmă că «ei toată noaptea scriu, 
scriu, ziua ling la farfurii » 4 ). Muza deplânge şi decăderea idea¬ 
lismului în favoarea materialismului. 

După conversaţia cu stăpâna poeziei, poetul adoarme şi un 
vis ciudat îl cuprinde. In acest vis are o conversaţie cu straniul 
medic Radomir, întâlnit în lumea de dincolo de conştiinţă. Şi în 
această convorbire găsim destule aluzii satirice, cum sunt: «Mai 
de grabă m’aş uni să fiu cioclu decât medic » B ). Aici Stamati îşi 
revarsă gândurile despre viaţă care sunt triste; este aceeaşi goană 
etern nerăsplătită după idealul pe care omul nu-1 poate ajunge 
niciodată; aceeaşi nedreptate pe care o simt atâţia scriitori 
romantici din veacul al XlX-lea. In sfârşit, «Năplăirea» se 
termină prin imaginea ruletei din cazinoul - dela Monte Carlo, 
sugerând ideia că viaţa e un joc în care se pierde mereu şi se 
câştigă foarte rar. 

In Fantasia găsim o peregrinare în lumea de dincolo de con¬ 
ştient, fără spaţiu şi fără timp, care numai prin aceasta s’ar putea 

asemăna cu Sărmanul Dionis al lui Eminescu. Simţim aceeaşi elibe- 

> > 

*) O năplăire literară, despre care ne spune Stamati că a fost tipărită şi 
mai de mult, este integrată în Răsunete din Basarabia, pp. 193—217. 

*) Op. cit., p. 197. 

3 ) Op. cit., p. 197. 

') Ibidem, p. 197. 

5 ) Ibidem, p. 206. 

rare a subconştientului. Citirea acestei bucăţi îţi lasă aceeaşi dâră 
de tristeţe nedefinită apăsătoare, pe care ţi-o lasă şi citirea nu¬ 
velei marelui nostru poet. Nota de satiră socială este însă esenţa 
acestei « Neplăiri». 

O altă bucată caracteristic romantică este <iln vis ţi aievea » 1 ). 
Aici poetul visează la bătrâneţe un bal la care a petrecut cândva 
foarte de mult, « când din constelaţia acelui bal s’a desprins steaua 
vieţii» sale. Dar, dintr’odată, el se trezeşte şi vede realitatea ire¬ 
mediabilei bătrâneţi. Sofia, romantica lui «stea» de altă dată, era 
acolo lângă dânsul «biată bătrână şchiopătând». 

Contrastul romantic este evident. In vis « Noaptea era lină şi 
luna plutia pe un cer limpede, învelindu-se câteodată în nouraşi 
transparenţi, ce păreau că sunt pletele ei de argint. In depărtare 
sub poalele unei păduri se auzia vocea puternică a privighetoarei 
ce cânta imnul de amor, cânta frumuseţea codrilor cu mândrile 
frunţi ale stejarilor ridicate spre ceriul senin, pe când florile dum¬ 
brăvilor împrăştiau în aer dulcele lor miros » 2 ). 

Trezit la realitate, poetul exclamă « O, ce noapte fioroasă, ce 
cumplită iarnă afară! Viscolul mi-a troienit fereştile odăiţei, în 
care mă aflu culcat de suferinţele bătrâneţelor». 

Schiţa are o notă de melancolie identică cu a tuturor celor 
atinşi de «boala veacului». Aceeaşi căutare a ceea ce nu se poate 
găsi, aceleaşi năzuinţi spre care nu se poate ajunge, revin ca un 
refren şi In Vis ţi Aievea. 

In această bucată literară se văd unele reminiscenţe ale roman¬ 
ticilor francezi. Precum Julie Charles în « Le Lac » a lui Lamartine 
în momente fericite ale vieţii sale se întreabă: 

« Hd quoi n'en pourrons-nous fixer au moins la trace? 

Quoi! passis pour jamais? quoi! tout entiers per dus? 

Ce temps qui Ies donna, ce temps qui Ies efface 

Ne nous Ies rendra plus ? ». 

(Le Lac) 

La fel Sofia lui Stamati-Ciurea este frământată de această 
întrebare: 


*) Op. cit., pp. 221—231. 

*) Răsunete din Basarabia, p. 226. 

« — O, ce dulci momente — îmi şopti ea — este oare de crezut, 
iubite, că ele trebue să treacă, să se stingă în uitare? » '). 

Nu s’ar putea afirma cu siguranţă că este o influenţă al lui La- 
martine; este însă tema timpurilor duse care nu revin, motiv ro¬ 
mantic prin excelenţă, de care este plin veacul al XlX-lea. 

Deşi Sofia doreşte să oprească sborul timpului ca şi Elvire, 
schiţa se termină printr’o preamărire a clipelor de altădată, a 
amintirei, la care scriitorul ţine mai mult decât Ia însăşi realitatea, 
întocmai ca Musset, în « Le Souvenir o. 

« Ingroapă-mă de viu în mormânt, numai lasă să iau visul », sau 
« Sofia, în numele lui Dumnezeu, în care credem şi tu şi eu, te implor 
nu-mi stinge ilusia trecutei încântări, ce pâlpâe încă în memoria 
mea # a ). 

Este evidentă apropierea acestei concluziuni de acea a lui 
Musset: 

« La foudre maintenant peut tomber sur ma tete 
Jamais ce souvenir ne peut m’etre arrachâ! 

Comme le matelot brisi par la tempete 
Je m’y tiens attachâ ». 

Romantismul lui Stamati-Ciurea este vădit. Cu toate acestea, 
»e pare că el nu a fost direct influenţat de nici un poet, ci a îmbinat 
elemente din romantism conforme sufletului său. 

C. STAMATI-CIUREA ŞI SCRIITORII RUŞI 

Dat fiind că Stamati-Ciurea a crescut pe pământul Basarabiei 
ocupate, a scris şi a citit ruseşte, trebue să ne întrebăm, dacă nu 
există o influenţă a scriitorilor ruşi, asupra operei sale. Aceasta cu 
atât mai mult, cu cât la începutul introducerei Răsunetelor din 
Basarabia, el ne arată că Turgheniev şi Gogol, descriind stepele 
Rusiei, i-au dat ideea de a descrie o vânătoare din Basarabia l * 3 * * * * 8 ). 

l ) Stamati-Ciurea. Op. cit., pp. 228. 

*) Ibidem. 

3 ) Descrierea în ruseşte dela 1853, este completată de povestirea unei vâ¬ 

nători, în limba română, care pare să fie baza volumului Răsunete din Basarabia . 

Credem că Stamati a scris cu mult înainte de 1898 această operă, dat fiind că 

acţiunea se petrece la 1854, deci cu 44 de ani mai înainte, iar limba pe care o 

întrebuinţează e ceva mai greoaie şi pare mai veche. Probabil lipsa mijloacelor 

de a tipări în limba sa natală, l-a făcut să întârzie publicarea acestei bucăţi literare. 

Pe la sfârşitul aceleiaşi introduceri, ne spune însă « Doresc ca 
amintirile mele să dee vânătorilor români, cari nu cunosc încă 
Basarabia, o idee despre bogăţiile ce le-a conţinut acest binecu¬ 
vântat petec de pământ înainte de 40 de ani, bogăţii ce azi sunt 
dispărute, lăsând în memoria încărunţiţilor băştinaşi, impresia 
unui vis fermecător » *). 

Vom căuta să constatăm, dacă influenţele lui Turgheniev şi 
Gogol sunt mai puternice decât dorinţa scriitorului de a arăta 
frumuseţile şi bogăţiile provinciei de peste Prut. 

Despre însemnătatea primei <1 excursiuni vânătoreşti » am men¬ 
ţionat câte ceva la începutul articolului, subliniind acea « animo- 
sitate » pe care i-au arătat-o Ruşii, din cauza tendinţei de a descrie 
tot ce poate înălţa inima unui Român din Basarabia. 

Să vedem cum se înfăţişează lucrurile cu « O vânătoare în Ba¬ 
sarabia » din « Răsunete ». Pentru aceasta trebue să amintim câte 
ceva din operele din care pretinde că s’a inspirat. Prin Notiţele 
unui vânător, Turgheniev urmăreşte să arate că şi ţăranul este 
om şi că şi el simte. Acest obiectiv principal al volumului 
este îndeobşte recunoscut de critica rusă. Importanţa acestei 
opere este că aici Turgheniev pătrunde adânc în psihologia 
ţăranului. 

Pe Turgheniev îl interesează şi natura, dar mai ales persoana 
umană, iar felul în care descrie este realist. Este faimoasă paralela 
psihologică făcută între ţăranul Hori, realist, practic şi sigur pe 
sine, în lupta ce o duce pentru existenţă, şi Kalinici, visător, idea¬ 
list şi cu înclinări spre poezie. Aceasta o face Turgheniev pentru 
a demonstra intelectualilor că şi la ţărani se află o diferenţiere su¬ 
fletească, culminând în cele două tipuri antagoniste. 

Este adevărat că Turgheniev vorbeşte şi de starea economică a 
ţăranilor, descriindu-le sărăcia şi aducând un aport pentru cauza 
lor. Dacă şi Stamati-Ciurea face incursiuni în situaţia economică 
a Basarabiei, prin aceasta nu caută să ne arate decât bogăţia acestei 
provincii. 

Dar să vedem întrucât modul de a descrie al lui Stamati, s’ar 
putea asemăna cu acela al lui Turgheniev din Notiţele unui vână¬ 
tor. Yom desprinde o descriere din capitolul « Pădurea şi Stepa », 


1 ) Stamati-Ciurea. Op. cit., p. 5. 

în care Turgheniev ne vorbeşte, ca şi Stamati, de începutul unei 
furtuni, care te surprinde în mijlocul naturii: 

« Ce dungă plumburie e la orizont ? Zăduful se îngroaşă? norul 
se apropie?.. . Dar iată, de abia a scânteiat fulgerul... Aceasta-i 
furtuna ! De jur împrejur soarele luceşte încă sclipitor : se mai poate 
vâna. Norul creşte: marginea lui dinainte se întinde ca o mânecă , 
se apleacă în formă de boltă, iarba, tufele, totul s’a întunecat » 1 ). 

Acum să vedem şi începutul furtunei descrise de Stamati- 
•Ciurea: 

« Soarele începu a se pleca spre apus, dar arşiţa şi năduşeala 
■creşteau mereu, ca şi când venia dintr'un uriaş cuptor. Din spre apus 
o ceaţă de nouri groşi şi întunecaţi se ridica cu repeziciune, întin- 
zându-se peste orizont. Săgeţi de fulger spintecau din timp în timp 
nourii, urmate în lungi intervale de tunet, dovadă că vijelia era încă 
departe » 2 ). 

Materia descrierii fiind aceeaşi, nu ne vom mira că imaginile, 
pe care fiecare din cei doi scriitori caută sa ni le desfăşoare dina¬ 
intea ochilor, sunt asemănătoare. Cu toate acestea, vedem că Sta¬ 
mati ştie să-şi păstreze individualitatea, cel puţin în maniera de 
-a descrie. 

O influenţă mai pronunţată din O vânătoare în Basarabia, pare 
a fi acea a lui Gogol. Se vede, de altfel, că în genere acei care au 
descris frumuseţile naturii nu puteau să se ferească de anumite re¬ 
miniscenţe din acest scriitor. O mică dovadă în acest sens este şi 
■4 Pseudokifiegheticos ». Deşi Odobescu a putut avea un contact mai 
puţin pronunţat cu literatura rusă, cităm din opera acestuia ur¬ 
mătorul pasaj: 

« Mă opresc, căci mi se pare că fără ştirea lui Dumnezeu şi a 
cetitorilor, am început să traduc descrierea stepei malorosiene, 
una din paginile cele mai minunate din minunatul roman istoric 
itTaras Bulba», de N. Gogol, scriitor rus, carele de nu mă înşel, a 
scris, mai întâi pe ruseşte, comedia t Revizorul General». Aş tran¬ 
scrie aici cu plăcere toată acea încântătoare descripţiune; ca şi 
Gogol, într’o pornire de drăgostos necaz, aş sfârşi şi eu zicând: 


J ) noiiHoe coOpaHie coHUHeniă M, C. TypreHeBa. C. IleTep6ypn>. 1915, 
p. 442 (Turgheniev. Opere complete, voi. I, S. Petersburg, 1915). 
s ) Stamati-Ciurea. Op. cit., p. 29. 


22 

«Dracul să vă ia câmpiilor, că mult sunteţi frumoase!». Dar 
atunci ce s’ar alege din descrierea Bărăganului, pe care m’am în¬ 
cercat a o face eu româneşte ? 

Las dar pe Gogol într’ale sale, că mi-e teamă să nu mă prea 
dea de ruşine » *).. . 

Aceste cuvinte ni le spune Odobescu în Pseudokineghetico$ r 
după ce intercalează o traducere foarte apropiată de textul rusesc 
al descrierii nopţii din Taras Bulba. 

Dar nici asupra lui Stamati-Ciurea influenţa lui Gogol nu are 
prea mare importanţă. Numai sentimentul vastităţii stepei şi al 
sălbăleciei naturii poate fi apropiat de acela al scriitorului rus. 
Faptul că amândoi îşi transpun descrierea lor în trecut nu este 
semnificativ, deoarece distanţa în timp la Gogol e cu mult mai 
mare decât la Stamati. 

« Pe atunci tot Sudul, toată întinderea pe care o presintă Ruda 
Nouă de astăzi, până la Marea Neagră a fost o pustie verde şi vir¬ 
gină. Niciodată plugul nu trecea pe valurile nemăsurate ale plantelor 
sălbatece ; numai caii, ascunşi de ele ca de o pădure, le striveau cu 
picioarele. Nimic în natură nu putea fi mai frumos ; toată suprafaţa 
pământului prezenta un ocean verde-auriu pe care au fost stropite 
milioane de flori diferite » 2 ). Aceeaşi închinare faţă de ceea ce este 
sălbatec şi grandios o găsim şi Ia Stamati-Ciurea. 

«Pe la 1840, Bugeacul înfăţişa şesuri, ce aveau asemănare cu 
preriile din America. Pe pământul ţclinos vasta păşune îmbelşugată 
şi săţioasă, pe care păşteau turme de oi de Spania şi herghelii de cai 
de soiurile cele mai alese » 8 ), sau « Bugeacul se putea numi un 
adevărat Eldorado al vânătorilor, cuprinzând mii de păsări , ce se 
’nmulţiau prin abundentele ierburi ale acelor şesuri ce se întind până 
la Dunăre cu ramificaţiunea apelor ei » 4 ). 

Pasrje care ar putea aminti de Turgheniev sau Gogol, ambii 
citaţi de Stamati în introducere, sunt foarte rare şi lăturalnice 
scopului ce l-a urmărit acesta descriind O vânătoare din Basarabia . 


') Al. Odobescu. Opere complete, voi. I, ediţia Il-a. Ed. «Minerva *, Bu¬ 
cureşti, 1915, pp. 114—115. 

*) CoHimeHia a nacbMa H. B. Torojia. Pe/ţaKiţia B. B. KajniaTa, tomt» 
BTopoă. Miipropoivb. C. nexepSypn», 1896, p. 71. 

*) Stamati. Op. cit., p. 14. 

*) Stamati. Op. cit., p. 11. 

Prin multe enumărări, prin comparaţii, prin descrierea ospeţelor 
bogate şi a pescăriilor dela Vâlcov, prin toate acestea autorul vrea 
să atragă atenţia Românilor din afara Basarabiei asupra frumuseţi¬ 
lor, a bogăţiilor şi a tristeţilor meleagurilor robite. 

In această scriere el intercalează tragedia încercărilor de des- 
naţionalizăre făcute de Ruşii acelor vremi. Astfel guvernul rus a 
vrut « să colonizeze Caucazul cu Moldovenii halupnici din Basa¬ 
rabia, adică cu cei ce n’au încăput la împărţiala pământului luat 
dela proprietari » ! ). Li s’au dat acestora câte 6 hectare de pâmânt, 
seminţe pentru agricultură şi material pentru construit case. Insă, 
spre mândria noastră: « Urma urmelor a fost că emigranţii moldo¬ 
veni, cu femei ţi copii, de sacii pe umeri, s’au întors îndărăpt la ve¬ 
chia lor miserie, găsind'o mai plăcută decât bogăţiile din raiul Cau- 
casului » a ). 

Pentru a-şi explica preferinţa unei vieţi materiale mai grele, 
Stamati închee: 

« Astfel de patrioţi — după opinia mea — se află pe suprafaţa 
pământului numai la trei naţiuni mari: ginta latină > germană şi 
elenă. Deci nu-i de mirare, că Românii de aice s’au întors dela Cau- 
caz, fiind de origină latină » *). 

Sper că acest singur pasaj este îndeajuns pentru a ne do¬ 
vedi şi originalitatea acestei descrieri, despre care, din modestie 
probabil, Stamati spune că a alcătuit-o pornind dela operele lui 
Turgheniev şi Gogol. De altfel, delta îl preocupă aici pe Stamati 
mai mult decât stepa. 

O bucată literară din Răsunete din Basarabia poartă titlul de: 
«Testamentul şi memoriul unui nebun»*). Titlul are de sigur o 
mare asemănare cu « însemnările unui nebun » al lui Gogol, din 
volumul Arabescuri. Ambele aceste opere caută să satirizeze anu¬ 
mite laturi ale societăţii. Atât Gogol cât şi Stamati-Ciurea pun să 
lupte fantezia cu realitatea. Cu toate acestea, nu se poate contesta 
lipsa de originalitate a acestei creaţii la Stamati. Personajul scrii¬ 
torului,rus înnebuneşte din cauza unei vieţi ratate de funcţionar 
mărunt, fără putere de realizare, timid şi stins. Gogol arată eta- 

l ) Stamati. Op. cit., p. 37 * 

*) Stamati. Op. cit., p. 38. 

*) Stamati. Op. cit., p. 39 - 
4 ) Stamati-Ciurea. Op. cit., pp. 107—147. 

pele înnebunirii, luând date disparate, la care-şi notează bietul func¬ 
ţionar halucinaţiile fanteziste, care pun din ce în ce mai mult stă¬ 
pânire pe realitate; până când acesta începe să se creadă regele 
Spaniei. înnebunit de mediul înconjurător şi tiranizat de durerea 
de cap ce -1 cuprinsese, bietul funcţionăraş al lui Gogol evocă 
amintirea mamei sale pe care o imploră să-l salveze. 

După cum se vede, opera scriitorului rus are, în primul rând, 
un Interes psihologic şi satirico-social. 

Să vedem cum se prezintă «nebunul» lui Stamati-Ciurea. 
Acesta este talentat, sincer, având o seamă de concepţii sănătoase 
despre lume. El este dus la balamuc, fiind un liber cugetător, 
dăunător stării sociale a Rusiei de atunci. Eşit din balamuc, ră¬ 
mâne impregnat de acelaşi idealism mistic şi văzând iremediabila 
diferenţă a modului său de a judeca faţă de alţi oameni, se sinu¬ 
cide. Pragul dintre «nebunia» personajului lui Stamati şi echi¬ 
librul judecăţii omului normal nu este prea pronunţat, pe când 
funcţionarul lui Gogol ajunge la o adevărată demenţă. 

Asemănarea cu opera « însemnările unui nebun » a scriitorului 
rus, se rezumă numai la titlu şi la o tendinţă de satirizare. Această 
operă a lui Stamati este foarte interesantă. Cugetările « nebunului 9 
său ajung la aprecieri triste asupra lumii şi vieţii umane, dar în¬ 
grozitor de adevărate. Scriitorul basarabean apare, în unele pa¬ 
saje ale acestei opere, un mai bun artist al cuvântului şi al fante¬ 
ziei decât în celelalte opere ale sale. 

* 

# # 

Am făcut o sumară cercetare a câtorva din aspectele pe care 
ni le oferă opera scriitorului Constantin Stamati-Ciurea. Am vă¬ 
zut şi din puţinele sale tipărituri româneşti cât de multilaterală şi 
interesantă este opera acestui bătrân boer basarabean, care, timp 
de 50 de ani (1848—1898) a mânuit condeiul, dacă nu totdeauna 
în limba sa maternă, din cauza vitregiei soartei, cel puţin aproape 
totdeauna cu gândul la provincia sa natală. 

De sigur că i se cuvine un loc în istoria literaturii româneşti 
pentru opera sa care a fost apreciată în vremea sa şi în Rusia 
asupritoare, şi de Regele Carol I al României, care i-a «con¬ 
ferit în anul 1895» medalia «Bene merenti» 1 ). 


x ) Stamati. Răsunete din Basarabia, p. 4. 

Nu trebue însă să uităm niciodată că au fost puţini Români 
din provinciile subjugate, care au putut să spună ca Stamati: 

<( Naţiunea noastră cu mândrie îşi ridică fruntea din noianul 
veacurilor şi priveşte în jur cu dispreţ spre foştii ei duşmani, ce au 
frământat-o sub picioare şi la urmă singuri s’au desfiinţat , nepu¬ 
tând-o răsturna de pe temeliile aşezate de uriaşul Roman. Pe aşa 
temelii se înalţă piramidele în mijloail pustiurilor, măcar că peste 
ele trecură generaţii multe cu semeţe cuceriri, cari la urmă se prefă¬ 
cură în nisip, atunci când acele zidiri uriaşe stau şi vor sta neclin¬ 
tite sub arşiţă şi vijelii , în preajma urgiilor elementelor turburate » 1 ). 

VALERIU ŞT. CIOBANU 


*) Stamati. Op, cit., pp. 275—276. 



OBIECŢIUNILE RUSIEI CONTRA 
DREPTURILOR NOASTRE 
ASUPRA BASARABIEI 

In 1878, la congresul dela Berlin, se discută pentru prima oară, 
în contradictoriu, între Rusia şi România drepturile la posesiunea 
Basarabiei. Pentrucă atunci se pune numai problema celor trei 
judeţe din Sudul Basarabiei, discuţiunea este dusă mai mult în 
jurul prevederilor tratatului dela Paris (1856). 

Principele Gortschakof şi Contele Schuvalov cer ca acest teritoriu 
să fie dat Rusiei, pentrucă posesiunea lui nu ar împiedeca libera 
navigaţiune pe Dunăre, aşa cum a apărut Ia data tratatului dela 
Paris, şi cum reiese din textul art. 20 a acestui tratat... Apoi 
Moldova, căreia i-a fost anexat acest teritoriu, contrar tratatului 
şi neţinând seama de opoziţia guvernelor europene, s’a unit cu 
Muntenia, alegându-şi un principe străin. Ori teritoriul în litigiu 
fiind anexat numai Moldovei singure şi situaţiunea fiind schim¬ 
bată, România nu -1 mai poate păstra. Argumentele au părut destul 
de slabe, chiar acelora care le expuneau, astfel că Contele Schu¬ 
valov e nevoit să recunoască: «Chestiunea Basarabiei putea să 
fie privită de Rusia ca o chestie de ambiţie, de interes sau ca o 
chestiune de onoare. Rusia a vrut să o reducă la o chestiune de 
onoare ». Şi din această cauză, probabil, propune să se facă un 
schimb de teritorii, România să primească, în schimbul celor trei 
judeţe, Dobrogea 1 ). 


l ) Recueil des actes internationaux de l’empire Ottoman-Gabriel Noran- 
dunghian, voi. IV, pp. 80-83. 

Ca să dea mai multă greutate acestei propuneri, principele Gort- 
schakof reaminteşte că toate drepturile şi privilegiile pe care le-a 
obţinut România în curs de un secol se datoresc sacrificiilor şi 
sângelui vărsat de Ruşi. Şi în viaţa politică, ca şi în viaţa privata, 
•de multe ori acela căruia îi faci servicii din prieten se transformă 
în duşman. 

Este cunoscut răspunsul lui I. C. Brătianu şi M. Kogălniceanu; 
■este posibil că acesta să fi determinat pe plenipotenţiarii ruşi să 
stăruie ca independenţa României să fie condiţionată de cedarea 
•teritoriului Basarabiei de Sud, fiind d.ci un omagiu adus argumen¬ 
tării din memoriul românesc, la care nu au obiectat nimic. 

După patruzeci de ani, problema Basarabiei se pune din nou, 
•de data aceasta la Paris, situaţia fiind alta. România cere recunoa¬ 
şterea unirii Basarabiei în urma votului Sfatului Ţării. O dele- 
gaţiune improvizată de foştii demnitari ai Rusiei ţariste Prinţul 
Lvov, Maklakof, Sazonov, N. V. Tshaicovski şi un revoluţionar, 
B. Savincov supun conferinţei memorii. 

Dacă lăsăm de o parte problema etnografică, cererea de ple¬ 
biscit şi altele cu caracter pur formal, nu putem să nu ne oprim 
la expunerea obiecţiunilor cu caracter istoric: 

« Se cuvine în primul rând să nu uităm că unirea Basarabiei 
cu Rusia nu a fost niciodată urmarea unui act de violenţă împotriva 
României. Basarabia a fost reunită Rusiei în 1812, la această epocă 
România nu exista încă şi Basarabia nu era decât o parte a pro¬ 
vinciei dunărene « Moldova » care, cu acelaşi titlu ca şi Valachia, 
•era sub dominaţia turcă. De multă vreme, Rusia apăra aceste pro¬ 
vincii de Turci. In 1812 Basarabia a fost liberată cu totul şi a fost 
reunită Rusiei, deci nu a fost un act de violenţă împotriva României, 
ci, dimpotrivă, un act liberator împotriva Turciei. La 1856, la con¬ 
gresul dela Paris, Rusia învinsă în campania din Crimea, nu a 
primit oraşele şi teritoriile cucerite de aliaţi decât în schimbul 
cesiunii unei părţi din Basarabia, în vecinătatea Dunării. Numai 
o mică porţiune din Basarabia a fost cedată puterilor victorioase 
şi retrocedată de ele în parte Moldovei, provincie turcă, în parte 
■direct Turciei. Congresul dela Berlin a dorit să şteargă concesiu¬ 
nile estorcate Rusiei prin congresul dela Paris; România a fost 
recunoscută « stat independent », cu condiţia ca ea să cedeze partea 
<din Basarabia desprinsă din Rusia, prin Congresul dela Paris, în 

schimbul unui teritoriu mult mai mare care îi dădea acces la Mare» 
România a acceptat aceasta, deci se vede că Rusia nu a uzat 
niciodată de forţă pentru a lua ceva României » 1 ). 

«Rusia nu a făcut nici o nedreptate României când a liberat 
Basarabia de Turci, pentrucă a liberat-o şi de principatul Mol¬ 
dovei, în compunerea căruia intra, şi pentrucă România nu exista 
încă, era just şi drept să facă acest lucru, mai ales că România 
neexistând nu putea nici să protesteze, nici să sufere nedreptăţi, 
nici să se bucure de protecţiunea pe care au acordat-o Ruşii în 
curs de secole « Provinciilor » Dunărene, aflate cu acelaşi titlu sub 
dominaţia Turcă. Basarabia s’a liberat în întregime şi complet 
de Tiirci, pentrucă s’a alipit Rusiei şi de sigur pentrucă a fi 
unit Rusiei înseamnă să fii completamente şi în întregime 
liberat». 

Dar de ce să uităm că provincia turcească Moldova nu era 
provincie şi nici turcească, ci un stat, un principat, cum se exprimă 
Ruşii despre ea în toate tratatele ce le încheie cu Turcii, în 
cursul unui secol; ea se afla sub suzeranitatea Turciei şi tribu¬ 
tară ei exact cum a fost şi Marele Ducat al Moscoviei sub Tătari, 
atunci când Moldova nu era în această situaţia. De ce Marele 
Ducat al Moscoviei nu era provincie tătărască, cu acelaşi titlu 
cu care Moldova era sub dominaţiunea turcă? 

Moldova a devenit România, după cum altădată Marele Ducat 
al Moscoviei a devenit Rusia. Moldova a devenit Românie cu 
trupul amputat, cu rana amputării nevindecată. Alipirea Basarabiei 
la România a vindecat această rană, a redat integritatea corpului» 
România nu s’a născut prin generaţie spontană, ea a existat 
înainte sub altă formă şi continuă să existe cu toate drepturile 
şi obligaţiunile ei anterioare, nu este o firmă comercială a cărei 
emblemă au luat-o alţi componenţi, şi de aceea nu i se poate nega 
dreptul de a relua ceea ce este al său. Rusia nu putea căpăta dela 
Turci mai multe drepturi decât le aveau aceştia asupra princi¬ 
patului Moldovei; cum ei nu aveau decât un drept de suzerani¬ 
tate asupra statului şi nici un drept asupra teritoriului şi în urmă 
pierzând şi dreptul de suzeranitate, după cum Ruşii au pierdut 
la 1856 dreptul de protectorat asupra Principatelor, deţinerea 


x ) L’occupation Roumaine en Bassarabie-Documents Paris, 1940 pg. 125» 

Basarabiei nu era justificată prin nici un drept, ci era un simplu 
fapt care trebuia să ia sfârşit. 

Ruşii au luat Basarabia prin luptă, au luat o parte din Moldova, 
ocuparea s’a făcut cu armată; cum au reuşit să facă acest lucru 
fără violenţă şi cum au putut deţine teritoriul fără a întrebuinţa 
forţa e o problemă, a cărei soluţiune a găsit-o numai acela care 
a născocit că eşti liber numai fiind încorporat Rusiei. 

La 1856 Rusia este bătută de puterile aliate, care ocupaseră 
parte din Crimeia prin tratatul dela Paris. I se iau judeţele Cahul, 
Bolgrad şi Ismail care se anexează principatului Moldovei; pentru 
Ruşi această operaţiune este un schimb, pentrucă cedează un te¬ 
ritoriu care nu fusese ocupat. Dar fiindcă acest schimb a fost 
estorcat, România a fost recunoscută ca ţară independentă, cu 
condiţia ca să-i cedeze Rusiei aceste trei judeţe. Serbia devenită 
stat autonom, cu puţin înainte, nu are ca noi o clauză în plus peste 
aceea privind egalitatea în drepturi a locuitorilor de alte confe¬ 
siuni şi libertatea cultelor. 

Aceasta este dovada peremptorie a unui schimb acceptat de 
bună voie, nu estorcat cum fusese acela pe care l-a făcut Rusia 
la 1856, căci prin art. 46 al tratatului dela Berlin teritoriile dobro¬ 
gene ne-au fost date pur şi simplu, fără să se facă măcar cea mai 
mică aluzie că ar reprezenta o contra-valoare sau o renunţare. 

Acesta este titlul formal internaţional, dreptul pe care îl pretinde 
Rusia asupra Basarabiei, drept care susţinea că a fost recunoscut 
prin tratate internaţionale. Cu acest drept a deţinut ea Basarabia şi 
a negat înaintea conferinţei dela Paris structura etnografică a 
Basarabiei, drepturile naţionalităţilor şi Unirea. Dar argumentele 
acestea fiind de aceeaşi calitate nu au putut prinde, şi Basarabia 
ne-a rămas. 

In 1924, la Yiena au venit reprezentanţii Rusiei sovietice, care 
au repetat însă acelaşi lucru, dar pe semne că s’au plictisit de 
argumentul istoric, astfel încât într’o şedinţă au apucat să 
declare că deşi drepturile Rusiei Ţariste au trecut asupra Guver¬ 
nului U. R. S. S., acesta nu susţine drepturile istorice privind 
Basarabia şi nu insistă la menţinerea Basarabiei în sânul Uniunii 
Sovietice (31 Martie 1924). 

Procesul se învechea. Acum se consumau talente sovietice, 
cerneală şi elocinţă. S’a înfiinţat Republica Moldovenească. S’au 

găsit nişte învăţaţi sovietici care au descoperit că Moldovenii nu 
sunt Moldoveni, nici Români, nici Ruşi, dar trebue să fie pro¬ 
letari, şi Basarabia şi chiar Moldova trebue să intre în republica 
Moldovenească, Apoi s’a aşteptat revoluţia mondială. 

Cum aceasta, contrar aşteptărilor lui Stalin, nu mai venea, 
Ruşii, au hotărît să libereze Basarabia şi fără revoluţie tot ca şi 
în trecut fără violenţă, ca să arate că oamenii trec, dar argu¬ 
mentele rămân. * 

Deunăzi trecând pe stradă, portretul lui Stalin, afişat de ser¬ 
viciul nostru de propagandă, mi-a adus în minte prin antiteză 
imaginea prinţului Gorciacof, elegant, cult şi distins, coborînd din 
gravura care figurează în toate cărţile de istorie pentru clasa treia 
de liceu şi totodată mi-a reamintit argumentul său că ar trebui să 
fim recunoscători Rusiei pentrucă s’a gândit la noi, ne-a mai 
scutit din când în când de tributul plătit Turcilor şi şi-a vărsat 
sânge pentru noi şi drepturile noastre. Trebue să fi fost foarte 
supărat când Kogălniceanu i-a răspuns că România îşi aminteşte 
şi de sacrificiile pe care le-a făcut şi ea pentru mărirea şi gloria 
Rusiei dela Petru cel Mare încoace şi, cu toată recunoştinţa, nu 
.poate să uite Basarabia. Dacă au stat împreună de vorbă, de 9igur 
că s’a apropiat de ei şi Contele Şuvalov spre a repeta că, pentru 
Rusia, Basarabia e o chestie de ambiţie. 


AUREL CAZACU 



PREZENŢA BUCOVINEI 

Cti trunchierea inumană din 28 Iunie 1940, provincia dela 
Nord s’a încrestat îmbrobonată de sânge şi lacrimi în conştiinţa 
naţiunii româneşti, iar gestul eliberator al soldatului român din 
5 Iulie 1941 n’a făcut decât să şteargă acest chip cu aiasma vite¬ 
jiei străbune, să-i purifice durerea, ridicând mândra Ţară a fa¬ 
gilor, într’un neasemuit răsărit de soare din care nu va păli nici¬ 
odată. 

Un an, am urmărit cu inima strânsă, veştile ce puteau veni 
de peste hotar, şi multora din noi nu le-a căzut arma din mână 
dela retragerea fără sens din acea vară grozavă şi întunecată a 
sacrificiilor noastre. De ce ne simţeam străini aici, pe străzile 
Bucureştilor, la Piatra-Neamţ sau la Breaza, unde rosturi vre¬ 
melnice ne-au purtat paşii, de ce privindu-ne în ochi îi simţeam 
lăcrimând fără să vrem şi de ce aceşti minunaţi munteni încer¬ 
cau zadarnic să-şi îndeplinească, fără adânci tresăriri, oficiile de 
gazdă ? 

începeau vânturile toamnei şi desnădejdea abia se masca, in¬ 
voluntar, cu un zâmbet de convenienţă, care arăta mai mult ge¬ 
nurile în care ne prăbuşeam. Apoi veni iama şi îngroziţi de a nu 
cădea răpuşi definitiv, am crezut. O credinţă oarbă, imposibilă, 
într’o triumfală înviere, într’o atotcuprinzătoare justiţie perma¬ 
nentă care veghea peste noi, păzindu-ne de moartea în întunerec. 
Ne-am scuturat şi ne-am pipăit. Trăiam; eram încă noi. Ne-am 
uitat în ochii prietenilor şi ai trecătorilor de pe stradă şi i-am 
văzut incendiaţi de aceeaşi credinţă. Ne-am gândit la vieţile noa¬ 
stre şi am înţeles că ele mai puteau fi jertfite. Şi atunci ne-am 
bucurat. Ştiam că totul putea fi salvat şi vieţile noastre puteau 
fi mântuite. Eram liberi, despovăraţi, de sarcina cine ştie căror 

blesteme. Ne gândeam surâzând 9a, poate în 1918, totul mersese 
prea uşor, că sângele românesc nu înroşise destul apa Prutului. 
Acum, eram gata. O ! ni -1 vom da cu vârf şi îndesat, până la ul¬ 
tima suflare. Eram aşa de siguri de asta, că mângâiam zările şi 
timpul şi imploram stihiile să se desfăşoare cu un ceas mai de 
grabă. încă din Decemvrie, se ridica din truda mâinilor noastre, 

linia formidabilă de cazemate si amestecându-se cu viforul si 

* > 

trâmbele de zăpadă, ele creşteau fantomatic, una cu pământul, 
arătându-şi piepturile lucii, masive, de nebiruit. Presimţeam, însă, 
că nu vom avea nevoie de ele şi le priveam cu condescendenţă, 
ca pe nişte camarazi de ispravă, dar pe care ştii că trebue să-i 
laşi îndărăt. 

Şi peste toate prezenţa Bucovinei, a Basarabiei, a Ardealului. 
Ciudat, cum se legau aceste plaiuri şi zări în memoria oamenilor. 
Vorbind de Bucovina, ochii se înceţoşau după Basarabia şi Ar¬ 
deal. Vorbind de Basarabia şi Ardeal, o lacrimă se prelingea după 
Bucovina. O unitate a sufletului şi pământului românesc. Aur 
iradiind, putere, tinereţe, iradiind veşnicie, forţă a naturii, flu¬ 
viu legănat între maluri eterne şi trecând peste ele. Astfel tre¬ 
cem, călăuziţi de înaltele stele, lăsând în urmă câteva pocale de 
otravă şi un snop de trupuri la Sarmisegetuza, un mormânt proa¬ 
spăt la Putna şi o coroană voevodală deasupra, un trup sfârtecat 
la Turda şi un cap la Mănăstirea Dealului. Regi la Curtea de Ar¬ 
geş şi regi urcând treptele viitorului. Şi sânge, sânge pretutin¬ 
deni. De când falangele lui Boerebista războiau la Olbia, Odessa 
de azi, şi pumnalul get sclipea în faţa zidurilor Mesambriei, vea¬ 
curile s’au tencuit în această parte a lumii cu sângele nostru. Şi 
clădirea a fost temeinică şi aspră ca zidurile Cetăţii Albe şi mă-. 
reaţă ca Cetatea Hotinului. Şi noi ducem iubirea şi mânia acelor 
vremi izbăvitoare şi ne frământăm să ajungem la înălţimea pu¬ 
terii lor de jertfă şi, uneori, cădem striviţi de şovăelile zilelor 
de azi. 

Şi iată, primăvara se apropie şi zările istoriei prind a miji. 
Bucovina se pierde într’o feerie de lumini şi ochii noştri primesc 
efluviile de viaţă, ce vin din spre pământul năzuinţelor noastre ca 
pe o rouă şi o binecuvântare. Prutul vorbea şi Teţina vorbea şi 
Cernăuţii adulmecau clipele învierii sale. Şi vedeam ţăranii înveş- 
mântându-se noaptea pentru a primi curaţi vestea luminată. 

O ! ziduri despărţitoare ridicate de oameni, ce firavă e stavila 
voastră când împotrivă se ridică uraganul de foc al sufletelor ce 
nu se pot despărţi. In acele zile, câpd la Radio şi în presă, Buco- 
vina devenise o certitudine calmă ca şi munţii şi colinele ei, am 
înţeles că Bucovina era cucerită. Ea se cucerea, devenind a noastră 
prin sângele vărsat pentru ea, prin puterile năpraznice ce izvo¬ 
rau de sub lespezile şi din mădularele ei. 

Am înţeles că dacă noi mergeam spre dumbrăvile şi satele ei 
primitoare, Bucovina grăbea spre noi din străfundurile istoriei, 
aducând, în prezentul turbure, paşi înfioraţi de voevozi, strigătele 
de izbândă din Codrul Cosminului, şoaptele celor morţi în pul¬ 
bere şi jurămintele celor ce veneau după ei. 

Acolo în răcoroasele văi ce adăpostesc mănăstirile, în satele 
pitite în umbra munţilor, pe colinele dulci şi de-a-lungul apelor 
curgătoare, ai crede că vremea a încremenit pe loc şi în văzduhul 
strălimpede ea păstrează ca într’un fantastic tipar gânduri şi 
vorbe străvechi, ce nu pot să moară. Chiar ţăranii par 
•desprinşi din anii lui Ştefan cel Mare. Vorba lor blajină scapără 
uneori în tăişuri adânci. Te privesc în ochi şi în două trei vorbe 
te-au ghicit dacă eşti de-al lor. A fi de-al lor înseamnă să vor¬ 
beşti într’un anumit fel cu ei, să ai o comuniune de spirit iden¬ 
tică si o curăţenie de suflet cu totul deosebită; numai astfel ti se 
împărtăşesc necazuri şi dureri ascunse, revolte şi amărăciuni, care 
te uimesc prin discreţia nobilă cu care ţi-s comunicate şi prin 
sensibilitatea rară în faţa nedreptăţilor. Celor ce vor să-i cunoa¬ 
scă superficial, le arată o faţă amabilă, de circumstanţă, când nu 
devin ironici, mai ales faţă de orăşenii de tip comun; în fond 
se păstrează neîncrezători, impenetrabili faţă de o lume străină, 
care nu le spune nimic. 

Totuşi, aceşti ţărani, care formează adevărata comoară a Bu¬ 
covinei, sunt sensibili la marile curente de idei şi, în linii gene¬ 
rale, am putea afirma oă instinctul lor politic a funcţionat fără 
greş, alegând calea unui naţionalism dârz şi fără expediente, încă 
imediat după război. Faţă de personalităţile autoritare, impună¬ 
toare prin cinstea şi seriozitatea lor, manifestă un cult demn şi 

•ostăsesc. 

> 

Cum s’a manifestat, aşa dar, prezenţa Bucovinei în viaţa pu¬ 
blică a României după reintegrarea din 1918 şi care ar fi misiu- 

nea ei pentru viitor? Care ar fi nota dominantă pe care această 
provincie ar aduce-o construcţiei armonice a României de mâine ? 
Care sunt tendinţele generale ce se desprind din trecut şi cum se 
orientează pentru viitor ? 

Iată întrebări, cărora chiar dacă nu li s’ar da un răspuns com¬ 
plet, ne par suficient de actuale pentru a fi puse şi discutate aici. 

După răpirea Bucovinei în 1775 şi încorporarea ei la im¬ 
periul austriac, viaţa românească n’a putut fi zăgăzuită prin hota¬ 
rele Cordunului şi legăturile cu Moldova au continuat cu aceeaşi 
intensitate şi după statornicirea noilor frontiere. De atunci şi 
până în 1918 se pot cita numeroase cazuri de naţionalism, mani¬ 
festat fie prin aderarea făţişe la actele politice ale Românilor din 
Vechiul Regat, fie prin treceri demonstrative în mijlocul lor. Ast¬ 
fel în 1877, un grup de tineri din Cercul Arboroasa, societate 
studenţească şi expresie a unui curent adânc protestatar, în frunte 
cu marele Ciprian Porumbescu, au curajul să trimită o telegramă 
de adeziune, cu prilejul sărbătorii a 100 de ani dela uciderea lui 
Grigore Ghica Vodă, fapt ce le aduce săptămâni de temniţă grea, 
de pe urma cărora compozitorul imnului « Pe-al nostru steag e şerif 
unire i> se alege cu o boală de piept ce avea să-l răpuie, în anii 
unei tinereţi sbuciumate. 

Treceri demonstrative se pot cita: aceea a poetului Dimitrie 
Petrino, Constantin Hurmuzaki, Dimitrie Onciul, George Popo- 
vici (George Robeanu), care aduc în viaţa publică a României 
înainte de 1918, elanuri răscolitoare, unite cu o sobrietate şi un 
simţ al măsurii, care vădeau educaţia germană, în care fuseseră 
crescuţi. 

Se observă deci, o puternică şi manifestă tendinţă, gravitând 
în spre Iaşi şi Bucureşti. Spiritul public e format în Bucovina de 
* Junimea Literară ». 

Spiritul românesc constructiv s’a manifestat în provincia de 
Nord, în măsura în care reprezentanţii ei au cunoscut nevoile 
locale şi au ştiut să impuie satisfacerea acelor nevoi. Astfel, Cer¬ 
năuţii au fost dotaţi cu o serie de clădiri publice moderne, în 
baza cărora se poate afirma rolul civilizator al Statului român, 
asupra ţinutului dela Nord. Construirea unui măreţ cămin de uce¬ 
nici, a unei monumentale Case a Asigurărilor Sociale, a unei ce¬ 
tăţi universitare, iar în studiu era construirea unui imens palat 

pentru o Bibliotecă publică şi universitară, ca în marile centre 
de cultură din Apus. 

De asemeni, nu a fost cruţat nimic pentru ca satele şi oraşele 
bucovinene să fie înzestrate cu importante edificii publice, licee, 
şcoli de tot felul, biserici, primării, continuându-se în acest mod 
spiritul românesc constructiv şi civilizator. 

Bucovinenii nu au adus în viaţa publică preocupări de strâmt 
regionalism, ci atenţiunea lor s’a îndreptat cu egală solicitudine 
asupra tuturor categoriilor profesionale. Intre legile importante 
care dăinuiesc şi a căror valoare se reliefează pe zi ce trece, este 
Legea pentru pregătirea profesională şi exercitarea meseriilor din 1936, 
care unifică regimurile muncitoreşti din Ardeal, Bucovina şi Ba¬ 
sarabia şi cele din vechiul Regat, creând condiţii prielnice pentru 
viaţa şi desvoltarea profesională a muncitorului român. Pe ace¬ 
laşi plan, de necesitate naţională, se situează legea muncii de 
folos obştesc, legea de unificare a Camerelor de muncă, etc. 
Cămine de ucenici precum şi monumentale Case de Asigurări 
Sociale au răsărit la Cluj, Oradea, Deva, Dej şi Tg.-Mureş, afară 
de construcţiile din Cernăuţi, rămânând să înfrunte viforniţa unei 
•trăjuiri stiă ne, dovedind în aceiaşi timp misiunea civilizatoare 
a Românilor. 

Se poate afirma că ideologiile mai mult sau mai puţin autoh¬ 
tone, câte s’au vânturat după război în România, n’au avut de¬ 
cât o aderenţă formală cu spiritul revoluţionar constructiv, ce 
prindea forme şi se desăvârşea în Bucovina, ca rezultat a unui 
Îndelungat proces de lupte şi străduinţi din această provincie. 
Dela jertfa de sine a lui Ciprian Porumbescu, în temniţele reci 
ale poliţiei austriace, Bucovina nu şi-a putut impune energiile 
creatoare pe plan politic şi constructiv, menţinându-se pe o po¬ 
ziţie de rezistentă si conservare naţională în fata tendinţelor de 

* 1 1 1 1 y 

desnaţionalizare manifestată de stăpânirea austriacă. Unirea din 
1918 a deslănţuit aceste forţe, şi modul echilibrat, ponderator şi în 
acelaşi t mp majestos, cum s’au desfăşurat, ne face să întrevedem 
latenţele minunate ce zac în această provincie. 

Nu vom aminti greşelile grave ce s’au făcut şi care stau pe 
buzele tuturor, dar dacă cea mai primejdioasă s’a dovedit a fi 
vrajba şi neînţelegerile dintre fii aceleiaşi regiuni, atunci vino¬ 
vaţi suntem cu toţii. Suferinţele unui an şi sângele ce a curs din 

belşug a fost de ajuns, credem, ca să potolească trufia celor mari 
şi să coboare glasurile celor revoltaţi. In tăcerea curată din faţa 
altarelor redate luminii şi din faţa mormintelor restituite lacri¬ 
milor noastre să nu auzim decât glasul dreptei raţiuni. O mare 
familie românească va lua locul nemulţumirilor, ambiţioşilor, 
strângătorilor de averi în paguba altora, cârcotaşilor, leneşilor 
şi neisprăviţilor, de care ne-am împiedicat la fiece pas, în ulti¬ 
mele două decenii şi care au făcut atâta rău ţării acesteia. Mij¬ 
loacele folosite până acum s’au dovedit inutile şi dăunătoare. Ele 
au sporit răul şi au mărit haosul şi nesiguranţa. Trebue ca 
printr’un consimţământ tăcut al celor bravi din această naţie să 
se stârpească în mod radical condiţiile de existenţă în care cei răi 
au putut să evolueze şi, în acelaşi timp, să se acorde toate 
posibilităţile de desvoltare pentru ca nebănuitele energii ale 
neamului românesc să-şi poată extinde activitatea creatoare. 
Cei ce vor să muncească trebue puşi cu orice preţ în 
condiţii optime de muncă, pentru ca sforţarea ordonată să 
fie răsplătită aşa cum merită. Numai atunci, această familie 
românească se va simţi prosperă, mulţumită, îmbelşugată. Ea va 
fi scutită de frământările sterpe ce le aduce sărăcia, în măsura 
în care va creşte îndră^heala în întreprinderi, gustul riscurilor, 
cinstea şi eroismul muncii în viaţa privată, disciplina şi punctua¬ 
litatea, etc. 

Aceste acţiuni menite să sporească unitatea familiei româneşti 
trebue considerate ca lucrul cel mai de preţ şi recompensate 
ca atare, restabilind valorile. 

Care va fi rolul ce va avea Bucovina în perioada ce va urma, 
de restaurare a drepturilor naţiunii muncitoare ? 

In provincia dela Nord, din timpurile stăpânirii străine, epo- 
cele de luptă au alternat cu epoce de linişte şi creaţie. Liniştea 
era numai aparentă, căci în adâncuri se frământau năzuinţ'i şi 
idealuri care cereau noi jertfe şi sacrificii. In ultimele două de¬ 
cenii, activitatea constructivă s’a desfăşurat cu amploare şi ur¬ 
mele ei se văd presărate pe tot pământul ţării. In acelaşi timp 
se plămădea în viziunea poporului, imaginea uriaşă a unei ţări, 
stăpână la ea acasă, şi se poate afirma că Bucovina a fost cea dintâi 
prezentă cu jertfele şi cu aleasa curăţie a sufletelor, alături de 
acest ideal. Perioada constructivă si de renaştere, ce o trăim azi 

şi ale cărei înfăptuiri abia le întrezărim, va găsi pe luptătorii 
bucovineni, pe cei mai tineri şi pe cei mai în vârstă, uniţi în în¬ 
ţelegerea noilor vremi, satisfăcuţi cu toţi deopotrivă, fiecare 
la rosturile lor; dela înălţimea credinţelor lor vor contribui şi 
mai mult la propăşirea neamului românesc de pretutindeni. Când 
vor fi chemaţi la conducere, vor avea în suflet ecoul luptelor 
duse, dar şi judecata calmă şi raţiunea senină a intereselor per¬ 
manente ale familiei româneşti. 

Indiferent cum se va face selecţia, suntem siguri, că, în mă¬ 
reaţa operă de refacere, Bucovina va avea partea ei de contribuţie, 
■datorită luptelor nepregetate pentru credinţe şi idealuri ce s’au 
dovedit biruitoare. 

IULIAN VESPER 

CÂNTEC DE PLECARE 


Mâne chiar m’oi duce, oi pleca. 
Daţi-mi aripi, zărilor, de grabă! 

Eh, mă chiamă stepa basarabă, 
Glasul ei şi amintirea ta. 

Nu ştiu de-i aevea sau e vis. 

Uite casa, părăsita casă. 

Tu-ai să fii mai albă, mai frumoasă» 
Sufletu-ţi mă va primi deschis. 

Eu ţi-oi, strânge sânii pârguiţi 
(Buzele de-un an nesărutate) 

Şi-om uita de vechile păcate — 

Iar vom fi, Tamara, liniştiţi. 

Frunză verde, frunză de gutui, 
Cine-aleanul să mi-I potolească? 
Numai ţara asta rumânească, 
Dragostea şi apa Nistrului... 



PRIBEGIE 

Troiţele stau lângă amintire: 
îmbătrânite semne şi icoane. 

Pe drumul colbăit de-o stea subţire, 

Trec băjenari şi scârţâie chervane. 

E-aproape seară. Pasărea luminii 
Agonizează sub imensa domă; 

Nădejdile şi-au prăpădit mălinii... 

Ce dor se sbate ’n piept, ca o fantomă? 

In urma noastră vâltoresc izvoade. 

Bătrânii, morţi, ne blestămă păcatul. 

Nu plângeţi voi, moldoveneşti noroade,— 

De grabă iar s’o lumina veleatul! 

SERGIU GROSU 

TIPĂRITURILE ROMANEŞTI 
ÎN BASARABIA (1812 — 1918) 

Continuitatea spiritului românesc, în provincia răşluită în 1812 
până la actul măreţ dela 27 Martie 1918, s’a făcut mai ales prin 
tipărituri. Lipsa cărţilor de slujbă bisericească, necesitatea de-a 
vesti poporului românesc hotărîrile noii stăpâniri, ca şi nevoia 
de-a avea cărţi începătoare de învăţătură sunt pricinile pentru care 
Mitropolitul Gavriil Bănulescu întemeiază la Chişinău tipografia 
exarhicească. Această tipografie era după modelul tipografiilor 
din ţările române, în ceea ce priveşte litera, gravura şi hârtia. 

Mai întâi Liturghicrul, Psaltirea, Molitvenicul, Ceasoslovul, 
Minei de obşte; apoi Bucoavne, Gramatică, Manifeste imperiale 
şi dispoziţii administrative. Sub îngrijirea Mitropolitului Gavril 
se tipăresc la St. Petersburg: Noul Testament (1817), Noul 
Testament (1819) şi Biblia (1819). 

Arhiepiscopul Dimitrie, urmaşul şi ucenicul mitropolitului 
Gavril, îi continuă opera. In lunga sa arhipăstorie, de peste 20 ani, 
a tradus, a îndrumat şi tipărit: Slujbe, învăţături, Bucoavne, 
Catehizituri, Liturghii, Forme de ectenii, Table şi Gramate. 
In acelaşi timp, ocârmuirea civilă publică: Aşezământul Ocâr- 
muirii Basarabiei, Aşezământul ţăranilor, Pentru organizarea 
ocolaşilor, înştiinţări pentru recensământ, pentru uşurări fiscale, 
Ucazuri în legătură cu holera, cu răscoala din Polonia, Pravila, 
Table pentru datoriile locuitorilor şi Manifeste împărăteşti în 
legătură cu evenimentele familiare. 

Impulsul pentru tipăriturile româneşti îl dădea tradiţia cărtu¬ 
rărească a Mitropolitului Gavril şi a arhiepiscopului Dimitrie, 

Sub cel dintâi, se tipărise în Moldova numeroase cărţi, iar cel 
de al doilea stătuse câţiva ani la Iaşi, unde şi învăţase. 

Pentru a fi feriţi de bănuiala în moldofilism, aceşti ierarhi 
întrebuinţează termenul de valah şi român în traducerile cărţilor 
ca şi în reproducerile de pe tipăriturile moldoveneşti. Aceasta 
până la moartea ţarului Alexandru I. Ideea de Român e mai puţin 
periculoasă decât cuvântul «moldovean». De aceea, în raportul 
către Sf. Sinod, Mitropolitul Gavriil scrie că a tipărit Bucoavna 
(1815) în limbile slavă şi valahă, iar Liturghia (1815) în limba 
rumânească. Molebnicul (1815) şe tipăreşte întâi în româneşte. 
Urmarea cântării de rugăciune... s’au tălmăcit pe limba româ¬ 
nească (18x6), Dumnezeiasca scriptură... de pe tălmăcire Româ¬ 
nească (1819), pentru ca faţă de slujitorii bisericii aceeaşi liturghie 
(1815) să fie tipărită pre limba noastră moldovenească-, pentru 
preoţii Moldoveni a Eparhiei aceştiea (1816) s’a tălmăcit pre limba 
românească... pentru trebuinţa şi înlesnirea slujitorilor biseri¬ 
ceşti moldoveni (1817). Acelaşi lucru se vede şi în tipăriturile 
Arhiepiscopului Dimitrie. S’au tipărit pre limba românească 
de pre cea Slavonească (Datoriile presviterilor de popor, 1823), 
s’au tălmăcit pe limba românească (1826). 

începând cu anul 1845, deşi în fruntea Bisericii se află episcopi 
cu totul străini de limba românească, aceştia se conformează spiri¬ 
tului timpului şi atitudinii ţarului Nicoîae I, ocrotitor al Orto¬ 
doxiei, ca şi marilor reforme ale ţarului Alexandru II-lea. Astfel 
se creează o adevărată epocă de înflorire a tipăriturilor româneşti. 
Se tipăreşte Evanghelia, Tipiconul, Penticostarul, Triod, Octoih, 
Psaltire, Anthologhion, Chiria Codromion, Ceaslov, Liturghii, — 
lucrări cu adevărat monumentale. Apoi: învăţături, Catehizisuri, 
Acatiste, Slujba sfinţilor, Instrucţii, Strigări, Rânduejii de rugăciuni, 
Ucazuri, Forme de ectenii, Foi metricate, Gramate. Pentru întâia 
dată, apar cuvântările vestiţilor predicatori: Episcopul Inochentie 
şi Protoiereul Puteatin, alături cţe ediţiile repetate ale Bucoavnelor. 

In tipografia lui A. Popov apar astfel de lucrări particulare: 
Contractul normal (1846), Operele lui Ion Sârbu, traducerile 
Preotului Ion Dogari şi însemnatele manuale a lui I. Doncev 
(1865), tipărite şi cu caractere latine. 

începând cu domnia ţarului Nicolae I şi până către sfârşitul 
domniei ţarului Alexandru al II-lea apar o seamă de tipărituri: 

Gramatica lui Şt. Margella (S. Petersburg 1827), Crestomaţia 
(1840) şi Gramatica limbei valaho-moldoveneşti (S. Petersburg 
1840) a lui I. Hâncu, Curs pritiv de limba rumână (1865), Abecedâ 
rumână (Chişinău 1865) a lui Ion Doncev, Convorbiri ruso- 
române (1877), în care termenele de român şi valaho-moldovean 
sunt întrebuinţaţi în scop de a arăta legătura cu limba vorbită 
în Principalele Române. Aceasta mai ales se evidenţiază în broşura 
de polemică politică, a lui Ion Ciorescu: Glasul Românilor din 
Basarabia (1865). 

Administraţia locală civilă continuă a tipări şi a tălmăci «în 
moldoveneşte » însemnate manifeste despre desfiinţarea iobăgiei, 
despre recensământul populaţiei, despre aşezământul pentru 
ţărani sau legi lămuritoare, învăţături privitoare la holeră şi cir- 
culări. 

Toată această mulţime de tipărituri într’un interval de două¬ 
zeci şi cinci ani. Dar odată cu moartea Arhiepiscopului Antonie 
începe epoca de decădere a tipăriturilor. Urmaşii săi au mers până 
acolo, încât au închis tipografia. Scumpetea tiparului ca şi curentul 
poporanist din Rusia vor fi alte piedici împotriva tipăriturilor 
particulare. Regimul autocrat al ţarului Alexandru al III-Iea, 
aplicat în biserică de ober-procurorul C. Pobedonosţev, se va 
impune şi faţă de tipăriturile româneşti. 

Epoca de decădere a tipăriturilor se caracterizează prin numărul 
mic al tipăriturilor, prin apariţia de dicţionare şi cărţi doar pentru 
gospodăria şi sănătatea norodului. In acest timp cele mai multe 
manuscrise populare se scriu cu litere ruseşti şi cirilice. Se răs¬ 
pândesc atunci Ceaslovul tipărit la mănăstirea Neamţului (1874) 
şi Biblia tipărită la Viena (1881), dar cu caractere cirilice, precum 
şi o seamă de tipărituri poporane trimise mai ales dela Sibiu, 
Bucureşti şi Iaşi prin satele moldoveneşti. 

Odată cu revoluţia rusească, încep a se tipări broşuri revolu¬ 
ţionare, precum şi ziarul Basarabia (1905). Se ridică problema 
drepturilor naţionalităţilor şi a limbii materne în şcoală şi biserică. 
De aceea Tipografia eparhială, înfiinţată în 1906, începe a tipări 
cărţi de primă necesitate pentru norod: Psaltirea, Cartea de 
rugăciune, Cartea de învăţătură a Iegei lui Dumnezeu, Vieţile 
sfinţilor, Rânduiala mărturisirei, Acatiste, etc. De altă parte, 
tânăra generaţie scoate ziarele: Basarabia (1906), Moldovanul, 

Glasul Basarabiei, Cuvânt Moldovenesc; revistele: Luminătorul, 
Cuvânt Moldovenesc, precum şi cărţi didactice sau numai de 
cetire. 

Sărbătorirea centenarului răşluirii Basarabiei şi publicarea 
în mii de exemplare în limba română a gramotei şi rescriptului 
Ţarului Nicolae al II-lea, dau totuşi prilej ca în anii următori să se 
înmulţească tipăriturile româneşti cu caracter profan, alături de 
cele religioase. Evanghelia ruso-moldoveneascâ se tipăreşte în 250.000 
exemplare. încep a apărea calendare şi colecţii de cântece. Se dau 
concerte moldoveneşti şi se tipăresc foi volante de Frăţimea Naşterei 
lui Hristos, în 10.000 exemplare. 

In această perioadă termenul de Român este proscris şi oste¬ 
nitorii tipăriturilor se vor sili să transpună « de pe româneşte pe 
moldoveneşte » (1914) hrana sufletească a norodului. 

Anii 1917—1918 sunt caracterizaţi prin numeroase scrieri 
politice revoluţionare. Strigările către ostaşi şi Moldoveni de pe 
fronturi, programele congreselor, proclamaţiile diverselor comi¬ 
tete. Periodicele şi cărţile tipărite: Istoria Românilor, Autodi¬ 
dactul limbii române etc., arată că mişcarea naţionalistă cuprinsese 
întreaga provincie. 

Prin urmare tipăriturile româneşti cunosc în Basarabia urmă¬ 
toarele patru epoci: 

I. Epoca tradiţiei, dela 1812—1844. 

II. Epoca înfloririi, dela 1845—1870. 

III. Epoca decăderii, dela 1871—1905. 

IV. Epoca renaşterii, dela 1906—1918. 

In cadrul acestor epoci s’au tipărit circa 1300 cărţi şi foi vo¬ 
lante. După locul tipografiei, ele se împart în cele tipărite la: 

Tipografia exarhicească (1813—1821) duhovnicească şi a casei 
arhiereşti (1822—1879) din Chişinău. 

Tipografia lui Akim Popov din Chişinău (1846—1878). 

Tipografia ocârmuirei Oblastei (Guberniei) Basarabiei 1815— 
1918 din Chişinău. 

Tipografiile din S. Petersburg: a Senatului, a Sinodului, 
a lui Nic. Grecea (1819), a lui V. Condurov (1877), a Departa¬ 
mentului Obştei învăţări (1827), a Academiei Imperiale de Ştiinţe 
(1840). 

Tipografia Eparhială din Chişinău (1906—1918). 

Tipografiile lui Dezideriev, Caşevschi, Iacubovici, Şliomovici» 
Rozenberg etc. 

Tipografia din Moscova, Odesa, Bolgrad, Bălţi, Chiev, etc. 

După conţinutul lor, tipăriturile se împart în: 

Scrieri religioase: cărţi de cult, Sf. Scriptură, acatiste,' vieţi 
de sfinţi. 

i 

Scrieri politice: broşuri revoluţionare, acelea ale lui Ion Cio- 
rescu, strigări, etc. 

Scrieri didactice şi literare: bucoavne, gramatice, cărţi de* 
cetire, abecedare, crestomaţii. 

Scrieri juridice şi administrative. 

Literatură populară. 

Scrieri de gospodărie şi sănătate. 

Manifeste ale Ţarilor. 

Ziare şi reviste. 

Foi volante , extracte metricale şi vedomostii. 

Toate aceste tipărituri se împart, Ia rândul lor în scrieri ori¬ 
ginale, reproduceri şi traduceri. In deosebi cărţile bisericeşti de 
cult sunt în majoritatea lor reproduceri după vechile tipărituri 
din Moldova, iar cele de învăţătură bisericească, traduceri după 
cele slave şi ruseşti. Ocupaţiile ruseşti din jumătatea întâia a vea¬ 
cului trecut, au favorizat sub semnul ortodoxiei noi tipărituri 
româneşti, prin reproducerea unora din tipăriturile româneşti 
din Chişinău. (Urmarea cântărei de rugăciune... s’au tipărit... 
în Chişinău, anul 1826, iară acum a doua oară... în tipografia 
sfintei mânăstiri Neamţul, anul 1853). 

In primele trei epoci, tipăriturile româneşti, cu excepţia câtorva, 
sunt răspândite pe cale oficială şi numai în epoca a patra apar 
editori şi sprijinitori, răsar «biblioteci », se dau adaose şi calen¬ 
dare pe lângă ziare şi reviste. Cultura rusească a fost introdusă 
prin câteva tipărituri, exceptând scrierile religioase. Dintre 
scriitorii ruşi au fost traduşi Tolstoi, Puşchin, Crâlov, Ler- 
montov. 

Tipăriturile româneşti din Basarabia sunt un produs comun 
al tuturor elementelor băştinaşe, Ia ca?e au contribuit şi elemente 
răzleţe din celelalte regiuni româneşti; Bucovineni de obârşie 
ca Mitropolitul Gavriil, Moldoveni ca Gr. Constantinescu, Arde¬ 
leni ca mocanul Gonţa. Afirmaţia că tipăriturile din Basarabia 

s’au făcut numai sub semnul ideei de moldovean 1 ), e greşită, 
deoarece termenul de Român a fost întrebuinţat în toate epocile, 
începând cu gramatică editată de Ministerul Instrucţiunii din 
Petersburg (1827), continuând cu Hâncu, care afirma în cărţile 
sale că limba română slujeşte în comun pentru vorbirea denumită 
Valaho-Moldovenească şi până la cărţile lui Gh. Madan şi Gh. 
Gonţa. 

De asemenea, afirmaţia că tipăriturile româneşti s’au făcut 
numai cu caractere slave şi ruseşti 2 ) e greşită deoarece, începând 
cu anul 1865, tipăriturile s’au făcut şi cu caractere latine, — cărţile 
lui Doncev, tipăriturile din judeţele sudice basarabene până 
la 1878, proclamaţia guvernului rus către locuitori (1878), — ziarul 
Basarabia (1906), Albumul covoarelor moldoveneşti (1912), pro¬ 
gramele concertelor, până la « Glasul de unire al ţinutului Bălţi 
din 3 Martie 1918)) în întregime cu caractere latine. 

Afirmaţia că din timpul revoluţiei şi până la Unire, naţiona¬ 
liştii n’au putut scrie cu caractere latine *), este anulată de mulţimea 
actelor, deciziilor sfatului Ţării, printre care: «Decizia relativă 
la distribuirea pânmântului din 21 Februarie 1918», care a fost 
destinată ţăranilor, apoi de cărţile din Biblioteca Basarabiei, de 
cărţile de cetire, Abecedare şi de ziarul România Nouă, toate 
tipărite cu caractere latine. 

Cărţile şi periodicele tipărite, alcătuind hrana sufletească a 
norodului, au contribuit în larga măsură la întreţinerea limbei 
române. Faptul că aceste cărţi au fost mai mult de natură reli¬ 
gioasă a contribuit la păstratea unei limbi curate, fără neologisme. 
Prin circulaţia acestor tipărituri în întreaga provincie şi dincolo 
de hotarele ei, la Românii de peste Nistru sau peste Prut şi Dunăre 
s’a păstrat conştiinţa unităţii româneşti. 

Pr. PAUL MIHAILOVICI 


1 ) Sesiea întâea a Sovetului Suprem a RSS Moldoveneşti. Chişinău, 1941, 
PP- 339. 34* Şi 344- 
a ) Ibidem. 

*) Ibidem. 



IARĂŞI TE REVĂD BASARABIE! 


Aceeaşi mireasmă sufletu-ţi de fecioară ! 

Numai peisajul ofilit l-am găsit: 

Pentru chinul care te-a sfinţit 
Cânt turburător mă înfăşoară. 

II 

Cât ţi-am iubit, — lacrimă de podgorii, — 

Zăpezile de basm şi feerie, 

Singurătatea nopţii viorie. 

Toamna, pe Nistru, cocorii!... 

III 

Infloreşte-ţi livezile ca odinioară! 

Plimbă-mă prin răcoarea codrilor de stejari ! 

Aceiaşi luceferi — crini clari — 

Bat leagănul pruncilor de ţară... 

IV 

Blondul seceriş al Căii Lactee 
Prin catedrale de ’nviere revărsat. 

Cum o să te fac uitat 

Trai din Chişinău, pe strada Iaşilor, — alee ?! ? 

V 

Ani buni vor adânci a vremii albie. 

Peste toată frumuseţea-ţi arsă, 

Ca un fluviu dragostea-mi se varsă: 

Iarăşi te revăd, — iar, — Basarabie !! 

OCTAV SARGEŢIU 



OGOR BASARABEAN 


Ogor basarabean, zodie de aur 
pentru nepământene picioare, 
dimineaţa odăjdiilor tale de soare 
a început să se roage troiţelor, răspântiilor 
păzite de amintirea Criştilor, 
visului plaur. 

Pe holdele verzi 

ca matasa crezurilor noastre 

adunate din vânturi 

din pământuri 

şi din livezi albastre, 

din grădini albe ca obrazul cufundat în ştergare 
îmi culc inima şi îmi culc visul să-l vezi, 
la picioarele Măriei Tale, dorit de ogoare! 

Poate n’o să mă cunoşti. 

Tu jiu ştii totdeauna de unde se ridică feciorii, 

de unde se întorc cocorii 

aceştia ai sufletului, ai sângelui şi ai cerului. 

Mă voi lumina însă lângă izbelişti de oşti 
şi voi grăi apropierii cu inima de aici, din soare, 
cu catapiteazma hramului de obşti, 
cu luminele ochilor fosforescenţi de noroc. 

Cărările întoarcerii de departe, 
dimineţi desfăcute 
de şaluri azurii şi de pluşuri 
necunoscute, 

mă voi dărui obrazului tău şi frunţii 

dela Capul Dealului şi dela Pâlcul Pădurii — 

strâns stelar pentru întoarcerea mea, 

pentru havuzul lăcrimilor revederii pe ţarina-stea. 

Să nu plângi, ţi-i grumazul domnesc 
pentru vrâste de plug nou. Vis Iilial 
în ele toate iubirile mele hodinesc, 
toate amintirile anilor crescuţi ogival. 

Nici să nu râzi! Lângă sufletul mamei, sufletul tău 
va înflori mai frumos ca floarea de grâu. 

Te voi păzi de vrăjmaşi, de cel rău 

şi te-oi spăla în oglinda pământului, oglindă de grâu. 

N’o să ne umbrească nici o poveste vesperală, 
doar drumul printre prieteni pribegi şi dela fraţi, 
cu mult mai lung decât o bucolică brazdă de fân, 
ne va rândui la câte o bucurie mai mare, argaţi. 

Ogor de aur, ogor basarabean 

pentru alergările de suflete ce se întorc în har, 

primeşte-mă cu dragostea pe chivăre, alean. 

Vreau în toată tinereţea mea 

şi în toată primăvara ta 

cu plugul, cu mâinele şi cu sufletul să ar. 


NECULAI V. COBAN 



CHIŞINĂU 

Domnului L. T. Boga 

Pe aici va fi trecut, în ropotul fulgerător al arăbeştilor de 
Missir, careta strălucitoare a boerului Teodor Vârnav, în fereastra 
căruia un chip de nespusă frumuseţe surâdea cu ochii moi şi calzi, 
aceloraşi plaiuri moldave. 

Va fi fost chipul îngeresc al demoazelei Mărioara Vasilescu, 
în fruntea trupei lui Luchian, pornită spre tristul şi înstrăinatul 
Chişinău de atunci, ca să-i aducă din Iaşi, odată cu Florin şi Florica, 
Piatra din casă, Herşcu Boccegiul, Craiu Nou, Nunta ţărănească. 
Coana Chiriţa, îmbărbătarea scrisă a Bardului dela Mirceşti, 
precum şi nădejdea sa în « magica unire şi sacra libertate ». 

La Străşeni, în pragul oraşului, careta s’a oprit; din ea, în acor¬ 
durile melodioase ale tarafului mult vestit, Lemiş, din Bălţi, 
coboară nu se poate mai gingaş, sprinţară şi plină de icuri, artista. 
Poartă pe umeri blană de chinchila foarte scumpă, strai de peru- 
vian în coloarea cerului senin — ca şi ochii-i; botfori lăcuiţi 
albastru, iar deasupra conciului ridicat tare înalt — «o capricioasă 
clădire din pene, flori şi cordeluţe. 

Cu o faţă rumeioară, ce vorbeşte mai tare ochilor ispitiţi, 
demoazela Mărioara a întins mânuţa ei înmănuşată cu « mitâne â 
jour o, pe care boierul Teodor Vârnav a pus galant patru sărutări 
la şir, ducându-şi degetul arătător la cocarda tricoloră a jiletcei 
sale de bon ton şi de moar alb brodat cu picuţei verzi, ca mai 
apoi să glăsuiască boierul puţine, dar minunate cuvinte de bun 
sosit. 

Chipul îngeresc, cu rotunzimi ce strâng parcă farmecul albei 
flori de rug, dogorea. Inturnă o privire luminoasă spre norodul 

aici de faţă, privire ce desmiardă inimile, înflăcărându-le. Surâ¬ 
zând cu farmecul ei cuceritor, o leacă stingherită, ca o pisicuţă 
albă, se rugă mai întâi să-i fie cu iertăciune zisele-i nemeşteşugite, 
potopite în vorbe şi fără istov poate. Iar mai la urmă îngăduit 
fie-i, ca pentru o asemenea întâmpinare, vrednică de amintire... 

— Mă voi sârgui, drept răspuns, tot un cântec. Anume din 
Cinel-Cinel... Domnul Vasile Alecsandri vi l-a închinat, prin 
oful inimii mele, dumneavoastră, fraţi basarabeni, având cinstea 
a vă spune că nu uită timpul acela ce i-a făcut o tipăritură ne- 
ştearsă şi a cărei suvenire sigură mai poate aduce un zâmbet pe 
veştejite buze, mai poate descreţi frunţi înnourate»... 

Am purces spre Chişinău a înfăţişa plăcerii Domniilor-voastre: 
vodevil, comedii, iznoave hăzoase, care mai de care ghizdave şi 
tari nostime, cu succese fabuloase ale dânsului «l’enfant gâte» 
al nostru şi slăvitul poet al neamului întreg... Este cu cale să 
arătăm rânduiala Domnului Alecsandri: numai din ce-i românesc, 
căci toţi cunoaştem că v’aţi gătit de sărbătoare... Aşa! măcar 
să zică cine-a zice... «Pe celelalte le lăsăm în plata Philaminelor 
amoroase de scenă străină, ce le-ţi videa diseară teatru în sala 
Truţi, înfăţişate chiar de noi: — «Ooohl nu-s de bon ton... 
C’est une chose, ma chere, horribile, une abomination! »... Vorba 
ceia, zic eu Dumneavoastră: «Pe semne n’aţi băgat de seamă 
că lui Ion îi zic Jean ? »... 

Dar mi-aţi aţâţat inima, fraţi basarabeni, şi atunci — cântecul l 
Când — « altă mângâiere mai vie pe pământ » — nu-i, cântecul 
făgăduit: 

La Moldova cea frumoasă 
Viaţa-i dulce şi voioasă, 

La Moldava-i dulce soare, 

Creşte floare lângă floare. 

Ascultând, vestitului Lemiş i-a tremurat arcuşul pe strune, 
ceea ce nu i se întâmplase nici când. Teodor Vârnav a început 
a plânge cu lacrimi mari. 

Avea vocea Mărioarei Vasilescu un farmec turburător, o 
însufleţire duioasă. 

Dintre cei daunaţi acolo s’a înălţat atunci un glas hotărît, dar 
stins, stihuind... Lumea aştepta tăcută. La isprăvenie a păşit 

umil în faţa artistei un omuleţ tigărit, prizărit la statură, alivit ca 
vai de el, « o figură originală şi cromolită ». Adus de spate, ploco- 
nindu-se adânc, omuleţul tigărit grăi: 

— Smeritul scriitor şi singur scornitor — Gheorghe Păun!... 

Am pentru urarea mată, dudue Mărioară, şi pentru Basarabia 
noastră stihurile mele: 

Prutul ista ne desparte, 

Apa-aceasta n’are moarte? 

Dar ne-om pune noi cândva 
Şi cu gura l-om seca! 


întoarcerile Sărdarului Varfolomei n’au cunoscut alte tărâmuri. 
Aceleaşi cărări bătute... Fusese mai la început umil şi nevrednic 
ciubucar la curtea Domnitorului Moruzzi, în Iaşi, de unde porni 
într’o bună zi în butca hodorogită cu trei gloabe vineţi, spre Chi- 
şinăul răsfăţului şi benchetuelii ce erau se vede sortite să-i iasă 
în cale. Pe semne i-au purtat noroc şi gloabele şi butca hodorogită, 
de vreme ce desmăţul Eteriei şi dulcele surghiun al lui Puşkin în 
«această provincie tristă, dar sfântă, pentru sufletul de poet», 
găsesc uşile locuinţei uitatului nemernic ciubucar larg deschise. 
De acum Serdar! cu barba cenuşie ca a Râşnovanului... Balurile 
se ţin lanţ, chiolhanurile nu mai contenesc, protipendada câtă 
s’o fi ascuns pe aici, « prinţi şi boeri mari din Iaşi şi Bucureşti 
au centrul de întâlnire în casa Serdarului, unde amorţeau sufe¬ 
rinţa prin veselie şi petrecere ». Dar mai presus de toate înflorea 
acolo surâsul de icoană al Pulheriţei, fiică-sa, cu ochii în coloarea 
verdelui stins. «Speriase târgul cu frumuseţile ei. Se iscaseră 
certuri, dueluri sângeroase între cei ce aspirau la favorurile sale, 
între cei ce fuseseră fulgeraţi de privirile Pulheriţei »... 

Puşkin n’a lipsit; zadarnic pe cât se pare, căci fata era cuminte, 
ţinea la rang şi la neamul ei cel oropsit. 

Nu de geaba avea Pulheriţa chipul de icoană. 

Plecase Iacobiţă şi pustiul din jur i se părea de nepătruns, 
cu toate că soarele dăruia zilei o lumină mare; dimineaţă de vară, 
adâncă în văzduhul albastru, proaspătă în verde crud. Fata nu 
mai putea şti cum vine vremea. Gândurile, făptura ei se aninau 
ca de o umbră poate, poate ca de un vis, de Iacobiţă Filipescu. 

Călătoreau acum alături de el, două zile şi nopţi încheiate, spre 
unde-1 mânau inima-i arzătoare, hotărîrea nepotolită după drep¬ 
tatea care nu mai vine, pentru neamul lui de cel oropsit. 

Sbuciumările pribeagului o turburaseră şi pe ea luni de zile 
întregi. Din spusele Iui, Pulheriţa înţelesese că pe Muntean îl 
cetluiau de steagul Domnului Tudor credinţă neclintită şi că 
drumul lui e drum fără întoarcere. 

II îndrăgise dela început, şi dragostea ei întemeiată pe o singură 
privire, pe cea dintâi strângere de inimă, nu o desminţise. Cinstit 
şi drept, Iacobiţă Filipescu, în seara de atunci, i-a vorbit fără ascun¬ 
zişuri, îndelung, aducându-i necumpănită dovadă, glasu-i cald 
şi vorbele degoritoare. De aceea n’a plâns Pulheriţa nici o lacrimă. 
Doar a spus o rugăciune în gând. Şi sărmănica, inima ei, strângea, 
ascultându-l, nespusă fericire, izvor fără de moarte. 

Ea se gătise scump — pentru el ori pentru despărţire ? — cu 
zavelcă în coloarea zarzărei — adăruiera părintelui său, Serdarul, — 
adusă din ţară, dela Iaşi şi tot de acolo, după obiceiul Săsoaicelor, 
o horbotă înspumată alb, de sanguilă, în jurul gâtului plinuţ ce-i 
făcea obrazul şi mai proaspăt. Se pieptănase în codiţe împletite, 
iar mijlocul i-1 cercuia cingătoare de paftale. 

Era o noapte domoală atunci, urcând ca o scară la cer, înmi¬ 
resmată, de se deschideau florile a minune şi a dragoste, în preajma 
sfinţei bisericuţe Mazarachi, pe colnicul de unde purcede mai 
întâi primăvara albastră deasupra târgului Chişinău. Iacobiţă 
sfinţise locul şi Pulheriţa se supuse vrerii lui. 

Şi-aduce aminte şi-l are întreg în faţa ochilor, chipeş, în 
vestmânt cenuşiu, cu orbrazul smed, golit de sânge, dar frumos. 
Pe cap calpcă de miel şi pe piept — scutelnic — două orduri 
munteneşti. Tristeţea spuselor îi era din clipa aceea rău prevesti¬ 
toare, ca din altă lume. Iacobiţă Filipescu purta dedesubtul tâm- 
barului, în dreptul inimii, brodată cât o inimă, flamura pentru 
care trebuia să moară: pe o bucată de sasir alb, zugrăviţi în fir şi 
mătasă, binecuvântând pe deasupra norilor, Dumnezeul nostru 
şi Iisus cel dulce şi cel blând cu chip omenesc şi crucea patimilor 
sale. De-a dreapta, Sfântul Mucenic Gheorghe, de-a stânga Sfân¬ 
tul Teodor Trion; semnul Ţării la picioarele Lor: o ramură de 
stejar încununând sborul neînfricat al vulturului. Mai era scris 
încă: Tot norodul românesc—Troiţă de o fiinţă—Cu puterea ta 

cea mare — Nădejde de putere — Pe tine te proslăvesc — Trimi¬ 
te-mi ajutorinţă — Şi din braţul tău cel tare — Acum să am şi 
eu parte. 

Tudor-Ghenuar 1821 

* 

# * 

Din mocneala târgului nestrămutată se ridicase pe negândite, 
Tăzbind ca un chiot, năpădul Eteriei şi viermuiala oamenilor de 
toată mâna şi toată seminţia. Mai cu osebire, berbanţii palicari, 
porniţi, cum le este năravul, într’o asurzitoare larmă. încurcă 
drumul chiar pe margini de pava, gâlcevitori, cu privirea vi¬ 
cleană, « fudul din născare şi evghenis din cap până ’n călcâie ». 
împăunaţi, bătându-se cu pumnul în piept, ştiu toate câte sunt 
netăgăduit: mersul lumii, firul vieţii, zodia omului. Ghiceşte ’n 
lună, citeşte ’n stele şi întoarce fanariotul mortul dela groapă — 
pentru cine are vreme să-l asculte... Bărbat mitos şi meşter fără 
păreche, la o adică, dacă vrei, chezăşueşte obştii şi crâstei fripţi. 
Chiar aşa I... 

Şi chihăeala asta de farafastâcuri nu mai are contenire. 

Câte un pârlit de coropcar, ogârjit, trăind de azi pe mâine, 
ruginit în rele, cu serhaltâcul ros şi ceaşirii peticiţi e şi mai şi. 
Calcă a polcovnic şi nu-i dai de nas. Intră semeţ în vorbă, uitân- 
du-şi de treabă. Pe tableaua blăjmuită, spânzurată de gât, tinse în 
soare, colbăite ca vai de ele, podoabele muereşti, nepreţioase găteli, 
le-a bătut Dumnezeu: băsmăluţe turceşti, nasturi de cristal, copci, 
lese, cenghere vârstate, căpătâie de conciu, gămălii şi un biet sur- 
guciu, mai mult jucărie, cu pană de curcă. 

Cuvântând face spumă îmbăiată, chişmolindu-se ca pe jeratic, 
de-i dârdâie pe scăfârlie fesul mic împodobit de floarea nărâmzie 
lucrată din ibrişim. Nimeni nu înţelege o iotă. Palicarul nu ia 
seama, toacă înainte, zise şi nezise, vărsând sudori, şiroaie de-a- 
lungul nasului cât un parmac de mare, până sub fleacul de mustaţă 
subţiată în unsoare de seu amestecată cu alună arsă. Mai la urmă 
se închină cu plecăciune, aşteptând aplaude dela public. Zadar¬ 
nică aşteptare. Gloata de cască-gură îi întoarnă dosul şi-şi vede 
înainte de alivanda prin târg. 

Ii fierbeau la gură, deunăzi, valurile mincinoase, pieritu- 
le-ar fi numele să le fie: Cum că Eteria-i pâinea, cuţitul, 
sarea Europei!... Toate la un loc — Eterial... Ac de cojocul 

Turcului, slobozenia noroadelor, numai dacă, spre fericirea tu¬ 
turor, nu trage unu haisă, altu ceală... Cât de frumos şi dreptu-ar 
fi lumina Fanarului. A bună dară: mersul Moldaviei în oblăduirea 
lui Pendadeca, până la înscăunarea prinţului Gheorghe Cantacu- 
zino — numai miere şi lapte... Ştiut este! Şi mai vârtos încă, 
Caravia, Duca, Rizo, Schina. .. Caravia apăi să nu -1 eclendiseşti ? 
Albanez nealbanez, cum se vântură vorba, viclean au nu, soco¬ 
tească fietecine ce i-ar putea sta piedică? râse Grecul hohotit. 
Poate Aii Paşa din Anina ?... 

Mugi atunci, pe dată, alături, Sandu Miclăuşul, staroste de 
iznafuri, boer ţinutaş prin părţile Orheiului. Munte de om, zdra¬ 
văn şi la minte şi la pumn, mugi — (întocmai aşa) — şi-şi făcu, 
înghiotind, pârtie prin mulţime până la urechia Pelicarului. 
Cunoscut bărbat mare de inimă, cu spusa dreaptă şi netedă, 
nu stete de loc cumpănă Miclăuşul. Pe neocolite, începu plin de 
năduh — Dunăre de mânios: 

— Cuvinţi numai în tâlcuri, ca Beizadea Mitică,.. Carevasă- 
zică lapte şi miere ocârmuirea Albanezului I... Dară chinurile, 
au lacrimile, au povara — le-ai uitat chir Svârlugă ? Şi durerile 
câte-au fost... Că ne-au caşit, şi ne-au bătut, şi ne-au pus la plug 
ca dobitoacele — tâlharii!... Uita-tu-le-ai ?... Lapte şi miere, 
boer cârcotaş ?... Cât despre Cavadia, nu te proţăpi, avuserăm 
şi noi veste. Privirea vicleană îi dă pe faţă, uşure, inima-i de câine. 
Citeşti în iadul ei toate focurile Gheenei — poate şi mai mult. A 
dovedit-o cu prisosinţă numa la Galaţ, fiară: două mii de suflete 
fără apărare, nici pricină, nici alegere, trecute prin iatagane în 
puterea nopţii... Or, mai ştii păcatul ? le-or fi dorit şi lor miere 
şi lapte... Spuseşi parcă de lumina împroşcată din Fanar!... Ba 
chiar ai nimerit-o! Ia să nu mori ?... Nu ţi-ar fi ruşine!... 
Voi: pizma şi trufia. Voi: agurţi, înăcleiaţi în socoteli dinainte 
cântărite; barani ce-şi schimbă doară blana. înăuntru duhul 
rămâne neschimbat veşnic, şi veşnic sterp... Ca la mata bădiţă, 
ca la Cavadia... Povestea lupului, spusei... Iar ca să mântuim 
tocmeala, socotinţa mea este că: « oală de lut spoită nici dracu 
n’a văzut U. 

Chişinăul împlineşte istoriei noastre o pagină din cele mai 
frumos scrise. Deseori numele lui e pomenit cu mare cinste. 

Lângă Bâc de cealaltă parte, pe valea ce se găseşte în faţa GHE- 
SENEULUI lui Acbaşa — pomeneşte, în 1432, un hrisov domnesc 
al lui Ştefan Stăpânitorul. Miron Costin ni -1 arată pe Ghica 
Vodă în drum spre Tighina poposind o zi— pentru nutreţ şi 
odihnă la vite — în Lăpuşna pe Bâc. Tot în cuprinsul « Letopiseţu¬ 
lui » său sunt date câteva referinţe asupra felului de conducere al 
Ţinutului, mai întâi prin Pârcălabul de Lăpuşna, învestit cu puteri 
depline şi puţin în urmă Serdarul de Orhei, fără ca sfera atribu- 
ţiunilor să cuprindă şi problemele religioase. Târgul mănăstiresc 
era închinat pe vremea aceia Bisericii Balica din Iaşi. In preziua 
luptei cu Turcii, la Frumoasa, în 1685, Petriceicu Vodă trimite 
lui Dimitrie Cantemir următoarele rânduri: Să sfărâmăm vrăş¬ 
maşul şi să râscumpărăm pământul care dintiînsul nu ne străinească 
păgânul ». 

Că locul şi odată cu el cheia acestor răscruci de drumuri, 
Chişinăul, aici între dealuri păduroase a constituit un punct stra¬ 
tegic de prim ordin, ne-o atestă mărturiile întâlnite la tot pasul 
în actele vechei Moldove şi mai cu seamă paginele istoriei ei, 
pomenind cu fiecare rând aproape şi cu titlu de glorie, acest ţinut 
al Codrului, nume răsfrânt eroic în baladele româneşti. Codrul 
străvechi a ocrotit, cum în poezia noastră populară, ca un adevărat 
frate pe Român împotriva sălbăticiei şi jafului tătăresc. Timp 
de aproape două secole, începând cu anul 1510 când «Tătarii 
Bilogrodenses » s’au aşezat temeinic în Bugeac, frunzişul lui verde 
şi cărările priitoare a lor noştri, dar atât de neprielnice hoardelor 
de stepă, au tras hotar viu între două lumi. 

Drumurile Sucevei şi ale laşului, toate au trecut pe aici către 
«inima Moldovei », cum numea Sfântul iubitor de ţară Ştefan 
cel Mare, cele două vajnice cetăţi, Chilia şi Cetatea Albă, una 
păzitoare gurilor Dunării, cealaltă — fereastra Moldovei dinspre 
Marea Neagră. Erau drumuri aproape strategice, căci importanţa 
lor o vedem alăturată marilor interese naţionale, provenite din 
stăpânirea «cetăţilor de apă», despre care împuternicitul ţării, 
trimis la Veneţia în 1477, spune hotărît că « ele sunt orice ce poate 
fi mai însemnat pentru Moldova », iar Sultanul Baiazid II cumplit 
şi atotputernic dă semnalul cuceririi lor: «până când Moldova 
stăpâneşte Chilia şi Cetatea Albă, până atunci nu vom birui pe 
Ghiauri ». 

Şi astăzi, dacă vre-un călător curios şi pasionat ar încerca să 
lege din nou aceleaşi cărări bătute, paşii lui l-ar duce firesc fără 
de nici o pregătire de mai înainte pe urmele lor. Drumuri naturale 
de ţară, ferite pe sub povârnişuri de dealuri, lucrate de mâna lui 
Dumnezeu din nisipul albiilor de râuri, pietruite cu bolovanii 
aduşi de apă, cu umbriri de păduri şi răcoare. Praful lor e glorios 
şi e sfinţit. Vânturile Bugeacului îl răscolesc sub paşii tăi şi-l 
spulberă, aşa cum l-au răscolit şi spulberat acum o sută de ani, 
două, trei, patru, acum cinci sute de ani, o eternitate în urmă, 
sub opinca tare a moşilor strămoşilor tăi. 

Mi-aduc aminte de o seară, la via prietenului Gore Gavrilovici, 
cănd am băut cu câţiva prieteni vin bun basarabean în rustice 
ulcele de pământ, ca în podgoriile de odinioară. Locul era evocator. 
Pe dealurile Buicanilor se aprinseseră focuri. Şi l-am aprins şi noi. 
Noaptea, cu o seninătate înaltă şi albastră urca până la cer. Ţârâit de 
greer şi adieri tămâiate de coamă. Un chiot haiducesc sparse lini¬ 
ştea şi foarte de departe, înnăbuşit, scârţâit de care cu povară grea 
pe drum. Aceleaşi drumuri... «Se ’ntorc vremurile» — a grăit 
încetişor Gore Gavrilovici, şi atunci s’a ridicat de lângă noi o voce 
curată şi tânără, în cântecul cel vechi al lui Alexandru Donici. 

Căruţa poştei de dimineaţă... 

Oraşul e frumos şi alb iarna. Dela începutul lui Noemvrie 

— se sloboade — cum se obişnuieşte să se spună aici, viforniţa 
şi până la ivirea toporaşilor în coloarea dealului din care răsar 

— vioriile chenare de pastel ale Visternicenilor — arcuşurile ei 
înalte cântă melodii numai înnalte, aspre, reci, pline de melancolia 
zăpezilor... 

Românii veniţi din alte ţinuturi suferă « cumplitul ger » şi bles¬ 
temă, cel puţin în gând, melancolia zăpezilor albe... Ca să se 
încălzească beau, nu ca Ruşii ceai, ci o cafeluţă la cofetăria 
Zamfirescu, alături de parcul Sfintei Catedrale, unde clopotul 
cel mare dăngăne adânc din sfert în sfert de ceas, iar toaca cea 
mititică, vrednică, ridică svon mărunţel de utrenie. 

Străzile merg paralel toate şi nesfârşit toate. Dela spital, de-a- 
lungul bulevardului Alexandru cel Bun, privirea ţi se pierde 
în infinit, căci spre gară, după ce treci centrul, terenul coboară 
mult şi atunci ochii au sprijin numai cerul, albastru închis îa 

zilele de vară, tremurător ca privelişte irizată a mării neţărmurită 
şi pustie. 

Oraş unde toate graiurile pământului îşi dau întâlnire. Limba 
ţării vorbită mai mult în vechiul Chişinău, cu uliţele strâmbe, 
întortochiate, ce fac din loc în loc ocolul unei aşezări bătrâneşti, 
moldoveneşti, împrejmuită de uluci de şipcă neagră putrezită 
de vreme şi umbra rotată a câtorva stejari, pe trunchiul cărora 
se sprijină temeinic întreaga aşezare. De aici începeau odinioară 
cele cinci sate bogate, răzăşeşti, Visterniceni, Hruşca, Munceşti, 
Buicani, Varvinţeni, prelungite mai târziu cu Ghetoul infect 
-de străzi şi barierile cu nume evocative: Schinoasa, Hâncu, Poşta 
veche, Sprincenoaia, Şapte ani, Fulgeleşti, Melesteu, Mălina mică. 
Valea Crucii. 

Spun şi cronicele şi amintirea locului că pe una din ele, lângă 
casa boerului Catargi, la 1878, în preziua războiului cu Turcii, 
Marele Duce Nicălai Nicălăevid , asistând la defilarea oştirii, a 
văzut cu ochii înălţimii sale înecându-se un bou în noroiul dru¬ 
mului ... 

Asupra filiaţiei cuvântului « Chişinău » s’au emis tot felul de 
teorii, una mai extravagantă decât alta. De pildă s’a căutat deri¬ 
varea expresiei din Kaşen, cu semnificaţie de mănăstire, loc de 
închinăciune, schit; din ucrainianul Chişani, a cărei traducere 
este buzunar ; apoi din denumirea Câşla nouă, echivalentul cu 
tăria nouă; alte ori s’a admis ca origina cuvântului Keşne, tătăresc, 
care înseamnă piatră de mormânt, monument funerar. Chişinău, 
după opinia d-lui profesor Ştefan Ciobanu, este cuvânt de obârşie 
ungurească — Kosjenl — Ien o mic (mărturie, denumirea locali¬ 
tăţii Chişinău din Transilvania), căci o mulţime de sate din Sudul 
Basarabiei sunt astfel provenite, explicaţie dată în seama coloni¬ 
zărilor cu Secui şi Saşi făcute în aceste ţinuturi de primii domni¬ 
tori moldoveni. 

Chişinăul a avut epoci de mare înflorire, dar şi nenumărate 
dezastre. Orice document al trecutului consemnează cu înfrico- 
şetoare amănunte arderea lui din temelii de Tătari, precum, 
şi timpul ocupaţiei ruseşti. In admirabila sa schiţă istorică, regre¬ 
tatul Paul Gore face o savantă analiză a stărilor de fapt ale Basa¬ 
rabiei de atunci, scoţând în relief rezultatele nefaste pentru noi, 
ca popor, în urma anexării provinciei la colosul muscălesc: « Pra- 

voslavnicia noastră a Românilor si a vecinilor marelui imperiu slav 
a fost fatală , începând dela ijii şi până în ziua de astăzi ». . . 
Contele Kiseleff raporta împăratului: « Scriam Majestate, şi con¬ 
firm şi acum, Guvernatorul H. nu numai pradă averea, ci suge 
sângele bieţilor locuitori ai Basarabiei. Ca să vă dovedesc cât 
de rea este administraţia noastră de azi, aş dori să porunciţi Ma¬ 
jestate, de a vă prezenta o notiţă de câţi locuitori au fost în Basa¬ 
rabia la 1812, la încheerea păcii, câţi colonişti bulgari la noi, pe 
urmă câţi locuitori au emigrat, preferând jugul turcesc aşa de greu 
pentru dânşii, administrării noastre. Ruşii au introdus în Principate 
şi Basarabia toate ororile unei robii din cele mai cumplite, care 
exista la dânşii acasă şi care n’a fost cunoscută de populaţia liberă 
de aici ». . . 

Putem spune, remarcă Paul Gore, că fruntea nevinovată a 
martiriului poporului român a fost încoronată de o adevărată cu¬ 
nună de spini. Dela cincisprezece până la douăzeci şi cinci de mii 
de care, înjugate fiecare cu patru boi şi însoţit de doi ţărani români,, 
trebuiau să fie- prezente ori când la dispoziţia armatei ruseşti. 
Moldova care înaintea venirii Ruşilor plătea trei milioane piaştri, 
tribut anual, Turciei, de acum a fost mărit de către noii stăpâ- 
nitori de cinci ori. Toţi proprietării din întreaga ţară erau obligaţi 
să plătească un impozit special sub ameninţarea pedepsei de a fi 
expulzaţi în Siberia. Boerii plăteau o sumă de un milion două 
sute de mii piaştri, după starea fiecăruia şi după postul ce-1 ocupau. 
In general, boerii erau trataţi de Ruşi în mod foarte aspru, iar 
uneori cu un dispreţ pronunţat. Spătarul Iordache Catargi, întors 
din Paris la 17 Februarie 1811, a fost arestat fără nici o vină şi 
dus sub escortă în Rusia. Boerul Iordache Rosnovanu a fost 
tras de barbă prin sala Divanului de un secretar al lui Crasna- 
Nişolevici, fiindcă a spus categoric că populaţia Moldovei nu poate 
plăti douăzeci de mii de piaştri. Şi la toate mustrările care se făceau 
comandantului general Cutuzov, în privinţa chinului Moldovei, 
el răspundea: « Am să-i las ochii să plângă)). 

Pentru cercetătorul iubitor de trecut, Chişinăul oferă destule 
pagini vii şi duioase, chiar de istoriografie literară... 

Exemplul vieţii blândului Alecu Donici « prietenul tuturor 
animalelor », la moartea căruia Costache Negruzzi le îndemna prin 
«Trompeta Carpaţilor»: «Plângeţi dobitoacelor! Alecu Donici 

nu mai este. Voi, cărora el ştia a vă da atâta spirit! Istoricul nostru 
a murit! » — viaţa aceasta cu începuturile ei de sbucium, îndoeli 
şi entuziasme, arzând întreagă pentru bucata lui de pământul natal, 
reactualizată prin scris ar înfăţişa o splendidă lecţie de naţiona¬ 
lism tineretului basarabean. Prietenul şi colaboratorul de mai 
târziu al lui Kogălniceanu şi Alecsandri la « Dacia Literară » cobo- 
rîtor din familia Donici de origine veche şi necorcitâ, silit să-şi 
chinuiască cei mai frumoşi ani pentru rangul de praporscic — 
«într’o cazarmă străină şi rece pe ţărmurile Nevei, unde se 
vede atât de rar soarele şi unde în locul dulcei limbi în care mă 
legăna mama, nu aud decât o limbă aspră ca şi climatul» — plân¬ 
gea în rândurile trimise lui Negruzzi, cu accente amintitoare parcă 
unei alte «Cântări a României», fericirea şi sufletul său întreg 
lăsate acolo « pe marginile verzi şi înflorite ale Bâcului. . . Când 
mă văzui părăsit între străini — se jelueşte Donici în scrisoarea 
amintită — ce nu mă înţelegeau, silit de dimineaţă până seara a 
face marşuri cu mai multe ocâ de fier pe umăr şi a învăţa mane¬ 
vrarea pustei în douăsprezece timpuri, disperarea mă cuprinse. 
Viind la cazarmă, mă aruncam pe tristul pat. Camarazii mei râ¬ 
deau, cântau şi se jucau, iar eu plângeam gândind la ţara mea, 
ţara unde erau Făt-Frumos şi Ileana Cosinzeana ».. . Un uitat, 
Alexandru Donici, chiar pentru Basarabia. Nimeni nu-şi mai 
aduce aminte de bătrânelul sfios, domol în gesturi şi vorbă, care 
în preajma revoluţiei dela 1848, retras la Iaşi, « atunci când, spune 
Negruzzi, lira lui Lamartine se discordă şi telescopul lui Argo 
prinde ceaţă, singur el rămase credincios muzelor ». 

Trebuesc neapărat amintite cetăţeanului, cel puţin două din 
fabulele sale, « Pufuşor pe botişor » şi « Măgarii în Pamas ». Nu 
de altceva, dar lectura lor reconfortează şi astăzi. Citindu-le, în¬ 
cerci o deplină satisfacţie şi asişti încântat la usturătoare, iar prin 
obiect savuroase pentru tine, sfichiuiri de bici pe obrazul gros, 
etern acelaşi, al fostei gloate electorale, «gura mare » cum a cate- 
gorisit-o nu se poate mai adevărat şi mai expresiv ţăranul basara¬ 
bean. 

Figura luminoasă, apostolică a Mitropolitului Gavril Bănulescu 
Bodoni, cum ne-o înfăţişează un portret lucrat la Kiev, cu ochii 
negri strălucitori de inteligenţă, barba resfirată în ondulări de ce¬ 
nuşă şi mâinele-i de o izbitoare frumuseţe, în stânga ţinând cârja, 

cu cealaltă binecuvântând; poartă vestminte la fel marilor Erarhi 
ai Sf. Munte, spre unde -1 îndemnase, ca şi la Poltava, Ecateri- 
noslav, Roma ori şcoala celebră a marelui Moldovean Petru Mo¬ 
vilă, neistovita sete de învăţătură şi credinţă. 

Când după 1812 Basarabia devine oblastie rusească, guver¬ 
nată de Scarlat Sturdza, ajutat fiind de un comitet compus din 
boierii Ghica, Leon Vârnav, Balş, Dimachi, generalul Catargi, 
în faţa aroganţei şi trufiei amiralului Ciceagov, cel care ridică 
glasul său răspicat, spusa-i verde românească, e Mitropolitul Bă- 
nulescu: — «In cârmuirea acestei Eparhii, să mi se îngădue să 
mă acomodez obiceiurilor de aici, când aceasta nu este în contra¬ 
zicere cu legile, fiindcă mai întâi o cere liniştea poporului ace¬ 
stuia şi fiindcă din punct de vedere civil r lor li s’au acordat drep¬ 
turile lor vechi moldoveneşti». 

Pomenim şi pe mult învăţatul Alexandru Hajdeu, unul din 
« avocaţii savanţi ai Chişinâului » din acea vreme, care cu mult 
înaintea lui Alecu Russo înţelege imensa valoare a poeziei popu¬ 
lare, publicând în revista rusă « Telescop » articolul « Cântecele 
populare a Moldovei în privire istorică». « Moldovenii, spune 
Alexandru Hajdeu, au avut totdeauna la temelia lor creştinismul, 
monarhia şi patriotismul ». 

«Lebăda Basarabiei» celui căruia Eliade Rădulescu îi ridica 
neprecupeţite elogii în « Curierul Românesc », Cavalerul Costache 
Stamati, împlineşte cu îndelungata-i activitate un însemnat ca¬ 
pitol din istoria culturală a provinciei. Transcriem spre o cât mai 
pioasă aducere aminte aceste versuri, de sigur neabile, dar cu mie¬ 
zul atât de românesc. 

lat’ obrajii rumeni ca bujorii proaspeţi, 

Iată ochişorii plini de drăganele, 

Iată o guriţă ca cireaşa coaptă, 

De ademeneşte sărutarea dulce. 

Iată coame negre chiar ca ursinicul 
Ii învelesc pieptul, spatele şi boiul, 

Se zăresc’ prin ele chiar zăpada albă, 

Iar statul ei tânăr, ca melidul tânăr. 

Colaborator la « Albina», «Alăuta Românească», «Dacia 
Literară », Stamate înfiinţează la Chişinău un cenaclu literar pe 



chişinău 


617 


care -1 frecuentează Alexandru Sturdza, Donici, Costache Tu- 
fescu, mai târziu Ion Sârbu, cu ale sale <1 Fabule alcătuite în limba 
moldovenească», şi Gheorghe Păun, cântăreţul popular al Basa¬ 
rabiei. Se spune că Negruzzi însuşi şi Puşkin au citit la masa de 
lucru a lui Stamati: Negruzzi traducerea «Şalului negru», Puşkin 
câteva din versurile sale inspirate de «frumuseţile oraşului ble¬ 
stemat »— Marioriţa Raly, Sofica Săndulache, Pulheriţa Var- 
folomei în « Fecioara », Maria Nillo şi Tarsiţa Iacobachi « Ganlis 
a Chişinăului. 

Cei câţiva ani din viaţa fulgerător de scurtă şi adânc tragică a 
genialului poet trecuţi la Chişinău au însemnat pentru proti¬ 
pendada de atunci subiect inepuizabil de certuri, ură, bârfeli sau 
în aceeaşi măsură seducător exemplu de poezie eminamente ro¬ 
mantică ... «Dacă mai vii prin Chişinău — îi scria poetul lui 
Negruzzi — îţi voi prezenta pe tovarăşii de arme ai Olimpiotului 
şi pe greaca ca s’a sărutat cu Lord Byron ». A iubit la Chişinău 
pe fermecătoarea copilă a boerului Varfolomei, Pulheria, dar 
exact ca în multe din poemele sale, «fata nu l-a iubit!... ». Apoi 
episodul despre care povesteşte Costache Negruzzi, epizod trecut 
din viaţă direct în eternitatea unei opere « Şalul negru » şi în care 
este vorba despre grecoaica Calyope, ce a adumbrit cu întuneci¬ 
mea ochilor ei o parte din viaţa şi poezia lui Puşkin. 

Rătăceşti adesea pe străduţa aceea lăturalnică, în preajma casei 
cu cerdacul văruit, învolburat de iederă, redacţia micuţă a 
vechiului «Cuvânt Moldovenesc», unde lucra şi după Unire, 
încă în putere, neînfricatul luptător Alexandri şi Zamfir Arbore, 
autorul monumentalei Monografii, în paginile căreia sunt săpate 
cu adolescentă dragoste şi bătrânească înţelegere darurile de mare 
preţ ale pământului său. Cartea aceasta, esenţă de Basarabia şi 
de frumuseţile ei. 

Aici, în redacţia «Cuvântului Moldovenesc» am răsfoit cu 
evlavie mult mai târziu, un caiet obişnuit şcolăresc, filele liniate 
mărunţel, în patrate mici, violete. Carnetul poetului Al. Matee- 
vici. Un carnet de război s’ar putea spune, în care « dulcele » no¬ 
stru poet basarabean şi-a chinuit inima şi versul. Mai toate poe¬ 
ziile au la sfârşitul lor însemnat cu creion chimic data şi localitatea: 
19IJ Mârăşeşti. Sunt numai câteva poezii, toate câte ni le-a lăsat 
poetul. încercând să aduni la un loc, întru slava acestei adorate 

Basarabii, ceea ce a rămas din gândurile şi dragostea lui Mateevici 
pentru ea, nu poţi ajunge decât la o cărticică de câteva pagini. Dar 
prea destul şi atât pentru a ne revela o nouă Basarabie. Nu ştiu 
dacă am greşi spunând că, prin poezia lui Mateevici, am trecut 
Prutul!. .. Versul lui cu ondulări «oble » cum sunt dealurile 
provinciei, pline de acea nostalgie între totul caracteristică pă¬ 
mântului şi oamenilor ei; toamnele târzii şi nopţile albe de prea 
multă lumină; drumurile noastre prăfuite, altădată « drumuri de 
os », pe care le-am colindat în anii adolescenţei, tocmai prin ele 
mai înflorită şi mai plină de ceea ce a constituit peste puţin timp, 
din parte-ne, motiv de poezie, de vis şi de încântare... Nici că 
se putea o mai bună recomandaţie neapărat citită prefaţa ei: 
poezia lui Al. Mateevici. Este strâns aici întreg materialul docu¬ 
mentar de care ai nevoe. Mai mult încă: sufletul ei. 

... Limba noastră-i foc ce arde 
Intr’un neam, ce fără veste 
S’a trezit din somn de moarte 
Ca viteazul din poveste. 

... Limba noastră-i graiul pânii 
Când de vânt se mişcă vara, 

In rostirea ei bătrânii 
Cu sudori sfinţit-au ţara. 

Limba noastră-i frunza verde, 

Sbuciumul din codrii veşnici, 

Nistrul lin, ce ’n valuri pierde 
Ai luceferilor sfeşnici. 

... Limba noastră-i limba sfântă, 

Limba vechilor Cazanii 
Care-o plâng şi care-o cântă 

Pela vatra lor ţăranii... 

> 

# 

* * 

La Chişinău totul se confundă sau se suplineşte. Rubacica 
cu sacoul ultra modern de croială impecabil bucureşteană; pălăria 
cu căciula fumurie ratezată de moţ, îngustă şi plată ca un ceun, 

anume suspendată, nu înţelegi prin ce miracol, în vârful unei 
hălăciugi de păr, pentru o cât mai evidentă, parcă, punere în va¬ 
loare şi cochetărie a unei foarte complicate frizuri muscăleşti, 
numai rotocoale, ondulări şi creţuri; pantofi acajou lângă cisme 
cu carâmburi moi şi tocuri înalte, aproape femeieşti; armonica 
şi ţambalul; palton de biber şi şubă largă cât o disetină, mirosind 
a oaie, a cuptor şi a vutcă; seminţe de floarea soarelui prăjite şi 
pastile de ciocolată « Urs de Dorna »; vinul « Ali-Gote » şi ţuică 
de Văleni; « Noaptea Sf. Andrei » lângă « Rusoaica » bietului Gib 
Mihăescu şi «Medelenii» lui Ionel Teodoreanu; turelele biseri¬ 
cilor, verzi, galbene ori de coloarea stânjenelului, în forma aidoma 
unei cepe lângă liniarul stil bizantin; morile de vânt din dealul 
Buicanilor şi morile cele mai noi, cu electricitate şi calorifer; 
obrazuri rase alături de bărbi patriarhale, amintindu-ne în de¬ 
osebi, nouă regăţenilor, figura lui Ivan cel Groaznic din cinema¬ 
tograf sau şi mai bine portretul lui Tolstoi dintr’o uitată editură 
ieşeană; trăsuri cu un singur cal şi un singur loc, mic cât un ghem, 
cu jugul înflorat al clopoţeilor, lângă maşini «Lincoln» model 
1936; cântece aspre şi la Radio vocea cu virtuozităţi de local a 
Măriei Tănase; cveas şi limonadă; mămăligă şi «blâni»; Janette 
şi Smărăndiţa; Gogu « şmecheru la dame » şi Ţugui nefericitul... 

Deci toate graiurile pământului îşi dau întâlnire sărbătoarea, 
pe Alexandru cel Bun, în faţa cinematografului «Record», din 
afişul căruia privesc dilataţi, bolnavi şi tragici ochii divinei Garbo, 
incendiind inimile... Porţiunea dintre grădina publică şi colţul 
străzii omeneşti ridică, din cel puţin şapte idiomuri, zumzet de 
iarmaroc. O mie de colori de straie, sumare, bluze, caţaveicele 
lipovencelor şi bărbile bărbaţilor, caftane ovreieşti, jachete de 
modă veche şi pălării mari de pai cu o grădină de fructe deasupra, 
ca pe timpul lui Alexandru I... 

Pe atunci, când încă urmările împestriţării voit făcute de stă¬ 
pânirea rusească nu se şterseseră, oraşul forfotea de tot felul de 
apariţii, în contrast vădit cu aşezările curat româneşti dela ţară. 
Se plimbau pe atunci molcom, dar discutând pătimaş, şi având 
mâinile încârligate la spate, ovrei cu caftan unsuros, cu perciuni 
fluturători deasupra urechilor clăpăuge. Purtau ţilindru înalt, 
aveau limbă ascuţită şi duhneau cale de-o poştă a gaz, a mizerie 
şi a pilaf cu seu. Pe buze, mereu gata a rosti pe româneşte: «aşa 

sa trăiesc iou!». Lipovenii, roşii de jos până sus: bărbi, sprin- 
cene, mustăţi, cisme, şepci, bluze. Nemţii masivi şi taciturni. 
Bulgarii în zeghe de dimie groasă, de care nu se despart nici în 
Iulie. Polonezii subţiri şi ismeniţi, păşind ca la bal. Mergând 
printre atâţia străini, pe care însă nu îi întâlnea în satul lui, curat 
românesc, ţăranul nostru păşea agale şi cuminte, cu femeia la trei 
paşi în urmă. Graiul lui « oblu», dulce, «moldovinesc», te face 
să respiri uşurat şi să-ţi dai seama că eşti în România, împestri- 
ţarea aceasta a Chişinăului arătând doar un început de stricare a 
caracterului românesc, la care însă satele şi deci covârşitoarea ma¬ 
joritate a populaţiei basarabene nu au ajuns şi nu ar fi lă 9 at să se 
ajungă niciodată. .. 

Când mă primblam, pe atunci, prin Chişinău mă gândeam că 
ne lipsea cronicarul care să plângă ca pe vremuri şi atât de frumos 
Neculce: « Aici taste începutul durerii ţi stricării noastre ». 

* 

* # 

Primăvara!... O, primavara basarabeană, la Chişinău I .. 
Numai alb şi roz, până sub teii cu mireasmă tare ai străzii Viilor, 
unde-şi inaugurează la fiecare început de Mai, şi Măriorica, şi 
Dunicica, şi Porumbiţa, şi Mieluşea, şi Jeti Fior, şi Filioara, şi 
Lubavi — pe lângă eternul aceloraşi jurăminte de dragoste, rochiile 
de marchizet înflorat cu trandafiri galbeni şi pantofii albi — 32... 
Sosirea primăverii depăşeşte mult luna «evenimetelor» basara¬ 
bene, cu toate că se furişează mai întâi prin faţa librării « Soarele », 
din localul Primăriei, pe strada Regina Maria, stradă frumoasă, cu 
liniştea ei aromitoare de salcâm înflorit, iar cu roz-albă încunu¬ 
nare, teiul din faţa vitrinei cu cărţi şi chipuri de poeţi, deasupra 
portretului lui Eminescu, îşi scutură creanga... 

La gară, luna Mai rămâne neschimbată, aşa cum au fost întâi. 
Pereţii cenuşii, cu ornamente grele, complicate, cenuşii deasupra 
peronului pavat cu mozaic. Alături, lână chioşcul reclamelor, 
femeile din Varvinţeni vând ceai cald în ceşti groase de pământ 
şi covrigi fără susan. Pe peron doi slujbaşi cu şepci roşii, unul 
precipitat şi demn, negăsindu-şi loc dela locomotivă până la va¬ 
gonul de bagaje; celălalt, mai mare în grad se vede, ras proaspăt, 
cu mâinile la spate, fredonează distrat o romanţă şi aruncă priviri 
furişe pantofilor galbeni făcuţi lună. Somnoros, soldatul de gardă, 

şi-a uitat drumul de-a-lungul vagoanelor şi crăiţa uscată la chipiu. 
Râde olteneşte cu toţi dinţii nereglementar de albi, unui cap în- 
cârlionţat din tren. La primul cat, are capot vişiniu şi braţe dolo¬ 
fane încrucişate pe tocul ferestrei, cu siguranţă nevasta şefului 
de gară. 

încântările pe care ţi le putea oferi, darnic Chişinăul sunt ne¬ 
numărate. Grădina publică cu lumina piezişă şi mată. Comorile 
de artă dela Muzeul Naţional şi capela Seminarului Teologic. 
Valoroasa colecţie a Bibliotecii Centrale şi cea a Municipiului. 
Bisericile târgului ctitorite de boeri cu nume româneşti de baladă. 
Iama cu nămeţi înalţi şi friguroasă, ochii albaştri ai fetelor şi 
deasupra tuturor, generoasă, lungă, dornică, bună toamnă. In 
jurul oraşului dealurile se ţin lanţ. La Buicani lumina irizată prin¬ 
tre aracii încă verzi înveseleşte bucolic inimile. Armonica nu mai 
plânge romanţe străine, căci vinul podgoriilor a deprins-o cântec 
de-al nostru: 

De-ar veni vremea de toamnă, 

Leliţă Ioană, 

Să mă plimb din cramă ’n cramă 

Să beau vin, să mănânc pastramă, 

Leliţă Ioană... 

De aici, din via Părintelui Cardaş scriam pe vremuri scrisori cu 
struguri, cu cer basarabean şi cu dragoste, Fiii oarei Dudu. 

In oraş toamna coboară dintre vii uşurel, nesimţit, aducând 
ciorchini de struguri cum e sideful şi pere «prăsade » cu coaja 
subţire ca «ţepla », spune aşa de lacolnic, atât de mustos «ba- 
sarabineşte » prietenul Gore Gavrilovici. Numai tremuratul sub¬ 
ţirel al unui plop, la casa domnişoarei Ana, ia aminte, şi scutură 
*colo din creanga lui cea mai de sus, ca un semnal ori poate ca o 
lacrimă, o frunză galbenă... Ii răspund, în grădina publică, flo¬ 
rile de tufănică, micuţe, albe şi cu miros amar, de lângă bustul 
cenuşiu şi îngândurat. 

Acum se deschid în mahalaua Mălinei ceainăria lui Onofrei 
Fosa, unde scria altădată bietul Leon Donici, şi mustăria «La 
trei stejari», cârciumioară aidoma cârciumilor noastre de pe vre¬ 
muri, romantică pe dinafară, răcoroasă înăuntru şi cu vinul bun. 
Stăpânul Moş Dediu, bătrânel coliliu, poartă căciulă mocănească. 

şorţ verde tighelit cu arnici roşu pe margini şi nu vinde în mă¬ 
sură strâmbă. Are o fată frumoasă, domnişoara Smărăndiţa De- 
diu, cu ochii luminoşi, mers legănat şi o aluniţă sub ochiul stâng 
ce-i face obrazul şi mai palid. 

Nopţile la Chişinău, toamna cad violet deasupra oraşului. Pri¬ 
mul bec aprins este cel dela cofetărie Zamfirescu. Aici, la mesele 
din vitrină, se adunau în fiecare seară «intelectualitatea » oraşului, 
sub difuzorul cu muzică de Bach, care o agasează şi-i înrerupe 
discuţiile. Radio mai mult pentru încăperea din fund, rezervată 
doamnelor, căci plutea acolo o atmosferă de eleganţă, de scump, 
de distincţie, de suav, parfumat şi delicios. Un colţ al frumuseţii. 
Obrazul lor, în înserările autumnale, capătă coloare de pastel, 
nuanţe mai pale, ca ale florilor: încântare ochilor, odihnă sufle¬ 
tului. Nu mai poţi urmări nici tu, potalit, aşezat şi trecut cetă¬ 
ţean familist, rândurile negre din gazetele de seară. A coborît în 
tine, adânc, întreaga poezie a toamnei de afară, chinuitoare, plină 
de melancolii, ca în adolescenţă. Şi te surprinzi, tu, personaj 
îndeobşte serios şi grav, murmurând încet un crâmpei uitat din- 
tr’un vers de Eminescu ori Bacovia... 


Chişinău, 1937. 


GEORGE DORUL DUMITRESCU 



ENERGIE ŞI VITALITATE 
ROMÂNEASCĂ 

(i Românul nu piere ! o 
(Proverb popular) 

l. Contemplare şi energie, 2, Frumuseţe, sănătate şi voinicie. 3. Apărare 
în vremi bătrâne. 4. Haiducii. 5. Domnul Tudor. 6. Viaţă nouă în 
cântece bătrâne. 7. Doină şi energie militară. 8. Regele Munţilor şi 
Ungurii, 9. Jalea Românilor de peste Prut şi Nistru. 10. Dorobanţii 
lui Vodă Carol I. rr. Unirea Românilor. 12. Popoarele înconjurătoare 
despre energia românească. 13. Vitalitatea neamului. 


I 

Cântecul Mioarei, mai precis al ciobanului care primeşte cu 
resemnare moartea în cadrul naturii prietene, este într’adevăr 
expresia firii poporului român, dar nu ca renunţare la luptă, 
ci ca închinare în faţa voinţei divine, după un energic frământ 
de apărare. Altfel e situaţia în acele variante ale Mioriţei, în care 
ciobanul fuge de primejdie sau o înfruntă şi chiar scapă J ). Deci 
baciului nu-i lipseşte simţul de conservare şi de reacţiune. Observi 
însă că la obârşia versiunilor în care el rămâne neclintit în faţa 
morţii ori e omorît, stă, cum a dovedit profesorul Caracostea 2 ), 
o jalnică contemplare a iremediabilului destin. Se ’nţelege că, în 
împrejurări diverse, omul reacţionează divers. Iar istoria arată 


l ) D, Caracostea, Mioriţa în Muntenia }i Oltenia, în « Convorbiri literare », 
52) 1920, p, 623—626 şi 718—720. 

! ) Caracostea, Ibid. (55) 1923, p. 474—482. 

documentar că Românii n’au stat cu mânile încrucişate atunci 
când s’a ivit duşmanul. 

Din vremi bătrâne, Geţii sau Dacii au alungat pe străinii 
ce se ispiteau să-i supună şi nu s’au dat decât morţi sau istoviţi 
de puteri, după trei crâncene războaie, în seama Romanilor cuce¬ 
ritori ai lumii. Noul popor format din sinteza daco-romană, înfrăţit 
cu codrul 1 ), a luptat până la nimicire, spre a-şi apăra ţara, sub Basa- 
rabi şi Muşatini, şi a obţinut strălucitele victorii la care l-au dus 
un Ştefan cel Mare, Mihai Viteazul, troiţa Horia, Cloşca şi Crişan, 
Tudor Vladimirescu, Avram Iancu, Carol I şi Ferdinand I, ca 
să amintim numai unele din gloriile cu faimă dincolo de hotare. 
Astăzi, prin spada Mareşalului Ion Antonescu şi a armatei sale, 
România îşi rosteşte înc’odată marea şi însemnata misiune pe care 
i-a dat-o Dumnezeu în calea năvălitorilor şi distrugătorilor civi¬ 
lizaţiei din toate timpurile. 

Speciale cercetări de sinteză şi amănunt vorbesc efectiv de 
aceste energii cultivate ale ţării 2 ). Arta cultă a dat glas vecinie 
milenarelor noastre sbateri pentru viaţă şi libertate. Dar nici cea 
populară n’a rămas mută. Aici ne îndreptăm spre masiva energie 
a mulţimii anonime pentru a scruta ce spune literatura ţărănească 
nescrisă despre simţul vital şi puterea de apărare a neamului. 
Din folclor este exclusă falsificarea conceptelor şi pervertirea inimii, 
mai ales când e vorba de o ţărănime ca cea românească, pentru 
care naturala lege a omeniei se impune primordial. 

«Materialul folcloric mai e apoi de o sinceritate dusă până 

la dezinteresarea anonimatului. Celalt material prea adese ori nu 

emană decât numai din cultul orgoliului » — subliniază Leca Mo- 

rariu *) în programul de inaugurare al unei adevărate şi pozitive 

cercetări a valorilor si caracteristicelor artistice naţionale. 

» » 


1 ) Cfr. C. C. Giurescu, Istoria Românilor, voi. I, ed. 3-a, Buc. 1938, p 
10—11, 260—261, etc. 

*) Cfr. General Radu R. Rosetti, Gânduri despre vitejie în trecutul 
românesc, Discurs de recepţie la Academia Română, Acad. Rom. 1935. PK- 
10 eeq. 

*) Leca Morariu în < Fât-frumos» I (1926), pg. 1. 

II 

Atât din jalea doinei şi din tângui bocetului, din repeziciunea 
baladei, incisivitatea strigăturii şi urarea colinzilor, a pluguşorului 
şi a conăcăriilor, cât şi din enigma cimiliturii şi mistica descân¬ 
tecului se desprinde admiraţia pentru sănătate, omenie, cava- 
lerism, isteţime şi putere. Frumuseţea omului, a faptei sale şi a 
vieţii derivă din aceste însuşiri, căci 1 ): 

Nu-i frumos cine se ţine, 

Ci-i frumos cui îi stă bine; 

Nu-i frumos cin’ se găteşte, 

Ci e, cui se potriveşte ! 

Sănătatea e prima condiţie a vieţii, deci şi a voiei bune, a minţii 
'deştepte şi a muncii productive; «întâiul lucru să fie sănătatea, 
■după aceasta pacea şi onoarea », cum spune şi cântecul popular 
italian 2 ): 

. la prima cosa sia la sanitade, 

dopo di questa la pace e l’onore. 

Diferenţa între omul sănătos şi cel bolnav se vede din coloarea 
feţei 3 ): 

Eu îs albă şi roşuţă 
Ca floarea de schinteuţă. 

Ea-i galbână şi negrie 
Ca floarea de păpădie. 

Deci fata bolnavă e respingătoare, urîtă. Cea voinică este 
idealul flăcăilor 4 ): 

Am drăguţă ca o pană 
Şi trupu-i ca şi-o cătană 
Şi faţa-i ca şi-o icoană. 

In faţa obrazului 
Scrisă-i ruja macului. 


J ) I. Urban Jarnik şi A. Bârseanu, Doine fi Strigături din Ardeal, Buc. 1885. 
Citat Doine sau Strigături sau Cântece, indicând numărul curent. Aici Doine, 57. 

2 ) Eugenia Levi, Fiorita di canti tradizionali del popolo italiano, ed. 2-a, 
Florenţa 1926, 59/16. 

3 ) I. Bârlea, Cântece poporane din Maramureş, Buc. 1924, 25/64. 

‘) Bârlea, Ibidem, 161/149. 


25 

Imaginea pare a fi transplantată de-a dreptul depe malul 
Tibrului, unde flăcăii îndrăgesc tot o astfel de fecioară: «larga 
de spate şi strâmtă la încingătoare, aceea se poate chema femeie 
frumoasă » 1 ): 

larga de spalle e stretta in centurella, 
quella se pâ cchiamâ ’na donna bbella. 

Din mişcările şi gesturile ei se cunoaşte atât puterea fizică» 
garantă pentru câştigarea existenţei şi prosperitatea urmaşilor, 
cât şi cea morală care coboară cerul pe pământ şi e ’n stare să-şi 
omenească familia cu fericire şi împăcare, oaspeţii cu primire 
după lege şi copiii cu creştere aleasă. Femeie cinstită şi la locul ei, 
dânsa ştie, prin urmare, să reacţioneze destul de drastic împo¬ 
triva celor uşurateci 2 ): 

Mă mână mama la moară, 

Mă ’ntâlnii cu o fecioară. 

Mă ţipai să o sărut. 

Ea mă puse la pământ. * 

Din folclorul italian (Vicenţa-Veneto), spicuim un cântec 
atât de apropiat de cel românesc prin scenă şi gesturi încât pare 
o variantă ■): 

Vegnendo de la fiera de Lonigo, 
tr6vo la băla che lavava i pani, 
me fasso avanti per adarghe un baso, 
la me dâ un pugno, e le me rompe ’l naso. 

Venind din târgul de la Lonigo, 
o aflu pe mândra care spală ţoalele, 
mă fac înainte spre-a-i da un sărut, 
ea îmi dă un pumn şî-mi rupe nasul. 

Badea îşi mărturiseşte deschis gustul *): « Te iubesc că eşti 
voinică ». 


*) Levi, Ibideni, 96/73. 

*) M. Eminescu, Literatura populară, ed, D. Murăraşu, Craiova (C. R. C.) > 

194/151- 

s ) Levi, Ibidem, 249/113. 

*) S. FI. Marian, Hore şi chiuituri din Bucoiina, Buc. 1910, 321/320. 

Dar instinctul de vitalitate al neamului orientează şi inima 
mândrei spre chipul bărbatului sănătos şi puternic 1 ): 

Mai voinic şi mai legat. 

Nu ca tine-un deşelat i 

Vârtoşenia trupului şi rezistenţa în orice climat sânt notele 
esenţiale ale bărbăţiei B ): 

Acela-i fecior, fecior, 

Care nu se culcă ’n ţol, 

Fără pe pământul gol. 

Serviciul militar general şi obligator a adus unul din cele mai 
bune criterii pentru cunoaşterea obiectivă a frumuseţii 3 ): 

M’ai făcut, maico, frumos, 

Neamţului de bun folos. 

Iată deci în mod documentar identificarea frumuseţii cu sănă¬ 
tatea. Cel pe care îl respinge ostăşia, reformându- 1 , se ’nţelege 
că nu e sănătos şi aşadar e lipsit de energie şi inapt pentru gos¬ 
podărie, după cum mărturiseşte limpede fragmentul de cântec 
citat de Iorga 4 ): 

Cine nu-i bun de cătană, 

Nici acasă nu-i de samă. 

Feciorii din categoria aceasta formează ceata hâzilor respin¬ 
gători, care rămân acasă cu femeile şi de multe ori încearcă să se 
căsătorească, continuând perpetuarea neamului. Străin de teoriile 
biologice studiate cu atâta aparat critic de Lamarci, Darwin, 
Lombroso şi verificate de specialiştii posteriori, finul simţ al 
Româncei a sesizat că un părinte schilod ori degenerat nu poate 
avea decât progenitură degenerată. Mare e jalea fetelor care se 
văd nevoite să primească, prin căsătorie, numele de familie al 
acestor rămăşiţe de oameni, respinşi din rândurile celor duşi 
să moară pe câmpul de luptă. în doina lor plânge vitalitatea nea- 


*) Jarnik şi Bârseanu, Doine 494. 

2 ) Bârlea, 321/320. 

’) Enea Hodoş, Poezii poporale din Bănat I, Caransebeş 1892, p. 203. 

4 ) N. Iorga, Literatura populară în « Istoria literaturii româneşti », voi. I, 
ed. 2-a, Buc. (Pavel Suru) 19 * 5 » P- 78- 

mului, cum se vede din următorul cântec bucovinean, de dina¬ 
intea războiului mondial ! ): 

Cei frumoşi se duc în ţară, 

Cei urîţi la fete ’n seară. 

Cei frumoşi pe car de foc, 

Cei urîţi cu fete ’n joc. 

Voinicii se duc în lume, 

Hâzii pun la fete nume. 

— Hai, feciori, să ne’nsurăm 
Până fete căpătăm 
Şi frumoase şi găzdace 
Să ne-alegem cum ne place; 

Cătanele or veni 
Şi fetele s’or scumpi. 

Din această largă sesizare şi atitudine a viitoarei mame, răsare 
vajnicul instinct de perpetuare a rasei şi simţul vital al neamului. 
Ajunge poate numai asemenea constatare spre a ne da seama de 
seriosul proces care guvernează formarea generaţiilor viitoare. 

Selecţiunea se face în mod natural şi ’n luptele dintre bărbaţi. 
Voinicia stă în palmele goale, în tăria firească a trupului fără a 
recurge la arme 1 2 * ). 

Balada Pălmaşul Codrilor 8 ) aduce un străvechi motiv unde 
lupta dintre voinici pentru dobândirea femeii frumoase e un ade¬ 
vărat duel medieval. Femeia râvnită e arbitrul luptei drepte şi, 
în baza acestui rol pe care şi-l îndeplineşte cu conştientă pasiune, 
ea selecţionează în mod firesc pe cel mai energic dintre comba¬ 
tanţi, menit să-i fie bărbat. Iată cutare voinic, plimbându-se cu 
mândra pe colnic, la poale de codru verde. E plin de voie bună 
şi îndrăgostit 4 ): 

Cân:ă-ţi, mândro, cânticul, 

Că mi-i drag ca sufletul. 

1 ) P. Iroaie, Cernăuţul folcloric, Cernăuţi 1934, p. 10. Transpunem textul 
în ortografia şi în limba literară. 

*) Jamik şi Bârseanu, Doine 576; N. Georgescu-Tistu, Folklor din judeţul 
Buzău, Acad. Rom. 1928, 66/182. 

V. Alecsandri, Poezii populare, ed. 2-a, G. Giuglea, Buc., p. 80—81. 
Variante: Ibidern, 138—142 (V.dra); G. Dem. Teodo:escu , Poezii populare ro¬ 
mâne, Buc. 1885, p. 629—633. 

4 ) Alecsandri, Ibidem, 80. 

Codrii sună şi răsună, iar Păunaşul Codrilor, «voinicul voini¬ 
cilor », e atras de vraja glasului femeiesc. Se ’ndrăgosteşte lulea 
şi, nici una — nici două, o cere pe mândra de nevastă. Celălalt se 
opune şi ’n sfârşit e provocat la luptă grea. Mândra e invitată sâ-i 
strângă brâul care i se descingea. Dar dânsa îşi ia în serios menirea 1 ): 

Ba nu, nu, bădiţă frate, 

Că vei lupta pe dreptate, 

Şi oricare-a birui, 

Eu cu dânsul m’oi iubi.. . 

în sfârşit în luptă cade bărbatul ales de părinţi, iar mândra 
se pierde în desimea codrilor, cu voinicul voinicilor. 

Profesorul G. Giuglea 2 ) observă că acest motiv străbate din 
luptele cavalereşti ale occidentului medieval şi se reflectă şi ’n 
basmele româneşti unde e mereu vorba de lupta dreaptă dintre 
eroi. Elementul de cruzime din unele variante *), când bărbatul 
legitim, fiind învingător, îşi omoară în mod barbar nevasta, după 
cum documentează Giuglea, e o intervenţie ulterioară a unor 
sentimente egoistice. Astfel Stoian, « ce s’a lăsat' de popie şi de 
sfânta liturghie, de s’a dat în haiducie», deci acel popă fără 
Dumnezeu, care, dimineaţa se ’nchină la baltag, după ce-şi 
răpune adversarul, plin de gelozie, îşi cheamă soţia la răspundere 
pentru infidelitate. Dar 4 ): 

Vidra nici că se clintea, 

Ochii ’n ochii lui ţintea. 

Ochii căta bărbăteşte 
Şi pătrundea femeieşte. 

— Aşa-i, Stoiene, aşa I 
Am zis-o şi ’nc’o mai zic, 

Că mi-i drag cine-i voinic 
De se luptă, fâr’ a cere 
Ajutor dela muiere. 


Splendidă imagine, fie chiar numai simbolică, a selecţiunii 
poporului românesc ! 

*) Ibidem, 81. 

a ) In Introducere la Alecsandri, op. cit., 34—36. 

3 ) Vidra, colecţia Alecsandri, op. cit., 34—36. 

4 ) Ibidem, 141. 

Iubirea mai cere sânge tânăr, care e cald, nu sânge rece de om 
bătrân 1 ): Astfel numai, familia poate avea un sprijin rezistent, 
a cărui energie, la trecerea din lumea aceasta albă, o vor boci 
descendenţii cu lacrimi până ’n pământ a ): 

C’o fost taica stâlp de fier, 

S’o răzămat copiii 'n el. 

Deci căsnicia postulează oameni sănătoşi şi voinici *): 

Lelea 'naltă şi voinică 
Parcă-i trasă prin verigă; 

Badea 'nalt şi subţirel 
Parcă-i tras printr’un inel 1 

Nepotrivirea fizică dintre îndrăgostiţi ori soţi atâmeşte râsyl 4 ): 

El îi nalt ca un cireş, 

Ea îi ca un fedeleş. 

Dar foarte mare preţ are omenia, care se desvoltă din educaţia 
familiară şi trăirea între oameni. Omul trebue să fie demn şi 
simţitor atât faţă de alţii cât şi faţă de sine însuşi •): 

Am drăgucior bocotan, 
în temniţă-i de un an. 

Lasă -1 fie, 'n sărăcie, 

Dacă nu-i de omenie. 

Nu-i de vină mândru meu, 

Ce-i de vină tată-său, 

Că l-o lăsat a fa rău, 

Că l-o ţinut desmierdat 
Şi s’o ’nvăţat blăstămat. 

Răulenii desfrânaţi sânt ocoliţi ca nişte adevăraţi căpcăuni 
ce nu ştiu de ruşine şi cinste *): 

Fecioru stricat de rele 
Se cunoaşte pe curele, 


!) Nicolae Pauletti, De pe Secaf, strigături fi cântece din popor (1838), date 
la tipar de Alexandru Lupeanu-Melin, Blaj, 19 * 7 . 44/1*6. 

») Constantin Brâiloiu, Despre bocetul dela Drăguţ, în « Arhiva pentru ştiinţa 
şi reforma socială», X (i 93 2 ). P* 34 *- 
8 ) Pauletti 8/8. 

*) Pauletti, 38/108. 

6 ) Bârlea, 31/80. 

*) Pauletti, 33/91- 

Că le pune a junie, 

Ele trag tot a cânte. 

Ticăloşia se iveşte din pierderea cumpătului 1 ). Nerozia târăşte 
©mul în asemenea stare. De aceea dragostea cere minte luminată 
care să pună frâu pornirilor dobitoceşti 2 ): 


Decât cu nevastă proastă. 

Mai bine cu capre ’n coastă... 


Admirat e bărbatul aşezat care mai mult făptuieşte decât 
vorbeşte *): 

Şi-i de-o palmă lat in frunte 
Şi nu prea grăieşte multe 1 

Tot aşa e preţuită fata care întruneşte frumuseţea trupească 
cu cea sufletească 4 ): 

Ca şi tine altă ’n lume, 

Gingaşă şi mândră floare, 

Nu-i Ia minte, nici la stare, 

■ Nici Ia stare, nici la mărs. 

Nici la trup aşă de-ales. 

Sprinteneala şi isteţimea pun foc în trup şi luminează sufletul. 
Dacă fecioarei i se cere să fie * iute şi isteaţă »*), apoi nici flă¬ 
căului nu i se pretinde mai puţin. Ba el îşi dă seama de acest lucru 
şi-şi horeşte calităţile în horă, indicând şi sănătoasa ambianţă 
din care vine •): 

M’o făcut mama la iezi. 

Să fiu tânăr şi isteţ. 

M’o făcut mama la oi, 

Să fiu tânăr şi vioi. 


*) M. Canianu, Doine culese şi publicate întocmai cum se zic, Iaşi 188J, 

193/279- 

*) Marian, Hore... 64/15. 

3 ) Jamik şi Bărseanu, Doine, 300. 

*) I. Buzdugan, Cântece din Basarabia (1905—1916), Craiova (Ramuri), 
64/60. 

s ) Marian, Hore, 173/19- 
*) Ibidem, 74/61. 

Hărnicia şi priceperea la lucru e unul din principalele elemente 
ale omeniei. Leneşa e dispreţuită. Nicio zestre materială nu poate 
înlocui hărnicia miresei*): 

— Haide, măi, Ja fata mea, 

Că-i dau şese boi cu ea ! 

— Să-mi dai şese pingă şese, 

Fata ta nu ştie ţese; 

Mamii-i trebe ţesătoare, 

Fata ta-i lungă ’n picioare ! 

Dimpotrivă, munca însoţită de voinicie este admirată cu ne- 
saţiu 2 ): 

Nevastă secerătoare. 

Ce seceri vara la soare 
Şi mijlocu nu te doare ? 

Că şi io-8 secerător, 

De mijloc numai nu mor I 

Voia bună încununează şi activitatea şi petrecerea *); 

Nici îs rea, nici îs buiacâ, 

Da voia bună mi-i dragă. 

Urît e bărbatul bleg, lipsit de vlagă, care se lasă călcat fără 
să reacţioneze. O strigătură bucovineană spune 4 ): 

De ţi-i bărbăţelu moale, 

Du -1 în târg şi dă -1 pe oale. 

Iar dacă amândoi soţii s’au nimerit molâi, apoi cântecul popu¬ 
lar îi ia la vale ca pe ei, făcând alegorii din cele mai plastice, spre 
a arăta încetineala şi urîciunea unor asemenea arătări s ): 

Pe drumul îndelungat 
Merge-un domn de mălai cald 
Şi cu doamna mămăligă, 

Amândoi într’o teleagă. .. 


i) Marian, Hore, 20/54. 

*) Jamik şi Bârseanu, Doine, 80. 

*) Bârlea, op. cit., 2S7/33. 

4 ) Marian, Hore, 107/18. 

•) Marian, Satire poporane române, Buc. 1893, p, 86. 

Calităţile şi defectele sânt în bună parte moştenire dela părinţi. 
Cu această constatare principiul eredităţii, aplicat instinctual 
în iubirea erotică, se verifică în mod obiectiv. Astfel tinerii caută 
ca aleasa ori alesul inimii lor să nu fie «sămânţă de răulean» 1 ), 
ci « Mai de oameni, mai de neam » 2 ), adică să fie din părinţi sănă¬ 
toşi, gospodari şi de inimă. Diferenţele prea mari de origine şi de 
constituţie se resping 3 ): 

Viţa mea-i de grâu ales, 

A ta, lele, de ovăs. 

Sânt abandonaţi cei din « neamul slabului » *), înţelegându-se 
prin aceasta oamenii de nimica. Şi apropierile prea mari de înru¬ 
dire repugnă în căsătorie atât conform unei vajnice tradiţii, cât 
şi dintr’un instinct de reîmprospătare a speţei 6 ): 

Noi cu mândra ne-am lua. 

Da săm veri-al-doilea. 

Buna origine e întâmpinată cu bucurie nestăpânită *): 

Asta-i fata omului, 

Norocu feciorului. 

* 

Viţioşii, uşuratecii, depravaţii, leneşii sânt biciuiţi în satire 
şi dispreţuiţi în cântece. 

Prin urmare concluzia lui Gh. Adamescu 7 ) « Femeia iubeşte 
în bărbat forţa şi prin forţă se înţelege vitejia, statornicia, hotă- 
rîrea», trebue întregită, şi anume: In poezia populară română 
atât femeia cât şi bărbatul iubesc vigoarea fizică dar şi spirituală. 
Admiră vârtoşenia trupului şi vârtutea sufletului, însuşiri din care 
emană energia creatoare de fapte şi dătătoare de viaţă. 

Aceste postulate estetice nu sânt produsul unui ideal himeric, 
ci izvorăsc din experienţa ţărănimii. Verificarea lor ne-o oferă 


J ) Cfr. Al. Vasiliu, Poveşti şi legende, Acad, Rom., 1928, 62 şi 261. 

*) Bârlea, Ibidem, 270/161. 

3 ) Marian, Hore, 28/75. 

*) Jamik-Bârseanu, Doine, 378. 

*) Bârlea, Ibidem, 36/96. 

*) Pauletti, 19/96. 

’) Gheorghe Adamescu, Poezia populară română, Galaţi 1893, p. 26. 

ancheta sociologică intreprinsă pe teren de N. Argintescu *) 
care, chestionând 13 inşi de ambele sexe şi de diferite vârste, 
constată că l 2 ): « esteticul se împleteşte şi uneori se confundă cu 
biologicul, economicul sau cu alte valori sociale. Într’însul, indi¬ 
vidul adoptă supus norma comună, tradiţională, canonul colectiv, 
cu toate că, sau poate tocmai din această cauză, sentimentul lui 
estetic este puternic, plastic, autentic pentru cadrele vieţii săteşti ». 

în concluzie, frumuseţea fizică cu exigenţele sale biologice şi 
spirituale se sintetizează în noţiunea vârtoşenie. Caracteristic e 
faptul că cuvântul vârtos vine din latinul virtus, acea esenţială 
notă, care designează dominarea spiritului asupra corpului, neîn¬ 
cetat proslăvită de Romani. Arhaicul vârtute continuă de-a-binele 
accepţiunea lui virtus, însemnând pe de o parte «însuşire bună», 
«tărie de caracter» 3 4 ), pe de altă parte «sănătate», «tărie fizică»*). 


III 

Dar atât munca oamenilor, cât şi bogăţiile ţării au ispitit toate 
hoardele barbare să ne calce hotarele. Poporul a luptat din răspu¬ 
teri, iar, când n’a mai avut încotro, a trecut la o rezistenţă pasivă 
care i-a asigurat armonica unitate peste veacuri. Intervenţia blo¬ 
cului slav din sudul Dunării a separat poporul român de cel italian 
cu care forma o continuitate, după cum arată limba. înconjurat di* 
toate părţile de barbari, ca o oază de nisip, el a reuşit totuşi să îm¬ 
blânzească asprimea aduşilor de vânturi şi să-i deprindă a-şi da 
seama ce ’nseamnă omenie şi producţie a faptei umane. Limpe- 
zindu-se orizonturile, încetul cu încetul s’a reorganizat în state 
politice. 


l ) N. Argintescu, Contribuţii la problema gustului populari Canoanele 
populare ale frumuseţii trupefti, în «Arhiva pentru ştiinţa şi reforma socială», 

X, 193a, pg. 428—442- 

a ) Argintescu, Ibid. 429. 

3 ) Cfr. din Creangă {Opere, ed. G. T. Kirileanu, Fund. Reg. 1939, 
189,18): 1 şi întreblndu-1 cu cine mai ţine atâta amar de bucate, el ar fi 
răspuns: cu cei slabi de minte fi tari de vârtute, Măria Ta ». 

4 ) Cfr. din Biblia dela Bucureşti (1688), Ps. 70, 10: «Să nu mă lepezi 
la vreme de bătrâneţe; când va lipsi vârtutea mea să nu mă părăseşti *, 
după Dr. H. Tiktin, Rumăuisch-deutsches Wârterbuch, Buc. 1924, pg- > 75 °- 



ENERGIE ŞI VITALITATE ROMÂNEASCĂ 


635 


în noile împrejurări, vârtutea conservatoare a etnicului a 
trecut la vitejia individu lă şi colectivă. Voinicii au început 
atacul împotriva asupritorilor, făcându-şi glorie din puterea lor 
şi din sacrificiul vieţii pentru neam şi ţară. 

Frumoasă e noţiunea acestui cuvânt vitejie, de origine slavă, 
românizat printr’o complexitate de sensuri, după cum constată 
Generalul Radu R. Rosetti în discursul de recepţie la Academia 
Română*): 

«mare este, în limba română, sfera noţiunii exprimată prin 
cuvântul vitejie, pentrucă ea cuprinde tot ceea ce se exprimă, 
în limba franceză, prin cuvintele: bravoure, herotstne, vaillance, 
prouesse , exploit, iar în limba germană prin: Tapferkeit, Heldenmut, 
Heldenmuttum, Heldenmuttat ». 

însemnătatea românească a cuvântului, reliefează ilustrul 
autor, creşte prin faptul că a devenit creator de noi expresii, 
printre care şi verbul a viteji, «verb ce nu există în alte graiuri, 
ca de pildă în cel englez, francez şi german» 1 ). 

Baladele populare glorifică chiar astăzi luptele duse de vitejii 
români împotriva Turcilor şi Tătarilor. 

Unele din aceste cântece bătrâneşti arată conştiinţa naţională 
şi creştină cu care luptau Românii. Balada Românaş, colectată de 
C. Rădulescu-Codin şi publicată acum în urmă de Const. Brăi- 
loiu *), vorbeşte de frăţinii Din, Constantin şi Coconaş R6man, 
care fac mare ospăţ. Vin Tătarii. Voinicii le ies înainte. Dar numai 
Romănaş (diminutiv dela R6man) intră în luptă cu ei, fiind vorba 
ca ceilalţi să-l urmeze. Aceştia însă rămân locului, iar viteazul 
Roman căsăpeşte pe păgâni în 3 zile, înnotând în sânge până 'n 
gât. La urmă se iveşte un Mârzăcel: 

Cu trei fire ’n barbă, 

Cu trei iu mustaţă. 

Cu-o mână de fier, 

C’un picior de lemn, 

C’un ochi jumătat’ de om. 

Mult mi-e chitaci şi stângaci. 


*) R. R. Rosetti, op, cit., pg. 9. 

J ) Ibidem. 

a ) Const. Brăiloiu, op. cit., p. 104—108. 

Cu dreapta că -1 amăgea 
• Şi cu stânga că-i trăgea, 

Cât pe ici, cât pe colea, 

Capul lui Roman să-l ia. 

Cu ajutorul lui Dumnezeu Roman îl doboară şi pe acesta 
şi se ’ntoarce la fraţi, pe care-i dojeneşte greu: 

Numa ’n oaste m’aţi băgat 
Şi ’ndărăt v’aţi întumat. 

La pomană 
Daţi năvală 
Şi la război 
Înapoi. 

Fraţii umiliţi îl taie mişeleşte pe Roman. Dar soţia acestuia 
îl răzbună, doborînd haiduceşte 'ţie mişei, apoi cu miraculoasa 
apă moartă şi vie îşi readuce soţul la viaţă. Roman însă, adevărat 
om de omenie, se tânguie jalnic de moartea fraţilor, 

în orice caz, chiar dacă acest cântec nu datează de când cu 
Tătarii, din el se desprinde concepţia din acel timp şi energia 
românească de totdeauna care a constituit un zid de apărare înspre 
partea cea mai încercată a Europei. Dintre atâtea puhoaie barbare 
venite peste Bug şi Nistru, tradiţia a păstrat cu mult colorit amintirea 
Tătarilor. Asprimea şi fărădelegile năvălitorilor întâmpinau rezis¬ 
tenţa piepturilor încălzite de conştiinţa creştină în sensul căreia 
luptau. Românii se războiau pentru fiecare petec de ţară intrat 
în mânile păgânilor, ştiind că o cât de mică înaintare a lor înseamnă 
un pas în urmă al creştinismului. Cunoscute sânt luptele duse de 
Moldoveni pentru alungarea Tătarilor aciuaţi în partea de Sud 
a Basarabiei numită Bugeac. Dimitrie Cantemir arată cum domnii 
Moldovei recunoşteau drepturi speciale locuitorilor din preajma 
codrilor Tigheciului, care au luat în seama lor apărarea graniţei de 
est a ţării. Istoricul I. I. Nistor 1 ) subliniază marea importanţă 
şi buna organizare a acestor codreni. Din asemenea împrejurări 
s’a ivit o serie de balade referitoare la conflictele cu Tătarii şi 
starea de spirit a Românilor a ) : 


l ) I. I. Nistor, Istoria Basarabiei, Cernăuţi 1923, p. 149 seq. 

*) Al. Vasiliu, Cântece, urâturi şi bocete de-ale poporului, Acad. Rom. 1909,. 
67—68/29. 

Tu eşti îpipărat tăt&răsc, 

Eu sânt voinic creştinesc. 

Vrei să-mi dai Bugiacu mie 
Tu, de voi, măi păgâne? 
în cap ca să nu gândeşti 
Pe mine să mă dovedeşti; 

Că voi, Tătari făr’ de lege, 

N’aţi crezut Rumânilor, 

Aţi crezut păgânilor. 

Şi pe Rumâni i-aţi prădat, 

Numa ’n piele i-aţi lăsat... 

Din atâtea jafuri şi măceluri suferite, s’a închegat solid con¬ 
ştiinţa vitalităţii şi energiei naţionale. Un cântec bătrânesc pove¬ 
steşte cum Tătarii năvălesc si duc în robie o fată, o nevastă si-un 
flăcău. Tânărului îi pare rău de mama şi de tata, rămaşi fără mână 
de ajutor la bătrâneţe. Nevasta jăleşte pruncul lăsat fără îngri¬ 
jire, fata după cusătură şi gherghef. Tustrei aruncă blesteme cum¬ 
plite împotriva păgânilor. Cuvintele nevestei însă scânteiază de 
vitalitate şi energie 1 ): 

Foaie pe răzor, 

Ş’al meu pruncuşot 
Mi s’o face mare 
Şi te-o prinde ’n ghiare, 

Ţi-o face veleatul 
Şi mie scăpatul. 

Luptele cu Turcii au produs binecunoscuta serie de cântece, 
din care se desprinde neaşteptata concluzie dobândită personal 
şi de Ştefan cel Mare, cum că Turcul e om de cuvânt şi de înţe¬ 
legere, în timp ce vecinii noştri umblă cu crucea în sân, pe când 
gândul le stă la asupriri şi încălcări de popoare. E o dureroasă 
şi mult experimentată concluzie. 

IV 

Domnia fanariotă în principatele libere, silniciile străinilor 
Maghiari ori Ruşi în provinciile înstrăinate au desvoltat simţul 
dreptăţii sociale şi reacţiunea energiei româneşti. Plăieşii din 
Câmpulungul Bucovinei, codrenii şi răzeşii din Basarabia, Moţii 


1 ) Brăiloiu 109—uz. 



6 3 8 


REVISTA FUNDAŢIILOR REGALE 


din Transilvania, Nemţenii şi Vrâncenii din Moldova, pădurenii 
din Vlăsia şi dumbrăvenii luncilor dunărene din Muntenia şi 
Dobrogea, apoi jienii de peste Olt — s’au constituit mereu în cete 
haiduceşti, de obiceiu de câte 12 voinici juraţi pe frunză verde, 
şi-au lovit individual împilările străine ori ale băştinaşilor infectaţi 
de aceştia sau vânduţi lor. Oltenii îndeosebi, prin puternicul lor 
simţ de vitalitate naţională, şi-au făcut un renume din haiducie. 
Până şi’n celelalte regiuni vorba haiduc ori codrean e substituită 
deseori cu oltean *) şi jiian a ) (aceasta din urmă ca vie amintire 
a marelui haiduc Iancu Jianu 8 ): 

Şi-s jian cu comănac 
Verde ca frunza de fag 
De ştiu poterii ce să-i fac. 

Profesorul Ion Simionescu subliniază că Muntenii şi Oltenii 
sânt mai repezi şi rezoluţi. Haiducii sânt mai numeroşi în daturile 
lor, iar în Oltenia jidanii n’au putut pătrunde decât în număr 
neînsemnat 1 * 3 4 * ). 

Grava deprimare ţărăneasca trebuia să ia altă formă 6 ): 

Frunză verde baraboi, 

Trage Radu din cimpoi 
Doina grea tot de nevoi... 

Bată -1 focu pe ciocoi, 

Cum ne-a muncit el pe noi, 

De-am rămas flămânzi şi goi. 

Cauzele neomeniei ciocoieşti sânt cunoscute*): 

Frunză verde de năgară, 

Am primit torbari în ţară; 


1 ) Cfr. Al. Vasiliu, Cântece... 58/16; T. Pamfiie, Cântece bătrâneşti, doine 
şi blesteme, Tecuci 1926, 24/7. 

а ) Ibidem, 56/11. 

3 ) George Madan, Suspinuri, poesii populare din Basarabia, cu prefaţă de 
G. Coşbuc, Bibi. pt. toţi 1897, p. 88. 

4 ) I. Simionescu, Ţara noastră (Oameni, locuri, lucruri), Buc. 1937, P- 249. 

б ) Ion Buzdugan, Cântece din Basarabia (1905—1916), Cartea 2-a, Craiova 
(Ramuri), 145/138 (Volum neînregistrat de G. T. Niculescu-Varone, Cei mai 
de seamă folklorişti români, Buc. 1938; cfr. p. 15, nr. 25). 

6 ) S. FI. Marian, Hore, 106/9. 

Şi noi bine i-am primit, 

Ei amar ne-au jefuit, 

Moşiile ne-au răpit. 

De-ar da Dumnezeu o pară, 

Să vie la torbă iară 
Şi să-i fugărim din ţară. 

Se ’ntâmplă uneori vreo revoltă ţărănească individuală cu ca¬ 
racter destul de energic şi concludent*): 

Cu ţăranul nu te pune, 

Că ţăranul dracului 
Ştie harul carului. 

Că bătaia de ţăran 
Face rană la ciolan. .. 

Pătura suprapusă a veneticilor înstăriţi constrânge însă ţără¬ 
nimea, prin pedepse şi amăgeli, la pasivitate. Totuşi câte-un ins 
mai sensibil şi mai tare de vârtute se revoltă, chemându-şi fraţii 
la restabilirea unei ordine sociale omeneşti*): 

Frunză verde baraboi 
A venit vremea de-apoi 
Să punem primari din noi 
Să judece pe ciocoi 
Cum ne-au judecat pe noi. 

Primarele cu suman, 

Primăriţa cu tulpan, 

Judecă ciocoi aman. 

Transformarea coasei în sabie şi-a ciocanului în baltag şi 
ridicarea împotriva veneticilor şi bogaţilor nemiloşi — izvorăşte 
din acele motive sociale care nu ţineau seama de drepturile naturale 
omeneşti. Diverse balade prezintă revolta cosaşului nerăsplătit, 
temă ce-a servit ca izvor de inspiraţie şi lui Goga în poezia Co¬ 
saşul B ). Varianta din colecţia lui Mihail Canianu 4 ) cuprinde note 

1 ) Gh. Cardaş, Cântece poporane moldoveneşti, Arad (Bibi. Semănătorul) 
1926, Cântecul 106. 

2 ) S. FI. Marian, Satire poporane române, Buc. 1893, 117; cfr. şi Cardaş, 
Ibidem, 41. 

3 ) O. Goga, Poezii, Cultura Naţională 1924, pg. 91—92. 

4 ) M. Canianu, Doine culese şi publicate întocmai cum se zic, Iaşi 1888, p. 
234 — 1 2 3 4 36 . 

de reală psihologie, sintetizând agitaţia din celelalte : ). Flămând, 
cosaşul munceşte de zor. Ciocoiul stăpân îi aduce de mâncare 
în batjocură (lapte bătut în burduf şi mălai zgorit). Muncitorul 
trânteşte coasa de copaci, apoi o ridică mânios şi-o apucă pe Olt 
la vale. Un ţigan fierar i-o transformă în sabie, iar brăţara în 
baltag şi astfel olteanul nostru se apucă de haiducie, măcelărind 
şi prădând ciocoii: 


Să mai dau la cei săraci, 

Să-şi cumpere boi şi vaci! 

La fel se ’ntâmplă şi în Transilvania şi în Basarabia când 
ţăranii nu mai pot îndura asuprirea maghiară sau rusească 2 ): 

în codru să haiducesc, 

Pe moscal să-l tot ochesc. 


V 

în principatele libere, Muntenia şi Moldova, revolta se îndreaptă 
îndeosebi împotriva Grecilor aduşi de domnii fanarioţi (1711— 
1821), străini care se organizaseră într’o adevărată plagă de stoar¬ 
cere şi corupţie a ţării. Revoluţia lui Tudor Vladimirescu (1821) 
strivi acest parazitism, dar radicala nimicire a grecismului veni 
abia cu reformele lui Cuza Vodă şi ale lui Mihail Kogălniceanu 
prin secularizarea averilor mănăstireşti (1863) şi împroprietărirea 
ţăranilor (1864). Totuşi ciocoismul continuă printr’o rămăşiţă 
de Greci ori prin infectarea unor parveniţi români, ceea ce men¬ 
ţinu haiducia cu cântecele sale până hăt târziu. 

Salvatoarea mişcare a Domnului Tudor găsi mare răsunet în 
popor. Folclorul cântă cu predilecţie episodul trădării eroului 
şi mai ales visul care-i prevesteşte inevitabila moarte s ): 

— Tudor, Tudor, Tudorel, 

Dragu mamii voinicel, 

Cum fug Turcii după el!... 

*) Cfr. şi N. Georgescu-Tistu, Folklor din judeţul Buzău, Acad. Rom., 
1928, 81/219. 

*) Tatiana Găluşcă, Folklor basarabean, voi. II, Bălţi 1938, p. 11. 

3 ) Gb. Cardaş, Jbidem, 58. 

— Las’ să fugă, nici nu-i pasă, 

Parcă-i pe tâmaţ acasă... 

— I-auzi, maică, ce-am visat, 

Maică, pistoalele mele 
Le-am visat făr de oţele, 

Făr’ de cremeni pe la ele, 

Tot scurtarea vieţii mele... 

Băsmăluţa mea cea nouă 
Am visat-o ruptă ’n două... 


B. P, Hasdeu arată 1 ) că popularizata carte Visul Maicei Dom¬ 
nului, foarte răspândită în păturile de jos, a dat naştere la diferite 
creaţiuni în versuri, unele de natură cărturărească, altele populare. 
E vorba de visul în care Maica Domnului vede, înainte de a se fi 
întâmplat, toate patimile Mântuitorului. Rusul Wesselowski a pus 
în relief acest lucru. Hasdeu adânceşte problema şi aduce impor¬ 
tant material necunoscut. Interesante sânt versiunile italiene, 
spaniole şi provensale. Mai departe, savantul constată că balada 
din colecţia Alecsandri despre visul lui Tudor *) e deplina localizare 
şi transfigurare a visului Maicei Domnului. O baladă bucovineană 
culeasă de S. FI. Marian (Poesii populare române, Cernăuţi 1873, 
tom, I, p. 47—52) vorbeşte de visul prevestitor al haiducului 
Petrea: 


Astă noapte mi-ara visat 
Busduganul sfârticat 
D’asupra mea : pânzurat; 

Puşca mea cea bună nouă, 

Am visat-o ruptă ’n două; 

Puşca mea cea ţintuită 
Mi-am visat-o ruginită; 

Pistoalele spălăţele, 

Cele lungi şi subţirele, 

Le-am visat făr’ de oţele: 

Sfârşirea vieţii mele I 

Hasdeu crede că Tudor Vladimirescu, metamorfozat în căpitan 
de poteră, şi-ar fi pierdut individualitatea, devenind un simplu 


’) B. P. Hasdeu, Olteneţtele, Craiova 1884, Cap. * Hrist şi Tudor Vladimi- 
rescu *, p. 133—155. 

*) Ibidern, 149—15a. 


28 



642 


REVISTA FUNDAŢIILOR REGALE 


bandit 1 ). Adaogă că mai bine s’a păstrat varianta ardeleană colec¬ 
tată de Miron Pompiliu, în care Tudor vorbeşte cu iubita sa 
necredincioasă 2 3 ): 

— Că eu, dragă, te-am visat 
Cu marama ta din- cap, 

Cu marama, mândră, nouă, 

Ruptă, ruptă chiar în două! 

— Tudore, fecior frumos, 

Lasă, visu-i mincinos ! 

Nu mi-i ruptă marama, 

Ci mi-i ruptă inima !.. . 

Hasdeu subliniază în concluzie prioritatea visului lui Tudor s ) 

Observăm că larga răspândire a acestui motiv în cântecele hai¬ 
duceşti militează pentru existenţa sa înainte de Tudor Vladimi- 
rescu. în balada Stanciu din colecţia lui Tudor Pamfile, după ce 
eroul e prins pe neaşteptate de poteră, îşi visează alegoric moartea 4 ) • 

Oleoleo, fraţilor mei, 

Astă noapte-am mânecat, 

Spurcat vis am mai visat: 

Pistoalele mele 
Cele frumuşele, 

Le vedeam făr de oţele, 

S’au scurtat zilele mele ! 

Puşca mea cea frumuşea, 

O visai fără curea, 

S’a scurtat cu viaţa mea ! 

Şapte corbi într’un ciolpan, 

Şi nu-s corbi într’un ciolpan, 

Şi-s boierii de divan I 

Este presentimentul omului faţă de pericolul în mijlocul 
căruia şansele nimicirii sânt mai mari decât cele ale salvării. în 
cântecele cătăneşti, cel luat sub steag, mai ales când e vorba de 
război, are deseori viziunea neîntoarcerii 5 ): 


1 ) Hasdeu, Ibidern, p. 153. 

*) Ibidem, p. 153—154. 

3 ) Hasdeu, Ibidem, p. 154—155. 

4 ) T. Pamfile, Cântece de ţară, Acad. Română 1913, P- 60. 

*) M. Eminescu, Literatură populară, ed. D. Murăraşu, Craiova (Clasicii 
Români comentaţi), 372 1 262. 

Veniţi voi ai mei părinţi 
Ce v’am supt cu sângele 
Şi v’am rupt cu braţele, 

Să-mi stropiţi trupul cu vin 
Că de astăzi nu mai vin, 

Să-mi stropiţi trupul cu apă 
Că de astăzi plec la groapă, 
înapoi veţi întuma 
Dar pe mine m’îţi lăsa 
La suflarea vântului 
In umbra pământului, 

Sub dâmbul mormântului. 

Cazurile sânt numeroase şi universale. într’un cântec popular 
bulgar, regina din Sofia visează tot simbolic moartea soţului ei 
Şişman şi prăpădirea ţării 1 ). 


VI 

Versiunea ardeleană socotită de Hasdeu drept cântecul ce pre¬ 
zintă mai bine pe Tudor, versiune în care e vorba de visul eroului 
despre năframa soţiei sale ruptă în două, îşi are atâtea corespondente 
în doinele noastre. Aici este exteriorizarea plastică a dragostei 
ce pune la îndoială răspunsul afirmativ dat de persoana iubită 2 ): 

Puţintel am aşteptat 
Frumos vis bade-am visat, 

Că năframa cea nouă 
Era bade ruptă ’n două. 

— Minţi, mândruţă, minţi tu bine, 

Nu-i ruptă năframa mea 
Ci-i ruptă inima ta, 

Că te temi că te-oi lăsa; 

De ce (te) temi nu-i scăpa. 

Vâlcan nebiruitul, legat de Turci de o piatră de moară şi pră¬ 
vălit în fundul Dunării îşi visează astfel soarta 8 ): 

Şi iată că se ’ntâmpla 
Că Vâlcan un vis visa: 


*) Luigi Salvini, Canti popolari bulgari, Roma (Anonima Romana), 1930, 
P- 53 — 58 - 

*) M. Eminescu, Ibidem, 213/229. Cfr. şi Bartdk, 152/167. 

3 ) G. Dem. Teodorescu, Poezii populare române, Buc. 1885, p. 555. 

Ploaie rece şi turbată 
în caic marfă udată, 

Şi pe mândra lăcrămând 
Şi pe mă-sa suspinând. 

într’o doină de iubire ! ), mândra descinsă paşte murgul tot 
pe lângă Mureş, tot pe lângă Tisa şi plânge dureros fiindcă a visat 
că năframa cea nouă a iubitului era ruptă în două. Voinicul îi 
răspunde că nu năframa, ci inima ei e ruptă de teama abandonării. 

Nevasta unui haiduc visează la fel. Expresia referitoare la 
puşca ruptă e aceeaş ca şi ’n cântecul cu năframa ruptă*): 

— Foaie verde matoatat, 

Astă nşapte te-am visat 
Sub un ciritei uscat: 

Buzduganul spintecat 
De-asupra ta aninat. 

Puşca ta cea bună, nouă, 

Ţi-am visat-o ruptă ’n două. 

Şi pistoale, revolvere, 

Le-am visat făr’ de oţele! 

— Ce-ar’ să fie, măi muiere ? 

Sfârşitul vieţii mele? 

Este un motiv străvechi care se manifestă în folclorul univer¬ 
sal şi nu e străin nici literaturilor antice. în ce priveşte persona¬ 
litatea lui Tudor Vladimirescu, nu putem pune la îndoială ecoul 
pe care l-a trezit în literatura populară şi nu ne putem îndoi 
nici de identitatea sa cu Tudor din baladele citate. Soarta tragică 
a căpitanului de panduri, trădat de Iordache Olimpiotul şi 
omorît de Turci — fără ca aceştia să-şi dea seamă de sensul 
naţional al marelui Oltean ce se ridicase împotriva zaverei greceşti— 
se reflectă liric în cântecul bătrânesc. Episodul cel mai impor ant 
din viaţa eroului, i s’a părut cântăreţului popular, presimţirea 
apropiatei sale morţi. Cântecele existente şi limba' poetică din cir¬ 
culaţie •) au determinat crearea celor două balade ale lui Tudor, 
căci sânt două: visarea armelor ruginite şi descărcate, apoi a nă- 


v ) Jamik şi Bârseanu, Doine, 533. 

*) T. Pamfile, Cântece bătrâneşti, doine , mustrări fi blesteme. Tecuci 1926, 
22/6. 

3 ) Cfr. P. Iroaie, Poezia autentic populară. Iaşi (Arhiva), 1938, P- 21 seq. 



ENERGIE ŞI VITALITATE ROMÂNEASCĂ 645 

framei rupte, prezentând două momente diverse referitoare la per¬ 
soane diverse în legătură cu Tudor. Cântecele de dragoste şi cân¬ 
tecele haiduceşti, eliberându-se, printr’un moment distructiv, de 
anumit cuprins determinat, s’au alcătuit din nou, printr’un mo¬ 
ment constructiv — cum arată Martha Bringemeier— încopciind 
notele caracteristice care s’au impus din istoria lui Tudor 
Vladimirescu. Astfel au luat fiinţă cântecele viteazului Tudor 
în atmosfera poeticei noastre populare şi în tradiţia folclorului 
român. 


VII 

Veacul al XlX-lea cu introducerea milităriei generale obliga¬ 
torii mai întâi în Transilvania şi Bucovina de sub Austro-Unguri 
şi în Basarabia de Ruşi, apoi mai târziu în ţara liberă, a mul¬ 
tiplicat expresia energiei naţionale în rândurile săteşti. Existentele 
doine de înstrăinare cu cântecul cucului, plecarea de acasă dela 
coarnele plugului sau dela oile din munte, dealul despărţitor 
străbătut de dorurile îndepărtate, răvaşele aşteptate sau trimise, 
gândurile la cei rămaşi sau ale celor de acasă la pribeag, destinul 
între străini şi în singurătatea munţilor, — aceste doine deci care 
circulă din moşi strămoşi, din sat în sat şi din regiune în regiune, 
se desfac de cuprinsul lor ciobănesc, plugăresc sau haiducesc 
spre a da glas noilor stări sufleteşti. Intervin şi cântecele bătrâneşti 
care schimbă câte ceva spre a cuprinde evenimentele prin care trece 
cătănitul. Astfel mereu aceleaşi cântece apucate din buni-străbuni 
sânt noi şi vechi în acelaş timp. Orientarea individului după 
bătaia inimii şi expresia părintească şi a celor din preajmă dă 
cântecului un permanent conservatism. Schimbarea vieţii sale şi 
achiziţionarea unui inedit material cognitiv şi sentimental îi cere 
o nouă formă care se structurează în ritmica sufletului său nu prea 
diferenţiat de spiritualitatea sătească. Astfel în singurătate sau în 
lume, insul simte mereu necesitatea şi impulsul de-a fi şi cânta 
ca oamenii, dalbii oameni din lumea albă a satului de origine. 
Dela cine porneşte cântecul şi de când, el singur nu ştie. I se pare 

1 ) Martha Bringemeier, Gemeinschaft und Volkslted, Miinster in WestfaJen 
1931, P- 96—104; cfr. Iroaie, Ibidem, 7—8. 

câ dela* el, fiindcă şi-a cântat personalu-i alean, dar felul versului 

si turnura le ştie de când hăul c’au fost asa. Prin urmare frăţia cu 

» » * > 

codrul şi cu turturica, cucul, grangurul, se schimbă cu cea a 
tunului şi a puştii x ): 

Tunu mi-i frate de cruce, 

Puşculiţa soră dulce.. . 


Ori 1 2 3 ): 

Patruntaşu mi-i nănaşu 
Şi bomeu taică-meu 
Şi puşca mi-i soră dulce, 

Băinetul frate-de-cruce. 

Deosebirea de cântecul codrului e minimă. Puneţi în paralelă 
citatele fragmente ostăşeşti, şi corespondentele lor haiduceşti! 
E o uimitoare apropiere 8 ): 

Eu sânt frate cucului 
Şi tovarăş vântului. 

Alt cântec prezintă situaţia soldaţilor pe front ca a haiducilor 
în codru ori a armelor părăsite de haiducul omorît, sfârşind ca 
orice doină de întristare 4 ): 

Frunză verde-a buruienii, 

Stăm aici în miezu iernii, 

Şi ne plouă şi ne ninge 
Şi n’are cine ne plânge. .. 


Mândruţă, dragostea mea, 
Leag-o în năframa ta, 
într’o năfrămuţă neagră 
Şi arunc-o, mândră, ’n apă. 
De-i vedea că a plecat, 

Să ştii, mândră, că-s puşcat, 
De-i vedea că s’a oprit, 


1 ) Esca, op. cit., 39. 

*) Eminescu, op. cit., 174/101. 

3 ) T. Găluşcă, Ibidem, I, 12. 

*) Esca, 35. 

Să ştii, mândră, că-s rănit, 

Ori poate c’am şi murit. 

Primele patru versuri au corespondenţe de natură asemănă¬ 
toare în poezia haiducească, în care jalea codrului pentru armele 
părăsite se manifestă deoarece *) 

... le plouă şi le ninge 
Şi n’are cine le ’ncinge. 


La plecare în străini, călătorul mereu îşi încredinţează inima 
mamei sau mândrei sale ca s’o arunce în apă şi, din semnele ei, 
să afle soarta celui dus a ). 

Alt cântec ostăşesc prezintă soldaţii în luptă. Notoriu e faptul 
că pădurea, fratele codru, ca de obicei în cântecele populare româ¬ 
neşti, serveşte drept cadru, ca pe timpul lui Decebal sau Ştefan 
cel Mare 3 ): 

Plinu-i codru de ce-i plin, 

Plinu-i codru de voinici, 

La tot fagul câte cinci. 

Iar la fagul din cărare 
Şede-un căpitan călare 
Şi strigă din gura mare: 

Puşcaţi, feciori, fără frică, 

N’ascultaţi că doi trei pică, 

Că pică de cei tineri 
Şi rămân de cei bătrâni, 

Cei bătrâni şi cu mustaţă 
Care strâng la puşcă ’n braţă 
Şi se pun spate la spate, 

Ca să poată bine bate ! 

în afară de nota energiei ostăşeşti cu care se termină cântecul, 
desfăşurarea şi cadrul e ca ’n atâtea balade haiduceşti, unde e 
vorba de voinicii răpuşi de durerea dragostei ori de gloanţele po- 
terei, la tulpina fagilor din pădure 4 ). 


x ) Jarnik şi Bârseanu, Ibidem, p. 288. 

s ) Cfr. Iroaie, Cântece populare (« Plecare ») în « Convorbiri literare », 1941, 

p. 718—719. 

3 ) Hodoş, Ibidetn I, 226—227. 

*) Cfr. Iroaie, « Haiduc murind », Ibidem. 

Profesorul Caracostea, în frumosul studiu despre Mioriţa l * 3 )„ 
reliefează actualizarea motivului din Ciobănaşul *): 

— Foaie verde de tri flori, 

Ciobănaş dela miori, 

Un’ ţi-a fost moartea să mori? 

— Sus în vârful muntelui, 
în bătaia vântului. 

La cetina bradului. 


— De jelit, cin’ te-a jelit? 

— Păsările-au ciripit. 

Pe mine că m’au jelit, etc. — 


Deci în cântecele ostăşeşti din tirrtpul războiului mondial, ca 
în cele culese de Esca şi Şchiopul s ), nefericitul ciobănaş apare 
în uniformă de roşior: 

— Foae verde de bujor, 

Măi soldate roşior, 

Unde-ai fost ursit să mori ? 

— în munţii Carpaţilor, 
în bătaia gloanţelor, — 


— De jelit, cin’ te-o jeli ? 

— Păsări când or ciripi. . . 


Lăsând diversele aspecte ale cântecelor ostăşeşti pentru o cer¬ 
cetare specială, notăm că poezia patriotică 6ste numai incidentală, 
ca în doinele obicinuite, în care iubirea de ţară stă în strânsă 
legătură cu cea de moşie, localitate natală, rude şi cunoscuţi. E 
atavica legătură dintre pământ şi om 4 ), caracteristică popoarelor 
nenomade B ): 


1 ) D. Caracostea, Mioriţa în Muntenia j i Oltenia, IV în « Conv. lit. » (55), 
1923. P- 474—475- 

*) Cf. O. Densusianu, Flori alese din cântecele poporului, Buc. (Pavel Suru), 
1920, p. 109—110.' 

3 ) Cfr. o variantă în C. Rădulescu-Codin, Cântece din războiu, voi, I, ed. 2-a 
Câmpulung-Muscel 1923, p. 59. 

4 ) I. Simionescu, J'ara noastră, Buc. 1937, p. 347. 

6 ) I. Pillat, Cartea dorului, C. R. p. 19; P. Hetcou. Poesia poporală din Bihor, 
Beiuş 1912, p. 23 şi 87/6. 

Până-i lumea n’oi uita 
Ţara mea şi pe maica; 

Până-i lumea nu uit eu 
Ţara mea şi satul meu. 

Moţii din Munţii Apuseni, care colindă depărtările (până 
prin Balcani şi până la Viena) spre a-şi vinde produsele meşte¬ 
şugului lor dogăresc, mereu îşi alintă drumeţia cu gândul reîn¬ 
toarcerii acasă *): 

Plecat-a Moţul la ţară 
Cu cercuri şi cu ciubară. 

— Du-mă, Doamne, ’n pace-acasă 
La copii şi la nevastă. 

Du-mă, Doamne, ’n ţara mea 
Că-i mai bun mălaiu ’n ea 
Decât pita ’n altuia. 

Du-mă, Doamne, ’n sat la noi 
Cu caru cu patru boi. 


Multiplele compoziţii cântate de soldaţi şi chiar popularizate 
la ţară sânt de provenienţă cărturărească. Jalea pentru destinul 
individual al cătanei, suferinţele şi întâmplările nefericite sau 
fatale prin care trece acesta, dragostea părintească sau erotică şi 
aşteptarea reîntoarcerii de sub arme — exprimate duios, tânguitor, 
doritor — constituie gama doinelor populare. De altfel patriotismul 
zinghenitor nici nu cadrează cu tonalitatea doinei. Din ea se 
desprinde admiraţia fără seamăn faţă de cel plecat să moară' pentru 
ai săi. Mândra vrea să participe şi dânsa la luptă. Şi cum, altădată, 
când alesul inimii sale se afla departe cu oile în munte, dorea 
să se prefacă în ploaie şi să prăpădească turma ca ciobanul să 
răspundă dorului ei, acum doreşte să omoare adevăraţi duşmani *); 

De m’aş putea ridica 
Sus ia cer ca negura, 

Aş tot ninge şi-aş ploua, 

Aş ploua, aş vremui, 

Pe duşmani i-aş prăpădi, 

Bade-acasă mi-ar veni. 


J ) Băla Bartdk, Cântece poporale româneţti din comitatul Bihor, Buc. 1913, 
211/228. 

*) Esca, 86. 

Iată şi prototipul păstoresc din care s’a desvoltat doina cătă- 
nească 2 ): 


Frunză verde ca una, 

De m’aş putea ridica 
Mai în sus ca negura, 

Tot aş ninge şi-aş ploua, 

Pe badea nu l-aş uda 
Că mi-i drag ca inima; 

Tot aş ploua şi aş ninge, 

Pe badea nu l-aş atinge. 

Ploaia aceasta nu e altceva decât marea tristeţe a mândrei, 
transformată în lacrimi 2 ): 

Pe cea pădurice deasă, 

Mare ploaie mi se lasă. 

Nu ştiu ploaie-i ori ninsoare, 

Ori lacrimi de fată mare. 

Cinstirea ostăşiei e înăscută la poporul român. Baladele prea¬ 
măresc plastic eroismul din trecut. Uniforma şi arma militară 
întotdeauna impun ascultare fără multă strădanie. 

Cu fatalele neologisme ale vremii şi împrejurărilor, se desprinde 
patriotismul transilvano-bucovinean din armata austro-ungară 
de cam acum un veac. E vorba de anumită luptă împotriva Fran¬ 
cezilor (« Franţozu ») dată pela «Simering» (Simmering ), cu par¬ 
ticiparea câtorva regimente româneşti, care tot strigau 3 ): 

Să trăiască Austria, 

Austria cea română... 

Bine înţeles că nu era vorba de Ungaria din cauza căreia 
Românii au suferit atât de cumplit. Strigătul putea fi o evla¬ 
vioasă moştenire din timpul revoluţiei lui Horia (1784), împros¬ 
pătată mai recent (vreo douăzeci de ani înainte de-a o culege 
Eminescu) prin revoluţia lui Avram Iancu (1848) care s’a ridicat 
împotriva asupririi maghiare şi în favoarea Austriei. 

») T. Papahagi, Flori din lirica populară, Buc. 1936, 34 — 35 / 55 ; altă va¬ 
riantă cfr. ibidem 8—9 (Prefaţă). 

a ) Marian, Hore, 3 ^/ 37 - 

3 ) Eminescu, 199/169. 

Vechi e şi îndemnul adresat Moldovei, în nu ştim care 
luptă dată, pare că de Austriaci împotriva Ruşilor (Mus¬ 
calul) x ): 

Ia vedeţi duşmanul ici. 

Nu vă daţi, feciori voinici, 

Şi duşmanu-i ici colea, 

Nu te da, Moldova mea ! 

Dumnezeu ne-a ajuta, 
în pădure vom intra 
Şi aşa i-om depăna 
De cât lumea n’or uita. 

Apare iarăş codrul-frate,. unde Românul se simte la largul 
său. 

Mai vechi şi prototip al celor două doine citate fragmentar 
(ceea ce se constată lesne alăturând textele integral) este cântecul 
de acea tumultuoasă şi firească energie patriotică, ce merită tot 
aplombul pentru sublinierea străvechiului eroism ostăşesc al popo¬ 
rului român 2 ): 


Şi viaţa dăm oricare 
Dela mic până la mare. . . 
Fie ziuă, fie noapte, 

Fie soare, fie ploaie, 

Cine vrea să ne cunoască 
Vie num’asupra noastră 
Şi aşa l'om scărpina 
De n’a uita cât lumea. 
Ţara cere dela noi 
Să fim harnici la război. 


VIII 

Neamul românesc pus în speciale circumstanţe, sub stăpâniri 
conduse de streini, s’a revoltat în diferite rânduri, cerându-şi 
dreptul la viaţă. 


L ) Ibidem, 199/170. 
*) Ibidem, 198/168. 

Desperatul tâng se adresează codrilor şi lui Dumnezeu l ): 

Câtu-i lumea dealungul, 

Nu-i copil ca Românul, 

Şi cialău ca şi Jidul. 

Cauza suferinţei este tratamentul cânos. 

In faţa străinilor blajinului popor românesc, supus unei nedrepte 
iobagii şi exploatări seculare, nu-i rămâne decât revolta destul de 
energică, lovindu-i 2 ): 

Cu lemnul stejarului 
Din vârful Pietrarului, 

Până-i vei da dracului 
Să şi-i ducă ’n ţara lui. 

Revoluţia lui Horia din 1784 dacă n’a prea avut reflexe în 
folclor, în schimb cea din 1848—1849 a lui Avram Iancu a produs 
un impunător ciclu. 

Născut la 1824 în Vidra-de-Sus, Moţul Avram Iancu de copil 
privi cu revoltă suferinţele Românilor. Studie la Zlatna şi Blaj 
şi termină Facultatea de Drept dela Universitatea din Cluj (1845) 
în vârstă de 21 ani. Guvernul maghiar refuză să-l primească 
practicant fără salar, fiindcă era odraslă de iobag român. 
Iancu trecu amărît la Târgu-Mureş să-şi ia diploma de avocat. 
Acolo observă îndurerat nedreptăţile la care erau supuşi Românii. 
Vorbi Moţilor adunaţi în Câmpeni, lângă Vidra-de-Sus, despre 
drepturile şi suferinţele româneşti. Era tocmai anul 1848, când 
Ungurii, conduşi de 'slovacul maghiarizat Lajos Kossuth (1802— 
1894), încercau detronarea Habsburgilor depe tronul Ungariei, 
cerând independenţa şi maghiarizarea statului ungar împreună cu 
Transilvania. Cărturarii români, în frunte cu Mitropolitul Andrei 
Şaguna, Gh. Bariţ, S. Bărnuţiu, Papiu Ilarian, Ioan Maiorescu, 
August Treboniu Laurian, convoacă adunarea dela Blaj pe ziua 
de 3/15 Mai. Iancu, în port moţesc, participă cu zece mii Moţi 
intonând marşul lui Iancu, cunoscutul cântec, care de fapt e o doină 
compusă de Costache Negruzzi pela 1838, unde în loc de Iancu 
stătea numele voevodului Dragoş, legendarul întemeietor al 

’) Tit Bud, Poezii populare din Maramureş, Acad. Rom,, 1908, 39. 

J ) Bud, op. cit., 40, 

Moldovei, cum precizează istoricul literar Gheorghe Bogdan- 
Duică x ): 

Astăzi cu bucurie, 

Românilor, veniţi, 

Pe Ianeul în câmpie 
Cu toţii -1 însoţiţi... 

Spălaţi armele voastre. 

Curând să alergaţi. 

Din plaiurile voastre 
Pe duşmani s’alungaţi! 

Şi din nou, acelaş unic istoric literar Bogdan-Duică, în 
alt loc *), constată migraţiunea poeziei Hora a lui Alecsandri 
{publicată într’un calendar din 1843), poezie care se populariză 
în Munţii Apuseni şi fu cântată de gărzile lui Iancu. 

Prin urmare, mişcarea îşi căuta expresie în literatura vremii, 
mai ales când însuşi Iancu ştia să cânte cu măiestrie din gură şi 
să zică din flaut, fluier şi bucium. Cântecul lui Negruzzi şi cel al 
lui Alecsandri, popularizate în Ardeal, s’au actualizat atât de 
natural la 1848. Dar, în realitate, literatura populară avea să se 
concentreze şi mai potrivit asupra evenimentelor, tălmăcindu-le 
şi cântându-le în spiritul tradiţiei ţărăneşti, pe înţelesul şi gustul 
tuturor. 

Acolo, pe Câmpia Libertăţii dela Blaj, după prea savantul dis¬ 
curs al lui Bărnuţiu, cei 40.000 Români jurară, în faţa Mitropoli¬ 
tului Şaguna, să fie credincioşi împăratului, hotărînd menţinerea 
Transilvaniei sub Austriaci. Dar dieta transilvăneană, în care 
Maghiarii formau majoritatea, votă, la 28 Mai 1848, unirea Ardea¬ 
lului cu Ungaria. Laurian încercă să protesteze căci generalul 
austriac Puchner, comandantul militar al Transilvaniei, şovăia. 
în acest timp, Ungurii deslănţuie revoluţia şi, îmbătaţi de 
libertate, omoară câţiva Valahi. Românii fac o contra-revoluţie, 
atât spre-a se apăra cât şi pentru a salva Ardealul de sclavia 


*) Gh. Bogdan-Duică, recensie la S. FI. Marian: Poesii poporale despre 
Avram Iancu în « Conv. Lit. * (34) 1900, p. 715—720. 

*) Gh. Bogdan-Duică, Ştiri literare din trecutul Ardealului, în ziarul « Na¬ 
ţiunea » din Cluj (an. I nr. 24 din to Febr. 1927). Cine oare ar simţi îndemnul 
de-a tipări în volum bogatele cercetări ale regretatului savant, risipite prin 
atâtea reviste şi ziare ?! 

maghiară. Saşii răspund că limba ţării e valahă. între timp. 
generalul Bem, de origine polonă, organiză oştirea Ungurilor şi 
goni pe generalul Puchner. Generalul austriac Carol Urban, 
conducând regimentul său de grăniceri români, îi asedia pe 
Maghiari. Dintre toţi însă, se distinse Avram Iancu, ca un ade¬ 
vărat rege al Munţilor, cu legiunile sale, la care s’au alăturat 
gloatele româneşti din tot Ardealul, conduse de tribuni (Simion 
Groza, Nicolae Corcheş, Jambor, Rusu, Aiudeanu, Mihai Andreica^ 
Faur, Vlăduţ, Balint, Ivanoviciu, Axente Sever). El nu numai 
că-şi apără poziţiile din Munţii Apuseni, dar cuceri şi teren nou. 
în patru lupte (Mai-Iulie 1849), Iancu obţinu depline victorii, 
înseşi femeile Moţilor participară, răsturnând stânci peste maghia- 
rime. Interveniră Ruşii în ajutorul lui Puchner şi noi oştiri 
austriace care potoliră revoluţia. Kossuth se refugiază cu coroana 
Ungariei în Turcia, apoi colindă diverse ţări, stabilindu-se la 
Trieste. 

Dar tragedia lui Iancu începe abia după revoluţie, căci Austria- 
cii, voind să-i împace pe Unguri, nu iau în seamă drepturile şi sufe¬ 
rinţele Românilor. Iancu refuză chiar decoraţia oferită de împărat, 
pe motiv că nu poate primi asemenea distincţie dela un om care 
nu-şi respectă cuvântul. Şi, cu toate că însuşi pregătise onorurile 
date de Români împăratului venit să se intereseze personal de 
starea din Ardeal, el nu voi nici să dea ochi cu cezarul. Urma con¬ 
secvent principiile exprimate în testamentul ce l-a scris: «Unicul 
dor al vieţii mele este să-mi văd naţia mea fericită, pentru care 
după puteri am şi lucrat» 1 ). Cerea respectarea drepturilor româ¬ 
neşti şi omenie din partea Ungurilor, cărora el însuşi le-a arătat 
ce ’nseamnă a fi om, cum reliefează Iosif Sterca Şuluţiu 2 ): « Iancu 
n’a fost numai un căpitan brav, ci el a fost totodată cel mai loial 
şi uman adversar; acei Maghiari, care au căzut în mânile lui, au 
fost împărtăşiţi de cea mai bună tractare ». 

Insultat de străini şi zdrobit sufleteşte de zădărnicia luptelor 
Românilor, Avram Iancu fu lovit de o adâncă tristeţe şi-şi pierdu 


l ) Cfr. Teodor Murăşanu, Avram Iancu, viaţa şi faptele lui de vitejie, Turda. 
1924. P- 4 i- 

-) Iosif Sterca-Şuluţiu în Dr. C. Diaconovici, Enciclopedia Română, tom. 
II, Sibiu igoo, p. 758. 

minţile. Rătăcia prin munţi şi sate şi doinea din fluer şi gură durerea 
şi jalea Românilor rămaşi în robie, până când, în 1872, moartea 
îi curmă chinurile. 

Marele folclorist bucovinean Simion Florea Marian, în 1871, 
a încercat zădarnic să-l vadă. în schimb a reuşit să culeagă o serie 
de cântece asupra nefericitului Rege al Munţilor, pe care le com¬ 
pletă şi le publică la 1900 *). 

Bogdan-Duică constată că, în colecţia lui Marian a ), « cele mai 
frumoase poezii sânt acelea, care transmit asupra eroului modern 
motive vechi şi bine cunoscute din mai toate colecţiile noastre 
şi uneori şi străine, cum este de ex. dragostea codrului pentru 
viteji şi calul care se ’ntoarce acasă fără eroul ce moare departe 
(vezi Sora Iancului, Murgul şi Ilirtca, Murgul supărat). Un alt 
motiv vechi este fuga domnilor.... fără papuci, ca şi duşmanii 
lui Horia». 

Aşadar se întâmplă ceea ce am arătat cu ocazia cântecelor 
despre Tudor Vladimirescu şi în cercetările speciale despre natura 
şi formaţia literaturii populare *). Limbajul social oferă anumite 
forme tradiţionale care sânt transfigurate de întâmplările recente 
şi cristalizate în cântece noi. 

Interesant e că întâmplările lui Iancu sânt altele decât cele 
reale. Astfel, uneori el luptă ca un căpitan de haiduci, e urmărit 
de poteră, adună feciori la oaste ca orice autoritate militară, alteori 
luptă ca un adevărat general, îşi visează alegoric moartea, şi în 
sfârşit moare în luptă, rămânând ca murgul să ducă vestea celor 
dragi, iar codrul să-l jelească. Suflul legendar şi poetica populară 
nu s’au lăsat dominate de fapte, ci dimpotrivă au pus stăpânire 
pe ele. Le-au armonizat şi le-au potrivit expresiile tradiţionale. 
Doinele haiduceşti şi cătăneşti au intervenit din plin cuprinzând 
în ţesătura lor întâmplările şi personalitatea lui Avram Iancu. 
O energie caracteristică, nota revoluţiei şi a eroului, le-a dat o 
particularitate specială, ceea ce însă nu le îndepărtează întru nimic 
de sensul literaturii populare. Formele cărturăreşti se recunosc 


') S. Ft. Marian, Poesii poporale despre Avram Iancu, Suceava 1900. 

*) Bogdan-Duică, op. cit., 718. 

’) P. Iroaie, Caracterul poeziei populare, Cernăuţi 1937 şi idem, Poezia 
autentic-populară, Iaşi 1938. 

lesne printr’un căutat patriotism necorespunzător realităţii folclo¬ 
rice. Cântece de înstrăinare şi de dragoste încadrează într’un 
melancolic văl aceste agitaţii. 

Bogdan-Duică atrage atenţia *) asupra unui cântec ce vesteşte 
revoluţia. Textul, publicat de L. Puşcariu în « Informaţiile politice, 
literare şi comerciale# din 1870, sub titlul Coşia (= Kossuth), 
e necunoscut colecţiei lui Marian. 

Cântecul începe: 

Pe şesul Feleagului 
Paşte murgul Iancului 
înfrânat şi înşelat 
Şi de bătaie gătat. 

Iancu îşi îndeamnă voinicii să se înarmeze şi să atace Clujul 
cu tunurile: 


Frunză verde de lămâie. 

Nici Ungur să nu rămâie ! 

Căci Coşia cu ’mpărâţia, 

El şi-a pierdut lefteria! 
împărăţia şi-a lăsat 
Şi s’a pus porcar la sat I 

Cântecul Căpitanul Iancu 2 ) e de-a-binele un cântec cătăneac 
cu atâtea şi atâtea corespondente: 

— Căpitane Ian cule. 

Unde duci cătanele? 

— La Sibiu, sărmanele ! 


Compară cătănescul *): 

— Căpitane Pavele, 

Unde duci cătanele ? 

— La război, săracei?... 


Mai departe cântecul Iancului invocă grija acestuia pentru 
soldaţii între care se află un frate al cântăreţului şi, culmea, me¬ 
neşte ca Sibiul să ardă în întregime, rămânând parii ca să se înţepe 


l ) Bogdan-Duică, Ibidern, 720. 

*> Marian, op. cit., 12. 

*) P. Iroaie, Cemduţul folcloric, p. 27 ; cfr. şi Hetcou, op. cit., 6r/i. 

« ghinărarii şi maiorii, cari au cătunit feciorii! ». Pentru stilul şi 
desvoltarea tehnică a acestui cântec e de comparat doina de iubire r ) 
în care mândra invită porumbrelul să-şi lepede fructele: 

Sâ rămână numai spinu, 

Să mă iubesc cu vecinu. 

Intr’un cântec cules de Octavia Lupu-Morariu, duşmanii au 
îngrădit cărăruşa dintre iubiţi. Blestemul inimilor despărţite se’n- 
dreaptă deci împotriva acelora a ): 


Dare-ar Dumnezeu un vânt 
Să văd gardul la pământ, 

Să rămâie numai parii, 

Spânzură-se ’n ei duşmanii! 

în altă doină, colectată de Pamfile 8 ), apar versurile: 

Arde-te-ar focul, pădure, 

Cu toate lemnele ’n tine, 

Să rămână doar stejarii 
Unde-au conăcit tâlharii. 

Cât de edificatoare sânt aceste forme de cuprins divers care 
se ţes în acelaş limbaj poetic popular şi urmează o recunoscută 
tehnică şi frazelogie tradiţională! Deci, numele lancul dă citatului 
cântec alt caracter. Ba Bibicescu, în colecţia sa *), dând acelaş text 
cu puţine forme deosebite, din alte izvoare, îl consideră deadreptul 
cătănesc, deşi e vorba tot de căpitanul Iancu. 

Tot aşa şi Voinicul de Moţ *). în alt loc Iancu şi Orban 
{adică generalul Urban), frumoasă şi veridică apropiere între 
românul şi neamţul ridicaţi împotriva Ungurilor, adună împreună 
cătanele ®): 


M Bartdk, op. cit., 156/171. 

2 ) Octavia Lupu-Morariu în « Fât-Frumos » XIII, pg- 96. 

3 ) Pamfile, Cântece bătrâneşti.. . 164/293. 

*) Bibicescu, op. cit., 149/194. 

5 ) Marian, Ibidem, 13. 

*) Ibidem, 22. 

Pe dealul cu maderan 
Mere Iancu cu Orban. 

— Unde mei, Doamne Orbane ? 

— Să scriu feciori la cătane I 
— Iancule, Orbanule, 

Unde mâi cătanele ? 

— Da la foc, 6ărace!e ! 

Amintirea, cu distincţia taberilor şi prieteniilor, stăruie până 
astăzi, cum arată colecţia lui Bârlea, unde e vorba de sosirea de 
noi ajutoare austriace dinspre Piemontul bine cunoscut Românilor 
care-au cătănit pe-acolo. Mesagerul cuc, ca deobicei în folclorul 
nostru, aduce veşti importante 1 ): 

Vine cucul cu suman, 

Cu carte dela Orban, 

Să se gate Coşot *) bine 
Că Pimontul încă vine. 

Pe cununa dealului, 

Vin feciorii Iancului, 

Cu clopuri 3 ) în trei comun, 

Cu săbii pe la şolduri, 

Ce vă temeţi, voi Unguri ? 

Oştirea, din care nu lipsesc nici tunurile « de fag » 4 ), coboară 
dela munte şi împrăştie groază în maghiarime 6 ): 

Vine Iancu dela munte 
Cu trei mii şi şapte sute... 


Iancu puşcă printre brazi, 

Fug Unguri fără nădragi... 

Apare şi Bărnuţiu şi Axente (Sever) alături de Iancu care face 
să tremure Turda 6 ): 

Strigă Bămuf din Sibiiu 
Că Ardealul nu-i pustiu. 


x ) Bârlea, op. cit., 273/169. 

*) Kossuth. 

3 ) Pălării. 

*) Marian, Ibidem, 20. 

*) T. Papahagi în * Grai şi suflet», II, 74—75. 
*) Marian, Ibidem 17. 

Strigă Iancu dela munte: 

— Nu te teme, măi Acsente, 

Că şi eu vis dela munte 
Cu opt mii şi nouă sute 1 

Ungurii vreau să-l cumpere pe viteaz cu aur. El însă e inco¬ 
ruptibil şi cere respect pentru legea omeniei, conform căreia tot 
neamul trebuie să muncească spre a-şi câştiga existenţa fără a 
trăi parazitic din munca altora x ): 

Nu-mi daţi voi bani cu mierţa, 

Nici aur cu ferdela. 

Ci-mi daţi Unguroaele 
Să ţipe mănuşele 
Şi să ţeasă pânzele 
Cum le ţes Româncele 1 

Varianta culeasă de Eminescu *) cere: 

Ca şi doamnele 
Să ţipe mănuşele. 

Să iee săcerile, 

C’aşa fac Româncele. 

Oriunde apare Regele Munţilor, cu puşca încărcată ori descăr¬ 
cată, Ungurii fug pierzându-şi încălţămintea 3 ). Deseori lupta cu 
Maghiarii e prezentată ca cea a haiducilor cu potera. în cântecul 
Vestea rea *), tovarăşii lui Iancu beau la cârciuma Marcului. 
Căpitanul, ce stă «la masă de solzi de peşte », le atrage luarea 
aminte să nu se îmbete. Vin Ungurii şi cer să se predea. El le 
răspunde haiduceşte: 

Ba eu prins că nu ra’oi da, 

Până capul sus mi-a sta, 

Că nu-s nevastă cu cârpă 
De Unguri să-ipi fie frică, 

Că-s voinic cu comanac 
Ştiu la Unguri ce să fac 1 


*) Ibidem, 17, cfr. şi 19. 

*) Eminescu 209/210. Preţioasă prin muzicalitatea sa e şi varianta Bartdk, 
(op. cit., 205/222). 

*) Marian, Ibidem, 30. 

*) Ibidem, 42, cfr. alte trei variante, p. 43, 44, 45- 


27 

în altă parte (Iancu şi potera) 1 ), curajul său înfruntă orice 
pericol. Stă voinicul cu calul înşeuat, înconjurat de Unguri. Mama 
îi strigă să fugă, el însă refuză, spunând că nu este femeie şi că 
nu se teme de Maghiari. în Armadea Iancului a ), viteazul îmbrăcat 
în haine călugăreşti, trece cu oştirea sa pe «dealul Vilagului», 
zicând s ): 


Dar voi puşcaţi fir de frică, 

Nu cotaţi câţiva că pică. 

Ajunge Iancu «la copiii lui cei dragi» şi se apuca de prânzit 
tot «la masă de os de peşte». Vine Coşut cel «cu barbă de păr 
păgân », strigându-i: 

Toarnă, Ian cule, ’ndărăt, 

Să nu-ţi zvârl un glonţ în piept I 

Iancu însă refuză adăogând din nou că nu-i femeie şi că ştie 
ce leac îi trebuieşte taberei duşmane. 

în cântecul Carăle Iancului*), eroul supărat este frământat 
de gândurile unui destin enigmatic. Iubirea şi admiraţia poporului 
îl înconjoară: 


Boii-s cu coarnele verzi, 

Om ca Iancu nu mai vezi I 

în Muscalii*), vin Ruşii pe drumul Bistriţei şi sperie «cucoa¬ 
nele ». Oastea lui Iancu e măcelărită pe jumătate. Un voinic 
doborît stă cu faţa în sus, înecat în sânge: 

Sânge de-a Muscalului 
Până ’n pieptul calului, 

Sânge de-a Ungurului 
Până ’n şaua murgului. 


') Ibidem, 46. 

*) Ibidem, 47—49. 

3 ) Compară din colecţia Eminescu (175/104): «Şi voi haidaţi fără frică, / 
Nu cătaţi că doi, trei pică ». 

4 ) Ibidem, 39; 2 variante, p. 40 şi 41; cfr. şi T. Papahagi, Graiul şi folklorul 
Maramureşului, Acad. Rom. 1925, 92—93/365. 

s ) Ibidem, 50—51. Dintre multiplele variante, cfr. Georgescu-Tistu, 8/8. 

« Cămărazii » (sic) îl ridică cu cârligele şi vreau să-l îngroape. 
Dar voinicul le vorbeşte: 

Staţi, cămărazilor, staţi, 

Staţi pe loc, nu mă ’ngropaţi, 

Că am zile de trăit 
Pe ’mpăratul de slujit... 


Ruşii 1 ): 

Îmbrăcaţi în haine verzi, 

Nici să-i vezi, nici să-i visezi 


— îi bat zdravăn pe Unguri: 

Că-s Muscalii 
Ca tovalii, 

Iar cazacii 
Sănt ca dracii... 

Româncele rămase acasă se roagă lui Dumnezeu pentru viaţa 
şi sănătatea luptătorilor de sub steagul lui Iancu. S’au păstrat 
doine în Bănat care dovedesc, cum observă Enea Hodoş 2 ), că 
vin din acel timp: 

Bosâioc de pe cetate, 

Spune-i badei sănătate 
Că cu Ungurul se bate, 

Dar Muscalu-i ţine parte 1 

Nemţii aţâţă bătălia spre a se ivi odată dreptatea socială*): 

Să scăpăm împărăţia, 

Să măturăm iobăgia, 

Să ştergem toată robia l... 

în «Altă variantă»*), la coada Mureşului, taberile sânt aţâ¬ 
ţate de trei maiori: 

Şi-o bală de maioreasă 
Cu trei steaguri de mătasă: 


*) Marian, Ibidem, 5a—53. 
*) Hodoş, op. cit., I, 824. 
5 ) Marian, Ibidem, 73. 

4 ) Ibidem, 74. 

Unul roşu ca focul, 

Unul negru ca corbul. 

Unul alb ca ghiocul! 

Intervine şi elementul umoristic 1 ). Ungurii îl întâlnesc pe 
Tancu, care trece cu Balint în gând şi, necunoscându- 1 , îi spune, 
într’o românească coruptă, că -1 caută pe căpetenia Românilor: 

Auzi, moi baciule, moi, 

Nu vezut pe Iancu voi ? 

Iancu se dă cunoscut, iar Ungurii o tulesc la fugă. Iancu râde 
« pe sub mustaţă » şi începe să doinească din fluier, aşa că, pădurea 
răsunând. Maghiarii se sperie şi mai tare, fugind până la Balint 
care se minunează de vitejia Iancului. 

Apa Mureşului vine tulburată de lupte *): 

— Mureş, Mureş, apă lată, 

Ce vii aşa tulburată 
Şi cu sânge mestecată? 

— Mă tulbură Ungurii 
Că-i bătură Românii. 

Aduc puşti fără oţele, 

Săbii multe de husari 
Şi cătane de maghiari. 

în afară de grozava catastrofă maghiară, textul şi-a introdus 
invocaţiile sale particulare în schelăria expresivă a unui cântec 
haiducesc răspândit într’un mare număr de variante cu diferite 
nuanţe •): 

Apoi, dragă Oltule, 

Oltule, Olteţule, 

Oltule, câne spurcat. 

Ce vii tare tulburat. 

Cu sânge amestecat ? 

Au la coadă te-a plouat? 

Şi-apoi vii, şi-apoi aduci, 

Aduci plăghii de butuci, 

Trupuşoare de voinici 
Şi căpestre de cai murgi! 


h Ibidem, 75—76. 

*) Ibidem, 72. 

s ) T. Pamfile, Cântece de ţară. Acad. Rom. 1913, 268/24; cfr. şi Pamfile, 
Cântece bătrâneţii ..., 169—170/305 şi 172—173/309. 

Şi doinele de iubire întreabă apele tulburate de alesul sau 
aleasa inimii*): 

— Oltule, râu blăstămat, 

Ce vii mare turburat 
Şi cu sânge-amestecat ? 

Or’ la coadă te-a plouat, 

Or’ vr’un mal ţi s’a surpat, 

Or’ pe mândra mi-a ’ngropat? 

— Nici un mal nu-mi s’a surpat. 

Dar ţi-e mândra, mări, pe pat. 

Revoluţia e în toi iar căpetenia Românilor e în plină acţiune. 
Supravegheat de năzdrăvanul său cal, abia apuca să-şi odihnească 
truditele-i oase, dealungul căilor parcurse 2 ): 

Murgul paşte şi nechează, 

Iancu doarme şi visează. 

Ce folos de visul lui, 

Dacă nu-i şi nu-i şi nu-i 
Norocul la vremea lui. 

Mâna pe Unguri să pue, 

Viaţa să le-o răpue, 

Mai mult să nu mai trăiască 
Pe Români să-i asuprească... 

Dar acest vis al dreptăţii sociale se curmă pe neaşteptate, 
iar Craiul Munţilor dispare misterios. 

E cât se poate de înduioşătoare pitoreasca apariţie, pe drumul 
Zarandului, a prietenului nedespărţit al eroului, murgul, cu şeaua 
alunecată sub burtă şi galbenul frâu frământat în picioare*), 
semne ale unei tragice întâmplări: 

Cu frâu galbăn în picioare 
Şi cu şaua pe sub foaie. 

Varianta Bologa *) aduce unele amănunte ale tragediei: 

O, ho, ho, murg spulberat. 

Pe Iancu un’ l-ai lăsat? 


J ) Eminescu, 135—136/21. 

») Marian, Ibidem, 55, cfr. şi Eminescu, 209/210. 
3 ) Marian, Ibidem, 69. 

*) Bologa, 128/423. 

Murgu coama-şi ridica 
Şi din grai aşa grăia: 

— L-am lăsat greu adurmit 
Colo mai in jos pe-un rât. 

— Da la cap ce i-ai lăsat ? 

— Sânge roşu închegat. 

în alt loc, versurile reproduc şirele altor doine cătăneşti; 

Unde-a fi steagul plecat, 

Acolo-i Domnul culcat, 
în prav de puşcă ’mpuşcat! 

Mama îşi află fiul şi vrea să-l salveze cu leacuri. El însă răs¬ 
punde că e gata de moarte. îşi lasă averea mamei, iar soţiei 
«gropile şi văile », deoarece ştie că ea nu-1 va jeli cum se cuvine„ 

Pentru acest episod, găsim corespondente în cântecele bătrâ¬ 
neşti. Un exemplu e Calul Radului din colecţia lui Jarnik şi Bâr- 
seanu *). 

Murgul lui Radu trece singuratec şi răspunde mamei voinicului 
că el a avut grijă să îngroape cu copitele corpul neînsufleţit al 
iubitului şi viteazului său stăpân, căzut în lupta cu Turcii. 

Sfârşitul cu lăcrămarea muntelui (în Ioc de codru) e redat 
printr’o capodoperă a doinelor haiduceşti, pe tonalitatea boce¬ 
telor, în care e substituit doar « haiducul » sau « hoţul » cu Iar.cul *)„ 
versurile schimbându-se doar parţial: 

Jele-i, Doamne, cui şi cui, 

„ Jele-i, Doamne, muntelui, 

De armele Iancului, 

Că le plouă şi le ninge 
Şi n’are cine le ’ncinge, 

Că cine mi le-a avut 
Mi-a pus faţa la pământ, 


*) Marian, 56—57; cfr. variante 58—60, 61—62. De comparat în colecţia 
Eminescu (175/105): « C’acolo-i steagul plecat / Şi badea pe drum picat. / Cu 
pistolul la picioare, / Cu sabia p’îngă foaie *. 

*) Jarnik şi Bârseanu, Ibidem, Cântece 3. 

*) Marian, Ibidem, 89. O variantă din colecţia Bartdk (207/224) e pusă în 
legătură cu cătănia; alta de-a dreptul cu haiducia, la sfârşitul căreia intervine 
şi mult cunoscuta evocare a zării de foc, ocolită de haiduci, la poalele pădurii 
(Bartdk, 212/229). 

Dar n’a pus-o să ’nflorească, 

Ci-a pus-o să putrezească! 

Iată corespondenta haiducească din colecţia Jamik şi Bârseanu x ), 
versiune pe care-o presupunem mai veche decât cântecul Armele 
lancului: 

Foaie verde brânduşele, 

Jele-i, Doamne, cui i-i jele. 

Jele-i, Doamne, codrului 
De armele hoţului 
Că le plouă şi le ninge 
Şi n’are cine le ’ncinge, 

Că cine mi le-a avut, 

Mi-a pus faţa la pământ; 

Dar n’a pus-o să ’nflorească, 

Ci-a pus-o să putrezească 
Şi să nu mai haiducească. 

Exprimarea indirectă a sentimentelor e adoptată, cu aceeaş 
tehnică şi acelaş limbaj, şi de doinele cătăneşti 2 ): 

Jele-i, Doamne, cui i-i jele, 

Jele-i, Doamne, maicii mele... 

Mă făcu 
Şi mă crescu 

Şi când îi fusei mai drag, 

Mâ jură neamţu sub steag. 

Vechimea i-o atestă atâtea variante şi chiar versiuni de alt 
cuprins, ca bunăoară capodopera populară bucovineană Dorul 
Codrului*): 

Frunză verde alior, 

Doru-i, Doamne, cui i-i dor... 

Doru-i, Doamne, codrului 
De şueru hoţului..., etc. 

E adânca participare a naturii reprezentată prin codru 
la viaţa sufletească a Românului. Originea ei trebue căutată în 


*) Jamik şi Bârseanu, Doine, 580; cfr. şi Tocilescu (« Supt poalele co¬ 
drului >), 381. 

*) Hodoş, Ibidem I, 202. 

a ) P. Iroaie, Cântece din Bucovina, în «Convorbiri literare» (73) i 94 °> 
p. 1006—1007. 



«66 


REVISTA FUNDAŢIILOR REGALE 


vremuri mai vechi decât haiducia, care-a găsit-o potrivită pentru 
energia revoltată împotriva nedreptăţii sociale. înfrăţirea ţăranului 
nostru cu codrul nu s’a realizat prin haiducie, ci prin viaţa păsto¬ 
rească a poporului, aşa cum bine a dovedit Ovid Densusianu, 
şi prin viaţa dusă în împăduritele depresiuni carpatine, unde s’a 
refugiat din calea năvălirilor barbare. Tot în pădure, Românii s’au 
dovedit buni luptători împotriva Ungurilor, Tătarilor, Polonilor, 
Turcilor şi Ruşilor, ceea ce istoria naţională documentează de-a- 
lungul veacurilor, când e vorba de războaiele legendarului Dragoş, 
apoi ale lui Basarab întemeietorul, Bogdan al Moldovei, Ştefan 
cel Mare, Vlad Ţepeş, Vasile Lupu, etc. 

în acest ciclu, mai apar câteva instantanee în care Iancu stă 
de vorbă cu calul. întrebat de Iancu de ce oftează, murgul*) 
răspunde că, pe când stăpânul stă în casă cu domni la sfat, el 
aşteaptă legat afară, flămând şi însetat. 

Altă dată 2 ) calul se teme ca Iancu să nu-1 vândă popii din 
Brăila, care uită să-l îngrijească şi hrănească, fiind cu gândul la 
mândre. în alt loc 3 ), trece Iancu «călăreşte», îndemnând calul 
să păşească «lupeşte », spre-a ajunge la mândra, unde, pe dânsul 
îl aşteaptă «flori din sân», iar pe murg un bun braţ de fân. Un 
cântec din colecţia Bart6k 4 ) prezintă murgul sub aproape aceeaş 
înfăţişare ca la moartea eroului. Sfârşitul însă oferă o neaşteptată 
notă de erotică haiducească. Pe drumul Aradului calul vine singur, 
« cu brâu roşu ’n picioare », aducând vestea că Iancu a rămas «la 
crâşmă la Ţarigrad », bând cu trei « nane * de după cap. E bine 
cunoscutul motiv al călăreţului îndrăgostit, care, în tuspatru 
ipostazuri, numără multe variante în poezia noastră populară. 
Adaptarea la Iancu e evidentă. 

Murgul şi Ilinca B ) aduce individualizarea altui aspect folcloric 
foarte răspândit. Când nechează calul Iui Iancu, munţii se cutre¬ 
mură, văile se tulbură şi poarta Ilincăi, soţia viteazului, se despică 
în trei. Ilinca întreabă de Iancu, iar murgul răspunde că de-acum 
el, calul, o va mărita, fiindcă Iancu a murit: 

*) Marian, Ibidem, 64. 

*) Ibidem, 65. 

3 ) Ibidem, 66. 

*) Bartrik, op. cit., 15/23. 

*) Ibidem, 67—68. 

Ia pânza de pe obraz 
Şi vezi moarte cu năcaz... 

Din actualizarea atâtor motive literare populare, cu ocazia 
apariţiei lui Avram Iancu în Ardeal, nu lipsesc desigur nici cele 
referitoare la alt viteaz, tot Iancu, nu din Transilvania, ci de peste 
Carpaţi, din Oltenia, Iancu Jianu, ale cărui isprăvi, cântate cu multă 
admiraţie de ţărănime, au contaminat ciclul Regelui Munţilor 
şi chiar s’au suprapus personalităţii sale. O cercetare specială ar 
putea desprinde şi explica aceste straturi, mai ales acolo unde 
Avram Iancu apare în ipostaz de haiduc. 

Dar cu toată intervenţia materialului folcloric rulant, perso¬ 
nalitatea eroului ardelean dela 1848 se distinge ca una din cele 
mai formidabile energii naţionale şi populare, care a sintetizat 
vitalitatea şi voinţa neamului, dar a căzut frântă de ticăloşie şi 
nedreptate. în popor însă, el continuă să vieze ca o neîntre¬ 
ruptă chemare la muncă şi la luptă pentru omenia lumii şi dreptul 
sângelui românesc la viaţă. 


în Basarabia, sub cnutul ţarismului rusesc (1813—1918), iar, 
dela 28 Iunie 1940 până’n Iulie 1941 şi sub cel bolşevic, altă 
sfâşietoare asuprire a clototit înăbuşit în muzicale doine *): 

Frunzleană grâu mărunt, 

Ceru-i mai posomorit, 

Clopotele sună-a jale. 

Numai of auzi în cale. 

Prutul rău s’a tulburat 
Venind mare, ’ntuneca*. 

Şi cât vezi în lung şi ’n lat 
Numai oşti ruseşti se-abat. 

Şi ne calcă şi ne fură 
Pânea, sarea dela gură. 


Vin Muscalii ca nourii negri şi ca grindina, spânzură şi schin- 
giuesc pe cei ce vorbesc româneşte şi iau flăcăii la oaste *): 

*) Tatiana Găluşcă, Cântece din Basarabii în « Convorbi i literare * ( 53 )> 
*9,0, p. 1009. 

*) Madan, Ibidem, 23. 

Decât la Moscali picam, 

Mai bine mă spânzuram, 

Că te bate, te stâlceşte 
De vorbeşti moldoveneşte. 

Afară de înstrăinarea prin oprirea de-a vorbi limba materni 
căreia i se substituie artificial limba rusă, Basarabenii se mai 
înstrăinează şi dincolo de Nistru şi Bug — unde de altfel gă¬ 
seau fraţi de-ai lor, pe descendenţii Bolohovenilor din vremuri 
străvechi. Prin deplasări voluntaresau silnice, ei ajung să 
înfunde chiar Siberia. Uneori intervine şi vreo căsătorie ne¬ 
fericită 2 ): 

Şi-o venit un rău din lume 
Cu v-o douăsprece nume.. . 

El în casă când o ’ntrat: 

Uşile au asudat, 

Icoanele s’o ’ntumat, 

, Fereştile s’o stricat. . . 

Dincolo de Nistru, numărul Românilor a sporit, atât de impu¬ 
nător în curs de mai multe secole, bine înţeles ei fiind primii 
locuitori ai regiunii dintre Nistru şi Bug, înainte de expansiunea 
ucraino-rusă în acele olaturi, încât U. R. S. S., după 1920, a înfiinţat 
o Republică Moldovenească. Interesantă e viaţa istorică a acestor 
Moldoveni care şi-au menţinut naţionalitatea şi limba. Preţioasă 
e contribuţia lor la civilizaţia şi cultura rusească, după cum arată 
specialiştii I. I. Nistor, Şt. Ciobanu, Aibore, N. P. Smochină şi 
V. Harea. 

Vlăguit de viaţă şi ros de gândul că, sub vitrega împărăţie 
cenuşie, nici nu mai poate fi de vreun folos în lumea aceasta,, 
românul transnistrian, se încovoaie tot mai mult deasupra răbdă¬ 
torului pământ, dorindu-şi moartea, şi, ca urmare, trecerea în 
sânul mamei naturi, prietena de totdeauna a acestui neam păsto¬ 
resc, transformându-se în frunză verde dătătoare de umbră pentru 
vreun biet creştin, prigonit de soartă s ): 


1 ) Găluşcă, Folklor basarabean I, 33. 

*) Buzdugan, Ibidem II, 29. 

9 ) N. P. Smochină în «Anuarul Arhivei de folklor» V, 1939, p. 16, Dăm 
transpunerea în formă literară. 

Decât, maici, mă făceai, 

Mai bine capu-mi rupeai 
Şi pe Nistru mi -1 azvârleai. 

Valurile mi -1 vâluiau 
Şi la margini mi -1 bateau, 

Cu nămol mi -1 răsădeau. 

De rodea, de nu rodea, 

Frunză verde tot creştea. 

Se umbrea cine putea 
Şi bagdaproste tot zicea. 

împotriva Prutului şi a Nistrului (Măria Sa Nistrul i ), râuri 
^despărţitoare de fraţi sau dătătoare de vad duşmanilor, se ridică 
continuu blesteme. Nu de mai multă simpatie se bucură poporul 
rusesc căruia îi spune 2 ): 

Să piei cu tot neamul tău, 

Că ţi-i neamul nătărău, 

Că ţi-i neamul păcătos 
Ca un şarpe veninos 1 


X 

în războiul româno-ruso-turc din 1877, principatele române, 
Muntenia şi Moldova, unite abia de 18 ani (1859) sub Cuza Vodă, 
au ocazia să-şi manifeste efectiv şi în sens modern, energia, impu¬ 
nând Turciei recunoaşterea Independenţei Româneşti. Poezia 
populară din nou dă glas acestei stări de lucruri, cântând eroismul 
soldaţilor români învingători la Plevna. împotriva părerii lui 
■C, Rădulescu-Codin ®), care în prefaţă la colecţia sa Cântece din 
războiu spune că războiul pentru independenţă n’a prea avut 
reflexe în folclor, noi spicuim unele inspiraţii fericite. Desigur 
că versuri ca « Foaie verde mandalac » din colecţia Tocilescu nu 
sânt populare 4 ). Există însă altele de autentică sursă ţărănească. 
Chiar între cântecele culese de Eminescu ®) e vorba de nenorocul 

’) Cfr. Găluşcă, Ibidem I, 7. 

2 ) Buzdugan, Ibidem, 11. 

8 ) C. Rădulescu-Codin, Cântece din războiu, voi. I, ed. 2-a, Câmpulung- 
Muscel 1923; voi. II, ed. z-a, Câmpulung-Muscel 1925. 

4 ) Gr. G. Tocilescu, Materialuri folkloristice, Buc. 1900, 354—- 355 - 

5 ) Eminescu, 232/353—356, cfr. varianta din Pamfile, Ibidem, 285/34. 

Plevnei, unde Osman Paşa cheamă în ajutor pe Turci şi Tătari 
să-l despresoare de Ruşi sau e dat portretul ecvestru al aceluiaş 
Osman în mână cu o basma de portocale, nu cu puşca. 

Tudor Pamfile oferă o serie de cântece care reflectă aceste 
evenimente. Curajul românesc e încadrat într’o vie conştiinţă 
a misiunii naţionale *): 

Cică Turcul, liftă rea, 

Ne-a secat şi Dunărea, 

Cică Turcul, neamul rău, 

N’ascultă de Dumnezeu. 

Să-l învăţ s’asculte eu, 

Cu puşca şi cu halice, 

Unde-oi da Turcul să pice; 

Cu puşcă de cea domnească, 

Unde-oi da, să nimerească. 

Carole, Măria Ta, 

Să ne treci şi Dunărea, 

Să mă plimb prin cei Balcani, 

Să ’nspăimSnt pe cei duşmani. 

Să ’ntâlnesc pe Dumnezeu 
Şi să-i spun câte ştiu eu, 

Câte ştie neamul meu. 

Umorul caracteristic românesc, hazul de necaz, se manifestă 
spontan în poetica tradiţională. Limba achiziţionează noi situaţii 
şi lucruri. Inspiraţia e mai puternic stăpânită de sentimentul pa¬ 
triotic. Se străvede o nouă creaţie corespunzătoare lui Vodă 
Carol I. Limbajul poetic popular leagă însă cântecul de cele exis¬ 
tente şi de obşteasca spiritualitate folclorică românească. Lupta 
pentru creştinism, dorul soldatului de-a întâlni pe Dumnezeu 
şi-a-i povesti necazul neamului — sânt note ale sincerei atitudini 
de totdeauna a ţăranului nostru. 

Chiar porecla de curcani dată căciularilor, nume cântat de 
Alecsandri şi slăvit de Odobescu, apare surâzător pe buzele 
luptătorilor 2 ). Voinicia dorobanţilor, eroismul cu care înfruntă 
pericolul iese mai mult în evidenţă alături de bădărănia muscă- 
lească *); 


*) Pamfile, Cântece de ţară, 289/37- 
J ) Ibidern, 283/38. 

3 ) Ibidem, 283/43. 

Unde-i şirul şi mai mic, 

Badea nostru-i mai voinic; 

Unde-i şirul singurel, 

Badea-i şi mai voinicel. 

Taie Turci şi Turci de-oda ă 
Să vadă ţara scăpată; 

Şi taie, Muscalul vine, 

C’aşa a trăi mai bine, 

Că Muscalul când se ’ntoarce 
Şi de sufleţel te stoarce ! 

Osman e deşteptat batjocoiitor din somn 1 ): 

Că ţi-i Plevna ’nconjurată 
De Români cu spata lată 1 

Realitatea însă e destul de amarnică a ): 

Sângele soldatului 
Bate pieptul calului. 

Şi porneşte tabăra, 

Tabăra de soldăţei. 

Mult îs nalţi şi frumuşei 
Şi la piept cu năsturei. 

Veselia şi dansul se desfăşoară în preajma morţii *). Ostaşii 
sapă redute şi glumesc printre suspinurile pricinuite de greutăţile 
războiului 4 ): 

Badea Gheorghe face-un şanţ 
Ca să-i cadă Turcu ’n laţ: 

Şapte Turci şi c’un Tătar 
Ca să scape de amar... 

Deodată un dorobanţ se întâlneşte faţă în faţă cu căpetenia 
Turcilor, Osman 5 ): 

Cu cialmaua înspre soare 
Şi ’nconjurat de pistoale... 

Paşa recunoaşte vitejia luptătorilor: 

« Fericită-i România » 1 


*) Ibidem, 285/51. 

*) Ibidem, 285/55. 

*) Ibidem, 287/69. 

*) Ibidem, 283/39. 

*) Al. Vasiliu, Cântece..., 93—94/9- 

Şi-şi dă seama că intrând în luptă cu Românii vor avea mult 
de furcă x ). 

Dar Turcimea, reprezentată prin acest Osman, e nimicită de 
istov la Griviţa şi Plevna 1 2 3 ): 

Ne-a sunat cu trâmbiţa 
Pe câmpul din Griviţa. 

Când trâmbiţa răsuna, 

Osmănel că tremura; 

Când sunat-a doua oară 
Osmănel era să moară. 

Bate puşca, tunul bate, 

Bate Plevna de departe, 

Şi-ţi mai spun, lele, o poveste, 

Că Plevna azi nu mai este. 

Evenimentele au avut răsunet şi în provinciile subjugate în 
acea vreme. Astfel într’o doină din Transilvania, mândra se 
întreabă încotro o fi fiind Plevna ceea «pe unde-i bădiţa dus*. 
Ori din cauza rimei, ori din ignoranţă, ori din cauză că doina 
ar fi venit din altă parte, îndrăgostita crede că această depărtată 
<( Plevia » ar fi fiind « cătră apus» 8 ). în alt cântec, o fată doreşte 
să stea şi ea printre luptătorii lui Carol I Vodă 4 * ); 

Fă-mă, Doamne, ce mi-i face, 

Fă-mă, pasăre pestriţă, 

In Plevia crijmăriţă, 

Să-mi crijmăresc vin şi bere 

Cu răgute tinerele 

Care m’am iubit cu ele... 


Mojicia rusească ce reanexează la 1878 partea de Sud a Basa¬ 
rabiei, redobândită de Moldova în urma războiului din Crimeia, 
trezeşte profunda indignare a Basarabenilor care leagă această 
a 2-a răpire, în mod real, de evenimentele din Balcani (Plevna), 
dar întunecă oarecum obiectul răpit *); 


1 ) Canianu, op. cit., 222/311. 

2 ) Pamffle, Ibidem, 286/62. 

3 ) Bologa, op. cit., 259/883. 

4 ) Ibidem, 259/884. 

6 ) Buzdugan, op. cit., 159/154. 

Săriţi Turci, săriţi Bulgari, 

Nu daţi Plevna la Muscali I... 

Oi sărmana ţara noastră, 

Cine-are s'o stăpânească? 
la un Rus din ţara rusească... 

E un dureros şi, în acelaş timp, dispreţuitor strigăt al nedrep¬ 
tăţii. Cântecul are o variantă în Moldova rămasă liberă unde însă 
e vorba de strigătul desnădăjduit al lui Osman, chemând ajutoare 
ca să-l despresoare de Ruşi 1 ). Nefericit cântec românesc care din 
râs a trebuit să se transforme, peste atât de puţină vreme, în plâns! 
E hazul şi necazul oazei latine din răsăritul Europei. 

Notoriu e faptul că războiul de independenţă dela 1877 a 
trezit imediat un natural şi viu ecou în masele ţărăneşti. La formaţia 
acestor creaţii a intervenit mai mult limba poetică ţărănească 
şi atmosfera cântecelor tradiţionale, decât înseşi cântecele exis¬ 
tente. Poeziile celor doi mari cântăreţi ai independenţei, Alec- 
sandri şi Coşbuc, oricâtă popularitate au avut, pare că au 
rămas străine de izvoarele de inspiraţie ale acestor doine popu¬ 
lare. Cel puţin noi, până acum, n’am observat niciun alecsandrism 
sau coşbucism în menţionatele cântece. Unele apropieri se 
explică prin faptul că atâsAlecsandri cât şi Coşbuc, tratând ace¬ 
leaşi evenimente, au cău M: să pătrundă cât mai mult sufletul 
ţăranilor luptători şi să îxîirebuinţeze cele mai autentice şi expre¬ 
sive vorbe dela ţară. 

Conştiinţa însemnătăţii româneşti la această răspântie a Europei 
s’a reîmprospătat prin noua accentuare de apărare a creştinismului, 
ceea ce s’a confirmat până în zilele de după războiul din 19x4— 
1918, când toate ţările din jurul României au fost profund conta¬ 
minate de bolşevism, în timp ce România, chiar dela început, 
a rămas refractară. 

Al. Iordan 2 ) arată cum baladele populare bulgare pomenesc 
de ajutorul dat de Români Bulgarilor în războiul dela 1877, ceea' ce 
subliniază din nou şi obiectiv însemnătatea neamului nostru aici. 
Ţarul Rusiei vorbeşte astfel lui Carol I Vodă « Chvala tebe, vlaski 
kralio ». Deci: 


1 ) Pamfile, Ibidem, 285/54. 

a ) Al. Iordan, Les relations culturellet entre Ies Roumains et Ies Slaves du 
Sud (Traces des voevodes roumains dam le folklore balcanique). Buc., p. 26. 

Slavă ţie, Domn al Valahiei, 

Du-te în Turcia 

Spre a înfrânge Turcii 

Ca să dai libertate Bulgarilor! 

într’un cântec popular românesc anterior sau posterior lui 
1877, ceea ce n’are importanţă, un soldat grănicer apostrofează 
Prutul să se facă cerneală spre a scrie mamei sale acasă ca să-i 
trimită haine de primeneală şi cal bun de călărie (deci ca în doinele 
haiduceşti 1 * * 4 ), căci el pleacă la luptă *): 

Să mă bat zi şi noapte 
Pentru-a mea creştinătate. 


XI 

Epoca regelui Carol I a desvoltat via conştiinţă a românismului 
integral în masele populare. Orice ţăran îşi dădea seama de unitatea 
de sânge şi ideal dintre fraţii din Transilvania, Bucovina şi Basa¬ 
rabia şi cei din ţara liberă. Cântecele ostăşeşti populare pomenesc 
mult truda sentinelei la graniţa carpatină *j: 

Stăm în arme răzemaţi 
Şi privim înspre Carpa 1 - 

în Transilvania umbrele lui Avram Iancu şi ale tribunilor 
8âi chemau braţele iobagilor la desrobire în imaginile cântecelor 
dela 1848 *): 

Pe dealul Feleacului 
Iese umbra Iancului 
Şi jeleşte şi se plânge 
Că Ardealu-i plin de sânge. 

Şi nu-i sânge păgânesc, 

Dar e sânge românesc... 

Pe la Blaj, peste morminte, 

Iese umbra lui Axinte 
Şi suspină 'năduşit 
Că Ardealu-i tot cernit. 


l ) Cfr. Tocilescu, 376: « Dunăre, apă vioară». 

*) Canianu, op. cit., 229—230/322; cfr. o variantă, ibidem, 230/32*. 

*) Georgescu-Tistu, op. cit., 76/212. 

4 ) Esca şi Şchiopul, op. cit., 37—38. 

Ferdinand I (1914—1927), integrându-se în spiritualitatea 
poporului al cărui rege era, a realizat întregirea patriei. Chiar 
în preajma războiului pentru integritatea naţională, cântecele 
apostrofau astfel pe Slavii răsăriteni 1 ): 

Rus, Rus, 

Labă de urs, 

Multe rele-ai mai adus 
Şi tot nu ţi-i de ajuns. 

Tot atunci, în Moldova, unde se lăfăiau armatele ţariste care, 
mări, veniseră ca aliate, zbenguia un cântec ca acesta: 

Rus, Rus, 

Catrafua, 

Cine, dracu, te-a adus? 

După război, pe când popoarele vecine erau fermecate de 
apele roşiei doctrine marxisto-comuniste şi numai momentanele 
interese politice le trezeau la realitate, energica sobrietate româ¬ 
nească a menţinut cumpăna civilizaţiei şi culturii, îndeplinindu-şi 
străvechea menire creştina în răsărit. Cine nu-şi aminteşte cam¬ 
pania marxistului ungur Beia Kuhn ? Aşa ceva nu se putea întâmpla 
în România. Energia şi vitalitatea poporului nostru a rezistat 
acestei nebunii sociale. Prin urmare, cine oare ar mai putea pune 
la îndoială înalta misiune, verificată de istorie, în sensul căreia 
activează această naţiune ? 


XII 

De altfel întreg folclorul popoarelor înconjurătoare, care vor¬ 
beşte cu admiraţie de frumoasa şi caracteristica omenie româ¬ 
nească 2 ), aduce elogii şi energiei şi vitalităţii noastre. 

O baladă populară sârbească din colecţia lui Vuk Stef. Karadgic, 
publicată în traducere italiană de Niccolb Tommaseo, în a sa epo¬ 
cală colecţie Canti popolari toscani, cor si, illirici, greci 9 ), vorbeşte 


J ) Ibid., 59 - 

*) Cfr. P. Iroaie, Omenia românească. Buc. 1941, p. 27 aeq. 

*) N. Tommaseo, Canti popolari toscani, corsi, illirici, greci (4 voi.). Ve¬ 
neţia 1841—1843; voi. IV, p. 52—85. 

de extraordinara putere a unui cavaler latin Balacco *), un monstru 
cu trei capete şi două suflete. Ei bine, acest Balacco nu e altci¬ 
neva decât Valacco, un valah a cărui tărie, în imaginaţia populară 
care simpatizează cu eroii naţionali potrivnici cavalerului, ia înfă- 
ţişeri mitologice. Aşadar, Sârbii au văzut în Români o putere care 
li s’a părut monstruoasă. în aceeaş baladă, ciobanul Miloş*), 
care răpune monstrul, se prezintă ca fiind din Valahia, unde a 
servit pe voevodul Radul. 

în cântecele bulgăreşti e vorba de curajul Româncei Boiana 
care conduce 77 viteji împotriva Turcilor *). Această figură de 
amazoană are multe corespondente în balada populară română. 
Un tip reprezentativ e Şalga din colecţia Alecsandri. în afaiî 
de vitejia lui Dan, Vladislav şi Mircea, cântecele bulgare proslă¬ 
vesc şi energica figură a lui Mihai Viteazul *), care răscoală ţările 
române spre a le salva de jugul turcesc, şi împreună cu ele, 
spre a da libertate Bulgariei şi Serbiei B ): 

S’a ridicat Neagra-Romă tic. 

Neagra-Vlahie ţi Neag-i-Bogdanic. 

Le conducea Mihai VAeazul 
Ca să-şi desrobeaică surorile şi fraţii. 

Să desrobească Alba-Bulgarie. 

Soarta lui Mihai, înconjurat de oşti duşmane şi omorît mişe¬ 
leşte *), e cântată dureros. 

Chiar isprăvile lui Ioan Corvin Huniade sânt considerate 
ca vitejii româneşti 7 ) după cum de fapt şi erau, acest regent al 
tronului unguresc şi tată al regelui Matei Corvinul, fiind, după 
cum recunoaşte toată lumea ştiinţifică, român get-beget, din tată 
şi mamă de sânge românesc. Iată recentele cuvinte ale lui Carlo 
Tagliavini 8 ): tjdnos Hutiiadi, il piîi celebre eroe delle guerre dei 


*) Ibidem, 72. 

*) Ibidem, 58. 

*) AI. Iordan, op. cit., 27. 

*) Ibidem, 66—83. 

s ) Al. Iordan, Mihai Viteazul în folclorul balcanic, Buc. 1936, p. 11, 

6 ) Iordan, Les relations..., 75 —76. 

’) G. Mărculescu, Românii în cântecele populare bulgăreşti, în ♦ Şezătoarea » 
(IV) 1895, p. 142—151 şi 209—218. 

*) C. Tagliavini, Civiltâ italiana in Ungheria, Roma (« Dante Alighieri >), 

Cristiani contro i Turchi, il futuro reggente del regno d’Ungheria, 
padre di Mattia Corvino. Giovani (Jdnos) Hunyadi era transilvano; 
sua madre Elisabetta Mârgineanu era di nobile famiglia rumena 
e anche il padre era di famiglia di origine rumena; per tutta la 
sua vita egli fece per6 solo una politica ungherese ». 

Până şi folclorul grecesc, cum arată Al. Iordan, după cercetarea 
lui T. Burada, glorifică pe eroul dela Turda, primul realizator 
al unirii tururor principatelor române (1600). După o luptă gro¬ 
zavă, Mihai şi Turcii cad de acord să-şi verifice pierderile. Turcii, 
năuciţi, fac numărătoarea de trei ori, numărând trei mii de cadavre 
musulmane; Mihai numără odată şi găseşte trei feciori lipsă. 
Cântecul regretă pierderea acestor viteji 1 ). Alt cântec grecesc 
vorbeşte de vitejia fără seamăn a lui Mihai care a câştigat o glorie 
şi un nume neperitor a ): 

Aouxa xal TrpoiTOfrduj'Kapa itdtarj? TpavaiXŞavtocq 
Mixa^Ă Boe{368oc 8c, au$£vr Ou-ffpo Şlajletq. 

O Duce şi Principe al întregei Transilvanii, 

Mihai Vodă Domn al Ungro-Vlahiei. 

Aşadar, întreaga Peninsulă Balcanică vede în Români şi ’n 
conducătorii lor pe adevăraţii apărători ai omeniei şi creştinismului 
şi dela ei aşteaptă libertatea naţională. 

La Nord şi răsărit, notează profesorul Grigorie Nandriş s ), 
« Cântecul popular ucrainian -păstrează amintirea Românilor care, 
în epoca puternicei expansiuni româneşti din evul mediu, au sosit 
în Galiţia subcarpatică şi până în Moravia şi în Silezia, pe deo¬ 
parte, şi, chiar în Ucraina nipriană, pe de altă parte, aşezându-se 
acolo în colonii valahe ». 

Din contactul direct cu Moldova, Ucrainenii au cunoscut şi 
eroismul luptătorilor şi căpiteniilor moldave, pe care i-au admirat 
şi glorificat.. 


*) Iordan, Mihai Viteazul. , p. 12; Les relations ..., p. 77. 

’) Iordan, Les relations..., 78. 

s ) Gr. Nandriş, Les rapports entre la Moldavie et l’Ukraine d’apret le fol- 
klore ukrainien (Extras din « Mâlanges de l’Ecole Roumaine en France »), Pari9- 
Bucureşti 1924, p. 10—11. 

Ştefan cel Mare se reflectă într’un cântec cules în 1571. E 
vorba de o fată care se înneacă în Dunăre din cauză că Ştefan, deşi 
o iubeşte, refuză s’o ia în căsătorie dată fiind diferenţa lor socială *). 
Alte cântece (zice-se nepopulare) vorbesc de vitejia lui Serpeaga 
(Ion Potcoavă, fratele lui Ion Vodă cel Cumplit) şi a lui Lobodă 
(care s’a distins în 1595) *)• 


XIII 

Supus tuturor prigonirilor şi avariţiei popoarelor aşa zise bar¬ 
bare sau civilizate, neamul românesc a fost călcat, ocupat, impilat 
şi secătuit de atâtea ori. Trăind multă vreme în completă lipsă de 
binefacerile progresului modem, el a fost selecţionat printr’un 
groaznic filtra al morţii, continuând speţa prin indivizii cei mai 
sănătoşi şi mai bine înzestraţi. Acestea sânt constatările acade¬ 
micianului C. Rădulescu-Motru, care încheie silogistic 3 ): « Neamul 
românesc a fost cununat cu moartea. I-a plătit înzecit tributul 
datorat. în schimb, s’a eliberat de sub greutatea eredităţii morbide. 
A rămas unul dintre cele mai prolifice şi mai rezistente dintre 
neamurile lumii*. 

Căsătorii cu străinii au contractat şi Românii, ca toate neamurile 
lumii. Nu s’au întâmplat însă decât în măsură foarte restrânsă. 
In regiuni întinse poţi număra cazurile pe degete. Ţăranul nu s’a 
putut niciodată împăca cu gândul de a-şi lega viaţa cu cei de altă 
credinţă şi mai ales de altă limbă şi cu alte obiceiuri. Literatura 
ţărănească notează amarurile rezultate din asemenea căsnicii, 
chiar când se întâmplă să fie făcute cu oameni gospodăroşi şi cum¬ 
secade ca Saşii *): 

Eu româncă, Badea sas, 

Nu-i dragoste, ci năcaz t 

Pentru Basarabia, folclorista Tatiana Găluşcă notează •): 


*) Nandriş, op. cit., 5—7. 

*) Ibidem, 16—17. 

*) C. Rădulescu-Motru, Românismul, ed. 2-a, Buc., 1939, p. 202. 
*) Pauletti, op. cit., 17/37. 

*) Găluşcă II, 7- 

«Răzeşii au rămas aşa cum i-au lăsat vremurile: cu sufletul 
mândru şi tradiţionalist. îi priveau pe Ruşi cu dispreţ. Era o ruşine 
«a un răzeş să se îndrăgostească de o ruscă, ori, Doamne fereşte, 
să se însoare. Colinda văile până la alte sate răzăşeşti şi aducea 
o fată din sămânţă de oameni, căci viţa de vie tot învie ţi cea de boz 
îi tot rogoz ». 

Simţul social a ferit Românii de corcirea rasei. în schimb, 
străinii trăitori pe aceste meleaguri s’au asimilat lesne chiar din 
întâia generaţie, ceea ce constituie o deosebită semnificaţie pentru 
vitalitatea românismului. E de subliniat că această vitalitate se 
datoreşte în mare măsură spiritualităţii naţionale. Lărgimea sufle¬ 
tului, bunătatea, înţelegerea, într’un cuvânt: omenia românească — 
a biruit biologicul şi instinctul străinismului. în literatura noastră 
ţărănească e popularissimă observaţia ironică de tipul acesteia 1 ): 

Mama Rus, 

Tata Rus, 

Numai Ivan 
îi Moldovan. 

Deci cu toate că ambii părinţi sânt Ruşi sadea, ei dau naştere 
unui Român, care şi el va afirma, cum, garantăm noi, se şi întâmplă, 
că e Român sadea. Versurile de mai sus circulă încă şi sub forma: 
* Mama Rus/Tata Poleac,/ Iar Ivan/E Moldovan o; ceea ce în¬ 
seamnă că chiar când părinţii sânt de naţionalitate eterogenă, 
nu biruie sângele unuia din ei, ci ambianţa socială în care trăiesc, 
căci copiii simt şi vorbesc româneşte. Nu e aceasta oare una din 
cele mai puternice dovezi ale vitalităţii poporului românesc ? I 
Ba reiese de aici că nu materia şi nici chiar biologicul ar constitui 
clementul de bază al rasei, ci cultura sa spirituală, intrată în sânge 
printr’o milenară experienţă şi observaţie şi imposibil de-a fi 
doborîtă de vreun cataclism fie material, fie politico-social. Iată 
unul din cele mai puternice argumente împotriva comunismului 
marxist! Civilizaţia şi cultura arică e călăuzită tocmai de această 
făclie a vieţii. Prin omenia lor daco-latină, Românii au cucerit 
sufletul străinilor cu care au venit în contact. Conform străvechiului 
principiu dac ce le stăruie în instincte şi-a fost trezit la o nouă 


*) Marian, Hore, 159/4 sus- 

viaţă de creştinism, trupul i-a interesat pe al doilea plan. Zică 
alţii dacă acesta e un bine sau un rău. 

Vremelnicia lucrurilor a imprimat o notă melancolică sufle¬ 
tului românesc. Observaţia şi ironia însă o vârstează cu sclipitoare 
energie. în faţa eternităţii, omul se simte nevolnic şi neînsemnata 
Viaţa e trecătoare ca apa ori ca frunzele codrului. Numai pădurea 
rămâne veşnică *): 

Codruţ, nu te supăra, 

Că luna lui Mai a veni 
Şi iarăşi îi înverzi. 

Da sărac’ inima mea, 

Dac’odată se tope(şte), 

Şohănit *) nu înverzfc(şte), 

Nice toamna, nice vara, 

Şohănit până-i lumea 1 

Dragostea de viaţă 3 ) şi muncă aprinde dorul unei întârzieri 
a bătrâneţelor şi a întoarcerii tinereţelor apuse *): 

Măi codrule, câne eşti, 

Primăvara înfrunzeşti, 

Colea toamna veştejeşti. 

Spune, mâi codruţ, şi mie 
Să-mi fiu tânăr ca dintâie. 

Dar imposibilul este irealizabil 6 ): 

Omul dacă îmbătrâneşte, 

El nu mai întinereşte,.. 

Românul observă atât de profund, am putea zice ca un adevărat 
savant, că chiar codrul nu-şi continuă viaţa eternă prin copaci* 
care şi ei sânt destinaţi morţii, ci are posibilitatea de-a regenera 
mereu falnic prin mulţimea de vlăstare răsărite din rădăcinile 
şi sămânţa sa. Iată bradul care se jeluie, ca şi omul, de apropiata-î 
moarte. Stăpânii vreau să-l doboare şi să-l transforme în temniţă 


x ) Bârlea II, 154/131; cfr. şi Hetcou, op. cit., 90/17. 

*) Şohănit — niciodată. 

*) Cfr. Al. Vasiliu, Cântece... 142/38: < Mândră-i lumea de trăit, / Păcat 
c’am îmbătrânit! » 

*) Bârlea, 223/131. 

*) Bartdk, Cântece ... 89/105. 

pentru voinici 1 ). De acelaş amar se tânguie şi plopul ştiricind 
că va fi tăiat şi dus în temniţa din târg ca voinicii închişi acolo 
să bea din vasele furnizate de lemnul său 2 ): 

— Plopule, plopuţule ! 

Ce te legeni făr’ de vânt 
Fără liacă de ploiţă 
Fără ţăr’ de neguriţă? 

— Da cum nu m’oi legăna, 

C’aşa veste mi-a venit... etc. 

Iar paltinul se jeluie că meşterii vreau să facă din el *): 

Mese mândre domnilor. 

Scaune mândre proştilor 
Şi rostei temniţelor... 

Concluzia acestor comparaţii reiese în mod firesc din cântece. 
Dacă pădurea e eternă, iar copacii ei trecători ca şi oamenii, 
înseamnă că şi poporul este etern, reînoindu-se mereu prin gene¬ 
raţiile ce se succed 4 ): 

Asta-i lume ’nşelătoare: 

Unul naşte şi-altul moare. 

Dragostea preface totul în lume 6 ): 

Hei, dragoste, dragoste, 

Tu uşti mândra pajişte; 

Tu mi-o uşti, tu mi-o ’nverzeşti, 

Şi iar lumea ’nveseleşti t 

Legătura cu pământul e biologică şi spirituală. Strămoşii vorbesc 
prin plantele şi copacii crescuţi din trupul lor. O dragoste conştientă 
leagă pe Român de ţara sa, din glia căreia aude glasul bunilor şi 
străbunilor. într’o doină •), un oştean plecat în război are viziunea 
că, murind, din picioarele sale vor răsări flori, din păr — calapăr, 
din mustaţă — mintă creaţă, gura se va transforma în fântână, 

') Cardaş, Ibidem, 4. 

*) Vasiliu, Cântece, .., 141/21. 

3 ) Bartok 258/277. 

*) Canianu. Ibidem , 207/299. 

*) Jamik şi Bârseanu, Doine, 27. 

*) Ibidem, 648. 

ochii în păhare din care mama sa va bea apă şi astfel îşi va alin£ 
dorul şi nu-1 va mai jeli. 

Un mare simţ social îi leagă pe bătrâni de urmaşii lor. într’o 
colindă 1 ), gazda, la ferestrele căreia colindătorii intonează cântecul, 
stă la masă cu Dumnezeu, Sân Petru şi Sânt Ion. închină vin 
c’un prea frumos păhar de aur. Dumnezeu vrea să cumpere pa-- 
harul ori să-l aibă în dar. Gazda însă refuză dorind să lase obiectul 
moştenire nepoţilor şi oamenilor buni: 

Să ne ierte din păcate, 

Din păcate-a treia parte, 

Din preşale jumătate ! 

Orientarea după mersul colectivităţii este extraordinară. C. Ră- 
dulescu-Motru desaprobă asemenea spirit nivelator al individua¬ 
lităţii- Din această caracteristică rezultă însă o aleasă energie 
ostăşească, după cum subliniază autorul 2 ): 

« Românii sunt eroi, dar cu deosebire când sunt în grup. în 
front, la război; în ceată, la revoltă; în cârd la vânătoare.., curajul 
Românului nu are pereche.. . Românul izolat este blând ca şi 
mielul. Când îi bate din picior cineva, el tace ». 

în ceea ce priveşte războiul, filosoful arată că s ): «Românul 
ca soldat este un element excelent, neîntrecut. Armatele româneşti 
n’au cunoscut niciodată frica propagată prin contagiune *. 

Din asemenea atitudini şi trăiri a izbucnit acea convingere 
populară şi străveche concluzie a frământărilor fizice şi spirituale, 
care clocoteşte în sângele ţăranilor români din Nordul şi Sudul 
Dunării, cristalizându-se în simplul şi lapidarul proverb: 

Românul nu piere ! 

Armânlu nu chiari! 

PETRU IROAIE 


!) Ibidetn, Cântece, 13. 

*) C. Rădulescu-Motru, Sufletul neamului nottru, calităţi bune şi defecte, 
Buc., 1910, p. 7 
a ) lbidem, 8. 

*) P. Papahagi, Din literatura poporană a Aromânilor, Buc. 19 00, 429/118. 



VIRTUŢILE SUFLETULUI 
BASARABEAN 

In primăvara aceea, străbătută de vânturi şi nelinişti, a anului 
3 939 » mi-a fost dat să cunosc mai de aproape sufletul basarabean. 
Şi aceasta nu în Basarabia, ci undeva pe dealurile blânde şi mă¬ 
reţe ale Someşului cel iute şi turbure, unde fusesem trimis împreună 
cu o unitate de ostaşi, alcătuită mai mult din Basarabeni. Restul 
ostaşilor erau Moldoveni din Nord. Am rămas acolo trei luni 
de zile, aşa că mi-a stat în putinţă să-i urmăresc şi în ceasurile 
de activitate militară, şi în clipele de răgaz, în îndeplinirea misiunii 
precise ce-o aveam cu toţii, ca şi în manifestările lor pur şi simplu 
omeneşti. 

Mai întâi, nu pot uita nici acum bucuria cu care au pornit 
la drum, aşteptându-se la o misiune primejdioasă, dar mare. 
Erau stăpâniţi nu de entuziasmul acela explosiv şi adesea trecător, 
ci de o mulţumire lăuntrică şi discretă, dar vie şi convinsă, stare 
pe care aş numi-o îmbucurare, tocmai pentru a accentua inte¬ 
riorizarea ei. Radiau din aceşti Basarabeni şi Moldoveni încre¬ 
derea şi supunerea în faţa unui destin măreţ, satisfacţia că sunt 
trimişi între fraţii lor pentru ca, împreună cu dânşii, să-şi apere 
ţara. 

Pornisem cu trenul acela lung într’o zi de Paşti şi ţăranii aceştia 
soldaţi se simţeau de două ori în sărbătoare, minunându-se de 
frumuseţea locurilor, când încălzite de soarele încă nestatornic, 
când bătute de vânturile aducătoare de praf, zâmbind frăţeşte 
ţăranilor adunaţi prin gări sau zăriţi pe la horele din sate. îmi 
mărturiseau fericirea că astfel pot vedea altă lume, bucurându-se 
că vor ajunge în Transilvania. In sobrietatea şi lipsa de pretenţii a 



684 


REVISTA FUNDAŢIILOR REGALE 


traiului lor, ţăranii noştri sunt totdeauna dornici de cunoaştere 
şi, când au prilejul de a umbla prin lume, o fac cu ochii cât mai 
deschişi şi cu o inimă cât mai disponibilă. Mai târziu, stabiliţi pe 
poziţiile destinate, ei căutau în orele libere să cunoască satele 
dimprejur sau insistau să fie trimişi în celelalte localităţi cu care 
aveam legătură, mărturisindu-mi pe faţă dorinţa vie de a vedea 
şi cunoaşte cât mai mult. 

Curiozitatea lor era adevărată şi serioasă. Comunicativi şi prie¬ 
tenoşi, ei s’au simţit în ţinuturile acelea someşene ca acasă, ştiind 
să facă însă tot felul de deosebiri şi comparaţii. Mintea lor ageră 
şi poate mai înclinată spre observaţie şi cugetare decât a altora 
funcţiona mai ales pentru a observa decât pentru a critica sau 
bîrfi. După călătoriile lor în orăşelele, unde aveam alte unităţi, 
sau după Duminicile petrecute la horele din satele învecinate, 
îmi povesteau, molcom şi timid, dar cu sufletul deschis, despre 
portul ţăranilor, despre gospodăriile lor, mai avute, cu case mai 
mari şi cu vite mai bine ţinute ca la dânşii, arătându-mi însă că 
şi ei munceau la fel, dar roadele erau mai puţine. Unii mai cre¬ 
dincioşi se duceau şi la slujba religioasă din satul cu mulţi uniţi, 
unde însă continuau să se creadă tot într’o biserică la fel cu a lor, 
rugându-se lui Dumnezeu cu aceeaşi evlavie dobândită în copilărie. 
Participau şi la horele care acolo se ţineau mai mult în localuri 
închise, descriindu-mi jocul şi frumuseţea fetelor din sat. Erau 
primiţi prin casele gospodarilor, bucuroşi de nişte oaspeţi atât 
de liniştiţi şi prietenoşi, şi se înapoiau cu cele mai bune amin¬ 
tiri despre frăţia ce se desăvârşea acolo. Tot timpul cât am fost 
acolo nu s’a întâmplat nicio nemulţumire sau reclamaţie împo¬ 
triva soldaţilor, ci dimpotrivă am văzut cu ochii cum prietenia 
şi frăţia dintre Moldoveni şi Ardeleni se întărea zi de zi. 

De altfel, sufletul basarabean îmi pare mai comunicativ şi mai 
prietenos decât al celorlalţi Români, chiar dacă aceasta este o 
caracteristică general autohtonă. Ţin minte un fapt foarte sem¬ 
nificativ pentru mine. Unitatea ne era aşezată pe două poziţii 
depărtate una de alta la vreo şase kilometri, soldaţii rămânând 
de obicei pe poziţia lor sau în satul dela poalele dealurilor udate 
de Someş. Trăind atâta timp laolaltă, se formase între cei de pe 
fiecare poziţie un fel de familie, fiecare cunoscându-se mai bine, 
împărtăşindu-şi dorurile şi năzuinţele, speranţele şi bucuriile, fie- 

care muncind împreună, cot la cot, pentru executarea misiunii 
militare şi realizând astfel un fel de lume unitară şi strâns le¬ 
gată. Moldovenii şi Basarabenii trăiau ca fraţii adevăraţi şi când 
unul din dânşii trebuia să plece pentru mai multă vreme cei¬ 
lalţi îi simţeau lipsa, iar el povara singurătăţii. Observam încă 
odată oroarea de singurătate a Românului, precum şi suferinţa 
ce o încearcă atunci când îşi părăseşte pe aceia alături de care 
s’a deprins să trăiască. Pedeapsa cea mai mare pe care o aplicam, 
atunci când eram nemulţumit de serviciile vre-unuia din dânşii, 
era mutarea de pe o poziţie pe alta. Oamenii se legaseră atât de 
mult între ei, ca şi de locul unde se aşezaseră încât părăsirea gru¬ 
pului şi locului aceluia constituia o adevărată suferinţă. Senti¬ 
mentali, aceşti oameni prietenoşi şi legaţi de lumea pe care şi-o 
întocmiseră, prin voia soartei, mă rugau să le îngădui înapoierea 
la poziţia lor, la prietenii lor, la lumea care devenise a lor. Mu¬ 
tarea era sancţiunea cea mai mare faţă de cei neglijenţi la ser¬ 
viciu; aducerea înapoi, răsplata cea mai dorită de către acei care 
se sileau să se îndrepte. 

Curaţi la suflet, loiali, prietenoşi, Basarabenii ştiu să se lege 
de ceilalţi semeni cu o prietenie desinteresată, discretă, pură, 
dela suflet la suflet. Ei privesc mai cu seamă asemănările dintre 
oameni şi mai puţin deosebirile. Şi pentrucă cele sufleteşti au 
întâietate la dânşii, ei s’au simţit în mod firesc solidari cu în¬ 
treaga ţară, chiar dacă anumite înrâuriri străine, impuse de do¬ 
minaţia rusească, le schimbaseră unele obiceiuri şi concepţii de 
viaţă. De altfel, Rusia de odinioară nu i-a influenţat adânc decât 
în privinţa religiozităţii şi ei nu comunicau cu Ruşii decât ca 
ortodocşi, deci ca spirite şi asta numai atunci când, îndărătul 
legăturilor spirituale, nu descopereau vicleşuguri de alt ordin. 
Rusia pravoslavnică le-a adâncit ceea ce ei şi aveau: credinţa. 
In domeniul social şi economic, ei au rămas totdeauna Români, 
asimilând, când puteau, pe cei pripăşiţi prin familiile lor şi sim- 
ţindu-se stingheri şi nefericiţi în masa slavă, căreia i se supuneau, 
fără ură, dar şi fără temenele. Cu simţul lor metafizic, cu cre¬ 
dinţa în realitatea lumii celeilalte, cu înclinarea lor spre medi¬ 
taţie şi visare, Basarabenii s’au socotit în rândurile Slavilor ca’n- 
tr’un provizorat, aspirând către lumea de dincolo şi oftând după 
lumea românească liberă. 



686 


REVISTA FUNDAŢIILOR REGALE 


Sufleteşte, nu s’au apropiat de Ruşi, iar pământeşte s’au legat 
şi mai tare de pământul lor, ca arborii bântuiţi de furtuni. Ţărani r 
s’au simţit, în toate împrejurările, legaţi mai întâi de pământuL 
lor, riscând uneori să fie greşit înţeleşi. Presimţeau că trebue 
să aibă aceeaşi soartă ca şi pământul lor, liberi, robiţi şi desrobiţi 
odată cu el, îndurând vijeliile şi binefacerile stârnite asupra lui. 
Iată-i acum din nou cu neamul lor într’un acelaşi Stat, pe acelaşi 
pământ liber, voioşi faţă de desrobitori şi plecaţi în faţa lui Dum¬ 
nezeu, Cel dătător de atâtea încercări. 

Altă caracteristică a psihologiei basarabene este supunerea în 
faţa destinului şi a oamenilor. Blândeţea şi bunătatea inimii lor 
îi fac să judece şi pe ceilalţi oameni după dânşii sau la fel cu dân¬ 
şii. De aceea nu sunt porniţi să creadă că oamenii pot fi atât de 
răi, pe cât sunt uneori şi aşa cum s’au arătat Ruşii odinioară şi 
mai ales în anul de stăpânire comunistă. Iar când au aface ca 
brutalitatea şi asuprirea, cu surghiunul şi viclenia, ei încă se supun r 
fără a renunţa însă la credinţele şi nădejdile lor. Cei mai inte¬ 
riorizaţi dintre Români, Basarabenii au învătat din creştinism 
ceea ce înseamnă mucenicia ortodoxă, care cere credinciosului să 
nu-şi părăsească Dumnezeul, chiar dacă ar fi să ajungă pe cruce 
Supuşi, dar nu trădători; blânzi, dar nu nepăsători, ei au ştiut 
să îndure vitregia soartei, adesea lăcrămând, uneori revoltându-se, 
alteori supunându-se, dar totdeauna cu gândul la Dumnezeul 
Care le va răsplăti suferinţele în viaţa cealaltă şi cu dorul la fraţi,, 
în a căror libertate şi desvoltare vedeau binecuvântarea strămo¬ 
şilor lor viteji şi liberi. 

Oamenii aceştia, plini de sensibilitate, nu uită niciodată binele 
ce le-ai făcut; aşijderea, nu uită nici jignirile şi răul. Când sunt 
jigniţi, nu ripostează, ci sufăr în tăcere, aşa încât firile grosolane 
îi pot crede nesimţitori sau nepăsători. Dar peste ani de zile, 
sunt în stare să-ţi amintească jignirea ce le-ai pricinuit-o. Nu 
cultivă sentimentul răzbunării. Singura lor reacţiune morală este 
aceea că jigniţii nu mai pot iubi sau fi adevărat credincioşi faţă 
de aceia care i-au jignit. Dacă trebue, totuşi, să li se supună 
sau să lucreze cu dânşii o fac cu o şiretenie neprimejdioasă, cu 
acea şiretenie care este arma timidului. Intre acest fel de şire¬ 
tenie, care slujeşte individului să se strecoare mai uşor prin greu¬ 
tăţi, necăutând răul adversarului, şi viclenia perfidă şi răzbună- 

toare este o mare deosebire. Basarabenii pot fi, Ia nevoie, şireţi 
în acest sens, dar nu vicleni ca asiaticii, ale căror metode le-au 
continuat comuniştii în războiul actual şi adesea ţariştii în tre¬ 
cutul de asuprire şi teroare. 

Astfel, am ajuns la trăsătura majoră a caracterului basarabean: 
credinţa creştin ortodoxă, întemeiată pe curăţenie sufletească, pe 
blândeţe în purtări, pe dragoste de Dumnezeu şi pe nădejde 
în Iisus. înclinaţi spre misticism, dar nu numai ei şi iarăşi nu 
numaidecât spre un misticism simplu şi naiv — să nu uităm că 
Petrache Lupu s’a ivit în regiunea socotită cea mai pozitivă şi 
practică a ţării — Basarabenii sunt, statistic vorbind, cei mai le¬ 
gaţi de sensul Noului Testament, care vede în jertfa, umilinţă 
şi nădejde căile către lumea veşnică. Interiorizaţi cu adevărat, 
trăind adevărurile creştineşti în sinea lor, ei sunt cei mai puţin 
invidioşi pe norocul şi bunurile altuia, cei mai puţin dornici de 
arginţi, cei mai puţin intoleranţi, cei mai puţin puritani, deşi 
curăţenia şi sobrietatea vieţii lor le-ar îngădui din plin să se ri¬ 
dice ca moralizatori şi misionari. Modestia şi blândeţea lor se 
datoresc conştiinţei şi înţelegerii ce le au din perspectiva creşti¬ 
nească. Ei nu judecă şi condamnă pe semenii lor, ci caută a-i 
înţelege şi a se ruga pentru ei, ştiind că păcatele şi greşelile sunt 
pe oameni şi că numai Dumnezeu este desăvârşit. Astfel, sub¬ 
stanţa ortodoxismului, care, spre deosebire de catolicism şi pro¬ 
testantism, este o religie lăuntrică şi mai legată de transcendenţă 
decât de lumea aceasta, pe care ceilalţi vor prea mult s’o stăpâ¬ 
nească şi să intervină în ea, este viu trăită în mărturisirea şi cu¬ 
răţenia sufletului basarabean, pătruns de credinţa vie, reală, iz¬ 
băvitoare, înţeleasă între Prut şi Nistru sau la Transnistrieni ca 
mijloc de salvare, iar nu ca armă de dominaţie în vremelnicie. 
Creştinismul basarabean crede în mare măsură în bunătate, ge¬ 
nerozitate, blândeţe, discreţie ca mijloace de realizare. Dărnicia, 
ospitalitatea, înţelegerea cu mintea, dar prin inimă, prietenia, 
frăţia, mila sunt rezultatul acestei concepţii creştineşti. Chiâr 
dacă unele din aceste însuşiri sunt obişnuite la popoarele 
legate' de pământ şi chiar la primitivi, — măsura, armonia şi 
adâncimea cu care ele sunt trăite de Basarabeni nu se pot explica 
decât prin Creştinismul care le-a desvoltat şi le-a dat un sens 
superior. 

Nu trebue să credem că misticismul basarabean este naiv 
şi simplist. Mintea Românilor dintre Prut şi Nistru şi a Trans- 
nistrienilor este foarte evoluată, dar în sensul ei originar şi firesc. 
Faptul că nu sunt atât de practici şi de organizaţi ca alţi Români 
nu dovedeşte inferioritate, aşa cum un călugăr, un soldat sau 
un explorator nu pot fi socotiţi inferiori unui negustor, unui 
păstor sau unui medic. Orientarea spiritului basarabean este spre 
bunurile imateriale mai mult decât spre cele materiale, spre viaţa 
lăuntrică mai mult decât spre stăpânirea vieţii practice, spre sen¬ 
timent şi credinţă mai mult decât spre calcul şi practică. 

Basarabenilor nu le impui prin forţă sau autoritate — adică 
nu-i câştigi—ci prin purtări sincere şi deschise, prin interesul 
arătat pentru cele veşnice sau spirituale, prin purtare gingaşă 
şi blândă, prin fidelitate şi loialitate, prin inimă şi suflet. De 
sigur că pot fi îndrumaţi şi spre o organizare mai rodnică a vieţii 
lor sociale şi economice, dar justificată prin idealuri superioare, 
printr’o vădită voinţă de bine obştesc, printr’o generozitate cre¬ 
ştinească. Trebue să ştii cum să vorbeşti cu ei şi, de asemenea, 
trebue să ştii cum să-i faci să lucreze. Soldaţii cu care am fost 
pe zonă s’au arătat nespus de credincioşi şi devotaţi, excepţional 
de pricepuţi şi de sârguincioşi, pentrucă au fost priviţi în întreaga 
lor personalitate. Chiar dacă în mişcările lor erau poate mai puţin 
iuţi şi mecanici, rezultatul muncii lor era totuşi superior, pentrucă 
ei aduceau inteligenţa lor pătrunzătoare şi puneau inimă în tot 
ce executau. La explicaţiile teoretice se arătau cu totul superiori, 
fiind bucuroşi să-şi pună mintea la încercare şi simţindu-se cin¬ 
stiţi să o facă. Dacă te adresezi ca unor minţi evoluate, dacă te 
porţi cu aceeaşi curăţenie şi cinste ca a lor, dacă le arăţi raţiunea 
superioară a fiecărei acţiuni ce le-o comanzi îi câştigi deplin, 
iar odată ce le-ai căpătat încrederea nu te mai desparte de ei 
nici primejdia morţii. Unor oameni cu suflet trebue să le chemi 
sufletul până şi în cele mai mărunte activităţi, numai astfel având 
dfeptul la credinţa şi devotamentul lor. Un alt mijloc de a-i câ¬ 
ştiga este acela de a te interesa nu numai de nevoile lor materiale, 
de bunăstarea lor, ci şi de nevoile minţii şi spiritului lor. Dân- 
du-le Biblii si cărţi, trimetându-i la horele din sat si la biserică, 
întreb ându-i de casele şi ţinuturile lor, de soţiile şi părinţii lor, 
asistând la discuţiile dintre ei, care nu rareori se opreau asupra 

textelor sfinte sau asupra isprăvilor vitejeşti din trecutul ţării, 
îi câştigi pentru totdeauna şi îi porneşti la muncile acelea grele, 
dar necesare, datorită cărora se apără o ţară sau înfloresc o gos¬ 
podărie, o regiune, o provincie. 

In acest chip, i-a privit şi i-a câştigat în inspecţiile de pe zonă 
Generalul Dăscălescu, unul din marii eroi ai războiului actual, 
căruia Mareşalul Ion Antonescu i-a pus pe piept, luând-o dela el 
însuşi, decoraţia Mihai Viteazul. Generalul Dăscălescu este, deo¬ 
potrivă, un suflet de erou, un om de inimă şi un mare tehnician, 
care a cunoscut bine pe Basarabeni, organizând mai de mult 
unele unităti din Basarabia. Acest Moldovean din tinutul Neam- 

1 1 

ţului, care a rămas totdeauna legat de ţăranii lui, ajutându-i cu 
abnegaţie şi discreţie, preferând un trai modest pentru a-şi putea 
dărui leafa pentru educaţia unor elemente de valoare şi pentru 
a face acel bine cu dreapta, fără a şti stânga, tip de militar în 
stilul lui Cezar sau ca Hannibal descris de Titu-Liviu, simţindu-se 
mai bine în tabără cu ostaşii decât în oraşele cu lux şi confort, 
a vorbit îndelung cu fiecare ostaş în decursul inspecţiei sale, 
ţinând minte numele fiecăruia şi locul de unde este,—această 
inimoasă memorie impresionând nespus; interesându-se şi de 
aptitudinile lui soldăţeşti, dar şi de nevoile de acasă, de senti¬ 
mentele şi năzuinţele lui. Dacă Generalul a rămas mulţumit 
de felul deschis şi curat, cu care i-au răspuns ostaşii; dacă 
a constatat mulţumirea lor de a sluji ţara şi cât de bine 
se simţeau între fraţii lor ardeleni, la rândul lor soldaţii 
l-au pomenit mereu, amintindu-mi de bunătatea şi înţelegerea 
cu care i-a tratat Generalul, interesându-se cum mânuesc ei 
tunul antiaerian sau cunosc telemetrul, dar şi cum se simt ei 
în lume şi cum o văd de pe dealurile Someşului. întâlnirea aceasta 
dintre Generalul Dăscălescu şi soldaţii basarabeni şi moldoveni 
pe pământul Ardealului a rămas pentru mine unul din marile 
momente de satisfacţie sufletească, una din acele evidenţe a pre¬ 
zenţei binelui pe pământ. 

Tot în legătură cu felul în care trebuesc trataţi aceşti oameni, 
mi-amintesc de un preot basarabean, descoperit de echipele In¬ 
stitutului Social Român, pe când lucrau la monografia satului 
Cornova. Popa Ion Zamă, care apoi a fost poftit la Bucureşti, 
unde a ţinut şi o conferinţă în limba lui pitorească şi plină de 

haz, de părea frate cu Ion Creangă, m’a impresionat nu numai 
prin daru-i de povestitor, pe care Moldovenii îl au prin excelenţă, 
nu numai prin expunerea sfătoasă, din care reieşea un humor 
neaoş, dar mai ales prin mărturisirile ce ni le făcea. Preotul acesta 
era un Popa Tanda basarabean, care şi el a purces la ridicarea 
satului său. Dar cu mijloace specifice, potrivite mentalităţii şi 
condiţiilor locale. Oamenii din satul său au primit a stropi cu piatră 
vânătă viţa de vie, ferind-o de filoxeră, numai după ce le-a ex¬ 
plicat că soluţia salvatoare are ceva din puterea aghiazmei, la 
început preotul stropind cu aghiazmă însăşi soluţia chimică. La 
fel a făcut sfinţia sa pentru a îndrepta şi alte neajunsuri, invocând 
motive metafizice pentru a impune remedii naturale. 

De sigur, se poate râde de astfel de metode, dar tâlcul lor 
rămâne totuşi relevant: în Basarabia se începe cu cele sfinte, 
cu cele ale sufletului pentru a se ajunge la cele materiale, pentru 
a se îndrepta cele lumeşti. Altfel, orice încercare rămâne zadar¬ 
nică. Deştept şi îndemânatec slujitor al lui Dumnezeu, dar cu¬ 
noscând destule şi de-ale lumii (avea în biblioteca din satul său 
până şi operele filosofului evoluţionist Spencer, căruia îi spunea 
Spenţeraş), Popa Zeamă nu avea nimic auster, intolerant, rigid 
în fiinţa sa. Avea, în schimb, conştiinţa că în Basarabia reformele 
se pot săvârşi numai pornind dela religie, precum şi humorul 
de a adapta tâlcul metafizic la lucrurile şi îndeletnicirile cele mai 
mărunte, dar necesare. Acest amestec de Tolstoi, Creangă şi 
Spencer la un preot de ţară ar trebui să ne pună pe gânduri. 
Slavici şi semănătorismul nu sunt de ajuns pentru organizarea 
vieţii basarabene, care cere înţelegeri mai măreţe şi metode mai 
subtile. O înţelegere mai subtilă, mai dramatică, mai şerpuitoare 
cere şi sufletul femeilor basarabene, de-o dificilă nobleţe sufle¬ 
tească, atingând extremele gingăşiei imateriale şi ale patimii 
abisale. 

Intelectualii şi boierimea basarabeană nu se abat dela această 
psihologie. Nu ţi-i poţi apropia oricum, chiar dacă, din genero¬ 
zitate şi ospitalitate, te-au acceptat în casele şi la mesele lor 
bogate. încrederea şi simpatia le capeţi numai după grele 
dovezi de înţelegere cinstită şi după dificile exerciţii de desci¬ 
frare a trăirii lor complexe. In rândurile boierilor şi cărturarilor 
basarabeni există multe manii, tabieturi, specializări ştiinţifice sau 

cercetări esoterice, la care se participă nu numai cu inteligenţa, 
ilar adesea cu intuiţia sau cu o ciudată, dar, în fond, nobilă «lo¬ 
gică a inimii». Suferinţele şi încercările de tot felul i-au dus la 
o viaţă interiorizată, la un misticism tainic, influenţat de sigur 
si de cel rusesc, acesta mai monumental şi mai capricios, însă 
(deci uneori mai dăunător), sau la tot felul de evadări şi refugieri 
în cunoaşteri neobişnuite. Astfel, se ajunge într’unele cercuri ale 
elitei basarabene la practici şi credinţe, care par atât de stranii 
Occidentalilor raţionalişti şi pozitivişti. Teosofia, astrologia, spi¬ 
ritismul, telepatia sunt practicate într’o atmosferă în care cursul 
vieţii obişnuite s’a stins, pricinuind exaltări metafizice şi o des- 
ordine a obiceiurilor statornicite. Alţii îşi desvoltă unele facul¬ 
tăţi de simţire si cunoaştere în dauna altora, necăutând rezultate 
materiale şi nici măcar o organizare sistematică a căutărilor aprig 
dorite. In păturile culte se citeşte şi se visează mult, dar ei citesc 
fără sistem şi visează cu sistem, petrec din superstiţie şi mun¬ 
cesc fără nici un interes. Gustul artistic, atât de desvoltat la ţă¬ 
ranii dintre Prut şi Nistru, ca de altfel la toţi Românii, deviază 
în arbitrar, capriciu şi poză originală. Fiecare se refugiază în 
lumea lui, fericit domn peste suferinţele apuse, plutind ca o co¬ 
rabie în largul veşniciei, aşteptând să întâlnească morţii şi cândva 
pe Dumnezeu. 

Desigur, nu toţi intelectualii şi boerii tind spre bizar. O seamă 
din ei, pe care îi cunoaştem atât de bine cu toţii, trăiesc sobru 
şi cât mai aproape de o omenie firească şi luminoasă. Dar pe 
mulţi, teama şi repulsia faţă de marea slavă, care căuta să-i 
absoarbă sau măcar să-i rupă, măcinându-le malul de rezistenţă, 
i-au făcut, când nu s’au putut refugia în Regat, fie resemnaţi, 
fie gata să alunece în supranatural. O carte recentă ne-a arătat 
că şi boerimea dintre Prut şi Nistru nu s’a lăsat rusificată, rezis¬ 
tând ca şi ţărănimea, ca şi cărturarii, în faţa imensităţii slave, 
pe care, în sfârşit, a sosit vremea şi mijlocul de a o înfrunta şi 
stăvili. 

Caracteristicele enunţate aici sunt, în fond, caracteristice ro¬ 
mâneşti şi mai cu seamă moldoveneşti, sufletul basarabean accen¬ 
tuând latura de meditaţie şi lirism a neamului nostru, dorul lumii 
celeilalte, omenia faţă de semeni. Basarabenii ajung limita de 
interiorizare şi visare a unui neam, care cu vrednicie a putut 

atinge, ca sinteză daco-romano-creştină ce este, şi limita cealaltă,, 
a unei aprige şi dârze existenţe, creând şi trăind în ciuda vrăj¬ 
măşiilor şi asupririlor, întemeind o cultura vrednică şi începând 
o civilizaţie care nu a strivit pe om, păstrându-i omenia şi în- 
tărindu- 1 . Tradiţia daco-romană se păstrează până la Nistru şi 
peste el, prin Transnistrieni. Asiaticii nu au putut modifica nimic 
din structura românească a Basarabenilor. Iar comunismul, cu 
necredinţa lui în Dumnezeu, cu metodele violente, înscăunate 
în relaţiile dintre oameni, şi cu traiul acela colectivist n’a putut 
fi decât opusul categoric al concepţiei de viaţă a Basarabenilor, 
atât de credincioşi şi de blânzi şi care au trăit şi rezistat în fa¬ 
milie şi gospodărie, în căminul acela — singura cetăţue care i-a 
ferit de înstrăinare, oaza binecuvântată în deşertul existenţei lor — 
desvoltându-se în acea străveche comuniune familială, moştenită 
dela Traci şi opusă formei comuniste a mirului sau zadrugei slave, 
dusă la ultimele-i consecinţe de marxism. Necredinţa, violenţa şi 
anularea proprietăţii familiale, în care ereditatea se corectează 
cu destoinicia, sunt adevăraţii vrăjmaşi ai zveltanschaung-uhii ba¬ 
sarabean. Când m’am despărţit în vara anului 1939 de soldaţii 
basarabeni pe dealurile Someşului, tristeţea noastră nu bănuia 
cumplita încercare de peste un an, când ei vor fi supuşi unei vieţi 
ce le contrazicea întreaga tradiţie şi mentalitate, sensul total al 
existenţei lor. Lunile de apocalips au trecut, învăţându-ne pe 
toţi, încă odată, unde este adevărul şi rostul vieţii. 

Este drept că Basarabenii nu gândesc, nu visează, nu mun¬ 
cesc cu gândul la profit sau la rezultate. In faţa vieţii concrete, 
nu sunt destul de combativi şi energici. Deşi sufletul lor are o 
ordine şi o orientare de-o mare înălţime metafizică; deşi senti¬ 
mentele şi reacţiunile lor sunt nespus de nobile şi alese; deşi 
inteligenţa lor este atât de subtilă şi vibrantă — ei au dat lumii şi 
societăţii mai puţin decât au fost în stare. Atâtea inteligenţe şi 
talente, atâtea sensibilităţi şi suflete alese care se pierd... îm¬ 
prejurările duşmănoase şi condiţiile triste explică excesul de in¬ 
teriorizare şi renunţarea de a crea, cu facultăţile lor excepţionale, 
mai multe bunuri culturale şi economice. 

Fondul basarabean este minunat de nobil şi de bogat. Cu 
virtuţile lor spirituale ei vor putea, de acum încolo, da minunate 
roade. Au, într’adevăr, nevoie de organizare şi de o orientare 

pragmatistă, de o încordare energetică a simţirii, de trecerea la 
fapte, pe care le pot realiza fără a-şi pierde din însuşirile minţii 
şi simţirii lor. Mulţi au metode de lucru mai bune ca dânşii, 
dar puţini acelaşi fond omenesc de sublimă religiozitate, de cu¬ 
răţenie morală, de vibrantă sensibilitate. Pentru Basarabeni se pune 
acum problema captării energiei spirituale în fapte concrete, în 
acte şi activităţi folositoare ţării. Sunt convins că, într’o Ro¬ 
mânie organizată şi bine condusă, Basarabenii şi Transnistrienii vor 
dărui opere spirituale şi materiale de desăvârşită calitate şi folos. 
Din dărnicia sufletului creştinesc şi dintr’o minte plină de vi¬ 
suri şi imaginaţie fapta măreaţă îşi va turna singură bronzul 
nepieritor. 

PETRU COMARNESCU 



BASARABIA 

Există două feluri de cuceriri: una prin forţa armelor, cea¬ 
laltă prin răspândirea treptată a unui popor. Basarabia a fost 

cucerită de Români în amândouă felurile. Armele nu au făcut de- 

* 

cât să întărească o stare ce şi exista, creată printr’o lărgire na¬ 
turală a spaţiului vital românesc asupra unor ţinuturi în care 
Românii aveau de îndeplinit o misiune istorică. 

Pentru a putea înţelege mai bine această dublă cucerire isto¬ 
rică a Basarabiei trebue să aruncăm o' scurtă privire asupra tre¬ 
cutului poporului românesc. Românii sunt urmaşii Dacilor ro¬ 
manizaţi. Pentru a-şi crea un drum pe uscat spre Asia Mică* 
Romanii au cucerit Peninsula Balcanică şi, pentru a asigura această 
cucerire faţă de vecinii ameninţători din Nord, împăratul Traian 
a trecut Dunărea şi a făcut din Dacia un mare cap de pod. In 
ciuda colonizării pe o scară întinsă şi a romanizării intensive, 
noua provincie nu a putut rezista mult năvalei puternice a tine¬ 
relor popoare germanice. împăratul Aurelian s’a văzut deci silit 
să-şi retragă trupele dincolo de puternicele fortificaţii dunărene. 

In anul 271 se întâmplă acelaş lucru ca şi în zilele noastre. 
Odată cu trupele, retrase pe malul drept al Dunării, plecară şi 
autorităţile şi toţi aceia care nu puteau trăi fără de apărarea lor. 
Dar ţăranii legaţi de pământ şi populaţia săracă au rămas pe 
loc, suferind toate greutăţile implicate de o năvălire «barbară ». 
Iar «barbarii» aceştia din secolul al treilea după Hristos nu au 
fost, de sigur, mai neomenoşi decât Bolşevicii, când au năvălit 
în Basarabia, în 1940. 

După părăsirea Daciei de către autorităţi, limba romană con¬ 
tinuă a se răspândi din ce în ce mai mult în perioada migraţiu- 
nilor, pentrucă populaţia aceasta eterogenă avea nevoie de o limbă 

unitară. Cei 170 de ani de stăpânire romană fuseseră de ajuns 
pentru introducerea limbii romane în Dacia. Caracterul sufle¬ 
tesc al Dacilor rămăsese însă neschimbat. Odată cu încetarea 
vieţii orăşeneşti şi a civilizaţiei apusene, Dacii romanizaţi se îna- 
poiară la felul de viaţă al strămoşilor lor, devenind iarăşi păstori 
şi plugari. Munţii Transilvaniei, plini de păşune şi de câmpii 
cultivabile, asigurau acestui popor simplu şi adaptabil suficientă 
hrană, precum şi un perfect adăpost pentru vremuri de restrişte. 
Nici năvălirile, care le micşorau rândurile, nici persecuţiile, nici 
tributurile mari şi sclavia nu le-au putut zdrobi rezistenţa. Ro¬ 
mânii au ieşit învingători din toate nedreptăţile veacurilor, la 
fel ca plantele tropicale care-şi revin după potop. Iar în perioadele 
liniştite se înmulţiră atât de puternic încât Transilvania deveni 
în curând prea mică pentru ei. 

Dacă unii istorici socotesc o adevărată minune faptul că po¬ 
porul român a supravieţuit epocii «catastrofale» a migraţiilor, 
se poate vorbi mai curând de o minune atunci când ne dăm seama 
că poporul român nu numai a supravieţuit năvălirii popoarelor 
nomade, dar a şi crescut şi s’a răspândit. Acostă răspândire 
se explică, în primul rând, prin forţa lui biologică, prin înmul¬ 
ţirea lui atât de rapidă. Indexul natalităţii la Români (28,07 la 
mie) este şi astăzi unul din cele mai mari din Europa. Dar pe 
lângă această forţă vitală, poporul român mai posedă încă, într’o 
măsură remarcabilă, şi capacitatea de a asimila popoarele cu care 
vine în contact. Toponimia românească prezintă un mare număr 
de nume de localităţi, provenite dela Slavii contopiţi în masa 
românească. Alte nume de localităţi amintesc de Cumani, Pece¬ 
negi şi alte popoare de stepă, care s’au aşezat vremelnic în Ro¬ 
mânia de azi. In secolul al XlX-lea, când Ungurii voiră să creeze 
în Transilvania un coridor de colonişti, care să lege câmpia un¬ 
gară cu ţara Secuilor, — un mare număr din aceste aşezări arti¬ 
ficiale au dispărut, în ciuda tuturor privilegiilor de care se bu¬ 
curau, şi au fost absorbite de Românii din vecinătate. La fel au 
fost românizate, în total sau în parte, de-a-lungul secolelor, şi 
multe sate săseşti. Românizarea aceasta nu este rezultatul unei 
politici conştiente de desnaţionalizare; ea s’a produs cu încetul, 
aproape neobservată, şi se explică prin marea putere de atracţie 
exercitată de către Români asupra altor popoare, datorită însu- 

şirilor lor fizice şi morale. Frumuseţea şi inteligenţa, un foarte 
desvoltat simţ al armoniei, sensibilitatea artistică, bunul simţ, 
profunda omenie, altruismul şi înţelegerea pentru vederile altora, 
în sfârşit o largă concepţie a vieţii, care ştie să preţuiască da¬ 
rurile vieţii pământeşti, dar la nevoie nu se teme nici de moarte, 
socotind-o drept o eliberare firească din această lume, — toate 
acestea constituesc laolaltă daruri naturale şi pricinuesc un Welt- 
anschauung atrăgător pentru alţii. 

Un popor care a dovedit, în condiţii istorice atât de nepriel¬ 
nice, o forţă vitală atât de puternică şi o putere de absorbţie atât 
de neobişnuită, trebuia să caute şi să găsească un spaţiu vital 
corespunzător. Aceasta cu atât mai mult cu cât îndeletnicirea 
principală a poporului român cerea un teren fertil pentru agri¬ 
cultură şi păşune întinse, pentru creşterea vitelor. Nici hotarele 
politice, nici îngrădirile administrative n’au putut stăvili răspân¬ 
direa, neobişnuit de mare, impusă de forţa vitală a Românilor. 
Atlasul limbii române, marea operă ştiinţifică, a cărei editare a 
fost începută de Muzeul Limbii Române, în anul 1938, la Cluj, 
arată limpede q&ile pe care s’a răspândit limba română din Tran¬ 
silvania aceea, înconjurată de brâul Carpaţilor, peste dealurile 
şi câmpiile dimprejur. Evident că acolo unde sentimentul omo¬ 
genităţii era mai slab decât puterea de expansiune, sau acolo 
unde grupurile româneşti izolate se izbeau de popoare la fel de 
vitale, Românii au fost, în cele din urmă, desnaţionalizaţi şi ei. 
Astfel, au dispărut în masa Slavilor ciobanii care trăiau cu tur¬ 
mele lor de oi de-a-lungul Carpaţilor nordici. Urmele lor le găsim 
în documente istorice şi mai ales în numele vârfurilor de munte, 
apoi într’un mare număr de cuvinte cu referinţă la creşterea 
oilor, în faptul că locuitorii din Zakopane sau din Meseritsch 
se deosebesc prin trăsături, îmbrăcăminte şi obiceiuri de Slavii 
dimprejur. In Apus, spre câmpia Tisei, putinţele de răspân¬ 
dire au fost mai restrânse. Rămâneau, însă, Sudul şi Răsăritul, 
cu pădurile lor fără stăpâni şi cu câmpiile lor încă nelocuite. 
Românii au plecat din Transilvania spre Sud, înspre Dunăre, 
şi au întemeiat Yoevodatul Munteniei; expansiunea lor spre 
Răsărit, înspre Nistru, a avut ca rezultat Voevodatul Moldovei. 

Un lucru remarcabil ne atrage atenţia: spaţiul locuit de Daco- 
Romani corespunde exact ţinutului locuit de strămoşii lor, Dacii, 

dela Nistru, dela Carpaţii nordici până la Dunăre şi chiar dincolo 
de Dunăre. 

Se cuvine a fi remarcate şi următoarele fapte: încă dela sfâr¬ 
şitul veacului al XlV-lea, scurt timp după consolidarea celor 
două State româneşti, domnitorii Principatelor moldovean şi mun¬ 
tean şi-au îndreptat privirile spre mare. Un domnitor muntean 
din familia Basarabilor a botezat ţara dintre Prut şi gura Nistrului 
după numele lui « Basarabia ». (Ruşii au folosit mai târziu acest 
nume pentru întregul ţinut dintre cele două râuri). Dar în timp 
ce Muntenia se interesa numai de siguranţa gurilor Dunării, 
pentru Moldova întregul ţinut dintre Prut şi Nistru constitue 
o parte integrantă a ţării. Locuitorii Basarabiei se mai numesc, 
de altfel, si astăzi « Moldoveni». 

Expansiunea Moldovei până la Nistru a urmat logica geogra¬ 
fică, văile Carpaţilor întinzându-se până în acest fluviu. Dincolo 
de Nistru —unde iau sfârşit pădurile de fagi şi stejari —începe 
o altă lume, stepa. Ţinutul dintre Prut şi Nistru înseamnă pentru 
Români mai mult de jumătate din Moldova. Pentru Ruşi era 
cea mai mică «gubernie» a imperiului ţarist. Pentru Români 
era pământul făcut arabil de braţele lor harnice; pentru Ruşi 
era un ţinut sterp, care trebuia colonizat cu seminţiile cele mai 
diferite şi cu negustori evrei din ghettourile galiţiene. Câmpiile 
bogate, udate de cele două râuri carpatice, constituiau pentru 
Români spaţiul lor vital; pentru Ruşi numai o etapă a tendin¬ 
ţelor lor imperialiste. Românii au introdus în acest ţinut deschis 
culturii o viaţă de Stat organizată, care asigura căile de comerţ 
dintre ţările nordice şi Marea Neagră; Ruşii au făcut din el un 
ţinut de trecere spre Peninsula Balcanică, pentru a se lupta cu 
Turcii pe pământ strein. Pentru Români ţinutul de peste Prut 
era un parapet, care se deosebea limpede de ţinuturile cu ca¬ 
racter asiatic, iar Nistrul o linie de apărare; pentru Ruşi, Basa¬ 
rabia constituia punctul de plecare pentru un atac în inima 
Europei. 

Integritatea Moldovei până la Nistru a fost recunoscută şi 
formal de către Petru cel Mare în tratatul de alianţă cu domnul 
Moldovei, Dimitrie Cantemir, în războiul contra Turcilor. Lucrul 
acesta nu l-a împiedecat totuşi să indice Ruşilor, în testamentul 
său politic, crearea unui drum spre Constantinopol. Acesta este 

motivul pentru care Ţarii următori s’au apropiat din ce în ce mai 
mult de Moldova, înaintând în veacul al XVIII-lea până la Bug 
şi apoi până la Nistru, pentru ca, în cele din urmă, — sub pre¬ 
textul că vor să apere creştinătatea ortodoxă a Principatelor Ro¬ 
mâne împotriva Turcilor păgâni — să treacă şi Nistrul. Protec¬ 
toratul a dus în anul 1812 la anexiune, când Ruşii au ocupat 
întreaga provincie dintre Prut şi Nistru, cu cinci fortăreţe pu¬ 
ternice, 17 oraşe şi 685 sate şi cu o populaţie de 500.000 
suflete. 

Astfel îşi arătă Rusia sentimentele ei prieteneşti faţă de po r 
porul român, care o ajutase în multe războaie contra Turcilor. 
Românii au dăruit Rusiei şi o mulţime de oameni însemnaţi, 
care cu toţii au desfăşurat o importantă activitate culturală. Petru 
Movilă, descendentul unui domn moldovean, a fost la Kiev ma¬ 
rele organizator şi reformator al bisericii ruseşti din secolul al 
XVIII-lea. Nicolae Milescu, un diplomat dibaci, a fost trimis 
de Ţarii ruşi cu o importantă misiune la Tokio. Dela el a rămas 
o foarte valoroasă descriere a Chinei. Petru cel mare a fost spri¬ 
jinit, în programul său de europenizare, de către fostul Domn 
al Moldovei, Dimitrie Cantemir, ales, pentru vasta sa cultură, 
membru al Academiei de Ştiinţe din Berlin. Fiul său, Antioh 
Cantemir, a deschis, prin activitatea sa poetică, un nou capitol 
al literaturii ruseşti. 

In anul 1856 — după 500 de ani dela întemeierea Moldovei —. 
Rusia, pierzând războiul din Crimeia, a trebuit să dea înapoi 
cele trei judeţe din sudul Basarabiei: Cahul, Bolgrad şi Cetatea- 
Albă, dar după 22 de ani Ţarul rus ceru aceste judeţe înapoi. 
Aceasta era din nou mulţumirea pentru ajutorul dat de Români 
împotriva Turcilor! Fără concursul tinerei armate române, Ruşii 
n’ar fi izbutit niciodată să ia fortăreaţa Plevna, al cărei viteaz 
apărător Osman Paşa şi-a predat sabia-i frântă Principelui român 
Carol I, iar nu generalisimului rus. Trădarea aceasta a unui to¬ 
varăş de luptă a fost însă întrecută de cinismul cu care Rusia 
justifica răpirea Basarabiei de Sud: acordurile încheiate nu pre¬ 
vedeau nicio garanţie pentru integritatea teritorială a Statelor 
aliate. 

Războiul actual arată pe faţă atitudinea duşmănoasă a Rusiei 
faţă de România, care a stat în calea tendinţelor ei bolşevisto- 

imperialiste. In anul 1919, când Lenin şi Trotzki găsiseră în 
Bela Kuhn un bun instrument, cu ajutorul căruia să pătrundă 
în Apusul Europei, Românii au distrus armatele bolşevice 
ungare şi au salvat Budapesta de teroarea unui grup de Evrei 
degeneraţi. Numai datorită simţului politic sănătos al poporului 
român a scăpat provincia dintre Prut şi Nistru de primejdioasa 
ideologie moscovită. Sfatul ţării a hotărît, pe baza dreptului de 
auto-determinare, întâi întemeierea unei republici moldoveneşti 
independente şi apoi alipirea ei necondiţionată la Regatul Român. 

Astfel se întoarse în anul 1918 vechiul pământ moldovenesc 
la patria-mamă. Entuziasmul pricinuit de realipire era de ne- 
descris, iar dorinţa de a munci pentru ridicarea - culturală a ace¬ 
stei provincii, atât de neglijată sub regimul ţarist, — unanimă. 
Câteva cifre arată lămurit îmbunătăţirile înregistrate sub stăpâ¬ 
nirea românească. In anul 1918 existau în Basarabia 7459 de 
întreprinderi industriale la ţară şi 4257 în oraşe. Până în anul 
1930, numărul lor crescuse la 14.468 la ţară şi 8208 la oraş, du- 
blându-se numai în decurs de 12 ani. Pentru ultimii zece ani 
lipsesc, din nefericire, date statistice precise, dar cu siguranţă 
că şi din acest ultim deceniu s’a desfăşurat o puternică înmulţire 
a întreprinderilor. 

Evenimentele recente au demascat planurile şi calculele Mos¬ 
covei. Ocuparea provinciilor româneşti şi a ţărilor baltice con¬ 
stituia în primul rând un succes diplomatic, de care Rusia avea 
neapărată nevoie pentru liniştirea maselor sale, exploatate la maxi¬ 
mum. Ocuparea aceasta aducea, însă, Rusiei şi mai multe avan¬ 
taje strategice, pe care chibzuia să le poată folosi împotriva celui 
mai primejdios duşman al ei, Germania. Strămutarea graniţei 
dela Nistru la Prut nu însemna numai crearea unui drum spre 
Constantinopol, cum plănuise Petru cel Mare. In Carpaţia, în 
Bucovina şi în Delta Dunării se deschideau braţele cleştelui care 
trebuia să strângă Moldova şi de unde pornea drumul spre pe¬ 
trolul românesc şi spre Jugoslavia. 

Era timpul ca aceste planuri să fie zădărnicite. Războiul, în 
care Românii au intrat cu un entuziasm de nedescris, umăr la 
umăr cu vitejii camarazi de arme germani şi sub conducerea 
pricepută a Mareşalului Ion Antonescu, înseamnă pentru ţara 
noastră nu numai restabilirea graniţelor pierdute, ci lupta civili- 

2aţiei împotriva pericolului bolşevic, reacţiunea culturii europene 
Împotriva mentalităţii asiatice, dezordonate şi plutind în apele 
unui vag şi primejdios misticism. România este fericită că nu 
mai este silită să asiste dela galerie la lupta istorică a gladiato¬ 
rilor, că i s’a îngăduit acum, în sfârşit, să sară şi ea în arenă, pentru 
a lua parte activă la noua ordine a Europei şi pentru a-şi îndeplini, 
prin jertfa sângelui ei tânăr, misiunea ei istorică la gurile Du¬ 
nării şi Nistrului. 

Pe apele acestor două fluvii se vor îndrepta vapoarele pline 
spre inima Europei, încărcate cu prisosul pământului bogat, cul¬ 
tivat dela început şi apărat în contra tuturor valurilor protivnice, 
de Români. Pe aceeaşi cale vor veni în România maşinile, care 
vor mări rodnicia pământului românesc şi-i vor înmulţi comorile 
şi, dacă va fi nevoie, şi armele cu care Românii, singurul popor 
arian şi neslav dela hotarul de Răsărit al Europei, vor face de 
strajă. 

Stepa are o ramificaţie în Sudul Basarabiei, care se în¬ 
tinde până peste Prut şi continuă în Muntenia, în Bărăgan, 
unde altădată vântul bătea numai peste vaste întinderi aco¬ 
perite doar cu pănuşiţă, iar azi grâul creşte atât de înalt 
încât nu se mai vede nici călăreţul, nici calul. Prin această ţară 
a nimănui au trecut, în Evul Mediu, în drumul spre Roma şi 
Byzanţ, popoarele sălbatece ale stepei şi au găsit aici o arenă 
potrivită pentru caii lor mici şi ageri. Dar niciun popor n’a iz¬ 
butit să-şi impună aici mai mult timp stăpânirea; nici Hunii, nici 
Avarii, nici Maghiarii, nici Pecenegii şi Cumanii, nici Bulgarii 
lui Svetoslav (mort în 1321) şi nici Tătarii. Mai târziu, când in¬ 
vaziile popoarelor sălbatece au încetat, stepele nelocuite ale Bu- 
geacului basarabean au fost populate cu fel de fel de colonişti — 
astfel explicându-se mozaicul etnic care populează astăzi acest 

colt al Basarabiei. 

» 

Cu toate acestea, caracterul fundamental al provinciei a rămas 
pur românesc. Din cele 3.190.290 de suflete, care formau, la 1 
Ianuarie 1940, populaţia totală a Basarabiei, 1.820.505 sunt Ro¬ 
mâni. împărţirea lor pe judeţe se vede în harta alăturată, în care 
apar într’un raport covârşitor faţă de Ruşi, Ucrainieni şi Evrei, 
cele trei minorităţi mai importante ale Basarabiei. Numai în Nordul 
acestei provincii, unde s’au izbit de un popor Ia fel de vital, Ucrai- 

nienii, sunt în echilibru cu aceştia. In centru, însă, Românii 
constituiesc majoritatea. In ţinuturile de Sud, mai puţin popu¬ 
late, numărul Românilor — deşi şi aici covârşitor — este mai mic. 
Faptul se explică prin aceea că stepele acestea au fost folosite 
relativ târziu pentru agricultură, iar Ruşii au adus aici colonii 
mari de streini sau de Ruşi din interiorul Rusiei. Dat fiind, însă, 
că circa 80.000 de Germani au fost repatriaţi, iar peste 200.000 
de Evrei au urmat trupele bolşevice, de care se simt legaţi pe 
viaţă şi pe moarte, caracterul românesc va deveni în scurt timp- 
predominant şi în această parte a Basarabiei. 

Dacă ne uităm la cifrele statisticei amănunţite din anul 1930, 
observăm că 59,9% din totalul populaţiei era alcătuit din Ro¬ 
mâni, în timp ce la oraş procentul nu era decât de 31,5%. Pentru 
Evrei, era invers. Ei constituiau 26,6% din orăşeni şi numai 
4,3% din populaţia rurală. La fel şi cu Ruşii, veniţi din diferite 
părţi ale Rusiei şi care constituiau 26,8% din populaţia urbană. 
Faptul că numai 10% din ţăranii basarabeni erau Ruşi dove¬ 
deşte cât de puţin pătrunseseră rădăcinile lor în acest pământ, 
care fusese colonizat cu intenţia de a fi rusificat. 

Caracterul etnic al unui oraş este determinat totdeauna de 
naţiunea dominantă, fiind însă în mare măsură variabil. Dat fiind- 
însă că oraşele exercită în chip firesc o continuă putere de atracţie 
asupra populaţiei rurale, dimprejur, putem prevedea foarte bine 
compoziţia etnică viitoare a oraşelor Basarabiei, înconjurate de 
Români. 

Pe harta alăturată, vedem la Răsărit de Nistru hotarele Re¬ 
publicii Moldoveneşti, întemeiată de Ruşi; aceasta potrivit prin¬ 
cipiului lor că fiecare popor are dreptul de a forma o grupare 
politică deosebită, dar în realitate mai ales pentru a câştiga la 
bolşevism pe Românii de dincolo de Nistru. 

După cum stepa s’a extins peste Nistru şi Prut până aproape 
de capitala României, tot astfel şi forţa biologică a poporului 
român a depăşit hotarele ţinutului carpatic, revărsându-se în 
imensitatea stepei. Românii au depăşit Nistrul şi Bugul. Insule 
linguistice mai mici şi mai mari găsim chiar şi dincolo de Nipru; 
o suburbie a Odesei se numeşte « Moldovanca », iar în Crimeia 
există un grup de 25 de sate, ale căror locuitori români sunt din 
Transilvania. In anul 1681 o parte a Ucrainei a fost sub stâpâ— 

nirea Domnului moldovean Duca. In armatele ucrainiene şi mai 
ales în cele căzăcesti s’au distins mulţi Români, Unul din ei, 
Daniel Apostol, a fost hatman ucrainian. 

Numărul Românilor de dincolo de Nistru nu poate fi sta¬ 
bilit cu precizie. După istoricii şi etnografii ucrainieni, cuprindea, 

în 1919, 435,240 de suflete. 
La acest număr se adaugă 
înmulţirea naturală a Ro¬ 
mânilor în ultimii 22 de 
ani, ceea ce îl determină 
pe d. N. Smochină, cel 
mai bun cunoscător al lor, 
să creadă că sunt 783.000, 
fără a socoti pe Românii 
din Crimeia, Turchestan 
şi Siberia. Numărul acesta 
este mai mare decât acela 
al Ruşilor (346.047) şi 
Ucrainienilor (385,234) din 
Basarabia. 

Neobişnuita putere de 
expansiune şi rezistenţă a 
Românilor este un factor 
de care va trebui să se 
ţină seama când se va 
construi noua ordine a 
continentului nostru, « Românii » — scrie A. Wirth în admirabila 
sa carte asupra Balcanilor — «sunt cea mai tenace rasă de pe 
pământ, fără a excepta nici pe copiii lui Israil. Evrei s’au găsit 
totdeauna, pe când Românii au fost... opt sau nouă secole 
invizibili. La fel de invizibili ca unele pârae din munţii Jura 
sau din Karst, care curg subteran pe distanţe de mai multe 
mile. Deodată, însă, în secolul al XlII-lea, Românii au apărut 
iarăşi şi, de data aceasta, pentru totdeauna. De atunci au 
crescut ca un flux imens, provocând o adevărată inundaţie. 
In afară de propria lor stăpânire, au trăit sub nu mai puţin de 
cinci stăpâniri streine, dar niciun popor n’a putut să-i doboare 
la pământ, Dimpotrivă, ei s’au ridicat deasupra stăpânitorilor *. 

Tehnica modernă are astăzi putinţa de a adânci albiile flu¬ 
viilor, în stare de a deveni căi de comunicaţie, şi a izbutit să 
înlăture primejdia de inundaţie a unor ape cu un curs extrem de 
capricios. Priceperea şi înţelepciunea celor chemaţi să creeze, 
în Europa de mâine, condiţiile optime pentru o convieţuire paş¬ 
nică a popoarelor vor îndrepta efectul unor expansiuni etnice 
nechibzuite sau al unor colonizări pe scară întinsă, cu tendinţe 
de desnaţionalizare, tocmai în regiunile care trebuiau să păstreze 
neapărat un caracter pur naţional, pentru ca naţiunile originare 
şi vitale ale acestor regiuni să-şi desăvârşească misiunea lor isto¬ 
rică de mari naţiuni. 


SEXTIL PUŞCARIU 



TEXTE ŞI DOCUMENTE 


DECLARAŢIA D-LUI PROF. ŞTEFAN CIOBĂNEL 
ÎN ŞEDINŢA CONSILIULUI DE 
COROANĂ DIN 27 IUNIE 1940 

SIRE, 

Provincia românească dintre Prut şi Nistru a făcut parte 
integrantă din vechea Moldovă dela înfiinţarea acestei formaţiuni 
politice româneşti. Populaţia românească de Răsărit a Moldovei, 
numită astăzi Basarabia, împărtăşeşte soarta întregului neam 
românesc în decursul unui şir de veacuri, până când în anul 1812 
această provincie a fost smulsă mişeleşte din trupul neamului 
românesc şi anexată la imperiul ţarist, cu care n’a avut niciodată 
niciun fel de contact. Populaţia Basarabiei, formată 75 la sută 
din Români şi 25 la sută din minoritari aduşi recent de Ruşi, cu 
vreo 80.000 locuitori ruşi, are un caracter eminamente românesc. 
După o rezistenţă dârză a întregii populaţii în contra tendinţelor 
brutale de rusificare şi desnaţionalizare prin colonizări şi depor¬ 
tări, după grele suferinţi pe care le-a îndurat din partea stăpânirii 
barbare ruseşti, poporul românesc din Basarabia trece prin 
frământările revoluţiilor ruseşti din anii 1905 — 1906 şi 1917—1918^ 
şi, în baza dreptului de auto-determinare a popoarelor subjugate 
din Rusia, se uneşte cu patria mamă. Unirea se face prin organul 
revoluţionar legal al Basarabiei, unire care a fost cerută încă la 
începutul revoluţiei din 1918 în diferite congrese ale ţăranilor şi 
intelectualilor. Dorinţa de a se realiza unirea a fost atât de mare, 
încât populaţia n’a ţinut seama că Vechiul Regat, în parte sub 
ocupaţie, se găsea într’o situaţie critică. Şi atunci cum s’ar putea 
abandona o populaţie românească, care cu atâta încredere s’a 
aruncat în braţele statului român ? 

Cum s’ar putea ceda Basarabia care şi-a arătat lealitatea şi ata¬ 
şamentul necondiţionat faţă de neamul şi ţara românească şi faţă 
de Tron? Cum s’ar putea călca în picioare o poruncă a trecutului. 

nostru istoric, cum s’ar putea trece peste suferinţele, lacrimile şi 
sângele acelora care s’au jertfit pentru realizarea idealului nea¬ 
mului nostru? 

Chiar minoritarii şi-au arătat tot devotamentul faţă de neamul 
românesc, manifestat în diferite alegeri, şi în vizita regală recentă 
în Chişinău şi-au manifestat dorinţa de a trăi în cadrele româ¬ 
nismului. 

Sire, părăsirea Basarabiei de armatele române ar fi cea mai 
mare crimă naţională, căci ea ar însemna — să aruncăm populaţia 
din Basarabia în braţele unui neam străin şi a unui regim pe care 
nimeni în Basarabia nu -1 doreşte. Răspunsul ce trebuie dat 
Sovietelor e: rezistenţă până la sfârşit. Şi în lupta ce se va da în 
contra cotropitorilor, populaţia din Basarabia va fi alături de 
armata română. 

In continuarea şedinţei Consiliului de Coroană, care s’a reîn¬ 
ceput la orele 21, membrii Consiliului au fost interogaţi din nou. 
Profesorul Şt. Ciobanu a declarat cele ce urmează: 

SIRE, 

Susţin în totul declaraţia pe care am făcut-o în şedinţa dela 
amiază. 

Conştiinţa mea de român basarabean nu-mi permite să concep 
ca o provincie care din punct de vedere şi istoric şi ca structură 
etnografică este românească, să fie cedată fără nici un gest măcar 
de apărare Ruşilor, ca populaţia ei să fie lăsată pradă. Acei dintre 
membrii Consiliului, care susţin că această cedare va fi provizorie, 
se înşeală. Noi care am simţit cisma robiei ruseşti, nu putem crede 
că stăpânirea rusească va fi uşor de înlăturat, că dreptatea noastră 
va fi restabilită. Eu cred ceva mai mult. Acei care au urmărit 
evoluţia ideilor politice din Rusia din ultimul timp au putut ob¬ 
serva că în viaţa Ruşilor sovietici s’a produs un reviriment. Dela 
internaţionalismul bolşevic, ei au revenit la naţionalismul cel mai 
autentic al Rusiei ţariste. Respectul drepturilor altor popoare 
este o ficţiune. Aceeaşi recrudescenţă s’a petrecut şi în altă ordine 
de gândire a Ruşilor. Dela principiul de libertate, de autodeter¬ 
minare a neamurilor, de care au făcut atâta paradă comuniştii, 
la ei reînvie ideea veche imperialistă într’o formă cu mult mai 
pronunţată decât acea de sub regimul ţarist. Politica agresivă 
faţă de Polonia, Finlanda şi Ţările Baltice este o mărturie. Şi cu 
reînvierea imperialismului a renăscut şi visul de cucerire a Constan- 
tinopolului, precum şi ideea panslavistă, idei alimentate de o 
întreagă literatură în decursul unui şir de veacuri. Ei nu se vor 
mulţumi numai cu Basarabia, care nu este pentru ei decât un 
punct de trecere spre Peninsula Balcanică. Politica lor de apropiere 

faţă de Bulgari şi de Sârbi nu este decât o încercare de a realiza 
visul slavofililor. Şi dacă vom ţine seama că la Bulgari şi Sârbi 
există în stare latentă şi mişcarea comunistă, ne putem aştepta 
că ei mâine vor pretinde Dobrogea, fie pentru ei, fie pentru Bul¬ 
gari, ca să- facă joncţiunea între ei şi statul bulgar. Cedarea Basa¬ 
rabiei ar deştepta şi poftele Ungurilor şi ale Bulgarilor. 

Sire, decât să ne răşluiască ţara, bucată cu bucată, mai bine 
să murim cu toţii pentru un ideal al părinţilor noştri. 



PROTESTUL D-LUI PROF. ŞTEFAN CIOBANU, 
ROSTIT LA ŞEDINŢA COMISIUNILOR 
AFACERILOR STREINE A CAMEREI ŞI 
SENATULUI, ÎN ŞEDINŢA DIN 2 IULIE 1940 


Domnule Preşedinte, 

Domnilor Senatori, 

Domnilor Deputaţi, 

In ceasurile de grele încercări prin care trece neamul româ¬ 
nesc, grupul parlamentarilor basarabeni, asociaţia foştilor depu¬ 
taţi în Sfatul Ţării şi foştii deputaţi basarabeni în toate parlamentele 
României dela 1918 până la 1940, precum şi fruntaşii vieţii publice 
şi culturale a acestei provincii, cu sufletul sdrobit de durere îşi 
ridică strigătul lor de protest în faţa parlamentului Român şi în 
faţa întregii lumi civilizate în contra actului de răpire nouă a 
Basarabiei de către Uniunea sovietică rusească. Această provincie 
românească, care încă din vremurile antice a făcut parte integrantă 
din trupul neamului românesc, la început intrând în hotarele co¬ 
loniei romane, Dacia, iar mai târziu un şir de veacuri făcând 
parte indisolubilă din formaţiunea de stat românească cunoscută 
sub denumirea de Moldova, — prin întreaga ei istorie, prin tra¬ 
diţie culturală şi prin structura ei etnică a fost şi este o provincie 
românească. 

Neamul românesc din Basarabia împărtăşeşte soarta întregului 
popor românesc, luând parte la formarea individualităţii Iui etnice 
şi la apărarea fiinţei lui naţionale. In lunga ei istorie, Basarabia, 
ca şi celelalte regiuni locuite de Români, n’a avut şi nu putea să 
aibă nici un fel de contact politic cu formaţiunile de stat rusesc, 
care, despărţite de românime prin statul polon şi prin regiunile 
de Tătari ale Ociacovului de sub stăpânirea turcă, se găseau la o 
mare depărtare de grosul poporului românesc. 

Politica imperialistă a statului rus, după ce acest stat se reface 
de lovitura dată de dominaţia Tătarilor, duce la înglobarea în ca¬ 
drul lui a mai multor popoare neruseşti. 

In secolul al XVII-lea Rusia moscovită prin corupţie şi tră¬ 
dare pune mâna pe Ucraina, tinzând prin aceasta să ajungă la 
Marea Neagră. Petru cel Mare ajunge până la Marea de Azov, 
iar urmaşii lui din secolul al XVIII-lea cuceresc litoralul Mării 
Negre, apropiindu-se tot mai mult de ţările româneşti, până când, 
la 1792, Ruşii devin vecinii noştri, hotarul între noi şi ei stabilin- 
du-se la Nistru. 

Visul vechi al Ruşilor, alimentat de o întreagă literatură, de a 
pune stăpânire pe Dardanele, aţâţă setea lor de a înainta în Sud- 
Estul Europei, motivând această tendinţă de expansiune prin 
formula ipocrită de a veni în «ajutorul creştinilor robiţi», după ei, 
de către Turci, ajutor pe care nimeni nu l-a solicitat. In anul 
1812, profitând de învălmăşeala din Europa şi slăbiciunea Turciei, 
sub protectoratul căreia se găsea Moldova, Ruşii pentru aceleaşi 
motive ipocrite anexează partea de răsărit a Moldovei, cu toate 
că Turcia prin tratate era obligată să păstreze integritatea terito¬ 
riului principatului Moldovei. Această anexare a Basarabiei, la 
care niciodată n’a consimţit poporul românesc din Basarabia şi 
din alte părţi, a luat forma celui mai autentic şi mai barbar sclavaj 
din vremurile noi. 

Cu toate protestele ţărănimii şi a celorlalte clase sociale din 
Basarabia în contra regimului rusesc, cu toată lupta pe care o 
duc Românii pentru desrobirea lor de sub stăpânirea rusească, 
cu toate afirmaţiile unor Ruşi cinstiţi, cum au fost slavofilii Da- 
nilevschi şi Samarin, publicistul Durnovo, fostul ministru Curo- 
patchin, sociologul Tihomirov şi alţii, că Basarabia este românească 
şi că ea trebue să fie retrocedată României, — această provincie a 
suferit jugul rusesc timp de mai bine un secol. Această ocupaţie 
rusească prezintă tabloul celei mai sfâşietoare tragedii naţionale: 
politica rusească în această provincie tinde spre distrugerea fiinţei 
etnice a Românilor basarabeni, spre desfiinţarea neamului româ¬ 
nesc prin colonizări masive a regiunii, prin deportări « benevole » 
ale ţăranilor Moldoveni în cele mai îndepărtate regiuni ale Siberiei 
şi Caucazului, prin rusificarea completă a bisericii, şcoalei şi admi¬ 
nistraţiei. 

Aceste măsuri însă n’au dus nici la desfiinţarea etnică a popo¬ 
rului românesc şi nici la distrugerea masivităţii lui în Basarabia. 
Toate statisticele ruseşti, ca aceea a lui A. Zaşciuc, a geografului 
rus Soroca, a lui N. laşcov, până la agentul ae rusificare rus P. 
Cruşevan şi alţii, socot că elementul românesc din Basarabia for¬ 
mează 75 la sută din întreaga populaţie din această provincie. 
Până şi cea mai vădită şi recunoscută falsificare a datelor statistice 



PROTESTUL D-LUI PROF. ŞTEFAN CIOBANU 


709 


ale recensământului rusesc din anul 1897 acordă elementului ro¬ 
mânesc majoritatea reltivă de 47,6 la sută, iar elementului rusesc 
numai 8 la sută şi celui rutean 19,6 la sută. In cele 2 milioane de 
locuitori cifra ridicolă de 155.774 de Ruşi şi 379.198 de Ruteni, 
cifre exagerate, după cum recunoaşte chiar statisticianul rus V. N. 
Butovici, în anul 1916, justifică subjugarea unei provincii. Cu toată 
asprimea regimului rusesc, populaţia românească din Basarabia 
şi-a menţinut conştiinţa ei de neam, conştiinţă care s’a mani¬ 
festat în păstrarea intactă a limbii şi obiceiurilor, într’un număr 
mare de tipărituri româneşti, în scrierile mai multor autori basa- 
rabeni şi în tendinţele Românilor din Basarabia de a se uni cu 
România, tendinţe care se oglindesc în mişcările pentru unire 
dela începutul stăpânirii ruseşti, în mişcările dela anul 1863— 
1864, în mişcarea revoluţionară din 1905—1906. Aceste mişcări 
în favoarea unirii cu România, în anul 1917 iau forma unei adevă¬ 
rate revoluţii naţionale, când Basarabia, în cadrul revoluţiei ru¬ 
seşti şi în deplin acord cu ideile revoluţionare ale popoarelor 
asuprite din Rusia, îşi exprimă voinţa în congresele învăţătorilor, 
ale preoţilor, cooperatorilor, ţăranilor, în adunările zemstvelor, etc., 
de a se uni cu statul Român în baza dreptului de auto-determinare 
ale popoarelor, drept câştigat prin revoluţie. Organizarea Sfatului 
Ţării, autonomia şi independenţa Basarabiei sunt etape logice 
care duceau Basarabia la restabilirea unei dreptăţi istorice, în¬ 
călcate în picioare de către Rusia ţaristă, după cum se încălcase 
şi drepturile altor popoare. Şi Sfatul Ţării, organ perfect legal al 
Basarabiei, ales pe baza pe care se alegeau toate organizaţiile 
revoluţionare din Rusia, desăvârşeşte lupta pentru desrobire prin 
proclamarea unirii Basarabiei cu România la 27 Martie 1918. 
Astfel, poporul românesc din Basarabia, alături de celelalte naţio¬ 
nalităţi din această provincie, care în diferite împrejurări au recu¬ 
noscut dreptatea noastră, manifestându-se pentru unire, îşi recă- 
pătă libertatea. Valabilitatea actului unirii Basarabiei cu Româ¬ 
nia şi dreptatea cauzei româneşti au fost recunoscute şi de către 
Puterile mari, printre care au fost şi Germania şi Italia, cărora 
Basarabia le-a manifestat nu odată cea mai caldă recunoştinţă. 

Acei 22 de ani de viaţă naţională în cadrul statului român au 
dus la progrese enorme pe terenul cultural, social şi economic. 
Analfabetismul, această ruşine a stăpânirii ţariste, aproape dispare. 
Reforma agrară făcută în mod egal pentru toate naţionalităţile 
duce la o înflorire a economiei rurale, iar minorităţile din Basa¬ 
rabia se bucură de drepturi de care nu s’au bucurat niciodată 
sub Ruşi. Dovada este că, cu toată propaganda comunistă prin nu¬ 
meroşi agenţi, prin crearea Republicei moldoveneşti, care de 
altfel este un indiciu că elementul românesc este predominant 
chiar între Nistru şi Bug, prin înfiinţarea postului de radio-emi- 

siune pentru aceleaşi scopuri dela Tiraspol, n’a dat rezultate; în 
Basarabia a domnit linişte perfectă. Iar numeroasele alegeri 
libere din Basarabia, care au avut un caracter cu adevărat plebis¬ 
citar pentru această provincie, cu mulţi deputaţi minoritari, au 
fost o confirmare strălucită a sentimentelor bune pentru România 
ale întregei populaţii din Basarabia. 

Astăzi, prin mijloace necunoscute în istorie, folosindu-se de 
forţa ei numerică şi de situaţia turbure din Europa, încercând 
să falsifice datele istorice şi statistice, Rusia sovietică invadează 
din nou această provincie. Şi populaţia acestei provincii şi cea 
românească şi cea minoritară, Germanii, Bulgarii şi chiar Rutenii 
şi Ruşii, refractari unui regim comunist, este lăsată pradă unei 
situaţii pe care nu o doreşte. Aserţiunile posturilor de radio so¬ 
vietice, cum că sovieticii sunt întâmpinaţi cu flori, sunt falsifi¬ 
cări, fiindcă în Basarabia de astăzi curg râuri de lacrimi şi de 
sânge, iar acei ce-i întâmpină cu flori n’au nimic comun nici cu 
neamul românesc şi nici cu populaţia muncitoare de altă naţiona¬ 
litate din această provincie. 

Dacă mai există dreptate pe acest pământ, dacă principiile 
umane mai au vreun rost în lume, dacă drepturile popoarelor, 
sfinte chiar în timpurile întunecate ale istoriei, mai au vreo va¬ 
loare, noi parlamentarii şi fruntaşii vieţii publice şi culturale din 
Basarabia, Români şi minoritari, în numele poporului din pro¬ 
vincia dintre Prut şi Nistru, astăzi redus la tăcere, apelăm la lu¬ 
mea civilizată şi atragem atenţia asupra dramei sfâşietoare prin 
care trece populaţia Basarabiei; în acelaş timp ridicăm glasul 
nostru de protest riguros în contra încălcării nelegiuite a celor 
mai sfinte drepturi ale noastre istorice, etnice şi umane. 

Protestul prof. Şt. Ciobanu a fost acoperit cu câteva viii de 
semnături. 



PERSPECTIVĂ SPRE VIITOR 


începând cu numărul acesta, primul alcătuit conform indicaţiilor 
date de noua direcţie, se suspendă, timp de sase luni, colaborarea 
la Revista Fundaţiilor Regale, a criticilor * de formaţiune fie este¬ 
tizantă, fie liberalizantă până la simpatii faţă de ideologia şi lite¬ 
ratura semită. Aceasta până ce directivele noi, care au început să 
fie date din Aprilie 1941, vor fi suficient cunoscute prin revistă. 
H'J Dela această dată, revista, urmărind nu să strice tot ce a fost 
bun, dar să împlinească, va primi colaborările vechilor critici numai 
în măsura în care se va face dovada că ei recunosc cerinţele literare 
ale vremii. Ţinând seamă de imperativele conştiinţei estetice, fără 
de care nu este durată, critica revistei afirmă că literatura nu este 
un mijloc de destrămare şi nici un simplu joc singularizară, ci o func¬ 
ţiune de expresie adânc omenească şi românească totodată, fără de 
care poezia nu poate fi integrată în cultura neamului. 


D. CARACOSTEA 



ERRATA 

S’AU ÎNSEMNAT numai erorile 


Pag. 

rândul 

de sus 
de jos 

se va citi 

246 

15 

' d. j. 

apropiere 

246 

14 

d. j. 

apropierea 

247 

15 

d. j. 

mondiale 

248 

IO 

d, s. 

sunt 

251 

12 

d. s. 

dus-o 

254 

20 

d. s. 

(Nomadism 

254 

16 

d. j. 

vărsa 

256 

1 

d. j. 

in 

259 

3 

d. j. 

1901 

262 

IO 

d. s. 

înnăscuţi 

268 

IO 

d. j. 

geniul 

281 

9 

d. j. 

un 

282 

7 

d. j. 

du 

286 

16 

d. s. 

mirovozrenie 

287 

2 

d. j. 

russkoi 

287 

J 

d. j. 

i narodnoi 

290 

15 

d. j. 

bogat arului 

290 

5 

d. j. 

Mickiewicz 

290 

3 

d. j. 

bunăoară 

3°7 

9 

d. s. 

altfel 

308 

1 

d. j. 

din 

3°9 

18 

d. s. 

1392 

3ti 

9 

d. j. 


314 

11 

d. s. 

şi-a 

315 

16 

d. s. 

chişeni 

3t5 

15 

d. j. 

keşenâ 

315 

11 

d. j. 

afară 

318 

7 

d. j. 

Soci... » 

324 

12 

d. j. 

presupun 

333 

8 

d. s. 

de pe 

333 

4 

d. j. 

aveam 

346 

11 

d. j. 

Pobedonosţev 

347 

15 

d, s. 

Irkutsk 

3SS 

12 

d. s. 

este rară 

358 

4 

d. j. 

de pomi 

377 

1 

d. j. 

Kliucevski 

378 

14 

d. j. 

Narâşkin 

395 

20 

d, s. 

este de 0 

396 

1 

d. j. 

Sfintei 

398 

19 

d. s. 

mitropolitului 

398 

2 

d. j. 

răsăriteană 

399 

4 

d. s. 

ai absidei 

407 

1 

d. j. 

nu mai 

412 

17 

d, s. 

Mitropolit 

415 

13 

d. s. 

înfăptuire) 


GRAVE 


în loc de 

apreciere 

aproprierea 

mondială 

este 

dus’o 

Nomadism 

varsă 

în 

1501 

învăscuţi 

genul 

cu 

de 

mirosozrenie 

russkii 

inarodni 

bogtârului 

Mickivievici 

bunoăară 

astfel 

dn 

1932 

şi-au 

chiseni 

kesenâ 

afată 

Soci... 

presupune 

după 

avem 

Pobiedonoţev 
Irkutzk 
sunt rare 
dep omf 
Kliuşevski 
Naraşkin 
este o 
Sfinţei 

metropolitului 

răsărteană 

şi absidei 

numai 

Metropolit 

înfăptuire. 



Pag. 

rândul 

de sus 
de jos 

se va citi 

în loc de 

422 

12 

d. j. 

Olbricht 

Olbrich 

423 

13 

d. s. 

Strzygowski 

Stryzgowski 

425 

14 

d. s. 

unităţi 

unităţi 

426 

3 

d. s. 

a 

au 

43° 

17 

d. s. 

Malecki 

Matecki 

432 

1—2 

d. s. 

particularitate 

particuritate 

434 

9 

d. s. 

secolele 

secolole 

434 

8 

d. j. 

drumulM 

drumulu 

45° 

16 

d. j. 

mai 

maî 

455 

4 

d. j. 

Vighel 

Vieghl 

456 

6 

d. s. 

Vighel 

Vieghel 

457 

13 

d. j. 

de Hell 

de Huli 

459 

12 

d. s. 

vânduţi 

vândute 

465 

5 

d, s. 

lan 

han 

486 

3 

d. j. 

yqeHoS 

yqeHHOii 

488 

16 

d. j. 

G. Bezviconi 

I. Bezviconi 

488 

5 

d. j. 

Tpyflbi 

Tpyafl 

493 

17 

d. j. 

Bezviconi 

Bezveconi 

495 

13 

d. j. 

nymKHHT. 

riyiiiKHm» 

495 

13 

d. j. 

Pocciu 

Pocciă 

497 

5 

d. j. 

basarabeiti 

basarabam 

504 

3 

d. j. 

PisHb 

Pii 

506 

1 

d. s. 

Alexei 

Alexsi 

508 

i 

d. j. 

Schrifttums 

Schriftums 

5io 

3 

d. s. 

situaţie 

situaţia 

517 

5 

d. j. 

Potemchin 

Potenchin 

517 

3 

d. j- 

russo -rou maines 

russo-roumains 

517 

2 

d- j. 

Batiuşcov 

Batiuşcov 

519 

15 

d. j. 

Safafik 

Scaffaric 

520 

15 

d. s. 

Minin 

Miuin 

523 

5 

d. j. 

russo-roumaines 

russo-roumains 

525 

8 

d. j. 

VI. Lemn, 

N. Lenin 

525 

8 

d. j. 

novejHj 

novejsii 

525 

8 

d. j. 

kapitaiizma 

kapitalisme 

526 

6 

d. s. 

VI. Lenin 

N. Lenin 

526 

2 

d. j. 

neravenstva 

neraventsya 

526 

I 

d. j. 

VI. Lenin 

N. Lenin 

529 

I 

d. j. 

russo-roumaines 

russo-roumains 

530 

l6 

d. s. 

incoherenţa 

inconherenţa 

533 

IO 

d. j. 

Bokl\ 

BokV 

533 

IO 

d. j. 

V 

va 

533 

IO 

d. j. 

Cast' 

cast’ 

534 

IO 

d. j. 

Geschichts- 

Geschickte- 

560 

6 

d. j. 

pozitivistd, 

pozitivistă », 

5$2 

8 

d. s. 

vânătoreţti 

vânătoresti 

562 

9 

d, s. 

Lermontov 

Lermontof 

562 

4 

d. j. 

BocnoMHHaHia ott> 

BoCnOMHHaHHH Ofl-b 

574 

8 

d. j. 

« Hi quoi! 

« Hi quoi 

594 

IO 

d. s. 

ţi-oi 

ţi-oi. 

596 

9 

d. j. 

Catehizisuri 

Catehizituri 

59 6 

1 

d. j. 

Gavriil 

Ga vrii 

597 

12 

d. j. 

Chiriacodromion 

Chiria Codromion 

597 

9 

d. j. 

metricale 

metrica te 

601 

9 

d. j. 

păstrarea 

păstratea 



INCUNOŞTIINŢARE PENTRU COLABORATORII 

NOŞTRI 


COLABORATORII REVISTEI SUNT RUGAŢI CA, ODATĂ CU 
MANUSCRISELE TRIMISE, SĂ MENŢIONEZE ADRESA EXACTĂ, 
UNDE SĂ LI SE EXPEDIEZE ONORARIUL ŞI, EVENTUAL, 
PRIMA CORECTURĂ. — AUTORII CARE DORESC SĂ LI SE 
TIPĂREASCĂ EXTRASE VOR CERE ACEST LUCRU ODATĂ CU 
TRIMITEREA MANUSCRISULUI, ARĂTÂND NUMĂRUL DE EXEM¬ 
PLARE DORIT, CARE SE VA IMPRIMA PE CHELTUIALA D-LOR. 

ÎN CEL MULT TREI LUNI DELA DEPUNEREA FIECĂRUI 
MANUSCRIS, AUTORUL VA PRIMI RĂSPUNS DACĂ MANUSCRI¬ 
SUL A FOST ACCEPTAT SPRE PUBLICARE. MANUSCRISELE 
NEPUBLICATE NU SE ÎNAPOIAZĂ. 

MANUSCRISELE ACCEPTATE VOR FI PUBLICATE DUPĂ 
NECESITĂŢILE DE ORDIN REDACŢIONAL. 


S’AU TRAS DIN ACEASTĂ CARTE, PE 
HÂRTIE VIDALON, TREIZECI DE 
EXEMPLARE NEPUSE ÎN COMERŢ, 
NUMEROTATE DELA I LA 30. 

